
Capitolul 25 


Curăţirea Africii 


Prima consecinţă a eşecului Aliaților de 
a cuceri Tunisul, în decembrie 1942, a fost 
renunţarea la ideea inițială de a-l încolţi pe 
Rommel între Armata a 8-a britanică, aflată 
pe urmele lui, şi noua Armată 1 din Tunisia, 
care forţa înaintarea spre est pentru a-i ieşi 
în faţă. Cele două armate trebuiau acum să 
înfrunte separat forţele lui Rommel din 
Tripolitania şi de la Arnim, în Tunisia. 
Acestea, pe măsură ce Rommel se apropia 
de Arnim, beneficiau de avantajul strategic 


al unei poziţii centrale care le permitea să-şi 


concentreze forţele împotriva unuia sau 
altuia dintre cei doi atacanţi. 

Nevoit să se oprească înainte de Tunis 
şi confruntat cu perspectiva noroaielor până 
la încheierea sezonului ploios, Eisenhower a 
încercat să pună la punct un atac ceva mai 
la sud, pentru a ajunge pe coastă în 
apropiere de Sfax, şi a bloca linia de 
aprovizionare şi retragere a lui Rommel. 
„Operația Satin”, urma să fie realizată mai 
ales de trupe americane, concentrate în 
jurul localităţii Tebessa, pentru a forma 
Corpul 2 SUA (general de divizie 
Fredendall). Şefii statelor majore combinate 
sosiți în Africa împreună cu Roosevelt şi 
Churchill la mijlocul lui ianuarie pentru o 
nouă conferinţă la Casablanca, menită să 


stabilescă obiectivele viitoare, luând în 


considerare argumentele generalului Alan 
Brooke, care  evidenţiau riscul unei 
asemenea lovituri executate de trupe 
formate din recruți, într-o zonă unde 
veteranii lui Rommel puteau sosi din clipă în 
clipă, l-au convins pe Eisenhower să 
renunţe la acest proiect. În aceste condiţii, 
următoarea acţiune Îi revenea lui 
Montgomery, care se oprise lângă Nofilia la 
mijlocul lui decembrie, pentru a-şi consolida 
forţele înainte de a ataca poziţia de la 
Buerat, aflată la 225 km spre vest, unde 
Rommel îşi retrăsese restul armatei în faza 
anterioară acestei lungi retrageri din Egipt. 

Noua ofensivă lansată de Montgomery 
la mijlocul lui ianuarie prevedea, ca şi 
înainte, un atac de ţintuire asupra frontului 


inamicului, combinat cu o manevră de 


învăluire prin interiorul deşertului, pentru 
a-i tăia retragerea. De data aceasta n-a mai 
întreprins nicio acţiune preliminară, pentru 
a nu-şi dezvălui intenţiile şi a nu-l determina 
pe inamic să-şi părăsească aliniamentul. 
Pentru studierea poziţiilor germane s-a 
utilizat doar un paravan de care blindate, 
principala forţă fiind menţinută mult în 
spate până în ziua precedentă atacului. În 
dimineaţa zilei de 15 ianuarie, aceasta a 
pornit într-un lung marş de apropiere din 
care a trecut la acţiune. Divizia 51, 
sprijinită de blindate, a atacat de-a lungul 
drumului de coastă, în timp ce Divizia 7 
blindată şi cea din Noua Zeelandă au 
realizat manevra plănuită. Iniţial, n-au 
întâmpinat nicio opoziţie, până la vest de 


Buerat, unde a reacţionat ariergarda 


inamicului, căci Rommel reuşise să se 
strecoare de pe poziţii şi să evite cursa cei 
se întindea. De fapt nu  întâmpinase 
dificultăţi, lucru consemnat în raportul lui 
Alexander, pe un ton uşor dojenitor: 
„trupele din Noua Zeelandă şi Divizia 7 
blindată au dat dovadă de multă prudenţă în 
tatonarea capătului sudic al barajului 
antitanc al inamicului”. 

Principala bătălie a lui Rommel se 
dăduse şi de astă dată tot cu 
Comandamentul Suprem al Axei. Întors la 
Roma, unde se afla în siguranţă, Mussolini 
pierduse din nou contactul cu realităţile 
războiului şi, cu o săptămână înainte de 
Crăciun, ordonase „să se reziste până la 
capăt” pe poziţiile de la Buerat. Rommel l-a 


întrebat prin radio pe mareşalul Cavalero, 


şef al Comando Supremo, cum să procedeze 
dacă englezii nu atacau aceste poziţii, care 
puteau fi ocolite cu uşurinţă, şi continuau 
înaintarea spre vest. Cavallero nu i-a 
răspuns la întrebare, dar a accentuat că 
trupele italiene nu trebuie lăsate să rămână 
din nou blocate, aşa cum se întâmplase la 
Alamein. 

Rommel l-a avertizat pe Bastico 
subliniind contradicția evidentă dintre 
ordinul lui Mussolini şi cerința formulată de 
Cavallero. Ca majoritatea slujitorilor unui 
regim autocratic, Bastico s-a eschivat de 
răspunderea unei hotărâri care nu 
corespundea cu speranțele şi visele 
conducătorului său. Perseverent, Rommel l- 
a determinat să-şi dea acordul pentru 


retragerea trupelor italiene pe aliniamentul 


Tarhuna-Homs, la 210 km în spate, în 
apropiere de Tripoli. Apoi, în a doua 
săptămână a lui ianuarie, Cavallero a cerut 
ca o divizie germană să fie trimisă înapoi, în 
defileul Gabes, pentru a întârzia şi furniza 
informaţii despre o eventuală pătrundere pe 
care americanii amenințau să o efectueze 
acolo şi care, aşa cum s-a menţionat deja, 
nu a avut loc. Bineînţeles că Rommel a 
reacţionat pozitiv la cererea făcută, 
deoarece corespundea planului conceput de 
el şi, în consecinţă, a trimis Divizia 21 
tancuri. Ca urmare, i-au rămas doar cele 36 
de tancuri ale Diviziei 15 şi alte 57 de 
tancuri italiene învechite ale Diviziei 
Centauro pentru a face faţă celor 450 de 
tancuri mobilizate de Montgomery în acest 


nou atac. Rommel nici nu se gândea să se 


lanseze într-o bătălie fără speranţă 
împotriva unei forţe atât de puternice, aşa 
că s-a retras de pe poziţiile de la Buerat 
imediat ce a aflat (prin serviciul de 
interceptare radio) că englezii urmau să fie 
gata de atac în 15 ianuarie. 

În primele două zile i-a constrâns pe 
adversari să se oprească de câteva ori. 
Englezii s-au mişcat cu prudenţă nu numai 
din cauza minelor risipite pe suprafeţe 
întinse, ci şi datorită pierderii a circa 50 de 
tancuri în eforturile zadarnice de a 
străpunge apărarea germanilor. La 17 
ianuarie, Rommel şi-a retras forțele 
motorizate pe aliniamentul 'Tarhuna-Homs, 
crdonând infanteriei italiene, care se afla 
deja acolo, să se întoarcă la Tripoli. 


Aliniamentul de la Tarhuna-Homs era mai 


uşor de apărat decât poziţiile de la Buerat. 
Numărul mare de blindate adus de 
Montgomery l-a convins însă pe Rommel că 
nu va putea rezista prea mult în acel loc, 
fără a-şi pune în pericol retragerea. În 
noaptea de 19 ianuarie el a început să îşi 
retragă forţele care îi mai rămăseseră şi a 
aruncat în aer instalaţiile portuare de la 
Tripoli. 

A doua zi, în zori, a sosit un mesaj din 
partea lui Cavallero, prin care se arăta că 
Mussolini dezaproba vehement retragerea 
şi cerca cu insistenţă ca aliniamentul să fie 
apărat timp de cel puţin trei săptămâni. În 
acea după-amiază, Cavallero s-a deplasat la 
faţa locului pentru a susţine spusele lui 
Mussolini. Caustic, Rommel a subliniat că, 


în absenţa unor întăriri adevărate pentru a 


contracara atacurile, inamicul era cel care 
fixa timpul. El a încheiat prezentându-i lui 
Cavallero esența problemei, aşa cum 
procedase şi cu Bastico, în noiembrie, în 
privința cererii de a rezista pe aliniamentul 
Mersa Brega: „S-ar putea sā rezistăm 
câteva zile în plus la Tripoli şi să pierdem 
armata, sau să abandonăm Tripoli cu câteva 
zile mai devreme şi să salvâm armata 
pentru Tunis. Hotărâţi-vă!”. Cavallero a 
evitat să ia o decizie clară, spunându-i lui 
Rommel că armata trebuia păstrată, iar 
Tripoli apărat cât mai mult timp posibil. 
Rommel a procedat cât promptitudine la 
retragerea trupelor italiene nemotorizate, a 
proviziilor transportabile. Apoi, în noaptea 
de 22 ianuarie, şi-a retras trupele de pe 


aliniamentul Tarhuna-Homs, întâi până la 


frontiera tunisiană, adică 160 km la vest de 
Tripoli, şi apoi până la aliniamentul Mareth, 
aflat la încă 130 km. 

Dincolo de aliniamentul  Buerat, 
urmărirea englezilor a fost „anemică”, aşa 
cum a descris-o chiar Montgomery. Acest 
lucru s-a datorat nu numai terenului minat 
şi căilor rutiere distruse, ci şi prudenţei 
extreme de care s-a dat dovadă în contact 
cu ariergarda inamicului. În memoriile sale, 
Montgomery accentuează că înaintarea pe 
drumul de coastă s-a caracterizat prin lipsă 
de iniţiativă şi de însufleţire” întărindu-şi 
acest comentariu prin citarea unei 
însemnări făcute la 20 ianuarie în jurnalul 
său: „L-am chemat pe comandantul Diviziei 
51 (Highland) şi l-am activizat; efectul a fost 


imediat”. În realitate, Rommel se retrăsese 


deja pe aliniamentul Tarhuna-Homs, aşa că 
ordinul din 22 ianuarie, de a renunţa la 
acest aliniament şi de a se retrage spre 
frontiera tunisiană, a fost grăbit nu de 
forțarea înaintării pe drumul de coastă, ci 
de ponderea blindatelor masate împotriva 
flancului său dinspre uscat. Când Divizia 51 
a înaintat la lumina lunii, având în 
avangardă infanterişti de tancuri, aceştia au 
descoperit că inamicul se evaporase. În zorii 
zilei de 23 ianuarie, vârfurile de lance ale 
coloanelor britanice convergente 
pătrunseseră nestingherite în Tripoli. 
Atingerea acestui obiectiv, care din 
1941 reprezentase scopul tuturor 
ofensivelor britanice, încorona înaintarea de 
2250 km, începută de la Alamein, în 


urmărirea lui Rommel. Obiectivul fusese 


atins la exact trei luni de la lansarea 
ofensivei. Pentru Montgomery şi trupele 
sale, această realizare a fost salutară. Pe 
Montgomery succesul l-a făcut să răsufle 
uşurat căci, aşa cum scria: „lreceam prin 
prima nelinişte reală de când preluasem 
comanda Armatei a 8-a”. O furtună 
puternică în prima săptămână a lui ianuarie 
făcuse ravagii în portul Benghazi, reducând 
cantitatea de provizii ce puteau fi preluate 
zilnic de la 3.000 de tone la sub o mie de 
tone forțându-l să revină la utilizarea 
Tobrukului, aflat la aproape 1.290 km de 
Tripoli (aceasta însemna lungirea 
considerabilă a unei linii de aprovizionare 
rutieră deja anevoioasă). Pentru a asigura 
preluarea suplimentară de provizii, 


„ancorase” Corpul 10 şi utilizase toate 


mijloacele de transport ale acestuia, dar 
exista riscul că, neajungând la Tripoli în 
zece zile de la demararea ofensivei, va fi 
nevoit să-şi întrerupă înaintarea. 

Din fericire, inamicul nu cunoştea 
aceste probleme legate de aprovizionare şi 
de timp şi era dominat de teama că englezii 
veneau asupra lui cu o covârșitoare 
superioritate în materie de tancuri (raportul 
era de 14 la 1) deoarece numai tancurile 
Diviziei 15 puteau face faţă într-o bătălie. 
Dacă Diviza 21 tancuri nu ar fi fost mutată 
pentru a înfrunta ameninţătorul asalt 
american asupra trecătorii Gabes - asalt 
anulat pe 13 ianuarie (la două zile de la 
trimiterea acestei divizii), rezistenţa pe 
aliniamentul Tarhuna-Homs putea fi mult 


mai uşor de realizat. În acest caz, 


Montgomery, după cum el însuşi 
recunoaşte, ar fi fost probabil nevoit să-şi 
întrerupă înaintarea şi să se retragă la 
Buerat, deoarece atunci când a intrat în 
Tripoli mai avea doar două zile până la 
expirarea limitei de timp de zece zile. 

La Tripoli, Montgomery s-a oprit câteva 
săptămâni pentru a-şi consolida forţele şi a 
curăța portul de dărâmături. Prima navă a 
putut acosta abia la 3 februarie, iar primul 
convoi a reuşit să pătrundă în radă la 9 
februarie. Urmărirea inamicului s-a efectuat 
numai cu trupe uşoare. Divizia de 
avangardă a lui Montgomery nu a trecut 
graniţa tunisiană decât la 16 februarie, în 
vreme ce ariergarda lui Rommel se 
retrăsese cu o seară mai înainte pe frontul 


din faţa aliniamentului Mareth, pe care 


francezii îl construiseră pentru a opri 
invadarea Tunisiei de către italieni dinspre 
Tripolitania. Fiind în realitate doar un lanţ 
de cazemate vechi, Rommel a preferat să 
sape tranşee în spaţiile dintre ele. După ce 
a inspectat aliniamentul Mareth, a insistat 
că ar fi mai inteligent ca apărarea acestei 
rute de acces spre Tunis să se bazeze pe 
aliniamentul de la Wadi Akarit, la 65 km mai 
în spate şi la 25 km vest de Gabes. Acesta 
nu putea fi întors, deoarece flancul dinspre 
uscat se învecina cu zona de mlaştini sărate 
de la Chott el Jerid. Propunerea sa nu i-a 
mulţumit pe dictatorii de peste ţări şi mări, 
care sperau încă să poată înălța „castele de 
nisip”. 

Furios, pentru pierderea oraşului 


Tripoli, Mussolini şi-a vărsat veninul 


chemându-l la ordine pe Bastico şi 
înlocuindu-l pe Cavaliere cu generalul 
Ambrosio. La 26 ianuarie, Rommel primise o 
telegramă prin care era înştiinţat că, 
avându-se în vedere sănătatea sa precară, 
urma să fie eliberat din funcţia de comandă, 
după ce consolida noile poziţii de pe 
aliniamentul Mareth, şi că armata sa va 
primi numele de Armata 1 italiană, şi va 
trece sub comanda generalului Giovanni 
Messe. I s-a lăsat, totuşi, latitudinea de a 
alege data de predare a ştafetei şi data 
plecării - concesie de care a profitat în 
detrimentul Aliaților. 

Într-adevăr Rommel era bolnav, iar 
încor. Darea din ultimele trei luni nu îi 
priise. Cu toate acestea, în februarie el avea 


să dovedească cum că mai este capabil de 


acţiuni energice. 

Fără să se simtă descumpănit de 
apropierea americanilor de linia sa de 
retragere prin sudul Tunisiei, Rommel a 
intuit excelenta ocazie de a ataca înainte ca 
Montgomery să-l poată ajunge din urmă. 
Deşi slabe, liniile de apărare de la Mareth 
constituiau un obstacol în calea unui atac cu 
tancuri şi puteau întârzia înaintarea lui 
Montgomery. În plus, forţa de care dispunea 
Rommel îşi recăpăta suflul. Retrăgându-se 
spre vest, se apropiase de porturile din care 
se putea aproviziona, câştigând astfel mai 
mult decât a pierdut în lunga sa retragere. 
Numeric avea acum tot atâtea trupe ca la 
începutul Bătăliei de la Alamein, din 


toamnă. Când a ajuns în Tunisia, armata sa 


însuma aproape 30.000 de germani! şi circa 
48.000 de italieni, dar în aceste cifre erau 
incluse şi Divizia 21 tancuri, care fusese 
trimisă înapoi, în zona Gabes-Sfax, precum 
şi Divizia blindată Centauro, plecată să 
păzească defileul El Guettar, în faţa 
poziţiilor americanilor la Gafsa. În privinţa 
armamentului, situaţia nu era la fel de bună 
- la tancuri, germanii dispuneau doar de o 
treime din înzestrarea normală, la tunurile 
antitanc de o pătrime, iar la artilerie doar 
de o şesime. În plus, din cele aproximativ 
130 de tancuri, mai puţin de jumătate erau 
apte de acţiune. Pentru moment, situaţia 
era relativ mai bună pe ansamblu, deoarece 


Montgomery nu începuse să exploateze 


1 Din punct de vedere al structurii prevăzute, această cifră însemna 
cam jumătate din efectivul complet - număr existent şi la lansarea 
luptelor de la Alamein. 


portul Tripoli la capacitatea maximă şi nu 
avusese timpul necesar să-şi maseze forţele 
superioare pe frontiera tunisiană. În ce-l 
privea, Rommel ardea de nerăbdare să 
profite de ocazie şi a plănuit o dublă 
lovitură, în stil napoleonian, pentru a pune 
în valoare ceea ce strategii numesc „teoria 
liniilor interioare” - exploatarea unei poziţii 
centrale, între două forțe inamice 
convergente, pentru a o ataca pe una dintre 
ele înainte ca cealaltă să-i poată sări în 
ajutor. Dacă reuşea să-i nimicească pe 
americanii postați în spatele lui, îşi putea 
folosi ambele mâini pentru a se ocupa de 
Armata a 8-a a lui Montgomery, slăbită din 
cauza  lungirii excesive a liniilor de 
aprovizionare. 


Planul era strălucit, însă principalul 


handicap al lui Rommel la punerea lui în 
practică îl constituia faptul că trebuia să se 
bazeze în mare măsură pe forţe care nu se 
aflau sub controlul său. Din forţele aflate pe 
aliniamentul Mareth nu putea lua decât 
strictul necesar pentru a forma o grupare 
de luptă, adică mai puţin de jumătate de 
divizie, sub comanda colonelului von 
Liebenstein. Celebra Divizie 21 tancuri 
trimisă ceva mai devreme înapoi în Tunisia, 
se afla în locul în care Rommel voia să 
atace, dar trecuse sub comanda generalului 
von Arnim. Lui Arnim i s-a lăsat astfel 
latitudinea să decidă în privinţa obiectivelor 
asaltului principal şi a forţei ce urma să fie 
utilizată, Rommel urmând, doar, să sprijine 
aceste măsuri. 


Ţinta acestei  contralovituri a fost 


Corpul 2 american (care includea o divizie 
franceză). Trupele americane acopereau un 
front de 145 km, însă atenţia lor era 
concentrată asupra celor trei culoare care 
duceau prin munţi până la mare: vârfurile 
de lance se aflau în trecătorile de lângă 
Gafsa, Faid şi Fondouk - unde făcea 
joncţiunea cu Corpul 19 armată francez, 
condus de generalul Koeltz. Aceste culoare, 
foarte înguste, le dădeau celor aflaţi acolo 
un sentiment de siguranţă, în timp ce 
atenţia (Comandamentului Aliaților era 
absorbită în mare măsură de atacurile de 
tatonare lansate de Axă în sectorul situat la 
nord de Fondouk. 

La sfârşitul lui ianuarie, Divizia 21 
tancuri, deja celebră, a realizat un salt 


brusc în trecătoarea Faid, a nimicit 


garnizoana franceză slab înarmată, înainte 


de apariţia întăririlor americane. 

acea zonă. Considerând lovitura preliminară 
de la Faid drept o diversiune, ei au presupus 
că atacul va fi dat lângă Fondouk. Generalul 
Omar Bradley remarca în memoriile sale: 
„Această convingere s-a dovedit a fi o 
greşeală aproape fatală”. Din păcate, ea era 
împărtăşită atât de cei din Cartierul general 
al lui Eisenhower, cât şi de Cartierul 
general al Armatei 1 britanice. Acesta se 
afla sub comanda lui Anderson, care, până 
la sosirea lui Alexander, răspundea de 
întregul front din Tunisia. La Conferinţa de 
la Casablanca, Alexander fusese numit în 
funcţia de comandant, subordonat lui 
Eisenhower, al noului Grup de armate 18 
format din Armata 1 şi Armata a 8-a, ce 
urma să se constituie după ce Armata a 8-a 


intra în Tunisia. Pentru a apăra zona 


prezumtivă de atac, Anderson a fost nevoit 
să păstreze în rezervă, în spatele poziţiilor 
de la Faodouk, Comandamentul B de luptă, 
cu jumătate din blindatele americane. 
Această greşeală de apreciere a creat 
condiţii pentru înaintarea inamicului. 

La începutul lui februarie, forţele Axei 
din Tunisia ajunseseră la 100.000 de 
combatanți - 74.000 germani şi 26.000 
italieni - ceea ce reprezenta un raport mult 
mai bun cu forţele Aliaților, decât cel 
înregistrat în decembrie sau cel preconizat 
în momentul în care se încheia 
concentrarea forţelor aliate. Aproximativ o 
treime era formată din personal 
administrativ. Ca număr de tancuri se 
ajunsese la peste 280 - 110 la Divizia 10,91 


la Divizia 21 (exact jumătate din numărul 


total prevăzut în statele de organizare), 12 
Tigru într-o unitate specială. Rommel a mai 
adus un batalion compus din 26 tancuri ale 
forţelor lui Liebenstein, adăugându-le celor 
23 de tancuri italiene din Divizia Centauro, 
aflate pe drumul spre Gafsa. Chiar dacă ar fi 
putut fi utilizate la capacitatea maximă, nu 
se putea asigura superioritatea numerică în 
tancuri pe frontul de atac din partea de sud 
a Tunisiei. Divizia 1 blindată SUA, care 
deţinea acest sector, avea deja în acţiune 
300 de tancuri, din care 90 erau Stuart, şi 
36 de distrugătoare de tancuri, şi era în 
realitate mult mai puternică în privinţa 
artileriei decât o divizie de tancuri însă, 
spre dezamăgirea lui Rommel, doar o parte 
din Divizia 10 tancuri (cu un batalion de 


tancuri mijlocii şi o companie cu patru 


Tigru) a fost trimisă să sprijine Divizia 21, şi 
asta doar în faza iniţială, pentru că Arnim 
intenţiona s-o utilizeze într-un atac ceva mai 
la nord. 

În 14 februarie a început ofensiva 
propriu-zisă: Divizia 21 tancuri a ţâşnit din 
Faid, împreună cu grupul din Divizia 10. 
Adjunctul lui Arnim, generalul Ziegler, a 
condus nemijlocit atacul, în timp ce cele 
două mici formaţiuni de luptă din Divizia 10 
tancuri s-au năpustit din Trecătoarea Faid, 
deschizându-se ca braţele unui cleşte 
pentru a înhăţa unităţile înaintate ale 
Diviziei 1 blindate SUA - Comandamentul 
de luptă A - alte două grupuri din Divizia 21 
tancuri (fiecare având ca nucleu câte un 
batalion de tancuri) a efectuat în timpul 


nopţii un arc mai larg spre sud, pentru a-i 


împresura şi a-i încolţi pe americani. Câteva 
elemente disparate au izbutit să scape 
înainte de închiderea cercului în jurul 
localităţii Sidi Bou Zid, dar pierderile de 
echipament de luptă s-au cifrat la un nivel 
alarmant: pe câmpul de luptă ardeau 40 de 
tancuri americane. 

A doua zi dimineaţă. Comandamentul 
de luptă C, trimis rapid în faţă pentru a 
lansa un contraatac, a fost încercuit de 
germani; doar patru tancuri au reuşit să 
scape. Astfel, două batalioane excelente, 
dotate cu tancuri mijlocii, au fost nimicite 
succesiv de un inamic, care dispunea de 
resurse inferioare numeric, dar superioare 
calitativ pe care reuşise să le concentreze 
cu iscusinţă. 


Din fericire pentru Aliați, germanii nu 


au iniţiat acţiuni imediate de urmărire. La 
14 februarie, Rommel îl presase pe Ziegler 
să continue înaintarea pe timpul nopţii şi să 
valorifice la maximum această primă 
victorie: „Americanii nu aveau niciun fel de 
experienţă de luptă, şi ar fi trebuit să le 
insuflăm de la bun început un profund 
complex de inferioritate”. Ziegler a aşteptat 
însă aprobarea lui Arnim şi a reluat 
înaintarea abia în 17 februarie, parcurgând 
40 km până la Sbeitla, unde americanii se 
regrupaseră. Acolo germanii au întâmpinat 
o rezistenţă mai dură, deoarece efectivele 
Comandamentului de luptă B, condus de 
generalul de brigadă Paul Robinett, 
fuseseră deplasate urgent spre sud. Acesta 
i-a ţinut în şah pe germani până târziu 


după-amiază, reuşind să acopere retragerea 


a ceea ce rămăsese din celelalte două 
comandamente. Apoi s-a retras şi el - în 
conformitate cu ordinul lui Anderson care 
viza toată aripa sudică pe aliniamentul 
culmilor vestice ale munţilor Dorsal. 
Intrarea germanilor în Sbeitla fusese pentru 
moment amânată, dar ei reuşiseră să 
captureze peste o sută de tancuri şi aproape 
3.000 de prizonieri. 

Între timp, grupul de luptă format de 
Rommel şi dirijat împotriva flancului sudic 
extrem al Aliaților, de la Gafsa, a înaintat şi 
a ocupat acest centru rutier după evacuarea 
lui la 15 februarie. Accelerând ritmul şi 
întorcând spre nord-vest, grupul lui Rommel 
a reuşit să înainteze până la 17 februarie 
încă 80 km, prin Feriana, şi să captureze 


terenurile americane de aterizare de la 


Thelepte. El ajunsese acum la aproape 
acelaşi nivel cu Divizia 21 tancuri, însă cu 
55 km mai la vest, apropiindu-se astfel de 
căile de comunicaţii ale Aliaților. 

Alexander a preluat la 19 februarie 
comanda ambelor armate. În raportul său 
oficial el consemna: „În confuzia retragerii 
trupele americane, franceze şi britanice se 
amestecaseră, nu exista niciun plan de 
apărare coordonat, iar la nivelul 
comandamentului domnea nesiguranța”. 

Rommel a aflat că Aliaţii dăduseră foc 
depozitelor lor cu provizii de la Tebessa, 
oraş aflat la 65 km dincolo de următorul 
lanţ muntos, gest ce demonstra că 
adversarii săi „dârdâiau de frică”. În acel 
moment s-a produs cotitura - deşi 


comandanții trupelor aliate au plasat-o trei 


zile mai târziu. Rommel voia să valorifice 
starea de confuzie şi de panică printr-un 
atac combinat prin Tebessa, cu toate forţele 
mecanizate disponibile. Intuia că un astfel 
de asalt spre principalele căi de comunicaţii 
ale Aliaților „îi putea forţa pe englezi şi pe 
americani să-şi retragă grosul forţelor în 
Algeria - idee ce se contura tot mai puternic 
în mintea comandanților forţelor aliate”. 
Arnim - care rechemase deja Divizia 10 
tancuri - nu era dispus să rişte desfăşurând 
o asemenea acţiune. Rommel a transmis 
atunci propunerile la Comando Supremo - 
mizând pe dorinţa lui Mussolini de a repurta 
„O victorie care să-i consolideze poziţia 
politică”; în acelaşi timp, Bayerlein a izbutit 
să îl convingă pe comandantul forţelor 


aeriene din Tunisia şi să obţină sprijinul 


pentru planul lui Rommel. 

Abia aproape de miezul nopţii de 18 
februarie, a sosit de la Roma aprobarea de 
continuare a atacului şi ordinul de numire a 
lui în funcţia de comandă a ambelor divizii 
de tancuri. Ordinul stipula, însă, ca atacul 
să fie efectuat nord, către Thala şi Le Kef, şi 
nu spre nord-vest, prin 'lebessa. Pentru 
Rommel, această modificare a reprezentat 
„O înspăimântătoare şi incredibilă mostră de 
miopie” - întrucât asaltul combinat avea să 
fie „mult prea aproape de front şi să ne 
pună în contact cu puternicele rezerve ale 
inamicului”. 

Ca urmare, atacul a survenit acolo 
unde îl aşteptase Alexander; acesta îi 
ordonase lui Anderson „să îşi concentreze 


blindatele pentru apărarea localităţii Thala” 


şi astfel, deşi Aliaţii porniseră de la calculul 
eronat că Rommel ar fi preferat să obţină o 
„Victorie tactică”, nu să urmărească un 
obiectiv strategic mai puţin direct, 
mulţumită ordinelor date de Comando 
Supremo, această ipoteză greşită s-a 
dovedit până la urmă în avantajul Aliaților. 
Trebuie menţionat, totuşi, că forțele 
Aliaților ar fi fost grav dezechilibrate, dacă 
lui Rommel i s-ar fi îngăduit să procedeze 
aşa cum intenţionase, întrucât marea masă 
a întăririlor americane şi britanice, 
expediate de urgenţă în sud, au fost trimise 
la 'Thala şi în sectorul Zbiba situat la est, în 
timp ce apărarea la Tebessa era asigurată 
doar de ceea ce mai rămăsese din Divizia 1 
blindată SUA. 


Principala forţă de întărire britanică a 


fost Divizia 6 blindată. Brigada 26 blindată, 
aparţinând acestei divizii, a fost instalată la 
Thala; unităţi suplimentare de infanterie şi 
de artilerie (aparţinând Diviziei 9 infanterie 
SUA recent sosită), au fost deplasate în 
zonă, pentru a asigura sprijinul necesar. 
Brigada 1 de gardă, componenta de 
infanterie motorizată a Diviziei 6 blindată, a 
fost însărcinată cu apărarea deschiderii de 
la Zbiba, aflată la nord de Sbeitla, împreună 
cu trei unităţi combatante regimentare din 
Divizia 1 şi divizia 34 infanterie SUA. 
Rommel a lansat atacul în zorii zilei de 
19 februarie, la câteva ore de la primirea 
aprobării de la Comando Supremo. Şansele 
de izbândă au fost însă diminuate de 
amânări şi de rechemarea spre nord a 


Diviziei 10 tancuri de către Arnim; aceasta a 


fost nevoită să se întoarcă din drum şi n-a 
mai putut ajunge la timp, pentru a susţine 
prima fază a noului atac. Confruntat cu 
aceste neajunsuri, Rommel a hotărât ca 
grupul combatant din Afrika Korps să 
înainteze spre Le Kef, prin Thala. Totodată a 
folosit Divizia 21 blindate pentru a ajunge la 
Le Kef, pe drumul convergent prin Zbiba. În 
felul acesta cele două direcţii de atac 
puteau realiza un efect de  dislocare 
folositor amândurora. 

Înaintarea spre Thala s-a realizat prin 
trecătoarea Kasserine, aflată la jumătatea 
distanţei dintre Sbeitla şi Feriana apărată 
de o forţă americană mixtă sub comanda 
colonelului Stark. Încercarea de a năvăli în 
trecătoare-prin surprindere a fost dejucată 


de americani, iar după-amiaza au sosit noi 


ajutoare astfel încât forţa lui Stark a depăşit 
substanţial pe cea a grupului Afrika Korps 
(trei mici batalioane - unul de tancuri şi 
două de infanterie). Apărarea nefiind bine 
coordonată, seara germanii au izbutit să se 
infiltreze în anumite puncte, iar după 
lăsarea întunericului să pătrundă în 
adâncime. Între timp, înaintarea Diviziei 21 
tancuri care Zbiba fusese oprită de un câmp 
minat şi de puternicele forţe aliate 
desfăşurate în spatele acestuia (unsprezece 
batalioane de infanterie, faţă de numai două 
ale  atacanţilor, precum şi un număr 
superior de tunuri şi tancuri, deoarece 
Divizia 21 tancuri rămăsese doar cu circa 
40 de tancuri). În timpul nopţii, Rommel s-a 
decis să forţeze înaintarea prin trecătoarea 


Kasserine, unde apărarea părea mai 


şubredă, folosind Divizia 10 tancuri care în 
sfârşit apăruse.  Şansele de reuşită 
scăzuseră, deoarece Rommel dispunea doar 
de un batalion de tancuri, două batalioane 
de infanterie şi un batalion de motociclete. 
Arnim  reţinuse aproape jumătate din 
divizie, precum şi batalionul de tancuri 
Tigru ataşat acesteia, pe care Rommel 
contase. Atacul concentrat asupra trecătorii 
Kasserine a putut fi lansat abia în după- 
amiaza zilei de 20 februarie, când au sosit 
elemente ale Diviziei 10 tancuri, fapt care 
„l-a enervat teribil”. Un atac matinal fusese 
stăvilit de focul apărătorilor, însă la 4.30 
după-amiază, Rommel, aflat în apropierea 
frontului, a aruncat în luptă întreaga 
infanterie disponibilă - cinci batalioane 


(inclusiv Batalionul 5 bersaglieri italieni) - 


dezlănţuind un asalt simultan încununat de 
succes. După o pătrundere adâncă, 
germanii s-au confruntat cu o rezistență 
îndârjită din partea unui mic detaşament 
britanic (un escadron de blindate, O 
companie de infanterie şi o baterie de 
artilerie de câmp), sub conducerea 
locotenent-colonelului A.C. Gore, trimis 
pentru a sprijini apărarea trecătorii. 
Detaşamentul britanic n-a cedat decât după 
ce a fost adus un batalion de tancuri şi cele 
11 tancuri ale englezilor au fost nimicite. 
Istoria oficială americană, cu o onestitate 
rar întâlnită în cazul istoriilor oficiale, 
subliniază rezistenţa extraordinară a acestui 
detaşament, remarcând totodată că: 
„Inamicul a fost uimit de cantitatea şi de 


calitatea echipamentelor americane 


capturate mai mult sau mai puţin intacte”?. 

După capturarea trecătorii, Rommel a 
trimis  detaşamente de recunoaştere pe 
drumul spre Thala şi, de asemenea, spre 
bifurcația rutieră dinspre Tebessa, pentru a- 
i pune pe Aliați în alertă şi a testa 
posibilitatea de a pune mâna pe marile 
depozite americane de provizii de la 
Tebessa. Primul obiectiv fusese deja realizat 
odată cu vestea înaintării lui Rommel. 
Dimineaţa, Fredendall ordonase 
Comandamentului de luptă B să se 
deplaseze din flancul drept extrem la Thala, 
dar mai târziu deviase efectivele menționate 
pentru a acoperi bifurcația rutieră de la 
Kasserine până la Tebessa. Între timp, 


Grupul Brigăzii 26 blindate britanice (sub 


2 Howe, U.S. Army in World War II. Initiative in the West, p. 456. 


comanda generalului de brigadă Charles 
Dunphie) - cu două regimente de tancuri şi 
două batalioane de infanterie - se deplasase 
la sud de Thala pe nişte poziţii aflate la 
circa 16 km de trecătoarea Kasserine, în 
aşteptarea sosirii Comandamentului de 
luptă B. Din fericire pentru Aliați, forțele 
germane s-au dovedit mult mai slabe decât 
se preconizase. 

A doua zi dimineață, 21 februarie, 
Rommel a rāmas o vreme pe poziții 
aşteptând un contraatac al Aliaților pentru 
recapturarea trecătorii Kasserine. Această 
pauză i-a surprins pe adversarii săi, care nu 
ştiau cât de firavă era forţa sa în comparaţie 
cu ceea ce izbutiseră ei să mobilizeze acolo. 
Constatând că adversarii nu se urnesc din 


loc, Rommel a început înaintarea pe drumul 


spre Thala cu efectivele din Divizia 10 
tancuri, aflate sub comanda lui - un grup de 
luptă, din care făceau parte 30 de tancuri, 
20 de tunuri autopropulsate şi 2 batalioane 
panzer-grenadier (infanterie motorizată). 
Dunphie s-a retras treptat din fața 
germanilor, opunând rezistenţă pe câteva 
movile, dar în final a fost încercuit. În 
amurg, când tancurile britanice s-au retras 
pe poziţia dinainte pregătită la Thala, 
germanii au pornit imediat pe urmele lor. Ei 
au plasat în frunte un tanc Valentine, 
capturat, pentru a-şi determina adversarii 
să creadă că era vorba de trupe britanice 
care se rătăciseră. Germanii au dat năvală 
asupra poziţiilor, au învins parţial infanteria 
şi au deschis focul asupra vehiculelor 


producând confuzie în rândul apărătorilor. 


După o încăierare ce a durat trei ore, 
germanii au fost obligaţi să se retragă 
împreună cu cei 700 de prizonieri capturați, 
în luptele pe drumul dinspre Kasserine ei 
pierduseră 12 tancuri, dar nimiciseră 
aproape 40 de tancuri inamice. A doua zi în 
Zori, un escadron britanic de tancuri care s- 
a rătăcit şi a nimerit drept în mijlocul 
bivuacului lor a fost, de asemenea, nimicit. 
Rommel a considerat că va fi 
contraatacat şi s-a hotărât să aştepte şi să 
pornească pe urmele agresorilor. Raidurile 
de recunoaştere ale aviaţiei au confirmat că 
Aliaţii primiseră întăriri masive, iar altele se 
aflau pe diurn. Devenise evident că şansa de 
a valorifica înaintarea prin Thala se 
spulberase şi că flancul stâng al Axei era 


expus unei ameninţări crescânde. În după- 


amiaza precedentă, grupul de şoc din Afrika 
Korps forţase înaintarea prin bifurcația 
rutieră de la Tebessa, în încercarea de a 
pune mâna pe trecătorile de acolo, şi pentru 
a acoperi flancul atacului spre Thala. 
Acţiunea a eşuat din cauza focului 
concentrat executat de artileria americană 
de pe poziţiile aflate pe înălţime. Reluarea 
atacului, în dimineaţa zilei de 22 februarie, 
s-a soldat cu succese nesemnificative, 
înregistrându-se în schimb pierderi masive 
ca urmare a faptului că numărul atacanţilor 
era acum cu mult mai mic decât cel al 
americanilor (comandamentul de luptă B 
condus de Robinett şi o parte din Divizia 1 
infanterie, sub comanda lui Terry Allen). 

În acea după-amiază Rommel şi 


Kesselring, care venise cu avionul, au ajuns 


la concluzia că nu se mai puteau obţine alte 
avantaje continuând contralovitura spre 
vest şi s-a hotărât desprinderea şi 
deplasarea înapoi a forţelor în vederea unui 
contraatac spre est, împotriva Armatei a 8-a 
britanice. Ca urmare, trupelor Axei li s-a 
ordonat să înceapă retragerea în acea seară 
până la trecătoarea Kasserine. 

Alien încercase încă de la primele ore 
ale dimineţii să organizeze un contraatac 
împotriva flancului Axei, dar l-a amânat din 
cauza dificultății de a intra în legătură cu 
Robinett, până târziu după-amiază. Acţiunea 
a dus la accelerarea retragerii grupului din 
Afrika Korps cât şi a clementelor italiene 
spre trecătoarea Kasserine. 

Rommel a fost impresionat de abilitatea 


tactică în creştere a trupelor americane, de 


precizia tirului de artilerie, precum şi de 
abundența armamentului din dotare. Un 
contraatac mai amplu ar fi pus în mare 
primejdie forţele sale relativ slabe. 
Comandamentul trupelor aliate nu şi-a 
dat seama de slăbiciunea forţelor lui 
Rommel şi nici de faptul că situaţia se 
schimbase. După cum se remarcă în istoria 
oficială a SUA, conducerea de către 
Fredendall a operaţiilor militare terestre 
împotriva inamicului aflat în retragere „a 
devenit extrem de ezitantă, exact în 
momentul când inamicul devenise foarte 
vulnerabil”. Şi Anderson adoptase, în 
continuare, o atitudine defensivă: noaptoa, 
numeroasele forţe aliate de la Zbiba au fost 
retrase cu circa 16 km mai la nord de teamă 


că Rommel, rupând frontul la Thala, le-ar 


ameninţa din spate. Se preconiza, de 
asemenea, evacuarea lebessei pe celălalt 
flanc. Chiar şi în dimineaţa zilei de 23 
noiembrie când s-a descoperit că inamicul 
se retrăsese din Thala, tot nu s-a întreprins 
nicio acţiune împotriva lui; abia seara s-a 
ordonat pregătirea pentru declanşarea unui 
contraatac general, prevăzut a avea loc în 
25 noiembrie. La acea dată, însă, inamicul 
trecuse deja prin fâşia îngustă de la 
Kasserine, astfel încât atacul Aliaților, 
pentru a-l „distruge” şi a  „recaptura” 
trecătoarea a devenit un simplu marş, 
printre minele presărate în urmă de inamic. 

O evaluare comparativă corectă a 
forţelor Aliaților şi a rezistenţei tot mai 
îndârjite justifică măsura luată de germani, 


de a renunţa la acţiune. Continuarea 


ofensivei ar fi fost un gest nesăbuit, dată 
fiind forţa mult superioară a Aliaților. 
Câştigurile ofensivei au fost mari în 
comparaţie cu preţul plătit - peste 4.000 de 
prizonieri, faţă de ceva mai mult de 1.000 
de oameni cât pierduse Axa. Fuseseră 
distruse sau avariate aproximativ 200 de 
tancuri, faţă de mult mai puţine pierderi 
proprii. Astfel, ca „obiectiv limitat lovitura a 
constituit un succes strălucit, dar ofensiva 
nu izbutise, însă, să-şi atingă obiectivul 
strategic - retragerea Aliaților din Tunisia. 
Dacă lui Rommel i s-ar fi alocat întreaga 
Divizie 10 tancuri şi i s-ar fi încredinţat de 
la început conducerea operaţiei, acest 
obiectiv strategic ar fi putut fi atins. El ar fi 
reuşit să ocupe lebessa, importantă bază 


americană, aeroportul acesteia şi uriaşele 


rezerve existente. Forţele aliate ar fi fost 
astfel obligate să renunţe la poziţiile din 
Tunisia. 

Ironia sorții s-a materializat în ordinul 
primit de la Roma, la 23 februarie, prin care 
forţele Axei din Tunisia erau plasate sub 
comanda lui Rommel. Numirea lui în funcţia 
de comandant al proaspăt constituitului 
„Grup de Armate Afrika” demonstra că acea 
contraofensivă îi determinase pe Mussolini 
şi pe Hitler să-i reconsidere atuurile. 
Momentul ales pentru transmiterea acestui 
ordin i-a lăsat lui Rommel un gust amar: el 
l-a primit a doua zi după ce începuse 
retragerea, mult prea târziu pentru a mai 
putea exploata ocazia ce i se oferise. 

De asemenea, ordinul a venit prea 


târziu pentru a mai putea anula atacul pe 


care Arnim intenţiona să îl lanseze în nord, 
pentru care păstrase în rezervă forţe ce s-ar 
fi dovedit mult mai eficiente sub comanda 
lui Rommel. Aşa cum a fost planificată, 
capturarea poziţiilor de la Medjez el Bab a 
constituit un obiectiv limitat, atacul propriu- 
zis urmând să fie lansat la 26 februarie, cu 
două batalioane de tancuri şi alte şase 
batalioane. În zorii zilei de 24 februarie, 
după ce a trimis un ofiţer de stat major să îl 
informeze pe Rommel despre acel obiectiv 
limitat, Arnim a plecat cu avionul la Roma, 
pentru a se întâlni cu Kesselring. În urma 
discuţiilor purtate s-a conturat în aceeaşi zi 
un plan mult mai ambițios. Conform 
acestuia, urmau să fie lansate atacuri în opt 
puncte diferite de-a lungul fâşiei de front 


lungă de 1.125 km, între coasta de nord şi 


Pont-du-Fahs, împotriva Corpului 5 britanic 
(Divizia 46, Divizia 78 şi Divizia Y şi un 
regiment francez). Atacul principal, asigurat 
de un grup blindat, viza nodul rutier de la 
Beja (95 km vest de Tunis). El era combinat 
cu un atac în cleşte, pe o distanţă mai 
scurtă, pentru a captura Medjez el Bab. 
Deşi se apelase la toate forţele disponibile, 
forţa constituită nu corespundea anvergurii 
acestor operaţii. Pentru asaltul de la Beja, 
grupul blindat, constând din 2 batalioane de 
tancuri, a fost întărit până la 76 de tancuri 
(dintre care 14 tancuri Tigru). Au fost aduse 
15 tancuri nou sosite la Tunis, destinate 
Diviziei 21 tancuri, aflată în sud. Rommel, 
surprins de acest nou plan, l-a descris ca 
fiind „complet nerealist” şi l-a atribuit în 


mod greşit celor din Comando Supremo 


italian, la fel de surprinşi ca şi el la aflarea 
detaliilor. 

Arnim a dat ordinul de operaţie la 25 
februarie. Ea a fost lansată a doua zi, 
respectându-se astfel data la care se 
preconizase punerea în aplicare a planului 
mai restrâns, fapt ce demonstra viteza şi 
elasticitatea capacităţii de planificare a 
germanilor, chiar prea rapidă pentru nişte 
modificări de o asemenea amploare. Cu 
toate acestea, cele mai bune rezultate le-au 
obţinut atacurile proaspăt incluse în plan. 
Ele au fost realizate de divizia lui 
Manteuffel în sectorul nordic extrem, şi au 
permis apropierea de principalul drum 
lateral al Aliaților de la Djebel Abiod. Au 
fost capturați 1.600 de prizonieri din rândul 


taipelor franceze şi britanice, care apărau 


acest sector. Dar atacul principal, efectuat 
de grupul blindat german după înfrângerea 
poziţiilor britanice înaintate de lângă Sidi 
Nsir, s-a împotmolit în defileul îngust şi 
mlăştinos, la 16 km de Beja. Tunurile 
antitanc şi tunurile de câmp britanice au 
făcut ravagii în rândurile atacanţilor: numai 
6 tancuri germane au rămas în funcţiune. 
Atacul secundar prin care se urmărea 
încercuirea localităţii Medjez el Bab s-a 
soldat până la urmă cu un eşec, ca de altfel 
şi celelalte atacuri efectuate mai la sud. Pe 
ansamblu, Arnim reuşit să captureze 2.500 
de oameni din rândul adversarilor şi să 
piardă doar 1.000. În schimb, 71 dintre 
tancurile sale au fost distruse sau avariate, 
pe când duşmanul nu pierduse mai mult de 
20. 

Repercusiunile deveneau grave, 
întrucât germanii duceau deja lipsă de 
tancuri şi nu reuşeau să le înlocuiască la 
timp pe cele pierdute. 

Eşuarea ofensivei a însemnat ceva mai 
mult. Ea a dus la întârzierea disponibilizării 
diviziilor de care Rommel avea nevoie 
pentru cea de a doua lovitură, pe care 
intenţiona să o lanseze împotriva poziţiilor 
lui Montgomery de la Medenine, în faţa 
aliniamentului Mareth. Kesselring ceruse ca 
Divizia 10 şi Divizia 21 tancuri să rămână 
cât era necesar suficient de aproape de 
flancul americanilor, pentru a-i împiedica să 
trimită rezerve spre nord, în sprijinul liniilor 
de apărare organizate împotriva ofensivei 


lui Arnim. Această întârziere a afectat 


esenţial şansele de reuşită ale 
contraloviturii lui Rommel spre est. Până la 
26 februarie, Montgomery avusese o 
singură divizie pe poziţiile de la Medenine şi 
era foarte îngrijorat de această situaţie. 
Statul său major a acţionat susţinut pentru 
a corecta lucrurile înainte ca Rommel să 
atace. La 6 martie, când a avut loc atacul 
german, forţele lui Montgomery se măriseră 
de patru ori - echivalentul a patru divizii, cu 
aproape 400 tancuri, 350 tunuri şi 470 
tunuri antitanc. 

Astfel şansa lui Rommel de a ataca cu o 
forţă superioară se spulberase. Cele trei 
divizii de tancuri (Diviziile 10,15 şi 21) 
însemnau doar 160 de tancuri (mai puţin 
decât efectivul complet al uneia singure) şi 


erau sprijinite doar de 200 tunuri şi 10.000 


de infanterişti, exceptând slabele divizii 
italiene care staţionau pe aliniamentul 
Mareth. În plus, Montgomery dispunea 
acum de trei regimente de aviaţie de 
vânătoare, care operau de pe aeroporturile 
aflate în faţă, ceea ce îi garanta 
superioritatea aeriană. Încercarea lui 
Rommel de a-i Jua prin surprindere a fost 
anihilată căci diviziile de tancuri au fost 
reperate şi raportate în 4 martie, Cu două 
zile înainte de atac. 

Montgomery şi-a organizat o apărare 
bine închegată, iar germanii au fost mult 
mai eficient întâmpinați decât cu şase luni 
înainte, la Alam Haifa. Înaintarea 
germanilor a fost curând oprită de focul 
concentrat al englezilor. Seara, Rommel a 


renunțat la luptă, conştient de faptul că nu 


are şanse. El pierduse deja peste 40 de 
tancuri şi 045 de oameni, mult mai mult 
decât adversarul. 

Odată cu respingerea acestui atac 
dispărea orice speranţă pentru forţele Axei, 
depăşite numeric şi ca înzestrare, să 
oprească vreuna din cele două armate ale 
Aliaților, înainte ca acestea să facă 
joncţiunea şi să acţioneze împreună. Deja în 
urmă cu o săptămână, Rommel îi trimisese 
lui Kesselring o evaluare sobră şi sumbră a 
situaţiei, la care se raliaseră şi cei doi 
comandanţi de armată, Arnim şi Messe. În 
acest raport, Rommel sublinia că forţele 
Axei, în grupuri periculos de slabe, apărau 
un front de aproape 645 de kilometri, într-o 
confruntare cu forțe adverse mult 


superioare - de două ori ca efective umane, 


şi de şase ori ca înzestrare în tancuri’. Se 
propunea ca frontul să fie scurtat la un arc 
de 145 kilometri, care să acopere 
localităţile Tunis şi Bizerta, dar se menţiona 
că, în acest caz, apărarea putea fi asigurată 
doar dacă proviziile vor creşte la 140.000 
tone lunar; totodată, Rommel cerea să fie 
informat asupra planurilor pe termen lung, 
întocmite la eşaloanele superioare de 
comandă pentru campania din Tunisia. 
Răspunsul, sosit după insistenţe, menţiona 
doar că Fuhrerul nu era de acord cu felul în 
care Rommel evalua situaţia. În anexă, i se 
transmitea un tabel cu numărul formațiilor 
militare din ambele tabere, dar care nu 
ținea seama de puterea reală şi de 
echipamentele din dotare. Era aceeaşi bază 


falsă de comparaţie pe care au utilizat-o şi 


comandanții Aliaților, pentru a-şi justifica 
succesele repurtate. 

După eşecul de la Medenine, Rommel a 
ajuns la concluzia că a rămâne în Africa 
reprezenta „curată sinucidere”. La 9 
martie,? Rommel şi-a luat mult amânatul 
concediu de boală, i-a predat lui Arnim 
comanda Grupului de armate şi a plecat cu 
avionul în Europa, hotărât să-i facă pe 
superiorii săi să înţeleagă situaţia reală de 
pe front. Rezultatul demersului întreprins s- 
a concretizat în eliminarea lui Rommel din 
campania militară ce se desfăşura în Africa. 


La Roma, Rommel s-a întâlnit cu 


3 Rommel estima că puterea armată a Aliaților se cifra la 210 000 
oameni, 1600 tancuri, 850 tunuri de cîmp şi 1100 tunuri antitanc - 
evaluare care era sub cifrele reale. Puterea armată efectivă a Aliaților, 
la începutul lui martie, era de peste 500 000 oameni (deşi numai 
jumătate reprezentau trupe combatante). Numărul total de tancuri se 
cifra la aproape 1 800, cu peste 1 200 tunuri de cîmp şi 1 500 tunuri 
antitanc. Trupele combatante ale Axei numărau 120 000 de oameni şi 
numai 200 tancuri apte de luptă. 


Mussolini care „în condiţiile nefavorabile 
apărute îşi pierduse parcă orice simţ al 
realităţii, încercând tot timpul să găsească 
argumente pentru a-şi justifica punctele de 
vedere”. Rommel s-a dus, apoi, la Hitler, pe 
care nu l-au impresionat argumentele 
prezentate şi care i-a declarat că „devenise 
un pesimist”. El l-a oprit pe Rommel în 
Germania spunându-i că va avea astfel 
ocazia să se pregătească pentru a prelua la 
momentul oportun „comanda operaţiilor 
militare împotriva Casablancăi”. Având în 
vedere depărtarea la care se afla 
Casablanca pe coasta Atlanticului, era 
limpede că Hitler încă mai credea că-i putea 
alunga pe Aliați din Africa. 

Între timp. Aliaţii puneau la cale o 


ofensivă convergentă cu forte net 


superioare, pentru a captura poarta sudică 
de acces în Tunisia, şi a permite Armatei a 
8-a să facă joncţiunea cu Armata 1 şi astfel 
să prindă în cleşte „Armata 1 italiană” a lui 
Messe - fosta „Panzerarmee Afrika” a lui 
Rommel. (Deşi oficial Bayerlein nu era decât 
şeful statului major german al lui Messe, el 
deţinea controlul direct şi total asupra 
tuturor componentelor germane.) 

După respingerea germanilor, la 
Medenine, Montgomery nu a fructificat 
succesul defensiv repurtat şi starea de 
derută a inamicului printr-o urmărire 
promptă, ci a continuat să-şi organizeze 
metodic forţele şi să adune rezervele 
necesare unui asalt împotriva 
aliniamentului Mareth. Asaltul fusese fixat 


pentru 20 martie, două săptămâni după 


bătălia de Ia Medenine. 

Pentru a sprijini atacul, printr-o 
presiune exercitată asupra spatelui 
inamicului, la 17 martie, cu trei zile înainte 
de atacul principal, Corpul 2 american a 
întreprins o acţiune în sudul Tunisiei care 
urmărea trei obiective (propuse de 
Anderson şi aprobate de Alexander): să 
îndepărteze forțele inamice care l-ar fi putut 
bloca pe Montgomery; să recucerească 
terenurile de aterizare de lângă Thelepte 
pentru a le folosi în sprijinul înaintării lui 
Montgomery; să organizeze un centru de 
aprovizionare lângă Gafsa, care să-l susțină 
pe Montgomery cu cele necesare pe 
parcursul atacului. Blocarea retragerii 
inamicului printr-o pătrundere spre drumul 


de coastă n-a figurat printre obiective 


datorită incertitudinii că americanii vor 
putea efectua o pătrundere de 260 km până 
la mare şi dorinţei de a nu-i expune riscului 
unei noi contralovituri germane asemeni 
celei suferite în februarie. Patton a perceput 
aceasta ca o jignire. Corpul 2 pe care-l 
comanda cuprindea acum patru divizii cu un 
efectiv de 88.000 soldaţi, ceea ce 
reprezenta de patru ori mai mult decât 
contingentul forţelor Axei cu care se 
înfruntau. Mai mult chiar, se estima că în 
zona-obiectiv nu se aflau decât 800 de 
soldaţi germani şi 7.850 italieni, care 
proveneau din Divizia Centauro, aflată 
lângă Gafsa. 

Atacul american a debutat promiţător. 
La 17 martie, Divizia 1 infanterie, condusă 


de Allen, a ocupat Gafsa fără luptă. Italienii 


s-au retras aproape 32 km, într-un defileu 
situat la est de El Guettar, la bifurcația 
rutieră ce ducea spre oraşele de coastă 
Gabes şi Mahares. La 20 martie. Diviza 1 
blindată, comandată de Ward, a pornit din 
zona Kasserine spre flancul celei de-a treia 
rute ce ducea de la Gafsa spre coastă. A 
doua zi dimineaţă a ocupat Station de 
Sened şi a continuat înaintarea spre est, 
prin Maknassy, către trecătoarea aflată mai 
departe. 

În aceeaşi zi, Alexander i-a dat frâu 
liber lui Patton, spunându-i să pregătească 
un puternic atac cu blindate pentru a tāia 
drumul de coastă, acţiune menită să sprijine 
ofensiva lui Montgomery împotriva 
aliniamentului Mareth, ofensivă care tocmai 


fusese lansată. Acţiunea n-a reuşit din cauza 


apărării îndârjite a trecătorii şi a înălțimilor 
din jur, de către micul detaşament german 
sub COittlătidă colonelului Rudolf Laug. 
Atacurile succesive, lansate la 23 martie 
pentru a captura Cota 322, au eşuat, deşi 
apărarea număra doar aproximativ 80 de 
soldaţi, fosta gardă personală a lui Rommel. 

Atacul, reluat a doua zi cu trei 
batalioane de infanterie susţinute de patru 
batalioane de artilerie şi două companii de 
tancuri, a fost respins de adversarul mult 
inferior numeric doar (a cărui forţă 
crescuse la 350 de oameni). O nouă 
tentativă a avut loc la 25 martie, condusă 
personal de Ward, somat telefonic de 
Patton, care i-a cerut insistent să obţină 
victoria. Acţiunea n-a reuşit nici de data 


aceasta şi a trebuit abandonată deoarece 


inamicul primise întăriri. Patton era de 
părere că divizia „lâncezca”. Şi l-a schimbat 
pe Ward din funcţia de comandant, fără să 
ţină seama de avantajul de a fi în apărare, 
chiar şi în faţa unor trupe superioare 
numeric, mai ales când acestea sunt extrem 
de bine pregătite, comparativ cu nişte 
atacanţi lipsiţi de experienţă. 

De altfel, aceste avantaje fuseseră puse 
în evidenţă în sectorul El Guettar de trupe 
relativ neexperimentate, dar deosebit de 
bine pregătite - Divizia 1 infanterie SUA. 
Acolo, la 21 martie, trupele lui Allen 
năvăliseră peste poziţiile italienilor, reuşind 
să continue înaintarea şi a doua zi. La 23 
martie au fost lovite însă de un contraatac 
german efectuat de Divizia 10 tancuri, 


descompletată, principala rezervă a 


Grupului de armate Afrika, deplasată în 
mare grabă dinspre coastă. (Forţele 
germane erau compuse din două batalioane 
de tancuri, două batalioane de infanterie, 
un batalion de motocicete şi un batalion de 
artilerie.) După ce au distrus poziţiile 
înaintate ale americanilor, germanii au fost 
stăviliţi de un câmp de mine şi ulterior loviți 
puternic de artileria lui Allen şi de 
distrugătoarele de tancuri. Această acţiune 
a tăiat elanul atacului. Reluat în aceeaşi 
seară, el nu s-a mai bucurat de succes, după 
cum menţiona cu entuziasm un raport al 
infanteriei americane: „Artileria noastră i-a 
făcut praf cu proiectile, Cădeau Ca 
/17Utele”. 

Pierderile suferite de germani n-au fost 


atât de mari cum le descria pitoresc 


raportul amintit, totuşi au pierdut 
aproximativ 40 de tancuri scoase din luptă 
de focul artileriei sau de mine. 

Prin atragerea principalei rezerve de 
blindate a //? 

această confruntare perdantă, atacul 
limitat al americanilor obținuse o 
compensare pentru eşecul înregistrat la 
Maknassy. Şansele de reuşită ale lui 
Montgomery crescuseră deoarece a fost 
redusă şi mai mult forţa tancurilor 
germane. Victoria finală a Aliaților s-a 
datorat în primul rând celor trei 
contralovituri nereuşite ale inamicului, care 
au urmat după atacul reuşit de la mijlocul 
lui februarie la Faid. Şi mai puţin propriilor 
acţiuni. Posibilitatea de a dobândi 


supremaţia s-a conturat abia după ce 


inamicul şi-a epuizat forţa de luptă prin 
riposte eşuate. Dacă nu şi-ar fi secătuit 
forţele, germanii ar mai fi avut poate 
posibilitatea de a mai prelungi lupta. 

Atacul lui Montgomery asupra 
aliniamentului de la Mareth a fost lansat în 
noaptea de 20 martie. În acest scop, el 
concentrase atât Corpul 10, cât şi Corpul 
30, cu aproximativ 160.000 oameni, 610 
tancuri şi 1.410 tunuri. Deşi teoretic armata 
lui Messe cuprindea 9 divizii, faţă de 6 câte 
avea Montgomery, în realitate forțele 
germane numărau mai puţin de 80.000 de 
oameni, 150 tancuri (inclusiv cele 
aptirținând Diviziei 10 tancuri, de lângă 
Gafsa) şi 680 tunuri. Atacanţii dispuneau, 
aşadar, de o superioritate de peste 2 la 1 în 


ce priveşte trupele, tunurile şi avioanele şi 


de 4 la 1 în materie de tancuri. 

Aliniamentul Mareth se întindea pe o 
lungime de 35 km, de la mare până la 
înălțimile Matmata, iar dincolo de ele se- 
afla un flanc deschis spre deşert. Având în 
vedere situaţia, ar fi fost mai înţelept ca 
forţele Axei, relativ reduse, să organizeze 
doar o apărare de tergiversare pe 
aliniamentul Mareth, cu forţe mobile, şi să- 
şi consolideze poziţiile la Wadi Akarit, la 
nord de Gabes - o trecătoare îngustă cu o 
lăţime de numai 22 km între mare şi 
mlaştinile sărate de la Chott el Jerid. 
Aceasta era soluţia pentru care pledase 
Rommel încă de la retragerea din Alamein, 
în noiembrie. La întrevederea din 10 martie, 
a reuşit să îl convingă şi pe Hitler. Fuhrerul 


i-a ordonat lui Kesselring să deplaseze 


diviziile italiene nemobile de pe 
aliniamentul Mareth, înapoi la Wadi Akarit, 
pentru a organiza rezistenţa. Conducătorii 
italieni n-au vrut să abandoneze 
aliniamentul Mareth, iar Kesselring, care 
împărtăşea acelaşi punct de vedere, l-a 
determinat pe Hitler să anuleze ordinul. 
Planul inițial al lui Montgomery, 
denumit „Galopul Boxerilor” prevedea o 
lovitură principală frontală, efectuată de 
cele trei divizii de infanterie aparţinând 
Corpului 30 condus de Oliver Leese. Scopul 
acestui atac principal era străpungerea 
liniilor de apărare de lângă mare şi 
deschiderea unui culoar prin care forţele 
blindate ale Corpului 10, sub comanda lui 
Brian Horrocks, să poată exploata succesul 


atacului. Concomitent, corpul din Noua 


Zeelandă, format provizoriu, sub comanda 
lui Bernard Freyberg, urma să efectueze un 
amplu marş de învăluire spre El Hamma (la 
40 km în interior, pornind de la Gabes), 
pentru a ameninţa spatele inamicului şi a-i 


imobiliza rezervele. 


Atacul frontal a fost, însă, un eşec. 
Lansat pe un sector îngust, în apropierea 
coastei, de către o brigadă de infanterie şi 
un regiment constând din 50 de tancuri, a 
reuşit doar să  „ciupească” poziţia 
inamicului, acoperită de linia Wadi Zigzaou, 
cu o lăţime de 60 m şi adâncime de 6 m, 
după care urma un şanţ antitanc. Terenul 
moale şi minele plasate în zonă au 
împiedicat înaintarea tancurilor şi a 


tunurilor de sprijin, iar infanteria ajunsă pe 


poziţiile inamice de dincolo de vale a 
devenit o ţintă sigură pentru tirul de 
anfiladă. Reluarea atacului în seara 
următoare, cu forțe sporite, a dus la 
extinderea parţială a capului de pod, mulţi 
dintre italieni profitând de ocazie pentru a 
se preda în momentul în care englezii au 
atacat. Din cauza terenului mlăştinos pe 
care trebuiau să îl traverseze, tunurile 
antitanc nu au ajuns la timp, aşa încât după- 
amiaza, infanteria de avangardă, lipsită de 
un sprijin adecvat, a fost înfrântă de un 
contraatac german. La adăpostul 
întunericului, englezii s-au retras în spate, 
peste vale. Până în seara zilei de 22 martie, 
englezii nu reuşiseră să spargă o breşă 
adecvată. Mai mult chiar, au fost nevoiţi să 


îşi abandoneze întăririle făcute pe poziţiile 


cucerite în adâncimea liniilor de apărare 
inamice. 

Mişcarea de învăluire debutase însă 
bine, dar ulterior a fost stopată. După un 
lung marş de apropiere, pornit din zona din 
spate a Armatei a 8-a peste o fâşie de deşert 
extrem de accidentată, Corpul din Noua 
Zeelandă sosise cu cei 27.000 oameni şi 200 
tancuri în apropiere de defileul numit 
„Plum”* - la 48 km vest de Gabes şi 24 km 
sud-vest de El Hamma - în scara de 20 
martie când a început atacul de pe coastă. 
După ce a reuşit să curețe căile de acces, 
Corpul din Noua Zeelandă s-a confruntat în 
defileu cu o rezistenţă prelungită; apărătorii 
italieni au primit succesiv întăriri din 


rezervele Diviziei 21 tancuri, iar ulterior 


4 în engl. „prună“ (nota trad.). 


patru batalioane aparţinând Diviziei Uşoare 
164 Afrika, adusă înapoi din zona aflată în 
dreapta aliniamentului Mareth. 

În primele ore ale zilei de 23 martie, 
constatând că nu exista nicio şansă de a 
înviora atacul de pe coastă, Montgomery şi- 
a modificat planul şi şi-a concentrat toate 
resursele pe flancul dinspre uscat. El spera 
că un atac reluat cu o forţă mai mare în 
acea zonă îi va permite să înainteze până la 
El Hamma. În consecinţă, i-a ordonat lui 
Horrocks ca, împreună cu Cartierul general 
al Corpului 10 şi cu Divizia 1 blindată, 
comandată de generalul de divizie Raymond 
Briggs (160 tancuri) să înceapă, încă în 
acea seară, deplasarea în interiorul 
uscatului, prin deşert, pentru a întări 


trupele din Noua Zeelandă. În acelaşi timp, 


Diviza 4 indiană (general de brigadă Francis 
Tuker) trebuia să se deplaseze lateral din 
Medenine şi să curețe Trecătoarea Hallouf. 
Utilizarea acestui defileu scurta cu peste 
160 km drumul pentru aprovizionarea masei 
de manevră care înainta spre flancul 
dinspre deşert. După ce curăța defileul, 
Tuker trebuia să forţeze înaintarea spre 
nord de-a lungul crestelor dealurilor 
Matmota, dincolo de flancul imediat al 
aliniamentului Mareth, să creeze o 
ameninţare suplimentară la adresa flancului 
inamicului şi să deschidă o direcție 
alternativă de atac, dacă manevra mai largă 
prin culoarul „Plum” ar fi fost blocată. 

Noul plan reprezenta un exemplu de 
gândire tactică şi de capacitate de adaptare. 


El punea în evidenţă flexibilitatea lui 


Montgomery în alegerea punctelor de atac 
şi capacitatea de a crea noi ameninţări 
atunci când era oprit în acţiuni, cu rezultate 
mai bune chiar decât la Alamein. Ulterior, 
aşa cum obişnuia, a încercat să 
minimalizeze meritul ce i se cuvenea pentru 
această flexibilitate, de parcă totul ar fi 
decurs „conform planului” de la bun 
început. În multe privinţe, Mareth a fost cea 
mai bună performanţă a lui Montgomery, în 
ciuda neajunsurilor din planul său iniţial - 
încercarea de a forţa o străpungere pe un 
sector îngust şi mlăştinos în apropierea 
coastei şi  dezvăluirea  potenţialităţilor 
manevrei în deşert, fără a-i asigura 
suficientă forţă pentru o reuşită rapidă. 
Această dezvăluire prematură a devenit 


principalul handicap al noului plan de atac 


„Supercharge Il”, nume sugerat de planul 
acţiunilor de la Alamein, încununate până la 
urmă de succes. La 20 martie, alertat de 
sosirea trupelor din Noua Zeelandă lângă 
„Pitim”, comandantul Axei a înţeles că noile 
mişcări ale inamicului, reperate în seara 
zilei de 23 martie şi din nou în 24 de către 
obşervatori plasați pe înălţimi, prevesteau o 
schimbare a planului lui Montgomery şi 
mutarea centrului de greutate pe flancul 
dinspre deşert, în Consecinţă, cu două zile 
înainte ca întăririle britanice să ajungă în 
zonă - adică exact la timp pentru a lansa 
atacul în după-amiaza zilei de 26 martie, 
Divizia 15 tancuri a fost adusă înapoi lângă 
El Hamma, pentru a sprijini Divizia 21 
tancuri şi Divizia uşoară 164. 


Şansele de reuşită ale planului 


„Supercharge II” s-au redus odată cu 
spulberarea efectului surpriză, însă acest 
dezavantaj a fost compensat prin 
combinarea a alţi patru factori. Cel mai 
important a constat în hotărârea lui Arnim, 
din 24 martie, de a retrage armata lui 
Messe pe poziţiile de la Wadi Akarit, pentru 
a evita riscul de a fi prins în cursă; el 
nesocotise astfel dorinţa lui Messe de till 
renunţa la aliniamentul Mareth. 
Aparătorilor culoarului dintre dealuri li se 
cerea să opună rezistenţă doar atâta timp 
cât era necesar diviziilor nemobile să 
părăsească aliniamentul Mareth. Al doilea 
factor a fost măturarea căii de asalt printr- 
un „baraj' aerian - o serie de atacuri 
succesive la joasă altitudine, cu bombe şi 


lovituri de tun - realizat de 16 escadrile de 


avioane de asalt care au acţionat la 
intervale de câte cincisprezece minute, câte 
două escadrile simultan. Această adaptare a 
metodei „blitz” germane la o acţiune de 
contracarare a defensivei a fost organizată 
de Air IA ce-Marş hal Harry Broadhurst, 
comandant al Forţelor aeriene din deşert, şi 
s-a dovedit eficientă, în ciuda faptului că 
ofiţerii din eşaloanele superioare ale RAF au 
considerat-o o încălcare a doctrinei unanim 
împărtăşite de statul major al forţelor 
aeriene. Al treilea factor l-a reprezentat 
decizia îndrăzneață de a continua înaintarea 
cu blindate pe timpul nopţii - modalitate 
realizată adesea cu succes de germani, dar 
pe care englezii nu prea aveau chef să o 
pună în practică. Al patrulea factor a 


constat într-o întâmplare norocoasă - 


izbucnirea unei furtuni de nisip care a 
mascat blindatele britanice în prima fază a 
înaintării prin culoarul dintre înălţimi, 
înţesat pe ambele flancuri cu tunuri 
antitanc inamice. 

Atacul a fost lansat la ora 16, în 26 
martie, cu soarele care asfinţea în spate, 
pentru a-i orbi pe apărători. Brigada 8 
blindată şi infanteria din Noua Zeelandă s- 
au aflat în frunte. Apoi, Divizia 1 blindată, 
comandată de Raymond Briggs, a trecut 
prin mijlocul avangărzii pe la ora 18, a 
pătruns pe o porţiune de 8 km profitând de 
praf şi de amurg, s-a oprit la 19,30 când s-a 
lăsat întunericul şi a reluat înaintarea „într- 
o falangă solidă” exact înainte de miezul 
nopţii, când a răsărit luna. La revărsatul 


zorilor, în ziua de 27 martie după ce 


străbătuse cu bine trecătoarea, ajunsese 
lângă El Hamma. 

Dar aici englezii au fost opriţi timp de 
două zile de paravanul antitanc şi de un 
contraatac lansat împotriva flancului lor de 
aproximativ 30 de tancuri aparţinând 
Diviziei 15 tancuri. Timpul a fost suficient 
de lung pentru a permite majorităţii 
apărătorilor de pe aliniamentul Mareth să 
scape şi să se retragă pe poziţiile de la Wadi 
Akarit. Aproximativ 5.000 de italieni 
căzuseră prizonieri, majoritatea în faza 
anterioară a luptei. În luptele de lângă El 
Hamma, au fost capturați 1.000 de germani 
care s-au sacrificat acoperind coridorul de 
retragere de-a lungul coastei pentru ca 
marea masă a forţelor Axei să se poată 


retrage în siguranţă şi cu echipamentul 


aproape intact. Printr-o mutare rapidă a 
direcţiei de atac s-ar fi putut ajunge la 
coastă, tăind retragerea germanilor, însă nu 
s-a profitat de această ocazie. Abia după o 
săptămână şi ceva de întrerupere, 
Montgomery a fost gata să abordeze noile 
poziţii ale duşmanului. 

Între timp, Patton şi-a reluat atacul 
spre coastă şi spre flancul din spate al 
inamicului, primind ca întăriri Divizia 9 
infanterie SUA şi Divizia 34 infanterie SUA. 
Atacul principal urma să se declanşeze de la 
El Guettar spre Gabes. Diviziile 1 şi 9 
infanterie aveau misiunea de a deschide 
calea pentru Divizia 1 blindată; Divizia 34 
infanterie urma să ocupe trecătoarea 
Fondouk, aflată la 160 km nord şi să 


deschidă astfel un nou drum spre câmpia de 


coastă. Dar atacul de la Fondouk, lansat la 
27 martie, a fost repede stăvilit de o 
apărare destul de dezlânată şi a fost a doua 
zi abandonat. Divizia 34 s-a retras cu circa 6 
km spre vest pentru a ieşi din linia de bătaie 
şi a se reorganiza, retragere care i-a tăcut 
pe adversari să creadă că: „Americanii se 
dau bătuţi imediat ce sunt atacați”, cum se 
specifica într-un raport. 

Atacul principal, dinspre El Guettar, a 
fost lansat la 28 martie dar, după lupte 
încrâncenate, prin care au câştigat puţin 
teren, a fost stopat. Montgomery reuşise să 
străpungă liniile de la El Hamraa şi să 
ajungă la Gabes, aşa că Alexander i-a 
ordonat lui Patton să-şi lanseze coloana de 
blindate spre coastă, fără să mai aştepte ca 


infanteria să îi curețe calea. Tentativa a fost 


descurajată de acţiunea bine închegată a 
tunurilor antitanc; după trei zile de eforturi 
ineficiente s-a apelat din nou la infanterie 
pentru a curăța calea, dar fără rezultat, în 
ciuda insistențelor lui Patton. Pericolul unei 
străpungeri din spate i-a determinat pe 
germani să disloce Divizia 21 tancuri în 
acest sector, pentru a sprijini Divizia 10. 
Această subţiere suplimentară a slabelor 
rezerve de blindate ale inamicului i-a 
produs un mare avantaj lui Montgomery în 
iminentul asalt frontal asupra poziţiilor de 
la Wadi Akarit unde urma să folosească 570 
tancuri şi 1.470 tunuri. 

Asaltul a fost puternic, deoarece fâşia 
netedă de coastă măsoară doar şase 


kilometri şi este acoperită de valea adâncă 


Wadi Akarit, iar în punctul unde acest Wadi? 
devine mai puţin adânc şi îngust se înalţă 
un lanţ de coline joase şi abrupte până spre 
marginea centurii de  mlaştini sărate. 
Decizia de a părăsi aliniamentul Mareth 
fusese luată de Axă prea târziu şi nu a 
rămas timp pentru a fortifica poziţiile şi a le 
extinde în adâncime. Dar mai grav pentru 
apărători era faptul că rămăseseră aproape 
fără muniții - proviziile limitate de care 
dispuneau fiind epuizate în acţiunea de 
rezistenţă organizată prematur şi mult prea 
în faţă. 

Prima intenţie a lui Montgomery, ca şi 
la Mareth, a fost de a străpunge poziţiile 
inamicului pe un sector îngust în apropierea 


coastei, prin care blindatele să poată 


5 „Wadi“, vale seacă sau uscată (în deşerturile din Arabia şi din Africa 
de Nord) - nota trad. 


exploata pătrunderea.  Breşa trebuia 
realizată de Divizia 51 (Highland), în timp 
ce Divizia 4 indiană, comandată de Tuker, 
urma să ocupe capătul estic al barierei de 
înălţimi pentru a acoperi flancul celei dintâi. 
Tuker a insistat însă ca frontul de atac să fie 
lărgit şi extins spre vest pentru a ocupa 
înălțimile din centru deoarece aşa cum se 
spune „rândul doi de culmi este periculos”. 
El aprecia că trupele sale erau suficient de 
bine pregătite pentru luptele pe înălţimi şi 
pe timp de noapte, şi că vor face faţă unui 
obstacol atât de dificil. Montgomery a 
acceptat propunerea şi a extins frontul 
atacului, folosind în atac cele trei divizii de 
infanterie ale Corpului 30. În plus, n-a mai 
aşteptat încă o săptămână pentru a 


beneficia de lumina lunii, şi s-a hotărât să 


atace noaptea, apreciind că avantajul 
prezentat de întuneric compensa riscul 
apariţiei unei stări de confuzie. 

La lăsarea serii, pe 5 aprilie, Divizia 5 
indiană a început înaintarea şi, la 6 aprilie, 
mult înainte de revărsatul zorilor a pătruns 
adânc, capturând circa 4.000 prizonieri, 
majoritatea italieni. La 4.30 duminică, 
Diviziile 50 şi 51 au lansat un atac susţinut 
de aproape 400 de tunuri. Divizia 50 a fost 
oprită pe aliniamentul şanţului antitanc, 
însă Diviza 51 a izbutit o breşă în liniile de 
apărare ale inamicului, ceva mai îngustă 
decât culoarul realizat de Divizia 4 indiană. 
Această pătrundere pe două direcţii le-a 
oferit forţelor blindate aţe Corpului 10, de 
sub comanda lui Horrocks, plasate imediat 


în spatele frontului, posibilitatea de a 


înainta rapid. 

La 8.25 dimineața, Horrocks s-a 
deplasat la cartierul general al lui Tuker. O 
notă oficială menționa: „Comandantul 
Diviziei 4 indiene i-a comunicat 
comandantului Corpului 10 că am înfrânt 
rezistenţa inamicului şi că avem cale liberă 
pentru o acţiune ofensivă imediată care 
putea duce la încheierea campaniei din 
nordul Africii. Acum era momentul de a 
riposta energic, fără a cruța oamenii sau 
maşinile. Comandantul Corpului 10 a 
discutat la telefon cu comandantul Armatei, 
cerându-i permisiunea de a angaja în luptă 
Corpul 10 pentru a menţine avântul 
atacului”. 

Din păcate, demararea acţiunii a suferit 


o amânare, ca şi valorificarea rezultatelor 


obţinute deja. Raportul oficial al lui 
Alexander menţiona că „La ora 12.00 
generalul Montgomery a introdus în luptă 
Corpul 10”. Între timp, însă. Divizia uşoară 
90 germană contraatacase şi alungase 
Divizia 51 britanică de pe o porţiune a 
terenului cucerit, închizând parţial breşa 
creată. Într-un târziu, după-amiaza, când 
elementele blindate de avangardă ale 
Corpului 10 au început să forțeze 
pătrunderea prin breşă, efectivele britanice 
au fost stăvilite de contraatacul Diviziei 15 
tancuri, singura rezervă de care dispunea 
inamicul. În acea zi nu s-a mai întreprins 
nimic pentru a folosi forţa Corpului 10 în 
vederea valorificării breşei realizate de 
Divizia 4 indiană. 


Chibzuit ca de obicei, Montgomery 


plănuise să realizeze străpungerea a doua zi 
dimineaţă, printr-un atac combinat aerian şi 
de artilerie, destinat să susţină acţiunea de 
înaintare prin breşă. Când s-a luminat de 
ziuă, englezii au constatat că inamicul se 
evaporase; lovitura sa nimicitoare s-a 
transformat într-o nouă acţiune de urmărire 
a inamicului scăpat printre degete. 
Montgomery pierduse şansa de a 
repurta o victorie decisivă, adversarii săi 
rataseră ocazia de a astupa breşa şi de a-şi 
menţine pozițiile pe aliniamentul Wadi 
Akarit, întrucât două dintre cele trei divizii 
de tancuri, Divizia 10 şi Divizia 21, fuseseră 
retrase, rând pe rând, pentru a stăvili 
pericolul lansat de americani în spatele lor. 
În seara precedentă, Messe îi spusese lui 


Arnim că nu mai poate rezista încă o zi la 


Wadi Akarit în absenţa forţelor blindate deja 
dislocate şi obținuse acordul acestuia de a 
se retrage pe poziţiile de la Enfidaville, la 
240 km spre nord, unde câmpia de coastă 
era îngustă şi apărată de o barieră de 
coline. 

Trupele Axei au început să se retragă 
curând după lăsarea serii, pe 6 aprilie. Ele 
au ajuns cu bine pe poziţiile de la 
Enfidaville la 11 aprilie, deşi majoritatea 
ostaşilor au parcurs distanţa pe jos. Trupele 
de avangardă ale Armatei a 8-a, înaintând 
pe un front format din două corpuri, au 
ajuns acolo abia după două zile, deşi erau 
complet motorizate şi infinit superioare 
slabei ariergărzi germane, care din când în 
când îi înfrunta pe urmăritori, oprindu-le 


înaintarea. 


Încercând să intercepteze retragerea 
inamicului, Alexander a lansat Corpul 9 
(Armata 1) într-un atac menit să captureze 
Trecătoarea Fondouk şi să lovească apoi la 
80 km spre est, prin Kairouan, spre oraşul 
de coastă Sousse, la circa 30 km sud de 
Enfidaville. Acestui corp nou, aflat sub 
comanda lui John Crocker, i s-au repartizat 
Divizia 6 blindată britanică, o brigadă de 
infanterie a Diviziei 4 & şi Divizia 34 
infanterie SUA, care dispunea de 250 de 
tancuri. Infanteria trebuia să captureze 
înălțimile dominante aflate de o parte şi de 
cealaltă a Trecătorii Fondouk, curăţând 
drumul în vederea atacului cu blindate. 
Atacul, organizat în pripă, urma să înceapă 
în noaptea de 7 spre 8 aprilie. Trupele 


Diviziei 34 s-au pus în mişcare cu o 


întârziere de aproape trei ore şi au pierdut 
şansa de a trece neobservate pe întuneric. 
Curând, ele au fost oprite de focul 
inamicului. Germanilor îi s-a oferit astfel 
posibilitatea de a-şi deplasa focul spre nord, 
pentru a stăvili şi Brigada 46, care izbutise 
să facă progrese în efortul de a cuceri 
terenul înalt din nordul defileului. Crocker a 
decis să îşi arunce în luptă blindatele pentru 
a forţa trecerea, fără a mai aştepta ca 
infanteria să curețe drumul, întrucât de 
realizarea acestui SCOp depindea 
pătrunderea rapidă pe câmpia de coasta. 
Atacul a fost lansat a doua zi, 9 aprilie, 
de către Divizia 6 blindată, sub comanda 
generalului de divizie Keightley. Au fost 
pierdute 34 de tancuri (şi numai 67 de 


oameni) destul de puţin dacă se ţine seama 


de dfficultăţile înaintării prin câmpurile de 
mine şi sub tirul celor 15 tunuri antitanc 
care apărau defileul îngust. Blindatele au 
reuşit să treacă abia după-amiaza, ceea ce l- 
a determinat pe Crocker să suspende 
înaintarea până a doua zi dimineaţa. 
Unităţile au fost rechemate pe timpul nopţii 
în bivuacul adăpostit aflat la gura defileului. 
Această decizie extrem de  prudentă 
contrasta cu acţiunea îndrăzneață dinainte. 
Era necesar, însă, să se croiască o cale de 
trecere prin terenul minat pentru înaintarea 
vehiculelor de transport, iar rapoartele 
menţionau că blindatele germane 
retrăgându-se dinspre sud, sub comanda lui 
Bayerlein, se apropiau de Kairouan. Divizia 
6 blindată şi-a reluat înaintarea spre est în 


zorii zilei de 10 aprilie, dar când au ajuns la 


Kairouan coloanele inamicului, aflate în 
retragere, depăşiseră deja acest nod rutier. 
Micul detaşament german (format din două 
batalioane de infanterie şi o companie 
antitanc), care apăra sectorul Fondouk, 
dispăruse şi el, nu înainte de a îndeplini 
ordinul lui Bayerlein - oprirea înaintării 
Corpului 9 până în dimineaţa zilei de 10 
aprilie, pentru a acoperi retragerea armatei 
lui Messe de-a lungul coridorului de coastă. 
Faptul de a ieşi cu bine dintr-o situaţie atât 
de dificilă, în care forţe mult superioare îl 
amenințau din faţă şi din spate, a însemnat 
pentru detaşament o remarcabilă faptă de 
vitejie. 

Cele două armate ale Axei făcuseră 
acum joncţiunea pentru apărarea arcului de 


160 km, de la coasta de nord până la 


Enfidaville. Prin această manevră situaţia 
lor se îmbunătăţise temporar, dar pierderile 
suferite, îndeosebi în ce priveşte 
echipamentul, făceau ca aliniamentul, fie el 
chiar scurtat, să le depăşească posibilităţile. 
În plus, terenul câştigat lângă Medjez el 
Bab şi spre nord, prin contralovitura lui 
Arnim din februarie, fusese în cea mai mare 
parfe recâştigat de englezi prin atacuri 
realizate de Corpul 5 al generalului de corp 
de armată Allfrey, la sfârşitul lui martie şi 
începutul lui aprilie. Astfel, Aliaţii erau 
acum bine plasați pentru a lansa noi atacuri 
spre est, împotriva oraşelor Tunis şi Bizerta. 

Considerente politice şi psihologice au 
influenţat puternic alegerea zonei în care 
urma să aibă loc lansarea loviturii 


nimicitoare menite să pună capăt campaniei 


militare. Într-o scrisoare adresată lui 
Alexander, la 23 martie, precum şi în altele 
ulterioare, Eisenhower insista ca lovitura 
principală să fie efectuată în nord, în 
sectorul Armatei 1, şi efectivele corpului de 
armată condus de Patton să participe la 
atacul decisiv pentru a ridica moralul 
americanilor. La alcătuirea planurilor de 
luptă, Alexander a acceptat această sugestie 
şi în 10 aprilie i-a dat instrucţii lui Anderson 
să fie gata pentru a declanşa atacul în jurul 
datei de 22 aprilie. El a cedat, de asemenea, 
în faţa lui Patton, care nu accepta să treacă 
din nou sub comanda Armatei 1, şi a hotărât 
ca, până la urmă, Corpul 2 SUA să acţioneze 
separat, sub directa sa îndrumare. În 
acelaşi timp, a respins cererea lui 


Montgomery ca Divizia 6 blindată, care 


tocmai făcuse joncţiunea cu Armata a 8-a, 
să fie alipită acesteia. El i-a comunicat lui 
Montgomery că rolul Armatei a 8-a va 
deveni secundar şi că trebuia să renunţe la 
una din cele două divizii blindate pe care le 
avea, pentru întărirea Armatei 1. 

În această împrejurare, interesele 
politice şi strategice au coincis. Sectorul 
nordic oferea mai multă libertate de acţiune 
forţei superioare a Aliaților datorită 
direcțiilor de atac mai largi, precum şi a 
liniei de aprovizionare mai scurte; direcția 
din sud prin Enfidaville părea mai puţin 
adecvată unei acţiuni eficiente, stânjenind 
desfăşurarea forţelor blindate. 

Trupele Corpului 2 SUA au fost aduse 
din sectorul sudic al Tunisiei în sectorul 


nordic, conform unui grafic care prevedea 


deplasarea zilnică a circa 2.400 vehicule, 
acţiune complexă proiectată de statul major 
(Omar Bradley a preluat comanda acestui 
corp de armată de la Patton, care a revenit 
la planificarea acţiunilor americane pentru 
invazia din Sicilia). Şi Corpul 9 britanic a 
fost mutat spre nord, printr-o deplasare mai 
scurtă; el s-a inserat pe centru-dreapta între 
Corpul 5 britanic şi Corpul 19 francez - care 
se învecinau acum cu Armata a 8-a, pe aripa 
dreaptă a Aliaților. 

Conform „planului finar, elaborat de 
Alexander în 16 aprilie, ofensiva consta într- 
o lovitură convergentă din patru direcţii de 
atac. Armata a 8-a cu Corpul 10 al lui 
Horrock trebuiau să atace în noaptea de 19 
aprilie prin Enfidaville spre nord. Către 


Hammamet şi Tunis, pentru a tăia calea de 


acces pe limba de pământ a peninsulei Cap 
Bon şi a împiedica restul forţelor Axei să se 
retragă acolo în vederea unei rezistenţe 
prelungite. Această acţiune presupunea 
înaintarea pe cel puţin 80 km printr-o zonă 
îngustă, extrem de dificilă. Corpul 19 
francez, care urma imediat, trebuia să 
menţină o presiune corespunzătoare şi să 
valorifice orice ocazie creată prin înaintarea 
vecinilor de front. Corpul 9 britanic (0 
divizie de infanterie şi două divizii blindate), 
urma să atace în zorii zilei de 22 aprilie 
între Pont-du-Fahs şi Goubcilat, cu scopul 
de a deschide calea blindatelor. Pe partea 
stângă, Corpul 5 britanic, cu trei divizii de 
infanterie şi o brigadă de tancuri, urma să 
realizeze efortul principal - să atace, în 


aceeaşi zi, lângă Medjez el Bab, în sectorul 


de 25 km apărat de două regimente ale 
Diviziei 334 germane. Corpul 2 SUA trebuia 
să atace în sectorul nordic o zi mai târziu; 
această fâşie de 65 km era apărată de trei 
regimente aparţinând Diviziei Manteuffel şi 
de un regiment al Diviziei 334 (8.000 de 
oameni, în comparaţie cu un efectiv de 
95.000 cât avea Corpul 2 SUA). 

Şansele acestei ofensive generale, 
lansată simultan în toate sectoarele, păreau 
foarte mari. Aliaţii dispuneau acum de 20 de 
divizii cu o putere combatantă de peste 
300.000 oameni şi 1.400 tancuri. Forţa celor 
nouă divizii germane, care formau coloana 
vertebrală a apărării de-a lungul arcului de 
160 km, corect evaluată de serviciul de 
spionaj al Aliaților, se cifra la 60.000 oameni 


şi mai puţin de 100 de tancuri (un raport 


german menţionează că numărul tancurilor 
apte de acţiune era de numai 45). Un atac 
de hărțuire lansat de Arnim la sud de 
Medjez el Bab în noaptea de 20 aprilie a 
reuşit să pătrundă 8 km la adăpostul 
întunericului, dar a fost respins când s-a 
luminat de ziuă - şi nu a reuşit să 
dezorganizeze pregătirea şi lansarea 
atacului britanic din acest sector. 

Din păcate, ofensiva generală a 
Aliaților, deşi lansată la timp, nu s-a 
desfăşurat conform planului. În apărare, 
germanii au dai dovadă de multă 
înverşunare şi au utilizat cu iscusință 
terenul accidentat pentru a bloca forțele 
adverse superioare. În aceste condiţii planul 
„final” al lui Alexander a dat greş şi a 


trebuit refăcut. 


Atacul Armatei a 8-a la Enfidaville, cu 
trei divizii de infanterie, a întâmpinat o 
rezistenţă dură pe dealurile ce mărginesc 
fâşia de coastă. El a fost stăvilit, şi Aliaţii au 
suferit pierderi grele - rezultat ce a 
contrazis optimismul lui Montgomery şi al 
lui Horrocks, care susțineau că inamicului i 
se putea „face vânt” de pe această fâşie 
îngustă de teren. Aici italienii s-au luptat la 
fel de bine ca nemţii. Ceva mai departe de 
țărm, în interiorul uscatului, blindatele 
masate ale Corpului 9 britanic au izbutit să 
străpungă frontul inamicului înaintând 13 
km în zona Kourzia, la nord-vest de Pont-du- 
Fahs, dar au fost oprite de intervenţia 
singurei rezerve mobile substanţiale a lui 
Arnim, Divizia 10 tancuri. Aceasta dispunea 


de mai puţin de o zecime din puterea în 


tancuri a forţei atacante (care era de 360 
tancuri apte de acţiune). Atacul principal, 
lansat de Corpul 5 britanic, a progresat lent 
în faţa rezistenţei tenace a celor două 
regimente germane de infanterie care 
apărau acest sector; după patru zile de 
lupte crâncene Aliaţii trecuseră de Medjez 
el Bab cu doar 10 - 11 km. Apoi, atacul a 
fost oprit, iar în unele puncte împins înapoi, 
prin intervenţia unei brigăzi de tancuri, 
improvizată din majoritatea tancurilor 
rămase Grupului de armate Afrika. În 
sectorul nordic, Corpul 2 SUA n-a reuşit 
prea mult în cele două zile de atac lansat 
într-un ţinut foarte accidentat. La 25 aprilie 
a descoperit că inamicul se retrăsese spre o 
altă linie de apărare, la câţiva kilometri mai 


în spate. Într-un cuvânt, ofensiva eşuase 


fără să realizeze măcar o breşă. 

Efortul de respingere a atacurilor a 
epuizat forţele şi puţinele rezerve pe care 
trupele Axei le mai aveau. La 25 aprilie, cele 
două armate germane dispuneau de 
carburant doar pentru 25 km, iar muniţiile 
le ajungeau pentru maximum trei zile de 
luptă. Aprovizionarea aproape inexistentă 
cu provizii, muniții şi carburant, de care 
depindea posibilitatea de a contracara 
viitoarele atacuri a constituit fac tom I 
decisiv pentru deznodământul următoarei 
ofensive a Aliaților. Rezervele de alimente 
înregistrau de asemenea-o scădere 
alarmantă. Ulterior. Arnim a afirmat că „şi 
fără ofensiva Aliaților tot ar fi trebuit să 
capituleze până cel târziu la 1 iunie întrucât 


nu mai aveam mânearc!! 


La sfârşitul lui februarie, Rommel şi 
Arnim precizaseră într-un raport că va fi 
nevoie de cel puţin 140.000 tone de provizii 
lunar pentru a întreţine puterea combatantă 
a forțelor Axei, în cazul în care 
Comandamentul Suprem  hotăra să se 
păstreze supremaţia în Tunisia. Conştiente 
de dificultăţile de transport, autorităţile de 
la Roma au redus cifra la 120.000 tone, deşi 
exista riscul ca până la o treime din acest 
total să fie pierdut în timpul traversării. 
Până la urmă, doar 29.000 tone au ajuns în 
posesia forţelor Axei, în luna martie, din 
care un sfert pe calea aerului. 

Americanii, dacă e să ne referim la 
Aliați, au adus în acea lună circa 400.000 
tone de provizii în porturile Africii de Nord. 


În aprilie, aprovizionarea Axei s-a redus la 


23.000 tone, iar în prima săptămână a lui 
mai la infima cantitate de 2000 tone. 
Această situație se datora controlului 
instituit pe rutele de aprovizionare 
transmediteraneene de forţele aeriene şi 
navale (îndeosebi britanice) ale Aliaților, 
sprijinite de informațiile serviciilor de 
spionaj asupra acţiunilor de transport 
maritim ale inamicului. Cifrele explică din 
plin brusca prăbuşire a rezistenţei forţelor 
Axei. 

Noul „plan final” al lui Alexander a 
rezultat, indirect, din blocajul pe fâşia 
îngustă de la Enfidaville. La 21 aprilie, când 
eşecul atacului lansat de cele trei divizii 
devenise dureros de evident, Montgomery a 
fost nevoit să-l suspende din cauza 


pierderilor tot mai mari. Această 


întrerupere l-a ajutat Arnim să-şi deplaseze 
spre nord blindatele care îi mai rămăseseră 
în intenţia de a împiedica atacul principal 
britanic să străpungă la est de Medjez el 
Bab, aşa cum am relatat deja. Montgomery 
plănuia sā reia ofensiva la aprilie, 
concentrându-se pe fâşia îngustă de coastă, 
fără să mai încerce să asigure poziţiile de 
pe terenul înalt din interiorul teritoriului. 
Deşi acceptată de Horrocks, directiva a 
provocat obiecții puternice din partea 
comandanților diviziilor aflate pe poziţiile 
din faţă - Tuker şi Freyberg. A doua zi, 30 
aprilie. Alexander a sosit la faţa locului 
pentru a discuta situaţia cu Montgomery şi 
a ordonat ca, în vederea unei noi lovituri 
puternice în sectorul Medjez el Bab, cele 


două divizii disponibile ale Armatei a 8-a, 


care erau totodată şi cele mai bune, să fie 
repartizate Armatei 1. (Tuker propusese 
acest lucru înaintea atacului eşuat la 
Enfidaville.) Dacă măsura aceasta ar fi fost 
adoptată mai devreme (atacul de la 
Enfidaville nu izbutise să realizeze nici 
măcar obiectivul limitat de a ţintui acolo 
forţele Axei şi de a împiedica întărirea 
forţelor inamicului în sectorul central) 
rezultatul poate că ar fi fost altul. 

O dată luată hotărârea, mutarea celor 
două divizii a fost pusă rapid în practică. 
Divizia 4 indiană şi Divizia 7 blindată au 
pornit în lunga lor deplasare spre nord-vest 
în aceeaşi zi, înainte de lăsarea 
întunericului. Pentru Divizia 7 blindată, 
amplasată mult în spate, ca forţă de 


rezervă, această deplasare a însemnat un 


traseu ocolit, de aproape 485 kilometri, pe 
nişte drumuri anevoioase. Ruta a fostă 
parcursă în câteva zile, tancurile fiind 
deplasate pe transportoare. Cele două 
divizii au fost transferate la Corpul 9, căruia 
i s-a încredinţat sarcina loviturii decisive. 
Corpul 9 s-a deplasat spre nord şi şi-a 
concentrat forţele în vederea atacului, în 
spatele sectorului apărat de Corpul 5. 
Horrocks a preluat comanda Corpului 9, 
Crocker fiind rănit în urma unui accident 
produs cu ocazia testării unui nou mortier, 
Ceea ce a însemnat un mare ghinion, date 
fiind perspectivele excepționale pentru 
cariera lui. 

Corpul 2 SUA, comandat de Bradley, 
reluase atacul în sectorul nordic, în noaptea 


de 26 aprilie. După patru zile de lupte 


crâncene, eforturile acestui corp de armată 
de a înainta prin regiunea deluroasă au fost 
zădărnicite de rezistența îndârjită a 
inamicului. La rândul lor, germanii au ieşit 
epuizați din aceste confruntări, fără muniții, 
astfel încât au fost nevoiţi să se retragă pe 
un nou aliniament, incomod, la est de 
Mateur. Retragerea a fost efectuată în 
timpul nopţilor de 1 şi 2 mai în secret. Noul 
aliniament se afla la numai 25 km de portul 
Bizerta, ceea ce punea în primejdie liniile de 
apărare prin lipsa unei adâncimi suficiente - 
ca şi în sectorul Medjez el Bab, în faţa 
Tunisului. În aceste condiţii, deficitul de 
provizii devenea fatal pentru apărători. 
Lipsa de adâncime a liniilor de apărare a 
determinat caracterul hotărât al noii 


ofensive pe care Aliaţii se pregăteau să o 


lanseze la 6 mai. Ei şi-au dat seama că o 
dată ce crusta era străpunsă, nu mai existau 
şanse de a rezista îndelung p rintr-o apărare 
elastică şi prin manevre în retragere. 
Forţele Axei reuşiseră să zădărnicească 
atacurile anterioare cu preţul epuizării 
puţinelor rezerve de care dispuneau - 
muniții pentru o scurtă ripostă în faţa tirului 
zdrobitor al atacanţilor şi carburant doar 
pentru contraacţiuni extrem de limitate în 
spaţiu. În plus, germanii nu mai beneficiau 
de acoperirea aeriană, întrucât terenurile 
de aterizare din Tunisia fuseseră pierdute, 
iar avioanele rămase se retrăseseră în 
Sicilia. 

Atacul nu a fost o surpriză pentru 
comandanții germanilor, întrucât 


interceptaseră mesaje radio care indicau 


transferarea unor mari forţe de la Armata a 
8-a, la Armata 1. Faptul acesta nu i-a ajutat 
în acţiunile de ripostă, deoarece nu aveau 
mijloacele materiale necesare. 

Conform noului plan al lui Alexander, 
„Vulcan”, străpungerea trebuia realizată 
printr-o singură lovitură, puternică: Corpul 
9 urma să treacă prin Corpul 5 şi să 
lovească pe un front foarte îngust - cu o 
lăţime de aproximativ 3 km - în valea aflată 
la sud de râul Medjerda. Asaltul urma să fie 
executat de o falangă masivă alcătuită din 
Divizia 4 britanică şi Divizia 4 indiană cu 
patru batalioane de sprijin constând din 
tancuri, urmate îndeaproape de diviziile 
blindate 6 şi 7. Forţa de blindate cuprindea 
peste 470 de tancuri. După ce diviziile de 


infanterie ar fi pătruns în liniile de apărare 


pe o adâncime de aproximativ 5 km, cele 
două divizii de blindate urmau să treacă 
prin culoar şi, dintr-un prim salt să ajungă 
în zona St. Cyprien, la 20 km de linia de 
pornire şi la jumătatea distanţei faţă de 
Tunis. Alexander a accentuat în instrucţiile 
sale că „obiectivul principal era capturarea 
Tunisului”, excluzând astfel orice tentativă 
de concentrare a forţelor şi subliniind că nu 
trebuie să se facă pauze pentru „curățirea 
localităţilor unde inamicul continuă să 
opună rezistenţă”. 

Ca o acţiune preliminară atacului 
efectuat de Corpul 9, i s-a ordonat Corpului 
5 să captureze înălţimea de la Djebel Bou 
Aoukaz, în seara zilei de 5 mai. Misiunea a 
fost realizată după o serie de lupte 


crâncene, iar Corpul 5 a primit sarcina „de 


a menţine deschis culoarul” prin care ataca 
în forţă Corpul 9. Misiunea nu a ridicat nicio 
problemă, deoarece inamicul nu mai avea 
cum să dezvolte un contraatac eficient. 

Deschiderea culoarului putea fi mai 
dificilă, dacă atacul Corpului 9 s-ar fi produs 
ziua, aşa cum se prevăzuse, ţinându-se 
seama de lipsa de experienţă a Armatei 1 în 
privinţa atacurilor nocturne. 

La insistenţele lui Tukcr planul a fost, 
însă, modificat, ora zero devenind ora trei 
dimineaţa, profitându-se din plin de o 
noapte fără lună. Tot la îndemnul său, 
barajul de artilerie a fost înlocuit prin 
concentrări de foc succesive, controlate de 
la centru, asupra tuturor punctelor forte ale 
inamicului (aprovizionarea cu muniţie de 


artilerie a fost dublată, ajungându-se la 


1.000 de proiectile per tun). În acest fel s-a 
aruncat câte un obuz la fiecare doi metri de 
front, liniile de apărare suportând un 
bombardament de cinci ori mai dur decât 
cel de la barajul de la Alameine, din toamna 
precedentă. Efectul paralizant al acestor 
focuri concentrate, lansate de cele patru 
sute de tunuri care sprijineau direct asaltul, 
a fost sporit prin teribilul atac aerian 
demarat în zori, care a însumat peste două 
sute de raiduri. 

La 9.30 dimineaţa, Divizia 4 indiană 
reuşise o breşă adâncă în frontul inamicului, 
cu preţul a ceva mai mult de o sută de vieţi 
omeneşti, şi raportase că în faţă nu se 
înregistra nicio mişcare care să indice 
pregătiri în vederea unei opoziții serioase. 


Cartierul general al corpului de armată a 


fost informat că blindatele „puteau merge 
acum cât de repede şi cât de departe 
pofteau”. Înainte de ora zece, trupele de 
avangardă ale Diviziei 7 blindate începuseră 
să se scurgă prin breşă. Pe aripa dreaptă, 
Divizia 4 britanică s-a pus în mişcare târziu 
şi a înaintat lent, dar a fost ajutată de atacul 
lansat de vecinii aflaţi pe aripa stângă şi, 
înainte de amiază a atins obiectivul propus. 
Atunci li s-a permis diviziilor blindate să 
iasă la atac. Ele s-au oprit spre seară pentru 
popasul de noapte, lângă Massicault, aflat la 
numai 10 km de linia de plecare la atac şi la 
5 km după liniile cucerite de infanterie, 
adică la doar un sfert din drumul până la 
Tunis. În rapoartele oficiale ale Diviziei 7 
blindate, această prudenţă excesivă este 


explicată prin aceea că „s-a considerat mai 


înţelept ca fiecare brigadă să fie menţinută 
pe poziţiile sigure pe care le deţinea, pentru 
a nu pierde controlul asupra lor şi a 
complica inutil activitatea de 
reaprovizionare” - explicație care 
demonstrează fără echivoc incapacitatea de 
a înțelege cum se cuvine principiile 
elementare de valorificare a unui avantaj de 
luptă. Ca şi la Wadi Akarit, Horrocks şi 
comandanții diviziilor blindate au reacționat 
lent în faţa ocaziei ivite şi au continuat să 
acţioneze într-un ritm caracteristic mai 
degrabă acţiunilor de infanterie şi nu a 
celor oferite de mobilitatea blindatelor. 
Prudenta nu era nicidecum necesară în 
acest caz. Sectorul de 13 km aflat la sud de 
râul Medjerda, ţinta atacului lansat pe un 


front de aproximativ 3 km, fusese apărat de 


două batalioane de infanterie foarte slabe şi 
de un batalion antitanc aparţinând Diviziei 
15 tancuri susţinute de o forţă eterogenă 
alcătuită din mai puţin de şaizeci de tancuri 
- aproape tot ce mai rămăsese din 
blindatele Axei. Acest scut fragil fusese 
pulverizat de extraordinara concentrare de 
obuze şi bombe care a susţinut asaltul. În 
afară de asta, lipsa de carburant nu-i 
permisese lui Arnim să deplaseze spre nord 
restul efectivelor neblindate din diviziile de 
tancuri 10 şi 21, aşa cum intenţionase. În 
privinţa  imobilizării germanilor, efectul 
lipsei de carburant a fost mai eficient 
pentru paralizarea germanilor decât planul 
de inducere în eroare conceput de englezi, 
prin care se lăsa impresia că atacul va porni 


din sectorul Kourzia. 


Diviziile 6 şi 7 blindate şi-au reluat 
înaintarea în zorii zilei de 7 mai, dar la fel 
de prudent şi au fost ţinute la St. Cyprien, 
până după-amiază, de o mână de germani, 
cu zece tancuri şi câteva tunuri. Ordinul de 
a intra în Tunis a fost dat abia la 3.15 după- 
amiaza. 

Carele blindate ale Regimentului 11 
husari au pătruns în oraş după o jumătate 
de oră îndeplinindu-şi astfel cu succes rolul 
de trupe de avangardă, pe care efectivele 
acestui regiment îl jucaseră încă de la 
demararea campaniei din Africa de Nord, cu 
aproape trei ani în urmă. Regimentul de 
gardă regală din Derbyshire (regimentul de 
care blindate al Diviziei 6 blindate) a intrat 
aproape simultan. Aceste trupe au fost 


urmate de tancuri şi infanterie motorizată, 


care au desăvârşit ocuparea oraşului. În 
timpul acestei operaţii, trupele au fost 
stingherite de entuziasmul isteric al 
populaţiei, care le-a bombardat cu flori, şi 
mai puţin de rezistenţa sporadică a 
grupurilor de germani răzleţi Şi 
dezorganizaţi. În acea seară, s-au predat 
numeroşi soldaţi germani, ca de altfel şi a 
doua zi dimineaţă. O bună parte dintre 
germani au încercat totuşi să fugă din oraş 
spre nord sau spre sud. Efectivele rămase 
din formaţiile de luptă s-au retras în 
aceleaşi direcţii divergente, după ce au fost 
dispersate datorită loviturii din Tunis. 

Între timp, Corpul 2 SUA îşi reluase 
atacul în sectorul nordic, simultan cu atacul 
britanic. La 6 mai, progresul a fost lent, din 


cauza rezistenţei încă dure, însă a doua zi 


după-amiază elementele de recunoaştere 
ale Diviziei 9 infanterie au găsit calea liberă 
şi au intrat în Bizerta în jurul orei 16,15. 
Inamicul  evacuase deja oraşul şi se 
retrăsese spre sud-est. Intrarea oficială în 
oraş i-a fost rezervată Corpului francez 
Franc d'Afrique, care a sosit pe 8 Mai. 
Diviza 1 blindată, înaintând dinspre Mateur, 
fusese oprită de mai multe ori în primele 
două zile. La fel se întâmplase şi cu diviziile 
1 şi 34 infanterie, ceva mai la sud. La 8 mai, 
însă, Divizia 1 blindată a asistat la 
prăbuşirea liniilor de apărare, şi a înaintat 
cu uşurinţă, întrucât rezervele de muniții şi 
de combustibil ale inamicului scăzuseră 
ameninţător, iar Divizia 7 blindată britanică 
pornise deja spre nord, din Tunis, de-a 


lungul coastei, în spatele germanilor. 


Încolţiţi de vârftirile de lance britanice 
şi americane şi fără mijloacele necesare 
pentru a mai rezista sau a se retrage, 
germanii au capitulat în masă. Până la 
venirea serii, escadronul de avangardă al 
Regimentului 11 husari luase deja 10.000 
de prizonieri. În zorii zilei de 9 mai, o parte 
a unui alt escadron a intrat în Porto Farina, 
localitate aflată în apropierea 
promontoriului cu acelaşi nume, la 30 km 
vest de Bizerta, şi a capturat alţi 9.000 de 
prizonieri care,  îngrămădiţi pe plajă, 
încercau să-şi construiască plute; 
escadronul a răsuflat uşurat când a putut 
preda-această masă de prizonieri forţei de 
blindate americane, sosite curând la faţa 
locului. La 9.30 dimineaţa, generalul Vaerst, 


comandantul Armatei a 5-a de tancuri şi al 


sectorului nordic, i-a raportat lui Arnim: 
„Artileria şi blindatele noastre au fost 
distruse. Nu mai avem muniții şi carburant. 
Vom lupta până la capăt”. Ultima propoziţie 
era o mostră de bravură absurdă, întrucât 
trupele nu puteau lupta fără muniții. Vaerst 
a aflat curând că trupele sale, conştiente de 
realitate, începuseră să se predea. Drept 
urmare, la amiază s-a declarat de acord cu 
predarea oficială a trupelor care îi mai 
rămăseseră şi astfel numărul prizonierilor 
din această zonă s-a ridicat la 40.000. 

Când frontul a fost rupt, o mare parte a 
forţelor Axei se afla în zona situată la sud de 
Tunis. Configuraţia acestei zone oferea 
posibilităţi pentru organizarea unor acţiuni 
defensive mult mai mari, astfel că Aliaţii se 


aşteptau la o rezistenţă îndelungată. Dar şi 


aici, epuizarea rezervelor de muniții şi de 
combustibil a provocat prăbuşirea rapidă a 
liniilor inamicului după o scurtă acţiune de 
rezistenţă. Prăbuşirea a fost accelerată de 
un sentiment general de deznădejde, 
deoarece şi acolo unde mai rămăseseră ceva 
provizii, trupele Axei ştiau că 
reaprovizionarea era exclusă şi, odată cu 
ea, orice şansă de a putea scăpa din 
încercuire. 

Acum, scopul lui Alexander era să 
împiedice armata lui Messe, adică partea 
sudică a forţelor Axei, să se retragă în 
marea peninsulă Cap Bon, unde ar fi putut 
organiza o „ultimă tranşee” de rezistenţă. 
Aşadar, imediat după capturarea Tunisului, 
Diviziei 6 blindate i s-a ordonat să 


pornească spre sud-est în direcţia Hamman 


Lif. Concomitent, Divizia 1 blindată trebuia 
să se deplaseze spre acelaşi obiectiv. La 
Hamman Lif dealurile erau atât de aproape 
de mare, încât fâşia netedă de coastă nu 
depăşea 300 în lăţime. Acest defileu îngust 
era apărat de un detaşament german 
susţinut de tunuri de 88 mm, retrase din 
liniile de apărare ale aeroportului. Timp de 
două zile nemţii au izbutit să blocheze orice 
încercare de străpungere a unui culoar de 
trecere. În final, obstacolul a fost depăşit 
printr-un efort bine combinat. Infanteria 
Diviziei 6 blindată a capturat înălțimile din 
jurul oraşului, artileria a măturat străzile 
metodic, intersecţie cu intersecţie, iar o 
coloană de tancuri a fost trimisă apoi pe 
plajă, în buza valurilor, unde erau mai ferite 


de tirul singurului tun german rămas în 


funcţiune. În seara zilei de 10 mai 
înaintarea a fost extinsă peste linia de bază 
a peninsulei, până la Hammamet, izolându- 
se astfel forţele inamice care scâpaseră cu 
viaţă.  Paralizaţi de lipsa de carburant, 
germanii nu s-au putut retrage în peninsulă. 
A doua zi, Divizia 6 blindată a înaintat spre 
sud, în spatele trupelor Axei, care ţineau în 
şah Armata a 8-a britanică în apropiere de 
Enfidaville. Deşi trupele Axei mai dispuneau 
aici de ceva muniții, dându-şi seama că erau 
încolţite fără speranţă de a putea scăpa, au 
capitulat. 

Până la-13 mai, ceilalţi comandanţi ai 
trupelor au capitulat pe rând. Câteva sute 
de oameni fugiseră pe mare sau cu avionul 
spre Sicilia. Mai scăpaseră cei 9.000 de 


răniţi şi bolnavi, evacuaţi încă de la 


începutul lui aprilie. Numărul total al celor 
capturați de trupele aliate nu se cunoaşte 
cu precizie. La 12 mai, Alexander îi 
raportase lui Eisenhower că începând de la 
5 mai numărul de prizonieri crescuse la 
100.000 şi estima că în total, după 
încheierea operațiunilor, va ajunge la 
130.000. Potrivit unui raport ulterior, cifra 
totală ar fi fost 150.000. În raportul oficial, 
întocmit după război, Alexander declara că 
totalul prizonierilor s-a ridicat „la un sfert 
de milion de oameni”. În memoriile sale, 
Churchill consemnează aceeaşi cifră, dar îi 
adaugă calificativul „aproape”. Eisenhower 
vorbeşte de „240.000, dintre care 
aproximativ 125.000 germani”. La 2 mai, 
Grupul de armate Afrika raportase la Roma 


că numărul de raţii distribuite în luna 


aprilie variase între 170 şi 180.000; aceasta 
se întâmpla înainte de luptele grele din 
ultima săptămână a campaniei. Prin urmare, 
e greu de crezut că numărul de prizonieri ar 
fi putut depăşi această cifră cu aproape 
cincizeci la sută. Personalul administrativ 
însărcinat cu hrănirea trupelor nu încearcă 
niciodată să subestimeze numărul acestora. 
Merită menţionat, de asemenea, că în 
ultimele faze ale războiului s-au manifestat 
discrepanțe şi mai mari chiar între ultima 
cifră de raţii germane şi cifra de prizonieri 
pe care Aliaţii susțineau că i-au capturat. 
Cert este că în Tunisia numărul prizonierilor 
a atins o cifră însemnată. În consecinţă, Axa 
a fost lipsită astfel de marea masă a 
trupelor sale călite în luptă, pe care le-ar fi 


putut utiliza pe teatrul de război din 


Mediterana, pentru a bloca invazia Aliaților 
în Sicilia - momente cruciale al reintrării lor 


în Europa. 


Capitolul 26 


Reintrarea în Europa - prin Sicilia 


Privită retrospectiv, cucerirea Siciliei în 
1943, pare un lucru simplu. În realitate 
însă, ea a fost un salt periculos, plin de 
incertitudini, deznodământul încununat de 
succes datorându-se în mare parte unor 
factori trecuţi multă vreme sub tăcere. Unul 
dintre ei îl reprezintă orgoliul nesăbuit care 
i-a împins pe Hitler şi pe Mussolini să 
încerce „să salveze aparențele” în Africa. 
Apoi intervine teama plină de invidie nutrită 
de Mussolini la adresa Aliaților sâi germani 
şi neplăcerea pe care i-o provoca ideea de a- 
i lăsa pe aceştia să joace un rol capital în 
apărarea teritoriului italian. Se mai adaugă 


aici convingerea lui Hitler* aflată în 


dezacord cu opinia lui Mussolini, că Sicilia 
nu reprezenta obiectivul real al Aliaților, 
convingere greşită, ce îşi avea obârşia în 
stratagema excepţional de subtilă 
„implantată” prin planul britanic de 
inducere în eroare. 

Primul factor a contat, însă, cel mai 
mult. Dacă Hitler şi Statul major general 
german se temuseră întotdeauna să se 
confrunte cu puterea maritimă britanică şi 
nu i-au trimis lui Rommel pe mare forte 
suficiente pentru a-şi duce până la capăt 
victoriile, în ultima etapă au expediat în 
Africa atât de multe, încât şi-au periclitat 


şansele de a apăra Europa. 


Germanii au fost angrenaţi în această 
nesăbuinţă fatală de izbând' A \t\ faţa lu) 
Eisenhower, a cărui înaintare spre Tunis 
reuşiseră s-o oprească, după ce fuseseră 
luaţi prin surprindere de invazia anglo- 
americană în Africa de Nord franceză, în 
luna noiembrie a anului precedent. În timp 
ce vârful de lance al Aliaților înainta cu 
destulă prudenţă din Algeria spre est, 
germanii au reacţionat rapid la această 


ameninţare trimițând pe calea aerului trupe 


peste Mediterana în speranţa de a 
împiedica capturarea de către Aliați a 
porturilor Tunis şi Bizerta. Ei au izbutit să 
apere defileurile muntoase şi să îi ţină în 
şah pe Aliați o bucată de vreme. Succesul 
acestei acţiuni i-a făcut pe Hitler şi pe 
Mussolini să creadă că puteau păstra 
Tunisia la nesfârşit. În consecinţă, au trimis 
întăriri suficient de numeroase pentru a 
contrabalansa forţa din ce în ce mai mare 
de care dispunea Eisenhower. Cu cât se 
implicau mai mult, cu atât simțeau că nu se 
mai pot retrage fără a pierde din prestigiu. 
În acelaşi timp, dificultăţile retragerii sau 
rămânerii pe poziţii au sporit pe măsură ce 
forţele navale şi aeriene ale Aliaților, mult 
superioare, au început să treacă la acţiuni 


de strangulare în strâmtorile dintre Sicilia 


şi Tunis. 

Capul de pod germano-italian creat în 
Tunisia i-a ţinut în şah pe Aliați întreaga 
iarnă, oferind totodată adăpost resturilor 
armatei lui Rommel după o retragere de 
peste 3.000 km, dinspre Alamein. Eşecul 
Aliaților de a captura imediat Tunisia a fost 
până la urmă în avantajul lor, deoarece 
Hitler şi Mussolini respingeau orice 
argument în favoarea evacuării trupelor 
germane şi italiene, când acest lucru mai 
era încă posibil. Într-un ultim efort de a-l 
convinge pe Hitler de această necesitate, la 
10 martie 1943 Rommel s-a deplasat cu 
avionul la cartierul general al acestuia, în 
Prusia Răsăriteană. 

A 


În jurnalul său el pomeneşte de 


zădărnicia acestei acţiuni: „Am subliniat cu 
toată tăria de care eram în stare că trupele 
«africane» trebuiau reechipate în Italia 
pentru a fi capabile să apere flancul nostru 
sudic din Europa. Am mers până acolo încât 
să îi garantez - ceea ce, de obicei, îmi 
displace - că dispunând de aceste trupe 
puteam respinge orice invazie a Aliaților în 
sudul Europei. Dar totul a fost degeaba”. 

În timp ce forţele Aliaților amenințau 
„decisiv” capul de pod, trupele Axei au fost 
obligate să aştepte lovitura fatală şi să 
scape şansa oferită de vremea ceţoasă din 
aprilie, care le-ar fi ajutat să se îmbarce 
înainte de a fi reperate. Ele au izbutit să 
stăvilească prima tentativă a Aliaților de a 


le străpunge liniile de apărare, în 20 - 22 


6 The Rommel Papers, p. 419. 


aprilie, însă s-au prăbuşit în momentul în 
care frontul a fost străpuns de următorul 
mare atac, din 6 mai. Prăbuşirea totală care 
a urmat s-a datorat în mare parte lipsei de 
adâncime a capului de pod, precum şi 
faptului că trupele germane aveau 
conştiinţa acută a faptului că luptau cu 
spatele lipit de o mare ostilă. 

Capturarea celor opt divizii din Tunisia, 
inclusiv a majorităţii veteranilor lui Rommel 
şi a elitei armatei italiene, a lăsat Italia şi 
insulele ei aproape lipsite de acoperire. 
Aceste forţe ar fi putut asigura o apărare 
foarte puternică pe căile de acces în 
Europa, prin Italia, iar şansele Aliaților de a 
realiza o invazie s-ar fi redus considerabil. 

Aliaţii, însă, nu au fost pregătiţi să 


profite, prompt de ocazia ivită - deşi 


hotărâseră în ianuarie că următorul pas 
avea să-l reprezinte debarcarea în Sicilia, 
iar capturarea Tunisului avusese loc în 
limitele graficului de timp fixat. Din fericire, 
ocazia prielnică s-a prelungit datorită 
disensiunilor şi opiniilor divergente din 
cartierele generale ale adversarilor. 
Generalul Westphal, pe atunci şeful 
statului major al feldmareşalului Kesselring, 
comandantul suprem din sudul Italiei ne 
furnizează şi alte dovezi. Întrucât Italia nu 
mai dispunea de forţe mecanizate mobile, 
şefii militari i-au implorat pe germani să le 
asigure un sprijin puternic cu câteva divizii 
de tancuri. Hitler s-a lăsat înduplecat şi i-a 
trimis lui Mussolini un mesaj personal prin 
care îi oferea cinci divizii. Mussolini, fără să 


îl informeze pe Kesselring, i-a răspuns lui 


Hitler că nu dorea decât trei divizii, ceea ce 
însemna de fapt o singură divizie nouă, în 
afara celor două improvizate din 
detaşamentele care se aflaseră în tranzit 
spre Africa. Mussolini şi-a exprimat chiar 
dorința de a nu mai fi trimise alte trupe 
germane. Reţinerea lui de a accepta oferta 
lui Hitler la mijlociii lunii mai s-a datorat 
unui amestec de mândrie şi frică. Mussolini 
nu accepta ideea ca lumea întreagă şi mai 
ales poporul său să-şi dea seama că 
depindea de ajutorul german. După cum 
remarca Westphal: „El voia ca Italia să fie 
apărată de italieni şi respingea cu obstinaţie 
ideea că din cauza stării catastrofale în care 
se aflau forţele sale armate acest lucru era 
practic imposibil”. Un alt motiv consta în 


refuzul de a-i lăsa pe nemți să dobândească 


o poziţie dominantă în Italia. De fapt, 
respingea ideea prezenţei germanilor în 
ţară cu aproape aceeaşi ardoare cu care 
detesta eventuala intrare a Aliaților în 
Italia. 

Noul şef al Statului Major al Trupelor 
de Uscat, generalul Roatta (fost comandant 
al Siciliei), l-a convins până la urmă pe 
Mussolini că prezenţa unor forţe germane 
substanţiale era esenţială pentru realizarea 
unei apărări eficiente a Italiei şi a 
avanposturilor din insulele ei. Mussolini a 
acceptat sosirea unor noi divizii germane, 
cu condiţia ca acestea să fie controlate 
tactic de comandanții italieni. 

Garnizoana italiană din Sicilia includea 
patru divizii de câmp şi şase divizii statice 


de apărare a coastei, slab înzestrate din 


punct de vedere al echipamentului şi cu un 
moral foarte scăzut. În momentul prăbuşirii, 
detaşamentele germane aflate în tranzit 
spre Africa au fost organizate într-o divizie, 
care a primit numele de „Divizia 15 
Panzergrenadier”, deşi dispunea de o 
singură unitate de tancuri. Divizia 
„Hermann Göring”, alcătuită asemănător, a 
fost trimisă în Sicilia spre sfârşitul lui iunie. 
Mussolini n-a fost de acord ca aceste două 
divizii să formeze un corp de armată sub un 
comandant german, aşa că ele au plasate 
sub conducerea generalului Guzzoni, şi 
distribuite în cinci grupuri, ca rezerve 
mobile, de-a lungul celor 240 km ai insulei. 
Ofiţerul german de legătură cu grad 
superior, generalul de corp de armată 


Senger und Etterlin, a primit un mic stat 


major de operaţii şi o companie de 
transmisiuni pentru a exercita controlul în 
caz de urgenţă. 

Când Mussolini acceptase 
suplimentarea ajutorului german, Hitler 
avea deja îndoieli dacă să-i trimită un 
asemenea sprijin, preocupat fiind de o nouă 
viziune asupra „punctului periculos”. El se 
temea că italienii îl vor răsturna pe 
Mussolini şi vor încheia pacea - suspiciune 
curând confirmată de evenimente. Din 
această cauză ezita să împingă în inima 
Italiei alte divizii germane, expuse nimicirii 
în cazul în care Aliaţii lor se prăbuşeau sau 
treceau de partea adversarilor. În acelaşi 
timp a început să creadă că Mussolini, 
Înaltul Comandament italian şi Kesselring 


se înşelau apreciind că următoarea acţiune 


a Aliaților va fi saltul din Africa în Sicilia. În 
această privinţă, s-a înşelat. 

Cel mai mare dezavantaj strategic al lui 
Hitler în confruntarea cu reintrarea Aliaților 
în Europa consta în imensele teritorii 
cucerite până atunci - de pe coasta de vest 
a Franţei (Oceanul Atlantic), până pe coasta 
de est a Greciei (Marea Egee). Era extrem 
de greu să estimezi locul în care Aliaţii vor 
lovi. Marele avantaj strategic al acestora 
consta în marea varietate de obiective 
alternative, precum şi în capacitatea de a-şi 
deruta adversarul, folosindu-se de forţa 
maritimă de care dispuneau. Deşi avea 
toate motivele să se păzească de un atac 
venit din Anglia peste Marea Mânecii, Hitler 
nu putea ignora posibilitatea ca armatele 


anglo-americane din Africa de Nord să 


debarce în orice punct de pe frontul său 
sudic, între Spania şi Grecia. 

Hitler considera că Aliaţii vor debarca 
în Sardinia şi nu în Sicilia. Sardinia putea 
constitui o treaptă de acces mult mai 
favorabilă spre Corsica şi o trambulină bine 
plasată pentru un salt pe continent, în 
Franţa sau în Italia. El nu excludea o 
debarcare a Aliaților în Grecia, şi voia să 
păstreze rezerve armate pe care, la nevoie, 
să le poată expedia de urgenţă în acea 
direcţie. 

Aceste idei au fost stimulate de copiile 
unor documente găsite asupra unui „ofiţer 
britanic” al cărui cadavru fusese găsit pe 
coasta spaniolă de agenţii nazişti din 
Spania. Pe lângă aceste acte de identitate şi 


corespondenţă personală, exista şi o 


scrisoare confidențială adresată de 
generalul de corp de armată Archibald” 
Nye, comandantul adjunct al Statului Major 
general imperial, generalului Alexander. 
Această scrisoare tăcea referire la recente 
telegrame oficiale despre operaţiile militare 
viitoare, iar comentariile suplimentare 
indicau faptul cā Aliații intenționau să 
debarce în Sardinia şi în Grecia, amintind 
totodată că „planul de acoperire” urma să-l 
convingă pe inamic că ţinta era Sicilia. 
Cadavrul şi scrisoarea făceau parte 
dintr-o ingenioasă stratagemă pusă la cale 
de o secţie a serviciului de informaţii 
britanic. Tertipul a fost atât de bine 
conceput, incit şefii serviciului german de 


informaţii au fost convinşi de autenticitatea 


7 Pentru hartă, vezi p. 366, vol.l 


datelor. Cu toate că şefii italieni şi 
Kesselring nu şi-au schimbat opinia potrivit 
căreia Sicilia va fi următorul obiectiv al 
Aliaților, Hitler a fost influenţat de aceste 
informaţii. Din ordinul lui, Divizia 1 tancuri 
a fost transferată din Franţa în Grecia, 
pentru a sprijini cele trei divizii germane de 
infanterie şi Armata a 1 l-a italiană, iar nou- 
formatei Divizii 90 Panzergrenadier i s-a dat 
misiunea de a consolida cele patru divizii 
italiene din Sardinia. Trimiterea altor 
întăriri în Sardinia a fost blocată din cauza 
dificultăţilor de aprovizionare apărute - 
majoritatea digurilor din cele câteva porturi 
fuseseră distruse de bombardamente. Ca o 
măsură suplimentară de siguranţă Hitler a 
hotărât deplasarea în sudul Franţei a 


Corpului aerian 11 al generalului Student, 


compus din două divizii de paraşutişti, care 
trebuia să fie gata de a lansa un contraatac 
aeropurtat în cazul debarcării Aliaților în 
Sardinia. 

În acest timp, Aliaţii întocmeau planul 
de atac, dar într-un ritm ceva mai lent. 
Decizia de a debarca în Sicilia apăruse în 
urma unui compromis şi nu prevedea nimic 
cert în privinţa obiectivelor următoare. 
Când şefii statelor majore american şi 
britanic s-au întâlnit la Conferinţa de la 
Casablanca, în ianuarie 1943, concepţiile 
lor, divergente, nu corespundeau titulaturii 
de: „Şefi ai Statelor majore combinate”. 
Americanii (amiralul King, generalul 
Marshall şi generalul Arnold) susțineau ca, 
după încheierea operaţiei militare de 


curăţire a Africii de Nord, să se pună capăt 


diversiunii din Mediterana şi să se revină la 
acţiunea directă împotriva Germaniei. 
Englezii (generalul Brooke, amiralul 
Pound, generalul comandor de aviaţie 
Portal) considerau că deocamdată nu erau 
întrunite toate condiţiile prielnice unei 
invazii directe peste Marea Mânecii 
(evaluare a cărei corectitudine nu poate fi 
pusă la îndoială în cazul unei analize 
retrospective a evenimentelor). Ei apreciau 
că o asemenea tentativă în 1943 s-ar sfârşi 
printr-un dezastru sau s-ar dovedi absolut 
zadarnică. Toţi au fost însă de acord că 
trebuiau iniţiate noi acţiuni menite să 
întreţină presiunea în vest şi să alunge forţe 
germane de pe frontul rusesc. Britanicii 
recomandau o debarcare în Sardinia, însă 


Statul Major al trupelor Aliate înclina spre 


Sicilia. Cum Churchill avea aceeaşi opinie, 
s-a ajuns rapid la un acord în această 
direcţie. Cel mai puternic argument l-a 
constituit faptul că prin capturarea Siciliei 
se asigura libera trecere prin Mediterana, şi 
implicit economisirea mijloacelor de 
transport maritime (începând cu anul 1940, 
majoritatea convoaielor regimentare şi de 
aprovizionare spre Egipt şi India fuseseră 
nevoite să folosească ruta mai lungă, care 
ocolea sudul Africii). 

La 19 ianuarie, când s-a decis atacarea 
Siciliei, şefii Statelor majore combinate au 
definit obiectivul acţiunii astfel: a) să 
confere mai multă siguranţă liniilor de 
comunicaţie prin Mediterana; b) să 
deturneze din presiunea germană, de pe 


frontul rusesc; c) să intensifice presiunea 


asupra Italiei. Valorificarea atingerii acestui 
obiectiv a rămas neclară. Orice tentativă de 
a stabili pasul următor n-ar fi făcut decât să 
reaprindă  divergenţele de opinie. În 
asemenea situaţii amânările pline de tact au 
însă toate şansele să se soldeze cu lipsa 
pregātirii strategice. 

În aceste condiții nimeni nu s-a grăbit 
să conceapă planul de atac asupra Siciliei. 
Deşi se preconiza ca până la sfârşitul lunii 
aprilie se va incheia cucerirea Tunisiei, şefii 
statelor majore combinate au ales ca dată 
pentru debarcarea în Sicilia perioada de 
lună plină din iulie. La 20 ianuarie englezii 
au prezentat un plan general al „Operation 
Husky” - o apropiere convergentă şi o 
invazie de pe mare, realizate cu forțe 


dinspre partea de răsărit şi cea de apus a 


Mediteranei. S-a convenit ca Eisenhower să 
fie comandantul suprem, iar Alexander 
locţiitorul său. La începutul lui februarie s-a 
format un stat major special cu cartierul 
general la Alger. În cazul forţelor aeriene 
separarea departamentelor nu era numai în 
spaţiu, ci şi în concepţie; ca urmare, în 
timpul campaniei din Sicilia acţiunile 
aeriene nu au fost corelate cu necesităţile 
forţelor terestre şi maritime. Planul a fost 
tergiversat o bună bucată de vreme. 
Eisenhower, Alexander şi cei doi 
comandanţi de armată aleşi, Montgomery şi 
Patton, erau prinşi ultima etapă a campaniei 
din Nordul Africii şi n-au găsit răgazul de a 
se ocupa de următoarea acţiune militară. 
Montgomery a studiat proiectul planului 


abia la sfârşitul lunii aprilie, şi a cerut să se 


opereze numeroase modificări. La 3 mai 
planul refăcut era gata, dar aprobarea 
finală, dată de şefii statelor majore 
combinate, s-a primit abia în 13 mai - la o 
săptămână după prăbuşirea frontului 
germano-italian la Tunis şi exact în ziua în 
care s-au predat ultimele eşaloane ale 
inamicului. 

Aceste întârzieri în planificare n-au fost 
motivate, întrucât doar una dintre cele zece 
divizii care urmau să invadeze Sicilia era 
angajată în faza finală a campaniei din 
Africa de Nord, iar şapte din ele erau noi. 
Debarcarea în Sicilia imediat după 
prăbuşirea Axei în Africa ar fi surprins 
apărătorii într-o stare aproape precara. 
Intervalul ce s-a oferit inamicului pentru a- 


şi reconsolida liniile de apărare ar fi fost, 


poate, şi mai mare, dacă Churchill nu ar fi 
insistat la Conferinţa de la Casablanca, şi 
ulterior, ca debarerea să aibă loc în iunie. 
Churchill a fost sprijinit de şefii statelor 
majore combinate, însă comandanții din 
Mediterana nu erau pregătiţi să lanseze 
invazia înainte de 10 iulie. 

Schimbarea esenţială operată în planul 
de atac se referea la faptul că armata lui 
Patton (forţa de şoc vestică), în loc să 
debarce în capătul vestic al Sicii iei, lângă 
Palermo, urma să o facă în partea de sud- 
est, în apropierea armatei lui Montgomery. 
Punctele de debarcare deveneau astfel mai 
concentrate. Această masare a forţelor 
invadatoare constituia o precauţie împotriva 
unei eventuale contralovituri, deşi până la 


urmă această măsură de prevedere s-a 


dovedit nejustificată. Hotărârea amintită a 
anulat şansa de a captura de la bun început 
portul Palermo, fapt ce s-ar fi putut solda cu 
consecinţe grave, dacă noile vehicule 
amfibii DUKW, în combinaţie cu LSl-urile, 
nu ar fi reuşit să menţină aprovizionarea 
adecvată pe plaje. În forma sa ultimă, planul 
a anihilat efectul de hărţuire a adversarului, 
urmărit de varianta iniţială, şi a oferit 
inamicului posibilitatea să îşi concentreze 
rezervele dispersate după ce s-a produs 
debarcarea şi să blocheze înaintarea 
adversarilor peste centrul muntos al insulei. 
Dacă Patton ar fi debarcat lângă Palermo, 
pe coasta de nord-vest, ar fi putut înainta cu 
uşurinţă spre Strâmtoarea Messina, linia de 
întărire sau de retragere a inamicului - 


acţiune ce ar fi permis încolţirea forţelor 


adverse. În consecinţă, faptul că diviziile 
germane au izbutit să scape s-a repercutat 
extrem de negativ asupra acţiunilor 
următoare ale Aliaților. 

Erorile comise dintr-o excesivă 
prudenţă sunt explicabile în acest prim salt 
înapoi în Europa întreprins de Aliați, care a 
constituit totodată şi primul mare atac 
lansai de pe mare împotriva unei coaste 
stăpânite de inamic. Trebuie subliniat şi 
faptul că debarcarea, efectuată simultan de 
opt divizii, a fost de mai mare amploare 
decât cea din Normandia, efectuată 
unsprezece luni mai târziu. În primele trei 
zile au debarcat aproximativ 150.000 de 
oameni. În final, efectivele Aliaților au ajuns 
la 478.000 (275.000 englezi şi 228.000 


americani). Englezii au debarcat de-a lungul 


unei fâşii de coastă în lungime de 65 km, în 
colţul sud-estic al insulei, iar americanii de- 
a lungul unei fâşii de 65 km, pe coasta 
sudică. Între aripa stângă britanică şi aripa 
dreaptă americană exista un interval de 
aproximativ 32 km. 

Etapa navală a operaţiei planificată şi 
dirijată de amiralul Andrew Cunningham a 
inclus acțiuni complexe, inclusiv o 
debarcare pe timp de noapte, desfăşurată 
de la început şi până la sfârşit fără niciun 
incident. Ea s-a desfăşurat mult mai bine 
decât „Operaţiunea Torța”, din Africa de 
Nord franceză, din iwna noiembrie a anului 
precedent şi de pe urma căreia se trăseseră 
multe învăţăminte. 

Forța navală operativă estică 


(britanică), condusă de  vice-amiralul 


Bertram Ramsay, era formată din 795 nave 
la care se adăugau încă 715 nave mici de 
debarcare cărate pentru etapa acostării pe 
plajă. Divizia 5 şi Divizia 50 (inclusiv 
Brigada 231 infanterie) soseau cu vapoarele 
din Suez. Alexandria şi Haifa şi urmau să 
debarce de-a lungul liniei sudice a coastei 
de est a Siciliei, între Siracuza şi Capul 
Passero. Divizia 51 venea din Tunisia (o 
parte era staționată în Malta) şi trebuia să 
debarce în colţul sud-estic al Siciliei. Divizia 
1 canadiană, care urma să debarce imediat 
la vest, sosea din Anglia. În două convoaie - 
al doilea, cel mai rapid, transporta 
majoritatea trupelor care se îmbarcaseră la 
Clyde cu 12 zile înainte de ziua „Z” (18 
iunie). A trecut prin canalul protejat de 


mine, în apropiere de Bizerta, imediat în 


faţa convoaielor americane. 

Forţa navală operativă vestică 
(americană), sub comanda viceamiralului H. 
Kent Hewitt, cuprindea 580 de nave şi alte 
1.124 nave mici de debarcare purtate. 
Divizia 45 infanterie urma să debarce pe 
aripa dreaptă, la Scoglitti; ca a traversat 
Atlanticul în două convoaie, cu o scurtă 
oprire la Oran, pentru a-şi lua LSI urile şi 
ambarcaţiile mai mici din raza portului 
Bizerta. Divizia 1 infanterie şi Divizia 2 
blindată, destinate debarcării la Gela, au 
plecat din Algiers şi Oran. Divizia 3 
infanterie, care urma să debarce pe aripa 
stângă, la Licata, s-a îmbarcat la Bizerta, 
direct pe nave şi ambarcaţii de debarcare. 

Întreaga manevră a convoaielor din 


această vastă armadă a fost realizată cu 


acoperire navală şi aeriană care nu a permis 
inamicului să intervină. Au fost pierdute 
numai patru nave din convoi şi două LST- 
uri, în urma unui atac al submarinelor 
germane. Pe parcursul desfăşurării 
convoaiele n-au prea avut de suferit de pe 
urma atacurilor aeriene. Avioanele inamice 
au fost ţinute atât de bine în şah, încât 
majoritatea convoaielor nici măcar nu au 
fost reperate. Superioritatea aviatică a 
Aliaților pe acest teatru de luptă s-a dovedit 
categorică - peste 4.000 de avioane 
operaţionale faţă de aproximativ 1.500 
germane şi italiene. În iunie bombardierele 
inamice au fost retrase la baze situate în 
nordul şi în centrul Italiei. 

Începând cu data de 2 iulie, 


aeroporturile din Sicilia au fost atacate 


puternic şi continuu, astfel încât în ziua „Z” 
nu mai existau decât câteva piste de 
aterizare; majoritatea avioanelor de 
vânătoare neavariate s-au retras în Italia 
sau în Sardinia (numărul avioanelor distruse 
pe toată durata campaniei nu a fost mai 
mare de 200, deşi Aliaţii susțineau cifra de 
1.100). În după-amiaza zilei de 9 iulie, 
convoaiele au început să sosească în zonele 
de adunare situate la est şi la vest de Malta. 
În acel moment vântul s-a întețit, stârnind 
valuri mari care puneau în pericol 
ambarcaţiile mai mici şi periclitau reuşita 
debarcărilor. Din fericire, intensitatea 
vântului a scăzut spre miezul nopţii, dar s-a 
menţinut o hulă puternică. În ciuda acestui 
fapt, doar o mică parte a navelor de asalt au 


amânat debarcarea trupelor pe plaje. 


Vântul a creat însă mari dificultăţi 
trupelor care urmau sa de paraşutate 
înainte de debarcările propriu-zise. 
Paraşutările au fost efectuate de o parte din 
diviziile aeropurtate americane şi britanice. 
Chiar în condiţii meteo favorabile o acţiune 
de asemenea anvergură ar fi fost dificilă 
datorită lipsei de experienţă şi faptului că se 
efectua pe timp de noapte. Vântul puternic a 
creat dificultăţi de pilotare şi avioanele de 
transport au întâmpinat greutăți în 
atingerea obiectivelor propuse. Coborârea a 
fost anevoioasă şi din cauza tirului 
antiaerian. Trupele americane de 
paraşutişti s-au împrăştiat în grupuri mici, 
pe o suprafaţă cu o lăţime de 80 km. 
Trupele britanice de planoare au fost şi ele 


răspândite la mari distanţe, iar 47 dintre 


cele 134 de planoare au căzut în mare. 
Această dispersie neintenţionată a trupelor 
aeropurtate a produs o stare de panică şi de 
confuzie în spatele frontului inamic, astfel 
încât unele grupe de paraşutişti au putut să 
acţioneze cu succes şi au capturat poduri 
noduri rutiere. 

Necazurile provocate atacanţilor de 
furtuna subită au fost compensate de 
confuzia semănată în rândul apărătorilor. 
Astfel, deşi după-amiaza au fost reperate 
cinci convoaie ce veneau din direcţia Malta 
şi până la lăsarea întunericului au fost 
semnalate şi altele, avertismentele 
transmise de eşaloanele superioare de 
comandă nu au ajuns la nivelurile inferioare 
sau nu au produs efectul scontat. 


În timpul perioadei critice 


premergătoare fixării ferme a armatelor 
invadatoare pe țărm, s-a produs un singur 
contraatac în timp ce toate trupele germane 
aflate în rezervă au intrat în alertă la o oră 
după primirea primului raport, italienii 
aflaţi pe coastă au presupus că vântul 
şuierător şi marca agitată le garantau cel 
puţin încă o noapte de odihnă. Amiralul 
Cunningham remarca în raportul său că, în 
realitate, condiţiile meteorologice 
nefavorabile i-au făcut pe italieni, obosiţi 
după starea de alarmă în care se aflau de 
atâtea nopţi, să se răsucească încântați. În 
paturile lor spunându-şi - scară în niciun 
caz nu vor veni». Dar au venit”. 

Oboseala italienilor nu era doar fizică. 
Cei mai mulţi se săturaseră de război, deşi 


nu puţini fuseseră cei care împărtăşiseră la 


început entuziasmul războinic al lui 
Mussolini. În plus, trupele ce apărau 
coastele erau în majoritate originare din 
Sicilia, alegere făcută tocmai pentru că se 
miza că vor lupta cu îndârjire pentru a-şi 
apăra ţinuturile natale. Această 
presupunere nu lua însă în calcul antipatia 
lor faţă de germani şi nici convingerea 
bazată pe un simţ practic care le spunea că, 
în fond, cu cât luptau mai îndârjit, cu atât 
mai multe dintre casele şi pământurile lor 
vor fi complet distruse. 

Lipsa de entuziasm a italienilor s-a 
accentuat odată cu revărsatul zorilor în 10 
iulie, când au dat cu ochii de navele care 
umpleau marea şi de fluxul continuu de 
nave de debarcare care transportau întăriri 


menite să sprijine valurile de asalt revărsate 


la mal în ultimele ceasuri ale nopţii. 

Liniile de apărare de pe plaje au fost 
rapid înfrânte şi după chinurile pricinuite de 
răul de mare, trupele de asalt au răsuflat 
uşurate văzând pierderile mici provocate de 
tirul inamic. Prima faţă a invaziei a fost 
rezumată de Alexander în două fraze: 
„Diviziile de coastă italiene, a căror valoare 
nu fusese niciodată evaluată la cote prea 
înalte, s-au dezmembrat tară să tragă niciun 
foc, iar diviziile de câmp au fost spulberate 
ca o pleavă”. Italienii s-au predat în masă, 
astfel încât întreaga povară a apărării a 
căzut pe umerii celor două divizii germane 
eterogene, consolidate ulterior cu încă 
două. 

periculos, efectuat de Divizia Hermann 


Göring împreună cu un detaşament format 


din noile tancuri Tigru de 56 tone. El a avut 
loc în zona Caltagirone, la 32 km de coastă, 
de pe centura muntoasă ce domina câmpia 
Gela unde debarcase Divizia 1 americană de 
infanterie. Din fericire, lovitura s-a produs 
în cea de a doua zi. Un mic grup de tancuri 
uşoare italiene, de tip mai vechi, a lansat un 
contraatac eroic în prima dimineaţă şi a 
pătruns chiar în oraşul Gela. Coloana 
germană principală a întârziat însă pe drum 
şi nu a reuşit să ajungă la faţa locului decât 
a doua zi dimineaţă. Deşi trecuse destul 
timp de la începerea operaţiilor, doar câteva 
tancuri americane izbutiseră să debarce din 
cauza hulei puternice a plajei aglomerate. 
Pe țărm se înregistra o lipsă acută de tunuri 
antitanc şi de artilerie. Tancurile germane 


au năvălit pe  câmpic în grupuri 


convergente, au înfrânt  avanposturile 
americane şi au ajuns la dunele de nisip de 
la marginea plajelor. Puțin a lipsit ca 
invadatorii să nu fie alungaţi înapoi pe 
mare. Atacul a fost înfrânt de focul executat 
de pe nave exact la momentul oportun. O 
lovitură periculoasă pe flancul stâng al 
Diviziei 45, lansată cu o coloană de tancuri 
Tigru, a fost de asemenea stăvilită în ziua 
aceea. 

A doua zi, două grupuri de luptă ale 
Diviziei 15 Panzergrenadier au ajuns în faţa 
americanilor, după un marş forţat pornit din 
vestul Siciliei. Divizia Hermann Göring 
ajunsese deja în sectorul britanic, dând curs 
apelului de a stăvili înaintarea în acea zonă. 
Acţiunea englezilor părea extrem de 


periculoasă - deoarece se desfăşura în 


apropierea portului Catania, la jumătatea 
distanţei de coasta de est, iar cele trei 
capete de pod instalate de americani pe 
plaje erau încă neconsolidate şi nelegate 
între ele. 

Debarcările britanice  întâmpinaseră 
aceeaşi opoziţie redusă, înaintarea trupelor 
fiind favorizată de inexistenţa vreunui 
contraatac prompt. Deşi au apărut 
impedimente care au determinat întârzieri 
în timpul debarcării trupelor şi a 
echipamentelor, în ansamblu acţiunea s-a 
derulat mult mai bine decât pe plajele 
vestice, ceva mai expuse. După prima zi 
raidurile aeriene au devenit mai frecvente, 
dar acoperirea aeriană eficientă a redus 
pierderile la capitolul nave de transport 


aproape la acelaşi nivel ca şi în sectoarele 


americane. Pentru cei care trăiseră primii 
ani de război în Mediterana, aşa cum 
remarca amiralul Cunningham, „era 
aproape un miracol Că flotele de nave de 
transport puteau rămâne ancorate pe 
coasta inamicului... suferind doar pierderi 
minore din cauza atacurilor aeriene”. În 
etapa cea urmat debarcării, situaţia s-a 
schimbat din cauza unui alt tip de acţiuni 
aeriene. 

În primele trei zile. Forţele britanice 
curăţiseră întreaga parte de sud-est a 
insulei. Apoi, Montgomery „a hotărât să 
pătrundă în câmpia Catania dinspre 
regiunea Lentini” şi a ordonat „un atac 
major pentru noaptea de 13 iulie”. 
Obiectivul cheie era capturarea podului de 


la Primasole, peste râul Simeto, aflat la 


câţiva kilometri la sud de Catania. În acest 
scop a fost utilizată jumătate dintr-o brigadă 
de paraşutişti şi podul a fost capturat intact. 

Următoarea etapă este rezumată în 
relatarea făcută de generalul Student, 
comandantul Corpului aerian 11 - care 
cuprindea trupele germane aeropurtate. 
Hitler ordonase ca trupele generalului 
Student să staţioneze în sudul Franţei, 
pentru a fi pregătite să zboare în Sardinia 
dacă Aliaţii ar fi debarcat acolo, aşa cum 
preconiza Hitler. Trupele aeropurtate 
alcătuiau o rezervă strategică flexibilă, uşor 
de deplasat în orice situaţie, aşa cum 
rezulta din relatarea lui Student: 

„La 10 iulie, când Aliaţii au debarcat în 
Sicilia, am propus lansarea imediat a unui 


contraatac cu trupele aeropurtate, respectiv 


cu cele două divizii de care dispuneam. 
Hitler n-a acceptat ideea, iar Jodl s-a 
pronunţat categoric împotriva ei. În 
consecinţă, Divizia 1 paraşutişti a zburat 
(din sudul Franţei) în Italia - o parte la 
Roma şi una la Napoli, în timp ce Divizia 2 
paraşutişti a rămas, împreună cu mine la 
Nîmes. În scurt timp însă, Divizia 1 
paraşutişti a fost trimisă în Sicilia pentru a 
fi utilizată ca trupe terestre menite să 
consolideze firavele forţe germane aflate 
acolo în momentul în care trupele italiene 
au început să se prăbuşească en masse. O 
parte a diviziei a fost transportată pe calea 
aerului în serii succesive, şi paraşutată în 
spatele frontului nostru din sectorul estic, 
aflat la sud de Catania. Eu intenţionasem ca 


trupele să fie paraşutate în spatele frontului 


inamic. Primul contingent a fost paraşutat 
la circa trei kilometri în spatele frontului 
nostru şi, printr-o stranie coincidenţă, a 
aterizat aproape simultan cu trupele 
britanice de paraşutişti lansate în spatele 
frontului nostru pentru a deschide podul de 
pe râul Simeto. Ai noştri i-au învins pe 
britanici şi au recucerit podul. Acțiunea a 
avut loc la 14 iuliet. 

După trei zile de lupte crâncene, forțele 
britanice sosite la fața locului au reuşit sā 
recucerească podul şi să redeschidă accesul 
în câmpia Catania. În schimb, tentativa de a 
forța înaintarea spre nord a fost blocată de 
puternica rezistență a trupelor germane 


concentrate acum pentru a acoperi accesul 


8 Liddell Hart, The Other Side of the Hill, p. 
399: 


direct de pe coasta de est, spre Messina, 
oraş aflat la o distanţă de 95 km, situat în 
colţul nord-estic al Siciliei, locul cel mai 
aproape de sudul peninsulei italice. 

În aceste condiţii nu mai putea fi vorba 
de cucerirea rapidă a Siciliei. Montgomery a 
fost nevoit să deplaseze spre vest grosul 
Armatei a 8-a pentru a înainta pe o cale 
ocolită, prin zona deluroasă din centru, în 
jurul Etnei, concomitent cu o înaintare spre 
est realizată de Armata a 7-a, care în ziua 
de 22 iulie a ajuns pe coasta de nord şi a 
ocupat Palermo, din păcate prea târziu 
pentru a mai intercepta retragerea spre est 
a trupelor inamice mobile. Noul plan a 
schimbat esenţial rolul armatei lui Patton. 
Funcţia de scut pentru flancul Armatei a 8-a 


în atacul decisiv preconizat împotriva 


Messinei, care urmărea şi distragerea 
atenţiei, a fost completată cu aceea de 
pârghie ofensivă şi, în final, de vârf de lance 
principal. 

Pentru noul atac, ce urma să fie lansat 
la 1 august, au fost aduse din Africa noi 
divizii de infanterie (Divizia 9 SUA şi Divizia 
78 britanică) - numărul total al diviziilor 
ridicându-se la 12. 

Germanii au primit şi ei întăriri - 
Divizia 29 Panzergrenadier şi Corpul 14 
tancuri sub comanda generalului Hube, 
care a preluat comanda. Sarcina era să 
întârzie cât mai mult înaintarea inamicului 
pentru a permite şi acoperi evacuarea 
forţelor Axei - decizie la care ajunseseră, 
atât Guzzoni, cât şi Kesselring, imediat după 


răsturnarea lui Mussolini, la 25 iulie, 


înaintea reluării ofensivei de către Aliați. 

Acţiunea de tergiversare a fost înlesnită 
de relieful accidentat al nord-estului Siciliei, 
un triunghi muntos. În timp ce terenul 
favoriza apărarea, şi fiecare pas înapoi 
scurta linia frontului, necesitând tot mai 
puţini apărători, armatele Aliaților 
întâmpinau din ce în ce mai multe dificultăți 
în a-şi desfăşura forțele la capacitatea 
maximă. Patton a întreprins trei tentative de 
a accelera înaintarea: - o debarcare la sunt 
Agata în noaptea de 7 - 8 august, o a doua 
la Brolo în 10 - 11 august şi o a treia la 
Spadafora pe 15. 

16 august. De fiecare dată, însă, 
acțiunile au avut loc prea târziu pentru a 
mai fi eficiente. Montgomery a încercat să 


întreprindă o mică debarcare la 15 - 16 


august, însă ariergarda inamicului se 
deplasase deja mult spre nord - iar 
majoritatea trupelor acestuia trecuseră deja 
strâmtoarea şi ajunseseră în peninsulă. 
Foarte bine organizate, retragerea prin 
strâmtoare s-a realizat pe parcursul a şase 
zile (şi şapte nopţi), fără a se înregistra 
pierderi mari. Au fost evacuate cu bine 
aproape 40.000 de soldaţi germani şi peste 
60.000 italieni. Italienii şi-au abandonat pe 
insulă echipamentele, cu excepţia a circa 
200 de vehicule, în schimb nemţii au luat cu 
ei aproape 10.000 vehicule, 47 tancuri, 94 
tunuri şi 17.000 tone de provizii şi 
echipamente. La 17 august, în jurul orei 
6.30 dimineaţa, avangarda americană a 
intrat în Messina, iar la scurt timp după ea 


a apărut şi o grupare britanică. 


Reuşita acestei evadări a fost raportată 
de Alexander Premierului, destul de ciudat: 
„La ora 10 a.m. În această dimineaţă, 17 
august 1943, ultimul soldat german a fost 
izgonit din Sicilia... Se poate aprecia că 
toate forţele italiene aflate pe insulă la 10 
iulie au fost distruse, cu excepţia câtorva 
unităţi dezmembrate care probabil că au 
scăpat, fugind în Italia propriu-zisă”. 

Din documentele păstrate, reiese că 
numărul trupelor germane din Sicilia 
depăşea cu puţin 60.000 de oameni, iar cel 
al trupelor italiene se ridica la 195.000 (la 
vremea respectivă, Alexander  evaluase 
trupele germane la 90.000, iar pe cele 
italiene la 315.000). Au fost luaţi prizonieri 
5.500 de germani, iar 13.500 răniţi 


ajunseseră în Italia înainte de retragere, 


deci numărul moliilor nu putea depăşi 
câteva mii (englezii estimau că fuseseră 
ucişi 24.000 de soldaţi germani). Pierderile 
englezilor s-au cifrat la 2.721 morţi, 2.183 
dispăruţi şi 7.939 răniţi, în total 12.643. 
Americanii au înregistrat 2.811 morţi, 686 
dispăruţi şi 6.471 răniţi - un total de 9.968. 
Pe ansamblu, pierderile Aliaților s-au ridicat 
la aproximativ 22.800 de oameni. Preţul n-a 
fost prea mare dacă se ţine seama de 
importantele rezultate politice şi strategice 
ale campaniei care s-a soldat cu căderea lui 
Mussolini şi capitularea Italiei. Dacă Aliaţii 
ar fi reuşit să folosească din plin acţiunile 
de învăluire prin operaţii de debarcare 
eficiente, „recolta” de victime din rândul 
germanilor ar fi fost mai mare, iar 


următoarele acţiuni mai uşoare. Afirmația 


aceasta aparţine amiralului Cunningham, 
care în raportul său remarca judicios că, 
„după primele zile Armata a 8-a nu a mai 
valorificat ocaziile oferite de operaţiile de 
debarcare. Micile LSl-uri au fost ţinute în 
loc... iar ambarcaţiile de debarcare puteau 
interveni în cazul în care ar fi fost 
solicitate... Nu încape îndoială că au existat 
temeinice motive de ordin militar pentru a 
nu se utiliza toate aceste disponibilităţi 
care, după opinia mea, constituiau un 
potenţial nepreţuit de forţă navală şi 
flexibilitate de manevră. Merită, însă, să se 
reţină că există posibilitatea de a se 
economisi timp şi eforturi de luptă 
costisitoare dacă se întreprind mici acţiuni 
de învăluire menite să îl destabilizeze pe 


inamic”. 


Kesselring a răsuflat uşurat constatând 
că Înaltul Comandament al Aliaților nu 
încercase o debarcare în Calabria, 
extremitatea inferioară a Italiei, care, în 
spatele forţelor sale din Sicilia, i-ar fi blocat 
retragerea prin Strâmtoarea Messina. Pe 
toată durata campaniei din Sicilia se temuse 
de un asemenea atac, deoarece nu dispunea 
de forţe pentru a-l contracara. După 
părerea sa, „un atac secundar asupra 
Calabriei ar fi tăcut din debarcarea în Sicilia 
o zdrobitoare victorie a Aliaților”. Pe toată 
durata campaniei din Sicilia, încheiată cu 
fuga reuşită a celor patru divizii germane 
aflate acolo, Kesselring nu a dispus decât de 
două divizii germane pentru a acoperi tot 


sudul Italici'.? 


9 Cunningham, Despatch, p. 2082. 


Capitolul 27 


Invadarea Italiei 


„Un succes aduce după sine un altul”, 
spune un bine cunoscut dicton, bazat pe un 
vechi proverb francez. Nu este mai puţin 
adevărat însă că „succesul e şi rodul 
eşecului”. Mişcările religioase şi politice 
zdrobite de autoritatea aflată la putere au 
reînviat din nou după ce conducătorii lor au 
căpătat aureola martiriului. Hristos 
răstignit a devenit mai puternic decât 
fusese în timpul vieţii. Generali biruitori au 
fost eclipsaţi de conducători de oşti pe care 
i-au biruit, dovadă faima nemuritoare a lui 
Hannibal, Napoleon, Robert E. Lee şi 
Rommel. 


Acelaşi efect poate fi desluşit şi în cazul 


istoriei popoarelor, deşi într-un mod ceva 
mai subtil. Toată lumea cunoaşte dictonul că 
într-un război „englezii nu câştigă decât o 
bătălie - pe ultima”. Aceasta subliniază 
caracteristica lor de a începe prin dezastre 
şi de a sfârşi prin victorii, o deprindere 
riscantă şi costisitoare. Ca o ironie a sorții, 
adesea rezultatul final a depins tocmai de 
înfrângerile suferite la început de englezi şi 
de Aliaţii lor, care au insuflat inamicului o 
excesivă încredere de sine, iar pe ei i-au 
ambiţionat. 

Uneori chiar şi atunci când sorții s-au 
schimbat, întârzierea unui succes imediat s- 
a dovedit foarte avantajoasă, contribuind la 
repurtarea unei reuşite ulterioare 
substanţiale şi la asigurarea succesului 


final. Cel puţin în două ocazii, în campaniile 


mediteraneene din Cel de al Doilea Război 
Mondial acest fapt a fost evident. 

Înfrângerea iniţială a înaintării Aliaților 
spre Tunis, în noiembrie 1942, a fost 
motivul care i-a încurajat pe Hitler şi pe 
Mussolini să trimită pe mare întăriri masive, 
pe care Aliaţii, le-au încercuit şase luni mai 
târziu, când au capturat două armate ale 
Axei şi au înlăturat astfel principalul 
obstacol din calea saltului pe care urmau 
să-l facă din Africa în sudul Europei. 

Un alt eşec care până la urmă s-a 
transformat într-o victorie a fost invadarea 
Italiei propriu-zise. După rapida capturare a 
Siciliei şi căderea lui Mussolini, saltul în 
Italia, mult mai scurt desigur, părea simplu. 
Şansele de reuşită erau incontestabile, dacă 


ţinem seama de faptul că se aranjase deja în 


secret capitularea Italici, anunţul urmând să 
fie dat simultan cu marile debarcări ale 
Aliaților, în acel moment, în sudul Italiei se 
aflau doar şase divizii germane insuficient 
de puternice, la care se adăugau încă două 
aflate în apropiere de Roma, cărora urma să 
le revină dificila sarcină de a face faţă 
invaziei Aliaților şi, totodată, de a-i ţine în 
frâu pe foştii lor Aliați italieni. 

Cu toate acestea,  feldmareşalul 
Kesselring a reuşit să îi ţină în şah pe 
invadatori, să dezarmeze trupele italiene şi 
să oprească inamicul pe un aliniament aflat 
la numai 160 kilometri de Roma. A fost 
nevoie de opt luni pentru ca Aliaţii să 
ajungă în capitala Italiei. - Au urmat alte 
opt luni, înainte de a reuşi să treacă prin 


peninsula îngustă şi muntoasă spre câmpiile 


din nordul Italiei. 

Această lungă amânare a 
deznodământului ce păruse atât de aproape 
în septembrie 1943 le-a oferit avantaje 
Aliaților, în general. Inițial Hitler 
intenţionase să-şi scoată fortele din sudul 
Italiei şi să organizeze o blocadă în munţii 
din nord. Neaşteptatele succese repurtate 
de Kesselring în acţiunile de apărare l-au 
determinat însă, contrar sfaturilor lui 
Rommel, să pompeze resurse armate spre 
sud cu scopul de a păstra cât mai mult o 
parte cât mai mare din Italia. Această 
decizie s-a  repercutat negativ asupra 
rezervelor de care Hitler a avut nevoie nu 
după mult timp, pentru a face faţă dublului 
atac asupra Germaniei lansat de ruşi în 


Răsărit şi de Aliaţii occidentali în 


Normandia. 


LJ 


Debarcări din Italia sudică înaintarea 
Aliaților 3 sept. /28 dec. 1943 

Atacuri Aliate Contraatacuri germane 
0.1 Paraşut. Situaţia unităţilor germane la 3 
sept 

Proporţional cu mărimea ei, forţa 
Aliaților din Italia a absorbit o cantitate mai 
mare din resursele militare ale germanilor, 
decât se întâmplase pe celelalte fronturi. 
Mai mult, pe frontul italian germanii îşi 
puteau permite să cedeze teren cu riscuri 


minime, conştienţi de faptul că eforturile 


pentru a păstra un front extins pe ambele 
pălii îi expunea unei prăbuşiri fatale. 
Judecâăţile de acest fel au consolat trupele 
Aliaților din Italia, conduse de Alexander, pe 
care le nemulţumea zădărnicirea 
speranţelor de a repurta o victorie rapidă. 

Bineînţeles că nimeni nu porneşte într- 
o campanie cu gândul de a ajunge la un 
eşec care s-ar putea ca în final să fie 
profitabil. Nu e în natura umană să 
dorească şi să caute cu orice preţ eşecurile. 
Prin urmare, merită să cercetâm cum s-au 
petrecut lucrurile. 

Prima cauză care a determinat 
spulberarea planurilor Aliaților a fost 
întârzierea cu care au reacționat pentru a 
valorifica ocazia oferită de lovitura de stat 


din Italia, îndreptată împotriva războiului, 


care a dus la răsturnarea lui Mussolini. 
Aceasta a avut loc la 25 iulie, iar Aliaţii au 
intrat în Italia abia după şase săptămâni. 
Cauzele întârzierii au fost atât de ordin 
militar, cât şi politic. La conferinţa anglo- 
americană de la Washington, de la sfârşitul 
lunii mai, americanii s-au opus ideii de a 
trece din Sicilia în Italia, de teamă că un 
asemenea pas s-ar fi reflectat negativ 
asupra planurilor ce vizau invadarea 
Normandiei şi înfrângerea japonezilor în 
Pacific. Hotărârea de a continua înaintarea 
în Italia a fost luată abia la 20 iulie, când 
forţele italiene din Sicilia şi-au manifestat 
intenţia de a capitula. Era însă prea târziu 
pentru a se trece la o acţiune imediată. 

Un impediment l-a constituit şi 


pretenția politică privind „capitularea 


necondiționată”, formulată de preşedintele 
Roosevelt şi de Churchill la Conferinţa de la 
Casablanca, din ianuarie. Noul guvern 
italian condus de mareşalul Badoglio era 
nerăbdător să afle dacă va putea conta pe 
condiţii mai favorabile în negocierile cu 
guvernele ţărilor din alianţă, dar a constatat 
că nu avea cum să ia legătura cu ele. 
Ambasadorii englez şi american la Vatican 
reprezentau o modalitate accesibilă, însă 
discuţiile cu ei s-au dovedit zadarnice 
datorită unei adevărate „miopii oficiale”, 
după cum afirma Badoglio: „Ambasadorul 
englez ne-a informat că, din păcate, codul 
său secret este foarte vechi, şi probabil 
cunoscut de germani, astfel încât nu ar fi 
prudent să-l folosească pentru o comunicare 


secretă cu guvernul său. Însărcinatul 


american cu afaceri ne-a adus la cunoştinţă 
că nu avea un cod secret”. 

Italienii au fost nevoiţi să aştepte până 
la mijlocul lui august când au găsit un 
pretext plauzibil de a trimite un delegat în 
Portugalia, pentru a se întâlni cu 
reprezentanţii englezi şi americani. Această 
modalitate întortocheată de a duce tratative 
a determinat noi întârzieri în reglementarea 
problemei. 

În schimb, Hitler a luat imediat măsuri 
menite să împiedice noul guvern italian să 
încheie pacea şi să renunţe la alianţa cu 
Germania. În ziua loviturii de stat de la 
Roma, 25 iulie, Rommel sosise în Grecia 
pentru a prelua comanda; exact înainte de 
miezul nopţii a primit telefonic vestea că 


Mussolini a fost răsturnat şi că el trebuie să 


se prezinte imediat la cartierul general al 
lui Hitler din pădurile Prusiei Răsăritene. 
Sosind acolo a doua zi la prânz, a „primit 
ordinul” de a strânge trupele în Alpi, şi de a 
se pregăti pentru o eventuală intrare în 
Italia”. 

Intrarea a fost pusă în practică în scurt 
timp, de manieră oarecum mascată. 
Temându-se că italienii ar putea bloca 
trecătorile din Alpi cu ajutorul trupelor de 
paraşutişti ale Aliaților, la 30 iulie Rommel a 
ordonat unităţilor de avangardă germane să 
treacă frontiera şi să ocupe trecătorile, 
pretextând că în acest mod protejează 
rutele de aprovizionare spre Italia împotriva 
acţiunilor de sabotaj sau a atacurilor 
trupelor de  paraşutişti. Italienii au 


protestat, amenințând că se vor împotrivi 


acestei acfţiuni, însă au ezitat să deschidă 
focul pentru a nu risca grăbirea unui 
conflict cu Aliaţii lor. Infiltrarea germană a 
fost ulterior extinsă sub pretextul scutirii 
italienilor de povara apărării nordului ţării 
şi a le da posibilitatea să-şi consolideze 
sudul unde o debarcare a Aliaților era 
iminentă. 

1 Interogatoriul lui Liddell Hart. Vezi şi 
Liddell Hart, The Side of the Hill, p. 356 - 7. 

Din punct de vedere strategic, 
argumentul era absolut rezonabil, astfel 
încât conducătorii italieni nu-l puteau 
respinge decât cu riscul de a-şi trăda 
intenţia încheierii unei păci cu Aliaţii. În 
consecinţă, la începutuhui septembrie opt 
divizii germane conduse de Rommel se aflau 


deja dincolo de Alpi, în Italia, ca un sprijin 


potenţial sau ca rezerve pentru forţele lui 
Kesselring, din sud. 

În plus, Diviza 2 paraşutişti, o mare 
unitate deosebit de puternică, sosise din 
Franţa la Ostia, în apropiere de Roma. Ea a 
fost însoțită de generalul Student, 
comandantul şef al forţelor germane 
aeropurtate. Interogat după război, 
generalul Student declara: 

„Înaltul Comandament italian nu a fost 
avertizat asupra sosirii sale şi i s-a 
comunicat că divizia de paraşutişti era 
destinată consolidării forţelor din Sicilia sau 
Calabria, dar potrivit instrucţiilor primite de 
la Hitler urma să mă menţin în apropiere de 
Roma şi să preiau totodată sub comandă 
Divizia 3 Panzergrenadier, care se deplasase 


într-acolo. Cu aceste două divizii, trebuia să 


fiu pregătit să dezarmez forţele italiene din 
jurul Romei”. 

Prezenţa diviziilor amintite a paralizat 
planul Aliaților de a paraşuta una dintre 
diviziile lor aeropurtate - Divizia 82 
americană (general Matthew Ridgway) - la 
Roma pentru a-i ajuta pe italieni să nu 
cedeze oraşul. Dacă americanii ar fi ajuns la 
faţa locului, cartierul general al lui 
Kesselring s-ar fi aflat în primejdie, întrucât 
era amplasat la Frascati, la numai 16 km 
sud-est de Roma. 

Chiar şi fără ei, sarcina lui Student 
părea extrem de dificilă, înainte de 
începerea acţiunilor propriu-zise. Mareşalul 
Badoglio păstrase în zona Romei cinci 
divizii italiene, în ciuda insistențelor 


germane de a trimite o parte dintre ele 


pentru a sprijini apărarea coastei, în sud. 
Câtă vreme aceste divizii nu depuneau 
armele, Kesselring se afla în situaţia 
incomodă de a face faţă în perspectivă celor 
două armate anglo-americane, cărora li se 
adăuga o a treia ostilă, instalată de-a 
curmezişul liniei de aprovizionare şi de 
retragere a celor şase divizii germane din 
sudul Italiei grupate sub numele de Armata 
a 10-a, sub comanda lui Vietinghoff. Patru 
dintre ele scăpaseră din Sicilia, epuizate din 
cauza pierderilor suferite în această 
campanie. 

La 3 septembrie invazia a început. 
Armata a 8-a a lui Montgomery a pornit din 
Sicilia, a traversat Strâmtoarea Messina şi a 
debarcat în extermitatea sudică a Italiei. În 


aceeaşi zi, italienii au semnat în secret 


armistițiul cu Aliaţii. Documentul urma să 
fie făcut cunoscut numai după ce Aliaţii 
efectuau a doua debarcare importantă, la 
Salerno, la sud de Napoli. 

În 8 septembrie, spre miezul nopţii, 
Armata a 5-a anglo-americană, condusă de 
generalul Mark Clark, a început debarcarea 
în Golful Salerno-la câteva ore după ce BBC 
anunţase capitularea Italiei. Conducătorii 
italieni nu se aşteptaseră ca debarcarea să 
se producă atât de repede. Ei au fost 
preveniţi că ştirea va fi difuzată abia în 
cursul după-amiezii. Badoglio s-a plâns că 
nu a avut timp să încheie toate pregătirile, 
că a fost luat prin surprindere şi că se 
găseşte în imposibilitatea de a coopera. 
Agitaţia şi buimăceala italienilor nepregătiţi 


deveniseră atât de evidente, încât generalul 


Maxwell Taylor, trimis în secret la Roma de 
Eisenhower, a anulat lansarea trupelor 
aeropurtate la Roma, sub comanda lui 
Ridgway. Eisenhower primise în acea 
dimineaţă un mesaj de avertizare din partea 
lui Taylor, care îl informa că şansele erau 
slabe. Era însă prea târziu pentru a se 
reveni la planul iniţial de a paraşuta trupele 
lui Ridgway în lungul râului Volturno, pe 
latura nordică a oraşului Napoli, cu scopul 
de a împiedica deplasarea întăririlor 
inamicului dinspre sud, către Salerno. 

Anunţul radiodifuzat despre capitularea 
Italici i-a luat prin surprindere şi pe 
germani, dar ei au acţionat la Roma prompt 
şi decisiv, în ciuda pericolului apărut în sud 
prin debarcarea de la Salerno. 


Deznodământul putea fi altul, dacă 


italienii ar fi acţionat în zilele precedente cu 
aceeaşi prudență pentru a spulbera 
suspiciunile lui Kesselring. Generalul 
Westphal, şeful Statului Major 
consemnează, nu tară ironic, situația: 

„La 7 septembrie, ministrul italian al 
Marinei, amiralul conte de Courten, l-a 
sunat pe feldmareşalul Kesselring pentru a-l 
informa că flota italiană urma să plece din 
Spezia în 8 sau 9. Pentru a se confrunta cu 
flota britanică din Mediterana. Flota italiană 
va birui sau va pieri, a spus el, cu lacrimi în 
ochi. Apoi, a descris în detaliu planul de 
luptă pe care intenţiona să îl pună în 
aplicare”. 

Aceste afirmaţii solemne au fost 
convingătoare. A doua zi după-amiaza, 


Westplial şi un alt general, Toussaint, s-au 


deplasat cu maşina la cartierul general al 
armatei italiene de la Monterotondo (25 km 
nord-est de Roma). 

Generalul  Roatta ne-a primit cu 
cordialitate. Am discutat în detaliu 
operațiunile militare ce urmau să fie 
efectuate în comun de Armata a 7-a italiană 
şi Armata a 10-a germană, în sudul Italiei. 
În timp ce stăteam de vorbă, a sosit un 
mesaj telefonic de la colonelul Waldenburg 
care anunța capitularea italienilor şi 
trecerea lor de partea Aliaților, conform 
comunicatului radiodifuzat. Generalul 
Roatta ne-a asigurat că era doar o manevră 
de propagandă de prost gust. Lupta 
comună, a spus el, va fi continuată exact 
cum am discutat noit’, 


10 Liddell Hart, The Other Side of the Hill, p. 360-61. 
11 Ibidem, p. 359. 


Westphal era sceptic în privinţa acestor 
asigurări; seara târziu când s-a întors la 
cartierul general german de la Frascati a 
aflat că Kesselring transmisese deja tuturor 
cocuvântul de cod „Axa” - care semnifica 
faptul că Italia părăsise Axa şi anunţa 
necesitatea dezarmaării imediate a 
italienilor. 

Germanii au recurs la o combinaţie de 
persuasiune şi forţă, în funcţie de situaţia 
cu care s-au confruntat. În regiunea Romei, 
Student, care ştia că nu prea era agreat, a 
folosit tactica de şoc. 

„Am încercat să capturăm Cartierul 
general italian cu paraşutişti, dar succesul a 
fost parţial. Treizeci de generali şi o sută 
cincizeci de alţi ofiţeri au fost capturați într- 


o parte a cartierului general, însă în 


cealaltă italienii au opus rezistenţă. Şeful 
Statului Major General plecase în seara 
precedentă, urmându-i pe Badoglio şi pe 
rege”. 

În loc să încerce să învingă cele două 
divizii ale lui Student, comandanții italieni s- 
au grăbit să-şi retragă forţele mult în spate, 
la est de Tivoli, şi să lase capitala în mâinile 
germanilor. Situația creată a dat calc liberă 
negocierilor, Kesselring a recurs la un mod 
mai delicat de persuasiune, propunându-le 
italienilor să se întoarcă la casele lor după 
ce depuneau armele. Această ofertă 
contravenea ordinului lui Hitler, care ceruse 
ca toți soldații italieni să fie făcuţi 
prizonieri. Ea s-a dovedit, însă, mai 
eficientă, căci a salvat vieţi omeneşti şi a 


economisit timp. lată ce spune Westphal în 


acest sens: 

„În împrejurimile Romei situaţia a 
devenit calmă după ce comandantul forţelor 
italiene a acceptat cererea germanilor de a 
capitula. Acest lucru a protejat 
aprovizionarea Armatei a 10-a... 

Am răsuflat uşuraţi la gândul că Roma 
nu va deveni un câmp de luptă. În acordul 
de capitulare, feldmareşalul Kesselring s-a 
obligat să considere Roma un oraş deschis. 
A promis că în oraş se vor afla doar câteva 
unităţi de poliţie - două companii destinate 
pazei comunicaţiilor telefonice etc. 
Angajamentul a fost respectat până la 
sfârşitul ocupaţiei germane. Datorită 
capitulărilor, a devenit posibilă reluarea 
legăturii radio cu OKW (Comandamentul 


Suprem German), care fusese întreruptă 


începând cu data de 8. O altă consecinţă a 
neutralizării forţelor italiene tară vărsări de 
sânge a fost posibilitatea de a deplasa 
imediat întăriri, pe şosea, din zona Romei 
spre Armata a 10-a, în sud... Aşadar, după 
atâtea griji şi frământări iniţiale, situaţia din 
jurul Romei s-a putut rezolva în condiţii 
optime. 

Hitler şi consilierii săi militari de la 
OKW consideraseră că soarta armatei lui 
Kesselring era pecetluită. Westphal 
furnizase date semnificative în acest sens: 

„Încă din august am rămas aproape 
tară provizii, rezerve de personal, arme şi 
echipamente. Toate cererile în acest sens au 
fost tergiversate de OKW. Această atitudine 
neobişnuit de  pesimistă a determinat, 


probabil, folosirea Grupului de Armate B (a 


lui Rommel), în Italia de nord. Grupul a 
primit instrucţii să preia în poziţiile din 
Apenini efectivele noastre care izbutiseră să 
scape din atacul combinat lansat de Aliați şi 
de italieni. 

La rândul său, feldmareşalul Kesselring 
avea aceeaşi părere sumbră despre situaţia 
existentă, deşi considera că mai putea fi 
controlată în anumite circumstanţe - cu cât 
marea debarcare aşteptată se producea mai 
la sud, cu atât şansele deveneau mai bune. 
Dacă inamicul debarca de pe mare şi se 
paraşuta în zona Romei, Armata a 10-a nu 
mai putea scăpa de izolare. Cele două divizii 
pe care le aveam în apropierea Romei nu 
erau nici pe departe suficiente pentru a face 
faţă dublei misiuni - eliminarea puternicelor 


forţe italiene şi respingerea debarcării 


Aliaților. 

1 Liddell Hart, The Other Side of the p. 
360 - 61. 

Se mai adăuga şi necesitatea de a 
menține deschise liniile de comunicare din 
spate ale Armatei a 10-a. Încă din ziua de 9 
septembrie am constatat că forțele italiene 
blocau drumul spre Napoli, deci implicit, 
aprovizionarea Armatei a 10-a care n-ar fi 
putut rezista multă vreme în aceste condiţii. 
Aşadar, comandantul suprem a răsuflat 
uşurat constatând că pe aeroporturile din 
jurul Romei nu se produc aterizări ale 
trupelor inamice în zilele de 9 şi 10, zile în 
care neam aşteptat de la un ceas la altul ca 
ele să aibă loc cu sprijinul forţelor italiene. 
Dacă aterizările s-ar fi produs, trupele 


italiene şi populaţia civilă, care nu ne era 


nicidecum favorabilă, ar fi reacţionat.!? 

Kesselring a rezumat situaţia în câteva 
cuvinte: „Aterizările la Roma şi debarcările 
pe mare în apropiere, nu la Salerno, ne-ar fi 
obligat să evacuăm toată jumătatea de sud a 
Italici". 

Chiar şi în aceste condiții, zilele 
următoare debarcării Aliaților la Salerno au 
constituit o perioadă de încordare intensă 
pentru germani, accentuată şi de lipsa de 
informaţii. Niciodată „ceața războiului” n-a 
fost mai densă, lucru datorat faptului că 
nemţii luptau în ţara unui aliat care îi 
abandonase subit. Iată ce spune Westphal în 
acest sens: 

* „Iniţial, comandantul suprem nu a 
12 Clark, Calculated , p. 179. 


13 Liddell Hart, The Other Side of the Hill, p. 361-2. 
14 Ibidem., p. 362-3. 


putut afla decât foarte puţin despre poziţiile 
de la Salerno. Comunicaţiile telefonice s-au 
întrerupt deoarece se bazau pe reţeaua 
italiană. Întrucât nu ni se permisese să 
examinăm tehnica de telefonie italiană, nu 
puteam să le punem rapid în funcţiune. Nici 
comunicațiile radio nu au putut fi stabilite 
iniţial, deoarece personalul de specialitate 
al cartierului general al Armatei a 10-a nu 
era familiarizat cu condiţiile atmosferice 
specifice regiunii sudice”. 

Pentru germani, faptul că principala 
debarcare a Aliaților s-a produs în zona la 
care se aşteptau, adică acolo unde 
Kesselring îşi putea concentra eficient 
puţinele forte, a fost un noroc. În plus, 
înaintarea Armatei a 8-a în extremitatea 


inferioară a Italiei s-a derulat conform 


aşteptărilor, iar distanţa mare a eliminat 
pericolul imediat pentru forțele lui 
Kesselring. De asemenea, reținerea 
comandanților trupelor aliate de a se 
aventura dincolo de limitele acoperirii 
aeriene, preconizată în calculele sale 
cunoscând consecvenţa lor de a respecta 
aceste limitări convenționale, a reprezentat 
un avantaj. Drept urmare, debarcările 
Aliaților la Salerno - intitulate optimist 
„Operația Avalanşă” - au fost stăvilite, iar 
tributul s-a dovedit mare. Chiar Mark Clark 
recunoaşte că a fost „aproape un dezastru”. 
Forța de debarcare s-a aflat la un pas de a 
ceda în faţa contraatacului german şi a 
reuşit cu greu să nu fie alungată înapoi, pe 
mare. 


Conform planului inițial, Mark Clark 


propusese ca debarcarea să aibă loc în 
golful Gaeta, în partea de nord a oraşului 
Napoli, unde ţinutul era mai deschis şi nu 
existau terenuri muntoase ca la Salerno, 
care puteau împiedica înaintarea spre 
interior. Când Tedder, comandantul suprem 
al aviaţiei Aliaților i-a spus că sprijinul 
aerian nu putea fi la fel de eficient dacă se 
extindea în sectorul Gaeta, Clark a cedat şi 
s-a declarat de acord cu debarcarea la 
Salerno. În unele cercuri ale Aliaților se 
susţinuse că modalitatea cea mai eficace de 
a-i lua pe nemți prin surprindere şi de a-i 
deruta era o debarcare dincolo de aceste 
limite. Se şi argumentase că o debarcare pe 
călcâiul Italiei, în zona Taranto şi Brindisi, 
nu fusese luată în calcul de inamic, ceea ce 


însemna un risc minim. În plus, exista 


posibilitatea de a pune mâna de la bun 
început pe două porturi excelente. 

Această debarcare a fost inclusă în plan 
în ultimul moment, ca o acţiune auxiliară; 
forţa de la Taranto consta doar în Divina 1 
britanică aeropurtată, adunată la repezeală 
din Tunisia şi trimisă pe mare cu navele ce 
putuseră fi găsite într-un timp atât de scurt. 
Ea n-a întâmpinat nicio rezistenţă, însă a 
ajuns fără tancuri şi aproape fără artilerie şi 
mijloace de transport motorizate. De fapt, 1 
îi lipseau exact elementele necesare pentru 
a putea valorifica poziţiile dobândite. 

După această amplă analiză a invaziei 
Aliaților, să trecem la o cercetare mai 
amănunţită a desfăşurării operaţiilor care 
au debutat odată cu traversarea îngustei 


strâmtori de la Messina de către Armata a 


8-a, condusă de Montgomery, în ziua de 3 
septembrie. 

Ordinele privind debarcarea în 
Calabria, „Operaţiunea Baytown”, au fost 
date abia pe 16 august, când ultimele 
elemente ale  ariergărzii germane se 
retrăgeau din Sicilia. Ordinele nu specificau 
niciun „obiectiv” - după cum remarca 
Montgomery, caustic, într-un mesaj adresat 
lui Alexander, la 19 august. Drept răspuns, i 
s-a comunicat: 

„Îţi revine sarcina de a asigura un cap 
de pod în extremitatea sudică a Italici, 
pentru a permite forţelor noastre navale să 
opereze prin Strâmtoarea Messina. 

În cazul în care inamicul se retrage din 
extremitatea sudică a Italiei, îl vei urmări cu 


forţa armată disponibilă; mărimea ajutorului 


pe care îl vei primi (debarcarea de la 
Salerno) depinde de atragerea forţelor 
inamice în partea de sud a Italiei”. 

Pentru veteranii din Armata a 8-a, 
acesta reprezenta un obiectiv minor şi 
destul de confuz. Montgomery remarcă în 
memoriile sale: „Nu s-a făcut nicio tentativă 
de a coordona operaţiile mele cu cele ale 
Armatei a 5-a, prin debarcarea la Salerno...” 
Pentru cel de-al doilea scop, care viza 
acordarea unui sprijin acestei armate, 
debarcarea Armatei a 8-a s-a produs în cel 
mai nepotrivit loc posibil - la peste 480 km 
de Salerno, de-a lungul unei fâşii foarte 
înguste şi muntoase, ideală pentru inamic. 
Pornind în sus, din extremitatea sudică a 
Italiei, existau doar două drumuri, unul pe 


coasta de vest, iar celălalt pe coasta de est, 


ceea ce însemna că nu se puteau utiliza 
decât două divizii, fiecare având în frunte, 
ca avangardă, o singură brigadă (adesea era 
dificil să se desfăşoare mai mult de un 
batalion pe fiecare direcţie de înaintare). În 
consecinţă, inamicul nu era obligat să 
păstreze forţe numeroase în această zonă, 
mai ales că cea mai mare parte a forţelor 
Aliaților urmau să debarce în altă parte. O 
dată ce Armata ajungea în peninsula 
Calabria, dispărea riscul ca Armata a 5-a să 
fie luată prin surprindere, deoarece 
variantele cu care inamicul urma să se 
confrunte erau puţine. Extremitatea sudică 
reprezenta cel mai nepotrivit loc pentru o 
diversiune. Inamicul îşi putea retrage 
forţele fără pierderi, şi lăsa invazia să 


sufere de pe urma blocării operaţionale. 


Deşi nu exista riscul de a se confrunta 
cu o rezistenţă puternică, Montgomery şi-a 
organizat debarcarea cu grija şi prudenţa 
care îl caracterizau. Au fost adunate 
aproape 600 tunuri, sub comanda Corpului 
30, pentru a asigura un baraj zdrobitor 
dinspre ţărmul sicilian, menit să acopere 
traversarea strâmtorii şi debarcările pe 
plajele de lângă Reggio, debarcări realizate 
de Corpul 13 Armată aflat sub conducerea 
generalului Miles Dempsey. Această mare 
concentrare a artileriei a determinat 
amânarea datei asaltului. Capacitatea de 
bombardare a crescut prin existența celor 
120 de tunuri navale. 

Rapoartele serviciilor de spionaj din 
zilele precedente au arătat că germanii nu 


lăsaseră spre extremitatea inferioară a 


Italiei decât „două batalioane de infanterie”, 
instalate la peste 16 km de plajă, pentru a 
acoperi drumurile ce duceau în susul 
peninsulei. Informaţiile legate de retragerea 
inamicului i-au determinat ulterior pe 
analişti să remarce că barajul pregătitor a 
reprezentat un exemplu tipic de situaţie în 
care „utilizezi un baros pentru a sparge o 
nucă”. În realitate, nu mai rămăsese nici 
măcar „o nucă” de spart, iar muniţia a fost 
pur şi simplu irosită. 

La orele 4.30, în dimineaţa zilei de 3 
septembrie, cele două divizii de asalt, 
Divizia 5 britanică şi Divizia 1 canadiană, au 
debarcat pe nişte plaje pustii, tară zone 
minate sau sârmă ghimpata. Un canadian 
nota, pe un ton glumeţ, că „în acea zi 


rezistenţa cea mai dură a venit din partea 


unei punic care evadase de la Grădina 
Zoologică din Reggio şi care se părea că 
tacuse o pasiune pentru comandantul 
brigăzii”. Nu s-au înregistrat victime în 
rândul infanteriei de asalt, iar până scara 
extremitatea inferioară a Italici a fost 
ocupată pe o adâncime de peste 8 km, tară 
a se întâmpina rezistenţă. Au fost luaţi 
prizonieri trei soldaţi germani rămaşi în 
urma unităţii şi 3.000 de italieni. Italienii s- 
au arătat imediat dispuşi să ajute la 
descărcarea  ambarcaţiilor britanice de 
debarcare. În zilele următoare, înaintarea în 
interiorul extremității sudice a Italiei nu a 
întâmpinat nicio rezistenţă serioasă, în 
afara unor scurte ciocniri cu ariergărzile 
inamicului. În schimb, numeroasele 


distrugeri şi demolări efectuate de germani 


în timpul retragerii au impus opriri repetate 
Armatei a 8-a. Iza 6 septembrie, în a patra 
zi, Armata a 8-a parcursese doar 50 km de 
la plajele pe care debarcase; ca a atins zona 
cea mai îngustă a peninsulei abia la 10 
septembrie. 

În ciuda acestui fapt, Montgomery 
nota: „Alexander părea deosebit de 
optimist” când la 5 septembrie a vizitat 
Armata a 8-a. El a anunţat că italienii au 
semnat în secret armistițiul în urmă cu două 
zile. „Alexander părea să-i creadă pe italieni 
că vor face tot ceea ce promiseseră”. În ce-l 
priveşte Montgomery se îndoia: „l-am spus 
părerea mea că atunci când vor descoperi 
ce se întâmplă, germanii îi vor zdrobi pe 
italieni”. Evenimentele au confirmat 


aprecierea înregistrată de Montgomery în 


jurnalul său. 

Încrederea lui Alexander în şansele 
„Operațiunii  Avalanşa” pare absolut 
surprinzătoare, deoarece cu două 
săptămâni înainte ca aceasta să aibă loc, 
comentatorul militar german, „Sertorius”, 
făcuse o previziune potrivit căreia 
debarcarea principală a Aliaților urma să se 
producă în sectorul Napoli-Salerno, însoţită 
de una secundară în peninsula Calabria. 

Cu o săptămână înainte, la 18 august, 
Hitler emisese o serie de ordine pentru a 
preîntâmpina potenţială ameninţare: 

x 

1. Este de aşteptat ca mai devreme sau 
mai târziu Italia să capituleze sub presiunea 
inamicului. 


2. Armata a I O-a va menține deschisă 


linia de retragere. Italia centrală, în special 
regiunea Romei, trebuie ocupată până 
atunci de OBS. 

3. În zona de coastă, de la Napoli la 
Salerno, care pentru început este cea mai 
ameninţată, se va constitui un grup puternic 
din cel puţin trei formaţii mobile ale 
Armatei a 10-a. Toate formaţiile militare 
care nu sunt mobile trebuie scoase din 
această zonă. La început formaţiile total 
mobile pot rămâne între Catanzaro şi 
Castrovillari pentru a participa la operaţii. 
Pentru a proteja Foggia, se pot folosi 
elemente ale Diviziei 1 Para. În cazul unei 
debarcări a inamicului, zona Napoli-Salerno 
trebuie apărată. În sudul defileului de la 
CastrQvillari nu se va desfăşură decât o 


acţiune de întârziere... 


Kesselring şi-a plasat şase din cele opt 
divizii, din nou-fonnata Armată a 10-a a 
generalului Vietinghoff, în sud. Armata a 10- 
a şi-a stabilit cartierul general în oraşul 
Polla, la sud-est de Salerno. Hitler îi spusese 
lui Vietinghoff, în ziua de 22, să considere 
Salerno drept „centru de gravitate” (aşa 
cum menţionează jurnalul de război al 
acestei armate). Celelalte două divizii ale lui 
Kesselring au rămas în rezervă lângă Roma, 
pregătite să preia controlul asupra oraşului 
şi să menţină liberă calea de retragere a 
Armatei a 10-a „în eventualitatea că italienii 
ar trăda”. Printre cele şase divizii din sud se 
aflau două recent sosite în Italia: Divizia 16 
şi Divizia 26 tancuri. Celelalte patru divizii 
veniseră din Sicilia. Două dintre acestea 


(Divizia Hennann Göring şi Divizia 15 


Panzergrenadier) cele mai afectate de 
pierderile suferite fuseseră aduse înapoi în 
zona Napoli pentru refacere. Divizia 1 
paraşutişti s-a întors la Apulia, iar Divizia 29 
Panzergrenadier a rămas în extremitatea 
sudică a Italiei spre a-l înfrunta pe 
Montgomery. Ca sprijin în vederea stopării 
înaintării englezilor a fost trimisă temporar 
la Calabria şi Divizia 26 tancuri, care sosise 
tară niciun tanc”. Divizia 16 tancuri, cea 
mai bine înzestrată din tot lotul, a fost 
instalată pe poziţii pentru a acoperi Golful 
Salerno, unde se estima că va avea loco 


15 Ca majoritatea diviziilor germane de tancuri în acea perioadă, nu 
dispunea decît de două batalioane de tancuri - unul înzestrat cu 
tancuri Panther şi altul cu tancuri mai uşoare, Mark IV. Batalionul 
Panther nu fusese trimis în Italia, iar celălalt rămăsese lingă Roma, 
pentru a-i intimida pe italieni. 

^ Acest batalion dispunea de aproximativ 80 de tancuri Mark IV. 
Batalionul Panther fusese înlocuit cu un batalion de autotunuri de 
asalt, constînd din 40 de elemente - care de la distanţă puteau fi luate 
drept tancuri. E greu de înţeles cum generalul Mark Clark în cartea sa 
de memorii despre război, Calculated Risk, a ajuns la concluzia că 
„germanii avuseseră iniţial circa 600 de tancuri la Salerno“ (p. 199) de 
aproape opt ori mai mult decît în realitate. 


debarcare masivă. Această divizie dispunea 
de un singur batalion? de tancuri, de patru 
batalioane de infanterie şi de multă 
artilerie. Totuşi forţa ei era <firavă în 
comparaţie cu armada care naviga spre 
Golful Salerno cu aproximativ 700 de nave 
şi de ambarcaţii de debarcare, transportând 
circa 55.000 oameni pentru debarcarea 
iniţială, urmaţi de alţi 115.000. 

Debarcarea cădea în sarcina Diviziei 36 
infanterie SUA, pe partea dreaptă, şi 
diviziilor britanice 46 şi 56, pe partea 
stângă; o parte a Diviziei 45 infanterie SUA 
trebuia să asigure o rezervă de flanc. Aceste 
divizii aparţineau de Corpul 6 SUA (general 
Dawley) şi, respectiv. Corpului 10 britanic 
(general R.L. McCreery). A doua divizie 


urma să debarce pe o fâşie de plajă de 11 


km aflată imediat la sud de Salerno, în 
apropierea drumului principal spre Napoli, 
care traversează porţiunea îngustă şi 
muntoasă a peninsulei Sorrento prin 
defileul Gava, o trecătoare joasă, dar 
dificila. Succesul acţiunii acestei divizii era 
de o importanţă capitală, atât pentru 
deschiderea drumului spre marele port 
Napoli, cât şi pentru blocarea întăririlor 
germane dinspre nord. Pentru a uşura 
sarcina acestei divizii, s-a apelat la două 
comandouri britanice şi trei batalioane de 
rangeri americani ce aveau sarcina de a 
captura rapid defileul şi Trecătoarea 
Chiunzi, pe o rută învecinată. 

Convoiul principal de asalt al 
britanicilor a plecat din Tripoli la 6 


septembrie, iar cel american din Oran, cu o 


seară înainte. Alte convoaie au pornit de la 
Algcirs, Bizerta şi din porturile siciliene 
Palermo şi Termini. Deşi destinaţia lor a fost 
strict secretă, nu era greu să fie dedusă 
ţinând seama de limitele în care puteau fi 
acoperite de aviaţie şi de necesitatea de a 
captura prompt un port mare. Aceste două 
condiţii, suprapunându-se perfect, 
constituiau un indiciu evident. La Tripoli, 
bucătarul chinez al unei nave destinate 
aprovizionării navelor cu apă potabilă a 
provocat panică luându-şi la revedere „Ne 
vedem la Napoli4'1. El n-a făcut decât să 
repete ceea ce se discuta frecvent între 
marinari şi soldați. Zvonurile au fost 
alimentate de alegerea nefericită a 
titulaturilor „Forţa N” şi „Forţa S'4 (forţa de 


atac nordică şi sudică). De fapt nu a fost 


numai o chestiune de intuiţie, deoarece unul 
dintre ordinele administrative de largă 
circulaţie menţiona nominal o serie de 
locuri în Salerno şi în jurul acestei zone. 

Un alt mare handicap l-a constituit 
faptul că Mark Clark, comandantul armatei, 
s-a încăpățânat se conteze pe factorul 
surpriză, mergând până acolo încât a 
interzis orice bombardament naval 
preliminar a liniilor de apărare, în pofida 
argumentelor puternice formulate de 
comandantul marii unităţi operative navale 
care escorta şi susţinea forţa de debarcare, 
viceamiralului H. Kent Hewitt USN. Acesta 
şi-a dat seama că „era imposibil să crezi că 
se putea obţine tactic un efect surpriză'42. 
Pe de altă parte, avantajul de a slăbi forţele 


apărării de coastă prin bombardamente ar fi 


putut fi anihilat printr-o mai rapidă 
concentrare a rezervelor inamicului, căci 
zona de debarcare devenea mult mai 
evidentă.!€ 

Apropierea convoaielor, în timp ce 
ocoleau coasta de vest şi de nord a Siciliei. 
A fost reperată şi raportată la Cartierul 
general german după-amiază devreme în 
ziua de 8; la ora 3.30 în aceeaşi după- 
amiază trupele germane au intrat în stare 
de alertă, gata de a-i întâmpina pe 
invadatori. La 6.30 după-amiază, a fost 
anunţat armistițiul cu Italia la Radio 
Algiers, şi apoi repetat la 7.20 de BBC 
News. Una dintre transmisiuni a fost 
recepţionată de trupele aliate aflate la 


bordul navelor. În ciuda avertismentelor că 


16 S.E. Morison, History’ of U.S. Naval Operations World War II, Vol. 
IX, p. 249. 


vor avea totuşi de-a face cu germanii, 
această ştire a creat în rândul soldaţilor 
impresia că debarcările se vor desfăşura 
fără prea mari probleme. Curând a urmat 
deziluzia. Aceeaşi deziluzie au trăit-o şi 
planificatorii cate prognozaseră, mult prea 
optimist, că Napoli va fi cucerit în a treia zi. 
În realitate, au fost necesare trei săptămâni 
de lupte, şi Aliaţii s-au aflat la un pas de 
dezastru. 

În timpul după-amiezii de 8, convoaiele 
care se apropiau au fost atacate de câteva 
ori de aviația inamică. Atacurile s-au repetat 
şi după lăsarea întunericului; bombardierele 
germane au paraşutat rachete luminoase, 
pentru a permite localizarea țintelor. Cu 
toate acestea, convoaiele n-au suferit prea 


multe pierderi. Imediat după miezul nopţii, 


navele de transport aflate în fruntea 
convoaielor au ajuns la punctele fixate 
pentru lăsarea la apă a ambarcaţiilor de 
debarcare, adică la 16 km de ţarm. 
Ambarcaţiile de debarcare au atins plaja la 
ora prevăzută, adică la 3,30 dimineaţa. 
Înainte cu două ore, o baterie de coastă 
capturată de germani deschisese focul 
asupra ambarcaţiei ce se apropia de flancul 
nordic, însă fusese anihilată de 
distrugătoarele din escortă, iar în faza finală 
beneficiase de bombardamentul scurt, dar 
intens, lansat asupra liniilor germane de 
artileria navală şi de lansatoarele cu reacţie 
de pe unele ambarcaţii - o nouă armă care 
şi-a făcut debutul cu această ocazie, în 
sectorul sudic, însă, nu a existat tirul de 


sprijin întrucât comandantul diviziei 


americane a respectat instrucţiile 
comandantului armatei care ordonase să nu 
se tragă niciun foc, sperând că printr-o 
debarcare silenţioasă inamicul putea fi luat 
prin surprindere. Ca urmare, în ultimul salt 
spre plajă, ambarcaţia de debarcare a 
nimerit sub un tir puternic care a făcut 
numeroase victime. 

Întrucât şansele unei înaintări rapide 
spre Napoli au depins de capturarea 
drumului care ducea din Salerno spre nord, 
prin munţi, se cade ca descrierea 
debarcărilor să pornească de la stânga spre 
dreapta, începând cu flancul nordic. Aici, 
rangerii americani au debarcat nestânjeniţi 
pe o mică plajă de la Maiori, în trei ore au 
cucerit Trecătoarea Cliiunzi şi s-au instalat 


pe culmile ce dominau şoseaua principală 


Salerno-Napoli. 

Comandourile britanice au debarcat la 
fel de uşor la Victri, în zona în care şoseaua 
părăseşte coasta şi începe să urce. Inamicul 
a reacţionat rapid. Comandourile au fost 
nevoite să se oprească lângă oraş, în 
trecătoarea joasă La Molina, înaintea 
defileului Cava. 

Debarcările britanice principale, pe 
plajele situate la câţiva kilometri de 
Salerno, au întâmpinat de la început o 
rezistenţă crâncenă. Datorită faptului că o 
parte din Divizia 46 a fost debarcată din 
greşeală pe plajele vecinei ei din dreapta, 
Divizia 56, s-a creat confuzie şi aglomeraţie. 
Doar câteva dintre elementele de avangardă 
au putut înainta pe uscat pe o distanţă de 


circa 3 km. Pierderile au fost mari, iar 


obiectivele fixate pentru prima zi - 
capturarea portului Salerno, a aeroportului 
de la Montecorvino şi a nodurilor rutiere de 
la Battipaglia şi Eboli nu s-au putut atinge. 
Şi mai grav, la sfârşitul zilei exista încă un 
interval de 11 km între flancul drept 
britanic aflat la nord de Sale şi flancul stâng 
american aflat la sud de acest râu. 
Americanii au debarcat pe patru plaje, 
în apropiere de celebrele temple greceşti de 
la Paestum, sub un tir puternic, fără a 
beneficia de sprijinul cu foc al propriilor 
nave. Ajunşi pe țărm ei au suportat nu 
numai focul artileriei inamicului, ci şi 
bombardamentele succesive ale aviaţiei 
germane. Trupele Diviziei 36 fără de luptă 
au fost supuse unor grele încercări. Din 


fericire, tunurile de pe distrugătoarele care 


au înaintat cu cutezanţa prin câmpuri/e de 
mine le-au venit în ajutor. Această susținere 
s-a dovedit deosebit de utilă nu numai aici, 
ci şi în sectorul britanic. Astfel, au putut fi 
contracarate şi atacurile lansate de mici 
grupuri de tancuri germane, care 
constituiau cea mai gravă ameninţare la 
adresa invadatorilor. Până la lăsarea 
întunericului, aripa stângă americană 
înaintase deja circa 8 km în interiorul 
uscatului, spre oraşul (Capaccio; aripa 
dreaptă, însă, a fost ţintuită în apropierea 
plajei. 

În cea de a doua zi, 10 septembrie, în 
sectorul american a domnit calmul, întrucât 
Divizia 16 tancuri îşi deplasase cea mai 
mare parte a slabei sale forţe înspre nord, 


în sectorul britanic, care din punct de 


vedere strategic reprezenta o ameninţare 
mai mare la adresa poziţiilor germane din 
zona Salerno. Americanii au profitat de 
ocazie pentru a-şi extinde capul de pod şi a 
debarca grosul Diviziei 45. În aceeaşi zi, 
dimineaţa, Divizia 56 britanică ocupase 
aeroportul de la Montecorvino şi poziţiile de 
la Battipaglia, de unde ulterior a fost 
respinsă printr-un viguros contraatac lansat 
de două batalioane germane de infanterie 
motorizată, sprijinite de câteva tancuri. 
Faptul a produs panică chiar şi în rândurile 
Brigăzii de gardă, până când tancurile din 
Royal Scots Greys au venit în ajutor. 

În acea noapte, Divizia 56 a atacat cu 
trei brigăzi încercând să ocupe poziţiile de 
pe muntele Eboli, dar progresul înregistrat 


a fost minor, deşi a reocupat Battipaglia. 


Divizia 46 a ocupat Salerno, a trimis o 
brigadă pentru a sprijini comandourile, dar 
nu a iniţiat o înaintare spre nord. În 
sectorul american, Divizia 45, recent sosită 
pe câmpul de luptă, a înaintat spre 
interiorul uscatului aproximativ 16 km, de-a 
lungul malului răsăritean al râului Şale, prin 
Persano, şi a ajuns în imediata apropiere a 
centrului rutier de la Ponte Sale, limita de 
vârf a capului de pod avut în vedere. Un 
contraatac lansat de un batalion german de 
infanterie motorizată şi opt tancuri a oprit-o 
şi a obligat-o să se retragă. Astfel, la 
sfârşitul celei de a treia zile, cele patru 
divizii aliate care debarcaseră, cu unităţi 
suplimentare ce echivalau cu o a cincea 
divizie, se găseau încă în limitele celor două 


capete de pod separate şi înguste, în vreme 


ce nemţii ocupau atât înălțimile 
înconjurătoare, cât şi căile de acces spre 
fâşia netedă de coastă. Speranţele Aliaților 
de a ajunge la Napoli în cea de a treia zi se 
spulberaseră. Divizia 16 tancuri, a cărei 
capacitate de luptă reprezenta mai puţin de 
jumătate din cea a unei divizii a Aliaților, 
izbutise să ţină în frâu invazia şi să câştige 
timp până la sosirea întăririlor germane. 
Divizia 29 Panzergrenadier; are pornise 
deja înapoi de la Calabria, şi un grup de 
luptă (cu două batalioane de infanterie şi 
circa 20 de tancuri), pus la dispoziţie de 
Divizia Hermann Göring aflată în curs de 
refacere au sosit primele. Acest grup de 
luptă, venind din zona Napoli, a 
contraatacat şi a străpuns aliniamentul 


britanic de deasupra Trecătorii La Molina, 


ajungând aproape de Vietri unde, în ziua de 
13 a fost oprit de comandourile adverse. De 
altfel, trecătoarea era bine închisă. Corpul 
10 britanic se găsea însă izolat pe fâşia 
foarte îngustă de coastă, în apropiere de 
Salerno, înconjurat de inamicul instalat 
strategic pe înălțimile din jur. Între timp, 
Mark Clark începuse să aibă serioase 
îndoieli din cauza evenimentelor petrecute 
în sectorul sudic. Divizia 29 
Panzergrenadier împreună cu o parte a 
Diviziei 16 tancuri năvăliseră în culoarul 
dintre englezi şi americani. În seara zilei de 
12 septembrie, aripa dreaptă britanică a 
fost din nou alungată din Battipaglia, 
suferind pierderi grele mai ales în rândurile 
soldaţilor, luaţi prizonieri de inamic. În 13 


septembrie, germanii au profitat de culoarul 


larg dintre cele două corpuri ale Aliaților 
pentru a lansa o lovitură împotriva aripii 
stângi americane, pe care au eliminat-o din 
Persano, provocând o retragere generală. În 
confuzia care a urmat, nemţii au pătruns în 
câteva locuri prin aliniament, într-un punct 
ajungând la doar un kilometru de plajă. 
Seara, situaţia părea atât de critică 
încât descărcarea navelor comerciale din 
sectorul sudic a fost oprită. Mai mult chiar, 
Mark Clark i-a cerut amiralului Hewitt să 
pregătească imediat reîmbarcarea 
cartierului general al Armatei a 5-a şi să 
asigure toate  ambarcaţiile disponibile 
pentru evacuarea Corpului 6 de pe capul de 
pod, în vederea redebarcării în sectorul 


britanic sau ca o altă variantă, să transfere 


Corpul 10 spre sud”. O schimbare atât de 
amplă de tactică şi strategic era greu de 
pus în practică şi a stârnit protestele 
disperate ale lui McCreery şi ale 
comandantului de convoi Olivier, provocând 
consternare la nivelul eşaloanelor 
superioare atunci când a fost raportată lui 
Eisenhower şi Alexander. Efectul s-a 
concretizat în accelerarea acțiunii de 
consolidare a trupelor de pe țărm, fiind 
asigurate în acest scop ambarcaţii de 
debarcare suplimentare, prin devierea a 
optsprezece LST-uri aflate în drum spre 
India. Divizia 82 aeropurtată a fost pusă la 
dispoziţia lui Mark Clark. De asemenea, ca 


reacţie imediată la apelul său. Matt 


17 Cunningham of Hyndape: A Sailor's Odyssey, p 569. Dintre aceste 
măsuri de urgenţă, numai ultima este menţionată de S.E. Morison în 
History of U.S. Naval Operations, Vol. IX. 


Ridgway a izbutit să paraşuteze seara 
primul eşalon în zona capului de pod sudic. 
Divizia 7 britanică blindată a început să 
debarce în capul de pod nordic în ziua de 
15, când momentul de criză trecuse datorită 
în special ajutorului mai rapid dat de forţele 
navale şi aeriene ale Aliaților. 

La 14 septembrie, avioanele aparţinând 
deopotrivă forţelor aeriene strategice şi 
tactice, aflate pe teatrul de luptă din 
Mediterana, au început bombardarea 
trupelor germane şi a căilor de comunicaţii. 
Pe parcursul zilei au efectuat peste 1.900 
misiuni de zbor. Cu toate acestea, pentru 
stāvilirea atacului lansat de germani asupra 
plajelor mai eficiente a fost ploaia de 
proiectile ce s-a abătut asupra inamicului de 


pe mare. În relatarea sa Vietinghoff spunea: 


„Atacul din această dimineaţă s-a izbit 
de o rezistenţă înăsprită; însă trupele care 
înaintau au trebuit să îndure cel mai dur foc 
posibil: tirurile executate de tunurile de pe 
cel puţin 18 nave de război, crucişătoare şi 
distrugătoare ancorate în rada portului. Cu 
o precizie uimitoare şi cu o capacitate de 
manevră deosebită aceste nave au tras 
asupra țintelor reperate”. 

Beneficiind de un sprijin atât de 
puternic, trupele americane au reuşit să se 
menţină pe linia de apărare pe care se 
retrăseseră în seara precedentă. 

Ziua următoare, 15 septembrie, a fost 
calmă Germanii şi-au reorganizat unităţile 
lovite de bombe şi proiectile în vederea unui 
nou atac, cu ajutorul câtorva întăriri. Divizia 


26, în continuare lipsită de tancuri, sosise 


din Calabria, după ce reuşise să se 
strecoare din faţa frontului lui Montgomery, 
conform ordinului dat de Vietinghoff în ziua 
debarcării de la Salerno. Sosiseră, de 
asemenea, detaşamente ale Diviziilor 3 şi 15 
Panzergrenadier (de la Roma şi, respectiv. 
Gaeta). Chiar şi cu aceste completări, forţa 
nemților echivala cu doar patru divizii, 
dotate cu ceva mai mult de 100 de tancuri, 
în timp ce Armata a 5-a avea la țărm lbrţe 
de valoarea a şapte divizii, de dimensiuni 
mari, şi circa 200 de tancuri. În consecinţă, 
comandantul Aliaților nu avea motive de 
îngrijorare, exceptând apariţia unei stări de 
demoralizare înainte ca superioritatea lor 
pe toate planurile să-şi spună cuvântul, 
acum când şi Armata a 8-a se afla în 


apropiere, sporind ameninţarea asupra 


inamicului. 

În dimineaţa zilei de 16 septembrie, 
Alexander a sosit la bordul unui distrugător 
în vizită la cartierul general al lui Clark şi a 
inspectat capetele de pod de pe plajă. În 
stilul său caracteristic, Clark a respins 
categoric ideea evacuării acestora. Noi 
întăriri au sosit în jurul orei 10 dimineaţa cu 
navele de linie britanice şi care porniseră de 
la Malta în după-amiaza precedentă, 
împreună cu şase distrugătoare. Datorită 
unor întârzieri în comunicarea cu 
observatorii aflaţi pe poziţii, cele două nave 
nu au putut intra în acţiune decât şapte ore 
mai târziu. Ele au bombardat ţinte situate 
până la 20 km de țărm cu proiectile grele 
lansate de tunurile lor de 15 țoli, cu efect 


distrugător nu numai material, ci şi moral. 


În aceeaşi dimineaţă a sosit şi un grup 
de corespondenţi de război de la Armata a 
8-a. Dându-şi seama că înaintarea menită a 
veni în ajutorul Armatei a 5-a se desfăşura 
prea lent şi cu o prudenţă inutilă, ci au 
plecat în ziua precedentă, din proprie 
iniţiativă, cu două jeepuri, folosind şosele 
secundare şi drumuri de ţară pentru a evita 
podurile aruncate în aer de pe şoseaua 
principală, şi au străbătut fâşia de 80 km de 
„tărâm inamic” fără să întâlnească vreun 
german. 27 de ore mai târziu, unitatea de 
recunoaştere şi de avangardă a Armatei a 8- 
a a realizat joncţiunea cu Armata a 5-a. 

În dimineaţa zilei de 16 septembrie, 
germanii au lansat un nou atac, pornind de 
la sectorul britanic, spre nord, către Salerno 


şi un altul în direcţia Battipaglia, dar au fost 


opriţi prin efectul combinat al tirului 
artileriei terestre, al tunurilor navale şi al 
tancurilor. Acest eşec şi apropierea Armatei 
a X-a l-au tăcut pe Kesselring să înţeleagă 
că şansa de a-i alunga pe invadatori înapoi, 
pe mare, nu mai exista. În consecinţă, spre 
seară, a autorizat „degajarea trupelor de pe 
frontul de coastă” şi o retragere treptată 
spre nord. Prima fază urma să se 
concretizeze într-o retragere pe 
aliniamentul de la Volturno, la 32 km nord 
de Napoli. Ela hotărât să încerce să rămână 
acolo până la mijlocul lui octombrie. 

Faptul că Warspite a fost avariat în 
acea după-amiază de noua bombă FX 1400 
radio-ghidată a reprezentat o consolare 
pentru germani. Cu aceeaşi nouă bombă ci 


dăduseră o lovitură de adio principalei flote 


a fostului lor aliat italian, în 9 septembrie, 
când aceasta pornise de la Spezia. Pentru a 
se alătura marinei Aliaților. Atunci reuşiseră 
să scufunde nava amiral Roma. 

Analizând situaţia, se impune 
constatarea că Imediat ce eforturile 
germanilor de a-i alunga pe invadatori 
înapoi pe mare au eşuat, retragerea lor din 
Salerno a devenit inevitabilă. Deşi 
Kesselring se străduise să valorifice ocazia 
oferită de ceea ce el numea „înaintarea 
foarte prudentă a lui Montgomery”, era clar 
că nu putea să se mai agaţe de această fâşie 
de pe coasta de vest în momentul în care 
Armata a 8-a britanică ajungea la faţa 
locului şi avea astfel posibilitatea de a-i 
ataca din flanc poziţiile, înaintând prin 


interior, după ce ieşea din îngusta peninsulă 


Calabria. Trupele germane erau prea puţin 
numeroase pentru a putea acoperi un front 
atât de extins. Amenințarea nu s-a 
concretizat însă suficient de repede pentru 
a pune în pericol sau a accelera retragerea 
germanilor. Abia în după-amiaza zilei de 20 
septembrie, o forţă canadiană de avangardă 
a Armatei a 8-a a intrat în Potenza, 
principalul centru rutier aflat în „glezna” 
Italiei, la 90 km în interior faţă de Golful 
Salerno. O sută de paraşutişti germani, 
aduşi în grabă la Potenza cu o după-amiază 
înainte, impuseseră o pauză de o noapte şi 
organizarea unui atac cu forţele unei brigăzi 
(ceea ce însemna cam de treizeci de ori 
forţa lor), în scopul de a le înfrânge 
rezistenţa - un exemplu semnificativ cu 


privire la capacitatea de a produce 


întârzieri exercitată de o apărare abilă într- 
o situaţie confuză. În urma atacului ce a 
determinat retragerea acestui mic 
detaşament, au fost capturați doar 16 
germani, în vreme ce aproape 2000 de civili 
italieni fuseseră ucişi în urma atacurilor 
aeriene preliminare asupra oraşului. 
Patrulele canadiene au înaintat cu prudență 
în cursul săptămânii următoare şi au ajuns 
la Meifi, 65 km spre nord, susținând doar 
ciocniri nesemnificative cu ariergărzile 
inamicului. Între timp, efectivele principale 
ale Armatei a să se opriseră, din lipsă de 
provizii; bazele de aprovizionare ale acestei 
armate fuseseră mulate la Taranto şi 
Brindisi, în colţul sud-estic al Italiei. 
Debarcările pe  „călcâiul” Italiei se 


realizaseră fără a se întâmpina rezistenţă. 


Taranto se numărase printre obiectivele 
avute în vedere în iunie, după ce şefii 
Statelor majore combinate îi ceruseră lui 
Eisenhower să pună la punct o serie de 
planuri pentru operaţiile militare ce urmau 
să se desfăşoare după capturarea Siciliei. 
Acest obiectiv fusese însă respins deoarece 
nu corespundea părerii emisă de statul său 
major, potrivit căreia nu se putea avea în 
vedere niciun fel de debarcare în afara 
zonei posibil de acoperit cu avioane de 
vânătoare. Taranto, ca şi Napoli, se găseau 
cu puţin dincolo de raza de acţiune de 290 
km a avioanelor Spitfire, care operau de pe 
aeroporturi situate în nord-estul Siciliei, în 
vreme ce Salerno se afla în interiorul 
acestei raze. Proiectul Taranto s-a reluat 


doar după semnarea armistiţiului cu Italia, 


la 3 septembrie. Atunci a fost inclus în 
planul de invazie ca o acţiune secundară 
sub numele de Operaţiuna „Slapstick”, ca 
urmare a informaţiei că în „călcâiul” Italiei 
nu existau decât câteva unităţi germane. În 
plus, Aliaţii au înţeles în sfârşit că portul 
Napoli, chiar după ce devenea utilizabil, nu 
era suficient pentru a asigura 
aprovizionarea trupelor ce înaintau de-a 
lungul laturilor estice şi vestice a 
Apeninilor. 

Amiralul Cunningham, care a propus 
această acţiune, l-a asigurat pe Eisenhower 
că, dacă se vor găsi trupele necesare pentru 
acest obiectiv, va pune la dispoziţie navele 
necesare de transport. 

În acel moment Divizia I britanică 


aeropurtată se afla în Tunisia; neexistând 


un număr suficient de avioane cu care să fie 
aduse, s-a procedat la îmbarcarea lor rapidă 
la Bizerta, în cinci crucişătoare şi un puitor 
de mine, ce au pornit spre Taranto în seara 
zilei de 8 septembrie. În după-amiaza 
următoare, în timp ce se apropia de 
Taranto, convoiul a trecut pe lângă escadra 
italiană (cu baza în aceeaşi localitate) care 
naviga spre Malta pentru a se preda. La 
asfinţit, convoiul a intrat în port, unde 
majoritatea utilajelor rămăseseră intacte. 
Două zile mai târziu, a fost cucerit şi 
„călcâiul” prin ocuparea localităţii Brindisi 
(unde se refugiaseră din Roma regele Victor 
Emmanuel şi mareşalul Badoglio) şi a 
oraşului Bari, la 95 km mai sus pe coastă - 
în partea din spate a „gleznei” peninsulei. 


Prin cucerirea a trei mari porturi, 


continuarea înaintării în susul coastei de est 
a fost posibilă cu mult timp înainte de 
ocuparea vreunuia de pe coasta de vest. 
Devenea limpede faptul că întârzierea 
înregistrată în atingerea oraşului Napoli, 
dinspre Salerno, le lăsa germanilor răgazul 
de a demola portul înainte de a-l abandona. 
Excelenta ocazie de pe coasta de est a 
rămas, însă, nevalorificată, datorită lipsei de 
prevedere şi a unui efort ulterior inadecvat. 
Denumirea codificată  „Slapstick” s-a 
dovedit dureros de potrivită. Concepută ca 
o simplă operaţie de capturare a porturilor, 
Diviziei 1 aeropurtate nu i s-au asigurat 
autovehicule de transport (exceptând cele 
şase jeepuri); ca a rămas în această stare 
jalnică până la 14 septembrie. Pe parcursul 


celor cinci zile, câteva patrule cu jeepuri şi 


maşini rechiziţionate înaintaseră spre nord 
până la Bari, pe larga centură de coastă să 
se întâlnească cu inamicul. Această situaţie 
se datora faptului că Divizia 1 germană de 
paraşutişti, dezorganizată şi epuizată, 
rămăsese singura unitate inamică din zonă; 
o parte din ea fusese chemată în sectorul 
Salerno, iar restul primise ordinul să se 
retragă la Foggia, la 195 kilometri la nord 
de Taranto, pentru a acoperi flancul estic al 
lui Kesselring. Chiar şi atunci când şi-au 
recăpătat mobilitatea datorită mijloacelor 
de transport primite, trupele britanice au 
continuat să fie ţinute în frâu pe tot 
parcursul elaborării planului şi a măsurilor 
de pregătire necesare unei ample înaintări 
pe coasta de est. Din nou prudenţa excesivă 


s-a dovedit  neinspirată pentru acea 


perioadă care oferea şanse deosebite, 
deoarece Divizia 1 germană paraşutişti era 
mult prea departe, în spate, pentru a 
contraataca. În plus, întreaga ci forţă de 
luptă se reducea la 1300 oameni, în vreme 
ce efectivele englezilor ajunseseră deja de 
patru ori mai mari, plus numeroase rezerve 
care urmau să sosească. 

Conducerea operaţiilor fusese 
încredinţată generalului Allfrey, 
comandantul Corpului 5, care, în luna 
decembrie a anului precedent răspunsese 
de atacul prudent şi, după cum se ştie, 
eşuat, asupra Tunisului. Sarcina pe care 
acesta a primit-o de la Alexander prevedea: 
„cucerirea unei baze în «călcâiul» Italiei 
care să acopere porturile Taranto şi 


Brindisi, şi dacă era posibil şi Bari, în 


vederea unei înaintări ulterioare”. 
Probabilitatea unei lovituri executate 
dincolo de aceste limite s-a redus când, la 
13 septembrie, Corpul comandat de Allfrey 
a fost plasat sub comanda Armatei a 8-a, 
ştiut fiind faptul că Montgomery obişnuia să 
îşi maseze forțele şi să aibă certitudinea că 
dispune de resurse mari înainte de a ataca. 
Divizia 78 a început debarcarea la Bari, 
la 28 septembrie, urmată de Divizia 8 
indiană, la Brindisi, în timp ce Corpul 13 
sub comanda lui Dempsey era adus pe 
coasta de est. Cu toate acestea, abia la 27 
septembrie o mică forţă mobilă, trimisă de 
la Bari pentru a explora situaţia inamicului, 
a ocupat Foggia, părăsită de germani 
imediat ce au aflat de apropierea englezilor. 


Astfel, mult râvnitele aeroporturi au fost 


capturate fără lupte. Montgomery şi-a 
menţinut totuşi ordinul ca nicio unitate 
principală să nu înainteze înainte de 1 
octombrie, iar când a lansat atacul nu a 
folosit decât două divizii ale Corpului 13, 
păstrând în spate cele trei divizii ale 
Corpului 5 pentru a asigura o „bază fermă” 
şi a-şi proteja flancul dinspre uscat. 

Divizia 1 germană de paraşutişti apăra 
acum un aliniament de-a lungul râului 
Bifemo, acoperind micul port Termoli - un 
front foarte larg pentru forţele ei firave. 
Atacul lui Montgomery a fost astfel 
conceput încât să străpungă acest 
aliniament printr-o lovitură din spate cu 
trupe transportate pe mare. În primele ore 
ale dimineţii de 3 octombrie, o brigadă 


specială a debarcat dincolo de Termoli şi, 


profitând de avantajul întunericului a atacat 
prin surprindere, a capturat rapid portul şi 
oraşul, şi a făcut joncţiunea cu un cap de 
pod de peste râu, cucerit mai înainte printr- 
o înaintare directă. În următoarele două zile 
au sosit pe mare, de la Barletta şi Termoli, 
două brigăzi de infanterie ale Diviziei 78, 
pentru a consolida capul de pod şi a 
continua înaintarea. 

Vietinghofi, comandantul trupelor 
germane, profitând de faptul că englezii 
întârziau să-şi organizeze înaintarea pe 
coasta de est, trimisese deja (în 2 
octombrie) Divizia 16 tancuri pe 
aliniamentul Volturno pe coasta de vest în 
scopul de a consolida firavul eşalon de 
paraşutişti care  acoperiseră retragerea 


armatei sale pe flancul stâng îndepărtat. 


Traversând rapid lanţul muntos din centrul 
Italiei, au ajuns în apropiere de Termoli în 
ziua de 5 octombrie dimineaţa devreme şi 
au lansat cu promptitudine un atac 
împingându-i pe englezi înapoi, la marginea 
oraşului,  periclitându-le şi linia de 
comunicație spre sud. Germanii au fost însă 
opriţi şi ulterior nevoiţi să se retragă atunci 
când Divizia 78 a ripostat cu întăririle aduse 
pe mare, sprijinite de o puternică unitate de 
tancuri britanice şi canadiene. 

Germanii s-au retras pe nişte poziţii 
aflate la 20 km spre nord de-a lungul râului 
Trigno. Datorită contraatacului lor incisiv, 
Montgomery a decis să se oprească timp de 
două săptămâni pentru a-şi consolida şi 
organiza forțele înainte de a aborda 


aliniamentul Trigno. 


În acest timp. Armata a 5-a a lui Mark 
Clark îşi continuase înaintarea lentă de la 
Salerno pe coasta de vest, încercând 
totodată să hărţuiască Armata a 10-a 
germană aflată în retragere. Prima fază a 
fost cea mai critică, întrucât aripa dreaptă 
germană a apărat cu îndârjire bariera de 
dealuri aflată la nord de Salerno pentru a 
acoperi extragerea aripii stângi care se 
retrăgea de pe fâşia sudică de coastă din 
jurul localităţilor Battipaglia şi Pestum. 
Aproape o săptămână i-a fost necesară 
Corpului 10 britanic pentru a izbuti să 
iniţieze o ofensivă în scopul de a forţa 
trecerea de la Salerno la Napoli, după 
începerea retragerii amintite, la 23 
septembrie. În această ofensivă, Corpul 10 a 
folosit Diviziile 46 şi 56, Divizia 7 blindată, 


precum şi o brigadă suplimentară de 
blindate, împotriva unei forţe germane 
compusă din trei-patru batalioane care 
apărau trecătorile. Până în 26 septembrie 
când s-a descoperit că adversarii germani 
dispăruseră în noaptea precedentă - după 
ce îşi îndepliniseră misiunea de a câştiga 
timp pentru deplasarea în sud a camarazilor 
lor-n-au înregistrat progrese prea mari. 
Apoi, podurile demolate au frânat înaintarea 
Aliaților. La 28 septembrie. Corpul 10 a 
intrat pe câmpia de la Nocera, însă trupele 
de avangardă au pătruns în Napoli, aflat la 
circa 30 km distanţă, abia în ziua de 1 
octombrie. 

După o înaintare lentă de-a lungul 
drumurilor interioare blocate de ruine, 


Corpul 6 american a ajuns în dreptul 


Corpului 10, parcurgând în medie doar 5 
km pe zi, şi a intrat în Benevento la 2 
octombrie. Corpul 6 american avea acum un 
nou comandant, pe generalul de divizie John 
P. Lucas, care îl înlocuise pe Dawley. 

După debarcare, Armata a 5-a avusese 
nevoie de trei săptămâni pentru a-şi atinge 
obiectivul: oraşul Napoli. Preţul a fost de 
aproape 12.000 de morţi - 7.000 de englezi 
şi 5.000 de americani. Aceasta reprezenta 
tributul plătit alegerii unei linii de atac şi a 
unui loc de debarcare prea bătătoare la 
ochi, sacrificării efectului surpriză, conform 
ideii că sectorul Salerno se afla în interiorul 
limitei de acoperire aeriană. 

A mai trecut o săptămână până când 
Armata a 5-a s-a apropiat de râul Volturno, 


unde se retrăseseră germanii. Înaintarea a 


fost îngreuiată de drumurile noroioase şi de 
terenul îmbibat de apă. Atacul Armatei a 5-a 
asupra aliniamentului Volturno, apărat de 
trei divizii germane, a fost lansat în noaptea 
de 12 octombrie, cu trei săptămâni mai 
târziu decât se preconizase. Corpul 6 SUA a 
cucerit un cap de pod peste râu, deasupra 
localităţii Capua, însă atacul s-a blocat din 
cauză că aripa dreaptă a Corpului 10 
britanic a eşuat în tentativa de a forţa 
trecerea la Capua, pe şoseaua principală 
Napoli - Roma. Câteva traversări realizate 
de celelalte două divizii britanice în 
apropiere de coastă au fost întârziate prin 
contraatacuri rapide. Astfel a fost dus la 
îndeplinire ordinul lui Kesselring de a 
rămâne pe aliniamentul râului până la 16 


octombrie, înainte de a începe să se retragă 


spre următoarea linie de apărare, aflată la 
25 km spre nord, o linie improvizată, care 
începea în apropierea gurilor râului 
Gangliano şi continua printre dealurile ce 
însoțesc Şoseaua 6, prin defileul Mignano, 
spre cursul superior al râului Gangliano şi 
văile afluenților lui, Rapido şi Liri. 
Kesselring spera să poată păstra acest 
avanpost, şi în acelaşi timp fortifica, în 
scopul unei apărări prelungite, o linie 
pregătită cu grijă de-a lungul durilor 
Gangliano şi Rapido şi centrată în jurul 
defileului Cassino. Aceste poziţii, uşor 
retrase, se numeau Gustav sau Aliniamentul 
Winter. 

Din cauza vremii nefavorabile şi a 
distrugerilor, atacul Armatei a 5-a asupra 


primului dintre cele trei aliniamente a fost 


decalat cu trei săptămâni, adică la 5 
noiembrie; rezistenţa germanilor a fost 
dârză şi, după lupte care au durat zece zile, 
neînregistrându-se progrese semnificative 
decât pe flancul de coastă, Mark Clark a 
fost nevoit să-şi retragă trupele epuizate şi 
să le reorganizeze în vederea unui atac mai 
puternic. Pregătirile pentru lansarea noului 
atac s-au încheiat abia în prima săptămână 
a lunii decembrie. Pierderile Armatei a 5-a 
se ridicaseră la mijlocul lui noiembrie la 
22.000 de oameni, dintre care aproape 
12.000 americani. 

În timpul acestor lungi pauze, Hitler şi- 
a modificat concepţiile, iar efectele au fost 
remarcabile. Încurajat de ritmul lent al 
înaintării Aliaților de la Salerno la Bari, a 


considerat că nu se impunea în mod necesar 


o retragere spre nordul Italiei; la 4 
octombrie a emis o directivă potrivit căreia 
„aliniamentul Gaeta-Ortona trebuie apărat”. 
El i-a promis lui Kesselring că va trimite din 
nordul Italiei trei divizii din Grupul de 
Armate B al lui Rommel pentru a-l ajuta să 
reziste cât mai mult la sud de Roma. Hitler 
înclina tot mai mult să accepte argumentele 
lui Kesselring referitoare la o rezistenţă 
prelungită, însă nu s-a pronunţa categoric 
decât la 21 noiembrie, când a plasat toate 
forţele germane din Italia sub comanda 
acestuia. Grupul de armate al lui Rommel a 
fost dizolvat, iar trupele rămase au fost 
puse la dispoziţia lui Kesselring. Chiar şi în 
aceste condiţii, Kesselring a fost nevoit să 
menţină o parte dintre aceste trupe în nord. 


Pentru a apăra şi controla această zonă 


imensă, în timp ce patru dintre cele mai 
bune divizii (trei de tancuri) au fost trimise 
în Rusia, în locul lor fiind aduse trei divizii 
epuizate care aveau nevoie de refacere. 
Sosirea Diviziei 90 Panzergrenadier era 
o întărire ceva mai mică, însă deosefiit de 
prețioasă. Această divizie se aflase în 
Sardinia în momentul armistiţiului făcut de 
italieni; de acolo fusese evacuată în Corsica, 
peste îngusta Strâmtoare Bonifacio, iar apoi 
transportată cu bine, folosindu-se avioane şi 
nave la Leghorn. Operaţiunea se 
desfăşurase pe durata a doua săptămâni, în 
grupuri mici, evitându-se astfel riscul 
interceptării de către forțele aeriene şi 
navale ale Aliaților, care întreprindeau 
eforturi mici pentru a contracara acțiunea 


adversarilor. Deşi divizia nu a fost pusă la 


dispoziţia lui Kesselring decât abia peste 
şase săptămâni, acesta a reuşit s-o 
deplaseze rapid în sud tocmai la timp 
pentru a contribui la stăvilirea ofensivei 
întârziate lansată de Armata a 8-a pe coasta 
de est a Italiei. 

Decizia lui Hitler de a plasa toate 
forţele germane din Italia sub comanda lui 
Kesselring, sub numele de Grupul de 
Armate C, a fost luată a doua zi după ce 
Montgomery a început un atac prudent 
împotriva poziţiilor germane situate de-a 
lungul râului Sangro, poziţii care acopereau 
Ortona şi prelungirea spre Adriatica a 
Aliniamentului Gustav. 

După rezistenţa crâncenă întâmpinată 
la trecerea peste Bifemo în prima 


săptămână a lui octombrie, Montgomery 


ordonase Corpului 5 să preia sectorul de 
coastă şi deplasase Corpul 13 spre sectorul 
deluros, unde  ariergărzile germane 
provocau întreruperi repetate ale înaintării 
canadienilor. După această regrupare, 
Corpul 5 a forţat înaintarea până la Trigno 
(20 km dincolo de Bifemo) şi în seara zilei 
de 22 octombrie a cucerit un mic cap de 
pod pe care l-a extins printr-un atac 
nocturn, mai amplu, la 27 octombrie. Atacul 
a fost întârziat din cauza noroiului şi a 
focului artileriei, astfel că nu s-a pătruns în 
adâncimea poziţiilor principale ale 
inamicului decât în seara zilei de 3 
noiembrie. În acel moment germanii s-au 
retras la Sangro, la 27 km spre nord. 

A urmat iarăşi o pauză lungă, pe 


parcursul căreia Montgomery şi-a pregătit 


atacul şi a organizat Divizia 2 Noua 
Zeelandă, proaspăt sosită. Forţele lui pentru 
ofensiva de la râul Sangro au ajuns la cinci 
divizii şi două brigăzi blindate. În timp, aşa- 
numitul Corp 76 tancuri, care înfrunta 
Armata a 8-a, a primit Divizia 65 Infanterie, 
pentru a prelua sectorul de coastă de la 
Divizia 16 tancuri, care fusese trimisă în 
Rusia. În afară de aceasta. Corpul 76 
tancuri nu mai dispunea decât de resturile 
Diviziei 1 paraşutişti şi un grup de luptă al 
Diviziei 26 tancuri, care după slăbirea 
presiunii exercitate de Armata a 5-a a 
Aliaților începuse să se întoarcă, în grupuri 
mici, spre Adriatica. 

Prin ofensiva de la Sangro, 
Montgomery urmărea zdrobirea 


aliniamentului de iarnă al germanilor şi 


înaintarea pe o distanţă de 32 km până la 
Pescara, pentru a se instala de-a curmezişul 
şoselei est-vest ce ducea spre Roma, 
amenințând în felul acesta spatele forţelor 
germane angajate în lupte cu Armata a 5-a. 
Acest lucru se datora faptului că Alexander 
îşi menținea directiva din 21 septembrie, 
dată cu două luni înainte, prin care fixase 
obiectivele ce trebuiau atinse de armatele 
Aliaților, în patru faze succesive: 
„consolidarea aliniamentului Salerno-Bari; 
capturarea portului Napoli şi a 
aeroporturilor de la Foggia; capturarea 
Romei, a aeroporturilor şi a importantului 
nod rutier feroviar de la Temi; capturarea 
portului Leghorn şi a nodurilor de 
comunicaţii din Florenţa şi Arezzo, la 240 


km nord de Roma. Capturarea rapidă a 


Romei fusese reiterată ca punctul cheie al 
noii directive emise de Alexander la 8 
noiembrie, după ce primise un ordin în 
acest sens de la Eisenhower. 

Lansarea ofensivei lui Montgomery a 
fost programată pentru data de 20 
noiembrie, dar înrăutățirea vremii şi 
umflarea apelor râurilor l-au constrâns să-şi 
reducă atacul iniţial la unul limitat. După 
câteva zile de lupte acesta s-a soldat cu 
realizarea unui cap de pod lat de aproape 
10 km şi adânc de un kilometru şi jumătate. 
Menţinerea acestui cap de pod s-a realizat 
cu mari dificultăţi până la lansarea marelui 
atac în seara zilei de 28, cu o săptămână 
mai târziu faţă de grafic. Cu toate acestea, 
Montgomery continua să manifeste o 


încredere deplină în victoria finală; într-un 


mesaj personal adresat trupelor în ziua de 
25 declara: „A sosit momentul să îi alungăm 
pe germani la nord de Roma... Ei se află. 
Acum, exact în situaţia care ne convine 
nouă. Le vom da o lovitură zdrobitoare”. Se 
pare că a fost de rău augur faptul că a 
formulat acest mesaj după ce a coborât din 
maşină, rămânând în ploaie sub o umbrelă 
uriaşă. 

Atacul a debutat bine, sub acoperirea 
unui extraordinar bombardament aerian şi 
de artilerie, beneficiind de o superioritate 
numerică de 5 la 1. Divizia 65 a inamicului - 
neinstruită şi prost echipată, formată din 
soldaţi de diferite naţionalităţi a cedat, iar 
şirul de dealuri aflate dincolo de râul 
Sangro a fost curăţat până la 30 noiembrie. 


Retrăgându-se spre aliniamentul lor 


principal, ceva mai în spate, germanii au 
strâns însă rândurile, acţiune favorizată şi 
de faptul că urmăritorii se conformau 
ordinului des repetat a lui Montgomery de a 
stabili „o bază solidă”. La Orsogna, pe- 
flancul interior, în zilele de 2 şi 3 decembrie 
au pierdut o ocazie excelentă de a valorifica 
avantajul obţinut. Kesselring a beneficiat 
astfel de răgazul necesar pentru a aduce din 
nord Divizia 26 tancuri şi Divizia 90 
Panzergrenadier. Înaintarea a început să se 
împotmolească. Exista în permanenţă „încă 
un râu, încă un râu de trecut”. Armata a 8-a 
a izbutit să traverseze râul Moro la 13 km 
dincolo de Sangro, abia la 10 decembrie, şi 
a curăţat Ortona, la 3 km dincolo de Moro, 
abia la 28 decembrie, după care a fost 


oprită la Riccio, la jumătatea distanţei de 


Pescara, râul Pescara şi şoseaua laterală 
spre Roma. Aceasta era situaţia la sfârşitul 
anului, când Montgomery i-a predat 
comanda Armatei a 8-a lui Oliver Leese şi s- 
a întors în Anglia pentru a lua în primire 
Grupul de Armate 21 în cadrul pregătirilor 
pentru invadarea Normandiei peste Marca 
Mânecii. 

Între timp, la 2 decembrie, Mark Clark 
reluase ofensiva la vest de Apenini. În acel 
moment forța Armatei a 5-a crescuse până 
la echivalentul a 10 divizii, dar două dintre 
acestea. Divizia 7 blindată britanică şi 
Divizia 82 SUA aeropurtată, se aflau în 
Anglia în vederea atacului peste Canalul 
Mânecii. Crescuse şi forța militară a lui 
Kesselring; patru divizii apărau frontul aflat 


la vest de Apenini, iar în rezervă se afla încă 


o divizie. 

Obiectivele primei faze a noii ofensive 
au fost paravanul muntos aflat la vest de 
Ruta 6. Şi defileul Mignano. La acest atac 
au participat Corpul 10 britanic şi Corpul 2 
SUA, recent sosit, sub comanda generalului 
de divizie Geoffrey Keyes. Ele au fost 
sprijinite de 900 de tunuri care în primele 
două zile au tras peste 4.000 tone de 
proiectile asupra poziţiilor germane. La 3 
decembrie englezii s-au aflat la un pas de 
cucerirea vârfului Monte Camino, cu o 
altitudine de circa 900 m, dar au fost 
respinşi şi l-au capturat abia la 6 
decembrie. Astfel ei au ajuns la aliniamentul 
râului Gangliano. Între timp, americanii, în 
dreapta lor, capturaseră Monte La Defensa 


şi Monte Maggiore, cu înălţimi mai joase, 


dar mai aproape de şoseaua ce trecea prin 
defileu. În a doua fază, începând cu data de 
7 decembrie, Corpul 2 şi Corpul 6 SUA au 
atacat spre Rapido pe un front mai larg, 
încercând să-l alunge pe inamic de pe 
paravanul muntos aflat la est de Şoseaua 6 
printr-un atac în adâncime de o parte şi de 
cealaltă. Au întâmpinat, însă, o rezistenţă 
din ce în ce mai puternică şi au progresat 
doar câţiva kilometri, prin eforturi succesive 
timp de câteva săptămâni. În a doua 
săptămână a lui ianuarie această ofensivă a 
luat sfârşit, deşi se ajunsese la un pas de 
Rapido şi de vârful din faţă al aliniamentului 
Gustav. Pierderile Armatei a 5-a se 
ridicaseră la aproape 40.000 de oameni, 
mult mai mult decât cele ale inamicului. În 


plus, numai în rândul americanilor se 


înregistraseră 50.000 de bolnavi pe durata 
celor două luni de lupte crâncene în munţi. 
Evenimentele petrecute după invadarea 
Italiei s-au dovedit extrem de 
dezamăgitoare. Pe parcursul a patru luni 
forţele Aliaților au înaintat doar 112 km de 
la Salerno - în special în primele săptămâni 
- ajungând la 130 km de Roma. Alexander 
vorbea de un „târâş greoi prin Italia”. În 
toamnă, însă, s-a acreditat descrierea mai 
generală de „umblet chinuit”. „Rosătură” ar 
fi fost un termen şi mai adecvat, având în 
vedere asemănarea ținutului cu un picior. 
Chiar ţinând seama de dificultăţile 
terenului şi de vremea nefavorabilă, devine 
evident, examinând campania, că ocaziile 
favorabile de a înainta mai rapid au fost 


ratate în mod repetat datorită insistenţei 


Aliaților de a „consolida” fiecare succes, şi 
de a stabili „o bază solidă” înainte de a 
continua presiunea. La aceasta se mai 
adaugă şi preocuparea lor principală de a 
asigura forţe şi provizii din belşug, înainte 
de a ataca. De nenumărate ori au reacţionat 
„prea târziu”, temându-se că se vor alege cu 
„prea puţin”. 

În comentariul asupra campaniei, 
Kesselring remarca: 

„Planurile au arătat limpede că ideea 
dominantă a Înaltului Comandament al 
Aliaților viza asigurarea unor garanţii în 
obţinerea victoriei, idee ce i-a determinat să 
utilizeze metode şi materiale convenţionale. 
Ca urmare, au intuit permanent strategia şi 
tactica adversarilor, în ciuda mijloacelor 


neadecvate de cercetare şi a puţinelor 


rapoarte, ceea ce mi-a dat posibilitatea să 
iau contra-măsurile potrivite, în limitele 
resurselor de care dispuneam!$. 

Însă sursa primară a problemelor de 
care au avut parte Aliaţii a constat în 
alegerea pentru debarcare a regiunii 
Salerno şi a extremității inferioare a Italiei, 
alegere la care adversarii se aşteptau 
cunoscându-le prudenţa. Kesselring şi şeful 
statului său major, Westphal - beneficiarii 
acestei decizii atât de  previzibile - 
considerau că Aliaţii, în dorinţa de a 
beneficia de siguranţă tactică împotriva 
atacurilor aeriene, sacrificaseră strategia 
printr-o prudenţă excesivă, având în vedere 
firava forţă aeriană de care dispuneau 


germanii în sudul Italiei. Cei doi apreciau 


18 Liddell Hart, The Other Side of the Hill, p. 364. 


totodată că obiceiul Înaltului Comandament 
al Aliaților de a fixa anvergura loviturilor la 
limitele unei acoperiri aeriene constante 
constituise de fapt salvarea apărătorilor, 
simplificând multiplele probleme de tehnică 
defensivă. 

Cât priveşte calea pe care ar fi trebuit 
să o adopte Aliaţii, Westphal era de părere 
că: 

„Dacă forţele folosite la debarcarea de 
la Salerno s-ar fi utilizat, de pildă, la 
Civitavecchia (la 50 km nord de Roma) 
rezultatele ar fi fost mult mai eficiente... La 
Roma se aflau doar două divizii germane şi 
alte forţe n-ar fi putut fi aduse suficient de 
repede pentru a asigura apărarea necesară. 
În combinaţie cu forţa celor cinci divizii 


italiene staționate la Roma, o debarcare pe 


mare însoţită cu aterizări la sol ar fi reuşit 
în 72 de ore. Pe lângă repercusiunile 
politice ale unei asemenea victorii, 
demersul ar fi retezat dintr-o lovitură toate 
rezervele celor cinci divizii germane care se 
retrăgeau din Calabria... în felul acesta, 
partea Italiei aflată la sud de aliniamentul 
Roma-Pescara ar fi căzut în mâinile 
Aliaţilor!?. 

Westphal considera că a fost o greşeală 
debarcarea Armatei a 8-a a lui Montgomery 
pe extremitatea inferioară a Italiei, de unde 
a fost nevoită să forţeze înaintarea în sus, 
fără a valorifica ocazia mai prielnică oferită 
pe „călcâiul” expus al Italiei şi de a înainta 
de-a lungul coastei Adriaticii: 


Debarcarea Armatei a 8-a britanice ar fi 


19 Liddell Hart, The Other Side of the Hill, p. 364—5. 


trebuit să aibă loc, cu forţe complete, în 
sectorul Taranto, unde staţiona o singură 
divizie de paraşutişti (cu trei baterii de 
artilerie divizionară). Mai recomandată 
chiar ar fi fost debarcarea în sectorul 
Pescara-Ancona, deoarece nu s-ar fi putut 
opune niciun fel de rezistenţă din sectorul 
Roma, nedispunând de forţele necesare 
pentru acest lucru. Nici din câmpia Po 
(nordul Italiei) nu s-ar fi putut deplasa rapid 
spre sud forţe suficient de numeroase şi de 
puternice”. 

Nici forțele lui Kesselring nu s-ar fi 
putut deplasa rapid de pe coasta de vest pe 
coasta de sud-est dacă debarcarea 
principală, efectuată de Armata a 5-a a 
Aliaților, ar fi avut loc la Taranto, şi nu la 


Salerno. 


Pe scurt. Aliaţii au ratat ocazia de a 
profita, atât în prima fază, cât şi ulterior, de 
cel mai mare avantaj pe care-l aveau - 
puterea forțelor de debarcare. Această 
neglijenţă a devenit principalul lor 
handicap. Mărturiile lui Kesselring şi a lui 
Wetsphal susţin concluzia exprimată cu 
sarcasm de Churchill, într-o telegramă 
adresată de la Carthagina şefilor britanici ai 
Statului Major, la 19 decembrie: 

„Stagnarea întregii campanii pe frontul 
italian devine  scandaloasă... Negilijenţa 
crasă de a nu asigura acţiuni de debarcare 
pe tărâmul Adriatic» şi nercalizarea unor 
lovituri similare pe coasta vestică s-au 
finalizat cu rezultate dezastruoase. 

Timp de trei luni nicio ambarcaţie de 


debarcare din Mediterana nu a fost utilizată 


(pentru scopuri de asalt)... Chiar şi în acest 
război au existat rare exemple de acest fel 
în care forţe de asemenea valoare să fie 
irosite total2021. 

Churchill nu a sesizat însă că de vină 
era de fapt doctrina militară a Aliaților - 
aderarea la principiul specific bancherului, 
potrivit căruia nu trebuie întreprinsă „nicio 


înaintare în lipsa securităţii”. 


20. 1 Liddell Hart, The Other Side of the Hill, p. 365. 
21 Churchill, The Second World War, Vol. V, p. 380. 


Capitolul 28 


Refluxul german în Rusia 


La începutul anului 1943 se întrevedea 
posibilitatea ca armatele germane din 
Caucaz să aibă aceeaşi soartă ca armatele 
de la Stalingrad. De fapt ele se găseau într- 
o situaţie mult mai dificilă decât cea în care 
fuseseră acestea. Cu toate acestea, li se 
ceruse să mai rămână acolo încă mai bine 
de o lună după încercuirea de la Stalingrad, 
deşi iama devenea tot mai grea, iar 
pericolul se  extindea continuu. Pentru 
Armata 1 de tancuri şi Armata a 17-a, care 
alcătuiau „Grupul de Armate A” perspectiva 
era sumbră. La comanda lor venise 
generalul Kleist, înlocuindu-l pe 


feldmareşalul List. 


În prima săptămână a lunii ianuarie, 
situaţia precară a „Grupului de Armate A” s- 
a agravat prin apariţia amenințărilor de 
încercuire. Cea mai directă exista în zona 
unde vârful armatelor era „lipit” de Munţii 
Caucaz. Ruşii au lovit întâi aripa stângă, în 
apropiere de Mozdok, iar apoi aripa 
dreaptă, lângă Nalcik, recucerind ambele 
localităţi. Mai periculoasă a fost o acţiune 
simultană întreprinsă de ruşi peste stepa 
calmucă, la 320 km de flancul stâng al 
„Grupului de Armate A”, acolo unde acesta 
făcea joncţiunea cu „Grupul de Armate 
Don”. Capturând Elista, ruşii au înaintat în 
josul acestui capăt al Lacului Maniei spre 
Armavir - pe unde treceau comunicațiile lui 
Kleist cu Rostovul. Dar cel mai primejdios a 


fost un asalt brusc spre sud, în lungul 


aliniamentului Don, dinspre Stalingrad spre 
Rostov. Unul dintre vârfurile de lance ale 
ruşilor a ajuns la numai 24 km de acest 
culoar îngust. Ştirea i-a parvenit lui Kleist în 
aceeaşi zi în care a primit din partea lui 
Hitler ordinul expres de a nu se retrage, 
indiferent de împrejurări. În acel moment. 
Armata 1 de tancuri se alia la aproape 645 
km est de Rostov. A doua zi a primit un nou 
ordin - să se retragă din Caucaz, şi să ia cu 
el tot echipamentul. În cursa contra 
cronometru care a urmat, această condiţie a 
mărit handicapul pe care-l reprezenta 
distanţa. 

În vederea degajării căilor spre Rostov 
pentru Armata 1 de tancuri, Armatei a 17-a 
i s-a ordonat să se retragă spre vest, de-a 


lungul râului Kuban, spre peninsula Taman. 


La nevoie, de acolo putea fi transportată 
înapoi, peste Strâmtoarea Kerci, în Crimcea. 
Retragerea nu implica strâăbaterea unei 
distanţe foarte mari, iar forţele ni se recent 
asediate pe fâşia de coastă din jurul 
localităţii Tuapse nu erau suficient de 
puternice pentru a exercita o presiune 
primejdioasă asupra Armatei a 17-a, aflată 
în retragere. 

În schimb, retragerea Armatei 1 de 
tancuri a fost marcată de primejdii, atât 
directe cât şi indirecte. Cea mai periculoasă 
fază a durat din 15 ianuarie până la 1 
februarie, moment în care grosul acestei 
armate a ajuns la Rostov. Chiar şi după 
aceea, retragerea, continuată într-o zonă 
mai puţin îngustă, a fost ameninţată de o 


serie de atacuri lansate de ruşi de-a lungul 


unei distanţe de aproximativ 300 km. 

După respingerea unui ultimatum prin 
care ruşii le cereau germanilor să 
capituleze, pe 10 ianuarie, generalul 
Rokossovski a lansat un asalt concentric 
asupra forțelor germane încercuite la 
Stalingrad. Trupele lui Paulus erau atât de 
slăbite de foame, frig, boli, deprimare şi 
lipsă de muniții, încât nu puteau opune o 
rezistență solidă şi nici să spargă 
încercuirea. Ruşii au avut astfel 
posibilitatea sā se dispenseze de o parte 
dintre forțele de aset/fâfd / $7 - 51/ 
consolidat atacul spre sud, pentru a-i 
înfrânge pe germani în Caucaz. Noi efective 
au fost degajate pe măsură ce cercul 


continua să se strângă. 

În momentul demarării actului final de 


la Stalingrad, forţele lui Kleist, care se 
retrăseseră din vârful  promontoriului 
caucazian, se aflau pe râul Kuma, între 
Piatigorsk şi Budenovsk. Zece zile mai 
târziu, prin asaltul declanşat la sud de 
Elista, ruşii au ajuns la o distanţă de 
aproximativ 160 km în spatele 
aliniamentului Kuma. Coloanele lui Kleist, 
aflate în retragere, se apropiau însă de 
Armavir şi depăşiseră zona primejdioasă. 

Cu toate acestea, ceva mai în spate 
pericolul devenise major datorită atacului 
puternic lansat de ruşi de o parte şi de 
cealaltă a Donului, spre Rostov. Pe latura 
estică, ruşii înaintaseră până în apropierea 
râului Maniei şi a nodului de cale ferată 
Salsk. Pe latura vestică atinseseră Doneţul, 


nu departe de locul în care acesta se varsă 


în Donul inferior. Ariergărzilor lui Kleist le 
rămăsese de parcurs o distanţă de trei ori 
mai mare decât ruşilor înainte de a putea 
ajunge la Rostov. În plus, forţele lui 
Manstein, extenuate din cauza efortului de 
a acoperi flancul coridorului de retragere al 
trupelor lui Kleist se aflau sub o presiune 
dură, gata de a ceda. 

În ciuda acestei situaţii, germanii aflaţi 
în retragere au câştigat cursa şi au reuşit să 
iasă din capcană. Zece zile mai târziu, 
ariergarda lui Kleist, aflată lângă Rostov, a 
izbutit să dejoace planurile adversarilor. Din 
fericire pentru germani, ţinutul pustiu 
acoperit de zăpadă întârziase înaintarea 
ruşilor dincolo de staţiile lor feroviare 
îndepărtate, diminuându-le forţa şi 


rapiditatea necesare pentru a închide 


capcana. Nemţii fuseseră la un pas de a fi 
înghiţiţi de aceasta. Forţele lui Manstein, 
rămase prea mult timp pe poziţii expuse, îşi 
vedeau şansele de retragere periclitate; 
câteva dintre diviziile lui Kleist fuseseră 
nevoite să se întoarcă pentru a sprijini 
retragerea şi consolidarea lor. 

Trupele germane din Caucaz au 
traversat cu bine Donul, la Rostov, exact în 
clipa în care forțele de la Stalingrad se 
prăbuşeau. Paulus, împreună cu o mare 
parte a forțelor sale s-au predat în ziua de 
31 ianuarie. Ultimele efective au procedat 
la fel în 2 februarie. În total, 92.000 de 
militari fuseseră luați prizonieri de la 
începerea asaltului, cu trei săptămâni în 
urmă; în ansamblu, pierderile depăşeau 


aproape de trei ori această cifră. S-au 


predat 24 de generali, li se dăduseră mici 
flacoane cu otravă pentru a le folosi în cazul 
în care cădeau prizonieri la ruşi. Se pare că 
doar câţiva le-au folosit până la eşecul 
„Complotului generalilor!” din 20 iulie 
1944, care a vizat asasinarea lui Hitler. 
Atunci mulţi au recurs la această soluţie de 
teama Gestapoului. 

„Stalingradul” a lucrat ca o otravă 
subtilă în minţile comandanților germnai de 
pretutindeni, subminându-le încrederea în 
strategia pe care erau chemaţi să o pună în 
practică. Armata germană nu şi-a mai 
revenit niciodată din şocul material, dar mai 
ales moral provocat de dezastrul de la 
Stalingrad. 

Şi, totuşi, a existat o justificare pentru 


declaraţia făcută de Hitler, potrivit căreia 


sacrificiul armatei de la Stalingrad a oferit 
Comandamentului Suprem răgazul necesar 
de a întreprinde contra-măsuri de care a 
depins soartea întregului front de răsărit. 
Dacă armata de la Stalingrad s-ar fi predat 
în primele şapte săptămâni de la încercuire, 
pentru celelalte armate germane dezastrul 
ar fi fost mai mare. Firavele forţe ale lui 
Manstein nu ar fi putut rezista potopului 
rusesc revărsat de la Don spre Rostov, iar 
cele din Caucaz ar fi fost înfrânte. Soarta lor 
ar fi fost aceeaşi şi în cazul în care armata 
de la Stalingrad ar fi reuşit să iasă din 
capcană şi să se retragă spre vest. Mai mult 
Chiar, deşi rezistenţa ci pe durata ultimelor 
două săptămâni ale lunii ianuarie nu i-a 
împiedicat pe ruşi să înainteze în forţă spre 


Rostov, efortul militar întreprins a dat totuşi 


posibilitatea forţelor germane din Caucaz să 
ajungă la Rostov suficient de repede pentru 
a scăpa din încleştarea adversarilor. 

Chiar şi cu acest ajutor, marjele de 
reuşită ale retragerii din Caucaz au fost 
extrem de înguste. Din punct de vedere al 
duratei, spațiului, forței şi condițiilor 
meteorologice, retragerea a reprezentat o 
performanţă uluitoare, pentru care Kleist a 
primit gradul de feldmareşal. Deşi abilitatea 
şi tenacitatea cu care retragerea a fost 
dirijată merită toată aprecierea, se cuvine 
menţionat faptul că marea ei însemăntate 
constă în aceea că a dovedit extraordinara 
putere de rezistenţă a unei apărări moderne 
atunci când comandanții şi trupele îşi 
păstrează calmul şi curajul. 


Noi dovezi în sprijinul acestei idei au 


apărut în săptămânile următoare. După ce 
au trecut cu bine prin culoarul îngust de la 
Rostov, armatele germane aflate în 
retragere au întâlnit alte primejdii mult în 
spate, pe direcția lor de retragere. La 
mijlocul lui ianuarie, aripa stângă a forțelor 
generalului Vatutin şi-a reluat atacul spre 
sud, de la Donul mijlociu spre Doneţ, în 
spatele Rostovului. După depăşirea 
obstacolului reprezentat de  Millerovo, 
Doneţul a fost traversat la Kamensk şi la est 
de această localitate. 

a - În aceeaşi săptămână au fost 
lansate două noi ofensive ruseşti. Una 
începută foarte departe, în sectorul 
Leningrad, a dus la spargerea încercuirii 
acestui mare oraş, care dura de 17 luni, 


înlăturând presiunea asediului. Deşi 


ofensiva nu a ajuns suficient de departe 
pentru a mătura intrându-l german cai e se 
întinsese peste partea din spate a oraşului, 
a izbutit totuşi să facă o breşă în această 
porţiune. Până la Schlusselburg, pe malul 
lacului. Această „traheotomie” strategică a 
creat o „trahee” prin care garnizoana şi 
populaţia au putut respira mai uşor. 

Cea de a doua ofensivă ameninţa 
spaţiul de manevră al germanilor în sud. Ea 
a fost lansată la 1*2 ianuarie de armatele 
generalului Golikov dinspre fâşia vestică a 
Donului, sub Voronej şi a străpuns frontul 
Armatei a 2-a şi al Armatei a 2-a ungare. 
Într-o săptămână, ruşii au reuşit să 
pătrundă pe o distanţă de 160 km - la 
jumătatea intervalului dintre Don şi Harkov. 


Aripa dreaptă a forţelor generalului Vatutin 


a întreprins un atac convergent spre est, în 
josul coridorului dintre Don şi Doneţ. 

În ultima săptămână a lunii ianuarie, 
această ofensivă a căpătat un nou elan. În 
timp ce atenţia era concentrată asupra 
atacului ce se desfăşura în sud-vest, spre 
Harkov, ruşii au atacat la vest de Voronej pe 
un front lung, au dat peste cap retragerea 
în care se aflau angrenaţi germanii, 
transformând-o într-un reflux de amploare. 
În numai trei zile, ei au înaintat până 
aproape la jumătatea distanţei dintre 
Voronej şi Kursk, trambulina de unde 
inamicul îşi lansase, în vară, ofensiva. 

În prima săptămână a. Lunii februarie, 
şi-au „împins în faţă umărul drept” şi au 
realizat un intrând adânc peste calea ferată 


şi şoseaua dintre Kursk şi Orei. Apoi, au 


realizat un alt intrând peste aliniamentul 
dintre Kursk şi Belgorod. După ce au 
înconjurat localitatea Kursk pe ambele 
flancuri, la 7 februarie au capturat-o printr- 
un brusc salt înainte. Cel de-al doilea 
intrând creat a fost utilizat pentru a provoca 
prăbuşirea  Belgorodului, două zile mai 
târziu. Şi această cucerire a devenit o 
ameninţare la adresa flancului nordic al 
Harkovului. 

Între timp, din înaintarea aparent 
directă spre Harkov pornise o acţiune 
colaterală ceva mai spre sud-vest - spre 
Marca de Azov şi spre linia de retragere de 
la Rostov. La 5 februarie, forţele lui Vatutin 
au capturat Izyumul - locul în care germanii 
formaseră în primăvară punctul decisiv de 


împresurare - şi au valorificat traversarea 


Doneţului pentru a crea un centru de 
presiune pe cealaltă parte. După ce au 
cucerit un intrând peste calea ferată aflată 
la sud de Doneţ, s-au desfăşurat spre vest şi 
la 11 februarie au capturat importantul nod 
de cale ferată de la Lozovaia. 

Aceste noi cuceriri au  şubrezit 
apărarea oraşului Harkov, care la 16 
februarie a căzut în mâinile lui Golikov. A 
fost, desigur, un triumf, însă primejdia 
imediată la adresa germanilor pe ansamblu 
venea de la continuarea atacului lansat de 
ruşi în sud, de la Doneţ către Marea de 
Azov. În urmă cu patru zile, o forţă mobilă 
ajunsese la Krasnoarmeisk, pe aliniamentul 
principal de la Rostov înapoi spre 
Nepropetrovsk. Această acţiune risca să 


taie retragerea armatelor care tocmai 


scăpaseră din capcana caucaziană. 
Structura şi ritmul alternant al 
ofensivei ruseşti deveniseră şi mai 
pronunţate decât în etapa anterioară. E 
uşor de înţeles la ce efort şi încordare au 
fost supuse puterea de rezistenţă a 
germanilor şi resursele lor deja împrăştiate 
excesiv din cauza lăţimii frontului pe care 
trebuiau să îl acopere cu rezerve ce se 
împuţinau continuu. Modul progresiv şi 
variabil în care ruşii au ştiut să profite de 
această slăbiciune a ilustrat din plin tactica 
lor îmbunătăţită şi faptul că învăţaseră să îşi 
valorifice superioritatea. Examinând felul în 
care ruşii au izbutit să captureze o 
succesiune de puncte cheie, se poate 
constata că în cazul fiecăruia, chiar dacă a 


urmat după un atac în vecinătatea imediată 


- succesul a fost consecinţa unei acţiuni 
indirecte, care tăcea acel punct de neapărat 
sau, în eventualitatea optimă, îi diminua 
valoarea strategică. Efectul acestei serii de 
presiuni indirecte se poate desluşi limpede 
în structura operaţiilor. Comandamentul 
Armatei Roşii poate fi asemuit cu un pianist 
care îşi plimbă mâini de pe claviatură. 

Deşi ritmul diferit al ofensivei ruseşti a 
fost similar celui utilizat de mareşalul Foch 
în 1918, se poate totuşi afirma că aplicarea 
s-a tăcut mai subtil şi mai rapid. De fiecare 
dată punctul de lovire a fost mai înşelător, 
iar procesul punctat de pauze mai scurte. În 
timp ce-acţiunile pregătitoare nu au fost 
niciodată dirijate direct spre locul unde 
intenționau să lovească, realizarea propriu- 


zisă a scopului urmărit implica adesea 


acţiuni precise din punct de vedere 
geografic. Se obținea astfel un efect 
psihologic indirect, deoarece surveneau din 
direcţia la care inamicul se aştepta cel mai 
puţin. 

În ultimele două săptămâni ale lunii 
februarie s-a produs o schimbare de situaţie 
dramatică. Avantajul ruşilor a început să 
scadă în momentul în care s-au deplasat în 
jos, peste Doneţ, spre Marea de Azov şi 
cotul Niprului, pentru a înfrânge armatele 
germane aflate în sud. Aici obiectivul ruşilor 
era evident. Ei se îndreptau spre aceeaşi 
zonă ca şi germanii. Faza următoare s-a 
transformat într-o competiţie al cărei final 
depindea de posibilitatea ruşilor de a 
intersecta culoarul prin care urmau să se 


retragă germanii, înainte ca ei să ajungă 


acolo şi să îşi concentreze forţele pentru 
stăvilirea loviturii. 

Din nefericire pentru ruşi, dezgheţul 
timpuriu i-a ţinut pe loc, adăugându-se 
handicapului creat de înaintarea lor 
prelungită. Când şi-au planificat ofensiva de 
iarnă, au descoperit că latura administrativă 
a planului nu se potrivea cu cea Strategică 
existau mijloace de transport pentru a 
deplasa măcar jumătate din minimul 
rezervelor de petrol, muniții şi hrană 
necesare unui lanţ de asalturi atât de 
extins. Cu îndrăzneala lor caracteristică, în 
loc să modifice planul au preferat să 
conteze pe obţinerea necesarului de provizii 
de la inamic! Această metodă a dat roade, 
căci la fiecare cucerire au fost capturate 


mari depozite de provizii. În momentul în 


care rezistenţa inamicului a devenit mai 
dură şi succesele s-au rărit, ruşii au început 
să resimtă lipsa mijloacelor de transport tot 
mai acut, pe măsură ce se îndepărtau de 
capetele de pod feroviare. Şi iată cum legea 
extinderii excesive a intrat din nou în 
funcţiune, de data asta în dezavantajul 
ruşilor. În coridorul Don-Doneţ existau 
puţine căi ferate şi erau perpendiculare pe 
direcţia de înaintare a ruşilor spre sud-vest. 
Pe de altă parte, câile feroviare relativ 
numeroase care se întindeau de la est la 
vest, în sudul Doneţului, le-au permis 
germanilor să-şi concentreze mai rapid forţe 
în punctul de pericol maxim. Germanii au 
început totodată să profite de pe urma 
restrângerii frontului (acum cu 965 km mai 


scurt decât în toamnă). 


Nevoiţi să se oprească din cauza 
acestui complex de cauze, ruşii s-au trezit 
într-o poziţie foarte neplăcută. Realizaseră 
un larg intrând pe o porţiune de 130 km 
dincolo de Doneţ, spre Nipru, însă se 
opriseră la 48 km înainte, de râu, la 
Pavlograd. Obţinuseră şi un intrând îngust 
pe o porţiune de 110 km dincolo de Doneţ, 
spre sud, până la Krasnoanneisk, de-a 
curmezişul coridorului dintre acest râu şi 
Marea de Azov. Adunându-şi toate forţele 
disponibile, nemţii au organizat rapid o 
contraofensivă cu trei vârfuri de atac, sub 
comanda lui Manstein. Ei încercau să 
profite de  neregularitatea  intrândurilor 
obţinute de ruşi şi, mai ales, de situaţia 
existentă în cele două sectoare amintite mai 


sus. Un atac a fost lansat pe partea stângă, 


de la Nipru, împotriva vârfului sud-vestic; 
un alt atac, pe partea dreaptă, împotriva 
vârfului sud-estic; un asalt central a vizat 
linia curbă a frontului dintre ele, spre 
Lozovaia. Ambele vârfuri au fost străpunse, 
iar blindatele germane au înaintat adânc în 
intrânduri. Aceste contralovituri din ultima 
săptămână a lunii februarie s-au 
transformat într-o contraofensivă generală, 
pe măsură ce retragerea germanilor spre 
vest de Rostov a asigurat noi întăriri. În 
prima săptămână a lunii martie, germanii 
atinseseră iarăşi  Doneţul pe o mare 
întindere a frontului în jurul Izymului; 
intrându-l msesc fusese aproape lichidat şi o 
mare parte a forţelor inamice fusese nevoită 
să se retragă la sud de Harkov. 


Dacă ar fi reuşit să treacă rapid 


Doneţul şi să se plaseze de-a curmezişul în 
spatele armatelor ruse care înaintau spre 
vest, acestea ar fi fost supuse unui dezastru 
similar celui suportat de germani la 
Stalingrad. Tentativa nemților a eşuat din 
cauza lipsei forţelor necesare cuceririi unui 
obiectiv atât de puternic apărat. După 
această oprire, centrul de gravitate s-a 
mutat spre nord-vest; presiunea de învăluire 
desfăşurată de germani i-a scos din nou pe 
ruşi din Harkov la 15 martie. Patru zile mai 
târziu, printr-un atac la nord de Harkov, 
nemţii au recucerit Belgorodul. Aceasta a 
fost tot ce-au reuşit. În săptămână 
următoare contraofensiva lor s-a împotmolit 
în noroaiele provocate de dezgheţurile 
primăverii. 


În timp ce îşi lansau contraofensiva în 


sud, în nord germanii se retrăgeau. Era 
prima retragere însemnată din acea zonă 
după mai bine de un an. La finele campaniei 
de iarnă din 1941 - 1942, frontul german 
din faţa Moscovei avea forma unui pumn 
încleştat, iar ruşii formau „o manşetă” în 
jurul  încheieturii mâinii, în zona 
Smolenskului. În august, naşii loviseră 
puternic în partea stângă, în centrul 
fortificat de la Rjev, cu intenţia de a crea o 
diversiune menită să sprijine acţiunile de la 
Stalingrad prin fisurarea frontului central al 
inamicului. Ofensiva fusese  zădărnicită 
datorită rezistenţei crâncene a nemților la 
Rjev, dar ruşii izbutiseră să ciuntească 
această latură a frontului, lăsând-o expusă. 
Atacul reluat în noiembrie  sporise 


expunerea flancului, care ajunsese să 


semene cu o peninsulă cu istm îngust. La 
sfârşitul anului, ruşii au atacat din vârful 
intrândului lor aflat la nord de cel german şi 
au capturat joncţiunea de la Velikie Luki, la 
240 kilometri vest de Rjev, pe linia ce duce 
de la Moscova la Riga. În consecinţă, 
primejdia pândea nu numai Rjevul, ci 
întregul „pumn”, fapt devenit evident. 

După o lună, ameninţarea s-a accentuat 
indirect prin capitularea forţelor de la 
Stalingrad, în timp ce prăbuşirea frontului 
spre sud a demonstrat tributul plătit 
încercării de a apăra şi menţine un front 
mult prea extins. Zeitzler-a izbutit să 
realizeze singurul caz semnificativ de 
persuasiune în raport cu Hitler. Deşi detesta 
orice fel de retragere şi mai cu seamă una 


care ar fi reprezentat un pas înapoi în 


raport cu poziţiile deţinute în faţa Moscovei, 
Fuhrerul a fost determinat să accepte ideea 
că pentru a evita o eventuală prăbuşire şi a 
disponibiliza rezervele, frontul trebuia 
rectificat în acel sector. Trupele au părăsit 
Rjevul la începutul lunii martie, exact în 
momentul inițierii unui nou atac rusesc, iar 
la 12 martie întregul „pumn” a fost 
abandonat, inclusiv importantul centru de 
comunicații de la Viasma. Germanii s-au 
retras pe un aliniament mai drept, care 
acoperea Smolenskul. Intrându-l fortificat, 
de la Demiansk, între Velikie Luki şi Lacul 
Ilmen, a fost şi el părăsit la începutul lui 
martie. (Semnificaţia acestui pas înapoi a 
trecut neobservată în Occident, deoarece pe 
hărţile publicate de ziarele britanice şi 


americane în ultimul an, acest aliniament 


era reprodus printr-o linie dreaptă mult în 
interiorul frontului rusesc.) 

Ceea ce armatele germane câştigaseră 
prin scurtarea frontului la nord fusese însă 
contrabalansat de noua extindere, cu 
tentaţiile ei, obţinute în urma succesului 
contraofensivei lor din sud. Se năruiau 
astfel speranţele generalilor de a-l convinge 
pe Hitler să aprobe o retragere în 
adâncime, pe o linie unde ei s-ar putea 
consolida şi reorganiza, tară ca ruşii să-i 
ajungă. Se deschideau noi perspective de 
atac pe tabla de şah, prea promițătoare 
pentru un om dominat de instincte ofensive 
şi cu mintea calată pe ideea de a risca totul 
într-o ofensivă care să răstoarne întreaga 
situaţie în favoarea sa. 


Succesul contraofensivei nu mai 


necesita părăsirea imediată a bazinului 
Doneţului. Amplasat pe poziţiile pe care le 
ocupase cu un an în urmă la sud de Donet, 
lângă Taganrog, Hitler îşi putea păstra atât 
avantajul industriei, cât şi speranţa unei noi 
ofensive asupra Caucazului. Prin recenta sa 
revenire pe poziţiile de pe malurile 
Doneţului, mult către vest, între Harkov şi 
Izyum, Hitler avea posibilitatea să-şi 
împrospăteze flancurile. Prin recucerirea 
Belgorodului şi menţinerea Orelului el 
dispunea de poziţii ideale pentru flancurile 
armatelor sale, poziţii care-i permiteau să 
amenințe cu o lovitură precisă poziţiile 
ruşilor din proaspăt recuceritul Kursk şi din 
împrejurimile acestuia. Printr-o astfel de 
lovitură zdrobitoare, Hitler ar fi făcut o 


imensă breşă în frontul rusesc şi, o dată ce 


diviziile sale de tancuri ar trece prin ea, 
orice lucru devenea posibil. Forţa ruşilor 
era mai mare decât crezuse, dar suferiseră 
pierderi grele. Numai „bătrânii generali” 
mai credeau în resursele inepuizabile. 
Conform acestui raţionament şi împins de 
propriile-i înclinații, Hitler era din ce în ce 
mai convins că o breşă la Kursk ar putea 
apleca încă o dată balanţa în favoarea sa, 
oferindu-i rezolvarea tuturor problemelor. 
Nu i-a fost prea greu să se autoconvingă că 
greutăţile pe care le întâmpinase se 
datoraseră iernii ruseşti şi că putea conta 
pe faptul că vara va fi de partea sa. Acest 
proiect deveni visul său de la începutul 
verii. 

În timp ce ofensiva principală urma să 


se desfăşoare în sectorul Kursk, programul 


de vară includea atacul Leningradului, 
amânat de două ori până atunci - (ciudat 
cât de asemănător este acest plan cu 
şablonul din 1942). Se puseră bazele unui 
nou corp format din două divizii de 
paraşutişti. Acesta urma să fie folosit într-un 
asalt asupra Leningradului, pentru a 
deschide armatelor calea de uscat. Hitler 
devenea din ce în ce mai nesăbuit, pe 
măsură ce şansele i se diminuau. Nu 
trecuse un an de când el ezitase să accepte 
propunerea generalului Student, care viza 
atac aeropurtat asupra Stalingradului. Dar, 
după eşecul din Tunis, acest corp a fost 
trimis în sudul Franţei, pentru a 
preîntâmpina o debarcare a Aliaților, 
prevăzută a avea loc în Sardinia. Venise 


apoi înfrângerea ofensivei asupra Kurskului, 


care dăduse lovitura de graţie planului de 
cucerire a Leningradului. 

Generalii aveau păreri diferite despre 
planul ofensivei asupra Kurskului. Tot mai 
mulţi ajunseseră să se  îndoiască de 
posibilitatea unei victorii în est. Lor li se 
alăturase acum şi un om de încredere al lui 
Hitler, generalul Kleist, deşi nu era direct 
implicat în această ofensivă şi, ca atare, nu 
avea nicio răspundere. De regruparea din 
timpul campaniei de iarnă răspunsese 
Manstein, pentru cea mai mare parte a 
frontului din sud. Armata 1 blindate fusese 
transferată în grupul lui de armate încă de 
la începutul anului; în subordinea lui Kleist 
nu mai rămăseseră decât Crimeea şi capul 
de pod de la Kuban. Atacul împotriva 


concentrării ruseşti de la Kursk urma să fie 


dat de flancul stâng al armatei lui Manstein, 
care trebuia să ia cu asalt flancul de sud, şi 
de către flancul drept al Grupului de Armate 
al lui Kluge, împotriva flancului nordic, al 
ruşilor. Ambii comandanţi nazişti se arătară 
foarte încrezători înainte de începerea 
luptelor. Totul depinde în general de 
pricepere şi experienţă. Ofițerii de carieră 
tind în mod natural să aibă încredere în 
expedițiile în fruntea cărora au fost puşi, şi 
refuză să-şi manifeste temerile pentru a nu 
diminua încrederea pe care superiorii lor le- 
o acordă. 

A 

Însăşi educaţia cazonă contribuia la 
eliminarea lipsei de încredere. În fapt o 
mare parte a generalilor ar fi preferat acum 


o retragere amplă pentru a scăpa de ruşi, 


aşa cum susţinuse Rundstedt cu mai bine de 
un an înainte, dar Fuhrerul interzisese o 
asemenea mişcare. Întrucât linia pe care se 
găseau amplasate armatele germane spre 
sfârşitul iernii nu era propice apărării, 
generalii începuseră să se bazeze tot mai 
mult pe principiul care spune că „atacul 
este cea mai bună apărare”. Atacul putea 
compensa dezavantajele poziţiei şi tăia 
chelul inamicului de a-şi relua ofensiva. În 
consecinţă, toate eforturile s-au îndreptat 
spre a asigurarea succesului ofensivei 
proprii, fără a se lua în calcul consecinţele 
unui eventual eşec, făcându-se abstracţie de 
faptul că irosirea noilor rezerve acumulate 
va compromite orice şansă a unei apărări 
ulterioare. 


Eşecurile armatelor germane au fost 


trecute sub tăcere pe plan intern, iar 
efectivele unităţilor micşorate. Astfel s-a 
reuşit păstrarea numărului de divizii la 
nivelul anilor trecuţi, pentru a nu se putea 
sesiza diminuarea forţelor. În primăvara lui 
1943, erau, în medie, puţin peste jumătatea 
celei stabilite (oameni şi armament), dar 
multe divizii fuseseră aduse mult sub acest 
nivel mediu, în timp ce altele erau aproape 
de valoarea nominală. Comandanții erau 
izolaţi prin măsuri de siguranţă, astfel încât 
puţini aveau idee despre situaţia generală. 
Şi se sugerase chiar că nu era sănătos să 
pună întrebări. Politica  înjumătăţirii 
efectivelor fusese dictată şi de alţi factori, în 
afara celor legaţi de camuflarea situaţiei 
reale. 


Hitler era fascinat şi obsedat de cifre. 


Deoarece în armată divizia reprezenta 
unitatea de măsură standard. Hitler era 
obsedat de ideea de a avea cât mai multe 
divizii, asta în ciuda faptului că victoriile 
sale din anul 1940 se datoraseră în 
principal superiorității pârtii mecanizate a 
armatei şale. Încă înainte de invadarea 
Rusiei, el dusese o politică de înjumătățire a 
efectivelor pentru a obţine un număr cât 
mai mare de divizii; mai târziu procedase 
chiar mai drastic pentru a masca realitatea. 
Urmarea acestei politici s-a materializat 
într-o periculoasă creştere a efectivelor 
administrative. 

În anul 1943 creşterea ajunsese atât de 
mare încât anulase avantajele obţinute prin 
perfecţionarea tehnică a echipamentului 


german de luptă, mai ales în producţia 


noilor tancuri Tigru şi Panther. Ori de câte 
ori o divizie suferea pierderi grele, se 
accentua  disproporţia dintre personalul 
combatant şi cel auxiliar. Într-o divizie 
blindată, procentajul majoritar îl deţin 
tanchiştii şi mecanicii, urmaţi de 
infanterişti, cel mai scăzut procentaj 
revenind personalului administrativ. Este o 
greşeală economică să menţii o divizie, şi 
mai ales una de mecanizate, la un nivel 
situat sub cel necesar. Dacă pierderile nu 
sunt imediat înlocuite, divizia va rămâne 
mult prea mare numeric în raport cu forţa 
ei de luptă. 

Aceste carenţe ale armatei germane s- 
au acutizat, odată cu creşterea calitativă a 
armatei sovietice, mult îmbunătăţită faţă de 


anul 1942, şi mai puternică sub aspectul 


numeric al efectivelor, îmbunătăţirea 
calitativă provenea din creşterea aportului 
în armament şi echipament adus de uzinele 
nou-create, sau de cele modernizate, din 
Urali, cât şi de ajutoarele primite de la 
Aliaţii vestici. Tancurile sovietice cravr cel 
puţin la fel de bune ca cele existente în 
oricare armată din lume - majoritatea 
ofiţerilor germani le considerau mai bune. 
Deşi sufereau de alte lipsuri în materie de 
echipamente complementare, cum ar fi cel 
de radiocomunicaţii, sovieticii ajunseseră la 
un înalt nivel de eficienţă, rezistenţă şi 
înzestrare tehnică. Artileria lor devenise 
foarte eficientă, mai ales prin lansatoarele 
de rachete. Carabina sovietică era 
superioară celei germane, mai modernă şi 


cu o cadență mai mare de tragere. Armele 


grele de infanterie erau, în general, 
compatibile. 

Principalul handicap al sovieticilor îl 
reprezenta transportul motorizat; această 
cerinţă vitală începuse să fie satisfăcută 
printr-o livrare, accelerată a camioanelor de 
către americani. Nu mai puţin importantă 
pentru mobilitatea armatei era cantitatea de 
mâncare conservată. Trimisă de americani, 
aceasta rezolva în parte problemele legate 
de aprovizionare. Problema devenise 
stringentă date fiind imensitatea teritoriului 
Rusiei şi mijloacele precare de comunicaţii; 
aprovizionarea cu hrană constituia 
principalul obstacol în calea valorificării la 
maximum a capacităţii de luptă a ruşilor. 
Armata sovietică însă era obişnuită să 


funcţioneze la un nivel de aprovizionare 


mult inferior armatelor vestice. Armata 
Roşie nu atinsese niciodată gradul de 
mobilitate al armatelor occidentale, dar faţă 
de mijloacele din dotare, se dovedise mai 
mobilă datorită faptului că funcţiona totuşi 
în condiții optime.  Primitivismul ei 
reprezenta în egală măsură un avantaj, dar 
şi un dezavantaj. Soldaţii sovietici 
supravieţuiau în condiţii în care alţii ar fi 
murit de foame, în consecinţă, vârfurile de 
atac ale Armatei Roşii puteau atinge o 
putere de penetrare mai mare dacă ar fi fost 
bine aprovizionate, iar grosul armatei le 
urma în ciuda mijloacelor de transport şi 
subzistență precare. 

Armata sovietică făcuse un uriaş pas 
înainte şi din punct de vedere tactic. Dacă 


anul 1942 însemnase o scădere, datorată 


pierderilor masive de soldaţi experimentați 
în cursul anului 1941, anul 1943 a adus 
creşterea experienţei de luptă, ca urmare a 
experienţei acumulate de noile trupe. 
Această îmbunătățire s-a manifestat 
începând chiar de la eşaloanele de 
comandă. Eliminarea primilor comandanţi a 
făcut loc unei noi generaţii de generali, în 
plină afirmare, mulţi nedepăşind vârsta de 
patruzeci de ani, aleşi pe criterii 
profesionale. Vârsta medie a comandanților 
superiori ai armatei sovietice era inferioară 
cu aproape douăzeci de ani celei a 
conducătorilor armatei germane. Această 
întinerire s-a concretizat într-o creştere a 
eficienţei şi o intensificare a activităţii. 
Efectele combinate ale întineririi conducerii 


superioare şi ale creşterii experienţei de 


luptă s-au făcut simţite atât în activitatea de 
stat major, cât şi în abilitatea tactică a 
trupelor. Aceste îmbunătăţiri ar fi fost şi mai 
substanţiale dacă generalii, din teamă sau 
din dorinţa de a-şi menţine funcţia, n-ar fi 
ordonat continuarea atacurilor, reluarea 
acestora la nesfârşit, în zone în care 
rezistenţa întâmpinată era mult prea mare. 
Ostaşilor li se cerca adesea să treacă peste 
obstacole de neînvins, în pofida costurilor 
enorme. Astfel de asalturi sinucigaşe se 
întâlnesc la oricare armată, determinate 
fiind de sistemul ierarhiei militare combinat 
cu disciplina cazonă. În Armata Roşie, ele 
au predominat datorită condiţiilor existente 
în Rusia sovietică, a tradiţiilor şi a 
resurselor umane disponibile. Într-un sistem 


de natura celui sovietic numai un general 


foarte bine văzut putea risca să-şi exprime 
deschis îndoielile cu privire la limitele 
posibilului, mai ales că abundența 
materialului uman îndemna la irosirea lui cu 
mare uşurinţă. Era mai uşor să sacrifici 
câţiva oameni, decât să rişti să atragi 
asupra ta nemulţumirea superiorilor. 

Era spaţiu suficient de manevră, iar 
Înaltul Comandament al Armatei Sovietice 
devenise suficient de abil pentru a stabili 
punctele nevralgice pe vastul front inamic. 
Întrucât Armata Roşie era acum superioară 
numeric, Înaltul Comandament putea 
cocheta cu şanse de până la 4 la 1, într-un 
sector care merita atenţia; o dată breşa 
creată, se lārgea şi mai mult spaţiul de 
manevră. Atacurile frontale disperate şi 


repetarea inutilă şi păgubitoare a acestora a 


avut loc cu precădere în nord, acolo unde 
forţele germane de apărare erau mai 
concentrate şi mai bine poziţionate. În sud, 
ruşii şi-au trimis cei mai capabili 
conducători şi cele mai bune trupe în zonele 
care le ofereau din plin spațiu pentru a-şi 
manifesta aptitudinile. 

Faptul că armata germană rămânea 
fermă pe poziţii în ciuda disproporţiei uriaşe 
de forţe, demonstra că forţele sovietice mai 
aveau mult de făcut până să poată anihila 
superioritatea tehnică a armatei germane. 
Acest lucru era evident şi a fost confirmat în 
mod tragic în primii doi ani de război. 
Conştientizarea acestei realităţi a 
determinat modificări în ambele tabere în 
primăvara anului 1943. L-a. Încurajat pe 


Hitler, şi chiar consilierii săi militari au 


ajuns să creadă că mai puteau răsturna 
situaţia, cu condiţia să evite pe viitor 
greşelile făcute. Conducătorii sovietici au 
început să devină neîncrezători constatând 
că avantajele câştigate în campania de iarnă 
se năruiseră în vara care urmase. La gândul 
că mai urma o vară, aceştia începuseră să 
se îndoiască de victoria finală. 

Această nesiguranţă care se citea 
printre rânduri se prea poate să fi stat la 
baza importantului preludiu diplomatic care 
a precedat încleştarea armată. În luna iunie, 
Molotov a avut o întrevedere cu Ribbentrop 
la Kirovograd, oraş aflat atunci sub ocupaţie 
germană, unde au discutat posibilitatea 
terminării războiului. Conform mărturiilor 
ofiţerilor germani care i-au servit drept 


consilieri tehnici lui Ribbentrop, acesta a 


propus drept condiţie a păcii ca graniţa 
viitoare a Rusiei să se afle de-a lungul 
Niprului, în timp ce Molotov dorea cel puţin 
redobândirea vechilor graniţe; discuţiile s- 
au împotmolit datorită acestui obstacol 
insurmontabil, ca apoi să fie suspendate 
datorită informaţiei că Aliaţii occidentali 
aflaseră de desfăşurarea lor. Rezolvarea 
problemei a fost lăsată în seama puterii 
armelor. 

Debutul campaniei de vară a avut loc 
mai târziu decât în anii precedenţi. Au 
trecut mai bine de trei luni de acalmie de la 
încheierea campaniei de iarnă. Această 
întârziere se datora în parte dificultăţilor 
sporite pe care nemţii le întâmpinaseră în 
refacerea forțelor şi în acumularea 


rezervelor necesare pentru o nouă ofensivă. 


Mai existase şi speranţa că ruşii vor prelua 
iniţiativa atacului şi se vor împotmoli, 
dându-le germanilor ocazia de a declanşa o 
contraofensivă. Speranţa aceasta a fost 
spulberată nu atât de nerăbdarea lui Hitler, 
cât de hotărârea ruşilor care au adoptat de 
această dată o tactică similară. 

Conducătorii armatei germane au ajuns 
la concluzia că ofensiva va putea avea 
succes dacă forţele lor de atac vor fi fost 
gata de luptă cu şase săptămâni mai 
devreme. Atunci când atacul lor s-a 
împotmolit într-o serie de câmpuri de mine 
şi când au aflat că ruşii şi-au retras mult 
grosul trupelor, nemţii au dat vina pe lungul 
interval de pauză care le  permisese 
adversarilor să intuiască intenţiile lor şi în 


consecinţă să-şi ia măsurile necesare. 


Această părere se baza pe toată 
concentrarea de forţe de la Kursk, lucru 
mult prea evident. Kurskul parcă invita la 
un atac fulger din partea nemților, la fel 
cum Orelul îi invita pe ruşi. Obiectivele 
ambelor armate erau foarte clar conturate, 
singura problemă fiind care va ataca prima. 

Asta discutau şi ruşii. Argumentul 
consta în ideea că apărarea rusească fusese 
înfrântă două veri la rând de atacurile 
nemților, şi de încrederea generată de 
numeroasele succese repurtate de 
ofensivele ruseşti, de la Stalingrad încoace; 
acest fapt îi făcea pe comandanţi mai 
nerăbdători de a prelua iniţiativa în acea 
vară. Pe de altă parte, se arăta că în luna 
mai a anului 1942 Timoşenko atacase 


Harkovul iar apoi, până la cucerirea 


Kurskului din luna iunie, urmaşe o 
prăbuşire catastrofală a Armatei Roşii. 

Cu ocazia primei discuţii oficiale cu 
Statul Major Sovietic la sfârşitul lunii mai, 
noul şef al Misiunii Militare Britanice, 
general-locotenent G. Le O. Martel, trăsese 
concluzia că ruşii înclinau spre a începe 
ofensiva. El le-a atras atenţia că vor avea 
necazuri cu forţele blindate refăcute ale 
nemților, dacă vor declanşa ofensiva, şi că 
„O vor încasa zdravăn dacă vor încerca ceva 
în direcţia asta”. 

Peste câteva zile a fost întrebat despre 
strategia britanică din nordul Africii: „Le- 
am explicat ruşilor că succesul nostru de la 
Alamein se datora în mare măsură faptului 
că i-am lăsat pe nemți să-şi distrugă, sau cel 


puţin să-şi tocească, blindatele lovind 


mijloacele noastre de apărare. După ce 
acestea s-au angajat în luptă şi au fost 
zdravăn lovite, am pornit şi noi ofensiva”. 
La întâlnirea care a urmat discuţiei, Martel 
aprecia că Statul Major înclina să urmeze 
aceeaşi tactică. El a profitat de ocazie 
pentru a le servi încă o mostră de 
experienţă britanică: importanţa de a 
comasa forţele pe laturile unui atac duşman 
cu tancuri, folosind toate rezervele pentru a 
întări aceste flancuri, ca o ameninţare 
indirectă, mai bine decât a sta în calea 
atacului’. 

1 Vezi Martel, An Outspoken Soldier, p. 
211 - 54. 

x 

Când cauţi la originile unui plan, de 


cele mai multe ori e dificil să evaluezi 


influenţele determinante, chiar dacă ai la 
dispoziţie toate dosarele; acestea 
înregistrează rareori cauzele reale şi nu 
arată cum se nasc ideile, cum se dezvoltă 
ele în minţile celor care concep planurile. 
Dacă unii dintre cei care dau ideile sunt 
tentaţi să le supraevalueze valoarea, cei în 
minţile cărora ideile se dezvoltă sunt şi mai 
tentaţi de a le subevalua, indiferent de 
efectele pe care acestea le-ar putea 
produce. Faptul devine şi mai valabil în 
cadrul discuţiilor oficiale, mai ales atunci 
când se află în joc mândria naţională. E 
normal ca Aliaţii să minimalizeze ajutorul 
primit, amplificându-l pe cel acordat. De 
aceea e puţin probabil ca istoria să arunce 
vreo rază de lumină asupra cauzelor care au 


stat la baza planului ruşilor din anul 1943. 


Istoria lor scrie despre experienţa propriilor 
strategi, care beneficiau de propriile 
campanii pentru a putea trage concluziile ce 
au stat la baza planului pe care l-au adoptat. 

Cea mai mare semnificaţie o au 
rezultatele dramatice ale metodelor 
defensiv-ofensive care au urmat. 

Nemţii au început atacul în zorii zilei de 
5 iulie, Abordând două flancuri ale grupării 
de la Kursk. Frontul sovietic de aici se 
întindea pe aproape 150 km; la sud avea o 
adâncime de vreo 80 km, iar la nord se 
întindea peste 250 km, deoarece coincidea 
cu flancul armatelor naziste de la Orei. În 
cea mai mare parte se aflau taipele lui 
Rokossovski, în timp ce flancul drept al lui 
Vatutin ocupa colţul sudic. 


Forţele de atac ale lui Manstein, în sud, 


şi cele ale lui Kluge, în nord, erau 
aproximativ egale, deşi Manstein deţinea 
mai multe blindate. La această ofensivă au 
luat parte 18 divizii de tancuri şi de 
grenadieri-tanchişti, reprezentând aproape 
jumătate din forţa totală angajată în luptă şi 
întreaga forţă blindată de care dispuneau 
nemţii pe frontul de est. Hitler juca pe mize 
mari. 

Forţele lui Manstein au pătruns vreo 30 
km în sud, dar le-au trebuit câteva zile; 
aceasta nu se putea numi o penetrare 
rapidă. 

Ritmul lent s-a datorat câmpurilov de 
mine întâlnite în cale. Cum grosul forţelor 
de apărare fusese retras în adâncime. 
Nemţii n-au reuşit să ia prea mulţi 


prizonieri. Mai mult decât atât. Breşele prin 


care ei înaintââu nu puteau 11 lărgite, din 
cauza unei apărări îndârjite de pe flancuri. 
Atacul lui Kluge în nord s-a soldat cu o 
străpungere şi mai limitată, căci n-a reuşit 
să treacă de poziţiile principale de apărare 
ale ruşilor. După o săptămână de lupte, 
diviziile de tancuri erau mult slăbite. Kluge, 
speriat de semnele unui atac iminent pe 
flancuri, a început să-şi retragă tancurile. 

La 12 iulie, în acea conjunctură, ruşii 
şi-au lansat ofensiva asupra flancului de 
nord şi a vârfului poziţiilor germane de la 
Orei. La nord, forţele sovietice au pătruns în 
primele trei zile 30 de mile, către spatele 
frontului de la Orei. Concomitent, atacul pe 
centru ajunse la 15 mile de oraş. Dar patru 
dintre diviziile pe care Kluge le retrăsese au 


ajuns la timp pentru a ameninţa flancul 


nordic al ruşilor şi a-i împiedica să-şi 
consolideze poziţiile de-a lungul căii ferate 
care lega Orelul de Briansk. Aflat mai în 
spate. Apoi ofensiva s-a transformat într-o 
acţiune de împingere, realizată de o forţă 
superioară încercând să-i facă pe nemți să 
dea înapoi. Ruşii au pierdut mulţi oameni, 
dar au primit ajutor de la Rokossovski. 
Forţele acestuia au început ofensiva pe 
flancul de sud al Kurskului şi au izbutit să-i 
gonească pe nemți din Orei abia la 5 
august. Oraşul, doar unul dintre 
principalele bastioane ale frontului german 
încă din anul 1941, le oferise nemților 
speranţa reluării asediului Moscovei. Poziţia 
strategică şi forţa dovedită făcuseră din 
oraş un fel de simbol militar, astfel încât 


pierderea lui a zguduit încrederea nemților 


şi i-a încurajat pe ruşi. 

Între timp, taipele lui Vatutin porniseră 
în urmărirea forţelor germane care se 
retrăgeau prin breşa la Kursk, spre poziţiile 
iniţiale. La 4 august Vatutin a lansat un atac 
asupra poziţiilor slăbite şi a capturat 
Belgorodul o zi mai târziu. Profitând de 
oboseala inamicului, el a parcurs în 
săptămâna care a urmat aproximativ 130 
km, năpustindu-se în spatele Harkovului, de 
unde se putea ajunge la Kiev. Această 
lovitură ca de coasă oferea posibilitatea de 
a răsturna tot frontul sudic al nemților. Zece 
zile mai târziu, armatele lui Koniev, aflate în 
stânga lui Vatutin, au trecut Doneţul la sud- 
est de Harkov, amenințând oraşul cu 
încercuirea. Koniev crease această 


ameninţare, traversând  Doneţul prin 


mlaştinile de la Liubotin. 

Dacă izbuteau să ajungă la nodul 
feroviar de la Poltava, ar fi prins în cursă 
garnizoana de la Harkov, şi ar fi creat 
confuzie în tot flancul drept al armatei 
germane, care se întindea de-a lungul 
Doneţului. În acel moment, Corpul 3 
blindate era singura rezervă disponibilă a 
nemților. Cu trei divizii SS de tancuri, 
acesta tocmai fusese trimis să facă faţă 
amenințării de pe râul Mius, lângă 
Taganrog. Rechemat de urgenţă abia a 
reuşit cu greu să înlăture primejdia creată 
împrejurul Pollavci şi să permită grosului 
armatelor de la Harkov să se retragă în 
siguranţă, înainte de căderea oraşului, care 
a avut loc la 23 august. Se demonstră astfel 


că, deşi slăbite, diviziile de tancuri germane 


erau încă în stare să facă faţă armatelor 
sovietice care înaintau. Criza a trecut şi 
situaţia s-a stabilizat - chiar dacă s-au mai 
dat lupte. Ruşii continuau să înainteze, dar 
îşi  încetiniseră ritmul. În cele şase 
săptămâni care trecuseră de la declanşarea 
ofensivei, au capturat 25.000 de prizonieri. 
Numărul era mic comparativ cu amploarea 
atacului, care se întinsese pe mai multe 
sectoare; aceasta demonstra că breşele în 
apărare au fost locale şi limitate. 

În a doua jumătate a lunii august 
ofensiva sovietică a devenit mai amplă. În 
timp ce forţele lui Popov avansau treptat de 
la Orei câtre Briansk, pe flancul drept 
trupele lui Eremenko începuseră să preseze 
frontul către Smolensk. Pe flancul stâng, 


lângă Kiev, Rokossovski ataca în adâncime 


către Nipru, spre care se îndreptau 
convergent şi forţele lui Vatutin. Departe, la 
sud, Tolbuhin trecuse Tâul Mius şi forţa 
abandonarea Taganrogului. La începutul lui 
septembrie, Malinovski a trecut Doneţul în 
sud şi s-a îndreptat către Stalino. Această 
egalare a forţelor de pe flancuri a 
determinat retragerea grăbită a nemților 
din zona braţului sudic al Doneţului. 
Trebuie subliniat faptul că germanii reuşiră 
să păstreze poziţiile care le acopereau 
flancurile în lunga lor retragere, ca şi căile 
ferate, când majoritatea armatelor germane 
reuşiseră să iasă din capcană. Ei n-au cedat 
nodul feroviar de la Lozovaia, de lângă 
braţul Doneţului, decât pe la jumătatea lui 
septembrie. 


Schema şi ritmul operaţiilor sovietice 


au început să semene şi mai mult cu 
ofensiva generală a lui Foch, din anul 1918 
- scrii de atacuri în diverse locuri, atacuri 
abandonate imediat ce  întâmpinau o 
rezistenţă prea puternică; fiecare atac era 
astfel îndreptat de parcă îl pregătea pe cel 
care urma, toate bine sincronizate, ca o 
reacţie în lanţ. În anul 1918 nemţii fuseseră 
obligaţi să aprovizioneze în grabă punctele 
atacate. Totodată, au 1 ost împiedicaţi să-şi 
deplaseze la timp rezervele câtre punctele 
care urmau a fi atacate. Libertatea de 
acţiune le era paralizată, şi rezervele 
secătuite. Un sfert de secol mai târziu ruşii 
repetau aceeaşi tactică, în condiţii mai 
favorabile şi într-o formă îmbunătăţită. 
Metoda este obişnuită pentru o armată 


cu mobilitate restrânsă, dar cu forţe 


superioare. Ea devine şi mai eficientă atunci 
când comunicațiile laterale sunt precare şi 
nu pot asigura transferul rapid de rezerve 
de la un sector la altul, pentru a consolida 
un succes obţinut. Presupunând de fiecare 
dată deschiderea unui nou front, costul 
acestei lupte „în afară” tinde să-l 
depăşească pe cel al uneia „în adâncime”. 
De cele mai multe ori operaţiunea durează 
mai mult, dar succesul pare a fi mai sigur, 
cu condiţia ca armata care-o aplică să aibă 
rezerve materiale suficiente pentru a putea 
susţine procesul. 

Pe parcursul acestor operaţii, pierderile 
ruşilor au fost semnificativ mai mari decât 
ale nemților, dar aceştia au pierdut mai mult 
decât îşi puteau permite, ca urmare. A 


eşecului costisitor al propriei ofensive. 


Pentru ei boala lungă însemna moarte 
sigură. Faptul că Hitler nu autoriza nicio 
refacere a frontului în adâncime Je întârzia 
retragerea, dar le grăbea epuizarea. 

În luna septembrie, subţierea frontului 
şi diminuarea rezervelor s-a concretizat în 
accelerarea ritmului de înaintare a ruşilor. 
Comandanți pricepuți precum Vatutin, 
Koniev şi Rokossovski au ştiut să profite 
imediat de orice punct slab al unui front 
atât de lung. Ei erau susținuți şi de afluenţa 
crescută de camioane americane. Înainte de 
sfârşitul lunii, ruşii ajunseseră la marele cot 
estic de lângă Nepropetrovsk al Niprului, 
dar şi de-a lungul întregului său curs, până 
la râul Pripet, după Kiev. Traversările s-au 
organizat rapid în numeroase locuri şi au 


fost stabilite multiple capete de pod. Acest 


fapt diminua puternic şansele germanilor, 
care nu se mai puteau odihni în spatele 
barierei naturale asigurate de lăţimea 
râului, pe care purtătorii de cuvânt militari 
o denumiseră „linia frontului de iamă”. 
Uşurinţa cu care ruşii îşi asiguraseră 
punctele de traversare se datora priceperii 
comandanților şi îndrăznelii cu care aceştia 
reuşiseră să exploateze potenţialul fiecărui 
loc. Capul de pod de o importanţă majoră de 
lângă Kremenciuk, la sud-est de Poltava, se 
datora în mare parte hotărârii lui Koniev de 
a organiza mai multe puncte de trecere, nu 
unul singur. S-au realizat astfel 18 astfel de 
puncte pe parcursul a 100 km. Surpriza 
acestei dispersii calculate a fost accentuată 
şi de faptul că operaţiunile s-au desfăşurat 


la adăpostul  ceţii. Folosind metode 


asemănătoare, Vatutin a reuşit să obţină 
câteva puncte de sprijin la nord de Kiev, pe 
care ulterior le-a unit. 

Principalul factor care a determinat 
această situaţie consta în faptul că nemţii 
nu mai dispuneau de suficiente trupe pentru 
a acoperi întregul front, chiar aşa subţiat 
cum era, fiind obligaţi să se limiteze la 
contraatacuri pentru a împiedica extinderea 
şi consolidarea punctelor de sprijin ale 
inamicului. Această strategie avea să se 
dovedească ineficientă, în condiţiile în care 
rezervele lor erau foarte scăzute şi 
duşmanul atât de numeros. 

La 25 septembrie, trupele germane 
abandonară Smolenskul, aflat la 500 km 
nord de Kiev, după ce cu o săptămână în 


urmă fuseseră goniţi şi din Briansk. Ei au 


început să se retragă încet pe linia oraşelor- 
fortărețe care se întindea de-a lungul 
cursului superior al Niprului: Zlobin, 
Rogacev, Moghilev şi Orsa, apoi câtre 
Vitebsk. 

În sudul extrem ei renunţaseră la capul 
de pod de la Kuban, şi se retrăseseră prin 
strâmtoarea Kerci în peninsula Crimcea, 
aflată ea însăşi în pericol de a fi izolată de 
continent prin atacul sovieticilor. Kleist 
primise ordinul de a-şi retrage forţele din 
Kuban pentru a ocupa sectorul dintre Marea 
de Azov şi cotul Niprului, la Zaporojic. Din 
păcate, decizia fusese luată cu două 
săptămâni prea târziu. La mijlocul lui 
octombrie, când armatele sale au ajuns să-şi 
ocupe noile poziţii, ruşii spărseseră deja 


frontul la Melitopol şi ocupaseră deja 


întregul sector. 

După traversările iniţiale peste Nipru, 
sectorul rămase într-o relativă acalmie până 
spre mijlocul lui octombrie, timp în care 
ruşii şi-au adus întăriri, au acumulat rezerve 
şi au construit poduri care să le asigure 
înaintarea. Majoritatea podurilor constau 
din grămezi şi capre de lemn, provenite de 
la copacii aflaţi în preajmă. Ruşii s-au 
dovedit adevăraţi maeştrii în improvizarea 
unor asemenea poduri, amintind oarecum 
de reuşitele armatelor generalului Sherman 
în marşul lor prin Georgia şi Carolina. 
Construirea unui astfel de pod dura în 
medie patru zile pentru un râu lat; acesta 
putea susține chiar cel mai greu 
transportor. 


În timp ce atenţia era concentrată 


asupra Kievului, unde toată lumea aştepta 
dezlănţuirea furtunii, faza următoare a 
debutat cu o lovitură la aproximativ 
jumătatea distanţei dintre cotul Niprului şi 
Kiev. Koniev se năpusti dintr-odată. De pe 
poziţia capului de pod ocupat la 
Kremenciuk, Koniev s-a năpustit la sudi- 
vestde Poltava. El a deplasat o forţă 
numeroasă către sud, spre linia de bază a 
concentrării trupelor germane. În acel 
moment se găseau în zonă puţine trupe 
germane care să înfrunte atacul, dar 
Manstein a dislocat rapid câteva rezerve şi 
le-a trimis în ajutor, ca să domolească 
asaltul lui Koniev, astfel încât trupele 
nemţeşti să se poată retrage în dreptul 
cotului. El a reuşit astfel să-i oprească pe 


ruşi înainte de Krivoi Rog, la 115 km de 


punctul lor de plecare şi la jumătatea 
distanţei până la poziţiile germane. 

Eşecul de la sud de cotul Niprului a fost 
însă o pierdere luată în calcul; Manstein 
fusese obligat să-şi retragă trupele lor, 
înainte ca ceh ah lui Kleist să poată ajunge 
pentru a le înlocui. Profitând de breşa 
creată la Melitopol, ruşii au străbătut stepa 
Nogaisk, ajungând în partea de jos a 
Niprului în prima săptămână a lunii 
noiembrie. Ei au tăiat astfel ieşirile din 
Peninsula Crimeea şi au izolat forţele 
inamice care staţionau acolo. 

Rezultatele n-au confirmat 
presupunerea optimistă potrivit căreia „un 
milion” de oameni au fost prinşi în cursă la 
est de Nipru, în realitate, 6.000 de 


prizonieri au fost luaţi în primele două zile 


ale urmăririi rapide, iar grosul armatelor 
germane-mult mai puţin numeros decât 
credeau ruşii - avusese timp să se retragă 
peste Nipru, în primele patru luni de la 
începerea campaniei, ruşii au declarat că au 
luat numai 98.000 de prizonieri, peste 
jumătate dintre aceştia fiind răniţi. O 
neconcordanţă mare, deşi puţini 
comentatori au  sesizat-o, atunci când, 
concomitent cu cifrele de mai sus, ruşii au 
pretins că omorâseră 900.000 de nemti şi 
răniseră 1.700.000, în decursul aceleiaşi 
perioade. În cazul oricărei străpungeri a 
frontului inamic, o mare parte a răniților 
cade în mâinile atacatorilor; cu cât este mai 
drastică înfrângerea, cu atât scade numărul 
răniților care apucă să fie evacuaţi. Potrivit 


declaraţiei lui Stalin din 6 noiembrie, nemţii 


pierduseră peste 4.000.000 de oameni în 
decursul ultimului an. Dacă asta ar fi fost 
realitatea, războiul s-ar fi încheiat atunci, 
ori până la final mai era mult, deşi lucrurile 
se îndreptau clar în această direcţie. 

În ultima jumătate a lui octombrie 
puţine veşti au parvenit din sectorul Kiev; 
ruşii îşi extindeau capul de pod către nordul 
oraşului, şi au reuşit să formeze o 
trambulină lungă, capabilă să lanseze un 
puternic atac pe flancuri. Vatutin a atacat în 
prima săptămână a lui noiembrie. El a 
descoperit punctele nevralgice ale acestui 
front larg şi a profitat de ele pentru a 
pătrunde în vest; apoi întoarse către 
interior pentru a tāia drumurile care ieşeau 
din Kiev şi a atacat oraşul din spate. 


Germanii au reuşit încă o dată să scape din 


cursă, lăsând 6.000 de prizonieri în mâinile 
ruşilor; ei n-au fost în stare să stăvilească 
asaltul sovietic, deoarece majoritatea 
diviziilor lor de tancuri fusese deplasată 
către sud, în urma atacului lui Koniev la 
cotul Niprului. 

În ziua următoare capturării Kievului, 
blindatele ruseşti ajunseră la Fastov, aflat la 
65 km în sud-vest. Lovitura a fost dată în 
pas de urmărire. După ce au înfrânt 
apărarea pe această linie, blindatele au 
străbătut 100 km în următoarele cinci zile 
pentru a cuceri nodul feroviar de la Jitomir 
de pe singura cale ferată laterală, rămasă la 
est de Mlaştinile Pripet. Apoi s-au răsfirat 
câtre nord şi au cucerit nodul feroviar de la 
Korosten, la 16 noiembrie. La acea dată, 


rezistenţa germană se afla la un pas de 


prăbuşire; se puteau adeveri declaraţiile 
lăculc de Stalin pe 6 noiembrie, potrivit 
cărora „victoria este aproape”. 

Manstein nu mai dispunea de nicio 
rezervă. În această situaţie de criză, el i-a 
transmis lui Manteufiel, dinamicul 
comandant al Diviziei 7 tancuri, să strângă 
toate unităţile disponibile pentru a-şi întregi 
forţele, şi să atace de jos în sus, către 
Berdicev. După o curajoasă cursă în zigzag, 
lovitura lui Manteuffel a avut succes - a 
străpuns flancul sovietic şi a recapturat 
Jitomirul după un atac de noapte, la 19 
noiembrie; apoi s-a îndreptat spre Korosten. 
Împărţirea forţelor sale blindate în grupuri 
mici, distanţate, crease impresia unei forţe 
superioare celei reale. Aceste grupuri au 


pătruns printre coloanele ruseşti şi s-au 


orientat către spatele acestora, atacându-le 
punctele de comandă şi centrele de 
transmisiuni, împrăştiind confuzie în 
rândurile lor. 

Încercând să profite de avantajul astfel 
creat, Manstein s-a lansat într-o 
contraofensivă hotărâtă asupra poziţiilor 
sovietice de la vest de Kiev, care păreau să 
invite la un astfel de atac. El s-a sprijinit şi 
pe câteva divizii de tancuri proaspăt sosite 
din vest şi intenţiona să prindă forţele 
sovietice într-un cleşte, printr-o lovitură 
dată asupra Fastovului, dinspre nord-vest, 
convergentă cu o alta dinspre sud. La cea 
dinspre sud participase un corp de tancuri 
format din trei divizii, aflat sub comanda lui 
Balck, la care se adăuga şi divizia lui 


Manteuffel. Trupele lui Vatutin fuseseră 


întărite cu un număr mare de tunuri de 
câmp şi antitanc, sosite pe podurile de peste 
Nipru şi cu câteva divizii din rezervă. 
Contraofensiva germană nu a avut o forţă 
prea mare în comparaţie cu riposta iniţială. 
Părea mult mai primejdioasă pe hartă decât 
în realitate, deoarece nu se mai bucura de 
elementul surpriză care-i permitea să 
compenseze forţa de atac scăzută şi 
handicapul creat de înrăutățirea vremii. La 
începutul lui decembrie, contraofensiva s-a 
împotmolit în noroi. În pauza care a urmat, 
Vatutin şi-a strâns unităţile pregătindu-se 
pentru o lovitură în forţă. 

Cel mai realist comentariu asupra 
situaţiei îi aparţine, tară să-şi fi dat seama, 
lui Hitler însuşi. Intenţionând să-şi exprime 


aprecierea pentru lovitura salvatoare a lui 


Manteuffel, l-a invitat pe acesta să-şi 
petreacă Crăciunul la Angerburg, împreună 
cu el, ocazie cu care a declarat: „O să-ţi dau 
cincizeci de tancuri, cadou de Crăciun”. Era 
cea mai bună răsplată pe care Hitler şi-o 
putea imagina, chiar foarte mare 
comparativ cu resursele sale. Cea mai 
puternică şi mai favorizată divizie de 
tancuri existentă în acel moment nu 
dispunea decât de 180 de tancuri; puţine 
divizii depăşeau jumătate din această cifră. 
Prelungirea către nord a frontului 
german fusese şi ea supusă unor lungi şi 
dure încercări în decursul acelei toamne. 
Aici însă repetatele ofensive ruseşti nu 
reuşiseră să dea peste cap linia frontului 
aflată înainte de Niprul superior, unde se 


retrăseseră nemţii după evacuarea 


Smolenskului. Nereuşita ruşilor s-a datorat 
forţei specifice unei apărări moderne 
combinată cu un spaţiu mult mai mic de 
manevră în comparaţie cu luptele din sud. 
Acest lucru făcea ca mişcările lor să fie 
previzibile. 

În aceste lupte aviația a jucat un rol 
nesemnificativ, din cauza ninsorii şi a gheții. 
Astfel, apărarea a fost scutită de grija 
atacurilor aeriene care ar fi putut potenţa 
atacul terestru, şi aşa de o forţă 
copleşitoare. Avioanele de recunoaştere, 
care nu prea reuşeau să facă mare lucru în 
condiţiile reduse de vizibilitate, le dădeau 
nemților posibilitatea de a ghici direcţia 
principală pe care urmau să atace mşii, 
direcţie confirmată apoi de propriile patrule 


de recunoaştere. 


Atacul principal l-a suportat Armata a 
4-a a lui Heinrici care, cu zece divizii 
slăbite, ţinea un front de 160 km dintre 
Orsa şi Rogacev. Sovieticii au lansat cinci 
atacuri asupra ei, din octombrie şi până-n 
decembrie şi fiecare a durat cinci - şase 
zile, cu câteva atacuri pe zi. Ruşii au atacat 
cu 20 de divizii în prima ofensivă, atunci 
când germanii abia-şi ocupaseră poziţiile şi 
erau apăraţi doar de un singur rând de 
tranşee. La următoarea ofensivă au 
participat treizeci de divizii, dar între timp 
nemţii reuşiseră să-şi fortifice poziţiile. În 
următoarele ofensive s-au folosit 36 de 
divizii de fiecare dată. 

Forţa principală a atacurilor ruseşti s-a 
concentrat asupra Orsei, pe un front de 20 


km de-a lungul autostrăzii Moscova-Minsk. 


Oraşul reprezenta un punct strategic căci 
oferea avantaje deosebite în aprovizionare. 
Dar faptul că Orsacra o ţintă atât de 
evidentă, i-a avertizat pe nemți să se 
concentreze pentru a face faţă atacului. 
Metodele utilizate de ei în apărare merită a 
fi studiate. Heinrici a folosit trei divizii şi 
jumătate pentru apărarea acestui sector 
îngust, şase divizii şi jumătate rămânând să 
acopere restul liniei frontului, în acest fel a 
obţinut o concentrare acceptabilă de forţe 
în punctul vital. Artileria sa aproape că nu 
suferise pierderi; el a concentrat un mare 
număr de tunuri, 380, pentru a acoperi 
acest sector cheie. Tunurile controlate de 
un Singur comandant aflat la Cartierul 
General al Armatei a 4-a erau capabile să-şi 


concentreze tirul asupra oricărui punct 


ameninţat din sector. În acelaşi timp, 
Comandamentul a organizat o operaţiune 
de „mulgere” a diviziilor aflate în zone mai 
liniştite ale frontului şi a alcătuit câte un 
batalion pe zi, în timpul ofensivelor, pentru 
fiecare divizie aflată în încleştare. În acest 
fel au reuşit să acopere pierderile zilnice şi 
să ofere diviziei în cauză suficiente rezerve 
pentru un eventual contraatac. 
Dezavantajele  amestecării formațiunilor 
erau compensate printr-un sistem de rotaţie 
între divizii, care constau acum din trei 
regimente, fiecare compus din câte două 
batalioane. Pentru a doua zi de luptă 
batalionul de reîmprospătare era cel adus 
cu o zi înainte, însoţit de Cartierul General 
al Regimentului; după alte două zile un al 


doilea nou regiment se afla pe linia 


frontului; în cea de-a şasea zi de luptă, 
divizia originală era înlocuită în întregime şi 
trimisă în sectorul liniştit, de unde îi 
proveniseră întăririle. 

tepeXate succese ale apărării împotriva 
unui inamic mult mai numeros, aflat într-un 
avantaj de 6 la 1, au reprezentat o realizare 
remarcabilă, demonstrând cum s-ar fi putut 
desfăşura războiul, cum ar fi putut fi 
epuizate forțele ruseşti, dacă strategia 
defensivă s-ar fi armonizat cu tactica de 
luptă. Din nefericire, această posibilitate a 
fost irosită la insistența lui Hitler ca nicio 
retragere să nu se efectueze fără aprobarea 
sa. Comandanți de unități care nu 
procedaseră în modul arătat au fost 
ameninţaţi cu trimiterea în faţa Curţii 


Marţiale, chiar dacă era vorba de 


retragerea unui mic detaşament de pe o 
poziţie izolată şi periculoasă. Vetoul lui 
Hitler avea un efect atât de puternic încât 
pe ofiţerii mai mici în grad îi speria. Se 
spunea că comandanții de batalioane nu 
îndrăzneau nici „să mute o santinelă de la 
fereastră la uşă”. Comandamentul Suprem 
recita papagaliceşte: „Fiecare soldat trebuie 
să lupte acolo unde se află”! 

Acest principiu rigid ajutase armata 
germană să treacă prin criza morală 
generată de prima iarnă în Rusia, dar s-a 
dovedit fatal pe parcursul derulării 
ulterioare a ostilităţilor, când armata 
germană reuşi să-şi învingă teama generată 
de iarna rusă, dar era din ce în ce mai 
lipsită de forţele necesare completării 


spaţiilor uriaşe de pe frontul de est. 


Flexibilitatea comandanților de la faţa 
locului necesară desprinderii din încleştarea 
inamicului, pentru a se retrage la adăpost în 
vederea  regrupării conform principiului 
„reculer pour mieux sauter”, să te retragi 
pentru a-ţi lua un elan mai bun, era limitată. 

Rezultatele dezastruoase ale acestei 
rigidităţi s-au făcut simţite pe frontul de sud 
în anul 1943. Ele se vor repeta şi pe frontul 
de nord, în anul următor, exact în sectorul 
în care germanii se dovediseră atât de greu 


de învins. 


Capitolul 29 


Declinul japonez din Pacific 


În prima fază a războiului din Pacific, 
Japonia cucerise întreaga parte vestică şi 
sud-vestică a oceanului - cu toate insulele 
aflate acolo - şi ţările riverane din sud-estul 
Asiei. În a doua fază Japonia încercase să-şi 
extindă controlul asupra bazelor americane 
şi engleze din Insulele Hawaii şi Australia, 
cât şi reculul suferit de aceasta în bătăliile 
aeronavale de la Midway şi Guadalcanal, în 
Insulele Solomon, în drumul ei către 
Australia. 

Cea de-a treia fază i-a găsit pe japonezi 
pe poziţii defensive; conform ordinelor 
comandanților armatelor japoneze din 


Pacificul de sud-vest trebuiau „menținute 


toate poziţiile ocupate în Insulele Solomon 
şi Noua Guinee”. Doar în Birmania aceştia 
se lansaseră în acţiuni de urmărire a 
Aliaților, dar şi acestea avuseseră înesenţă 
un caracter defensiv - anticiparea şi 
prevenirea unei contraofensive britanice 
dinspre India. Posibilitatea realizării 
efective a unor acţiuni ofensive fusese 
oricum anulată prin pierderea de către 
japonezi a patru portavioane la Midway, a 
doua nave de linie şi a mai multor nave mai 
mici la Guadalcanal, la care se adăuga şi 
pierderea a sute de avioane în cele două 
operaţii de importanţă vitală. Aliaţii 
ajunseseră iarăşi în avantaj; problema cea 
mai importantă care se punea acum era 


dacă şi cum puteau profita de acest lucru. 


x 


Planul ofensivei japoneze, ca şi 
realizarea lui efectivă, beneficiaseră din plin 
de avantajul strategic al poziţiei geografice 
a Japoniei. S-a folosit de acest atu atât în 
ofensivă, cât şi în defensivă. Pentru reuşita 
victoriilor lor rapide, japonezii se bazaseră 
pe  înconjurarea Japoniei cu cercuri 
defensive concentrice, care ofereau 
formidabile obstacole în calea oricărei 
încercări de invazie din partea Aliaților”. 

Pe hartă existau la prima vedere 
numeroase variante de atac, dar la o privire 
mai atentă numărul acestora era mult mai 
mic. Cercetând harta de sus în jos, trebuia 
scoasă din calcul varianta unui atac prin 
Pacificul de Nord, unde nu existau bazele 
corespunzătoare aliate, iar furtunile şi ceața 


erau frecvente în această zonă. O 


contraofensivă dinspre poziţiile sovietice 
din Orientul îndepărtat era irealizabilă 
datorită încăpăţânării lui Stalin de a nu 
participa la asemenea acţiuni şi de a nu se 
angaja într-o luptă cu Japonia câtă vreme 
Rusia se afla sub presiunea atacului german 
pe flancul ei de vest. Un atac aliat prin 
China era imposibil datorită greutăților în 
aprovizionare, date fiind condiţiile existente 
acolo, cât şi a faptului că Aliaţii nu se 
puteau bizui prea mult pe chinezi. Varianta 
cu Birmania căzuse şi ea, din cauza 
distanţei prea mari până la poziţiile pe care 
britanicii fuseseră obligaţi să se retragă - 
peste graniţa Indiei - şi a evidentei lor lipse. 
De resurse necesare unei înaintări imediate. 

1 Vezi hărţile de la pag. 266 - 7,463, 


vol. I. 


În scurtă vreme a devenit clar că orice 
contraofensivă cu şanse de izbândă trebuia 
să se bazeze pe americani şi pe căile 
convenabile acestora. Existau două variante 
de bază: una, de-a lungul unei direcţii prin 
Pacificul de Sud-Vest, care pornea de la 
Noua Guinee şi se oprea în Filipine; a doua, 
prin Pacificul Central. Generalul Douglas 
MacArthur, în calitatea sa de Comandant- 
şef pentru Pacificul de Sud-Vest, opta în 
mod normal pentru prima variantă, forțând 
declanşarea grabnică a atacului. El susţinea 
că aceasta ar fi cea mai rapidă cale de A 
deposeda Japonia de proaspăt cuceritele ci 
posesiuni sudice, pe care se baza 
aprovizionarea cu materii prime esenţiale 
efortului japonez de război. După părerea 


lui, ruta prin Pacificul Central urma să fie 


expusă atacului din mănunchiul de insule 
aflate sub control japonez, în cai e se 
construiseră rapid baze navale şi aeriene. 
Mai mult decât atât, australienii nu vor fi 
mulţumiţi cu alegerea unei direcţii atât de 
îndepărtate, pentru a contraataca. 
Conducătorii marinei militare 
americane s-au pronunţat, însă, în favoarea 
direcţiei prin Pacificul Central. Ei susțineau 
că această direcţie le va permite să-şi 
folosească marile portavioane, tot mai 
numeroase, cu mai mult succes decât ar 
putea-o face în apele „înghesuite” din jurul 
Noii Guinee. De asemenea, ea permitea 
punerea în practică a noului lor concept 
care prevedea folosirea forțelor de 
debarcare pentru a izola şi a domina un 


grup de insule. S-ar realiza în acelaşi timp, 


mai spuneau aceştia, şi noua modalitate 
tehnică de aprovizionare de pe uriaşele lor 
nave, în loc să-şi trimită cu regularitate 
vasele înapoi, către porturi. Ei mai 
argumentau că, pe această direcţie, se vor 
evita riscurile la care erau supuşi pe 
direcţia sudică; ei puteau fi atacați doar pe 
flancuri de către forţele japoneze din 
insulele ocupate, în timp ce un atac mai la 
sud, uşor previzibil, putea să se lovească în 
permanenţă de o apărare mai îndârjită. Un 
alt motiv şi mai puternic prin subiectivismul 
lui, consta în faptul că amiralii doreau să 
împiedice controlul lui MacArthur asupra 
portavioanelor, deoarece acesta tindea să 
monopolizeze totul. 

La „Conferinţa Trident”, ţinută în mai 


1943 la Washington, s-a decis ca atacul să 


se desfăşoare pe ambele direcţii, cu scopul 
de a provoca incertitudine în rândurile 
japonezilor, obligându-i astfel să-şi 
disperseze forţele şi să nu le concentreze 
pentru a le disloca în funcţie de necesităţi. 
Ambele direcţii convergeau către Fâuptwe. 
Aceastkdecme corespundea  dezideratului 
alternării obiectivelor amenințate, care 
constituia avantajul esențial al strategiei 
abordării indirecte. Această hotărâre de 
compromis nu tinea însă seama de lecţia 
istoriei care demonstrase că dualitatea 
producerii  dilemelor se obținea mai 
economic utilizând o singură direcţie, care 
să amenințe obiective alternante - obiective 
pe care inamicul ar face orice ca să le poată 
apăra - şi care constituia, în sine, o singură 


linie de operaţiuni. 


Atacul în forma unei furci cu doi dinţi 
cerea în mod inevitabil o pregătire mai 
amplă şi, implicit, mai de durată în ceea ce 
privea trupele, navele, echipamentul de 
debarcare, bazele navale şi aeroporturile. 
Această perioadă de pregătire mai lungă le 
oferea japonezilor rāgazul necesar 
consolidării propriilor mijloace de apărare, 
îngreuind sarcina americanilor, mai ales în 
privinţa operaţiilor de debarcare şi a 
luptelor pe uscat. 

Pe parcursul acestui răgaz important, 
singura operație semnificativă a fost 
expediția americană pentru recucerirea 
Insulelor Aleutine, în nordul Pacificului. 
Strategic vorbind, această mişcare se 
petrecea prea departe pentru a genera 


vreun efect asupra desfăşurării războiului. 


Importanţa ei se situa pe planul secund, 
fără a fi de niciun ajutor, neconstituind nici 
măcar o diversiune. Unica ei valoare era de 
ordin psihologic, de  îmbărbătare a 
poporului american, oarecum neliniştit de 
aparenta ameninţare asupra Alaskăi, din 
iunie, când o mică forţă japoneză de 
debarcare ocupase Kiska şi Attu. Această 
tonifiere fusese obţinută însă cu preţul unei 
mari risipe de resurse americane, încă 
limitate. 

O reacţie anterioară la ocuparea celor 
două insule o constituise bombardarea 
insulei Kiska la începutul lunii august; apoi, 
la sfârşitul aceleiaşi luni, trupele americane 
debarcaseră pe insula Adak, aflată la vreo 
320 km la est de Kiska, unde construiseră 


un aerodrom care să sprijine un eventual 


atac asupra insulei ocupate. În ianuarie 
1943 ei plecaseră să recucerească insula 
Amchitka, aflată la 145 km spre est de 
Kiska, în acelaşi scop. Ulterior, comandanții 
americani locali se hotărâseră să atace Attu, 
insula cea mai vestică din lanţul Aleutinelor, 
dându-şi seama că era mult mai slab 
apărată decât Kiska. Sfârşitul lui mai le 
întrerupsese planurile, deoarece forța 
americană de blocadă navală dăduse peste 
una japoneză, uşor superioară, care escorta 
trei transportoare de trupe. După o luptă de 
la mare distanţă, care a durat trei ore, 
japonezii au dat înapoi. Niciuna din părţi n-a 
pierdut vreo navă, dar s-a reuşit 
reîntoarcerea din drum a transporturilor cu 
întăriri. 


La 11 mai americanii au debarcat o 


divizie pe Attu, la adăpostul ceţii şi al 
acoperirii oferită de tunurile a trei nave de 
linie. Cu un raport de forţe de peste 4 la 1 
în favoarea ei, divizia a împins garnizoana 
japoneză (ce cuprindea vreo 2.500 de 
oameni) înapoi spre munţi, la capătul a 
două săptămâni de lupte aprige. Japonezii 
au fost cei care i-au scutit pe americani de 
a-i urmări prin munţi, lansând un atac 
sinucigaş asupra poziţiilor americane, în 
care şi-au pierdut viaţa aproape toţi. 
Americanii au reuşit să prindă vii doar 26 
de japonezi. Apoi ei s-au concentrat asupra 
Kiskăi. Supuşi constant unei presiuni venită 
din aer şi de pe ocean, japonezii, aflaţi pe 
insula acum izolată au fost nevoiţi să-şi 
evacueze garnizoana (circa 5.000 de 


oameni) în noaptea de 15 iulie, sub 


protecţia ceţii. Americanii au continuat să 
bombardeze insula două săptămâni şi 
jumătate, după care au debarcat aproape 
34.000 de soldaţi care au scotocit terenul 
cinci zile, până s-au convins că era complet 
pustiu. 

Aleutinele fuseseră eliberate, dar 
americanii folosiseră pentru o operaţiune 
lipsită de importanţă 100.000 de soldaţi, 
sprijiniți de o mare forţă aeriană şi navală. 
Acesta este un exemplu flagrant al risipei de 
forţe, care demonstrează totodată ce efect 
poate avea o diversiune realizată cu costuri 
minime. 

Această aparentă remiză din Pacificul 
de Sud-Vest a ţinut până în vara anului 
1943. 


Spre norocul americanilor şi al Aliaților 


acestora, acţiunile de prevenire a atacurilor 
au fost împiedicate şi întârziate de 
conflictele de păreri existente între şefii 
armatei terestre japoneze şi cei ai marinei. 
Ambele părţi considerau că trebuiau 
păstrate cuceririle Japoniei, dar fiecare 
avansa o altă modalitate de a realiza acest 
lucru. Armata era adepta operaţiunilor 
terestre în Noua Guinee, o poziţie avăhsată 
pe care o considerau necesară pentru 
securitatea teritoriilor cucerite în Indii le 
Olandeze de Est şi în Filipine. Marina vedea 
ca obiective primordiale Insulele Solomon şi 
Bismarck. Considerându-le puncte 
strategice în apărarea marii baze navale 
japoneze de la Truk, în Insulele Caroline, 
aflate la I 600 km mai la nord. Când era 


vorba de strategie, armata câştiga 


întotdeauna în faţa marinei. 

În cele din urmă s-a stabilit o linie 
defensivă ce pornea de la Simla Isabela şi 
Noua Georgic din Insulele Solomon, către 
vest, spre Guadalcanal, apoi către. Lac din 
Noua Guinee (zona vestică a Penisulei 
Papua). Marina urma să se ocupe de 
sectorul Insulelor Solomon, iar armata de 
cel al Noii Guinee. 

Comandamentul Armatei de la Rabaul, 
unde se afla Cartierul general al întregii 
zone, a dirijat operaţiunile Armatei a 17-a 
din Insulele Solomon şi ale Anualei a 18-a în 
Noua Guinee; Divizia 7 aeropurtată a fost 
ataşată primei, iar 6 aeropurtată celei de a 
doua. Forţa navală cuprindea Flotila 8 şi 
Escadrila 11, ambele dirijate tot de 


Cartierul general de la Rabaul. Forţa navală 


uşoară, formată din  crucişătoare şi 
distrugătoare, putea fi întărită cu nave mai 
grele de la Truk. 

Forţele terestre din zonă erau mai 
puternice: trei divizii ale Armatei a 18-a în 
Noua Guinee, totalizând 55.000 de soldaţi, 
şi două divizii plus o brigadă şi alţi soldaţi ai 
Armatei a 17-a în Insulele Solomon şi 
Bismarck.  Înciuda faptului că forțele 
aeriene japoneze fuseseră decimate în 
luptele de la Guadalcanal, armata dispunea 
de 170 de avioane, iar Marina de 240. 
Exista speranţa ca în următoarele şase luni 
să se primească încă 10 - 15 divizii, iar 
numărul avioanelor să se ridice la 850. 
Aşadar, o strategie de păstrare sau de 
„limitare”, părea perfect viabilă. 


Planurile americanilor erau complicate 


de decizia privind împărţirea acestui teatru 
de război într-o zonă a Pacificului Central şi 
una a Pacificului de Sud-Vest, despărțite 
între ele prin linia Insulelor Solomon. 
Pentru a uşura activitatea de planificare, 
şefii Statului major reunit au hotărât ca 
MacArthur să preia comanda strategică 
asupra întregii zone cuprinsă între Insulele 
Solomon şi Noua Guinee, în timp ce 
amiralul Halsey, comandantul Pacificului de 
Sud, să deţină controlul tactic al zonei; 
forţele navale aparţinând de Pearl Harbor, 
care operau în zonă, urmau să rămână sub 
comanda amiralului Nimitz, în zona 
Oceanului Pacific. 

Obiectivul strategici americanilor era 
spargerea barierei formată de Arhipelagul 


Bismarck şi capturarea principalei baze 


japoneze de la Rabaul prin lovituri 
alternative date de pe ambele direcţii de 
înaintare, pentru a-i ţine pe japonezi „în 
priză”. Pentru început, forţele lui Halsey 
urmau să ocupe Insulele Russell, la vest de 
Guadalcanal, şi să le transforme în baze 
aerianc şi navale. Urmau, la rând, două 
insule din grupul Trobriand, în estul Noii 
Guinee, destinate a fi baze aeriene pentru 
atacul Rabaulului, şi ca puncte de efectuare 
a schimburilor forţelor aeriene dintr-o linie 
în alta. O a doua fază consta în înaintarea 
forţelor lui Halsey către Noua Georgic (în 
Insulele Solomon, la vest de Guadalcanal) 
pentru a captura aerodromul-cheie de la 
Munda, în timp ce MacArthur trebuia să 
ocupe poziţiile japoneze de lângă Lae, pe 


coasta de nord a Noii Guinee. Până să 


reuşească MacArthur în misiunea lui, se 
spera că Halsey va izbuti să asigure Insula 
Bougainville, aflată la capătul vestic al 
Arhipelagului Solomon. A treia fază consta 
în întoarcerea spre nord a forţelor lui 
MacArthur, traversarea către Noua Britanie 
din Arhipelagul Bismarck, marea insulă în 
nordul căreia se afla Rabaulul. Apoi, în cea 
de-a patra fază, urma atacul asupra 
Rabaulului. Se estimase că atacul asupra 
Rabaulului va avea loc la opt luni după 
deschiderea campaniei. 


MacArthur dispunea de şase divizii, din 
care trei australiene, în zona Pacificului de 
Sud-Est, de circa o mie de avioane (un sfert 
dintre ele erau australiene); şi urma să 
primească încă două divizii americane; alte 
opt divizii australiene aşteptau gata 
pregătite. Halsey avea şapte divizii (două de 
infanterie marină americane, iar una din 
Noua Zeelandă), şi 1.800 de avioane (din 


care 700 americane). Forţa navală era 
variată; dacă o forţă amfibie se construia 
pentru fiecare atac în parte, o mare parte a 
navelor de război fusese împrumutată pe 
termen scurt din rezervele lui Nimitz, de la 
Pearl Harbor. În final, Halsey se alesese cu 
şase nave de linie, două portavioane şi mai 
multe nave mai mici. Forţa obţinută era 
suficientă pentru succesul operaţiunii, deşi 
MacArthur solicitase în jur de 22 de divizii 
şi 45 de escadrile. 

În perioada preliminară, sau de 


„remiză Îndelung plănuita ofensivă 
americană trebuia să înceapă pe data de 30 
iunie şi viza trei obiective: forţele americane 
ale generalului Krueger urmau să debarce 
în insulele Kiriwina şi  Woodiark (sau 
Muma), din grupul Trobriand; trupele din 
Noua Guinee (formate mai ales din 
australieni), de sub comanda generalului 
Herring, trebuiau să debarce lângă 


Salamaua, în Golful Huon; cele de sub 


comanda amiralului Halsey aveau drept 
ţintă Noua Geonzie. 

Debarcarea în grupul Trobriand n-a 
întâmpinat nicio urmă de rezistenţă, astfel 
că s-a trecut imediat la construirea 
aerodromurilor. Cea din Noua Guinee a 
debutat favorabil; americanii sosiți să-i 
sprijine pe australieni nu avură prea mult 
de furcă, deşi armata japoneză din acea 
zonă (circa 6.000 de oameni) nu a putut fi 
obligată să se retragă spre capătul 
Salamaua decât pe la mijlocul lui august. În 
aceste condiţii, forţele de asalt americane 
au primit ordinul să aştepte plănuitele 
debarcări de proporţii din Peninsula Huon, 
pentru a lansa atacul asupra principalului 
obiectiv - Lae. Atacul forţelor lui Halsey în 


Noua Guinee s-a dovedit însă mult mai 


dificil. 

În marea insulă Noua Georgie exista o 
garnizoană japoneză care cuprindea circa 
10.000 de oameni, care beneficia în plus de 
condiţiile junglei şi de climatul umed. Acest 
obstacol a devenit şi mai greu de trecut din 
cauza ordinelor  Cartierului General 
Imperial conform cărora obiectivul trebuia 
menţinut cât mai mult cu putinţă. La toate 
acestea se adăugau recifurile de pe coasta 
nord-estică şi centura de insulițe de la sud 
şi de la vest. 

Planurile americanilor prevedeau 
debarcări consecutive în trei locuri. 
Principala debarcare, la nivel de divizie, 
trebuia sā aibā loc pe coasta vestică a 
Insulei Rendova. De aici urmau să fie 


traversate strâmtorile care se întindeau pe 


o distanţă de 8 km debarcarea ar fi avut loc 
apoi lângă importanta bază aeriană de la 
Munda. O dată reuşită această încercare, o 
forţă mai mică urma să debarce pe coasta 
de nord a Noii Georgii, la 16 km de Munda, 
tăind astfel posibilitatea japonezilor de a 
primi întăriri pe mare. 

Mai erau prevăzute trei debarcări 
subsidiare în sud. Forţa navală de acoperire 
cuprindea 5 portavioane, trei nave de linie, 
9 crucişătoare şi 29 de distrugătoare, în 
timp ce forţa aeriană consta din 530 de 
avioane. 

Un raport primit de la supravegherea 
de coastă, care avertiza despre deplasarea 
japonezilor câtre sudul Noii Georgii, l-a 
decis pe Halsey să înceapă prima debarcare 


pe data de 21 iunie, în loc de a aştepta până 


pe 30. El n-a întâmpinat nicio rezistenţă, 
astfel încât debarcările subsidiare au avut 
loc cu succes pe data de 30. 

În ceea ce priveşte debarcarea 
principală din Insula  Rendova, forţa 
americană, însumând circa 6.000 de 
oameni, a învins rapid garnizoana japoneză 
formată din 200 de soldaţi. Următoarele 
debarcări, lângă Munda, au avut loc în 
primele două săptămâni ale lui iulie. Forțe 
navale slabe ale japonezilor au încercat 
câteva atacuri, ca în campania de la 
Guadalcanal, şi au reuşit să producă avarii 
considerabile crucişătoarelor, în timp ce 
erau debarcaţi 3.000 de oameni. 

Pe uscat, diviziile americane 
neexperimentate înaintau greu prin junglă 


către Munda, după ce  străbătuseră 


strâmtorile de la Rendova (în ciuda 
ajutorului formidabil primit de la aviaţie* 
artileria terestră şi tunurile de pe nave). 
Rapoartele  sesizau moralul scăzut al 
trupelor, astfel încât a fost trimisă încă o 
divizie şi jumătate către Noua Georgie; La 
data de 5 august s-a reuşit, în sfârşit, 
capturarea Mundei şi a zonelor 
înconjurătoare, dar majoritatea garnizoanei 
japoneze a reuşit să se retragă pe insula 
vecină din nord, Kolombangara. În luptele 
navala care au urmat, dominaţia aeriană a 
americanilor a produs pierderi navale grele 
japonezilor. 

Lentul progres al americanilor în Noua 
Georgie i-a determinat pe Halsey, cât şi pe 
alţi comandanţi americani, să recunoască 


dezavantajele unei avansări pas cu pas, care 


îi permitea inamicului să-şi fortifice linia de 
apărare imediat următoare. Acest fapt anula 
marele avantaj al superiorității aeriene şi 
navale. Ca urmare, s-a hotărât ca 
Kolombangara, cu garnizoana ei de 10.000 
de oameni, să fie izolată şi lăsată „să se 
veştejească singură”, în timp ce forţele 
americane au atacat insula mai mare, dar 
mai slab apărată, Vella Lavei la unde exista 
o garnizoană cu numai 250 de oameni. 
(Acesta a fost un exemplu de „săritură” 
planificată, şi a reprezentat un progres faţă 
de acţiunea din Insulele Aleutine.) Pe lângă 
asta, o bază aeriană la Vella Lavella îi 
aducea pe Aliați la o depărtare de numai 
160 km de Bougainville, cea mai vestică 
insulă din Arhipelagul Solomon. 


Debarcarea în Vei la Lavella a avut loc 


la 15 august, chiar înainte de încheierea 
capturării Noii Georgii. La aceasta se 
adăugă şi năruirea speranţelor generalului 
Sasaki, comandantul forțelor locale 
japoneze, de a reuşi prelungirea rezistenței 
din Kolombangara; el a primit ordinul de a 
ceda insulele din centrul Arhipelagului 
Solomon şi de a se întoarce la Bougainville. 
La sfârşitul lui septembrie şi începutul lui 
octombrie, în câteva nopţi succesive, 
numeroasa garnizoanā de la Kolombangara, 
ca şi cea mai puțin numeroasă de la Veila 
Lavella, au fost evacuate. 

Per total, pierderile japoneze se ridicau 
la aproximativ 2.500 de oameni şi 17 nave 
de luptă în Noua Guinee, în timp ce Aliații 
au înregistrat circa 1.000 de morţi (mult 


mai mulți au murit de boli) şi şase nave. De 


luptă. Forțele aeriene japoneze au 
înregistrat pierderi mult mai serioase decât 
cele ale Aliaților. 

Presiunea Aliaților în Salamaua a fost 
menţinută şi în luna august, în special 
pentru a masca pregătirile de atac asupra 
Lae-ului şi a Peninsulei Huon, ale căror 
porturi şi baze aeriene erau necesare 
Aliaților pentru lovitura care urma să aibă 
loc în nordul Noii Britanii, ca şi pentru 
apărare flancurilor pe durata acesteia. 

În vederea cuceririi Peninsulei Huon, 
generalul MacArthur plănuise utilizarea 
desanturilor aeriene, navale şi acţiuni ale 
trupelor de uscat, ceea ce conferea atacului 
caracterul unei operaţiuni complexe; el 
dispunea de suficiente resurse pentru a-şi 


permite o singură variantă, dacă va fi cazul. 


În ziua de 5 septembrie grosul Diviziei 9 
australiene a debarcat la est de Lae. A doua 
zi Regimentul 503 american, de paraşutişti, 
a fost lansat asupra bazei aeriene scoase 
din uz de la Nadzab, la nord-vest de Lae. 
Aceasta a reprezentat prima operaţiune a 
paraşutiştilor Aliați în Pacific. Imediat ce 
baza aeriană a fost ocupată, Divizia 7 
australiană a sosit acolo cu avioane de 
transport. În acelaşi timp s-a reluat 
înaintarea  australiano-americană către 
Saiamaua. 

Atacurile convergente au întâmpinat o 
rezistenţă slabă deoarece Înaltul 
Comandament Imperial Japonez intuise că 
unica divizie din zonă era pe punctul de a fi 
izolată; în consecinţă, a ordonat retragerea 


acesteia de-a lungul peninsulei muntoase 


către Kiari, aflat la 80 km după Lac. 
Saiamaua a fost evacuată pe data de 11 
septembrie, iar Lac în 15. Speranțele 
japonezilor de a păstra controlul asupra 
portului Finschhafen din capătul peninsulei 
s-au spulberat prin debarcarea la faţa 
locului a unei brigăzi amfibii australiene, în 
ziua de 22 septembrie. În ciuda faptului că 
japonezii aduseseră acolo o altă divizie ca 
întărire, au fost împinşi încet înapoi, de-a 
lungul coastei. Între timp. Divizia 7 
australiană avansa rapid în susul văii râului 
Markham, dinspre Lae; la începutul lui 
octombrie ea ajunsese deja în Dumpu, la 
mai puţin de 80 km depărtare de următorul 
obiectiv important, portul Madang, aflat la 
250 km nord-vest de Lae. La sfârşitul anului 


1943 forţele Aliaților se aflau în postura de 


a lansa un dublu atac, de-a lungul coastei, 
cât şi spre interior, la Madang, în ciuda 
faptului că se găseau în întârziere faţă de 
graficul stabilit. 

În septembrie 1943, Cartierul General 
Imperial a devenit conştient că estimările 
optimiste ale situaţiei, cât şi planurile de 
viitor, trebuiau reevaluate. Forţele japoneze 
deveniseră prea slabe pentru a face faţă 
suprafeţei pe care erau împrăştiate, iar 
americanii îşi reveniseră neaşteptat de 
repede după prima înfrângere. Acum ei 
deţineau supremaţia atât în aer, cât şi pe 
apă. Japonezii au înţeles că trebuie să-şi 
restrângă aria suprafeţelor controlate şi să- 
şi scurteze arcul defensiv. Pe lângă 
presiunea la care acesta era supus pe 


flancuri, mai gravă se profila ameninţarea 


care venea dinspre Pearl Harbor, chiar pe 
centrul arcului, acolo unde amiralul Nimitz 
strânsese mai multe nave ca oricând. 

Situaţia militară precară a Japoniei era 
agravată şi de o bază economică slabă. 
Producţia de avioane era mult inferioară 
celei americane, astfel că nu-şi putea apăra 
navele comerciale. 

„Noua politică operaţională” concepută 
de cartierul General Imperial la mijlocul lui 
septembrie se baza pe estimarea suprafeţei 
minime necesară îndeplinirii obiectivelor 
sale de război. Zona minimă, numită „sfera 
de apărare naţională absolută”, se întindea 
din Birmania, de-a lungul barierei malayeze, 
către Noua Guinee Occidentală; de acolo 
către Insulele Caroline, Mariane şi până la 


Kurile. Această  „contracţie” a arcului 


defensiv făcea precum cea mai mare parte 
din Noua Guinee şi tot Arhipelagul 
Bismarck (inclusiv Rabaulul), Arhipelagul 
Solomon, Gilbert şi Insulele Marshall, să 11 
c considerate neesenţiale, deşi erau obligaţi 
să le păstreze încă o jumătate de an. Până 
atunci, sperau ci, zona minimală „absolută” 
se va transforma într-o barieră 
invulnerabilă, industria japoneză de avioane 
îşi va tripla producţia, iar Flota combinată 
va fi suficient de puternică pentru a face 
faţă în lupta Flotei americane din Pacific. 
Până atunci forțele japoneze din 
Pacificul de Sud-Vest au fost chemate să țină 
piept unei forțe aliate care se ridica deja la 
20 de divizii, sprijinită de aproape 3.000 de 
avioane. Japonezii aveau trei divizii în Noua 


Guinee, una în Noua Britanie, una în 


Bougainville, iar o a şasea se afla pe drum. 
Japonia avea 26 de divizii în China şi 15 în 
Manciuria - pentru a ţine piept unei 
eventuale invazii sovietice. Deci, în 
domeniul forțelor terestre, slăbiciunea 
japonezilor nu consta în numărul diviziilor, 
ci în distribuirea acestora. 

La Aliați, progresul lent îl făcea pe 
MacArthur tot mai nerăbdător, mai ales 
după ce îşi dăduse seama că Statul Major 
American Unit înclina să acorde prioritate 
direcţiei Pacificului Central, unde distanţa 
de străbătut era mai mică şi implicit timpul 
mai scurt. Graba lui şta motivată şi de 
faptul că Statul Major îşi exprimase părerea 
potrivit căreia cucerirea Rabaulului nu 
fusese esenţială şi că acest punct straşnic 


apărat putea fi „sărit”, lăsat izolat. Amiralul 


Halsey era tot un om de acţiune; 
nerăbdarea cestuia de a începe înaintarea 
către Insulele Solomon era justificaţi şi de 
faptul că multe dintre navele sale, ca şi 
Divizia 2 infanterie marină, fuseseră retrase 
pentru a fi folosite pe direcţia Pacificului 


Central. 


Campania de la Bougainville 


Pe această insulă mare aflată în 
extremitatea vestică a Arhipelagului 
Solomon, se afla o garnizoană japoneză 
formată din aproape 40.000 de soldaţi şi 
20.000 de marinari, grosul trupelor fiind 
masat în sudul insulei. Forţele lui Halsey 
erau atât de slătâite din punct de vedere al 


numărului de nave şi echipamente de 


debarcare, încât el putea debarca cel mult o 
singură divizie întărită. Locul debarcării a 
fost ales inteligent - golful împărăteasa 
Augusta, pe coasta de vest, mai puţin 
apărată, unde terenul era propice 
amenajării aerodromurilor. 

După ce au bombardat serios bazele 
aeriene japoneze din Bougainville şi au 
ocupat insulele din apropierea acestuia, 
Aliaţii au debarcat în ziua de 1 noiembrie, 
surprinzându-i pe japonezii care se aşteptau 
ca acţiunea să aibă loc în sud, acolo unde 
marea era mai blândă. Contraatacurile 
japoneze aeriene şi navale s-au soldat cu 
pierderi mult mai mici decât ale acestora. 
Atacurile aeriene asupra  Rabaulului 
executate de pe portavioanele americane, 


cât şi cele ale forţelor aeriene aliate asupra 


Noii Guinee, şi-au adus de asemenea 
contribuţia la anihilarea intervenției 
proaspăt refăcutelor forţe aeriene japoneze 
de la Rabaul. O importantă lecţie pentru 
viitor a constituit-o modul în care forţele 
rapide de portavioane au operat în zone 
care păreau bine acoperite de aviația 
japoneză cu baze la sol. 

Pe uscat, trupele americane, întărite cu 
încă o divizie, au câştigat treptat teren, 
unind poziţiile de pe plajă şi au realizat un 
confortabil cap de pod, cu o lăţime de peste 
15 km. Până la mijlocul lui decembrie, 
americanii debarcaseră în total 44.000 de 
oameni apți pentru a apăra zona. Reacţia 
japonezilor a fost lentă, deoarece ei credeau 
în continuare că principala lovitură din 


partea americanilor va veni din altă parte. 


Chiar şi atunci când au înţeles că 
debarcarea din golful împărăteasa Augusta 
era de fapt principala ameninţare, 
contraofensiva lor a întârziat, deoarece 
trebuiau să-şi aducă trupele din sud, pe o 
distanţă de 80 km şi prin junglă. În 
consecinţă, n-au fost capabili să desfăşoare 
acţiuni mai deosebite, astfel că s-a instalat o 
perioadă de acalmie ce a durat până spre 


sfârşitul lunii februarie. 


Ocuparea insulelor Bismarck şi 


Amiralității 


În acest timp Aliații continuau să 
înainteze în Noua Guinee, în ziua de 2 


ianuarie 1944, Mac Arthur a debarcat o 


forţă americană de circa 7.000 de oameni în 
Saidor, la jumătatea distanței dintre 
Peninsula Huon şi Madang, forţă dublată de 
alţi militari. Astfel, rămăşiţele istovite ale 
armatei japoneze, egale ca număr cu 
americanii, care încercau să reziste la Sio, 
în vestul peninsulei, s-au trezit cu 
retragerea de-a lungul coastei tăiată. Cu 
greu au reuşit să scape după un marş lung 
şi ocolitor prin munţii acoperiţi de junglă, o 
retragere care i-a costat viaţa a mai multe 
mii de oameni. Concomitent, celălalt braţ al 
menghinei formată din forţele australiene 
care se îndreptau în aceeaşi direcţie începu 
să înainteze dinspre Dumpu, în valea 
Markhamului, către coastă, unde ajunse în 
13 aprilie. La 24 aprilie forţele lui 


MacArthur au ocupat Madangul, fără prea 


mari probleme, deoarece Cartierul General 
Imperial  grăbise retragerea, ordonând 
trupelor din Noua Guinee să dea înapoi 
aproape 320 km către vest, până la Wewak. 

MacArthur a lansat următorul atac 
înainte ca Peninsula Huon să fie în 
întregime cucerită. La 15 decembrie forţa 
„Alamo” condusă de generalul Krueger a 
început debarcarea pe coasta sud-estică a 
Noii Britanii, lângă Arawe; imediat după 
Crăciun, două divizii au debarcat pe vârful 
vestic, lângă Cape Gloucester, pentru a 
ocupa aerodromul aflat acolo. Deşi 
renunţase la ideea atacării Rabaulului, 
MacArthur dorea să obţină controlul asupra 
sirimtorii din două părţi, ca o protecţie 
pentru înaintarea sa vestică în Noua 


Guinee. Capătul vestic al Noii Britanii, unde 


debarcaseră americanii, era apărat de un 
detaşament japonez format din 8.000 de 
oameni, proaspăt sosit din China. Acesta se 
afla însă despărţit de Rabaul printr-o fâşie 
de pământ - aproape 500 km distanţă îi 
separa de celălalt capăt al insulei în formă 
de semilună, iar ajutorul aerian pe care 
puteau conta era mai degrabă simbolic, 
întrucât Divizia 7 aeriană fusese retrasă în 
zona Celebes, aflată la 3.200 km vest. În 
aceste condiţii, forţele japoneze de lângă 
Gloucester nu puteau opune o rezistenţă 
serioasă, astfel că în curând au pornit într-o 
lungă retragere către Rabaul. 

Spre sfârşitul lui februarie o forţă de 
recunoaştere a Diviziei 1 cavalerie a 
debarcat în Insulele Amiralității, aflate la 


400 km nord de Capul Gloucester. Aici se 


găseau mai multe aerodromuri şi teren 
pentru amenajarea altora, ca şi un loc 
încăpător de ancorare, bine adăpostit. 
Garnizoana japoneză care număra circa 
4.000 de soldaţi a opus o rezistenţă mai 
mare decât se aşteptau americanii, dar a 
fost copleşită după ce la 9 martie grosul 
trupelor americane au debarcat şi i-au 
atacat pe japonezi din spate. La mijlocul 
lunii martie americanii îşi atinseseră 
principalele obiective şi puteau începe 
transformarea acestor insule într-o 
importantă bază aliată, chiar dacă japonezii 
au continuat lupta până în mai, când au fost 
complet anihilați. 

Şi astfel Rabaul, cu garnizoana lui de 
100.000 de oameni, a rămas izolat, fiind 


lăsat „să se veştejească singur”. Bariera 


Insulelor Bismarck fusese străpunsă, cu 
mult mai puţine pierderi decât în cazul unui 
atac frontal. 

Pe Bougainville au trecut patru luni de 
la debarcare până când comandantul 
japonez a reuşit să înţeleagă că debarcările 
din vest reprezentau de fapt atacul 
principal. În martie 1944 el a adus prin 
junglă o forţă de circa 15.000 de oameni cu 
care a atacat poziţiile americane de pe 
coastă, unde se aflau deja 60.000 de soldaţi. 
El estimase că în zonă existau 20.000 de 
soldaţi şi aproximativ 10.000 de trupe 
aeropurtate; chiar şi acest total ar fi trebuit 
să-l convingă că nu avea prea multe şanse. 
În atacul sinucigaş asupra unei forţe de 
patru ori mai mare, început la 8 martie şi 


continuat timp de două săptămâni, japonezii 


au pierdut mai mult de 8.000 de oameni, 
adică peste jumătate din efectiv. Americanii 
s-au situat sub 300. După această lovitură 
zdrobitoare, rămăşiţele garnizoanei 
japoneze, acum izolată, au fost lăsate să se 


„veştejească”. 


Înaintarea prin Pacificul Central 


Şi această lovitură, ca şi cea prin 
Pacificul de Sud-Vest, a fost îndreptată 
asupra Filipinelor şi a vizat recâştigarea 
poziţiilor americane, nefiind îndreptată 
nemijlocit asupra Japoniei. În această etapă 
a războiului, preocuparea principală a 
Statului Major Unit din Washington era ca 
după recucerirea Filipinelor, forţele 


americane să se îndrepte către China 


pentru a amenaja baze aeriene, necesare 
forţelor aeriene americane pentru a domina 
cerul Japoniei, a-i distruge sistemul 
defensiv, a-i tăia totodată şi căile de 
aprovizionare. 

Prin această strategie americanii îi 
puteau ajuta pe naţionaliştii chinezi conduşi 
de Cian  Kai-şi, să opună rezistență 
japonezilor. Astfel se explica şi nerăbdarea 
americanilor de a-i vedea pe britanici 
reluându-şi înaintarea în Birmania pentru a 
redeschide această cale de acces în sudul 
Chinei, pe unde Statele Unite îi puteau 
trimite lui Cian Kai-şi armament, sau chiar 
forţe armate. 

Dacă înaintarea prin Pacificul Central 
se desfăşura foarte rapid, forţele amiralului 


Nimitz urmau să-şi modifice linia de operaţii 


şi să se îndrepte către nord, pentru a ocupa 
Insulele Mariane, de unde cu noile 
„fortărețe zburătoare B-29”, bombardiere 
cu rază lungă de acţiune, o lovitură directă 
asupra Japoniei devenea posibilă. Insulele, 
aflate la mai puţimde 2.300 km de pământul 
Japoniei. Odată cu capturarea Marianelor în 
octombrie 1944, americanii şi-au dat seama 
că nu se putea conta prea mult pe sprijinul 
naţionaliştilor chinezi sau pe ajungerea 
britanicilor în sudul Chinei, într-un viitor 
foarte apropiat. 

Ocuparea insulelor Gilbert în cadrul 
planului înaintării prin Pacificul Central, 
amiralul King dorise să înceapă cu atacul 
Insulelor Marshall, dar ideea a fost 
abandonată din lipsa navelor şi a trupelor 


antrenate care să garanteze succesul 


operaţiunii. În consecinţă, s-a decis ca 
ofensiva să înceapă prin atacarea Insulelor 
Gilbert, în ciuda faptului că acestea se 
găsesc la o distanţă cam mare faţă de baza 
americană de la Pearl Harbor din Hawaii. 
Atacul urma să se constituie într-un 
antrenament în operaţiuni amfibii şi să 
permită amplasarea de baze pentru 
bombardierele necesare operaţiunii 
ulterioare asupra Insulelor Marshall. 
Insulele vestice, Makin şi Tarawa, urmau să 
constituie obiectivele principale. 

Nimitz, în calitatea sa de comandant 
suprem al zonei, l-a desemnat pe 
viceamiralul Raymond Spruance să conducă 
forţele de atac. Trupele de uscat, denumite 
Corpul 5 amfibiu, se aflau sub comanda 


generalului-maior Holland Smith din 


infanteria marină, în timp ce forţele care 
urmau să transporte trupele au fost trecute 
sub comanda  contraamiralului Richard 
Turner, ofiţer cu multă experienţă în astfel 
de operaţiuni. S-au alcătuit două forţe 
principale de atac: una în nord, care urma 
să cucerească Insula Makin, dotată cu şase 
transportoare ce duceau 7.000 de soldaţi 
din Divizia 27; una sudică, care trebuia să 
cucerească Insula Tarawa, dotată cu 16 
transportoare la bordul cărora se afla 
Divizia 2 infanterie marină, formată din 
18.000 de oameni. Pe lângă navele de 
escortă ale transportoarelor, invazia urma 
să fie asigurată şi de Forţa rapidă de 
portavioane a  contraamiralului Charles 
Pownall, formată din şase portavioane mari, 


cinci portavioane uşoare, şase nave de linie 


noi şi câteva nave de luptă mici. Pe lângă 
cele 850 de avioane aflate la bordul 
portavioanelor, atacatorii dispuneau şi de 
sprijinul a 150 de bombardiere ale trupelor 
de uscat, de la bazele aflate pe țărm. 

Cea mai importantă inovaţie a 
reprezentat-o Forţa de service mobilă, 
capabilă să asigure buna funcţionare a flotei 
şi să satisfacă orice necesităţi ale acesteia, 
exceptând reparaţiile capitale la marile 
nave de luptă. Existau petroliere, şlepuri, 
remorchere, dragoare, barje, nave bază, 
nave depozit de muniții. Ulterior s-au 
adăugat nave-spital, nave-cazarmă, un doc 
plutitor, macarale plutitoare, nave de 
asigurare, nave de asamblare pontoane de 
acostare şi altele. Acest „tren” plutitor a 


mărit considerabil raza de acţiune şi forţa 


Marinei militare în operaţiunile amfibii. 

După bombardamentele preliminare, 
atacul asupra Insulelor Gilbert, cu nume de 
cod „Operațiunea  Galvanică”, a fost 
declanşat la 20 noiembrie 1943 - din 
întâmplare data la care se aniversa ofensiva 
cu tancuri de la Cambrai, din anul 
1917Insulele Gilbert dispuneau de o 
apărare foarte slabă, deoarece întăririle 
promise prin „noua politică operaţională” 
din septembrie a Japoniei încă nu sosiseră. 
Pe Insula Makin se aflau doar 800 de 
japonezi, iar pe atolul Apamama, un obiectiv 
subsidiar, 25. Tarawa însă dispunea de o 
garnizoană de peste 3.000 de soldaţi şi era 
puternic fortificată. 

Mica garnizoană de pe Makin a rezistat 


timp de patru zile în faţa neexperimentatei 


divizii americane. De mult mai mult succes 
s-a bucurat acţiunea  „amfitracurilor” 
(vehicule amfibii tractate peste recifele de 
corali), dar forţa de debarcare era dotată cu 
puţine astfel de vehicule noi. 

Tarawa, cu garnizoana ei mult mai 
puternic apărată şi bine întărită, a fost 
bombardată de tunurile navelor (3.000 tone 
de obuze, în două ore şi jumătate), cât şi de 
bombardiere, înainte de începerea atacului 
Diviziei 2 infanterie marină, care se 
distinsese în luptele de la Guadalcanal. În 
ciuda acestor măsuri, o treime din cei 5.000 
de oameni debarcaţi a fost doborâtă încă 
din prima zi, în timp ce traversa fâşia 
îngustă de nici 550 în ce despărţea reciful 
de corali de plajă. Upravieţuitorii s-au 


dovedit însă de neînfrânt şi i-au silit pe 


japonezi să se retragă către două puncte 
întărite aflate în interiorul insulei; 
retragerea le-a permis infanteriştilor de 
marină să se desfăşoare şi să înconjoare 
amplasamentele întărite ale japonezilor. 

În noaptea de 22 noiembrie, japonezii i- 
au ajutat pe americani să-şi rezolve dificila 
sarcină, aruncându-se în repetate 
contraatacuri până când au fost nimiciţi, şi 
restul insulelor curățate rapid. 

Marina americană a pierdut un 
portavion de escortă, dar în ansamblu, 
grupul de portavioane s-a dovedit apt de a 
ține piept cu succes atacurilor aeriene 
japoneze de zi şi de noapte, în timp ce 
navele de luptă japoneze au evitat să se 
angajeze în lupta eu marca flotă a 


amiralului Spruance. 


Poporul american a fost şocat de 
pierderile suferite, iar atacul asupra 
Insulelor Gilbert a devenit un subiect 
violent controversat, în orice caz, 
experienţa acumulată s-a dovedit valoroasă 
sub aspectul detaliilor şi a dus la importante 
îmbunătăţiri ale tehnicii operațiunilor 
amfibii.  Contraamiralul S.E. Morison, 
istoricul oficial al Marinei, a denumit-o 
„rāsadul victoriei din 1945”. 

Nimitz şi statul său major erau deja 
ocupați cu planificarea urmātoarei acțiuni, 
ocuparea Insulelor Marshall. Atacul 
Insulelor Gilbert l-a făcut pe Nimitz să 
procedeze la o modificare-cheie a planului. 
El n-a mai abordat direct cele mai apropiate 
insule vestice din arhipelag; acestea urmau 


să fie sărite, atacul trecând pe lângă ele 


către atolul Kwajalein, aflat la 650 km 
depărtare. Dacă totul se desfăşura conform 
planului, rezervele lui Spruance aveau să 
încerce cucerirea Eniwetok-ului, o insulă 
aflată la capătul îndepărtat al arhipelagului 
care se întindea pe 1.100 km. Comanda a 
fost organizată la fel ca în cazul Insulelor 
Gilbert, dar s-au adăugat două noi divizii, 
ajungându-se astfel la 54.000 de trupe de 
asalt, cărora li se alăturau circa 31.000 de 
soldaţi ce urmau să ocupe teritoriile 
cucerite. În ceea ce priveşte flota, aceasta 
era formată din patru grupuri de 
portavioane, incluzând 12 transportoare şi 8 
nave de linie. S-au utilizat mult mai multe 
„amfitracuri”, blindate şi dotate cu 
armament, în timp e e avioanele de asalt şi 


vedetele au lansat rachete. 


Bombardamentul pregătitor urma să fie de 
patru ori mai puternic decât cel din Insulele 
Gilbert. 

Succesul planului s-a datorat faptului 
că japonezii au trimis foarte multe întăriri 
din trupele disponibile pentru a sprijini 
insulele estice ale arhipelagului, şi astfel au 
fost prinşi pe picior greşit de noua tactică a 
americanilor - aceea a atacului indirect şi a 
„salturilor”. 

După o scurtă întoarcere la Pearl 
Harbor pentru odihnă şi refacere, forţele 
rapide de portavioane s-au întors la sfârşitul 
lui ianuarie 1944 şi, prin zboruri continue 
(peste 6.000 ieşiri-avion în total), au 
paralizat acţiunile aeriene şi navale ale 
japonezilor pe întreaga durată a atacului 


asupra Insulelor Marshall, distrugând peste 


150 de avioane inamice. 

Atacul a început cu invadarea, la 31 
ianuarie, a insulei Majuro, lipsită de 
apărare, aflată în lanţul estic, şi care 
asigura un loc propice pentru ancorarea 
Forţei de service americane. Au fost 
ocupate apoi micile insule din apropiere de 
Kwajalcin, iar la 1 februarie s-a declanşat 
atacul principal. Garnizoana japoneză a 
contribuit la propria-i înfrângere prin 
multiple contraatacuri sinucigaşe, executate 
în tradiționalul spirit de sacrificiu „Banzai”. 
Deşi garnizoana avea peste 8.000 de 
oameni, din care 5.000 erau combatanți, 
americanii n-au pierdut decât 370 de soldaţi 
pentru obţinerea acestei victorii. 

Corpul de rezervă, format din circa 


10.000 de oameni, care nu participase la 


atac, a fost trimis să ocupe insula Eniwctok. 
Americanii s-ar fi aflat astfel la 1.600 km de 
Mariane, în timp ce numai 1.120 km 
separau insula de principala bază aeriană 
japoneză de la Truk, în Caroline. Pentru a 
proteja pe flancuri atacul asupra insulei 
Eniwctok s-a apelat la un puternic raid 
aerian de pe nouă portavioane asupra bazei 
de la Truk, desfăşurat concomitent cu 
debarcarea din Eniwetok. În noaptea care a 
urmat debarcării s-a mai efectuat încă un 
raid, ţintele fiind identificate prin radar; un 
al treilea raid s-a desfăşurat în dimineaţa 
următoare. Deşi amiralul Koga îşi retrăsese 
cea mai mare parte a flotei, două 
crucişătoare şi patru distrugătoare au fost 
scufundate, ca şi 26 de petroliere şi 


cargouri. Forţele aeriene japoneze au 


înregistrat pierderi şi mai grele; 250 de 
avioane comparativ cu 25 ale americanilor. 
Efectele strategice au fost şi mai grave, cele 
trei raiduri  ucigătoare obligându-i pe 
japonezi să-şi retragă toate avioanele din 
Insulele Bismarck şi să lase Rabaulul tară 
protecţie. Aceasta demonstra că înaintarea 
în Pacificul Central putea ajuta, şi nu 
întârzia, înaintarea lui MacArthur în 
Pacificul de Sud-Vest. 

Această operație a dovedit că 
portavioanele puteau distruge importante 
baze inamice, fără a-le ocupa şi tară a 
beneficia de ajutorul avioanelor staționate 
la sol. 

În aceste condiţii, capturarea Insulei 
Eniwetok s-a dovedit a 11 floare la ureche. 


Insulele înconjurătoare au fost rapid 


invadate, iar garnizoana de pe principala 
insulă n-a rezistat decât trei zile în faţa 
forţei de debarcare care cuprindea mai 
puţin de jumătate dintr-o divizie. 
Amenajarea noilor aerodromuri americane 
în Insulele Marshall putea începe 
neîntârziat. Insulele Gilbert şi Marshall 
fuseseră cucerite în aproximativ două luni, 
în timp ce japonezii speraseră ca zona să 
reziste şase... La aceasta se mai adăugase şi 
zdruncinarea gravă a poziţiei-cheie pe care 
baza de la Truk o deţinea în cadrul zonei 
japoneze de barieră  „absolută” sau 


esenţială. 


Birmania, 1943 - 1944 


Campania din Birmania a luat o 


întorsătură neprevăzută, desfăşurarea ei 
fiind într-un  deprimant contrast cu 
înaintarea acum rapidă a Aliaților în Pacific, 
şi în special în Pacificul Central. Principala 
acţiune a campaniei din Birmania a constat 
într-o ofensivă japoneză - unica din întregul 
război în care japonezii au traversat 
frontiera Indiei în Assamul de sud - în timp 
ce britanicii plănuiseră propria ofensivă 
care să elibereze nordul Birmaniei de 
invadatorii japonezi, pentru a deschide 
astfel calea către China, îmbunătăţirea 
comunicaţiilor dinspre India, cât şi 
refacerea forţei britanice, lăsaseră să se 
întrevadă şanse de reuşită. 

Atacul japonez urmărea întârzierea şi 
dislocarea ofensivei britanice şi părea 


ameninţător de aproape de obţinerea unui 


succes tactic, în ciuda  inferiorităţii 
numerice a japonezilor; chiar şi o eventuală 
eşuare a acestuia s-ar fi putut solda cu 
amânarea înaintării britanice până în anul 
1945. Dar, când atacul a fost stopat în 
primăvara lui 1944 de puternicele poziţii 
defensive ale englezilor de la Imphal şi 
Kohima, aflate la vreo 50 km de la graniţa 
Assamului, a devenit cât se poate de clar că 
japonezii îşi epuizaseră în acest ultim efort 
forţele şi aşa slăbite, şi nu mai puteau 
opune rezistenţă unei  contraofensive 
britanice de moment, ca să nu mai vorbim 
de ofensiva britanică pe scară largă care a 


urmat în anul 1945. 

În timpul pregătirii campaniei. Aliații 
căzuseră de acord că recucerirea Birmaniei 


de nord era obiectivul primordial, 


reprezentând cea mai rapidă modalitate de 
a reînnoda legăturile directe cu China şi de 
a relua aprovizionarea acesteia pe „Drumul 
Birmaniei” care despica bariera muntoasă. 
După discuţii prelungite, diverse planuri, 
cum ar fi operaţiile de debarcare în 
Rangoon, Akyab sau Sumatra au fost 
abandonate. Ofensiva britanică din nordul 
Birmaniei urma să fie precedată de reluarea 
atacului asupra Arakanului şi de un atac 
diversionist în nord. 

La sfârşitul lui august 1943 noul şi 
unitul Comandament al Asiei de Sud-Est a 
fost pus sub comanda amiralului Lord Louis 
Mountbatten, fostul şef al Operaţiunilor 
Combinate. Şefii serviciilor subordonate 
acestuia erau amiralul Somerville, generalul 


Giffard şi şeful Aviației, Marshal Peirse; 


generalul american Stilwell urma să fie 
adjunctul „Supremo” al lui Mountbatten. 
Comandamentul Indiei era separat de 
Comandamentul Asiei de Sud-Est, şi 
răspundea mai mult de instrucţie, decât de 
operaţii. Wavell a fost „împins de la spate” 
pentru a deveni Viceregele Indiei, iar 
Auchinleck a preluat locul acestuia de 
comandant pentru întreaga Indie. 

Principala grupare a trupelor de uscat 
aflată sub comanda generalului Giffard 
(Grupul de armate 11) reprezenta nou 
formata Armată a 14-a, în fruntea căreia a 
fost numit generalul Slim. Aceasta 
cuprindea Corpul 15 al lui Christison din 
Arakan şi Corpul 4 al lui Scoones, de pe 
centrul frontului din nordul Birmaniei; 


totodată, avea şi controlul operaţional 


asupra diviziilor chinezeşti de pe acest 
teatru de război. Forţa navală a rămas mică, 
dar s-a întărit cea aeriană până la 67 
escadrile, din care 19 americane, totalizând 
circa 850 de avioane. 

Întărirea forţei Aliaților şi ameninţarea 
reprezentată de aceasta i-a decis pe 
japonezi să încerce o ofensivă preventivă 
asupra Assamului, când ar fi putut sta 
liniştiţi în apărare, consolidându-şi poziţiile 
în Birmania ocupată încă de la începutul 
anului 1942. Prima ofensivă a chindiţilor lui 
Wingate i-a făcut să înţeleagă că râul 
Chindwin nu constituia un scut defensiv 
sigur. Ofensiva japoneză urmărea să 
împiedice un atac aliat în anotimpul uscat al 
anului 1944, prin ocuparea câmpici din 


Imphal şi controlarea trecătorii aflate în 


munţii de la Assam - nu viza o invazie în 
India, sau un „marş asupra oraşului Deilii'! 
Sistemul de comandă japonez a fost 
reorganizat în această perioadă de 
pregătire. Sub comanda generalului 
Kawabe, şef pe teatrul de război din 
Birmania, se găseau trei aşa-numite armate 
(echivalentul a mai puţin de un Corp de 
armată fiecare): Armata a 33-a, sub 
comanda generalului Honda, formată din 
două divizii, în partea de nord-est; Armata a 
28-a, condusă de generalul Sakurai, 
compusă din trei divizii, aflată pe frontul din 
Arakan, şi Armata a 15-a, sub comanda 
generalului Mutagachi, ce se găsea pe 
frontul central şi consta din trei divizii, la 
care se alāturase şi „Divizia Națională 


indiană”, cu numai 9.000 de oameni (puţin 


peste jumătatea efectivelor unei divizii 
obişnuite japoneze). 

„Armata” lui  Mutagachi urma să 
desfăşoare ofensiva de la Imphal, după ce 
va fi atacat mai întâi Arakanul şi Yunnanul. 

Ambele tabere  plănuiseră câte o 
ofensivă limitată în Arakan, înainte de a da 
o lovitură mai puternică pe centrul 
frontului. În tabăra britanică, aceasta oferea 
generalului Slim o ocazie de a-şi pune în 
aplicare noua tactică de luptă în junglă, 
bazată pe crearea unor puncte întărite în 
care se puteau retrage trupele sprijinite de 
atacuri aeriene, până la sosirea întăririlor şi 
care să ducă la zdrobirea japonezilor prinşi 
la mijloc - între punctele întărite şi 
rezervele care soseau. Această tehnică era 


total opusă celei anterioare şi obiceiului de 


a se retrage atunci când erau copleşiţi pe 
flancuri. 

Începutul anului 1944 a găsit Corpul 15 
al lui Christison înaintând treptat către sud, 
pe trei coloane, spre Akyab. Înaintarea a 
fost stopată la începutul lunii februarie, 
când japonezii au declanşat atacul plănuit, 
deşi au acţionat doar cu una din cele trei 
divizii de la Arakan. Profitând de neglijenţa 
britanicilor, japonezii au capturat Taung 
Bazar după care, întorcându-se către sud, 
au pus coloanele britanice aflate în 
înaintare într-o situaţie periculoasă până la 
sosirea întăririlor pe calea aerului. În ciuda 
eşecurilor locale, valoarea noii tactici de 
luptă britanică a fost dovedită, iar japonezii, 
rămaşi lipsiţi de muniții şi alimente, au fost 


obligaţi să renunţe la contraofensivă chiar 


înainte de dezlănţuirea musonului din iunie, 
care a întrerupt orice activitate. 

Forţele lui Wingate n-au fost mobilizate 
după ce, în mai 1943, prima operaţiune 
chindită se încheiase cu o retragere. În 
această perioadă de odihnă, ele au fost 
întărite cu încă patru brigăzi, ajungând la 
un total de şase; acest tratament se datora 
modului în care ideile şi argumentele lui 
Wingate reuşiseră să-i stimuleze imaginaţia 
lui Churchill, în timp ce Wingate ajunse să 
fie privit cu bunăvoință cu ocazia invitării 
lui la Conferinţa Cvadrantului de la Quebec 
în august 1943 de către şefii Statului Major, 
sceptici până atunci. Orde Wingate a primit 
gradul de general-maior, iar forţele sale au 
beneficiat de o unitate aeriană proprie; 


Comandoul aerian nr. 1 - o forţă mult 


superioară titulaturii date, reprezentând 
echivalentul a 11 escadrile, supranumită 
„Circul lui Cochran”, după numele tânărului 
ei comandant american, Philip Cochran. 

Ultimele luni ale lui 1943 şi primele ale 
lui 1944 s-au folosit pentru antrenarea 
specializată a nou-alăturatelor brigăzi. Deşi 
continuau să se numească „Divizia 3 
indiană”, pentru a ascunde adevărul, 
această forţă nu mai cuprindea niciun 
soldat indian şi ajunsese la echivalentul a 
două divizii, principalul nou element fiind 
oferit de Divizia 70 britanică. 

Ideile lui Wingate evoluaseră de la 
tactici de gherilă, de genul „loveşte şi fugi”, 
la o penetrare mai în adâncime şi de mai 
lungă durată. Grupurile ce pătrundeau în 


adâncime aveau sarcina de a cuceri Indawul 


şi zona înconjurătoare de pe Irrawaddy, 
aflată la aproximativ 25 km nord de 
Mandalay - distanţa dintre Corpul 4 britanic 
şi forţele chineze de sub comanda lui 
Stilwell (două divizii) - şi de a întrerupe 
comunicațiile japonezilor prin constituirea 
unui lanţ de puncte întărite care urmau să 
fie aprovizionate pe calea aerului. Acestor 
grupuri le revenea sarcina de a se angaja 
efectiv în luptă cu inamicul, nu numai de a-l 
hărţui. În esenţă, chindiţii urmau să 
constituie vârful de lance, iar Corpul 4 forţa 
de sprfjin şi de curăţire. Wingate plănuia să 
alcătuiască tot mai multe astfel de grupuri 
cu rază lungă de acţiune, care să poată 
opera departe în faţa-forţelor principale. 
Operația a debutat în seara zilei de 5 


martie. Din păcate, multe din cele 72 de 


planoare folosite de primul contingent s-au 
răsturnat ori s-au zdrobit la debarcarea pe 
„Broadvvay”, un loc aflat la 80 km nord-est 
de Indaw; un al doilea loc de aterizare era 
acoperit de trunchiurile copacilor căzuţi, iar 
un al treilea a fost abandonat din alte 
motive. Totuşi câmpul de aterizare pe 
„Broadway” a fost realizat, iar grosul 
Brigăzii 77 a lui Mike Calvert (grup cu rază 
mare de acţiune) a aterizat cu succes în 
nopţile următoare, ca şi Brigada 11 a lui 
Lentaigne. Până la 13 martie, aproape 9.000 
de soldaţi au fost duşi departe în spatele 
liniilor inamicului. S-a mai adăugat şi 
Brigada 16 a lui Fergusson (grup cu rază 
lungă de acţiune) care pornise încă de la 
începutul lui februarie dinspre Assam şi, în 


ciuda greutăților extraordinare, el a reuşit 


să se apropie de Indaw, imediat după 
mijlocul lunii martie. 

Deşi luaţi prin surprindere, japonezii au 
reuşit să improvizeze o forţă, sub comanda 
generalului Hayashi, de dimensiunile unei 
divizii, care să ţină piept invaziei de trupe 
aeropurtate. O parte a acestei divizii a ajuns 
la Indaw înainte de 18 martie, iar grosul 
până la sfârşitul lunii. Mai mult decât atât, 
aviația japoneză, printr-un contraatac lansat 
la 17 martie a distrus aproape toate cele 
şase avioane Spitfire care operau de pe 
„Broadway”, astfel încât apărarea aeriană 
depindea acum numai pe patrulele de 
vânătoare trimise de pe  îndepărtatele 
aeroporturi de lângă Imphal. La 24 martie 
însuşi Wingate a fost dăborât cu avionul, 


zdrobindu-se în junglă. De fapt, chiar 


înainte de tragicul accident, planul său 
super-complicat şi prost gândit începuse să 
fie abandonat. La 26 martie, Brigada 16 (cu 
rază lungă de acţiune) aflată în marş a 
primit de la Wingate ordinul de a ataca 
frontal Indawul. Atacul a fost respins de 
japonezii aflaţi pe poziţii bine consolidate; 
aceştia au reuşit să respingă şi atacurile 
altor grupuri cu rază lungă de acţiune. 
Transformarea conceptului lui Wingate din 
operaţiuni de gherilă în pătrunderi în 
adâncime nu s-a dovedit un succes, dar nici 
nu s-a bucurat de forţa de sprijin pe care el 
o solicitase. 

După moartea lui Wingate, în locul lui a 
fost numit în calitate de comandant al 
Forţelor Speciale, Lentaigne. La începutul 


lui aprilie acesta s-a declarat de acord cu 


părerea lui Slim şi Mountbatten că chindiţii 
ar trebui mutaţi spre nord, pentru a sprijini 
înaintarea lui Stilwell, alături de chinezi, 
deoarece ei tot nu puteau să se opună 
atacului japonez de la Imphal. Deşi Stilwell 
nu era încântat de transferul lor, bănuind că 
aceasta va atrage forţele japoneze câtre 
poziţiile lui, aceştia i-au sprijinit oarecum 
înaintarea prin capturarea Mogaungului, 
chiar dacă nici trupele chineze ale lui 
Stilwell nu fuseseră capabile să atingă 
poziţiile-cheie ale inamicului de la 
Myitkyna. Deplasarea spre nord a 
chindiţilor avu loc tocmai când o nouă şi 
proaspătă divizie japoneză ajungea la faţa 
locului. 

„Preventiva” ofensivă japoneză în 


Assam, destinată cuceririi Imphalului şi 


Kohimei, a început la mijlocul lui martie cu 
trei divizii. Desfăşurarea ei, contrar 
aşteptărilor, nu a înst afectată de trimiterea 
trupelor chindite în valea Irrawaddy, în 
flancul ei estic (ameninţarea era prea 
îndepărtată pentru a periclita direcţia ci de 
înaintare către nord sau comunicațiile). 

La sfârşitul lui ianuarie, Scoones a oprit 
înaintarea treptată spre sud a Corpului 4 de 
sub comanda sa, care pornise dinspre 
Imphal şi a trecut pe poziţii defensive, ca 
urmare a rapoartelor primite şi a probelor 
care arătau că japonezii se regrupau pentru 
a-şi concentra forţele pe cursul superior al 
Chindwinului, în vederea unei ofensive 
asupra Imphalului. Cele trei divizii ale lui 
Scoones erau cam risipite: cea mai sudică. 


Divizia 17, fusese izolată lângă Tiddim, 


calea ei de retragere către Imphal fiind 
blocată. Situaţia părea incertă, aşa că o a 
patra divizie britanică, aflată în spatele 
Arakanului, a fost pregătită în grabă pentru 
a fi aeropurtată la Imphal, asemeni altor 
întăriri. Înaintarea flancurilor japoneze 
dinspre Chindwin progresa, împiedicând 
retragerea Diviziei 20. Apoi pozițiile 
britanice de la Ukhriil, aflate la circa 50 km 
în spatele şi în nord-estul Imphalului, au 
fost atacate la 19 martie. Atacul japonez 
confirma faptul că avea ca obiectiv Kohima, 
aflat la 100 km nord de Imphal, pe drumul 
ce slăbătea munţii şi ducea înapoi către 
India. Drumul Imphal-Kohima fusese retezat 
pentru o perioadă, începând cu 29 martie. 
Au fost trimise înainte încă două noi divizii, 


care să salveze şi să astupe golul. Se 


demonstra astfel, încă o dată, cum agerimea 
japonezilor şi încrederea lor în forţele 
proprii au reuşit să debusoleze un adversar 
mai numeros şi să-l pună într-o situaţie 
critică. 

Deşi britanicii au reuşit să se întoarcă 
în câmpia de la Imphal unde şi-au 
desfăşurat mai mult de patru divizii pe 
poziţii defensive, Kohima era ociâpată de 
fitim asU 500 de soldaţi aliaţi sub comanda 
colonelului Hugh Richards. Norocul 
britanicilor a fost că generalul Kawabe, 
comandantul suprem japonez, nu i-a permis 
generalului  Mutagachi, comandantul în 
upelor locale, să înainteze pentru a ocupa 
Dimapurul, aflat la 50, km după Kohima, la 
ieşirea din defileu. O asemenea lovitură ar fi 


întârziat şi Chiar întrerupt orice 


contraofensivă britanică în sprijinul 
Imphalului. 

În zona liberă astfel creată, au fost 
aduşi din India general-locotenent Montagu 
Stopford împreună cu avangarda Corpului 
33 de sub comanda sa, iar pe 2 aprilie 
acesta a preluat conducerea zonei Dimapur- 
Kohima, unde urmau să ajungă grosul 
trupelor sale. 

Atacul japonezilor asupra Kohimei (cu 
Divizia 31) a început în noaptea de 4 aprilie; 
ei au ocupat rapid înălțimile care dominau 
zona, astfel la 6 aprilie mica garnizoană s-a 
trezit izolată de brigada trimisă s-o 
înlocuiască, căreia i s-a tăiat accesul către 
Dimapur prin blocarea drumului la Zubza. 

Generalul Slim a ordonat O 


contraofensivă generală pe data de 10 


aprilie. La 14 aprilie, o brigadă nou sosită, 
trimisă de Stopford, a reuşit să înlăture 
blocada drumului de la Zubza. La 18 aprilie 
cele două brigăzi de înlocuire au reuşit să 
pătrundă până la mica garnizoană a 
Kohimei, tocmai când aceasta era pe 
punctul de a ceda. În faza următoare, 
japonezii au fost alungaţi de pe înălțimile 
înconjurătoare. 

În jurul Imphalului se desfăşurau de 
asemenea lupte crâncene; două divizii au 
contraatacat: una spre nord, pentru a se 
elibera drumul câtre Kohima şi alta către 
nord-est, pentru a recuceri Ukhrulul şi a 
ameninţa spatele diviziei japoneze care 
asedia Kohima. Celelalte două divizii 
britanice de la Imphal înaintau către sud. 


Avantajul britanicilor consta în faptul 


că puteau controla acum spaţiul aerian 
(japonezii aveau mai puţin de 200 de 
avioane în întreaga Birmanie) ceea ce le-a 
permis să-şi aprovizioneze corespunzător 
ampla forţă de la Imphal în acele câteva 
săptămâni cruciale. (Ei mai aveau aproape 
120.000 de oameni la Imphal, deşi 
transportaseră cu avioanele circa 35.000 de 
răniţi, bolnavi şi necombatanţi.) 

În luna mai, forţele reîmprospătate ale 
lui Stopford au eliberat drumul câtre 
Imphal, după ce i-au alungat pe japonezii 
care se cramponaseră de poziţiile din jurul 
Kohimei; trupele lui Soones au fost pe 
punctul de a-i încolţi pe japonezi la sud de 
Imphal. Japonezii ar fi putut să se retragă 
liniştiţi şi fără pierderi dacă Mutagachi nu 


ar fi insistat să continue atacurile după ce 


devenise clar că nu mai avea nicio şansă, şi 
asta în ciuda protestelor subordonaţilor săi. 
Mutagachi i-a eliberat din funcţii pe cei trei 
comandanţi de divizii - ceea ce a dus 
ulterior chiar la demiterea sa. 

În luna iulie Armata a 14-a britanică de 
sub comanda lui Slim a continuat 
contraofensiva şi, în cele din urmă, a ajuns 
la Chindwin. Înaintarea i-a fost încetinită 
mai mult de dezlănţuirea musonului decât 
de rezistenţa japonezilor, acum înfometați şi 
epuizați. 

În timpul ofensivei excesiv de lungi, 
pierderile japonezilor s-au cifrat la peste 
50.000 de oameni dintr-un total de 84.000 
care au participat la aceastā acțiune. 
Britanicii, conduşi mai prudent, au pierdut 


mai puțin de 17.000 de oameni - dintr-o 


forţă la început mai mare decât a 
japonezilor, şi care a devenit şi mai mare în 
final, în total ci au folosit şasc divizii şi 
numeroase alte formaţiuni mai mici de 
luptă, beneficiind totodată de o bună 
acoperire aeriană. În schimb, japonezii au 
utilizat doar trei divizii plus o aşa-numită 
Divizie a naţionaliştilor indieni, 
nesemnificativă ca forţă şi capacitate de 
luptă. În plus, japonezii nu şi-au fructificat 
avantajul priceperii lor tactice deoarece s- 
au conformat orbeşte unei nerealiste tradiţii 
militare. În etapele viitoare ale războiului ci 


vor plăti greu pentru această nebunie. 


PARTEA a VII-a 
DECLINUL GENERAL 
1944 


Capitolul 30 
Ocuparea Romei şi al doilea şah 


asupra Italiei 


Situația Aliaților în Italia începutului de 
an 1944 era descurajantă în comparație cu 
speranțele pe care aceştia şi le puseseră 
odată cu debarcările din 1943. Ambele 
armate de invazie, a 5-a americană şi a 8-a 
britanică înregistraseră pierderi grele şi 
erau destul de istovite după succesivele lor 
atacuri frontale duse în susul cizmei 
italiene, pe stânga, respectiv pe dreapta 


tibiei piciorului, în zona Munţilor Apenini. 


Înaintarea lor înceată, în mers de melc, de-a 
lungul peninsulei, începuse să aducă prea 
mult cu tactica berbecului utilizată pe 
Frontul de Vest de armatele aliate în timpul 
primului război mondial. Enormul 
dezavantaj în care se găsiseră nemţii în 
septembrie datorită capitulării aliatului său 
italian, simultan cu trecerea acestuia în 
tabăra cealaltă, la care se adăugase şi tripla 
debarcare anglo-americană de la Reggio, 
Taranto şi Salerno, fusese compensat atunci 
de reacţia lor rapidă. Forţele pentru un 
moment slăbite şi confuze ale lui Kesselring 
făcuseră faţă situaţiei de urgenţă atât de 
bine, încât Hitler fu repede în stare să 
anuleze planul iniţial de abandonare a 
peninsulei italiene pentru a se retrage în 


nordul acesteia, în favoarea unei defensive 


prelungite pe poziţiile ocupate. 

Începând din toamna lui 1943, Aliaţii 
nu mai puteau spera decât în obţinerea unui 
rezultat negativ - acela de a menţine cât 


mai 


multe divizii germane cu putinţă 
blocate în Italia, departe de trupele care se 
pregăteau pentru a întâmpina invazia anglo- 
americană din Franţa, care urma să aibă loc 
în Normandia, în toiul verii lui 1944. 
Conferinţa de la Teheran a celor trei 
Mari Puteri Aliate din noiembrie 1943, după 
care urmase imediat Conferinţa Anglo. 


Americană de la Cairo, aprobă această linie 


de operaţii prin hotărârea că Operaţiunea 
„Overlord” denumirea de cod a atacului 
peste Canalul Mânecii în Normandia - urma 
să aibă prioritate absolută, la fel ca „Anvil” 
- Nicovala, operaţiunea suplimentară de 
debarcare în sudul Franţei; scopul în Italia 
urma să îl constituie ocuparea Romei, 
urmată de o înaintare către linia Pisa-Rimini 
din piciorul peninsular. Se hotări să nu se 
întreprindă nicio acţiune mai departe spre 
nord-est, în Balcani. Acest lucru părea că 
într-adevăr nu constituise un obiectiv major 
al strategici britanice la acea dată. 

În ciuda faptului că fuseseră în 
principiu cu toţii de acord eu prioritatea 
operaţiunilor „Overlord” şi „Anvil”, mai 
exista încă o serioasă neînțelegere între 


conducătorii americani şi britanici cu 


privire la importanţa campanei din Italia. 
Britanicii susțineau, aşa după cum 
afirmaseră Churchill şi Alan Brooke, că eu 
cât vor aduce mai multe forţe în Italia, cu 
atât vor fi şi nemţii obligaţi să aducă mai 
multe aici, departe de Normandia - punct 
de vedere eronat, după cum se va dovedi, 
dar care fusese inspirat de speranţele lui 
Churchill ca forţele britanice să obţină o 
primă şi importantă victorie pe acest teatru 
de război. Punctul de vedere al americanilor 
era diferit; în el prima îngrijorarea lor că 
orice întărire a forţei aliate din Italia nu 
trebuia să împuţineze forţa lor din Franţa, 
considerată, în mod corect, arena decisivă 
de luptă. Ei văzură, mai realist decât 
Churchill sau decât conducătorii militari 


britanici, dificultăţile terenului care 


împiedica orice succes rapid în Italia, ca şi 
exploatarea acestuia. Americanii mai 
începură şi să bănuiască că înclinația 
britanicilor de a se concentra în Italia era 
de fapt o modalitate a acestora de a nu lua 
parte la invazia din Franţa, considerată o 
sarcină mult mai dificilă. 

x 

Kesselring dispunea acum de 15 divizii 
ale Armatei a 10-a (la care se mai adăugau 
încă opt ale Armatei a 14-a aflate în nord) 
pentru a susține frontul, pe ceea ce se 
numea Linia Gustav, împotriva înaintării 
Aliaților. Deşi majoritatea diviziilor germane 
erau de o valoare mai mică, iar unele chiar 
drastic reduse, nemţii păreau capabili să 
facă faţă oricărui atac frontal venit din 


partea celor 18 divizii aliate care fuseseră 


debarcate în Italia până spre sfârşitul anului 
1943. 

Soluţia evidentă care se impunea era o 
debarcare în spatele Liniei Gustav, ceea ce 
părea a fi calea cea mai uşoară, întrucât 
Aliaţii deţineau superioritatea aeriană şi 
navală. Dacă era lansată concomitent cu 
desfăşurarea unui atac asupra Liniei Gustav, 
ar fi trebuit să aibă ca efect împingerea 
nemților dincolo de Linie şi spargerea 
frontului acestora în sudul Romei. Acest 
plan, numit Operaţiunea „Pietriş”, era deja 
gata făcut, iar Churchill”, care devenise 
nerăbdător datorită înaintării lente din 
Italia, îl repuse pe firmament. El obţinu flota 
necesară cu ocazia Conferinţei de la 
Teheran, acceptând în schimb dorinţa 


americanilor de a organiza „Nicovala”, 


debarcarea din sudul Franţei plănuită 
pentru vara care urma; el ceru apoi ca forţa 
navală de asalt să rămână în Mediterană 
până la începerea acestei operaţiuni, fiind 
astfel disponibilă pentru debarcarea la 
Anzio, în sudul Romei, plănuită pentru 
ianuarie. 

Planul alcătuit de câtre Alexander şi 
statul său major fu pus la punct în linii mari. 
Ofensiva pe frontul peninsular existent, 
Linia Gustav, urma să fie declanşată prin 
atacul Armatei a 5-a de sub comanda lui 
Mark Clark, în jurul datei de 20 ianuarie. 
Corpul 2 american urma să traverseze râul 
Rapido şi să urce pe Valea Liri, de îndată ce 
Corpul francez, pe dreapta şi Corpul 10 
britanic, pe stânga, vor fi anihilat cea mai 


mare parte a Corpului 14 blindate de sub 


comanda generalului Senger, prin atacuri 
preliminare. O dată ce începea desfăşurarea 
atacului principal, Corpul 6 american urma 
să debarce la Anzio. Se aştepta, şi se spera, 
ca diviziile de rezervă ale germanilor să fie 
rapid îndreptate către sud, înapoi, pentru a 
face faţă debarcării de la Anzio; în confuzia 
astfel creată, Armata a 5-a va trebui să 
reuşească să spargă Linia Gustav şi să facă 
joncţiunea cu Corpul 6 de la Anzio. Chiar 
dacă Armata a 10-a germană nu va fi 
zdrobită între cele două ale Aliaților. 

* - Comandamentul Aliat spera ca 
aceasta să fie retrasa către Roma, pentru a 
se putea reorganiza. 

Planul nu dădu însă rezultate. Trupele 
nemţeşti nu erau într-atât de dezorientate 


sau de extenuate pe cât sperase 


Comandamentul Aliat; ele luptară cu 
obişnuita lor tenacitate. Pe de altă parte, 
pregătirile Aliaților fuseseră făcute în grabă 
iar ofensiva Armatei a 5 fa eşuă. 

Începuse bine, cu un atac reuşit la 
traversarea râului Gangliano, în noaptea de 
17 spre 18 ianuarie, al Corpului 10 britanic 
comandat de McCreery în sectorul vestic. 
Aceasta îl tăcu pe Kesselring să disloce o 
parte însemnată a rezervelor sale (Diviziile 
29 şi 90 de grenadieri tanchişti, cât şi o 
parte a Diviziei Hermann Göring) către acel 
front. Însă atacul din data de 20 ianuarie al 
Corpului 2 american, peste râul Rapido, în 
partea central-stângă, se dovedi un eşec 
usturător, cele două regimente din 
avangardă fiind aproape complet nimicite. 


Valea Liriului era puternic apărată, iar orice 


atac de-a lungul acesteia era deschis faţă de 
Monte Cassino, a cărui poziţie formidabilă 
fusese subestimată. Râul Rapido avea un 
curent foarte rapid, care ar fi făcut dificilă o 
traversare a lui chiar şi fără o opoziţie 
germană, în timp ce la traversarea acestuia 
fusese folosită Divizia 36 americană care 
beneficiase doar de cinci zile de odihnă şi 
de pregătire după ce reuşise ocuparea 
poziţiilor de la Monte Trocchio, în drum 
către Rapido. Tentativa de ofensivă a 
Diviziei 46 britanică, aflată imediat pe 
stânga, se dovedi şi ea un eşec. Ofensiva 
Armatei a 5-a era în plină desfăşurare, chiar 
dacă auspiciile erau nefavorabile, când 
debarcă forţa aliată la Anzio, pe data de 22 
ianuarie. 


Sectorul de la Anzio era singurul care 


oferea condiții pentru o debarcare în 
spatele liniilor  nemţeşti, cu excepţia 
situaţiei în care Serviciul Aliat de 
TManificare s-ar fi aventurat în alegerea 
unui loc la nord de Roma, care ar fi fost 
mult mai departe de frontul principal, aflat 
pe Linia Gustav. Chiar şi aşa, Kesselring fu 
luat prin surprindere; el considerase o 
debarcare la nord de Roma ca fiind mult 
mai primejdioasă strategic pentru el, aşa 
încât nu dispunea decât de o singură 
unitate de luptă în zonă, atunci când avu loc 
debarcarea de la Anzio - un batalion al 
Diviziei 29 de grenadieri tanchişti, aflat 
acolo la refacere. Norocul lui a fost că 
generalul-maior John P. Lucas, comandantul 
forței de debarcare care preluase comanda 


Corpului 6 în ultima parte a bătăliei de la 


Salerno, era un tip foarte precaut şi, deci, 
foarte pesimist. El îşi exprimase îndoielile 
chiar înainte de lansarea atacului, nu numai 
în jurnalul personal, dar le şi împărtăşise 
subordonaţilor şi Aliaților sâi, inclusiv lui 
Alexander însuşi. 

Corpul 6  aaveam estinate pentru 
debarcare două divizii de infanterie, 1 
britanică şi 3 americane, sprijinite de unităţi 
de comando şi de ranged, de un regiment 
de paraşutişti şi două batalioane de tancuri, 
şi erau urmate de Divizia 1 blindată 
americană şi Divizia 45 infanterie. Această 
forţă de proporţie trebuia să-i asigure nu 
doar o superioritate covârşitoare la locul 
debarcării, dar şi şansa unei exploatări în 
forţă, prin care Churchill spera să se ajungă 


pe Dealurile Alban din sudul Romei, tăind 


astfel în mod strategic vitalele autostrăzi 
Şase şi Şapte, izolând astfel Armata a 10-a 
germană de Linia Gustav. 

Debarcările - cea a britanicilor la nord 
de Anzio şi cea a americanilor la sud de oraş 
- se desfăşurară fără probleme, 
întâmpinând o opoziţie ca şi inexistentă. 
Dar reacţia germanilor fu rapidă şi 
hotărâtă. Forţele lor de pe Linia Gustav 
primiră ordinul de a menţine poziţiile 
defensive, în timp ce Divizia Hermann 
Göring, împreună cu alte unităţi disponibile 
din jurul Romei fură dirijate înapoi către 
nord. Kesselring fu informat de către Statul 
Major al Wehrmachtului că putea dispune 
de orice divizie aflată în nordul Italiei, şi că 
urma să mai primească suplimentar încă 


două divizii, trei regimente independente şi 


două batalioane de tancuri grele. Asta 
întracât Hitler îşi dorea cu ardoare să dea o 
lovitură crâncenă debarcării Aliaților, care 
urma să-i descurajeze pe aceştia de a mai 
încerca alte debarcări în Italia, sau 
debarcarea de perspectivă pe coastele 
Franţei. 

Revigorarea forţelor lui Kesselring fu 
remarcabilă. Elemente din opt divizii 
germane fuseră aduse în sectorul Anzio în 
numai opt zile. Restructurarea comenzii fu 
pusă la punct în acelaşi timp. Armata a 14-a 
a lui Mackensen ocupă sectorul Anzio, 
controlând totodată Corpul 1 Paraşutişti şi 
Corpul 76 Tancuri, care ocupau zonele deda 
nord şi, respectiv, de la sud, de capul de pod 
al Aliaților. Armata a 10-a a lui Vietinghoti 


fu lăsată pentru a păstra Linia Gustav, 


împreună cu Corpul 14 Tancuri şi Corpul 51 
Vânători de Munte. În total, opt divizii 
germane fură dispuse pe poziţiile din jurul 
capului de pod al Aliaților de la Anzio; şapte 
rămâneau de Corpul 14 Tancuri al lui 
Senger, care avcaffe înfruntat Armata a 5-a 
Aliată condusă de Mark Clark; trei 
rămâneau Corpului 51 Vânători de Munte 
care era însărcinat cu supravegherea 
Armatei a 8-a britanice pe litoralul 
Adriatic», în timp ce şase divizii fuseseră 
lăsate în nordul Italiei, sub comanda 
generalului Zangen. Armata a 8-a britanică 
era acum condusă de Oliver Leese, 
Montgomery fiind rechemat în Anglia 
pentru a se ocupa de planurile şi de 
pregătirea invaziei Aliaților în Normandia. 


Speranţele lui Churchill într-o ajungere 


rapidă de la Anzio la Dealurile Alban fură 
spulberate de încăpăţânarea lui Lucas, 
sprijinit şi de Mark Clark, care dorea să se 
concentreze asupra consolidării poziţiilor de 
pe coastă înainte de a ataca spre interior. 
Ţinând însă seama de viteza de reacţie a 
nemților, cât şi de priceperea superioară a 
acestora, comparativ cu neîndemânarea 
majorităţii comandanților Aliați şi a 
soldaţilor acestora, exagerata prevedere a 
lui Lucas se prea poate să fi fost o 
binecuvântare, de fapt. Un atac spre 
interior, în condiţiile mai sus-arătate, s-ar fi 
constituit într-o ţintă uşoară pentru atacuri 
pe flanc şi s-ar fi transformat într-un 
adevărat dezastru. 

Pe când plănuitul cap de pod era 


consolidat încă de a doua zi, simplificându- 


se astfel problemele legate de 
aprovizionare, prima tentativă adevărată de 
atac spre interior avu loc abia pe 30 
ianuarie, la mai mult de o săptămână de la 
debarcare. Tentativa fu repede stopată de 
forţele germane aflate acolo. Mai mult decât 
atât, întregul cap de pod de pe plajă putea 
acum fi hărțuit de tirul artileriei germane, 
iar avioanele Aliaților, care operau din zona 
oraşului Napoli, nu erau capabile să 
împiedice raidurile Luftwaffe-ului asupra 
aglomerării de nave din zona Anzio. Aşa că 
forţele lui Mark Clark de pe Linia Gustav, în 
loc de a fi ajutate de înaintarea celor de la 
Anzio, fură obligate să încerce încă un atac 
direct pentru a veni în ajutorul forţei de 
debarcare înconjurate la Anzio. 


De data asta Corpul 2 american încercă 


să cucerească Linia Gustav printr-un atac 
îndreptat asupra nordului poziţiilor de pe 
Monte Cassino. Pe 24 ianuarie Divizia 34 
americană pomi laasalt, cu ajutor pe flanc 
de la francezi. Fu însă nevoie de o 
săptămână de lupte grele pentru a reuşi să 
consolideze un cap de pod; între timp 
Senger aduse mai multe din rezervele sale 
în acest sector, întărind defensiva zonei mai 
mult ca nicicând. Pe data de 11 februarie 
americanii se  retraseră,  decimaţi şi 
epuizați. 

După acest atac zadarnic, nou- 
constituitul Corp neo-zeelandez (de sub 
comanda generalului-locotenent Bernard 
Freyberg) fii adus la fața locului, alcătuit 
din Diviziile 2 neo-zeelandeză şi 4 indiană, 


ambele divizii veterane, încununate de 


victoriile obţinute în campania Africii de 
Nord. Divizia 4 indiană, formată dintr-o 
combinaţie de unităţi britanice şi indiene, 
fusese cotată de nemți precum cea mai 
bună de la faţa locului. Planul lui Freyberg. 
De a da un atac convergent asupra Cassino- 
ului nu conţinea nicio modificare de fond a 
tacticii anterioare, care se bazase pe 
costisitoare atacuri frontale asupra unor 
poziţii nemţeşti bine situate şi apărate cu 
încăpățânare. Francis Tuker, comandantul 
Diviziei 4 indiene, avansă ideea unei 
abordări indirecte printr-o manevră mai 
amplă, prin munţi; francezii îi dădeau 
dreptate, dar el se îmbolnăvi şi nu mai putu 
să-şi apere punctul de vedere. Divizia lui fu 
aleasă pentru a ataca Monte Cassino şi, 


după respingerea propunerilor sale legate 


de o manevră mai amplă, acesta ceru ca 
mănăstirea istorică care încorona creasta 
muntelui să fie mai întâi distrusă printr-un 
bombardament aerian concentrat. Deşi nu 
existau dovezi că trupele germane se 
adăposteau în mănăstire - dar nici în sensul 
contrar - măreţul edificiu domina scena cu 
un aer sinistru, demoralizând trupele care 
trebuiau să ia cu asalt înălțimile. Cererea îi 
fu aprobată, după ce o susţinură şi 
Freyberg, şi Alexander, aşa că pe 15 
februarie un devastator bombardament 
aviatic se abătu asupra faimoasei mănăstiri, 
demolând-o complet. Trupele germane se 
considerară îndreptăţite de a pătrunde 
printre dărâmături, care le ofereau 
posibilitatea de a organiza o apărare chiar 


mai bună. 


A 

În cele două nopţi care urmară, 
repetatele atacuri ale Diviziei 4 indiene nu 
aduseră niciun progres. Aşa încât, în 
noaptea următoare, aceea de 17 spre 18 
februarie, Corpul neozeelandez se întoarse 
la planul său iniţial. Divizia 4 indiană îcuşi 
să cucerească deseori disputatul Punct 593, 
dar fu silită să se retragă din cauza 
contraatacurilor trupelor germane de 
paraşutişti, iar Divizia 2 neozeelandeză fu 
făcută a doua zi să dea înapoi de pe capul 
de pod de peste Rapido de un contraatac al 
tancurilor germane. 

Bazându-se pe sosirea puternicelor 
întăriri promise de Înaltul Comandament al 
Wehrmachtului (OKW) care să-l ajute la 


distrugerea capului de pod aliat, Mackensen 


se  lansă în contraatacuri menite să 
împiedice extinderea teritoriului ocupat de 
Aliați. Primul asemenea contraatac, din 
noaptea de 3 februarie, avu loc asupra 
poziţiilor întărite ocupate încă din data de 
30 ianuarie de Divizia 1 britanică, care 
încerca fără succes să înainteze către 
Campolconc. Din fericire, brigada de 
avangardă a Diviziei 56 britanice tocmai 
debarcase, aşa că Aliaţii reuşiră să facă faţă 
atacului. Următorul contraatac, mai 
puternic, avu loc pe data de 7 şi, deşi fu 
oprit, pierderile britanicilor fură atât de 
grele încât Divizia 1 trebui să fie înlocuită 
de Divizia 45 americană, care tocmai sosise. 

Pe la jumătatea lui februarie 
Mackensen era pregătit să-şi lanseze 


contraatacul, el dispunând acum de zece 


divizii care  încercuiau cele cinci ale 
Aliaților, aflate în capul de pod; el mai era 
sprijinit şi de o reîmprospătată forță 
aeriană.  „Goliaţu”, tancuri miniatură, 
comandate de la distanţă şi umplute cu 
explozibil, erau destinate creării confuziei în 
rândurile apărătorilor. Puterea germanilor 
nu fusese afectată nici de atacurile Aliaților 
de la Monte Cassino şi nici de raidurile 
aeriene ale acestora. 

Ofensiva germanilor asupra capului de 
pod fu declanşată la 16 februarie, pe întreg 
perimetrul şi cu sprijinul frecventelor 
raiduri ale Luftwaffei. Până spre seară se 
produse o ruptură în sectorul apărat de 
Divizia 45 americană. Era ocazia mult 
aşteptată de nemți: 14 batalioane, conduse 


de favoritul lui Hitler, Regimentul de 


Infanterie Lehr, susţinute de înaintarea din 
17 februarie a tancurilor, dădură năvală pe 
drumul Albano-Anzio pentru a lărgi breşa şi 
a-i împinge pe Aliați. Victoria se zărea la 
orizont. 

Numărul mare şi aglomerarea forțelor 
pe acest unic drum se constituită însă într-o 
piedică, oferind în acelaşi timp o ţintă 
aglomerată pentru artileria şi avioanele 
Aliaților, ca şi pentru tunurile de pe navele 
acestora. Tancurile „Goliat” se dovediră un 
eşec. Totuşi, în ciuda grelelor pierderi 
suferite de nemti, forța atacului îi obligă pe 
Aliați să dea înapoi. Un nou asalt, pe data 
de 18, la care se alătură şi Divizia 26 
Tancuri, îi împinse pe Aliați şi mai mult 
către plaje. Dar Diviziile britanice 56 şi 1, ca 


şi Divizia 45 americană, luptară cu 


disperare şi reuşiră în cele din urmă să se 
menţină pe ultima linie defensivă a capului 
de pod. Germanii fură ţinuţi în şah în golful 
Carroceto, iar trupele lor de asalt se 
clâtinară sub impactul contraatacului. Pe 
data de 20 diviziile de grenadieri tanchişti 
tăcură un ultim efort, dar atacul lor fu 
repede stopat. La succes contribui şi sosirea 
generalului Lucian K. Truscott, iniţial 
adjunctul, ulterior înlocuitorul lui Lucas. În 
sectorul britanic, generalul-maior W.R.C. 
Penney, comandantul Diviziei 1, fusese 
rănit, înlocuitorul acestuia, generalul-maior 
Gerald Templet; reuşind să coordoneze cu 
pricepere defensiva ambelor divizii 
britanice. 

Înfuriat de înfrângere, Hitler ordonă o 


nouă ofensivă începând cu data de 28 


februarie; atacuri diversioniste precedară 
ofensiva principală a patru divizii, care se 
desfăşură pe drumul Cisternei. 

Această ofensivă fu ţinută în şah tară 
dificultate de către Divizia 3 americană, 
pentru ca după trei zile, odată cu limpezirea 
cerului, forţele aeriene americane să 
spulbere forţele de atac. Pe 4 martie, 
datorită pierderilor grele, Mackensen fu 
silit să ordone încetarea atacului. Cinci 
divizii germane fură lăsate să menţină 
încercuirea, în timp ce restul trupelor fu 
retras pentru odihnă. 

Aliaţii lansară un nou atac asupra 
culmilor de la Monte Cassino, cu scopul de 
a curăța calea pentru ofensiva de 
primăvară. Atacul fu şi mai direct de data 


asta. Divizia neo-zeelandeză urma să forţeze 


accesul către oraş, apoi Divizia 4 indiană 
urma să preia atacul asupra Dealului 
Mănăstirii. Se  recurse la un aprig 
bombardament de la sol şi aerian - 190.000 
de obuze şi o mie de tone de bombe - 
pentru a paraliza trupele germane din oraş. 

Bombardamentul avu loc pe data de 15 
martie, când vremea se  îmbunătăţise 
suficient. Dar apărătorii acestui sector, un 
regiment de elită format din trei batalioane 
ale Diviziei 1 Paraşutişti, nu numai că 
rezistară cu stoicism acestui dublu 
bombardament, dar supravieţuiră suficienţi 
pentru a ţine în şah forţele de asalt care-i 
urmară. Nemţii profitară de ruinele rămase 
în urma bombardamentului, care blocau 
accesul tancurilor aliate. Deşi Dealul 


Castelului fu cucerit, înaintarea Diviziei 4 


indiene către înălțimile următoare fu 
împiedicată de o ploaie torențială care veni 
în ajutorul nemților. O companie de gurkhas 
reuşi să ajungă doar până la Colina 
Spânzuratului, aflată chiar sub Dealul 
Mănăstirii, dar fu izolată pe poziții. Între 
timp se desfăşurau lupte aprige în oraş. 
Tentative din partea ambelor părţi fură 
sortite eşecului pe data de 19. În ziua 
următoare Alexander hotărî că dacă forțele 
aliate nu vor obţine victoria în următoarele 
treizeci şi şase de ore, ofensiva urma să fie 
abandonată datorită pierderilor care 
deveneau din ce în ce mai mari. Încetarea 
definitivă a atacului se produse pe data de 
23, cu acordul lui Freyberg. Aşa că şi a 
Treia Bătălie a Cassino-ului avu un final 


nefericit. După acest episod Corpul 


neozeelandez fu dezmembrat, unităţile 
acestuia fiind mai întâi trimise la odihnă, 
apoi dispersate şi alipite altor corpuri. 
Sectorul Monte Cassino fu lăsat în grija 
Diviziei 78 britanice şi a Brigăzii 1 de Gardă 
a Diviziei 6 blindate. 

Alexander avansase pe 22 februarie 
propunerea ea Operaţiunea „Diadema” să 
se desfăşoare pe valea râului Liri şi să 
cuprindă un atac printr-o breşă creată de 
forţele care deţineau capul de pod de la 
Anzio. Acesta va semăna în linii mari cu 
schema ofensivă din ianuarie, dar urma să 
fie mai bine planificată şi coordonată, 
urmând să înceapă cu trei săptămâni 
înainte de  „Over-lord”, operaţiunea de 
debarcare în Normandia care urma să 


pornească din Anglia, peste Canalul 


Mânecii; se spera astfel că „Diadema” putea 
conduce la atragerea unor divizii germane 
din Franţa către Italia. 

Planul elaborat de şeful de Stat Major 
al lui Alexander, John Harding, concentra o 
forţă suplimentară pentru acest atac prin 
lăsarea unui singur corp de armată pe 
litoralul adriatic al Italiei şi deplasând 
lateral, către vest, restul Armatei a 8-a, care 
urma să ocupe sectorul văii Liri şi Monte 
Cassino. Armata şi 5-a, inclusiv francezii, 
urmau să se ocupe nu numai de sectorul 
Gangliano, de pe flancul stâng, dar şi de 
capul de pod de la Anzio. Se făcu şi 
propunerea ca Operaţiunea „Nicovala”, 
debarcarea din sudul Franţei, să fie 
abandonată. 


În timp ce comandanții britanici erau, 


cum era de aşteptat, de acord cu planul, 
şefii Statului Major American erau contra 
acestuia. Aceştia rămâneau la părerea că o 
debarcare în sudul Franţei va fi o diversiune 
mai utilă debarcării din Normandia. 
Eisenhower propuse atunci o soluţie de 
compromis, respectiv acordarea priorităţii 
ofensivei din Italia şi continuarea în paralel 
a punerii la punct a „Nicovalei”. Dacă până 
la data de 20 martie urma să se dovedească 
imposibilă organizarea unei puternice 
operații de debarcare, atunci urma să fie 
retrasă majoritatea navelor din apele 
italiene, pentru a sprijini operațiunea 
„Overlord”. Această soluție de compromis fu 
acceptată de şefii Statului Major Combinat, 
la 25 februarie. 


Ziua luării unei decizii se apropia, iar 


generalul Maitland Wilson - care fusese 
numit în nou-creata funcţie de Comandant 
Suprem al Mediteranei - fu informat de 
către Alexander că ofensiva de primăvară 
din Italia nu avea cum să înceapă înainte de 
luna mai şi i se sublinie că nicio unitate nu 
putea fi retrasă pentru a lua parte la 
„Nicovala” înainte ca forţele principale care 
atacau Linia Gustav să spargă frontul 
pentru a se uni cu cele de la Anzio. Aceasta 
însemna că, dacă se luau în calcul şi circa 
zece săptămâni necesare pentru regrupare 
şi pregătire, „Nicovala” nu avea cum să 
înceapă înainte de sfârşitul lunii iulie - deci 
la aproape două luni după debarcarea 
plănuită în Normandia şi nu înainte de 
aceasta, conform scopului  diversionist 


pentru care „Nicovala” fusese pusă la 


punct. În aceste condiţii, Maitland Wilson şi 
Alexander se crezură îndreptăţiţi să renunţe 
la „Nicovala” şi să depună toate eforturile 
pentru încununarea de succes a campaniei 
din Italia. Această linie corespundea 
preferințelor lui Churchill şi a Statului 
Major britanic. Eisenhower înclina spre a le 
da dreptate, chiar dacă motivele lui erau 
legate de faptul că, în aceste condiţii, 
majoritatea navelor din Mediterană puteau 
fi acum transferate pentru a sprijini 
operaţiunea „Overlord”. Însă Statul Major 
american, în timp ce acceptă o amânare a 
„Nicovalei” până în luna iulie, se opuse 
abandonării totale a acesteia, exprimându-şi 
îndoielile legate de rezultatele continuării 
ofensivei în Italia dincolo de limitele la care 


aceasta ajunsese deja. Îşi manifestă şi 


dubiile legate de reuşita acesteia în a atrage 
divizii germane din Normandia - dubii care 
se dovediră curând juste. Se iscă o ceartă 
prelungită, manifestată printr-un schimb de 
telegrame interminabile care conţineau 
argumentele lui Churchill şi ale 
preşedintelui Roosevelt. 

În acest timp, în Italia continuau 
pregătirile ofensivei de primăvară - aflată în 
sfera britanică de comandă. Reamplasarea 
Armatei a 8-a, împreună cu alţi factori, 
inclusiv insuficiența navelor, întârzie 
lansarea ofensivei până la data de 11 mai. 
Sarcina Armatei a 8-a era de a cuceri Monte 
Cassino, ajutată de atacul de pe flancul 
stâng al Armatei a 5-a către Gangliano, cât 
şi de spargerea încercuirii de către forţele 


care deţineau capul de pod de la Anzio şi 


înaintarea acestora către Valmontone, pe 
Autostrada Şase. La Anzio se găseau acum 
şase divizii aliate, care se confruntau cu 
cinci divizii germane - şi cu încă patru 
divizii germane de rezervă, dislocate în 
jurul Romei. Pe Linia Gustav se găseau 16 
divizii aliate (din care patru foarte înaintate, 
gata oricând de acţiune), contra şase divizii 
germane (cu una în rezervă). Cea mai mare 
parte a forţelor aliate din acest sector era 
concentrată pe fâşia care se întindea de la 
Cassino şi până la gurile râului Gangliano - 
totalizând 12 divizii (două americane, patru 
franceze, patru britanice şi două poloneze) 
pentru a sparge frontul, urmate imediat de 
încă patru divizii pentru a profita de breşă 
şi a ataca pe valea râului Liri, în speranţa 


de a străpunge Linia lui Hitler, aflată la vreo 


10 km mai în spate, înainte ca nemţii să se 
poată grupa pentru a astupa breşa şi a se 
fortifica la loc. 

Cele nouă divizii ale Armatei a 8-a erau 
dotate cu peste o mic de tunuri, şi aveau de 
partea lor vremea uscată care permise 
tancurilor şi restului motorizatelor de a le 
urma înaintarea, contrar condiţiilor 
meteorologice din campania de iarnă, când 
terenul fusese mocirlos aproape tot timpul. 
Aşa deci, cele trei divizii blindate (6 
britanică, 5 canadiană şi 6 sud-africană) 
beneficiau de condiţii mult mai prielnice 
decât în campaniile trecute. 

În decursul atacului, Corpul polonez 
format din două divizii urma să ia cu asalt 
Cassino, în timp ce Corpul 13 britanic, 


format din patru divizii, înainta către St. 


Angelo, pe flancul stâng. 

Întreaga ofensivă aliată de pe frontul 
principal urma să fie sprijinită de peste 
2000 de tunuri, iar forţele aeriene aliate să- 
şi aducă şi ele aportul, bombardând zdravăn 
întreaga întindere de căi ferate şi şosele, 
după care să se concentreze, în ultimul 
stadiu, asupra obiectivelor militare de pe 
câmpul de luptă. (Această operaţiune 
aeriană,  „Strangularea”, nu dădu însă 
rezultatele scontate, nereuşind să afecteze 
prea grav sistemul de comunicaţii şi de 
aprovizionare german.) Se _ utilizară şi 
acţiuni de sabotaj pe scară largă, însă cu 
aceleaşi efecte dezamăgitoare. O altă 
dezamăgire o constituiră repetițiile trupelor 
aliate care încercară să-l facă pe Kesseliring 


să creadă că aceştia chiar urmau să debarce 


la Civitavecchia, în nordul Romei - însă 
acesta era deja convins că Aliaţii urmau să 
profite de avantajul unor astfel de 
debarcări, aşa că se osteniră degeaba. 
Ofensiva se dezlănţui la orele 23 în 
noaptea de 11 mai printr-un masiv 
bombardament de artilerie, urmat de 
înaintarea promptă a infanteriei. În primele 
trei zile înaintarea fu foarte lentă, izbindu- 
se de o rezistenţă îndârjită în majoritatea 
sectoarelor. Corpul polonez condus de 
generalul Anders suferi pierderi grele în 
timpul atacului asupra Monte Cassino-ului, 
în ciuda îndărjirii cu care luptă şi a 
priceperii cu care abordă câi mai puţin 
directe de atac. Înaintarea Corpului 13 
britanic fu şi ea foarte înceată; pierderile 


acestuia ar fi fost şi mai grele dacă polonezii 


nu ar fi atras aproape întreaga atenţie a 
inamicului. Nici Corpul 2 american nu reuşi 
să înainteze prea mult pe sectorul său de 
litoral. Corpul franțuzesc condus de Juin 
însă, aflat între ultimele două, întâmpină 
opoziţia unei singure divizii contra celor 
patru ale sale şi reuşi să înainteze relativ 
mai repede prin regiunea muntoasă de 
dincolo de râul Gangliano, acolo unde 
nemţii nu se aşteptaseră la un atac prea 
serios. Pe data de 14 francezii năvăliră în 
valea râului Ausente, iar Divizia 71 germană 
începu rapid să dea înapoi din faţa lor. De 
aceasta profită Corpul 2 american, care 
începu acum să preseze mai puternic şi să 
înainteze mai rapid pe drumul de coastă, 
îndreptându-se către Divizia 94 germană. 


Mai mult, cele două divizii nemţeşti din 


zonă trecură acum la retragere, despărțite 
între ele de lanţul Munţilor Aurunci, care 
aproape că nu era străbătut de niciun drum. 
Juin, profitând de ocazie, îşi trimise 
„Joumii” săi marocani crescuţi la munte - o 
unitate de mărimea unei divizii aflată sub 
comanda lui Guillaume - prin spărtura 
astfel creată, peste munţi, pentru a 
străpunge Linia lui Hitler aflată mai în 
spate, pe valea Liriului, înainte ca breşa să 
poată fi astupată. 

Flancul drept al nemților, sau aripa de 
vest, începuse deja să se prăbuşească, iar 
perspectivele de redresare erau foarte 
slabe, mai ales datorită faptului că Senger, 
abilul său comandant, era plecat tocmai la 
data declanşării atacului. La asta se adăugă 


şi faptul că, de această dată, Kesselring nu 


se grăbea să trimită întăriri în sud, înainte 
de a vedea care-i situaţia din nord; prima 
divizie de întărire fuse astfel trimisă către 
sud abia pe data de 13, către valea râului 
Liri. Deşi urmară imediat încă trei, acestea 
fură înghiţite de vârtejul bătăliei, ajungând 
prea târziu pentru a mai putea stabiliza 
frontul. Germanii din sectorul de la Monte 
Cassino opuseră rezistenţă încă vreo câteva 
zile, deşi pe data de 15 fusese aruncat în 
luptă şi Corpul canadian; în noaptea de 17, 
neîmblânzitele trupe de paraşutişti germane 
se retraseră în sfârşit, permiţând, în 
dimineaţa care urmă, accesul polonezilor în 
acele ruine îndelung disputate ale 
mănăstirii Monte Cassino. Atacul curajos îi 
costase pe polonezi aproape patru mii de 


morţi. 


O dată ce rezervele slăbite ale nemților 
fură în sfârşit atrase către sud, sosise 
momentul plănuit al spargerii încercuirii de 
la Anzio. Capul de pod de acolo fusese 
întărit cu încă o divizie americană, 36. Prin 
ordonarea pe 23 mai a începerii atacului, 
Alexander spera să obţină deplasarea 
rapidă a forţelor de la Anzio până la 
Valmontone, tăind astfel Autostrada Şase - 
principala cale de acces către interior - 
izolând astfel cea mai mare parte a Armatei 
a 10-a germane care ocupa Linia Gustav. 
Dacă acţiunea reuşea, atunci Roma era 
coaptă pentru a cădea în mâinile Aliaților. 
Planurile îi fură însă date peste cap de 
diferenţa de opinie a lui Mark Clark şi de 
dorinţa acestuia ca unităţile Armatei a 5-a 


să fie cele care vor intra primele în Roma. 


Diviziile americane 1 blindată şi 3 infanterie 
ajunseră la Cori, chiar lângă Autostrada 
Şapte de coastă - dar departe de Autostrada 
Şase - pe data de 25, după o înaintare de 
douăzeci de kilometri; acolo  făcură 
joncţiunea cu Corpul 2, care se îndrepta 
către nord pe Autostrada Şapte. Singura 
divizie motorizată de care mai dispunea 
Kesselring, Divizia Hermann Göring, se 
îndreptă cu toată viteza într-acolo pentru a 
opri atacul - deşi era aprig hărţuită de 
atacurile aeriene ale Aliaților. În această 
etapă Mark Clark se îndreptă cu patru 
divizii direct către Roma, lăsând o singură 
divizie să înainteze către Valmontone; 
înaintarea acesteia fu oprită de grosul a trei 
divizii germane, la cinci kilometri de 


Autostrada Şase. 


Intervenţiile lui Alexander la Churchill 
nu reuşiră să obţină schimbarea direcţiei de 
atac al lui Mark Clark, a cărui înaintare fu 
de altfel încetinită de rezistenţa opusă de 
poziţiile germane defensive aflate la sud de 
Roma, pe Linia Cezar. Mai mult, diviziile 
blindate ale Armatei a 8-a se treziră că 
desfăşurarea lor pe Valea Liriului nu era 
chiar atât de facilă pe cât se sperase; 
acestea nu izbutiră să ţintuiască cu spatele 
de munţii Apenini Armata a 10-a germană 
care se retrăgea. Germanii reuşiră să scape 
în siguranţă, pe drumuri care tăiau munţii, 
sarcina lor fiind uşurată şi de absenţa unei 
intervenţii din partea forţelor de la Anzio. 

Pentru câteva zile se părea că, într- 
adevăr, germanii au şansa de a se aşeza şi 


a-şi stabiliza frontul pe Linia Cezar datorită 


puternicei lor defensive de până atunci, 
condusă de către Senger, în sectorul Arcc- 
Ccprano, de-a lungul Autostrăzii Şase; ci 
contau şi pe sprijinul diviziilor blindate, 
care se străduiau, greoaie şi istovite, să 
ajungă la ei pe drumul aglomerat. 
Perspectiva întunecată a unei strânsori 
ca într-un cleşte fu anulată prin succesul 
repurtat de Divizia 36 americană, care reuşi 
pe 30 mai să ocupe Velletriul de pe 
Autostrada Şapte, aflat pe Dealurile Alban, 
străpungând astfel Linia Cezar. Profitând de 
oportunitatea creată, Mark Clark ordonă 
ofensiva generală a Armatei a 5-a. Astfel, 
Corpul 2 al Armatei a 5-a ocupă Valmontone 
şi îşi continuă atacul pe Autostrada Şase, 
către Roma, în timp ce grosul Corpului 6 îi 


oferi sprijin de pe Autostrada Şapte. În faţa 


a 11 divizii, forţele germane, inferioare ca 
număr, fură silite să dea înapoi, permiţând 
americanilor să intre în Roma pe data de 4 
iunie. Podurile din Roma fură găsite 
neatinse, întrucât Kesselring preferase să 
declare Roma un „oraş deschis”, decât să 
rişte distrugerea Oraşului Sfânt printr-o 
luptă prelungită. 

Două zile mai târziu, pe 6 iunie, începu 
debarcarea din Normandia - iar campania 
din Italia trecu pe un plan secundar. 

Ofensiva lor de primăvară din Italia, 
Operaţiunea  „Diadema”, îi costase pe 
americani 18.000 de morţi şi răniţi, pe 
britanici 14.000, iar pe francezi 10.000, 
până la încununarea de succes a operaţiunii 
prin ocuparea Romei. Nemţii înregistrară 


numai 10.000 de morţi şi răniţi, dar încă 


vreo 20.000 fură luaţi prizonieri în acţiuni 
succesive. 

Din punctul de vedere al forţelor 
implicate - treizeci de divizii aliate contra 
22 germane, raportul efectiv al numărului 
de soldaţi fiind de 2 la 1 - continuarea 
ofensivei aliate în Italia nu se dovedise o 
bună investiţie strategică. Nu reuşise nici 
atragerea forţelor germane, pentru a uşura 
debarcarea din Normandia. Într-adevăr, „nu 
reuşise împiedicarea inamicului de a-şi 
întări poziţiile din nord-vestul Europei”. 
Forţele germanilor din nordul Franţei (de la 
nord de Loara) şi din Ţările de Jos crescură 
de la 35 de divizii câte fuseseră la începutul 
anului 1944, la 41 în iunie 1945, data 
invaziei aliate peste Canalul Mânecii. 


Singura afirmaţie care poate fi făcută, 


din punctul de vedere strategic despre 
campania din Italia, în legătură cu sprijinul 
dat de aceasta debărcării din Normandia, 
este că fără presiunea pe care această 
campanie o exercitase asupra nemților, 
aceştia ar fi putut să-şi întărească şi mai 
mult forţele din Franţa. Amploarea atacului 
şi a forţelor imediate de debarcare fu 
restricţionată de numărul ambarcaţiilor 
disponibile, aşadar forţele aliate care 
luaseră parte la campania din Italia nu ar fi 
putut contribui la creşterea forţei de impact 
a debarcării din Normandia în cruciala ei 
fază de debut. Pe de altă parte, utilizarea în 
Normandia a forţelor germane blocate. În 
Italia ar fi putut avea un efect dezastruos 
asupra invaziei. Această afirmaţie stă în 


picioare, deşi, în mod ciudat, mulţi 


susţinători britanici ai campaniei din Italia 
au omis s-o facă, încercând să aducă prea 
multe argumente. Există totuşi şi un dubiu 
cu privire la veridicitatea acestei afirmaţii, 
respectiv dacă ar fi fost posibilă o amplă 
mutare de trupe din Italia în Normandia, în 
condiţiile în care Aliaţii ar fi putut-o oricând 
opri prin bombardarea căilor ferate. 

În sfera politicului, cel mai notabil 
eveniment al acestei perioade a fost 
abdicarea regelui Victor Emmanuel în 
favoarea fiului său şi înlocuirea primului- 
ministru italian, mareşalul Badoglio, cu 
antifascistul Signor Bonomi. 

Pentru armatele aliate din Italia, 
urmarea mult-râvnitei ocupări a Romei fu 
dezamăgitoare. Aceasta ca urmare a unor 


hotărâri luate la nivel înalt, pe de o parte, 


cât şi a revenirii germanilor şi a 
contraatacurilor acestora, pe de altă parte. 
În ciuda faptului că Maitland Wilson 
era de acord cu părerea americanilor că 
„Nicovala”, chiar întârziată, era cea mai 
eficientă operaţiune pe care 
Comandamentul Mediteranei o putea 
întreprinde pentru atragerea diviziilor 
germane din nordul Franței, ajutând astfel 
progresul înaintării din Normandia, 
Alexander era de altă părere. Pe data de 6 
iunie, la două zile după ocuparea Romei, 
acesta îşi puse în aplicare planul care urma 
reuşitei „Diademei”. El îşi spuse că dacă 
forţele sale nu suferiseră pierderi, acestea 
trebuiau să fie în stare să atace „Linia 
Gotică” de la nord de Florenţa, pe „coapsa” 


peninsulei italice, la data de 15 august, 


dată fixată de către Wilson pentru iniţierea 
„Nicovalei” - şi să străpungă această 
barieră în cazul în care Hitler nu ar aduce 
cel puţin încă opt divizii cu care s-o 
consolideze. După aceea, el fii de părere că 
va putea curând să ocupe tot nord-estul 
Italiei, având şansa de a trece chiar şi prin 
aşa-numita „Breşă a Ljubljanei”, pentru a 
intra în Austria. Era un punct de vedere 
foarte optimist asupra posibilităţilor de 
depăşire rapidă a deselor obstacole 
muntoase aflate între Veneţia şi Austria, cu 
numeroasele poziţii potenţial-încetinitoare 
ale acestora - şi chiar mai optimist dacă se 
aveau în vedere repetatele respingeri 
suferite de italieni acolo, în timpul Primului 
Război Mondial, chiar şi în tatonările de 
debut. 


Planul fu însă pe placul lui Churchill şi 
al şefilor de Stat Major britanic, cu 
deosebire lui Alan Brooke - ca o alternativă 
a pierderilor grele, chiar catastrofale, pe 
care aceştia se temeau că le va aduce 
debarcarea din Normandia. Pentru 
susţinerea planului. 

Alexander avea mai mulţi sorţi de 
izbândă subliniind valoarea morală a 
acestuia,  impresionându-şi oamenii cu 
importanţa campaniei din Italia. 

Statul Major american, condus de 
generalul Marshall, se opunea acestei noi şi 
nesigure prelungiri a ofensivei în Italia, dar 
Alexander reuşi să-l învingă pe Maitland 
Wilson. Apoi, Eisenhower fu cel care susţinu 
„Nicovala”. Încă o dată, Churchill şi cu 


Roosevelt ajunseră la o neînțelegere. Pe 2 


iulie britanicii fură siliţi să cedeze, iar 
Wilson primi ordinul de a lansa „Nicovala” 
rebotezată, mai modest, „Dragonul” - pe 
data de 15. Hotărârea necesita plecarea 
Corpului 6 american (compus din trei 
divizii) şi a Corpului francez (compus din 
patru divizii) - conducerea celui din urmă şi 
până la ultimul soldat, preferau fireşte să 
dea o mână de ajutor la eliberarea patriei 
lor. Armata a 5-a fu astfel redusă la cinci 
divizii, iar Grupul de Armate pierdu aproape 
şaptezeci la sută din sprijinul său aerian. 

În tot acest timp Kesselring şi cu 
trupele sale se străduiau, cu destul succes, 
să-i împiedice pe Aliați de a profita de 
rezultatele victoriei lor parţiale. Pierderile 
nemților în operaţiunea „Diadema” fuseră 


destul de grele, patru divizii de infanterie 


trebuind retrase pentru refacere, alte şapte 
fiind drastic reduse. Dar patru noi divizii 
soseau ca întăriri, alături de un regiment de 
tancuri grele. Majoritatea acestor întăriri 
fuseseră trimise Armatei a 14-a, cea care 
acoperea căile mai uşoare de acces. 
Kesselring plănuise încetinirea înaintării 
Aliaților printr-o serie de acţiuni 
desfăşurate în acest scop pe tot parcursul 
verii, urmând apoi să se retragă pe poziţiile 
puternicei Linii Gotice pentru iernat. Cam la 
vreo 130 km la nord de Roma exista o linie 
naturală de apărare, lângă Trasimenc, acolo 
unde Hannibal îşi organizase măiastra-i 
capcană, care oferea o poziţie ideală pentru 
opunerea unei prime rezistenţe. Geniştii 
germani, experţi în demolări, aveau să ajute 


şi ei la încetinirea înaintării Aliaților. 


Înaintarea începu pe 5 iunie, a doua zi 
după intrarea americanilor în Roma. 
Aceasta însă nu forţase suficient de puternic 
la începuturi, atunci când ar fi avut şanse 
mai mari. Francezii trecură apoi în 
avangarda sectorului Armatei a 5-a, în timp 
ce Corpul 13 britanic forţa înaintarea pe 
Autostrăzile Trei şi Patru, adânc în teritoriu, 
unde întâmpina o opoziţie din ce în ce mai 
fermă, până ce fu nevoit să se oprească în 
faţa liniei de la Trasimene. Înaintarea fu 
stopată şi în celelalte sectoare. Aşadar, în 
mai puţin de două săptămâni de la 
retragerea sa din Roma, Kesselring reuşise 
să stabilizeze situaţia care ameninţase să 
devină foarte primejdioasă. 

El mai fusese informat şi că Înaltul 


Comandament al Wehrmachtului - OKW - îi 


trimitea încă patru divizii, care fuseseră 
iniţial destinate frontului rusesc, împreună 
cu noi recruți care să-i întărească diviziile 
cele mai crunt lovite. Acestea urmau să se 
adauge celor patru divizii şi regimentului de 
tancuri grele care deja începuseră să 
sosească. Ca o ironic a sorții, aceste întăriri 
puternice ale forţelor lui Kesselring soseau 
în momentul în care Alexander se confrunta 
cu deprimanta plecare a şapte dintre 
diviziile sale, alături de cea mai mare parte 
a forţei sale aeriene şi a elementelor 
logistice ale Grupului Aliat de Armate din 
Italia. 

Kesselring se  dovedise un abil 
conducător, iar acum norocul era de partea 
lui. El se decise să rămână pe poziţii, pe o 


convenabilă linie de apărare naturală, până 


ce Aliaţii îşi vor pierde suflul. 

Cele două luni de vară care se scurseră 
de la 20 iunie constituiră o perioadă de 
dezamăgire şi frustrare pentru armata lui 
Alexander. Înaintările erau minore şi nu 
păreau a avea vreun aspect decisiv. Luptele 
reprezentau acţiuni izolate între grupuri 
individuale de soldaţi Aliați şi nemți, unde 
tactica celor din urmă se dovedise a fi aceea 
de a rezista pe poziţii până ce vedeau că 
Aliaţii se pregătesc pentru un atac masiv, 
după care urma retragerea nemților către 
următoarea linie de obstacole. 

Rezultatele  regrupării rapide a lui 
Kesselring se concretizară în următoarele: 
Corpul 14 tancuri german, de pe coasta de 
vest, avea în faţă Corpul 2 american; Corpul 


1 paraşutişti se confrunta cu Corpul francez 


(care încă nu fusese retras pentru 
„Nicovala”; Corpul 76 tancuri se confrunta 
cu Corpurile britanice 13 şi 10, iar Corpul 
51 vânători de munte, cu Corpul 2 polonez, 
pe coasta adriatică. 

La începutul lui iulie, centrul forţelor 
aliate, împiedicat de vremea nefavorabilă. 
Începu în sfârşit să pătrundă prin linia de la 
Trasimenc; după câteva zile însă, fu iarăşi 
ţinut în şah, de pe linia Arezzo. La 15 iulie 
nemţii  părăsiră Arezzo, retrăgându-se 
treptat pe linia Arno, de la Pisa prin 
Florenţa, apoi în continuare către est. Aici 
armatele aliate fură silite să se oprească o 
perioadă mai îndelungată, deşi se aflau la 
mică distanţă de scopul lor final. Linia 
Gotică. Frustrarea lor fu parţial compensată 


de capturarea Anconci de către polonezi, pe 


18 iulie, şi a  Leghornului de către 
americani, pe 19, ceea ce duse la scurtarea 
căilor de aprovizionare. 

Ţinând cont de dorinţele britanicilor, 
mai ales de cele ale lui Churchill şi 
Alexander, de a accelera campania din Italia 
- în ciuda dezamăgirilor repetate şi a 
slăbirii  forţelor-se continuă planificarea 
unei mari ofensive de toamnă asupra Liniei 
Gotice. Se spera în continuare că aceasta îşi 
va aduce contribuţia prin atragerea forţelor 
germane de pe principalele teatre de luptă, 
sau, alternativ, că dacă se va produce o 
prăbuşire a Frontului de Vest, aceasta va 
duce la retragerea forţelor germane din 
Italia, permițând astfel armatei lui 
Alexander de a profita de pe urma unei 


breşe în nordul Italiei pentru a înainta către 


Trieste şi Viena. 

Fostul plan de atac asupra Liniei 
Gotice, făcut de şeful Statului Major al lui 
Alexander, Harding, împreună cu Statul 
Major al Grupului de Armate, se bazase pe 
ideea unei  lovituri-surpriză pe centrul 
frontului german, în Apenini; pe 4 august 
însă, Oliver Lecsc. Comandantul Armatei a 
8-a, îl convinse pe Alexander să adopte un 
alt plan. Acest nou plan se baza pe mutarea 
Armatei a 8-a înapoi, pe neobservate, către 
coasta adriatică, de unde aceasta urma să 
atace către Rimini. Atrăgând astfel atenţia 
lui Kesselring asupra coastei adriatice, 
Armata a 5-a putea ataca pe centru-stânga, 
cu scopul de a ocupa Bologna. Apoi, când 
Kesselring va reacţiona la aceeaşi nou atac, 


Armata a 8-a îşi va continua înaintarea 


pentru a năvăli în Câmpia Lombardiei, acolo 
unde blindatele acesteia vor avea mai mult 
spaţiu de manevră decât au avut vreodată 
de la debarcarea în Italia. 

În ciuda problemelor administrative pe 
care acesta le implica, noul plan fu bine 
venit, mai ales avându-se în vedere 
diminuarea şanselor planului iniţial prin 
dislocarea francezilor, care dispuneau de 
soldaţi pricepuţi la luptele din munţi. Lecse 
mai era de părere şi că Armatele a 5-a şia 
8-a vor da rezultate mai bune dacă nu vor 
urmări acelaşi obiectiv. Alexander acceptă 
rapid argumentele acestuia şi adoptă noul 
plan, care fu botezat Operaţiunea 
„Maăslina”. 

Acesta avea însă şi dezavantaje, care 


apărură mai ales după lansarea operaţiei. 


Deşi scăpase de culmile muntoase, Armata a 
8-a se confrunta acum cu o serie de 
traversări dificile de cursuri de apă, care îi 
încetineau înaintarea. De partea cealaltă, 
Kesselring profită de faptul că avea la 
dispoziţie o excelentă autostradă laterală 
care să-i permită deplasarea armatei. 
Autostrada Nouă, care ducea de la Rimini 
către vest, prin Bologna. Cei ce plănuiseră 
acţiunea britanică se pare că se bazaseră 
prea mult pe absenţa ploilor. Ţinutul de la 
nord de Rimini, deşi plat.  Devenise 
mlăştinos - departe de a îl potrivit pentru 
înaintarea rapidă a blindatelor. 

Ofensiva lui Alexander debută bine, pe 
25 august, chiar dacă eu zece zile mai târziu 
decât data iniţial planificată. Nemţii fură din 


nou luaţi prin surprindere, întrucât nu 


reuşiră să observe mutarea Corpului 5 
britanic (din cinci divizii) şi a Corpului 1 
candian (din două divizii) pe poziţii de luptă, 
în spatele Corpului 2 polonez. (Corpul 10 
britanic continua să menţină centrul 
sectorului muntos, în timp ce Corpul 13 se 
deplasase câtre vest pentru a sprijini atacul 
pe care urma să-l declanşeze Armata a 5-a.) 

Numai două divizii slabe, deşi sprijinite 
de Divizia 1 Paraşutişti, ocupau sectorul 
adriatic - în acea perioadă, mişcarea 
forţelor germane se desfăşura mai ales de la 
est la vest. Înaintarea Corpului polonez de-a 
lungul coastei Adriaticii atrăsese puţină 
atenţie, şi abia pe 29 august, după patru 
zile de înaintare a trei Corpuri aliate pe un 
front îngust - timp în care acestea câştigară 


15 km, de la Metauro la Foglia - germanii 


începură să riposteze. Până a doua zi, o 
mare parte din două divizii ajunse la faţa 
locului pentru a preîntâmpina înaintarea 
Aliaților, dar fu prea târziu pentru a 
împiedica ajungerea acestora la Râul 
Conca, aflat la încă 11 km distanţă, până pe 
2 septembrie. 

Sosise însă vremea ca Armata a 8-a să 
se poticnească. Lupta principală se dădea 
pentru creasta Coriano de dincolo de Ausa, 
de care îi despărţeau încă două râuri. Pe 4 
septembrie înaintarea britanică se opri 
acolo şi se frânse. Nemţii primeau întăriri în 
acest timp, iar ploile torențiale veniră în 
ajutorul lor începând cu data de 6. 

Kesselring ordonase © retragere 
generală a restului diviziilor sale pe poziţiile 


Liniei Gotice, ceea ce-i micşorase frontul, 


disponibilizând astfel trupe pentru sectorul 
adriatic. Această retragere parţială deschise 
calea traversării Râului Arno, aşa încât 
Armata a 5-a era acum gata de atac. 
Începând din data de 10 septembrie. Corpul 
2 american şi Corpul 13 britanic trecură la 
atacuri asupra poziţiilor germane, slab 
dotate dar apărate cu încăpăţânate şi, o 
săptămână mai târziu, trecură prin 
Trecătoarea Il Gioga din nordul Florenței. 
Încă o dată Kesselring păru luat prin 
surprindere, şi păru să nu-şi dea seama că 
aceasta era o ofensivă de proporţii până pe 
data de 20, la zece zile după declanşarea 
acesteia; abia atunci el trimise două divizii 
în zonă. Până atunci însă, divizia de rezervă 
a americanilor, 88 infanterie, se năpustise 


înainte pentru a ataca Bologna din est. 


Chiar şi atunci, deşi pierduseră Linia 
Gotică, cât şi poziţiile aflate mai în spate la 
Monte Battaglia, nemţii se dovediră capabili 
de a ţine piept atacului aliat. La sfârşitul lui 
septembrie, Mark Clark fu silit de a reveni 
la ideea iniţială a unui atac mai direct 
asupra Bolognei. 

Între timp Armata a 8-a britanică avea 
încă probleme pe coasta adriatică. Până la 
17 septembrie, părţi din zece divizii 
germane sosiră la faţa locului, îngreuind şi 
mai mult înaintarea britanică. Deşi 
canadienii reuşiră să ajungă la Rimini pe 21 
şi, deci, în delta Văii Po, nemţii se retraseră 
pe următoarea linie defensivă, aceea a 
râului Uso - vestitul Rubicon al timpurilor 
străvechi. Mai erau încă treisprezece râuri 


de traversat în această regiune plată şi 


acoperită de ape înainte de a ajunge la Po - 
acest efort îi costă pe Aliați pierderea a 
cinci sute de tancuri - împotmolite sau 
stricate -, în timp ce majoritatea 
infanteriştilor arătau ca nişte strigoi. Astfel, 
nemţii putură să deplaseze o parte 
însemnată a trupelor pentru a ţine în şah 
Armata a 5-a. 

Pe 2 octombrie Mark Clark reluă 
ofensiva către Bologna, de astă dată pe 
Autostrada 65. Fură aruncate în luptă toate 
cele patru divizii ale Corpului 2, dar 
apărarea germană se opuse cu asemenea 
dârzenie, încât în următoarele trei 
săptămâni progresul americanilor însumă o 
medie cam de o milă pe zi; la 27 octombrie, 
ofensiva fu abandonată. Până la sfârşitul lui 


octombrie se poticni şi înaintarea Armatei a 


8-a, după ce aceasta reuşise să traverseze 
numai cinci râuri şi se găsea încă la 80 km 
departare de Po. 

Singurele modificări notabile în această 
perioadă fură cele legate de comanda 
trupelor. Kesselring, rănit într-un accident 
auto, fu înlocuit cu Vietinghoff. La comanda 
Armatei a 8-a, McCreery îl înlocui pe Leese 
- care fusese trimis în Birmania. Către 
sfârşitul lui noiembrie, Maitland Wilson fu 
trimis la Washington, locul acestuia fiind 
preluat de către Alexander, în timp ce Mark 
Clark trecu la comanda Grupului de armate 
din Italia. 

Situaţia în care se găseau Aliaţii la 
sfârşitul anului 1944 era cu mult mai 
dezamăgitoare decât speraseră aceştia la 


începutul primăverii, sau pe parcursul verii. 


În ciuda faptului că Alexander se arăta încă 
optimist în ceea ce privea un atac asupra 
Austriei, greoiul marş în susul Peninsulei 
Italice tăcea ca orizontul unei astfel de 
acţiuni să nu se întrezărească prea curând, 
ci să fie mai degrabă nerealist. Cel puţin 
aceasta era părerea lui Maitland Wilson, pe 
care acesta şi-o declară în raportul său 
înaintat Statului Major britanic, pe data de 
22 noiembrie. Neîncrederea şi 
nemulţumirea soldaţilor Aliați se 
manifestară printr-o creştere a numărului 
de dezertări. 

O ultimă tentativă de ocupare a 
Bolognei şi Ravennei în scopul transformării 
acestora în baze de iarnă avu loc la sfârşitul 
anului 1944. Canadienii din Armata a 8-a 


reuşiră să ocupe Ravenna pe 4 decembrie. 


Succesul lor îi obligă pe nemți să trimită 
încă trei divizii la faţa locului pentru a opri 
înaintarea Armatei a 8-a. Acest lucru păni 
să sporească şansele Armatei a 5-a. Din 
păcate, contraatacul de pe 26 decembrie 
din Valea Senio tâie speranţele Aliaților. 
Contraatacul fu dat din ordinul lui 
Mussolini, în ideea de a depăşi 
contraofensiva lui Hitler din Ardeni şi fu dus 
la îndeplinire de trupele italiene loiale 
acestuia; el fu repede oprit, şi tară 
probleme deosebite pentru Aliați. Armata a 
8-a era însă epuizată acum şi ducea lipsă de 
muniții, în timp ce era cunoscut că nemţii 
dispuneau de rezerve importante lângă 
Bologna. În aceste condiţii. Alexander hotărî 
trecerea armatelor aliate pe poziţii 


defensive, în ideea pregătirii unei puternice 


contraofensive de primăvară. 

O altă năruire a speranţelor puse în 
campania din Italia se datoră hotărârii luate 
de Statul Major Combinat de a retrage încă 
cinci divizii de acolo, pentru a le duce pe 
Frontul de Vest, unde acestea să-şi aducă 
aportul la ofensiva de primăvară asupra 
Germaniei. Drept urmare, Corpul canadian 
format din două divizii fu trimis pe Frontul 
de Vest, deşi nu mai fură dislocate şi alte 


trupe în afară de acestea. 


Capitolul 31 


Eliberarea Franţei 


Înainte de a fi lansată, debarcarea din 
Normandia putea fi considerată o aventură 
foarte riscantă. Aliaţii trebuiau să debarce 
pe o coastă pe care inamicul se afla de 
patru ani, timp suficient pentru a-şi fortifica 
poziţiile şi de a o înţesa de obstacole şi de 
câmpuri de mine. Pentru apărarea ei, nemţii 
dispuneau de 58 de divizii, dintre care zece 
de tancuri, capabile de contraatacuri 
rapide. 

Posibilitatea Aliaților de a aduce la faţa 
locului forţele concentrate în Anglia era 
limitată de necesitatea de a traversa 
Canalul şi de numărul de ambarcaţiuni de 


debarcare disponibil. Ei puteau debarca 


doar şase divizii de pe nave într-o primă 
fază, la care se adăugau încă trei care, 
paraşutate, dar aveau nevoie apoi de încă o 
săptămână pentru a-şi putea dubla numărul 
unităţilor de pe uscat. 

Existau deci destule incertitudini 
privind posibilitatea lor de a nārui ceea ce 
Hitler numise „Zidul Atlanticului”; de 
asemenea, exista riscul ca trupele 
debarcate să fie aruncate înapoi, în mare. 

În ciuda acestor temeri, primele poziții 
de pe plajā au fost rapid extinse şi 
transformate într-un amplu cap de pod, lat 
de 150 km. Inamicul s-a dovedit incapabil 
de a riposta suficient de puternic înainte ca 
Aliaţii sā pornească la atac de la acest cap 
de pod. Atacul s-a desfăşurat exact în 


maniera şi în locul în care fusese plănuit de 


Montgomery. Poziţiile germane din Franţa s- 
au prăbuşit rapid. 

O privire retrospectivă demonstrează 
că invazia a fost o acţiune cât se poate de 
simplă şi lipsită de riscuri. Dar aparențele 
înşală. 

Operaţiunea „s-a desfăşurat conform 
planului”, în cele din urmă, dar nu şi 
conform graficului orar. În desfăşurarea ci, 
marja dintre succes şi eşec era foarte firavă. 
Triumful final a pus în umbră faptul că 
Aliaţii fuseseră într-un pericol extrem de 
mare, de care scăpaseră ca prin urechile 
acului. 

Părerea generală potrivit căreia invazia 
se desfăşura fără probleme a fost generată 
de  sublinierile lui Montgomery, potrivit 


cărora „bătălia se desfăşura în perfectă 


concordanţă cu planurile de dinaintea 
invaziei”, cât şi de faptul că armatele aliate 
ajunseseră la Sena în 90 de zile - pe linia 
care apărea pe harta lor de previziuni, 
alcătuită în aprilie, şi care urma să fie 
cucerită la „Z” + 90. 

„Stilul lui Monty” era să prezinte orice 
operaţiune condusă de el ca pe una care se 
desfăşura exact aşa cum o plănuise, cu 
siguranţa şi precizia unei maşini - sau a 
providenţei. Această trăsătură i-a redus 
deseori capacitatea de adaptabilitate la 
situaţii, ceea ce, ca o ironie a sorții, l-a lipsit 
de aprecierea pentru meritul lui de combina 
flexibilitatea şi hotărârea în conducerea 
trupelor. 

Planul inițial prevedea cucerirea 


Caenului încă din prima zi a debarcării, 6 


iunie. Acţiunea a debutat bine şi apărarea 
de coastă a fost învinsă încă de la ora 9 
dimineaţa.  Evidenţele lui Montgomery 
ascund însă faptul că înaintarea spre 
interior, către Caen, a început abia după- 
amiaza. Această întârziere s-a datorat 
înghesuielii care a paralizat traficul pe 
plajă, cât şi  excesivei  precauţii a 
comandanților de la faţa locului, deşi nu 
exista nimic care să le poată sta în cale. 
Când în cele din urmă s-a pornit către Caen, 
punctul-cheie al zonei invaziei, o divizie 
germană de tancuri - unica din întreaga 
zonă - sosise la faţa locului şi i-a ţinut în 


şah. 


O a doua divizie de tancuri a sosit în 
ziua următoare, şi astfel a trecut mai bine 
de o lună până ca oraşul Caen să poată fi 
curăţat şi ocupat, în urma unor lupte grele. 

Iniţial, Montgomery intenţionase ca pe 
aripa dreaptă, o forţă blindată să pornească 
imediat spre interior, către Villers-Bocage, 
aflat la 30 km de coastă, şi să taie căile de 
acces dinspre vestul şi sud-vestul Cacnului. 


Acest lucru nu mai apare, însă, în istorisirea 


lui Montgomery. Adevărul e că atacul s-a 
desfăşurat foarte lent, deşi opoziţia la vest 
de Caen devenise neglijabilă după 
penetrarea apărării de coastă. Prizonierii 
luaţi au povestit că timp de trei zile o fâşie a 
frontului de 16 km fusese acoperită de o 
singură unitate mobilă a germanilor, izolată, 
mai precis un batalion de cercetare. Abia în 
a treia zi sosise o a treia divizie de blindate 
germană care a ocupat acel sector. Deşi 
britanicii au reuşit să intre în Villers-Bocage 
pe data de 13, ci au fost izgoniți de acolo. 
Apoi o a patra divizie germană de tancuri a 
sosit ca întărire. S-au scurs două luni până 
când Villers-Bocage a fost în sfârşit ocupat. 
Planul iniţial mai prevedea ca întreaga 
Peninsulă Cotentin, împreună cu portul 


Cherbourg, să fie ocupate în două 


săptămâni; de acolo urma să pornească un 
atac, în data de „Z” + 20, pe flancul de vest. 
Din păcate, înaintarea către interior de la 
punctele americane de debarcare din acest 
sector s-a dovedit mai lentă decât se 
calculase, în ciuda faptului că majoritatea 
forţelor germane, ca şi întăririle sosite 
ulterior, fuseseră angrenate în ţinerea în 
şah a înaintării britanice din est, în zona 
Caenului, aşa cum Montgomery prevăzuse 
că se va întâmpla. 

Atacul pe flancul vestic a pornit în cele 
din urmă, aşa cum plănuise Montgomery, 
dar abia la sfârşitul lui iulie - la „Z” + 56. 

Era de prevăzut că, dacă Aliaţii vor 
realiza un cap de pod suficient de lat şi de 
adânc în care să-şi consolideze forţele pe 


partea europeană a Canalului, acestea, mult 


superioare inamicului, vor putea ajunge la o 
străpungere din partea acestora, mai 
devreme sau mai târziu. Nu exista nicio 
forţă capabilă să oprească la nesfârşit 
torentul Aliaților, dacă aceştia dispuneau de 
suficient spaţiu în care să-şi adune trupele. 
În mod paradoxal, prelungirea „Bătăliei 
pentru capul de pod” a fost tot în avantajul 
Aliaților, deoarece grosul trupelor germane 
din vest au sosit acolo, pe rând, din cauza 
părerilor divergente din Înaltul 
Comandament German şi de piedicile 
constante puse de puternica forţă aeriană 
aliată care domina cerul. Diviziile de 
tancuri, primele sosite şi folosite la 
umplerea golurilor, au fost şi primele 
imobilizate, inamicul fiind astfel lipsit de 


braţul său mobil atât de necesar în luptele 


în teren deschis. Înseşi marea forţă de 
rezistenţă care întârziase atât de mult 
spargerea frontului le-a asigurat o cale 
liberă prin Franţa, după ce au depăşit 
obstacolul. 

Aliaţii nu ar fi avut nicio şansă să-şi 
consolideze poziţiile pe țărm dacă nu ar fi 
dispus de o supremație aeriană totală. Un 
ajutor esenţial le-a fost dat şi de tirul de pe 
nave, dar factorul decisiv a constat în 
efectul paralizant al forţelor aeriene aliate 
de sub comanda Tedder, Comandantul 
suprem adjunct al lui Eisenhower. 
Distrugând majoritatea podurilor peste 
Sena - în est, şi peste Loara - în sud -, 
aviația transformase Normandia într-un 
teatru de război strategic izolat. Rezervele 


germane au fost obligate să facă ocoluri 


lungi, pe parcursul cărora avioanele aliate 
le hărţuiau astfel încât ajungeau cu mare 
întârziere şi mult slăbite. 

Aliaţii îşi datorau în bună măsură 
succesul şi divergenţelor de păreri din 
tabăra germană - dintre Hitler şi generalii 
sâi, şi chiar dintre aceştia din urmă. 

Iniţial, principalul handicap al nemților 
consta în faptul de a nu fi acoperit o coastă 
lungă de 4.800 km - din Olanda, de-a lungul 
coastelor franceze şi până la frontiera 
muntoasă cu Italia. Din cele 58 de divizii, 
jumătate erau de tip static şi se aflau 
ancorate în diverse sectoare de-a lungul 
coastei. Cealaltă jumătate era însă mobilă, 
şi din ea-faceau parte cele zece divizii de 
tancuri, capabile să se mişte rapid. 


Germanii ar fi putut să-şi concentreze 


forţele şi să realizeze o superioritate 
covârşitoare pe direcţia de atac, capabilă 
să-i arunce pe invadatori în mare, înainte ca 
aceştia să-şi consolideze poziţiile pentru a 
face faţă unui atac. 

În ziua „Z”, unica divizie blindată care 
se afla în Normandia, toarte aproape de 
zona în care Aliaţii au debarcat, a năruit 
speranţele lui Montgomery de a captura 
Caenul,  obiectivul-cheie al operaţiunii 
prevăzut în aceeaşi zi. O parte a acestei 
divizii a reuşit chiar să străpungă frontul 
britanic şi să se apropie de plajă, dar 
contralovitura a fost prea slabă pentru a 
avea un efect de proporţii. 

Dacă măcar trei din cele zece divizii 
germane de blindate, aflate în zonă în a 


patra zi de la debarcare, ar fi fost 


disponibile şi apte de a interveni în ziua „Z”, 
punctele de sprijin de pe plaje ale Aliaților 
ar fi fost date peste cap înainte de a fi unite 
între ele şi consolidate. Orice 
contraofensivă, puternică şi promptă, a fost 
însă împiedicată de divergenţele de opinii 
din sânul Comandamentului German, atât 
asupra locului probabil al debarcării, cât şi 
a metodelor de preîntâmpinare a acesteia. 

Intuiţia lui Hitler s-a dovedit mai 
aproape de realitate decât părerile 
generalilor acestuia în ceea ce privea 
aprecierea locului probabil al debarcării. 
După debarcare însă, ingerința permanentă 
a lui Hitler şi rigiditatea controlul său i-a 
împiedicat pe generali să redreseze situația 
şi în cele din urmă, a dus la un dezastru 
total. 


Feldmareşalul Rundstedt, Comandantul 
frontului de vest, era convins că invazia va 
avea loc în zona dintre Calais şi Dieppe, 
unde Canalul avea lăţimea cea mai mică. 
Aprecierea lui se baza pe convingerea că 
aceasta constituia cea mai bună cale pentru 
inamic, dar raţionamentul lui suferea de 
lipsa informaţiilor. Germanii nu reuşiseră să 
afle nimic important de pe insula britanică, 
acolo unde armatele aliate se adunau. 

Şeful de Stat Major al lui Rundstedt, 
generalul Blumentritt, povestea mai târziu, 
la interogatoriu, cât de neinformat a fost 
serviciul german de informaţii: 

„Foarte puţine informaţii de încredere 
ne soseau din Anglia. (Serviciul de spionaj) 
ne oferea rapoarte generale despre locul în 


care se adunau forţele americane şi 


britanice, în sudul Angliei. Numărul 
agenţilor din Anglia, care transmiteau prin 
radio ceea ce observau era foarte mic”. În 
afară de această informaţie, ei nu au aflat 
mare lucru. Nimic din ceea ce ne-au 
transmis nu ne-a ajutat să apreciem cu 
certitudine unde va avea loc 
debarcarea”"22. 

Hitler, însă, presimţea că Aliaţii vor 
debarca în Normandia. Încă din martie, el 
şi-a avertizat în mod repetat generalii, 
asupra unei posibile debarcări între Cacn şi 
Cherbourg. 

Oare cum ajunsese el la această 
concluzie care s-a dovedit corectă? 
Generalul Warlimont, din Statul său major, 


declară că Hitler s-a inspirat din modul în 


u. Nu există nici o dovadă certă în sprijinul acestei afirmatii - Autorul. 
22 Liddell Hart, The Other Side of the Hill, p. 391-392 


care Aliaţii şi-au dispus trupele în Anglia - 
cu americanii în sud-vest. De asemenea, era 
convins că ei vor încerca să ocupe un port 
mare cât mai repede cu putinţă şi că 
Cherbourgul îndeplinea cel mai bine toate 
cerinţele lor. Convingerile sale au fost 
întărite şi de rapoartele observatorilor 
despre un amplu exerciţiu de invazie, 
desfăşurat în Devon, în cadrul căruia 
trupele exersaseră debarcarea pe o fâşie de 
coastă plată şi deschisă, perfect 
asemănătoare cu cea din Normandia. 
Rommel, care era şeful executiv al 
forţelor pazei de coastă, ajunsese şi el la 
aceeaşi concluzie ca Hitler. În ultimele luni 
de dinaintea zilei „Z”, tăcuse eforturi pentru 
a grăbi amenajarea obstacolelor 


subacvatice, construirea unor buncăre 


rezistente la bombardamente, şi amplasarea 
câmpurilor de mine la intervale mult mai 
mici. Spre norocul Aliaților, el nu avusese 
nici timpul şi nici rezervele necesare 
întăririi liniei defensive din Normandia la 
nivelul dorit, neatingându-l nici măcar pe 
cel al poziţiilor defensive din estul Senei. 
Rommel nu împărtăşea părerile lui 
Rundstedt în privința metodelor de 
contracarare a invaziei. Planul lui 
Rundstedt se axa pe organizarea unui 
puternic contraatac care să-i zdrobească pe 
Aliați imediat după debarcare. Rommel era 
de părere că nu trebuiau să aştepte atât de 
mult, dată fiind superioritatea absolută a 
Aliaților în spaţiul aerian şi capacitatea 
acestora de a întârzia concentrarea 


rezervelor germane în vederea unui astfel 


de contraatac. El considera că cele mai mari 
şanse le-ar fi oferit atacarea invadatorilor 
chiar pe coastă, înainte ca aceştia să 
reuşească să debarce. Anturajul lui Rommel 
susţinea că „el era puternic influenţat de 
experienţa luptelor din Africa, unde fusese 
țintuit îndelung de către o forţă aeriană nici 
pe departe atât de puternică precum cea pe 
care se pregătea acum s-o înfrunte”. 

Planul rezultat a fost un compromis 
între cele două idei şi... „a căzut între două 
scaune”. La toate astea s-a adăugat şi faptul 
că Hitler a insistat în încercarea lui de a 
controla lupta din îndepărtatul 
Berchtesgaden, de unde hotăra folosirea 
rezervelor. 

Rommel avea la dispoziție în 


Normandia doar o singură divizie de 


tancuri, pe care o plasase chiar în spatele 
Caenulul. Aceasta i-a întâmpinat pe 
britanici în ziua „Z”. Degeaba insistase să i 
se mai dea încă o divizie, pentru a o aşeza 
lângă St L6 - foarte aproape de locul unde 
urmau să debarce americanii. 

În ziua „Z” au fost irosite de germani 
ore cruciale în discuţii în contradictoriu. 
Cea mai apropiată parte disponibilă a 
rezervei generale era Corpul 1 Tancuri SS, 
aflat la nord-vest de Paris, dar pe care 
Rundstedt nu-l putea muta fără permisiunea 
Cartierului General al lui Hitler. Blumentritt 
relatează: 

„La ora 4 dimineaţa, le-am telefonat în 
numele feld-mareşalului Rundstedt şi le-am 
cerut dislocarea acestui Corp, pentru a 


întări contraatacul lui Rommel, însă Jodl, 


vorbind în numele lui Hitler, mi-a refuzat 
cererea. El se îndoia că debarcările din 
Normandia erau altceva decât o diversiune 
şi considera că va urma o altă debarcare, la 
est de Sena. Discuţiile în contradictoriu au 
durat toată ziua; abia la ora 4 după-amiaza 
ni s-a permis să dislocăm acest Corp pentru 
a-l folosi” 1. 

1 Liddell Hart, The Other Side of the 
Hill, p. 3. 

În legătură cu ziua „Z” au existat şi alte 
două fapte surprinzătoare: Hitler nu a fost 
informat despre invazie decât foarte târziu 
în dimineaţa respectivă, iar Rommel nu se 
alia la faţa locului. Altfel ar fi stat lucrurile 
dacă aceste două întâmplări n-ar fi existat - 
reacţia germanilor s-ar fi dovedit mai 


promptă şi mai puternică. 


Hitler, la fel ca Churchill, obişnuia să se 
culce târziu, după miezul nopţii, 
suprasolicitându-şi anturajul, care nu-şi 
putea permite să doarmă dimineaţa târziu. 
Ca atare, de multe ori. Erau cam adormiţi 
dimineaţa, când se confruntau cu situaţii 
deosebite. Jodl, neîndrăznind să-i tulbure 
somnul lui Hitler, a luat hotărârea de a se 
opune apelului lui Rundstedt de a dispune 
deplasarea întăririlor. 

Aceste forţe puteau fi puse mai repede 
în mişcare dacă Rommel s-ar fi aflat în 
Normandia, deoarece, spre deosebire de 
Rundstedt, el obişnuia să-i telefoneze direct 
lui Hitler şi avea încă cea mai mare 
influenţă asupra acestuia. Rommel însă 
părăsise Cartierul general cu o zi înainte şi 


a plecat în Germania scontând pe faptul că 


vântul puternic şi marea făcea puţin 
probabilă o invazie în acel moment. El se 
hotărâse să combine o vizită la Hitler, 
pentru a-i explica acestuia necesitatea 
existenţei mai multor divizii de tancuri în 
Normandia, cu o vizită la locuinţa sa din 
apropierea Ulmului, spre a participa la 
aniversarea soţiei sale. Dimineaţa devreme, 
înainte de a apuca să pornească către 
Hitler, un telefon l-a informat despre 
începerea invaziei. Rommel n-a reuşit să se 
întoarcă la faţa locului decât spre seară, 
timp în care Aliaţii se „aşezaseră” solid pe 
țărm. 

În acelaşi timp a lipsit şi comandantul 
armatei din acea parte a Normandiei, plecat 
să coordoneze un exerciţiu în Bretonia. 


Comandantul Corpului de tancuri aflat în 


rezervă se afla şi el într-o vizită în Belgia. Se 
spune că, un alt important comandant din 
zonă a lipsit şi el, petrecându-şi noaptea cu 
o fată. Hotărârea lui Eisenhower de a porni 
invazia în ciuda mării agitate s-a dovedit un 
imens avantaj pentru Aliați. 

1 Liddell Hart, The Other Side of the p. 
409. 

O altă ciudăţenie din săptămânile care 
au urmat a constat în faptul că Hitler, deşi 
intuise corect locul unde urnia să aibă loc 
debarcarea, în clipa în care aceasta s-a 
produs a început să fie obsedat de ideea că 
era doar o invazie preliminară, după care se 
va produce o a doua, mai puternică, la est 
de Sena. În consecinţă, el s-a opus dislocării 
rezervelor din acea zonă pentru a fi trimise 


în Normandia. Convingerea lui că va exista 


o a doua invazie se datora unei 
supraestimări grosolane din partea 
Serviciului de spionaj german a numărului 
diviziilor aliate rămase în Anglia, datorată în 
bună măsură tacticii  înşelătoare a 
britanicilor, cât şi faptului că englezii 
ştiuseră să se ferească de spioni. 

O dată ce măsurile iniţiale de 
contracarare n-au reuşit să-i împiedice pe 
Aliați să-şi asigure capul de pod, Rundstedt 
şi cu Rommel şi-au dat seama că o 
rezistenţă pe o linie atât de îndepărtată 
către vest n-avea nicio şansă de reuşită. 

Blumentritt spunea: 

„În disperare de cauză, feldmareşalul 
Rundstedt l-a implorat pe Hitler să vină în 
Franţa pentru a discuta. Împreună cu 


Rommel, s-a dus să-l întâmpine pe Hitler la 


Soissons în 17 iunie, şi a încercat să-l facă 
să înţeleagă situaţia... Hitler însă a insistat 
să nu se efectueze niciun fel de retragere - 
„Trebuie să rămâneţi pe poziţiile pe care vă 
aflaţi”. El n-a fost de acord nici măcar să ne 
dea mai multă libertate pentru a deplasa 
forţele aşa cum vom crede că este mai 
bine... Pentru că n-a renunţat la ordinele 
iniţiale, soldaţii au fost nevoiţi să păstreze 
în continuare linia care abia mai rezista. Nu 
mai exista niciun plan. Noi încercam să ne 
conformăm ordinelor lui Hitler care 
spuneau că linia Caen-Avranches trebuie 
păstrată cu orice preţ”. 

Hitler n-a luat în considerare 
avertismentele celor doi feldmareşali, 
asigurându-i că noua armă V, bomba 


zburătoare, va avea în curând un efect 


decisiv asupra cursului războiului. Aceştia i- 
au spus că dacă noua armă era atât de 
eficientă, ar trebui folosită urgent pentru 
bombardarea plajelor invadate, sau, dacă 
din punct de vedere tehnic nu se putea, 
pentru porturile aflate în sudul Angliei din 
care pornea invazia. Hitler a insistat că 
bombardamentul trebuie lansat asupra 
Londrei „pentru a-i converti pe englezi la 
pace”. 

Bombele zburătoare n-au avut însă 
efectul scontat de Hitler, iar invazia Aliaților 
câştiga continuu teren în Normandia. Când 
a fost întrebat într-o zi la telefon de către 
Cartierul General al lui Hitler: „Ce trebuie 
să facem?”, Rundstedt a răspuns: „Opriţi 
războiul! Altceva nu mai e de făcut”. Ca 


urmare, Hitler l-a destituit pe feldmareşalul 


Rundstedt şi l-a înlocuit cu Klfige, adus de 
pe Frontul de Est. 

„Kluge era tipul soldatului robust şi 
agresiv”, remarca Blumentritt. „La început 
a fost foarte voios şi încrezător - ca orice 
nou comandant, dar după câteva zile a 
devenit foarte sobru şi tăcut. Lui Hitler nu i- 
a plăcut schimbarea de ton din rapoartele 
sale”. 

La 17 iulie Rommel a fost grav rănit 
când maşina i-a fost distrusă de un atac 
aerian al Aliaților. Trei zile mai târziu, pe 20 
iulie, a avut loc atentatul asupra lui Hitler în 
Cartierul General al acestuia, aflat în estul 
Prusiei. Bomba conspiratorilor şi-a ratat 
ţinta, dar „unda ei de şoc” a avut 
repercusiuni dramatice asupra bătăliei de 


pe Frontul de Vest, aflată într-o etapă 


critică. Blumentritt spunea despre acele 


momente: 
Când Gestapoul a investigat 
conspirația... a găsit documente care 


pomeneau şi numele lui Kluge; ca urmare, 
suspiciuni grave au început să planeze şi 
asupra acestuia. Un alt fapt petrecut 
ulterior a agravat situaţia. La scurtă vreme 
după spargerea frontului în Normandia de 
către generalul Patton, în timp ce bătălia 
decisivă de la Avranches se afla în plină 
desfăşurare, Kluge şi Cartierul său general 
s-au aflat fără legături telefonice pentru mai 
bine de douăsprezece ore. Kluge plecase pe 
front, unde fusese prins de un puternic 
bombardament de artilerie... în acest timp, 
el a fost „bombardat” şi dinspre interior, 


deoarece prelungita „absenţă” a alimentat 


imediat suspiciunile lui Hitler... Hitler a 
bănuit că scopul plecării lui Kluge pe front îl 
constituia încercarea acestuia de a lua 
legătura cu Aliaţii pentru a negocia o 
capitulare. Întoarcerea feldmareşalului nu l- 
a liniştit pe Hitler. Din acel moment, toate 
ordinele care-i parveneau feldmareşalului 
Kluge de la Hitler erau redactate într-un 
limbaj violent, chiar jignitor. Felădmareşaful 
a început să se teamă că va fi arestat. El 
ştia că nu-şi putea dovedi loialitatea 
indiferent ce succes ar putea repurta pe 
câmpul de luptă. 

Toate acestea au avut un efect negativ 
asupra şanselor care mai existau de a 
împiedica ruperea frontului de către Aliați, 
în acele zile de criză, Kluge nu s-a 


concentrat asupra situaţiei de pe front, ci a 


privit tot timpul, temător, către Cartierul 
General al lui Hitler. El nu era singurul 
general care-şi tăcea griji legate de 
conspirația împotriva lui Hitler. Frica a 
paralizat toate înaltele Comandamente în 


săptămânile şi lunile care au urmat” 1. 


La 25 iulie Armata 1 americană a lansat 
o nouă ofensivă, „Cobra”, în timp ce 
proaspăt debarcata Armată a 3-a, a lui 
Patton, era gata să intervină. Ultimele 
rezerve ale nemților au fost aruncate în 
luptă pentru a-i opri pe britanici. La 31 iulie 
vârful american de lance a străpuns frontul 
la Avranches. Năpustindu-se prin breşă, 
tancurile lui Patton au ocupat rapid zona 
deschisă de dincolo de oraş. La ordinul lui 


Hitler, rămăşiţele diviziilor de tancuri 


germane au fost strânse într-un ultim şi 
disperat efort de a tăia gâtul ca de sticlă 


creat la Avranches. 


1 Liddell Hart, The Other Side of the 
Hill, p. 3 


Tentativa germană a eşuat - oferindu-i 
lui Hitler prilejul de a rosti caustic: „A eşuat 
numai pentru că Kluge n-a vrut să 
reuşească”. Rămăşiţele armatelor germane 
încercau să scape din cursa în care fuseseră 
ţinute până atunci de interdicţia lui Hitler 
de a se retrage. O mare parte au fost 
încercuite în „Buzunarul falezei”, 
supraviețuitorii fiind obligaţi să-şi 
abandoneze cea mai mare parte a armelor 


grele şi a echipamentului în retragerea 


peste Sena. 

Kluge a fost destituit. Pe drumul de 
întoarcere s-a sinucis în Germania înghițind 
o pastilă cu otravă. După cum explică Şeful 
statului său major: „era convins că va fi 
arestat de Gestapo imediat ce va ajunge 
acasă”. 

Nu doar în tabăra germană se aduseră 
acuzaţii violente înaltelor Comandamente. 
Din fericire, cele din tabăra Aliaților n-au 
avut consecinţe atât de grave asupra 
desfăşurării luptelor sau a oamenilor, dar au 
lăsat un gust amar cu efecte ulterioare 
neplăcute. 

Cea mai mare „demascare” din spatele 
scenei s-a produs în legătură cu o apropiată 
spargere a frontului de către britanici, care 


urma să aibă loc cu aproape două 


săptămâni înainte de breşa creată de 
americani la Avranches. Atacul britanic dat 
de Armata a 2-a, de sub comanda lui 
Dempsey, s-a desfăşurat pe flancul opus cel 
mai îndepărtat, la est de Caen. 

A fost cel mai masiv atac de tancuri din 
întreaga campanie, trei divizii blindate 
concentrate una lângă alta. Acestea 
fuseseră adunate pe ascuns în micul cap de 
pod de peste Orna, de unde au pornit la 
atac în dimineaţa zilei de 18 iulie, după ce 
terenul din faţa lor fusese curăţat de o 
perdea de bombe, lansate timp de două ore 
din două mii de bombardiere mijlocii. 
Germanii aflaţi în acel sector au fost 
paralizaţi, iar majoritatea prizonierilor luaţi, 
asurziţi de bubuitul exploziilor, n-au putut fi 


interogaţi decât o zi mai târziu. 


Poziţiile defensive erau însă mai adânci 
decât apreciase Serviciul de Informaţii 
britanic. 

Rommel, care se aşteptase la o 
asemenea lovitură, grăbise adâncirea şi 
întărirea poziţiilor-până când, în ajunul 
atacului, fusese el însuşi atacat şi rănit de 
avioanele britanice, lângă inspirat-numitul 
sat Sainte Foy de Montgomery. Mai mult 
decât atât, nemţii  auziseră  zornăitul 
şenilelor tancurilor britanice, deplasându-se 
către est, în noaptea dinaintea atacului, 
Dietrich, comandantul Corpului german, a 
spus că se puteau auzi de la 6 kilometri 
depărtare, în ciuda zgomotelor existente, 
dacă-ţi puneai urechea pe pământ - un truc 
pe care-l învățase în Rusia. 


Perspectiva care părea luminoasă a 


început să pălească imediat ce au fost 
depăşite primele linii ale defensivei. Divizia 
blindată din avangardă s-a poticnit în 
mijlocul poziţiilor fortificate din satele din 
jur, în loc să le fi ocolit. Cei ce veneau din 
urmă au fost nevoiţi să încetinească 
deplasarea din cauza busculadei creată la 
ieşirea de pe îngustul cap de pod; vârful de 
lance era deja oprit atunci când ei au ajuns 
la faţa locului. După-amiază, imensa şansă 
fusese deja ratată. 

Acest eşec a rămas multă vreme 
învăluit în mister. În raportul său, 
Eisenhower vorbeşte despre atac ca despre 
o „spargere a frontului” şi o „deplasare 
motorizată... ce urmărea exploatarea 
teritoriului în direcţia bazinului Senei şi a 


Parisului”. Toate istoriile scrise de britanici 


după terminarea războiului nu amintesc 
despre obiective atât de îndepărtate în 
cazul acestui atac şi nici de un ordin de 
spargere a frontului de pe acest flanc. 

Britanicii susţin relatarea lui 
Montgomery, care descrie această 
operaţiune mai degrabă ca pe „o bătălie 
poziţională”, cu scopul de a crea o 
„ameninţare” în sprijinul atacului ce urma 
să fie dat de americani; „al doilea scop era 
asigurarea unei zone în care forţe 
importante puteau fi poziţionate, gata de 
atac spre sud şi sud-est, pentru întâlnirea 
cu forţele americane ce urmau să creeze o 
breşă spre est”. 

Eisenhower, în memoriile sale 
postbelice, trece plin de tact peste subiect, 


fără a menţiona această bătălie, în timp ce 


Churchill o aminteşte în treacăt. 

Şi totuşi, cineva care s-ar fi aflat în 
spatele scenei în acea perioadă ar fi sesizat 
furtuna violentă care s-a iscat. Comandanții 
forţelor aeriene au fost furioşi, mai ales 
Tedder. Starea de spirit este ilustrată în 
jurnalul comandantului Butcher, secundul 
lui Eisenhower pentru problemele Marinei: 
„Spre seară, Tedder l-a sunat pe Ike şi i-a 
spus că Monty oprise, într-adevăr. 
Înaintarea blindatelor sale. Ike s-a înfuriat 
cumplit”. Conform aceluiaşi Butcher, Tedder 
l-a sunat a doua zi pe Eisenhower de la 
Londra şi i-a comunicat că Şefii de State 
Majore erau gata să-l destituie pe 
Montgomery dacă li se cerca. În propriile-i 
istorisiri ale episodului Tedder neagă acest 


lucru’. 


În aceste condiţii, parc normal ca 
Montgomery,  reacţionând imediat la 
asemenea plângeri, să susţină că un atac de 
pe acest flanc cu asemenea obiective nu a 
existat. Această declaraţie a devenit curând 
un fapt acceptat iară discuţie de către toţi 
cronicarii militari. Deşi nu prea se potrivea 
cu nota amuzantă pe care numele de cod îl 
dădea acestei operaţiuni - „Lemn-bun”, 
după ce englezii fură siliţi s-o ia la 
sănătoasa. Nu se potrivea nici cu termenul 
de „breşă” pe care-l folosise Montgomery în 
primul său comunicat după declanşarea 
atacului din ziua de 18. Remarca lui, cum că 
el „era satisfăcut de progresul acestuia”, 
făcută după prima zi de luptă, nu se prea 
împăca cu absenţa unei reluări a ofensivei a 


doua zi. Comandanții forţelor aeriene s-au 


înfuriat nefiind de acord să-şi folosească 
armata de bombardiere grele în sprijinul 
unei operaţiuni de la sol, „Lemnul-bun” n-ar 
fi fost o acţiune masivă de spargere a 
frontului. 

Afirmația ulterioară a lui Montgomery 
era numai pe jumătate adevărată, 
nedreptăţindu-se pe sine prin aceasta. El nu 
plănuise o răsturnare a frontului pe acest 
flanc şi nici nu conta pe ea. Dar ar fi fost o 
prostie din partea lui să nu prevadă o 
posibilă prăbuşire a nemților, sub un atac 
atât de puternic, şi să nu profite dacă i s-ar 
fi ivit ocazia. 

1 Lord Tedder, With Prejudice, p. 563. 

Dempsey, comandantul Armatei a 2-a, a 
crezut într-o prăbuşire rapidă a nemților, şi 
s-a mutat la sediul Comandamentului 
corpului de blindate, pentru a fi gata în 
orice clipă să profite de ocazie: „Am 
intenţionat să ocup toate punctele de 
traversare ale Omci, de la Caen până la 
Argentan” - aceasta ar fi constituit o 
baricadă în spatele nemţilof care i-ar fi 


prins pe aceştia în cursă mult mai eficient 


decât ar fi putut-o vreodată face o breşă a 
americanilor în flancul vestic. Dempsey fu 
foarte aproape de îndeplinirea speranţelor 
sale la amiaza zilei de 18. În paralel cu 
dezvăluirea intenţiilor sale, este nostim de 
notat multitudinea declaraţiilor care arată 
că nu s-a urmărit să se ajungă până la 
Faleză - deoarece Argentanul, ţinta lui 
Dempsey, se află la o distanţă aproape de 
două mai mare. 

Şi Dempsey era suficient de viclean 
pentru a-şi da seama că prăbuşirea 
speranţelor sale putea fi răsturnată în 
favoarea sa. Când cineva din Statul său 
Major îl îndemnă să protesteze împotriva 
modului în care presa critica eşecul 
operaţiunii „Lemn-bun”, el a replicat: „Nu-ţi 


face probleme, aceasta va sluji intereselor 


noastre, acţionând ca cel mai bun plan de 
acoperire”. Reuşita americană de pe flancul 
opus datora mult modului în care atenţia 
nemților era concentrată asupra amenințării 
unui atac lângă Caen. 

Străpungerea frontului la Avranches, 
departe în vest, n-a creat o posibilitate 
imediată de izolare a forţelor inamice. 
Reugşita în acest sens depindeaâlc o rapidă 
avansare a Aliaților către est, sau de 
menţinere a inamicului pe poziţii până 
putea fi prins în cursă. 

La data desfăşurării atacului de la 
Avranches, 31 iulie, doar câteva batalioane 
germane se găseau împrăştiate pe culoarul 
lat de 150 km care se întindea până la 
Loara. Vârfurile de lance americane puteau 


aşadar să se îndrepte nestingherite către 


est. Înaltul Comandament Aliat a irosit însă 
această formidabilă ocazie de a profita de 
slăbiciunea inamicului în zonă, şi a rămas la 
planul anterior declanşării invaziei, care 
prevedea, ca următoare etapă, o deplasare 
către vest, în scopul capturării porturilor 


bretone?. 


23 Penetrarea de la Avranches a fost reuşită de către Divizia 45 
blindată de sub comanda lui John S. Wood. Am petrecut două zile 
alături de acesta înaintea declanşării invaziei, când am fost 
impresionat de el, mai mult decât de oricine altcineva, în ceea ce 
privea conştientizarea posibilităţilor de exploatare în adâncime. Şi a 
importanţei vitezei de acţiune. Chiar şi Patton, pe parcursul discuţiilor 
purtate cu mine, se făcuse ecoul punctului de vedere caracteristic 
conducerii superioare, care considera că forţele aliate „trebuiau să se 
întoarcă la metodele anului 1918” şi nu să repete genul de pătrunderi 
rapide şi de adâncime cu blindatele la care nemţii, în special Guderian 
şi cu Rommel, recurseseră în 1940. 

Istorisindu-mi ulterior ce se întâmplase după crearea breşei, Wood îmi 
spuse: „Nu exista nicio concepţie privind direcţii şi obiective de 
adâncime pentru blindate în minţile conducătorilor noştri de la vârf, şi 
nici pentru sprijinirea şi aprovizionarea unor astfel de atacuri. Eu 
aparţineam încă de Armata 1, care nu era în stare să acţioneze 
suficient de rapid. Iar când reuşi să se dezmeticească, transmise 
ordine pentru întoarcerea cu 180 de grade a celor două divizii de 
blindate de pe flancuri, depărtându-le de inamicul principal, pentru a 
se angaja în operaţiuni de asediere a oraşelor Lorient şi Brest. Cea mai 
neagră zi a fost cea de 4 august. Eu am protestat îndelung, violent şi 
din răsputeri; apoi mi-am împins coloanele de tancuri în 
Châteaubriant, fără a primi ordin - şi cavaleria blindată către 
marginea Angersului şi de-a lungul Loarei, gata de înaintare spre est - 
către Chartres. Aş fi putut ajunge acolo, în inima inamicului, în două 
zile. Dar, nu! Am fost obligaţi să ne conformăm planului original, deşi 


Diversiunea care urmărise cucerirea 
porturilor bretone nu a adus niciun 
beneficiu, deoarece nemţii au rezistat în 
Brest până la 19 septembrie - adică încă 
patruzeci şi patru de zile după ce Patton 
anunţase, prematur, capturarea oraşului; 
Lorient şi St. Nazaire au rămas în mâinile 
inamicului până la sfârşitul războiului. 

S-au scurs două săptămâni până ce 
forţele americane au ajuns în est la 
Argentan. Pentru a fi la acelaşi nivel cu 
britanicii aliaţi pe aripa stângă, oprită încă 
de nemti lângă Caen. Aceasta a dat naştere 
la noi acuze. Când a primit ordinul de a nu 
mai înainta către nord pentru a astupa golul 
şi a bara calea nemților, de teama unei 


ciocniri cu britanicii, Patton a exclamat la 


eram singura unitate de blindate din întreaga zonă şi am fi putut să 
facem inamicul bucăţi. Aceasta a fost una dintre cele mai stupide 
decizii din întregul război”. 


telefon: „Lăsaţi-mă să continui către Falaise 
şi îi voi arunca pe britanici înapoi în mare, 
ca să aibă un nou Dunkerque”. 

Este evident faptul că forţele germane 
ar fi avut suficient timp pentru a se retrage 
peste Sena şi a-şi consolida acolo o 
puternică linie defensivă, dacă n-ar fi existat 
încăpăţânarea lui Hitler de a nu permite 
„nicio retragere”. Acest ordin stupid le-a 
redat Aliaților şansele irosite, permițându-le 
să elibereze Franţa până în toamnă. 

Războiul s-ar fi putut termina, tară 
probleme, în septembrie 1944. Grosul 
trupelor germane din vest fusese aruncat în 
vâltoarea luptelor din Normandia şi ţinut 
acolo, pe poziţii, prin ordinul lui Hitler, până 
ce s-a prăbuşit, mare parte din trupe fiind 


prinse în cursă. Ceea ce mai rămăsese nu 


putea face faţă vreunui atac. Retragerea 
trupelor - mai ales pe jos - a fost rapid 
depăşită de coloanele mecanizate ale 
britanicilor şi americanilor. Când Aliaţii s-au 
apropiat la începutul lui septembrie, de 
frontiera germană după ce au măturat totul 
în calea lor prin Normandia, nu exista nici 
urmă de rezistenţă organizată care să-i 
oprească din înaintarea spre inima 
Germaniei??. 

La 3 septembrie un vârf de lance al 
Armatei a 2-a britanice, Divizia blindată de 
gardă, a năvălit în Bruxelles - după ce 
parcursese 120 km prin Belgia într-o 
singură zi. A doua zi, Divizia 11 blindate, 
94 Am venno acaat chestiune imediat după terminarea războiului, 
întrebându-i mai ales pe generalii nemti luaţi prizonieri, implicaţi 
direct. Generalul Blumentritt, care era Şeful de Stat Major în vest, 
rezumă situaţia printr-o singură frază: „Nu existau forţe germane 


dincolo de Rin, iar la sfârşitul lui august frontul nostru era larg 
deschis". The Other Side of the Hill, p. 428. 


care ajunsese la acelaşi nivel, şi-a continuat 
calea spre Anvers, unde a capturat imensele 
docuri, înainte ca baza germană de acolo, 
luată prin Surprindere, să le arunce în aer. 

În aceeaşi zi, vârfurile Armatei 1 
americane au ocupat Namurul, aflat pe 
Meuse. 

Cu patru zile înainte, la 31 august, 
avangarda Armatei a 3-a americane de sub 
comanda lui Patton traversase râul Meuse 
la Verdun, aflat la vreo 160 km în sud. Ziua 
următoare, patrulele au înaintat fără 
probleme către Moselle, lângă Mctz, 55 km 
mai la est, la mai puţin de 50 km distanţă de 
marea zonă industrială de la Saar, aflată 
dincolo de graniţa Germaniei şi la circa 160 
km de Rin. Grosul armatelor n-a putut însă 


să le urmeze imediat spre Moselle, întrucât 


lipsea combustibilul. Întârzierea a durat 
până la 5 septembrie. 

Între timp, inamicul a reuşit să 
încropească cinci divizii slabe, echipate 
precar cu tunuri antitanc, pentru a apăra 
Moselle de atacul a şase divizii americane 
puternice, care constituiau avangarda lui 
Patton. 

Britanicii ajunseseră la Anvers, care se 
alia la mai puţin de 160 km de Rin, spre 
punctul de intrare în bazinul Ruhr, cea mai 
mare zonă industrială a Germaniei, fără de 
care Hitler nu mai putea susţine războiul. 

Pe acest flanc exista acum un gol 
imens, lat de 160 km, în lipsa forţelor 
germane care să-l poată umple. 

Foarte rar se iveşte într-un război o 


astfel de ocazie. 


Când veştile alarmante ajunseră la 
urechile lui Hitler, aflat în îndepărtatul său 
Cartier General de pe Frontul de Est, acesta 
a luat legătura telefonic, în după-amiaza 
zilei de 4 septembrie, cu generalul Student 
aflat la Berlin, şeful trupelor de desant. 
Student a primit ordinul de a se ocupa de 
flancul deschis dintre Anvers şi Maastricht, 
şi de a crea o linie de apărare de-a lungul 
Canalului Albert cu trupe adunate de prin 
Olanda, şi cu paraşutiştii care se aflau în 
pregătire în diverse locuri din Germania. 
Unităţile nou-formate n-au primit arme 
decât în clipa în care au ajuns la punctele 
unde se termina antrenamentul, după care 
s-au deplasat pe linia de front. Trupele de 
paraşutişti nu depăşeau 18.000 de soldaţi, 


nefiind nici măcar cât o divizie aliată. 


Acest amalgam de trupe, botezat 
„Armata 1 paraşutişti”, suferea de multe 
deficienţe. Poliţişti, marinari, soldați 
convalescenţi şi răniţi, alături de 
adolescenţi de şaisprezece ani. Au fost luaţi 
pe sus pentru a îngroşa rândurile subţiate. 
Armele erau insuficiente, iar malul nordic al 
Canalului Albert nu fusese pregătit 
defensiv; deci nu existau fortificaţii, puncte 
întărite sau tranşee. 

După război, generalul Student relata: 

„Penetrarea neaşteptată a tancurilor 
britanice în Anvers a luat pe nepregătite 
Cartierul General al Fiihrerului. În clipa 
aceea noi nu dispuneam de rezerve notabile 
nici pe Frontul de Vest şi nici în ţară. Eu am 
preluat conducerea aripii drepte a frontului 


vestic, situată pe Canalul Albert, în ziua de 


4 septembrie. La acea dată dispuneam doar 
de trupe formate din recruți şi 
convalescenţi, şi de o unitate de apărare de 
coastă din Olanda la care se adăuga un 
detaşament de tancuri - format din vreo 25 
de tancuri şi câteva autotunuri’. 

La acea dată, după cum reiese din 
documentele capturate, germanii dispuneau 
de 1.000 de tancuri pe întreg Frontul de 
Vest, împotriva celor peste 2000 de tancuri 
ale avangărzii Aliaților. Ei aveau doar 570 
de avioane în stare de funcționare capabile 
să asigure protecția, în timp ce britanicii şi 
americanii operau în vest cu peste 14.000, o 
superioritate efectivă de 20 la 1 la tancuri şi 
de 25 la 1 la avioane. 

În ciuda faptului că victoria decisivă 


părea foarte la îndemână, elanul Aliaților s- 


a domolit. Pe parcursul celor două 
săptămâni care au urmat, ei au avansat 
extrem de puţin. 

Vârful de lance al armatei britanice, 
după O pauză pentru „refacere, 
aprovizionare cu combustibil şi odihnă”, şi-a 
reluat înaintarea pe data de 7, şi a asigurat 
o traversare peste Canalul Albert, la est de 
Anvers. În zilele următoare însă, ei n-au 
mai? 

reuşit să parcurgă decât 30 km - până 
la Canalul Meuse-Escaut. Această scurtă 
zonă de teren mlăştinos, plin de ierburi, 
brăzdat de mici cursuri de apă, a fost 
apărată de paraşutiştii germani cu curajul 
disperării. 

Armata 1 americană a ajuns la acelaşi 


25 Liddell Hart, The Other Side of the Hill, p. 429. 
s' 


nivel cu britanicii, dar nu s-a avântat mai 
departe. Cea mai mare parte a ci a nimerit 
în centura fortificată şi în zona minelor de 
cărbuni din preajma oraşului Aachen, aflat 
în faimoasa şi istorica „Poartă a Germaniei”, 
pe care o şi obstrucţionează. Americanii s- 
au împotmolit acolo, în timp ce ocazii 
imense se iroseau; aceasta deoarece atunci 
când au ajuns la graniţa cu Germania, zona 
lungă de 150 km care despărţea Aachenul 
de Metz era acoperită acum de prezenţa a 
opt batalioane inamice, împrăştiate prin 
ţinutul deluros şi împădurit al Ardenilor. 
Nemţii folosiseră cu succes această 
zonă dificilă pentru  atacul-surpriză al 
blindatelor lor, împotriva Franţei în anul 
1940. Alegând căile de acces în Germania 


care păreau cele mai uşoare, Aliaţii s-au 


confruntat cu probleme mai grele. 

Acelaşi lucru s-a întâmplat atât în nord, 
cât şi în sud. Astfel, Armata a 3-a a lui 
Patton, care pornise să traverseze Moselle 
încă din 5 septembrie, aproape că n-a reuşit 
să înainteze în următoarele două săptămâni 
şi nici măcar în următoarele două luni. 
Atacul s-a poticnit în fortificațiile oraşului 
Metz şi în punctele întărite din preajma 
acestuia - care reprezentau cea mai mare 
concentrare a forţelor germane din acea 
perioadă. 

Pe la mijlocul lui septembrie germanii 
îşi consolidaseră deja poziţiile defensive de- 
a lungul întregului front, şi mai ales în nord, 
pe unde era accesul câtre Ruhr şi care 
fusese cel mai mare spaţiu liber. Acest lucru 


s-a dovedit deosebit de nefavorabil Aliaților, 


deoarece Montgomery pregătea un nou atac 
de proporţii tocmai acolo, la Arnhem, spre 
Rin, pentru data de 17 septembrie. În acest 
atac intenţiona să folosească Armata 1 
aeropurtată aliată, pentru a curăța calea 
Armatei a 2-a britanică. 

Atacul a fost stopat înainte de a-şi 
atinge ţinta. O mare parte a Diviziei 1 
aeropurtată britanică,  paraşutată la 
Arnhem, a fost izolată şi obligată să se 
predea, după ce încercase să reziste până la 
sosirea ajutoarelor, cu un eroism devenit 
legendar. Luna următoare a găsit Armata 1 
americană încercând să macine defensiva 
Aachenului, în timp ce Montgomery aduse 
Armata 1 canadiană să curețe de nemți cele 
două „buzunare” - de pe coastă, la est de 


Bruges şi de pe Insula Walcheren; acestea 


controlau trecerea în sus, pe estuarul 
Scheldei, către Anvers şi reuşiseră să 
blocheze utilizarea portului pe durata 
operaţiunii de la Arnhem. Operaţiunea de 
curăţare s-a dovedit foarte anevoioasă şi a 
durat până la începutul lunii noiembrie. 
Între timp, consolidarea frontului 
german care acoperea Rinul se desfăşura 
mai rapid decât cea a Aliaților, în pofida 
inferiorităţii resurselor materiale de care 
aceştia dispuneau. La mijlocul lui noiembrie 
cele şase armate aliate de pe Frontul de 
Vest au lansat o ofensivă generală soldată 
cu rezultate mult prea neînsemnate faţă de 
preţul plătit. Doar în extremitatea sudică, în 
Alsacia, Aliaţii au reuşit să atingă Rinul, dar 
faptul nu avea. O importanţă prea mare. La 


nord ei rămaseră mai departe blocaţi la 


vreo 50 km distanţă de râul care acoperea 
zona vitală a Ruhr-ului, unde n-au reuşit să 
ajungă decât în primăvara lui 1945. 

Preţul ocaziilor irosite de Aliați la 
începutul lunii septembrie a fost foarte 
mare. Din cei aproape 750.000 de morţi şi 
răniţi din întreaga campanie de eliberare a 
Europei de Vest, 500.000 au fost înregistraţi 
începând din septembrie. Tributul plătit de 
întreaga lume a fost şi mai mare - milioane 
de bărbaţi şi femei morţi în acţiuni militare 
şi lagăre de concentrare din cauza 
prelungirii războiului. În afară de aceasta, 
ca un efect întârziat, în septembrie valul 
sovietic nu pătrunsese încă în Europa 
Centrală. 

Ce a determinat, însă, irosirea, cu 


consecinţe catastrofale, a acestor şanse? 


Britanicii au dat vina pe americani, iar 
americanii pe britanici. Certurile între ei, în 
legătură cu calea pe care trebuia s-o 
urmeze armata aliată după traversarea 
Senei, începuseră încă de la mijlocul lui 
august. 

Odată cu  şuvoiul necontenit al 
întăririlor care soseau, forţele aliate din 
Normandia s-au împărţit, începând cu 1 
august, în două grupuri de armate, fiecare 
format din câte două armate. Grupul 21 de 
armate, comandat de Montgomery, era 
alcătuit numai din britanici şi canadieni; 
americanii au alcătuit Grupul 12 de armate, 
sub comanda lui Omar Bradley. Eisenhower, 
Comandantul Suprem, a aranjat ca 
Montgomery să păstreze controlul operativ 


şi „coordonarea tactică” 1 a ambelor 


grupuri, până în clipa în care Eisenhower şi- 
a mutat propriul Cartier General în Europa 
şi a preluat conducerea (la 1 septembrie). 
Interimatul, vag definit şi delicat, s-a 
datorat spiritului de reconciliere al lui 
Eisenhower, care a ţinut seama de 
sentimentele lui Montgomery, cât şi de 
experienţa lui bogată. Compromisul, aşa 
cum se întâmplă de multe ori, generează 
fricţiuni. 

La 17 august, Montgomery i-a sugerat 
lui Bradley ca „după traversarea Senei, 
grupurile 12 şi 21 să rămână împreună, 
formând o masă compactă de 40 de divizii, 
care ar fi atât de puternică încât nimic nu i- 
ar sta în cale”. Această forţă colosală urma 
să se deplaseze către nord, spre Anvers şi 


Aachen, „cu flancul drept spre Ardeni”. 


Această propunere demonstrează că 
Montgomery nu era încă conştient de 
prăbuşirea inamicului şi nici de dificultăţile 
care decurgeau din aprovizionarea unei 
asemenea „mase compacte” (dacă nu cumva 
se gândise la o avansare foarte lentă). 

Între timp, Bradley discutase cu Patton 
ideea unei înaintări spre est şi un atac peste 
Saar, către Rin, la sud de Frankfurt. Bradley 
dorea ca acesta să constituie atacul 
principal şi să folosească ambele sale 
armate americane. Practic, era vorba de 
diminuarea forţei de atac zgre nord şi 
trecerea acestuia pe un plan secundar, ceea 
ce, evident, nu era pe placul lui 
Montgomery. Mai mult decât atât, acest 
atac nu ar fi condus direct spre bazinul 


Ruhr-ului. 


Eisenhower se afla acum în postura 
neplăcută a unei frânghii de care trăgeau în 
direcţii diferite şefii săi executivi. La 22 
august el a luat în considerare umbele 
propuneri, iar a doua zi a discutat cu 
Montgomery, care şi-a susţinut varianta 
concentrării „într-un singur atac”, spre care 
să se îndrepte toată aprovizionarea. Aceasta 
însemna oprirea ofensivei estice a lui 
Patton, tocmai când aceasta prinsese viteză. 
Eisenhower ʻa încercat să-i explice 
dificultăţile de ordin politic. „Poporul 
american nu va susține niciodată o 
asemenea acțiune”. Britanicii nu ajunseseră 
încă la cursul inferior al Senei, în vreme ce 
ofensiva estică a lui Patton îi depăşise cu 
160 km, aflându-se la mai puţin de 320 km 
de Rin. 


Confruntat cu argumentele 
contradictorii, Eisenhower a căutat o soluţie 
acceptabilă de compromis. Înaintarea către 
nord a lui Montgomery, în Belgia, urma să 
aibă pentru moment, prioritate, iar Armata 
1. Americană va avansa către nord, ţinând 
pasul cu englezii - pentru a le acoperi şi 
susţine flancul drept, aşa cum ceruse 
Montgomery, garantând succesul acţiunii 
acestuia. Concomitent, grosul rezervelor 
disponibile vor fi orientate spre susţinerea 
acestei înaintări spre nord, în detrimentul 
lui Patton. O dată cucerit Anversul, 
armatele aliate urmau să se întoarcă la 
planul dinaintea invaziei, cel care prevedea 
înaintarea spre Rin „într-un front larg, atât 
la sud, cât şi la nord de Ardeni”. 


Niciunul dintre cei doi şefi executivi n-a 


fost încântat de compromis. Pe moment, 
nemulţumirile acestora nu s-au manifestat 
atât de zgomotos cum avea să se întâmple 
în lunile şi în anii care urmară, atunci când 
fiecare s-a gândit că a fost privat de victorie 
ca urmare a acelei hotărâri. Patton a numit- 
o „cea mai importantă eroare a războiului”. 

La ordinele lui Eisenhower, Armatei a 
3-a a lui Patton i-au fost limitate proviziile 
zilnice la două îmi de tone, în timp ce 
Armata 1, a lui Hodges, a primit cinci mii de 
tone. Bradley spunea că Patton a venit 
„mugind ca un taur” la Cartierul general şi 
strigând, „Să-i ia dracu' pe Hodges şi pe 
Monty. O să vă câştigăm noi războiul vostru 
blestemat, dacă veţi asigura funcţionarea 
Armatei a 3-a”. 


Refuzând să accepte reducerea 


proviziilor, Patton a ordonat corpurilor sale 
din avangardă să continue înaintarea până 
vor rămâne fără combustibil, „şi apoi să 
coboare şi s-o ia pe jos”. Înaintarea a atins 
Meuse la 31 august, înainte ca tancurile să 
rămână fără combustibil. Cu o zi mai 
devreme armata lui Patton primise doar 
32.000 de galoane de motorină în locul 
necesarului zilnic de 400.000. Totodată, i s- 
a transmis că nu va mai primi altă cantitate 
până la 3 septembrie. La întâlnirea cu 
Eisenhower de la Chartres, în ziua de 2, 
Patton a izbucnit: „Oamenii mei îşi pot 
mânca centurile, dar tancurilor le trebuie 
motorină”. 

La 4 septembrie, după cucerirea 
Anversului, Patton a început să primească o 


cantitate egală de provizii cu Armata 1, în 


vederea ofensivei sale estice către Rin. 
Acum însă el întâmpină o împotrivire mult 
mai fermă din partea duşmanului, şi a fost 
oprit curând pe Moselle. Faptul i-a oferit 
ocazia să se plângă şi mai violent de modul 
în care li fusese redus carburantul, în 
favoarea atacului lui Montgomery. El 
considera că „Ike” aşezase armonia înaintea 
strategici şi sacrificase cea mai bună şansă 
a unei victorii timpurii din dorinţa de a 
potoli „apetitul insaţiabilului Monty”. 

La rândul său, Montgomery considera 
ideea 1 uf Eisenhower de a avansa pe un 
„front larg” către Rin o greşeală 
fundamentală, şi se opunea oricărei 
deturnări de provizii către atacul estic al lui 
Patton, deoarece propriul său atac spre 


nord se afla în cumpănă. Nemulţumirile sale 


s-au amplificat, după ce atacul său asupra 
Armhemului a eşuat. El considera că 
Fisenhower, prin ceea ce le cedase lui 
Patton şi lui Bradley, îl privase de succesul 
pe care-l preconizase. 

Nu e greu de înţeles dezacordul lui 
Montgomery faţă de orice efort care nu 
contribuia în mod direct la atacul său. La o 
privire superficială apare o justificare 
îndreptăţită pentru nemulţumirea lui faţă de 
hotărârea luată de Eisenhower de a aproba 
un dublu atac, care ajunse să fie acceptată 
de cea mai mare parte a comentatorilor 
britanici de război drept principala cauză a 
eşecului. O examinare mai atentă, însă, ne 
arată că efectul acestei hotărâri a fost 
relativ scăzut, deoarece Patton primise, de 


fapt, o medie de 2.500 tone de provizii pe zi 


în prima jumătate a lunii septembrie-cu 
numai 500 tone mai mult decât în perioada 
în care trupele sale au fost oprite. Acest 
supliment era derizoriu în comparaţie cu 
necesarul total al armatelor angajate în 
atacul nordic în timpul perioadei critice a 
acestuia; de fapt, abia ar fi reuşit să 
întreţină o divizie suplimentară. Toate 
acestea ne îndreptăţesc să căutăm mai 
adânc cauzele reale ale eşecului. 

Un mare handicap a provenit de la 
hotărârea de a paraşuta o forţă importantă 
lângă Toumai, pe frontiera belgiană, la sud 
de Bruxelles, pentru a sprijini atacul spre 
nord. Forţele terestre au ajuns acolo înainte 
de paraşutate, care urma să aibă loc la 3 
septembrie, aşa că întreaga operaţiune a 


fost anulată ca fiind lipsită de sens. 


Retragerea transportului aerian pentru 
pregătirea paraşutării provocase însă o 
întrerupere de şase zile a aprovizionării 
armatelor pe calea aerului, o pierdere de 
500 tone de provizii. Dacă ne gândim la 
carburant, aceasta ar fi însemnat un milion 
şi jumătate de galoane - cantitate suficientă 
pentru a purta armatele, fără întrerupere, 
până la Rin, într-o perioadă în care 
duşmanul se găsea în plină dezorganizare. 
Cui revine responsabilitatea pentru 
superficialitatea planului soldat cu efecte 
atât de costisitoare, e greu de stabilit. În 
relatările lor postbelice, atât Montgomery, 
cât şi Eisenhower, îşi asumă paternitatea 
acestuia. Eisenhower spune: „Am crezut că 
se ivise o şansă profitabilă pentru lansarea 


unui atac aeropurtat în zona Bruxelles şi, în 


ciuda părerilor divergente despre 
oportunitatea retragerii unor avioane din 
activitatea de aprovizionare... m-am hotărât 
să-mi asum riscul”. Montgomery e de altă 
părere: „Plănuisem deja o paraşutare în 
zona Toumai”, vorbind despre acest atac ca 
despre „ideea mea”. Bradley afirma: „L-am 
rugat pe Ike să renunţe la plan şi să ne lase 
avioanele pentru aprovizionare... - Noi vom 
ajunge acolo înainte ca voi să puteţi lansa 
paraşutiştii, l-am avertizat eu”. Şi a avut 
dreptate. 

Un alt factor l-a constituit proporţia 
prea mare de muniții din cantitatea de 
provizii pentru atacul nordic, muniții de 
care nu era nevoie câtă vreme inamicul se 
afla într-o stare de colaps, în dauna 


aprovizionării cu carburant, necesar 


urmăririi inamicului şi împiedicării acestuia 
de a se regrupa. 

A treia descoperire a constituit-o 
reducerea drastică a fluenţei proviziilor 
pentru atacul nordic al lui Montgomery în 
momentele cruciale, datorită utilizării 
camioanelor britanice de trei tone cu 
defecţiuni la pistoane. Dacă aceste 
camioane ar fi funcţionat, o cantitate 
suplimentară de 800 tone de provizii ar fi 
putut ajunge zilnic la Armata a 2-a - 
suficientă pentru a întreţine încă două 
divizii. 

Un al patrulea punct, de importanţă şi 
mai mare; l-a constituit supradimensionarea 
necesarului de provizii atribuit de britanici 
şi de americani unităţilor de luptă. 


Planificarea aliată avea ca bază de calcul un 


necesar de 700 tone de provizii zilnice 
pentru o divizie, din care circa 520 de tone 
pentru avangarda acesteia. Nemţii fuseseră 
mult mai puţin generoşi, ei estimaseră un 
necesar de circa 200 tone pentru o divizie, 
deşi se aşteptau la o permanentă 
interferenţă din partea atacurilor aviatice şi 
ale forţelor de gherilă, două complicaţii 
serioase de care Aliaţii erau scutiţi. 
Supraaprovizionarea şi concomitent 
risipa la care se dedau trupele aliate a 
reprezentat un handicap serios. Un exemplu 
concludent îl constituie canistrele, atât de 
importante pentru realimentarea cu 
carburant. Din cele şaptesprezece milioane 
şi jumătate de canistre trimise în Franţa de 
la începutul debarcării, din iunie, doar două 


milioane şi jumătate mai existau în toamna 


aceluiaşi an! 

O altă cauză importantă a eşecului 
ofensivei nordice a constituit-o modul în 
care Armata | americană s-a împotmolit în 
reţeaua fortificațiilor şi a minelor de 
cărbuni care înconjurau Aachenul - o vastă 
„încurcătură” strategică, aşa cum fusese 
Salonicul în primul război mondial. Din 
analiza situației reiese că  poticnirea 
ofensivei Armatei 1 americane-căreia îi 
fuseseră alocate aproape trei sferturi din 
provizii, în detrimentul lui Patton - se 
datorase solicitării lui Montgomery ca 
grosul acesteia să fie folosit la nord de 
Ardeni pentru a i se acoperi flancul drept. 
Distanţa dintre propria sa linie de înaintare 
şi Ardeni era atât de mică, încât Armata 1 


americană a rămas cu prea puţin spaţiu de 


manevră şi în imposibilitate de a evita 
Aachenul. 

Armata americană, poticnită zdravăn, 
n-a putut să-l ajute pe Montgomery şi în 
faza următoare, când acesta a pornit, Ja 
mijlocul lui septembrie, către Arnhem. Şi 
aici britanicii au plătit preţul 
superficialităţii. Când Divizia 11 blindate a 
năvălit în Anvers, la 4 septembrie, a 
capturat docurile intacte, dar a omis să 
asigure podurile peste Canalul Albert, din 
suburbii. Acestea au fost aruncate în aer, 
două zile mai târziu, când britanicii au 
încercat să traverseze Canalul. Divizia 11 a 
fost deviată spre est. Comandantul diviziei 
nu se gândise să ocupe şi podurile odată cu 
oraşul, şi niciun superior nu-i ordonase s-o 


facă. Patru comandanţi, de la Montgomery 


în jos. În general energici şi grijulii în 
privinţa detaliilor importante, au omis să o 
facă. 

În afară de acestea, la nici 30 km nord 
de Anvers se află ieşirea din Peninsula 
Beveland, asemeni unui gât de sticlă lat de 
numai câteva sute de metri. Pe parcursul 
celei de a doua şi a treia săptămâni a lunii 
septembrie, rămăşiţelor Armatei a 15-a 
germane, care fuseseră izolate pe coasta 
Canalului, li s-a permis să se strecoare câtre 
nord. Germanii au trecut cu bacul gura 
Scheidt-ului şi au scăpat prin gâtul de sticlă 
de la Beveland. Trei dintre divizii au ajuns 
la timp pentru a întări frontul disperant de 
subţire al nemților în Olanda, înainte ca 
Montgomery să pornească spre Rin, prin 


Arnhem, ajungând astfel să fie ţinut în şah 


de duşman. 

Care ar fi fost cea mai bună cale pe 
care Aliaţii ar fi trebuit s-o urmeze, conform 
părerii celeilalte părţi? Când a fost întrebat, 
Blumentritt s-a declarat de acord cu 
argumentele lui Montgomery. Aprobând 
ofensiva nordică a acestuia, prin Ruhr, câtre 
Berlin, el a precizat: 

„Cel care deţine nordul Germaniei 
deţine Germania. O asemenea străpungere, 
combinată cu dominaţia aeriană, ar fi făcut 
bucăți frontul german slăbit şi ar fi pus 
punct războiului. Berlinul şi Praga ar fi 


putut fi ocupate înainte de a o face ruşii '.26 


Blumentritt considera că forţele aliate 


fuseseră prea răspândite şi distribuite 


26 Liddell Hart, The Other Side of the Hill, p. 428. 


uniform. El critică în special atacul către 
Metz: 

Nu era necesar un atac direct asupra 
oraşului. Zona fortificată a Metzului putea fi 
evitată. În schimb, o ofensivă spre nord, în 
direcţia Luxemburg şi Bitburg, ar fi avut 
mult mai mult succes şi ar fi determinat 
colapsul flancului drept al Armatei I 
germane, urmat şi de prăbuşirea Armatei a 
7-a. Printr-o asemenea mişcare pe flanc 
către nord, întreaga Armată a 7-a putea fi 
izolată înainte de a apuca să se retragă 
peste Rin”. 

Generalul Westphal, cel care pe 5 
septembrie îl înlocuise pe Blumentritt la 
comanda Statului Major al Frontului de 
Vest, a fost de părere că alegerea anumitor 


obiective fusese, în acele împrejurări, mai 


puţin importantă decât reuşita atacurilor, 
indiferent unde acestea s-ar fi produs. 

„În vest situaţia generală era cât se 
poate de gravă. O înfrângere de amploare, 
în orice punct al frontului, front atât de plin 
de goluri încât nici nu-şi merita numele, 
putea fi catastrofală, cu condiţia ca Aliaţii să 
fi ştiut cum să profite de avantaje. O 
adevărată primejdie ne ameninţa dinspre 
podurile de peste Rin, neminate, o scăpare 
care necesita săptămâni întregi pentru a o 
remedia... Până spre mijlocul lui octombrie 
inamicul ar fi putut străpunge cu uşurinţă 
frontul nostru, în orice loc pentru ca apoi să 
traverseze Rinul şi să înainteze adânc în 
Germania, fără să întâmpine o rezistenţă 


notabilă "2728. 


27 Liddell Hart, The Other Side of the Hill, p. 428. 
28 Westphal, The German Army in the West, p. 172 şi 174. 


Westphal a apreciat că cea mai 
vulnerabilă parte a Frontului de Vest în luna 
septembrie fusese sectorul Luxemburg, 
care dădea spre Rin, la Coblenz. Spusele 
sale au confirmat declaraţiile lui Blumentritt 
referitoare la un atac în acea zonă - fâşia 
îngustă şi slab apănftă din ţinutul Ardenilor, 
între Mctz şi Aachen. 

Care sunt principalele concluzii ce se 
impun în lumina dezvăluirilor făcute până 
acum despre această perioadă crucială? 

Plănuita ofensivă pe „front larg” hi lui 
Eisenhower asupra Rinului, datând de 
dinaintea invaziei din Normandia, ar fi fost 
un mijloc bun de a forţa şi a frânge 
rezistenţa unui duşman încă puternic şi 
neînvins Ea fusese, însă, insuficient 


adecvată situaţiei concrete, în care inamicul 


se prăbuşise deja. Problema care se punea 
era exploatarea acestei prăbuşiri cât mai 
rapid şi în adâncime, astfel încât adversarul 
să nu aibă posibilitatea regrupării. Ar fi fost 
nevoie de o urmărire fără pauze. 

În aceste împrejurări, argumentele lui 
Montgomery pentru o unică şi concentrată 
ofensivă erau, în principiu, mult mai bune. 
La o explorare a faptelor, devine evident că 
eşecul ofensivei acestuia către nord nu s-a 
datorat unei deturnări a proviziilor către 
Patton, aşa cum s-a considerat în general. 
Un handicap mult mai mare şi mai complex 
l-au constituit o serie de impedimente 
proprii atacului în sine - întârzierea în 
deschiderea portului Anvers, pauza de şase 
zile în aprovizionarea pe calea aerului 


datorată unui obiectiv superficial planificat, 


supradimensionarea aprovizionării cu 
muniții şi alte provizii în dauna 
aprovizionării cu carburant, cele 1.400 de 
camioane englezeşti inutilizabile, solicitarea 
Armatei 1 americane pentru a-i acoperi 
flancul şi legarea acesteia de mâini şi de 
picioare într-o zonă improprie, omiterea 
asigurării podurilor de peste Canalul Albert 
înainte ca acestea să fie aruncate în aer de 
către inamic. 

Cea mai mare greşeală în tentativa de a 
ajunge la Rin a constituit-o oprirea Aliaților 
între 4 şi 7 septembrie, după ce ajunseseră 
la Bruxelles şi la Anvers. Aceasta a fost în 
totală neconcordanţă cu țelul declarat al lui 
Montgomery în drumul acestuia de la Sena, 
acela de „a fugări inamicul până la Rin şi de 


a năvăli peste râu înainte ca acesta să 


reuşească formarea unui front care să ne 
stea în cale”. Pasul susţinut şi presiunea 
continuă sunt cheia succesului oricărei 
penetrări de adâncime sau urmăriri, 
deoarece şi o singură zi de pauză poate 
duce la eşec. 

A existat însă o tendinţă generală de 
relaxare a forţelor aliate, după intrarea în 
Belgia. Tonul fusese dat de sus. Serviciul de 
informaţii  Inter-aliat îl informase pe 
Eisenhower că nemţii nu erau capabili să 
strângă suficiente rezerve pentru a-şi apăra 
linia de frontieră. Chiar şi presa a fost 
asigurată că: „vom trece direct peste 
frontieră”. Eisenhower a comunicat aceste 
asigurări comandanților din subordine. Pe 
15 septembrie, el îi scria lui Montgomery: 


„Vom captura foarte repede Ruhr-ul, Saar-ul 


şi zona Frankfurt, aşa că aş dori să-ți 
cunosc punctul de vedere în ce priveşte 
calea de urmat după aceea”. Optimismul 
domnea în toate cartierele generale ale 
armatei. Explicând omisiunea asigurării 
podurilor de peste Canalul Albert, 
comandantul forțelor din avangardă, 
generalul Horrocks, recunoştea: „Eu nu am 
anticipat la acea dată nicio rezistenţă 
serioasă pe Canalul Albert. Toţi consideram 
că nemţii erau complet dezorganizaţi”. 

John North, în istoriile sale despre 
Grupul 21 armată, bazându-se pe surse 
oficiale, a rezumat foarte bine situaţia: „o 
stare de spirit gen «am câştigat războiul»... 
se făcea simțită printre militari de toate 
gradele” Ca urmare, conştienta urgenţei n-a 


prea existat în minţile comandanților pe 


parcursul celor două săptămâni critice din 
septembrie. În rândul soldaţilor apăruse o 
tendinţă normală de a „reduce motoarele” şi 
de a avea grijă de propria piele, atunci când 
toţi credeau că „războiul s-a terminat”. 

Cea mai mare şansă de a încheia rapid 
războiul a fost ratată probabil atunci când s- 
a tăiat elanul tancurilor lui Patton, în acea 
ultimă săptămână a lui august, în clipa în 
care acestea se găseau cu vreo 160 km mai 
aproape de Rin, şi de podurile acestuia, 
decât britanicii. 

1 North, The Achievements of 21st 
Army Group, p. 115. 

Patton beneficia de un simţ mai ascuţit 
decât toți în privința importanței vitale a 
menţinerii ritmului urmăririi. El fusese gata 


să profite de poziţia sa şi să continue atacul 


în orice direcţie. Într-adevăr, la 23 august el 
propusese ca armata sa să se îndrepte către 
nord, în loc de est. Exista mult adevăr în 
spusele sale de atunci: „Nu se fac planuri 
pentru ca apoi să încerci să transformi 
condiţiile existente pentru a le adapta 
planurilor. Trebuie să încerci să faci planuri 
care să se potrivească condiţiilor existente. 
Eu cred că diferenţa dintre reuşită şi eşec la 
comandanții superiori depinde de abilitatea, 
sau de lipsa abilității lor, de a face distincţia 
de mai sus”. 

Principala cauză a dificultăţilor Aliaților 
în acea perioadă de oportunităţi majore a 
constat în faptul că niciunul dintre cei de la 
eşaloanele superioare, unde se taccau 
planurile, nu a intuit o prăbuşire atât de 


drastică a inamicului, precum cea 


precedentă, în august. Ei nu fuseseră 
pregătiţi nici mental şi nici material pentru 
a profita de aceasta organizând o ofensivă 


rapidă şi cu rază lungă de acţiune. 


Capitolul 32 


Eliberarea Rusiei 


Campania de pe Frontul de Est s-a 
caracterizat prin faptul că, pe măsură ce 
ruşii înaintau, frontul rămânea tot atât de 
lat, iar forţele germane se împuţinau. În 
consecinţă, înaintarea ruşilor nu întâmpina 
prea multă rezistenţă din partea inamicului, 
singurele probleme fiind cele legate de 
aprovizionare. Desfăşurarea evenimentelor 
demonstră clar importanţa decisivă a 
raportului dintre spaţiu şi forţă. Pauzele în 
înaintare erau determinate doar de 
distanțele pe care le aveau de străbātut 
unitățile de aprovizionare ale ruşilor pentru 
a ajunge din urmă trupele. 


Campania principală a constat din două 


atacuri puternice, efectuate alternativ pe 
cele două aripi, cu pauze mari între ele. 

A. 

Primul a avut loc în toiul iernii, iar al 
doilea în mijlocul verii. În campania 
subsidiară care se desfăşură prin extinderea 
flancului sudic, prin Europa Centrală, 
pauzele au fost mai scurte, deoarece 
raportul dintre spaţiu şi forţele germane era 
mai mare decât în principalul teatru de 
război; forţele sovietice aveau nevoie de mai 
puţină pregătire înaintea atacării fiecărei 


linii succesive de apărare a inamicului. 


Eliberarea Rusiei 

Ofensiva de iarnă a debutat în mod 
asemănător cu campania de toamnă. Efectul 
similar a dovedit nu atât calculele greşite pe 
care şi le făcuseră nemţii, cât reducerea 
abilității acestora de a „face capetele să se 
întâlnească”. 

La începutul lui decembrie 1943 Koniev 
pornise un atac pe flanc pentru a scăpa de 
şahul în care erau ţinute forţele ruseşti la 
Krivoi Rog, în prima sa tentativă de a 
străpunge cotul Niprului. Atacând de data 
asta spre vest, din capul de pod de la 
Kremenciuk şi nu spre sud, el a reuşit să 
ajungă lângă Kirovograd, unde din nou a 
fost oprit. Dar acest atac, combinat cu unul 
convergent de la capul de pod Cercaşi, a 


solicitat o mare parte a forţelor germane, şi 


aşa slăbite. Manstein s-a văzut confruntat 
cu o dilemă. Ordinele lui Hitler îi 
interziceau să facă lungul pas înapoi pe care 
strategia îl impunea; el era obligat să 
cârpească spărturile fâşiei dintre Nipru şi 
Kiev, chiar dacă acest lucru însemna o 
diminuare a posibilităţilor sale de a-l ţine pe 
Vatutin în loc, la Kiev. Aici însă, forţele 
ruseşti deveneau atât de numeroase, încât 
amenințau cu o revărsare uriaşă. 

Noua ofensivă a lui Vatutin a fost 
declanşată în Ajunul Crăciunului, sub 
acoperirea unei  ceţe matinale dese 
(asemeni tuturor atacurilor încununate de 
succes din ultima perioadă a Primului 
Război Mondial). Protejaţi de ceaţă, ruşii au 
reuşit să dea peste cap poziţiile nemţeşti 


încă din prima zi. O dată acestea străpunse, 


ci s-au împrăştiat pentru a anula orice 
încercare de ripostă. Într-o singură 
săptămână recuceriră Jitomirul şi 
Korostenul, înaintând concomitent şi spre 
sud pentru a încercui punctele întărite, 
până atunci neatacate, de la Berdicev şi 
Belaia 'Ţerkov. 

La 3 ianuarie 1944, forţele motorizate 
sovietice au cucerit nodul feroviar de la 
Novograd Volinski, aflat la 80 km după 
Korosten. A doua zi au trecut frontiera 
antebelică a Poloniei. Pe flancul de sud, 
Belaia  Ţerkov şi  Berdicev fuseseră 
abandonate de nemți, care se retrăseseră 
către Vinniţa şi Bug - pentru a acoperi 
principala cale ferată laterală care lega 
Odessa de Varşovia. Manstein a reuşit să 


strângă aici ceva rezerve şi a încercat o 


contraofensivă, destul de firavă, pe care 
Vatutin era pregătit s-o pareze. Dacă au 
reuşit să oprească temporar înaintarea 
sovietică spre Bug, contraatacul i-a costat 
descoperirea căii de acces pe care ruşii îşi 
puteau desfăşură flancul. De la Berdicev şi 
Jitomir ruşii s-au îndreptat către vest, 
ocolind blocada de la Şepetovka, şi au 
capturat importantul nod polonez de 
comunicaţii de la Rovno, la 5 februarie, în 
aceeaşi zi, printr-un atac pe liane au ocupat 
localitatea Luk, aflată la aproape 80 km 
nord-vest de Rovno şi la 160 km în 
interiorul graniţei sovietice. 

Cu rezultate mult mai dezastruoase 
pentru germani s-a soldat revărsarea ruşilor 
spre sud. Aripa stângă a lui Vatutin s-a unit 


cu cea dreaptă a lui Koniev pentru a lovi 


trupele germane ţintuite locului de ordinul 
„niciun pas înapoi” a lui Hitler, pe fâşia 
dintre Kiev şi capetele de pod de la Cerkasi. 
Aceste trupe, agăţându-se de poziţiile lor 
din faţă, de lângă Nipru, invitau la o 
încercuire din care nu mai aveau scăpare. 
La 28 ianuarie, când ruşii au închis cercul în 
spatele lor, componentele a şase divizii 
germane au fost prinse în capcană. 
Încercările de a sparge încercuirea pentru a 
le ajuta au fost în cele din urmă încununate 
de succes, datorită eforturilor depuse de 
Corpul 3 şi Corpul 47 blindate. Din cei 
60.000 de soldaţi aflaţi în „buzunarul” de la 
Korsun, jumătate au fost scoşi fără 
echipamentul din dotare, iar 18.000 au 
căzut prizonieri. Stemmermann, 


comandantul Corpului 11, s-a numărat 


printre cei ucişi. 

Efortul pentru eliberarea trupelor 
prinse în capcană s-a soldat cu slăbirea 
poziţiilor acestora din extremul sud, de la 
cotul Niprului. Trupele germane rămase 
acolo n-au putut ţine piept atacului dat de 
Malinovski asupra liniei lor de bază, 
concentrarea de la Nicopol. Acest oraş a 
fost abandonat la 8 februarie; deşi cea mai 
mare parte a garnizoanei a reuşit să scape, 
pentru germani pierderea sursei de 
mangan, de care profitaseră atâta timp, a 
însemnat mult. Ei au rezistat la Krivoi Rog 
încă vreo două săptămâni, după care l-au 
părăsit* de teama unei încercuiri şi mai 
puternice. 

Marile concentrări de forţe ale 


sovieticilor pe frontul de sud între 


Mlaştinile Pripet şi Marea Neagră 
extinseseră zona pe care trebuiau nemţii s-o 
acopere, din cauza lui Hitler care blocase 
orice retragere la timp, ce ar fi scurtat 
frontul. Pierderile din ce în ce mai mari, mai 
ales cele de la Korsun, au creat goluri care 
n-au mai putut fi umplute. Tributul plătit a 
fost o retragere mult mai amplă, în 
comparaţie cu cea care ar fi trebuit tăcută 
cu două luni mai devreme. 

Epuizarea şi imensitatea spaţiilor au 
indus un sentiment de neajutorare soldaţilor 
germani, amplificat de superioritatea 
numerică a inamicului care avansa şi de 
faptul că aparent ruşii nu aveau probleme 
cu aprovizionarea. Inamicul se prăvălea 
peste ci ca un talaz, ca o hoardă nomadă. 


Ruşii supravieţuiau în condiţii în care orice 


armată occidentală ar fi murit de inaniţie şi- 
şi continuau înaintarea fără a aştepta 
refacerea căilor de acces distruse. Forţele 
motorizate germane, care au încercat să 
taie elanul înaintării prin efectuarea de 
raiduri asupra căilor de acces, rareori au 
găsit coloane de aprovizionare pe care să le 
distrugă. Părerile germanilor au fost 
rezumate de unul dintre cei mai îndrăzneţi 
comandanţi de raiduri, Manteuffel: 
„Înaintarea Armatei Sovietice este ceva 
ce occidentalii nu-şi pot imagina. În spatele 
avangărzii formate de tancuri năvăleşte o 
hoardă imensă, în mare parte călare. 
Soldatul are în spate un sac, plin cu coji de 
pâine şi legume crude adunate de pe 
câmpuri şi de prin satele pe unde a trecut. 


Caii mănâncă paiele de pe acoperişurile 


caselor - altă hrană nu prea primesc. Ruşii 
sunt capabili să reziste în aceste condiţii 
primitive chiar şi trei săptămâni, dacă se 
află în ofensivă”. 

Şansele de a putea zăgăzui talazul au 
fost diminuate prin eliberarea din funcţie a 
lui Manstein, care avea probleme cu ochii, 
în realitate, eliberarea fusese grăbită de 
neînțelegerile dintre el şi Hitler, a cărui 
strategie Manstein o descrisese ca lipsită de 
sens. El se certase cu Hitler de o manieră 
pe care Fuhrerul n-o putea tolera. Ca 
urmare, omul care trecea în ochii soldaţilor 
germani drept cel mai bun strateg a fost 
pus la păstrare. Deşi vederea îi fusese 
ameliorată printr-o operaţie, el rămase să-şi 


folosească ochii pentru a urmări pe hartă 


29 Liddell Hart, The Other Side of the Hill, p. 339. 


din locul inspirat ales pentru retragerea 
acestuia - Celle? - cum armata germană 
era condusă orbeşte spre pierzanie. 

La începutul lui martie 1944 s-a 
desfăşurat o nouă manevră combinată, o 
mişcare şi mai amplă de măturare, în 
dezvoltarea ei. Atenţia a fost concentrată 
iniţial pe atacul dat în colţul de sud-est al 
Galiției, lângă Bug. Conducătorul atacului 
era mareşalul Jukov, cel care preluase 
comanda armatelor de la vest de Kiev în 
locul lui Vatutin, după ce acesta, prins într-o 
ambuscadă, a fost rănit mortal de partizanii 
antisovietici. Atacând dinspre Şepetovka, 
forţele lui Jukov au penetrat 50 km într-o 
singură zi, în 7 martie găsindu-se la 


Tarnopol, de-a lungul căii ferate laterale 


30 „Celle“ se pronunţă la fel ca „cell“, care înseamnă „celulă“- n.t. 


care leagă Odessa de Varşovia. Acest atac a 
depăşit pe flanc linia defensivă a Bugului, 
înainte ca nemţii să se poată retrage pentru 
a o ocupa. 

Pe celălalt flanc al frontului din sud, 
Malinovski profita deja de incapacitatea 
nemților de a-şi mai păstra poziţiile de la 
cotul Niprului, folosindu-se de noile poziţii 
cucerite lângă Nikopole şi Krivoi Rog pentru 
a iniţia o mişcare ca de foarfece. La 13 
martie el a cucerit portul Kerson de la gura 
Niprului, încolţind o parte a forţelor inamice 
aflate în zonă. În acest timp, celelalte forţe 
care veneau dinspre nord ajunseseră lângă 
Nikolaev, la gura Bugului. Aici întâmpinară 
o rezistenţă atât de îndârjită, încât nu 
reuşiră să ocupe oraşul decât pe data de 28 


martie. Cu mult înainte, o întâmplare 


dramatică petrecută pe fâşia centrală, între 
sectoarele lui Jukov şi Malinovski, a umbrit 
succesul acestora. 

Ascuns între cei doi colţi ai atacului, 
Koniev  lovise din direcția  Umanului 
ajungând la Bug încă din 12 martie. 
Traversările s-au efectuat rapid. Fără să 
piardă vremea, blindatele au continuat 
atacul câtre Nistru, aflat doar la 110 km de 
Bug. În această perioadă  dezgheţul 
începuse, şi Nistrul, cu apele sale repezi şi 
maluri abrupte, forma o excelentă linie 
pentru organizarea defensivei. Dar partea 
germană nu mai dispunea de forţele 
necesare pentru o asemenea defensivă. 
Blindatele ruseşti au ajuns la malurile 
Nistrului în ziua de 18 şi au traversat râul 


prin spatele armatei aflate în retragere - pe 


poduri de pontoane la Lampol şi în 
împrejurimile acestuia. Succesul înaintării 
se datora rapidităţii ruşilor şi degringoladei 
germanilor. Şi aici meritul a revenit modului 
în care blindatele sovietice, de sub comanda 
generalului Rotmistrov, au înfrânt rezistenţa 
apărătorilor prin noua tactică de înaintare 
în grupuri larg răsfirate, astfel încât 
inamicul nu le-a putut opri prin organizarea 
unor  puncte-cheie, întărite, în calea 
principală de atac. 

Riscurile la care această străpungere în 
adâncime putea fi expusă au fost diminuate 
printr-un nou atac al aripii stângi a lui 
Jukov, de la Tarnopol către sud. Atacul a fost 
perfect sincronizat, a fost declanşat imediat 
după ce contraatacurile nemților de lângă 


Tarnopol au eşuat în faţa apărării sovietice 


rapid înjghebată, şi astfel concepută încât 
să se profite de retragerea germană. Planul 
a fost gândit astfel încât să se întâlnească 
cu atacul lui Koniev. După o înaintare rapidă 
până la linia Nistrului, aripa stângă a lui 
Jukov s-a îndreptat în jos, pe malul estic, 
dând peste cap flancul inamicului şi 
împingându-l către aripa dreaptă a lui 
Koniev. Combinarea celor două înaintări la 
fel de avansate asigura atât defensiva, cât şi 
perspectivele unei ofensive de proporţii. 

În timp ce acţiunile flancurilor lărgeau 
breşa şi izolau fragmente ale armatei 
inamice care întârziaseră să se retragă, 
ofensiva ruşilor continua şi spre vest. 
Înainte de sfârşitul lui martie, avangarda lui 
Koniev ajunsese pe linia Prutului, lângă laşi, 


iar Jukov ocupase importantele centre de la 


Kolomija şi Cernăuţi, forțând traversările 
Prutului superior. Această înaintare îi aduse 
pe sovietici aproape de poalele Carpaţilor, 
meterezele Ungariei. 

Reacţia imediată a germanilor la 
această amenințare a fost ocuparea 
Ungariei, pentru a asigura linia muntoasă a 
Carpaţilor. Nemţii trebuiau să păstreze 
această barieră nu numai pentru a stăvili 
pătrunderea sovietică în câmpiile Europei 
Centrale, dar şi ca un pivot al continuării 
apărării Balcanilor. Carpaţii, prelungiţi spre 
sudul Transilvaniei, constituie o puternică 
linie naturală de apărare. Din punct de 
vedere strategic, lungimea lor mare este 
compensată prin numărul mic de trecători, 
ceea ce permite o economie de forţe 


defensive. Între Marea Neagră şi cotitura 


lanţului muntos de lângă Focşani există o 
fâşie plată de 190 km, din care jumătate 
este ocupată de Delta Dunării şi de un lanţ 
de lacuri. Astfel „zona periculoasă” se 
reducea la fâşia liberă dintre Galaţi şi 
Focşani, lungă de numai 100 km. 

La începutul lui aprilie se părea că 
nemţii vor fi nevoiţi să se retragă imediat pe 
această linie din spate, ameninţată deja în 
colţul ei nord-estic de penetrarea armatelor 
lui Jukov între Tarnopol şi Cernăuţi, spre 
trecătoarea  labloniţa, cunoscută şi sub 
numele de Trecătoarea Tartar. Se părea că 
Jukov intenționa să repete asupra 
Budapestei atacul năvalnic al lui Sabutai 
care, în fruntea mongolilor lui Ginghis Han 
- predecesorii forţelor blindate moderne - 


măturase câmpia de la Carpaţi la Dunăre, în 


martie 1241, parcurgând 130 km în numai 
trei zile. 

La 1 aprilie avangarda lui Jukov a ajuns 
la intrarea în trecătoarea Tartar. Bariera 
muntoasă de aici este un obstacol mult mai 
puţin înalt şi mai uşor de trecut decât în 
partea de sud. Trecătoarea se află la 
înălţimea de circa 600 de metri. Cu toate 
acestea, ea poate deveni o adevărată 
problemă dacă este bine apărată, deoarece 
atacanţii dispun de spaţiu de manevră 
redus. Aşa s-a şi întâmplat. Avangarda nu a 
reuşit să pătrundă, iar forţa din spatele ei a 
fost insuficientă pentru a relua asaltul, 
fiindcă rezervele de trupe n-au reuşit să ţină 
pasul cu o asemenea înaintare prelungită. 

În schimb, nemţii profitau de faptul că 


se  retrăseseră până la reţeaua de 


comunicaţii care pornea în raze dinspre 
Lvov, şi şi-au concentrat forţele în Galiţia. În 
săptămâna următoare, cea de dinaintea 
Paştelui, ei au lansat un contraatac 
puternic, aşa cum nu mai fuseseră demult în 
stare s-o facă. Prin această acţiune 
urmăreau două scopuri:  paralizarea 
înaintării sovietice şi eliberarea celor 18 
divizii ale Armatei 1 de tancuri, prinse în 
cursă la est de Nistru, între trupele lui 
Jukov şi Koniev. Această forţă numeroasă a 
încercat apoi să găsească o cale de a scăpa 
spre vest, prin Skala şi Buczaz, către Lvov. 
(9247 Contraatacul german s-a 
desfăşurat de-a lungul ambelor maluri ale 
Nistrului. Pe dreapta, germanii au reuşit să 
reteze breşa „Iartară”, recapturând nodul 


de cale ferată Delatin, aflat pe linia ce leagă 


Kolomia de trecătoare. Pe stânga, au 
recucerit Buczaz-ul şi au deschis o cale prin 
care diviziile izolate de lângă Skala să se 
poată retrage. După eliberarea acestora, 
frontul din sudul Poloniei (între Mlaştinile 
Pripet şi Munţii Carpaţi) s-a stabilizat pe o 
linie care se întindea de la Lvov mult către 
est, şi s-a menţinut astfel din aprilie şi până 
în iulie. 

Atacul lui Koniev peste Prut (râu care 
formează frontiera României) a fost şi el 
stopat imediat dincolo de râu. Sovieticii n- 
au reuşit să pătrundă în laşi, oraş aflat 
numai la 16 km vest de Prut, deşi 
ajunseseră la Siret, puţin mai spre nord. 
Koniev avea însă un obiectiv mai important 


pentru moment. Aripa sa stângă făcuse un 


ocol, spre sud, pe Nistru în jos, amenințând 


ariergarda inamică de lângă Marea Neagră, 
alcătuită în principal din divizii româneşti. 
Acest atac pe flanc a fost combinat cu 
înaintarea mult mai directă a lui Malinovski, 
de la Nikolaev spre vest, către Odessa. 
Această dublă ameninţare îi punea în 
dificultate pe Schörner, cel care îl înlocuise 
pe Kleist la comanda fostului Grup de 
armate A, numit acum „Grupul de armate 
Ucraina de Sud”, cât şi pe Model, care-l 
înlocuise pe Manstein la comanda Grupului 
de armate Ucraina de Nord (fostul Grup de 
armate Don şi, apoi, Grupul de armate Sud). 
Problemele lui Schörner erau agravate de 
starea deplorabilă a căilor de comunicaţie 
din spatele său, deoarece când sovieticii au 
ajuns în Carpaţi, el a fost izolat de armatele 


din Polonia şi a rămas dependent de căile de 


comunicaţie care duceau înapoi, prin 
Ungaria şi Balcani. 

În acelaşi timp bombardierele grele ale 
Aliaților au atacat de repetate ori, decolând 
din Italia, principalele noduri de cale ferată, 
începând cu raiduri asupra Budapestei, 
Bucureştiului şi  Ploieştiului, în prima 
săptămână a lunii aprilie. Această 
amenințare din spate, destul de târzie 
pentru a avea efect imediat, a dat totuşi 
roade. 

La 5 aprilie trupele lui Malinovski au 
ajuns la nodul de cale ferată de la 
Razdelnaia, şi au blocat astfel singura cale 
ferată intactā care ieşea din Odessa. La 10 
aprilie ele au ocupat marele port al Odessei. 
Majoritatea forțelor inamice reuşiseră să se 


retragă, însă numai până pe linia Nistrului 


inferior, de unde frontul o pornea acum 
îndărăt, către laşi. Acest lucru s-a datorat 
faptului că atacul lui Koniev spre vest 
fusese oprit în zona Chişinăului. 

În primă săptămână a lunii mai, Koniev 
a lansat un atac puternic la vest de laşi, pe 
ambele maluri ale Siretului, cu noile tancuri 
denumite Iosif Stalin. Cu ajutorul acestora a 
realizat o pătrundere. Schörner, care 
dispunea de o importantă rezervă de 
blindate aflată în imediata apropiere şi 
condusă de Manteuffel, a reuşit să-i 
împiedice pe ruşi să dezvolte breşa, folosind 
tactici defensive bine gândite, bazate pe 
avantajele naturale ale poziţiei defensive şi 
pe multă mobilitate prin care a compensat 
inferioritatea blindajului şi a armamentului. 


Marea bătălie, la care au participat peste 


500 de tancuri, s-a încheiat cu retragerea 
ruşilor şi o nouă stabilizare a frontului. 

Acest succes s-a transformat trei luni 
mai târziu într-un dezavantaj, atunci când 
Hitler, încurajat de victorie, a insistat ca 
armatele să nu cedeze poziţiile lângă Iaşi şi 
nici în întreaga Basarabie de sud, între Prut 
şi Nistru. Aceasta însemna menţinerea 
forţelor germane pe poziţii vulnerabile pe 
tot frontul care se întindea în est către 
bariera Carpaţilor şi zona neprotejată a 
Galaţiului. În această perioadă spatele 
armatei germane începuse să se 
prăbuşească sub presiunea creată de 
poporul român care dorea pacea. 

În aprilie a fost eliberată şi Crimeea. 
Forţele de ocupaţie, compuse din jumătate 


nemți şi jumătate români, au fost evacuate 


pe mare; sarcina ruşilor nu se uşurase, 
întrucât nu era nevoie de o forţă foarte 
numeroasă pentru a păstra o asemenea 
barieră naturală. Ocuparea Crimeii necesita 
un atac puternic, bine pregătit. Pe aceasta 
miza şi Hitler, care se încăpăţâna să 
păstreze Crimeea mult timp după ce ruşii o 
depăşiseră pe continent. De astă dată Hitler 
avea un motiv justificat de a sacrifica un 
detaşament, obligând inamicul să disloce o 
forţă importantă într-o perioadă critică. 
Atacul principal asupra Crimeii a fost 
lansat sub conducerea lui Tolbuhin la 8 
aprilie, precedat de un altul, preliminar, 
menit să localizeze bateriile germane. 
Atacul frontal asupra poziţiilor defensive de 
pe Istmul Perekop a fost ajutat de 


traversarea pe flanc a Lagunei Sivaş prin 


care ruşii au ajuns în spatele poziţiilor 
germane. De îndată ce această manevră a 
descuiat poarta nordică a Crimeii, trupele 
lui Eremenko au pornit la atac de pe poziţia 
lor de la Kerci, din vârful estic. Până la 17 
aprilie, aceste atacuri convergente au 
măturat totul în calea lor ajungând la porţile 
Sevastopolului. Ruşii au luat 37.000 de 
prizonieri, datorită greşelii făcute de nemti 
de a respecta ordinele lui Hitler, rezistând 
pe o a doua linie în sudul Istmului Perekop, 
în loc să se retragă imediat către 
Sevastopol. Această greşeală i-a permis lui 
Tolbuhin să-şi aducă tancurile, să facă o 
breşă într-o linie defensivă improvizată şi 
mult prea lungă pentru forţele existente şi 
să ajungă din urmă o mare parte a acestora, 


înainte ca ele să se poată refugia la 


Sevastopol. 

Ruşii s-au pornit pentru a-şi aduce 
artileria grea înainte de a ataca această 
fortăreață, care dispunea de trupe 
insuficiente pentru a asigura o soliditate 
corespunzătoare pozițiilor defensive. În 
ciuda acestui fapt, Hitler a insistat ca 
Sevastopol să fie menţinut cu orice preţ. 
Atacul a început în noaptea de 6 mai şi a 
străpuns rapid poziţiile din sud-est, situate 
între Inkerman şi Balaclava. În ziua de 9, 
Hitler a întârziat să-şi revoce ordinul şi a 
promis că va trimite nave pentru evacuarea 
garnizoanei. În ziua de 10 mai garnizoana a 
abandonat Sevastopolul şi s-a retras în 
peninsula Khersonese. Aproape 30.000 de 
soldaţi s-au predat aici ruşilor în 13 mai, 


doar câţiva reuşind să scape pe mare. 


Majoritatea prizonierilor erau germani. 
Înainte de începerea ofensivei, 
Comandamentul German hotărâse 
evacuarea pe mare a românilor, bazându-se 
doar pe propriile trupe. Această hotărâre ar 
fi putut prelungi defensiva, în lipsa 
rigidităţii fatale a planului defensiv. 

x 

Pe celălalt flanc al Frontului de Est, 
ruşii au câştigat de asemenea teren în 
primele luni ale anului 1944, dar mai puțin 
decât în sud. La începutul anului nemții se 
găseau încă în jurul Leningradului. Frontul 
lor se întindea dincolo de oraş până la un 
punct situat la 100 km est, de unde cotea 
spre sud, de-a lungul râului Volkov, către 
lacul Ilmen. Pe ambele maluri ale marelui 


lac nemţii deţineau oraşele Novgorod, 


respectiv Staraia Russa. La mijlocul lui 
ianuarie ruşii au lansat mult-aşteptata 
ofensivă pentru eliberarea Leningradului. 
Pornind de pe coastă spre vestul oraşului, 
forţele lui Govorov au creat o breşă în 
flancul stâng, în poziţiile fortificate 
germane, în timp ce atacul lui Meretskov a 
realizat o spărtură şi mai adâncă în flancul 
drept, lângă Novgorod. Aceste două 
pătrunderi au creat iluzia că forţele 
germane erau prinse în cursă; în realitate, 
ele au reuşit să se retragă în ordine, treptat, 
către linia de bază a fortificațiilor defensive. 
Optimismul exagerat ameninţa să pună în 
umbră avantajele reale pe care ruşii le 
obţinuseră prin eliberarea Leningradului - 
redeschiderea liniei ferate Leningrad- 


Moscova şi izolarea Finlandei. 


Nemţii s-au oprit din retragere pe o 
linie care ţinea de lângă Narva, în Golful 
Finlandei, şi până la Pskov. Îngustarea şi 
scurtarea frontului au îmbunătăţit pentru 
moment situaţia nemților, practic frontul 
fiind mai scurt decât măsura pe hartă, 
deoarece trei sferturi din cele 200 km (de la 
coastă şi până la noul oraş-fortăreaţă Pskov) 
erau acoperite de două lacuri mari (Peipus 
şi Pskov). La sfârşitul lui februarie un atac- 
surpriză al lui Govorov a reuşit crearea unui 
cap de pod peste râul Narva (între mare şi 
lacul Peipus), dar a fost stopat de nemți. În 
sudul lacurilor a fost oprită înaintarea 
ruşilor, la Pskov, la 200 km de Staraia 
Russa. Armata Roşie a fost dezamăgită 
deoarece sperase să-şi serbeze cea de-a 26- 


a aniversare prin recapturarea oraşului în 


care ea se născuse, la 23 februarie 1918, 
într-o luptă dusă tot împotriva nemților. 
Efectele rezultatelor ofensivei de iarnă 
din nord au fost mai puţin importante sub 
aspect militar decât politic. Simţindu-se 
izolat, guvernul finlandez a început la 
mijlocul lui februarie negocierile pentru 
armistițiu. Faţă de circumstanţele existente, 
condiţiile impuse de ruşi au fost foarte 
moderate - reîntoarcerea la bazele şi 
frontierele din 1940. Finlandezii, temându- 
se că aceste condiţii vor fi mult mai severe 
în practică, au cerut garanţii mai clare 
decât erau ruşii dispuşi să dea. Finlandezii 
au obiectat şi la pretenţia ruşilor ca ei să 
dezarmeze forţele germane din nordul 
Finlandei, motivând că nu au forţa 


necesară, dar se temeau să-i lase pe ruşi să 


pătrundă pentru a o face. Discuţiile s-au 
întrerupt în martie - devenise clar că era 
vorba doar de o amânare a deciziei. Mai 
mult, deschiderea negocierilor de pace de 
către finlandezi i-a încurajat şi pe alţi 
sateliți ai Germaniei să înceapă astfel de 
tatonări, însă de o manieră mai puţin făţişă. 
O asemenea mişcare din partea românilor a 
fost încurajată şi de declaraţia lui Stalin că 
este dispus să redea Transilvania României. 

În aceste condiţii, stabilizarea Frontului 
de Est obţinută de nemți în luna mai 
reprezenta doar o îmbunătăţire superficială 
a situaţiei acestora. Forţele lor erau prea 
epuizate pentru a putea profita suficient de 
timpul câştigat, în vreme ce ruşii aveau 
nevoie de timp ca să-şi pregătească 


următoarea mare ofensivă. La rândul lor, 


negociatorii profitau de timp pentru a 
avansa negocierile de pace. În acest timp 
presiunea în favoarea păcii, ca şi atacurile 
repetate asupra căilor inamice de 
comunicaţie au fost amplificate de 
extinderea progresivă a ariei de 
bombardament a avioanelor Aliaților în 
Balcani. La 2 iunie a fost inaugurată o linie- 
navetă. Fortăreţele zburătoare americane 
începură să aterizeze pe noile baze 
amenajate pe teritoriul sovietic, pentru 
realimentare şi reîncărcare cu muniții, 
înainte de a efectua un nou atac în drumul 
de întoarcere către bazele lor din 
Mediterana. Un serviciu similar de navetă 
între bazele aeriene sovietice şi britanice a 
fost inaugurat pe 21 iunie; el asigura şi 


escortarea bombardierelor americane de 


către avioane de vânătoare cu rază mare de 
acţiune. 

La 10 iunie presiunea forţelor aeriene 
sovietice asupra ezitanţilor finlandezi a fost 
intensificată printr-o acţiune terestră în 
istmul Karelia - între lacul Ladoga şi golful 
Finlandei. După ce au depăşit succesiv 
poziţiile defensive, forțele  mareşalului 
Govorov au capturat Viipuriul la 20 iunie, 
ocupând astfel ieşirea de pe istm. 
Finlandezii s-au hotărât să accepte 
condiţiile de armistițiu ale sovieticilor, 
refuzat mai înainte. Acum însă Stalin a 
pretins un act simbolic de capitulare, ceea 
ce i-a făcut pe finlandezi să dea înapoi, între 
timp, Ribbentrop plecă la Helsinki, unde 
profită de temerile finlandezilor şi le 


promise întăriri. Misiunea i-a fost uşurată 


de faptul că înaintarea sovietică pierduse 
din viteză pe măsură ce pătrunsese tot mai 
adânc, ajungând în ţinutul lacurilor de 
dincolo de graniţa din 1940. Ca urmare, 
războiul ruso-finlandez se prelungi din nou 
într-o formulă mai pasivă. Drept rezultat, 
guvernul american rupse relațiile cu 
Finlanda, menținute vreme îndelungată, iar 
nemţii fură obligaţi să-şi aducă trupe acolo, 
într-un moment în care propriul lor front 
avea nevoie disperată de resurse. 

Ruşii puteau fi satisfăcuţi de acest mic 
câştig. Ofensiva de vară împotriva nemților 
a fost lansată la 23 iunie, dată la care 
invazia anglo-americană în Normandia era 
deja bine consolidată. Acest fapt, cât şi 
înaintarea Aliaților dincolo de Roma, 


demonstra că nemţii erau presaţi puternic 


din toate părţile înainte de asaltul sovietic. 
Ruşii au profitat în special de încăpăţânarea 
lui Hitler de a menţine o defensivă rigidă, în 
locul uneia elastice. 

Pregătirile ruşilor puteau fi sesizate de- 
a lungul întregului front dintre Carpaţi şi 
Marea Baltică, dar ele erau concentrate în 
special în sectorul aflat în sudul Mlaştinilor 
Pripet. Sovieticii pătrunseseră deja adânc în 
Polonia şi era normal să se preconizeze în 
primăvară o reluare a înaintării, care-i 
adusese până lângă Lvov şi în Kovel. Cele 
trei luni de pauză îi permiseseră lui Jukov să 
repare liniile ferate lăsate în urmă de 
armata sa imensă. 

Ruşii au decis să înceapă ofensiva de pe 
aliniamentul cel mai retras al frontului lor - 


la fel cum procedaseră germanii în 1942. Ei 


au atacat în Rusia Albă, la nord de 
Mlaştinile Pripet, acolo unde inamicul 
deţinea încă poziţii puternice pe teritoriul 
sovietic. 

Opţiunea s-a dovedit justificată 
deoarece în acel sector în care avansase cel 
mai puţin, câile de comunicaţie erau cel mai 
bine puse la punct şi puteau susține 
începerea atacului. În plus, pentru că aici 
forţele germane rezistaseră foarte bine în 
1943, era puțin probabil ca Înaltul 
Comandament german să le întărească, în 
condițiile în care avea nevoie de resurse 
pentru zone mult mai importante şi mai slab 
apărate, ca cele dintre Kovel şi Carpaţi. 
Deşi zona principalā a frontului nordic 
rezistase tuturor atacurilor din toamna şi 


iama care trecuseră, ruşii au reuşit acum să 


o străpungă în două locuri, pe flancuri, 
lângă Vitebsk şi, respectiv, Zlobin. Această 
reuşită deschidea calea unei înaintări de pe 
cea mai retrasă poziţie până la nivelul 
celorlalte, în vederea unui nou atac. În plus, 
o dată ce ar fi reuşit să pună inamicul pe 
fugă, o înaintare de mai mare amploare ar fi 
devenit posibilă pentru grosul ariergărzii 
armatei sovietice din sud, de lângă Kovel, 
aflată la capătul vestic al ținutului mlăştinos 
care separa armatele germane. 

Înaintea atacului, zona dintre Marea 
Baltică şi  Mlaştinile Pripet a fost 
reorganizată şi întărită. Acolo se aflau acum 
şapte grupuri mari de armate, sau şapte 
„fronturi”. „Frontul Leningrad” al lui 
Govorov pe dreapta, lângă „Frontul 3 


baltic” al lui Maslennikov şi „Frontul 2 


baltic” condus de Eremenko, aflate pentru 
moment în expectativă. Celelalte patru 
erau, de la nord la sud, „Frontul 1 baltic” 
condus de Bagramian, care intrase mai 
devreme în breşa de la nord de Vitebsk; „Al 
3-lea front al Rusiei Albe” condus de 
Cerneakovski, în vârstă de treizeci şi şase 
de ani, cel mai tânăr comandant superior; 
„Al 2-lea front al Rusiei Albe”, sub comanda 
lui Zaharov şi „Frontul 1 al Rusiei Albe, 
condus de Rokossovski, care intrase prin 
breşa de lângă Zlobin. Aceste patru grupuri 
de armate totalizau în jur de 166 de divizii. 
Ofensiva sovietică a lovit în plin Grupul 
de Armate Centru, aflat acum sub comanda 
lui Busch, care îl înlocuise pe Kluge, rănit 
grav într-un accident de maşină. Deşi 


ofensiva sovietică de iarnă nu reuşise să 


străpungă apărarea acestui sector, Busch, 
împreună cu cei din subordinea sa, ştiau cât 
de aproape se aflaseră de o catastrofa şi 
erau nesiguri că vor putea rezista unui nou 
atac, odată cu venirea verii şi în condiţiile 
mult mai favorabile inamicului. Anticipând 
atacul, intenţionaseră să se retragă pe linia 
istorică a Berezinei, aflată la 150 km mai în 
spate. O retragere atât de timpurie i-ar fi 
scos pe ruşi din dispozitiv. Hitler, însă, nici 
n-a vrut să le asculte argumentele. 
Tippelskirch, care îl înlocuise pe 
Heinrici la comanda Armatei a 40-a, a reuşit 
să  atenueze  şocul atacului printr-o 
retragere mascată, de mică amplitudine, de 
pe poziţiile sale avansate până pe linia 
Niprului superior. Modul în care ruşii 


plănuiseră să se concentreze pe exploatarea 


breşelor din flancuri a anulat însă micul 
avantaj al lui Tippelskirch. 

Pe flancul nordic, Vitebskul a fost 
cucerit prin atacuri convergente din partea 
lui Bagramian (între Polotsk şi Vitebsk) şi a 
lui Cerneakovski (între Vitebsk şi Orsa). 
Oraşul a căzut în cea de-a patra zi, lăsând 
un gol imens în faţa Armatei a 3-a de 
tancuri germană. Totodată a fost deschisă şi 
calea unei înaintări spre sud care tăia 
autostrada  Moscova-Minsk, amenințând 
spatele Armatei a 4-a germane, cea care 
făcuse faţă atacului frontal al lui Zaharov. 
Pericolul era amplificat şi de atacul lui 
Rokossovski de pe celălalt flanc, la nord de 
Mlaştinile Pripet, asupra Armatei a 9-a 
germane. Pătrunzând pe lângă Zlobin, oraş 


cucerit tot în a patra zi, Rokossovski 


traversă Berezina şi ocoli poziţia potențial- 
periculoasă de la Bobruisk. Pe data de 2 
iulie, forţele sale motorizate ajunseră la 
Stolbtsy, aflat la 65 km vest de importantul 
nod rutier şi feroviar Minsk, retezând astfel 
şi calea ferată, şi autostrada câtre Varşovia. 

Imensul spaţiu, exploatat de forţa 
sporită de manevră a ruşilor, zădărnici toate 
încercările germanilor de a opri ofensiva 
sovietică, care parcursese 240 km în numai 
o săptămână de la străpungerea frontului. 
Valoarea ajutorului american acordat Rusiei 
se vedea în numeroasa infanterie 
motorizată care ţinea pasul cu tancurile 
care deschideau calea, sprijinindu-le de 
aproape. Între timp, forțele lui 
Cerneakovski se apropiau de Minsk dinspre 


nord-est, amenințând totodată şi drumul 


către Vilna. Între cele două vârfuri ale 
atacului o forţă de rezervă de tancuri, 
condusă de Rotmistrov, avansa de-a lungul 
autostrăzii Moscova-Minsk; aceasta reuşi să 
intre în Minsk pe data de 3, după ce 
parcursese aproape 130 km în ultimele 
două zile. 

Această manevră de penetrare era 
izbitor de asemănătoare cu cea executată 
de nemți în urmă cu trei ani şi în sens 
contrar. Ca şi atunci, doar o parte a forţelor 
încercuite reuşi să scape din cursă, în prima 
săptămână aproape 30.000 de prizonieri 
fură luaţi prin pătrunderea nordică şi circa 
24.000 prin cea sudică. În jur de 100.000 de 
soldaţi fură încercuiți la Minsk şi, în ciuda 
faptului că principala cale de retragere fu 


tăiată, o parte a Armatei a 4-a a lui 


Tippelsckirch reuşi să scape către sud, pe 
drumuri secundare (acestea serviseră iniţial 
drept căi de aprovizionare, renunţându-se 
ulterior la ele datorită hărţuirii la care erau 
acestea supuse de câtre partizanii ruşi). 
Grupul Armate Centru fu literalmente 
distrus, pierderile acestuia depăşind 
200.000 de oameni. 

La vest de Minsk armatele germane 
aflate în retragere încercară să opună o 
rezistenţă de moment, dar nicio linie 
naturală suficient de puternică nu se afla în 
zonă, iar forţele lor erau prea slăbite pentru 
a acoperi spaţiul care se mărea continuu, pe 
măsură ce tăvălugul sovietic lua proporţii. 
Ruşii puteau oricând să treacă printre, sau 
să ocolească oraşele puternic apărate de 


nemți, înaintarea lor avea forma unui 


semicerc cu vârfuri de lance în forma 
razelor, îndreptate către Dvinsk, Vilna, 
Grodno, Białystok, şi, respectiv, Brest- 
Litovsk. Intrară în Vilna pe 9, iar oraşul se 
predă pe 13, odată ce forțele motorizate ale 
ruşilor trecură de el pe ambele părți. În 
aceeaşi zi un alt vârf de lance ajunse la 
Grodno. 

Până la mijlocul lui iulie Armata Roşie 
nu numai că-i azvârlise pe nemți afară din 
Rusia Albă, dar mai şi cucerise jumătate din 
nord-estul Poloniei. Forţele ruseşti cele mai 
vestice înaintaseră adânc în Lituania şi erau 
la mică distanţă de graniţa Prusiei de est. 
Aici se găseau la numai 320 km dincolo de 
flancul Grupului Armate Nord german, 
comandat de Friessner, care încă ocupa 


intrările în statele baltice. Avangarda lui 


Bagramyan, aflată acum în apropierea 
Dvinskului, era la mai mică distanţă de baza 
germană de la Riga decât de frontul lui 
Friessner.  Cerneakovski, care atinse 
Niemenul dincolo de Vilna, era cam tot atât 
de aproape de Marea Baltică, de-a lungul 
unei linii care se afla mult mai departe în 
vest. Se părea astfel că putea fi amplasată o 
dublă barieră în calea ariergărzii lui 
Friessner, înainte ca acesta să apuce să se 
retragă. Poziţia dificilă a lui Friessner fu 
agravată şi de extinderea ofensivei sovietice 
către nord, spre sectorul Pskov, acolo unde 
atacau umăr la umăr „Frontul 3 baltic” 1 a 
lui Maslennikov şi ecl al lui Eremenko. 

Tot acum presiunea la care era supusă 
armata germană în totalitatea el fu 


amplificată de încă un eveniment, mult mai 


amplu. La 14 iulie ruşii lansaseră mult- 
aşteptata lor ofensivă asupra Mlaştinilor 
Pripet, între Tarnopol şi Kovel. Ofensiva 
avea două vârfuri. Vârful din dreapta era 
aţintit peste Bug, câtre Lublin şi Vistula, 
pentru a se întâlni cu Rokossovski, al cărui 
atac din nordul mlaştinilor tocmai îşi 
schimba direcţia prin partea sudică a Brest. 
Litovskului. Vârful stâng străpunse frontul 
inamic lângă Luck, depăşind pe flanc Lvovul 
dinspre nord. 

Vestitul oraş căzu în mâinile lui Koniev 
pe data de 27 iulie, dată la care vârfurile de 
lance ale forţelor sale trecuseră deja peste 
Râul San, la 110 km vest de Lvov. Imensa 
ofensivă sovietică se tăcu în mod dramatic 
simțită prin capturarea în aceeaşi zi a 


Stanislavului, de la poalele Carpaţilor, a 


Biatystokului, din nordul Poloniei, a 
Dvinskului, din Letonia şi a nodului feroviar 
Siauliai, aflat pe calea ferată Riga-Prusia de 
est. Această ultimă lovitură, dată de una 
dintre coloanele blindate ale lui Bagramyan, 
ameninţa să pecetluiască soarta forţelor 
germane din nord. 

Dar chiar şi acest succes a fost eclipsat 
de o pătrundere în adâncime pe centrul 
frontului şi de pericolul implicat de aceasta. 
Cu trei zile mai înainte, pe data de 24, aripa 
stângă a lui Rokossovski intrase în Lublin, 
aflat la numai 50 km de Vistula şi 160 km 
sud-est de Varşovia. În acest atac, el 
profitase de felul în care armatele germane 
erau separate de Mlaştinile Pripet şi de 
confuzia creată de ofensiva din sudul 


acestora. Pe 26 iulie mai multe coloane 


motorizate ale lui Rokossovski ajunseră la 
Vistula, în timp ce restul se îndreptau către 
nord, spre Varşovia. A doua zi nemţii au 
abandonat Brest-Litovskul; una din 
coloanele sovietice care-l ocolise ajunse la 
Siedlce, aflat la 80 km vest de acesta şi la 
nici 65 km de Varşovia. 

La Siedlce nemţii au reuşit să 
stăvilească pentru moment Ofensiva. Şi pe 
Vistula se înregistra o apărare dârză; aici, 
din cele cinci traversări amenajate de 
Rokossovski în noaptea de 29, patru fură 
eliminate a doua zi de câtre nemți. 

La 31 iulie însă nemţii au fost împinşi 
înapoi, dincolo de Siedlce, printr-un atac de 
pe flanc, în timp ce una dintre coloanele lui 
Rokossovski ajunse la periferia Varşoviei 


situată pe malul estic al Vistulei. În 


dimineaţa zilei următoare trupele germane 
au început să se retragă peste poduri în 
oraş; conducătorii rezistenţei poloneze au 
fost încurajați să dea semnalul de începere 
a revoltei. 

Evenimente dramatice s-au petrecut în 
aceeaşi zi şi în ţinuturile baltice. Pe frontul 
lui Bagramian o coloană blindată condusă 
de generalul Obukhov a ocupat nodul de 
cale ferată Tukkums, din Golful Riga, după 
o înaintare de 80 km la adăpostul nopţii; 
această acţiune a tăiat retragerea Grupului 
de Armate Nord germane. Cerneakovski a 
ocupat Kaunasul, iar avangarda trupelor 
sale s-a apropiat de frontiera Prusiei de est, 
ajungând la Insterburg. Pe 2 august forţele 
lui Koniev au reuşit un nou şi larg cap de 


pod peste Vistula, la 150 km sud de 


Varşovia, lângă Baranow, la nord de punctul 
în care Sânul se varsă în Vistula. 

A fost un moment de criză generală 
pentru nemti. În vest, frontul acestora din 
Normandia se prâăbuşea, iar tancurile lui 
Patton se revărsau prin breşa de la 
Avranches. În spatele liniei frontului 
avusese loc un cutremur politic, ale cărui 
unde se propagau continuu - atentatul 
concertat la viața lui Hitler, prin care se 
urmărea răsturnarea regimului nazist. 
Acesta s-a petrecut la 20 iulie, dar a eşuat. 
La ei au luat parte mai mulți generali. 
Nesiguranța şi teama represaliilor au 
produs o situație confuză în multe Cartiere 
Generale. 

După explozia bombei din cartierul 


general al lui Hitler de la Rastenburg, din 


Prusia de est, au fost expediate multe 
telegrame câtre  numeroşii conspiratori 
aflaţi în diverse Cartiere Generale ale 
trupelor de uscat, prin care aceştia erau 
informaţi că Hitler fusese asasinat. Anunţul 
oficial transmis la radio, care afirma 
contrariul, a pus sub semnul întrebării 
conţinutul telegramelor. Ulterior mulţi au 
rămas perplecşi aflând adevărul. 
Telegramele trimise de conspiratorii lui 
Friessner conţineau instrucţii explicite care 
prevedeau retragerea tară întârziere a 
forţelor din nord, pentru a se evita riscul 
unui nou „Stalingrad”. Aici, ca şi în vest, 
evenimentele din 20 iulie au avut urmări 
importante. 

Cel mai puţin afectat a fost Grupul de 


Armate Centru datorită în special noului săli 


comandant, Model, care-l înlocuise pe 
Busch după ce ruşii străpunseseră frontul, 
moment în care Busch n-a rezistat presiunii 
la care era supus - (din faţă de inamic - din 
spate de Hitler). Model fusese un 
comandant de divizie în momentul invadării 
Rusiei în anul 1941, şi acum, la cei cincizeci 
şi patru de ani, cel mai tânăr dintre 
comandanții germani superiori. Pe 
parcursul ascensiunii sale rapide, îşi 
păstrase energia şi neîndurarea pe care le 
manifestase la conducerea diviziei de 
tancuri. În acelaşi timp, era unul dintre 
puținii generali care cuteza să discute în 
contradictoriu cu Hitler, care prefera 
duritatea lui Model  causticităţii lui 
Manstein, şi drept urmare îi acorda mai 


multă libertate de acţiune. Profitând de 


neobişnuita toleranţă a lui Hitler, Model a 
acţionat după propriile-i planuri pentru a 
scăpa din poziţii dificile, adesea neluând în 
considerare ordinele primite. Aceste 
„iniţiative” ale sale, mai mult chiar decât 
priceperea sa de a conduce retragerea, îi 
asiguraseră reuşita în acţiunea de eliberare 
a armatelor care păreau pierdute. Statutul 
dobândit şi faptul că Hitler îi accepta 
hotărârile l-au determinat să-i fie loial lui 
Hitler. După 20 iulie Model a fost primul 
conducător militar care a condamnat 
complotul şi a declarat fidelitatea armatei 
faţă de Fiihrer. Încrederea lui Hitler în 
Model a fost confirmată din nou de 
evenimentele militare care au urmat. 

O remarcabilă întărire a frontului s-a 


produs la începutul lui august, când 


germanii au reuşit să stăvilească intrarea 
ruşilor în Varşovia, amânând-o pentru anul 
următor. Până la căderea nopţii în 1 august, 
cea mai mare parte a oraşului se afla deja în 
mâinile polonezilor. Tocmai când aceştia 
aşteptau ca ruşii să traverseze râul pentru a 
le veni în ajutor, au auzit zgomotele luptei 
estompându-se în depărtare. Apoi, în ziua 
de 10 august, liniştea a fost întreruptă de 
bombardamentul masiv al avioanelor şi al 
tunurilor, provocate de încercarea nemților 
de a recâştiga controlul. În interiorul 
oraşului, mişcarea poloneză de rezistenţă a 
luptat cu dârzenie sub comanda generalului 
Bor, dar a fost repede izolată în trei zone, în 
lipsa oricăror ajutoare, la ruşii aflaţi dincolo 
de râu. 


Era normal ca polonezii să fi crezut 


atunci că ruşii au stat deoparte în mod 
intenţionat. Era de înţeles şi că guvernul 
sovietic nu ardea de nerăbdare să vadă cum 
polonezii preiau conducerea în eliberarea 
propriei capitale, fapt ce le-ar fi permis să 
adopte o atitudine mult mai independentă 
ulterior. Este dificil acum să deznodăm 
firele  încâlcite ale acestei poveşti 
controversate, dar poziţia în care se găseau 
atunci forţele sovietice poate indica faptul 
că factori militari au  precumpănit 
consideraţiilor politice*!. 

În faţa Varşoviei problema cea mai 
mare o constituia intervenţia a trei 


puternice divizii SS de tancuri, care 


31 În orice caz, refuzul Rusiei de a permite bombardierelor americane 
din vestul Europei să aterizeze pe aeroporturile sovietice după ce 
acestea paraşutaseră ajutoare polonezilor din Varşovia, nu a fost 
niciodată credibil explicat. Piloții britanici şi polonezi zburau din Italia 
dus-întors în asemenea misiuni dar, la o astfel de distanţă, eforturile 
lor, indiferent cât de curajoase erau, nu prea puteau schimba 
fundamental datele problemei.. 


sosiseră aici începând cu 29 august, două 
de pe frontul de sud şi una din Italia. 
Contraofensiva pornită de ele de pe flancul 
lor nordic crease o breşă în poziţiile 
sovietice, obligându-i pe ruşi să bată în 
retragere. Tot atunci o tentativă rusească 
de înaintare pornită din capetele de pod de 
pe Vistula a fost oprită cu ajutorul unor 
întăriri sosite din Germania. Până la 
sfârşitul primei săptămâni a lunii august 
ofensiva sovietică se poticnise peste tot, cu 
excepţia unor mici înaintări nesemnificative 
la poalele Carpaţilor şi în Lituania. 
Tăvălugul sovietic îşi epuizase forţele cu 
mult înainte de a fi oprit. Stadiile finale ale 
înaintării rapide fuseseră susţinute doar de 
efortul forțelor motorizate, iar  slabele 


rezerve ale lui Model se dovediră capabile 


să facă faţă situaţiei imediat ce ajungeau pe 
un teren propice amenajării defensive. După 
ce înaintaseră 720 km în decursul a cinci 
săptămâni - de departe cea mai lungă şi mai 
rapidă înaintare realizată vreodată de ruşi - 
aceştia trăgeau ponoasele supraextinderii 
comunicaţiilor, trebuind să se închine 
acestei legi a strategiei militare. Ei aveau să 
rămână pe Vistula încă şase luni, până a fi 
capabili să-şi adune forţele pentru un alt 
atac de proporţii. 

A doua săptămână a lunii august a fost 
marcată de lupte dârze în numeroase locuri. 
Nemţii contraatacau în forţă în timp ce ruşii 
căutau noi deschideri; niciuna dintre părţi 
nu reuşea să obţină vreun avantaj notabil. 
S-a stabilizat şi frontul de pe Vistula. Pe 


graniţa Prusiei de est înaintarea sovietică 


către Insterburg a fost oprită de tancurile 
diviziei lui Manteuffel, proaspăt aduse de pe 
frontul din România; ruşii au fost împinşi 
înapoi din nodul rutier Vilkaviskis. Remiza 
s-a instalat de-a lungul acelei frontiere 
formată din lacuri şi mlaştini. Manteuffel a 
fost trimis apoi către nord şi, în ultimele zile 
ale lunii august, şi-a deplasat tancurile din 
Tauroggen către Tukkums, în Golful Riga, 
pentru a redeschide calea de retragere 
Grupului de Armate Nord. 

Rezultatele obţinute de o forţă blindată 
atât de mică ilustrară perfect instabilitatea 
situaţiei, cât şi măsura în care dificultăţile 
de aprovizionare le  limitau ruşilor 
capacitatea de a-şi consolida avantajele. În 
acele condiţii câteva blindate cântăreau 


mult mai greu decât o infanterie 


numeroasă, cursul campaniei fiind 
determinat tocmai de posibilitatea celor 
două părţi de a dispune de blindate în 
momentele şi punctele critice. Istoria cu 
David şi Goliat se repetă acum de mai multe 
ori, într-o variantă mai modernă. 

Timpul de respiro obţinut de nemti prin 
stabilizarea situaţiei de pe frontul principal, 
dintre Carpaţi şi ţinuturile Baltice, a fost 
anihilat de apariţia unei ameninţări şi mai 
mari, venită pe o linie indirectă. Aceasta a 
fost inaugurată printr-o ofensivă sovietică 
pe frontul românesc, ca urmare a mutaţiilor 
politice care neteziseră calea înaintării. 

La 20 august trupele „Frontului 2 
ucrainean” (numit acum Malinovski) au 
atacat la sud de laşi, în jos, pe ambele 


maluri ale Siretului, în direcţia oraşului 


Galaţi. Era o ameninţare la adresa flancului 
şi a spatelui marii concentrări germane în 
sudul Basarabiei. „Frontul 3 ucrainean” 
(acum 'Iolbuhin) a atacat mai direct şi a 
avansat spre vest de pe Nistrul inferior. 
Iniţial au întâmpinat o împotrivire dârză, 
inamicul cedând la început, ca în scurt timp 
ritmul să se accelereze. 

Pe 23 august radio Bucureşti a anunţat 
că România a făcut pace cu Aliaţii şi a 
declarat război Germaniei.  Mareşalul 
Antonescu a fost arestat, iar succesorul său 
a acceptat condiţiile Rusiei, implicând o 
imediată întoarcere a armelor. 

Profitând de confuzia generală, la 27 
august ruşii au intrat în Galaţi, au ocupat 
marile câmpuri petroliere de la Ploieşti la 


30 august şi în ziua următoare au pătruns în 


Bucureşti. Tancurile parcurseseră 400 km în 
douăsprezece zile. În următoarele şase zile 
s-au mai deplasat încă 320 km, până la 
Turnu Severin, pe Dunăre la graniţa cu 
Iugoslavia. O mare parte a forţelor germane 
au fost prinse în cursă pe poziţiile din 
Basarabia sau zdrobite din mers. Întreaga 
Armată a 6-a germană, totalizând 20 de 
divizii, a fost pierdută. Din acest punct de 
vedere, înfrângerea s-a dovedit tot atât de 
zdrobitoare precum cea de la Stalingrad. 
Capitularea României a convins 
guvernul bulgar să ceară pacea cu britanicii 
şi cu americanii. Căci chiar dacă se abţinuse 
să ia parte la invadarea Rusiei, Bulgaria tot 
se temea de faptul că Rusia nu-i va 
recunoaşte neutralitatea. Această teamă era 


justificată. Faptul că Bulgaria s-a declarat 


gata să se predea Aliaților occidentali nu i-a 
satisfăcut pe ruşi, care declarară imediat 
război acestei ţări şi o invadară rapid 
dinspre nord şi est. Invazia a fost mai mult o 
paradă militară, deoarece guvernul bulgar 
ordonase să nu se opună rezistenţă, deşi a 
declarat război Germaniei. 

Calea era liberă în faţa Armatei Roşii 
pentru a exploata cea mai vastă deschidere 
pe flanc văzută vreodată într-un război 
modern. Manevra de întoarcere a fost mai 
degrabă una de logistică, guvernată de 
necesităţile deplasării şi ale aprovizionării, 
şi nu de opoziţia inamicului. Peste 100.000 
de nemți au căzut prizonieri în capcana 
românească. Înlocuirea acestora era 
imposibilă datorită situaţiei disperate de pe 


Frontul de Vest unde, până la sfârşitul lui 


septembrie fuseseră capturați peste 
500.000 de soldaţi germani pe diverse 
fronturi. 

În toamnă s-a desfăşurat o înaintare 
extinsă treptat a armatelor ruseşti de pe 
aripa stângă în Europa centrală şi sud- 
estică. Tot ce mai puteau face nemţii era să 
încerce să oprească înaintarea prin 
menținerea cât mai îndelungată a nodurilor 
de comunicații atunci când trebuiau să se 
retragă. Forțele germane deveniseră 
insuficiente pentru uriaşul spaţiu pe care 
trebuiau să-l ocupe dar, spre norocul lor, 
nici comunicațiile din acea regiune nu erau 
prea dezvoltate, iar în zonă existau o 
mulţime de obstacole naturale. Aşadar, 
ameninţarea care se apropia şi-a redus 


viteza, ceea ce le-a permis nemților să-şi 


retragă trupele din Grecia şi Iugoslavia. Ei 
ar fi putut impune o temporizare şi mai 
accentuată dacă ruşii n-ar fi reuşit să 
împingă frontul, printr-o acţiune 
desfăşurată în colțul nord-vestic al 
României, în primele săptămâni de confuzie 
creată de trecerea României în tabăra 
adversă. Traversând în viteză România prin 
flancul sudic al Carpaţilor, o forță 
motorizată a pătruns în această prelungire a 
teritoriului românesc, ocupând la 19 
septembrie Timişoara şi la 22 Aradul. În 
acest fel ruşilor li s-au deschis drumurile 
care duceau în nordul Belgradului şi i-a 
adus totodată aproape de graniţa cu 
Ungaria, la numai 160 km de Budapesta. Nu 
se putea risca o manevră atât de 


îndrăzneață decât împotriva unui inamic 


care dispunea de prea puţine forţe pentru a 
contracara ofensiva retezând breşa. Totuşi, 
ruşii nu puteau profita de reuşita loviturii, 
atâta timp cât nu se mai acumulau forţe în 
acea breşă. Deşi procesul necesita timp, s-a 
dovedit mai rapid decât înaintarea frontală 
peste munţi, în Transilvania. 

Abia la 11 octombrie nemţii au fost 
izgoniți din Cluj, capitala Transilvaniei, oraş 
aflat la 200 km est de Arad. Până atunci 
însă, Malinovski îşi întărise forţele din 
spărtură. El a trecut Mureşul, ocupând 
toate căile de acces spre Transilvania. 
Atunci când Clujul a căzut pe flancul său 
drept, cele mai avansate coloane de pe 
flancul stâng se găseau la 270 km vest de 
oraş şi la mai puţin de 100 km de 


Budapesta. Atacul indirect le răsplătea 


eforturile, cu vârf şi îndesat. 

Săptămâna care urmă aduse o nouă 
ameninţare când trupele proaspăt 
reactivatului „Front 4 ucrainean” de sub 
comanda lui Petrov au năvălit spre nord, 
prin trecătorile Carpaţilor, în zona dintre 
trecătorile Tartar şi Lupkov - care era 
apărată de Armata 1 ungară - şi au intrat în 
Rutenia. Apoi Petrov întoarse spre vest, în 
Slovacia. Tot în această săptămână capitala 
Iugoslaviei a fost eliberată ca rezultat al 
înaintării lui 'Tolbuhin dinspre sudul breşei, 
peste Dunăre, acţiune la care au participat 
şi partizanii lui Tito. Garnizoana germană a 
opus o rezistenţă dârză, dar a fost silită să 
părăsească oraşul în ziua de 20 octombrie. 
Ciudat este că a rezistat atât de mult, dar şi 


mai ciudată pare rămânerea unei 


apreciabile forțe germane în Grecia, 
conform principiului neretragerii voluntare 
promovat de Hitler. Abia în prima 
săptămână a lui noiembrie aceste trupe 
părăsiră Grecia, într-o încercare 
asemănătoare retragerii lui Xenophon, 
printr-un teritoriu sălbatic şi ostil care se 
întindea pe o lungime de 1.000 km. 

Eliberarea Belgradului şi intrarea 
armatei sovietice în câmpia ungară au 
marcat încheierea primului stadiu al 
imensului tävălug. 

Aflat pe poziție de-a lungul Tisei - un 
front lung de 130 km, care se întindea de la 
nord de Szolnok şi până la Szeged, la 30 
octombrie Malinovski a lansat un atac 
puternic şi direct asupra Budapestei. El 


dispunea acum de peste 64 de divizii, din 


care făceau parte şi românii. Forţele sale 
aveau de străbătut doar 80 km până la 
Budapesta.  Împingând treptat forțele 
germane şi ungare, o parte a coloanelor lui 
Malinovski au ajuns la 4 noiembrie în 
suburbiile Budapestei. Înrăutăţirea vremii 
nu le-a permis intrarea în oraş, iar 
inamicului i-a dat posibilitatea de a-şi 
consolida apărarea. La fel ca şi alte oraşe 
apărate cu încăpățânare. Budapesta s-a 
dovedit o pradă nu tocmai uşoară. La 
sfârşitul lunii ruşii se aflau tot acolo, blocaţi, 
fără să fi făcut prea multe progrese în 
învăluirea flancurilor din imediata 
apropiere. 

Tentativa lui Petrov de a forţa intrarea 
prin vestul Ruteniei în Slovacia, pentru a 


veni în sprijinul partizanilor slovaci a eşuat. 


Natura sălbatică şi teritoriul asemeni unui 
coridor ale Slovaciei nu i-au oferit spaţiul 
necesar de manevră. 

Opriţi în faţa Budapestei, ruşii au 
schimbat tactica. Forţele lui  'Iolbuhin, 
aproximativ 35 de divizii, au fost aduse din 
Iugoslavia şi, în ultima săptămână a lui 
noiembrie, au lansat o amplă manevră de 
învăluire pe flancuri pornind de la un cap de 
pod câştigat la confluenţa Dunării cu Drava, 
aflat la vreo 200 km sud de Budapesta. Până 
la 4 decembrie, acestea au ajuns la lacul 
Balaton, aflat pe flancul din spate al 
capitalei Ungariei. Concomitent, Malinovski 
a lansat un nou atac în nordul Budapestei, şi 
totodată asupra poziţiilor defensive ale 
oraşului. Atacul combinat a fost însă oprit şi 


la sfârşitul anului Budapesta se găsea tot în 


mâinile inamicului. Chiar şi după ce oraşul a 
fost izolat prin încercuire şi un nou atac a 
avut loc de Crăciun, inamicul a rezistat 
până la jumătatea lui februarie. 

La cealaltă extremitate a Frontului de 
Est, pe flancul Mării Baltice, campania de 
toamnă s-a desfăşurat oarecum asemănător 
- a început cu prăbuşirea inamicului şi a 
sfârşit cu oprirea înaintării sovietice, 
înfrângerile suferite de germani de pe 
parcursul verii i-au făcut pe finlandezi să se 
încline în faţa inevitabilului (aproape 
simultan cu România şi Bulgaria) şi, la 
începutul lunii septembrie să aştepte 
condiţiile armistiţiului impuse de Rusia. 
Acestea includeau şi obligaţia finlandezilor 
de a lupta împotriva oricăror forţe germane 


care se mai aflau în Finlanda la data de 15. 


În urma unei încercări de debarcare a 
nemților în Insula Hogland. Din Golful 
Finlandei, finlandezii au declarat oficial 
război Germaniei. 

Capitularea Finlandei netezea drumul 
unei ofensive sovietice concentrate 
împotriva Grupului de Armate Nord, aflat 
acum sub comanda lui Schorner, care-l 
înlocuise pe Friessner. Forţele a două 
„fronturi” - conducători  Govorov şi 
Maslennikov - înaintară către frontul ţinut 
de Schörner, în timp ce Eremenko îl învălui 
pe flanc, iar Bagramian îi ameninţă spatele. 
Părea puţin probabil ca nemţii să poată 
scăpa de pe fundul unei asemenea sticle, cu 
un gât atât de îngust. Totuşi într-o 
săptămână ei s-au retras aproape 320 km 


pentru a se adăposti în spatele poziţiilor 


defensive de la Riga, astfel încât o parte 
însemnată a forţelor acestora să nu poată fi 
izolată; forţele lui Bagramian n-au reuşit să 
reteze gâtul sticlei. S-a dovedit încă o dată 
cât de dificil este atacul pe fronturi înguste, 
când apărarea beneficiază de o densitate 
corespunzătoare. 

Pentru a îndrepta lucrurile, 
Comandamentul sovietic a întărit puternic 
grupul lui Bagramian cu scopul de a ataca 
în direcţia Mării Baltice, la sud de Riga, 
plecând dinspre Siauliai, aflat în centrul 
Lituaniei. Această nouă ofensivă a fost 
lansată la 5 octombrie. Profitând de frontul 
larg şi de concentrarea inamicului la Riga, 
atacanţii au ajuns pe coastă în ziua de 11, la 
nord şi la sud de Memel. Două zile mai 


târziu, Schörner abandona Riga şi se 


retrăgea în Curlandia - provincie a Letoniei, 
asemeni unei peninsule, aflată în nord-vest. 
Aici, forţele sale izolate au reuşit să opună o 
îndelungă rezistenţă, ca garnizoana din 
Memel, în ciuda încercuirii sale stricte. 
Ruşii dispuneau însă de un surplus de forţe, 
de care puteau profita pentru a-şi întări 
aceste poziții. Problema a devenit 
capacitatea de aprovizionare şi spaţiul de 
manevră. 

O dată curăţat flancul baltic, ruşii s-au 
întors către Prusia de est, unde au lansat o 
puternică ofensivă la mijlocul lui octombrie. 
Şi de data aceasta apărarea a ţinut piept 
atacului direct pe un front îngust, unde 
căile de abordare depindeau de lacuri şi 
mlaştini. 


Atacul principal s-a îndreptat asupra 


zonei deschise de la Insterburg, dar a fost 
atenuat într-o mare bătălie de tancuri de 
lângă Gumbinnen - scena primului succes 
iluzoriu al ruşilor din 1914. Alte atacuri, în 
sectoarele învecinate, s-au încheiat tară a 
reuşi să creeze o breşă suficient de adâncă 
pentru a da frontul peste cap. Până la 
sfârşitul lui octombrie ofensiva fu oprită, 
remiza aşternându-se peste tot. 

Fantastica mobilizare a germanilor din 
estul, vestul şi centrul Europei demonstra 
efectele concentrării frontului, combinate 
cu  neajunsul comunicaţiilor mult prea 
extinse ale atacatorilor - şi modul în care 
politica „capitulării necondiționate”, dusă 
de Aliați îl ajutase pe Hitler să întărească 
capacitatea de rezistenţă a germanilor. Mai 


mult, desfăşurarea campaniei de toamnă a 


demonstrat că o apărare elastică, aplicată 
corespunzător, poate asigura timpul de care 
Germania avea nevoie pentru a-şi pune la 
punct noile arme. Hitler însă nu era capabil 
să o vadă decât ca pe o confirmare a 
principiului său de apărare rigidă. Datorită 
acestei convingeri, el nu numai că a refuzat 
să permită comandanților armatelor din 
vest să se retragă din timp de pe poziţiile 
din Ardeni, ci chiar a ordonat o întărire a 
poziţiilor din Budapesta, ceea ce a 


zdruncinat în mod fatal frontul din est. 


Capitolul 33 
Ofensiva aeriană strategică asupra 


Germaniei 


Teoria şi doctrina atacului strategic 
aerian au fost dezvoltate în Anglia la 
sfârşitul primului război mondial şi în anii 
care au urmat. În cea mai mare parte ele 
reprezentau creaţia lui Royal Air Force - ca 
serviciu de sine stătător creat prin unirea 
fostelor forţe aeriene ale trupelor de uscat 
cu cele ale marinei - la 1 aprilie 1918, adică 
în ultimul an de război. Această teorie a fost 
fervent susţinută de câtre Serviciul 
independent nou creat, ca o justificare a 
existenţei şi independenţei Royal Air Force. 

Ca o ironie a sorții, teoria a început 


curând să fie puternic susţinută de 


generalul-maior Hugh  Trenchard, care 
comandase Forţele aeriene ale trupelor de 
uscat (Royal Flying Corps) în Franţa, poziţie 
de pe care se opusese naşterii celui de-al 
treilea Serviciu, independent. În ianuarie 
1918 el a fost rechemat din Franţa pentru a 
fi numit Şef al statului major aerian al nou 
creatului Serviciu. Aproape imediat a avut o 
controversă cu proaspăt-numitul Secretar 
de Stat al Aerului, Rothermere, şi a fost 
înlocuit de la comandă cu generalul-maior 
Frederick Sykes, un alt pionier al aerului. 
Trenchard a primit comanda forței 
independente de bombardiere creată în 
toamnă, în scopul bombardării Berlinului şi 
a altor obiective din Germania, drept 
represalii pentru raidurile efectuate asupra 


Londrei de către bombardierele germane 


Gotha în 1917 şi 1918, care afectaseră 
moralul şi modul de gândire al 
comandanților armatei britanice, 
determinându-i să supradimensioneze 
pagubele produse. Dar chiar şi în perioada 
armistiţiului, în noiembrie 1918, forţa de 
bombardiere a RAF cuprindea doar nouă 
escadrile şi se afla abia la începutul 
desfăşurării operaţiunilor - doar trei dintre 
marile bombardiere Handley-Page, 
construite pentru atacarea Germaniei, 
fuseseră livrate până la acea dată. 
Trenchard deveni un entuziast avocat al 
strategiei bombardamentului independent. 
El se manifestă în acest sens după 
terminarea războiului, în 1919, când fu 
readus la Londra pentru a-şi relua postul de 


Şef al Statului Major al Aerului, funcţie în 


care rămase încă zece ani, până în 1929. În 
această perioadă teoria strategiei aerului a 
fost considerabil dezvoltată de generalul de 
brigadă PR.C. Groves, mâna dreaptă a lui 
Sykcs, director al Operaţiilor de zbor din 
Comandamentul aerului. 

În America, ideea a fost preluată şi 
susţinută mai ales de câtre generalul de 
brigadă William Mitchell, în anii '20. Acesta 
a intrat imediat în conflict cu serviciile mai 
vechi şi a fost scos din joc, ca urmare a 
excesivului său entuziasm. Au trecut mai 
mulţi ani până când o nouă generaţie să 
ajungă la putere şi America să devină 
suprema forţă aviatică, exponenta strategiei 
atacului aerian. 

O generaţie şi mai nouă de istorici 


atribuie teoria unui general italian, Giulio 


Douhet, care a scris în 1921 o carte despre 
viitorul războiului aerian. Scrierile acestuia, 
deşi prezintă un real interes ca studiu 
retrospectiv, nu au avut nici cea mai mică 
influenţă în Europa acelei perioade. 

Teoria şi doctrina Comandamentului 
britanic al aerului este rezumată în 
Ofensiva aeriană strategică împotriva 
Germaniei. Scrisă de Charles Webster şi de 
doctorul Noble Frankland: 

Ofensiva aeriană strategică constituie 


un mijloc de atac direct asupra teritoriului 


32 În 1935, aflat într-o vizită la Paris, mi-a căzut în mână o traducere 
în franceză a Comenzii aerului a lui Douhet. Reîntors în Anglia, am 
pomenit despre carte mai multor prieteni din Comandamentul Aerului 
şi am descoperit că niciunul nu auzise despre ea. Intr-adevăr, cu mult 
înainte, doctrina Comandamentului Aerului era mult mai complet 
dezvoltată. Cartea lui Douhet a apărut în limba engleză, în America, 
abia în 1942, iar în Anglia în 1943. Ea nu se bucurase de prea mare 
audiență nici măcar în Italia. In 1927, când am vizitat forțele armate 
italiene la o invitație oficială, nici mareşalul Balbo - ministrul Aerului - 
şi nici vreunul dintre comandanții din subordinea acestuia, nu au făcut 
nici cea mai mică referire la scrierile lui Douhet, deşi fuseseră foarte 
deschişi în discuţii şi se arătaseră deosebit de interesaţi de noua idee a 
strategiei aeriene dezvoltată în Anglia. 


inamic având ca obiectiv privarea acestuia 
de mijloacele sau de dorinţa de a continua 
războiul. Acest mijloc poate fi, prin el însuşi, 
un instrument al victoriei sau mijlocul prin 
care aceasta este obţinută de alte forţe. El 
diferă de toate celelalte atacuri armate prin 
aceea că permite acţiunea imediată, directă 
şi nimicitoare chiar în centrul vital al 
inamicului. Sfera de activitate a ofensivei 
aeriene se situează nu doar deasupra, ci şi 
dincolo de limitele de acţiune ale forţelor de 
uscat sau maritime”. 

Deşi experienţa acumulată la sfârşitul 
războiului din 1914 - 1918 nu era 
edificatoare, tocmai conceptul 
bombardamentului strategic a permis 
şefilor RAF să-şi păstreze independenţa faţă 


de  interferenţele trupelor de uscat şi 


marinei din perioada interbelică şi de 
repetatele tentative ale şefilor acestora, mai 
ales în primii zece ani postbelici, de a obţine 
desfiinţarea RAF ca serviciu separat şi de a- 
l trece din nou în subordinea lor. 

Mai mult, conceptul, ca o reacţie 
normală, era dezvoltat de către Trenchard 
şi adepţii săi fideli în termeni extrem de 
„pro-bombardier”. Ei susțineau că Forţele 
Aeriene şi activităţile lor erau total diferite, 
ca tip şi sferă de acţiune, de cele ale 
trupelor de uscat şi marinei. În vreme ce 
aceste afirmaţii au sprijinit consolidarea 
fragilei  independenţe a RAFE această 
denigrare a laturii tactice a acţiunilor 
aeriene s-a dovedit o greşeală. Un al doilea 
argument, derivat din primul, susţinea că 


cel mai bun mijloc al defensivei aeriene îl 


constituia desfăşurarea unei campanii de 
bombardament asupra teritoriului inamic; 
acest argument, îndoielnic chiar şi în teorie, 
deveni de-a dreptul aberant în condiţiile 
supremaţiei forţei aeriene pe care Germania 
o atinsese la sfârşitul anilor '30. Insistenţa 
doctrinală cu care acest argument era 
susţinut a condus la o concluzie sintetizată 
într-o singură frază, care a fost prea uşor 
acceptată de premierul Stanley Baldwin, şi 
care suna astfel: „Bombardierul va răzbate 
întotdeauna”. La această falsă concluzie au 
aderat atât RAF, cât şi USAAF, până când 
drasticele pierderi din 1943 - 1944 i-au 
forţat să recunoască faptul că supremaţia 
aeriană este principala condiţie a reuşitei 
ofensivei bombardamentului strategic. 


O altă concepţie antebelică consta în 


aceea că atacurile aeriene trebuiau să aibă 
loc la lumina zilei şi să fie dirijate împotriva 
unor obiective militare şi economice 
prestabilite, orice altă formā de 
bombardament fiind „neproductivă”. 
Trenchard a accentuat efectele „morale” ale 
bombardării populaţiei civile, iar 
bombardamentul nocturn a fost practicat pe 
scară mică dar, în general, exista o tendinţă 
a Comandamentului aerian, împărtăşită şi 
de cea mai mare parte din RAF, de a 
subaprecia dificultăţile operaţionale. 

În ciuda constanţei şi a argumentelor 
cu care conceptul bombardamentului 
strategic a fost susținut în anii interbelici, 
istoricii viitorului vor fi uimiţi să afle că, în 
1939, la începerea războiului, RAF nu 


dispunea de forţa necesară acestui gen de 


bombardament. Situaţia nu se datora numai 
problemelor financiare şi politicii de 
austeritate din anii '20 şi la începutul anilor 
'30, ci şi concepţiilor eronate ale RAF cu 
privire la forţele şi la tipul de avioane 
necesare îndeplinirii acestui obiectiv. Chiar 
şi după ce biplanele de pionierat au început 
să fie înlocuite după anul 1933, s-a păstrat 
prea multe bombardiere uşoare, neadecvate 
bombardamentului strategic, în timp ce 
majoritatea noilor tipuri - Whitley, 
Hampden, Wellington - nu corespundeau 
întru totul nici măcar standardelor acelei 
perioade. Din 17 escadrile de bombardiere 
grele disponibile în 1939, numai şase, 
dotate cu Wellington-uri, erau cât de cât 
eficiente. Un alt neajuns îl constituia lipsa 


piloților special pregătiţi, datorată în mare 


parte prelungitei concentrări asupra 
antrenamentului pe aparate uşoare cu două 
locuri, cât şi insuficienţei personalului 
navigant şi a ajutoarelor specializate în 
bombardamente. 

Trenchard, care se retrăsese din 
funcţia de Şef al Statului Major al Aerului la 
sfârşitul anului 1929 şi fusese promovat în 
„the House of Lords”, a continuat pe 
parcursul următorilor zece ani să deţină o 
mare influenţă în RAF prin discipolii săi. 
Împreună cu aceştia, el continuă de 
asemenea să pună bombardierele pe primul 
plan, cu mult după ce se aflase că Luftwaffe 
atinsese o mare superioritate. „Schema L” a 
Statului Major al Aerului, concepută în 
1938, urma să ducă la creşterea numărului 


de escadrile până la 73, în comparaţie cu 


cele 38 de escadrile de avioane de 
vânătoare prevăzute pentru primăvara lui 
1940. Acest raport, de aproape 2 la 1, era 
de fapt şi mai mare, raportat la numărul 
efectiv de avioane. După criza din 
septembrie 1938 de la Munchen, „Schema 
M” a Statului Major al Aerului prevedea un 
număr de 85 de escadrile pentru 
bombardiere şi 50 pentru avioane de 
vânătoare - modificând astfel raportul 
dintre ele la aproape 3 la 5. 

Trenchard critică această modificare, 
aşa minoră cum era, şi în primăvara 
următoare  susţinu în Camera Lorzilor 
necesitatea menţinerii raportului de 2 la 1, 
ca singura cale de a stăvili Luftwaffe. 
Părerea era total iluzorie, întrucât forţa de 


bombardament a nemților devenise aproape 


de două ori mai puternică decât cea a 
britanicilor, în plus, dezvoltarea unei forţe 
de bombardiere dura mult mai mult decât 
cea a uneia de avioane de vânătoare. 

Din fericire, în Statul Major al Aerului 
începuse să se contureze o opinie mult mai 
realistă. Thomas Inskip, ministrul 
Coordonării Apărării, îşi exprimase încă din 
1937 dubiile, susţinând că bombardierele 
germane ar trebui distruse deasupra 
Angliei, nu pe aerodromurile sau în fabricile 
germane. La începutul lui 1939 
vicemareşalul forţelor aeriene Richard Peck 
- în anii '20 tânăr şef al direcţiei 
„Planificare“, omul care formulase multe 
din argumentele pro-bombardiere pe care 
Trenchard le susţinuse apoi în Cabinet - a 


fost readus din India, unde deținuse funcţia 


de Şef al Statului Major pentru o perioadă 
de trei am, şi numit director al Operaţiilor. 
Acesta îşi revizuise părerile în lumina 
situaţiei existente - caracteristică a 
oamenilor mai tineri - şi, imediat după 
izbucnirea războiului, îl convinse pe Şeful 
Statului Major al Aerului, Cyril Newall, de 
necesitatea vitală a creşterii numărului 
avioanelor de vânătoare. Argumentația 
acestuia era susţinută şi de faptul că 
perspectiva unei eficiente apărări 
antiaeriene era sprijinită acum de punerea 
la punct a radarului, instrument pentru 
detectare timpurie, cât şi de apariţia unor 
noi tipuri de avioane de vânătoare rapide. 
Hurricane şi Spitfire. Ca urmare, în 
octombrie s-a hotărât constituirea a încă 18 


escadrile de avioane de vânătoare pentru 


apărarea Marii Britanii. Această hotărâre, 
pusă rapid în practică, s-a dovedit de o 
importanţă majoră în Bătălia Angliei - 
desfăşurată un an mai târziu, între lunile 
iulie şi septembrie 1940. Fără acest avantaj, 
apărarea aeriană a Marii Britanii cu greu ar 
fi putut face faţă atacului puternic şi 
prelungit al germanilor. 

Revenirea la păreri mai realiste a 
determinat Cabinetul, şi Statul Major al 
Aerului, care se lăsa convins mai greu, să 
accepte că, în condiţiile existente în anul 
1939, ar fi mai înţelept pentru britanici să 
nu iniţieze bombardamentul strategic dacă 
nici nemţii nu o făceau, măcar până când 
bombardierele vor fi suficient de 
numeroase, iar numărul avioanelor de 


vânătoare va ajunge la proporţia 


corespunzătoare. 

Ironia situaţiei, ca şi cea a planurilor 
Statului Major al Aerului, este redată prin 
următorul comentariu desprins din Istoria 
Oficială: 

„Începând din anul 1918 strategia lor 
se bazase pe concepţia că viitorul război nu 
va putea fi câştigat fără bombardament 
strategic, însă la declanşarea acestuia 
Comandamentul  Bombardierelor a fost 
incapabil să producă pagube semnificative 
inamicului”.55 

x 

Din motivele arătate mai sus, RAF se 
abţinuse de la orice acţiuni exceptând 
câteva, foarte restrânse, din timpul 


campaniei din Polonia şi în aşa-numita 

perioadă de „fals război” care a urmat - 
aruncarea de manifeste deasupra Germaniei 
şi sporadice atacuri asupra unor obiective 
navale. Francezii, care se temeau şi mai 
tare de represalii prin bombardament, se 
opuneau operării Comandamentului 
Bombardierelor din bazele franceze, şi 
credeau - ca şi nemţii - numai în valoarea 
tactică a bombardierelor, în strânsă 
colaborare cu trupele de uscat. Germanii, 
spre deosebire de britanici, rămăseseră cu 
convingerea că raidurile avioanelor Gotha 
din primul război mondial fuseseră un eşec 
total, astfel că au eliminat conceptul de 
bombardament strategic din planurile lor. 
Deşi Statul Major britanic întocmise 
planuri pentru atacarea centrelor 


industriale germane din bazinul Ruhr, nu a 


primit permisiunea de a le transpune în 
practică. Faptul poate fi considerat benefic 
pentru englezi, întrucât planurile prevedeau 
atacuri în timpul zilei cu bombardiere 
greoaie şi lipsite de apărare. Edgar Ludlow. 
Hewitt, şeful suprem al Comandamentului 
Bombardierelor RAF din 1937 până în 1940, 
era şi el de părere că un asemenea atac le- 
ar aduce pierderi ireparabile comparativ cu 
eventualele rezultate de valoare îndoielnică. 
În decembrie 1939  Wellington-urile 
Comandamentului RAF al Bombardierelor 
au suferit pierderi grele în raidurile 
organizate în timpul zilei asupra unor ţinte 
navale, din partea avioanelor germane de 
vânătoare dirijate de o formă primitivă de 
radar, iar rezultatele bombardamentelor au 


fost mediocre; în schimb, mai puţin 


eficientele bombardiere Whitley, care 
fuseseră utilizate în operaţiuni de lansare a 
manifestelor pe timp de noapte, n-au 
înregistrat pierderi în perioada noiembrie- 
martie. Trăgând învăţămintele de rigoare, 
raidurile Comandamentului Bombardierelor 
au fost restrânse începând cu luna aprilie a 
anului 1940 numai la operaţiuni de noapte. 
Faptul venea să demonstreze eroarea 
punctului de vedere antebelic al Statului 
Major al Aerului, care susținuse 
posibilitatea efectuării, fără pierderi grele, 
a bombardamentelor pe timp de zi. 

O altă părere, potrivit căreia un 
obiectiv anume putea fi localizat şi lovit cu 
uşurinţă, avea să mai reziste până să-şi 
dovedească netemeinicia, în special datorită 


faptului că de rezultatele recunoaşterii după 


fotografii nu aveau să beneficieze în 
totalitate decât după anul 1941. Până la 
acea dată totul se baza pe rapoartele 
echipajelor de recunoaştere, care adesea 
abundau în erori, fapt dovedit mai târziu. 

Bombardierele şi bombardierele în 
picaj din Luftwaffe au jucat un rol important 
în invazia Norvegiei, din aprilie, tot aşa cum 
o făcuseră şi în invadarea anterioară a 
Poloniei. Un rol şi mai important aveau să-l 
aibă în invazia Occidentului, în luna mai, 
când au operat în cooperare cu forţele 
blindate. 

RAF se  împotrivea în continuare 
cooperării cu trupele de uscat, şi continuau 
să insiste pe doctrina bombardamentului 
strategic asupra unor obiective prestabilite. 


A 


In consecinţă, Comandamentul 


Bombardierelor a avut o contribuţie minoră 
- mult sub posibilităţi - la desfăşurarea unor 
campanii de o extraordinară importanţă. 
Câteva atacuri sporadice asupra armatei 
germane aflată în plină înaintare, executate 
de o parte a RAF şi dirijate în special asupra 
podurilor de pe Meuse, au fost pe cât de 
costisitoare, pe atât de ineficiente. Abia la 
15 mai Cabinetul de Război, condus de 
Winston Churchill, a autorizat folosirea 
bombardierelor pentru atacuri în estul 
Rinului. În acea noapte 99 de bombardiere 
au fost trimise să lovească depozite 
petroliere şi căi ferate în zona Ruhr. Această 
dată este în general recunoscută drept data 
declanşării ofensivei aeriene strategice 
împotriva Germaniei. Comandamentul 


Bombardierelor a supraestimat precizia şi 


efectele bombardamentelor întreprinse. 

Planurile Statului Major pentru 
desfăşurarea atacurilor asupra obiectivelor 
petroliere din Germania au fost amânate din 
cauza amenințării imediate reprezentată de 
atacurile Luftwaffe asupra Angliei, începând 
din luna iulie; în timpul „Bătăliei pentru 
Anglia” Comandamentul Bombardierelor a 
primit sarcina să atace porturile inamice, 
concentrările de nave şi barje, ca şi clădirile 
şi fabricile de motoare de avioane - în 
scopul de a împiedica proiectele de invazie 
ale Germaniei. 

Între timp, bombardarea Rotterdamului 
de către nemți la 14 mai, şi ulterior a altor 
oraşe, începuse să modifice mentalitatea 
englezilor, reducând repulsia iniţială a 


acestora faţă de bombardamentul 


nediscriminatoriu. Schimbarea modului de 
gândire a fost precipitată şi de bombele 
lansate din greşeală în ziua de 24 august 
asupra Londrei. Toate aceste întâmplări 
fuseseră de fapt rezultatele unor greşeli de 
navigaţie - foarte obişnuite de altfel - 
întrucât Luftwaffe se conforma încă vechilor 
legi ale bombardamentului. S-a născut 
astfel o aprigă dorinţă de răzbunare a 
englezilor pe oraşele germane, fără 
discriminare. Conştientizarea faptului că 
unica armă ofensivă a Marii Britanii o 
reprezenta Comandamentul 
Bombardierelor, în acel moment le-a 
stimulat englezilor atât instinctul, cât şi 
dorinţa. Ambele  deveniră evidente în 
special în atitudinea lui Churchill. 


Schimbarea de mentalitate a Statului 


Major al Aerului s-a datorat mai ales 
factorilor operaţionali. Faptul că aceştia 
cedaseră atât în faţa  realităţilor 
operaţionale, cât şi a presiunii lui Churchill 
a fost dovedit prin directiva dată în 30 
octombrie 1940, care prevedea atacarea 
obiectivelor petroliere în nopţile senine, şi a 
oraşelor în celelalte nopţi. Aceasta 
demonstra, cât se poate de clar, acceptarea 
ideii bombardamentului nediscriminatoriu, 
sau a „bombardamentului zonal”. 

Ambele obiective şi puncte de vedere 
erau excesiv de optimiste. Nu se putea 
crede că bombardierele vor atinge micile 
rafinării din Germania cu dotarea slabă de 
care dispuneau în anul 1940. La fel de 
absentă era şi părerea că moralul poporului 


german se va prăbuşi şi că regimul fascist 


va fi discreditat prin bombardarea oraşelor. 

Acumularea treptată a dovezilor 
furnizate de rezultatele specifice fiecărui 
raid în parte a obligat Statul Major al 
Aerului să recunoască  ineficacitatea 
acestora. Chiar şi în aprilie 1941 eroarea 
teoretică la lansare a unei bombe era 
estimată la o mie de iarzi (nouă sute de 
metri) - ceea ce însemna că micile rafinării 
au rămas în general, neatinse. Controversa 
s-a atenuat ca urmare a angrenării 
Comandamentului Bombardierelor în lupta 
împotriva bazelor germane navale şi de 
submarine din anul 1941, în perioada crizei 
din „Bătălia Atlanticului”. Atitudinea 
Comandamentului Bombardierelor care s-a 
opus acordării ajutorului cerut în acele 


momente de crizā a dovedit din partea 


acestuia miopie şi rigiditate doctrinală. 

Un pas înapoi de pe poziţiile sale 
iniţiale l-a efectuat Comandamentul 
Bombardierelor după iulie 1941 încercând 
să lovească obiective „semiprecise”, precum 
sistemul german de căi ferate, şi de data 
aceasta obiectivul a fost înlocuit cu largi 
zone industriale atunci când cerul nu era 
senin. Din păcate, chiar şi această 
schimbare s-a dovedii a fi la fel de inutilă în 
practică. Raportul de ţintă din august 1941, 
alcătuit după o cercetare minuțioasă, arăta 
că numai o zecime din bombardierele 
angajate în raidurile asupra Ruhr-ului 
nimeriseră pe o rază de opt kilometri în 
jurul obiectivului ales*t ca să nu mai vorbim 


despre cei o mie de iarzi teoretici. 

Perfecţionarea navigaţiei se impunea cu 
claritate ca principală problemă a 
Comandamentului Bombardierelor. 
Dificultăţile operaționale, combinate cu 
presiunea din afară, au obligat în cele din 
urmă Statul Major al Aerului să-şi dea 
seama că: „singurul obiectiv căruia atacul 
de noapte îi putea provoca pagube efective 
îl constituia un întreg oraş german”55. 

Pe măsură ce lipsa de precizie a 
bombardamentelor britanice devenea tot 
mai clară, Statul Major al Aerului punea tot 
mai mult accentul pe efectul asupra 
moralului populaţiei civile-altfel spus, pe 
terorizarea acesteia. Înfrângerea voinţei de 
luptă a poporului german începuse să 


devină la fel de importantă ca zdrobirea 

mijloacelor de luptă ale acestuia. 

Churchill se dovedea tot mai critic la 
adresa optimismului care persista în 
rândurile Statului Major al Aerului, mai ales 
în privinţa planului din 2 septembrie de a 
înfrânge Germania printr-un atac desfăşurat 
de 4.000 de bombardiere şi a convingerii că 
acest obiectiv putea fi atins în şase luni. În 
lumina rapoartelor privind eficacitatea 
bombardamentelor, el susținea că o 
îmbunătăţire a preciziei va mări de patru ori 
efectele bombardamentelor, într-un mod 
mult mai economicos. Churchill a pus la 
îndoială şi optimismul Statului Major al 
Aerului referitor la moralul şi defensiva 
Germaniei, spunându-i lui Charles Portal, 
acum Şef al Statului Major al Aerului, 


următoarele: 


„Este foarte puţin probabil ca 
bombardamentul în sine să devină un factor 
decisiv în războiul actual. Dimpotrivă, tot 
ceea ce am învăţat din războiul de până 
acum ne arată că efectele acestuia, atât 
fizice, cât şi de moral, sunt supraevaluatef. 

El a mai subliniat şi faptul că defensiva 
germană era „foarte probabil” pe cale de a 
fi îmbunătăţită - punct de vedere care s-a 
dovedit corect. 

Churchill îi profeţi lui Portal că „alta ar 
fi situaţia dacă forțele aeriene ale 
inamicului ar putea fi atât de reduse, încât 
să devină incapabile să împiedice 
bombardamente grele asupra fabricilor pe 
timp de zi”. Această politică a fost 


transpusă în practică abia în anul 1944, şi 

atunci de câtre americani. 

Temerile şi avertismentele lui Churchill 
cu privire la întărirea apărării aeriene a 
germanilor se adeveriră curând. 
Comandamentul  Bombardierelor suferi 
pierderi grele în noiembrie, mai ales în 
atacul efectuat cu 400 de bombardiere din 
data de 7, când 12,5 % din cele 169 de 
bombardiere trimise în raid deasupra 
Berlinului nu s-au mai întors; totuşi 
raidurile asupra obiectivelor învecinate nu 
s-au dovedit la fel de costisitoare. 

Experienţa acumulată de la izbucnirea 
războiului demonstrase cât de eronate erau 
învechitele concepţii ale Statului Major al 
Aerului şi ale Comandamentului 
Bombardierelor. Rezultatele 


bombardamentelor desfăşurate în primii doi 


ani de război s-au dovedit mai mult decât 
dezamăgitoare. 

Prestaţia slabă a Comandamentului 
Bombardierelor a continuat până în martie 
1942. În timpul iernii operaţiunile au fost 
concentrate în special asupra 
crucişătoarelor germane, Scharnhorst şi 
Gneisenau din portul Brest - care au suferit 
câteva lovituri. Primul rezultat al intrării 
Americii în război în decembrie 1941 s-a 
concretizat în diminuarea speranţelor de a 
primi mai multe bombardiere de la fabricile 
americane, numărul celor livrate fiind, 
oricum, destul de scăzut. Mai mult, 
înfrângerile pe care armata germană le-a 
suferit în Rusia în iarna respectivă, la şase 
luni de la invadarea acestei ţări, au început 


să ridice semne de întrebare cu privire la 


necesitatea încercării, de a câştiga războiul 
cu ajutorul bombardamentelor. 

Campania de bombardamente asupra 
Germaniei s-a revigorat pe la mijlocul lui 
februarie, când problema portului Brest se 
rezolvase de la sine prin retragerea 
crucişătoarelor. Între timp, majoritatea 
bombardierelor britanice fuseseră dotate cu 
„Gee” - un dispozitiv radio pentru navigaţie 
şi identificarea țintei. O directivă către 
Comandamentul Bombardierelor dată la 14 
februarie 1942 sublinia că noua campanie 
de bombardamente urma să se concentreze 
asupra „moralului populaţiei civile şi, mai 
ales, asupra muncitorilor din industrie”. 
Acesta urma să devină principalul obiectiv“. 


În acest fel teroarea deveni politica 

definitorie a guvernului britanic, deşi acesta 
încerca încă să o mascheze în răspunsurile 
interpelărilor din Parlament. 

Noua directivă constituia O 
recunoaştere a fezabilităţii operaţionale. 
Ideea de bază fusese exprimată anterior, pe 
4 iulie 1941, de către Portal: „Cel mai 
atrăgător obiectiv din punct de vedere 
economic nu merită să fie urmărit decât 
dacă tactic este posibil”. 

Această directivă îl aşteptă pe 
mareşalul aerului A.T. Harris (înnobilat 
ulterior cu titlul de Sir Arthur Harris) la 
numirea sa în funcţia de Comandant-şef al 
Comandamentului Bombardierelor. 
Începând cu 22 februarie 1942 el a devenit 
succesorul lui Sir Richard Peirse, care 


fusese transferat în funcţia de Comandant 


al forţelor aliate din Orientul îndepărtat 
imediat după intrarea Japoniei în război. 
Personalitate puternică, Harris a impus o 
conducere stimulativă echipajelor şi 
organizării Comandamentului 
Bombardierelor, deşi, privind retrospectiv, 
multe din părerile şi hotărârile sale par 
acum eronate. 

Un alt sprijin şi o încurajare într-o 
perioadă de oboseală şi deprimare, a fost un 
memorandum pe care Lordul Cherwell 
(fostul profesor F.A. Lindemann), consilierul 
personal pe probleme ştiinţifice al lui 
Churchill, l-a alcătuit la sfârşitul lui martie. 
Reasigurările pe care acesta i le-a adus lui 
Churchill veneau imediat după un 
devastator atac de la începutul lui martie 


asupra fabricii Renault de la Billancourt, în 


apropiere de Paris, în care doar un singur 
bombardier britanic din cele 235 care 
luaseră parte la raid a fost doborât; era 
prima experimentare pe scară largă a 
utilizării focurilor pentru orientare. 

Mai târziu, în aceeaşi lună, urmă un 
atac „de succes” asupra oraşului baltic 
Lübeck, în care centrul oraşului a fost 
devastat de bombe incendiare; în aprilie au 
mai avut loc încă patru asemenea atacuri 
asupra  Rostockului. (Cele mai grave 
distrugeri le-au suportat superbele case 
vechi din centrele acestor istorice oraşe 
hanseatice, şi nu uzinele din apropierea 
localităţilor.) Oraşele se aflau, de fapt, în 
afara razei de acţiune a Gee, dar erau uşor 
de localizat, fapt ce i-a făcut pe britanici să 


creadă că bombardierele reuşiseră să 


localizeze ținta. Oricum, pierderile 
Comandamentului Bombardierelor în raidul 
asupra Lubeckului au fost grele, iar alte opt 
raiduri asupra Essenului, desfăşurate în 
acele două luni, au întâmpinat o ripostă 
puternică şi, alături de condiţiile meteo 
nefavorabile, s-au dovedit mult mai puţin 
eficiente. 

În tabăra germană apărarea 
antiaeriană se dezvolta rapid printr-un 
sistem radar care direcţiona tirul antiaerian 
şi proiectoarele de localizare, cărora i s-a 
adăugat un număr în continuă creştere de 
avioane de vânătoare de noapte. Dacă la 
începutul anului 1942 doar unu la sută din 
numărul de bombardiere erau doborâte de 
avioanele de vânătoare de noapte, până în 


vară procentul crescuse la trei şi jumătate, 


în ciuda sporirii acţiunilor de diversiune. 
„Toate aceste planuri se bazau pe 
convingerea că forţa aeriană a inamicului 
putea fi evitată cu succes pe timp de 
noapte”“. Această eroare fundamentală 
persista în minţile celor din Comandamentul 
Bombardierelor şi din Statul Major al 
Aerului. Ei refuzau să înveţe din experienţă 
cum că un bombardier, oricât de bine apărat 
ar fi - ceea ce nu era şi cazul celor ale RAF 
- va rămâne întotdeauna vulnerabil în faţa 
unui avion conceput special pentru a-l 
distruge. 'Tacticile de inducere în eroare şi 
toată aparatura inventată pentru a le 
proteja nu aveau cum să le ascundă şi să le 
protejeze prea multă vreme de sistemul 


defensiv al Germaniei, aflat în continuă 

dezvoltare, exceptând cazul în care RAF ar 
fi cucerit supremaţia aerului. 

Un asemenea obiectiv a fost anunţat de 
aşa-numitele operaţiuni „Circul”, declanşate 
la începutul anului 1941 şi continuate în 
1942 - ele prevedeau invadarea pe timp de 
zi a spaţiului aerian din zona continentală 
de coastă cu bombardiere şi avioane de 
vânătoare acţionând combinat, pentru a 
atrage în aer Luftwaffe şi a permite 
Comandamentului Aviației de Vânătoare să 
atace cu Spitfire-urile sale. Aceste „Circuri” 
s-au bucurat de oarecare succes, limitat 
însă de raza relativ mică de acţiune a 
avioanelor de vânătoare britanice; când 
operaţiunile de zi au fost extinse la distanţă, 
au început să se înregistreze pierderi grele 


oriunde exista o apărare puternică, chiar şi 


după ce britanicii au beneficiat de aportul 
fantasticelor bombardiere Lancaster. 
Principalul efect al operaţiunilor „Circul” a 
fost, în ciuda eşecurilor, faptul că a 
inaugurat lupta Aliaților pentru obţinerea 
superiorității aeriene de-a lungul coastei de 
nord a Franţei, ceea ce s-a dovedit 
important pentru invazia de mai târziu. 

În 1942 principalul eveniment l-a 
constituit apariţia mult lăudatelor raiduri 
ale celor „1.000 de bombardiere”. Prin 
aceste raiduri Harris a încercat să 
diminueze pierderile prin concentrarea unui 
număr mare de aparate, obţinând totodată 
şi un efect sporit. Deşi în mai i 942 
Comandamentul Bombardierelor dispunea 
în prima linie doar de 416 bombardiere, 


folosind aparate din linia a doua şi 


antrenând echipaje şi escadrile, a reuşit să 
trimită în noaptea de 30 mai 1.046 
bombardiere asupra Kâlnului. În timpul 
acestui atac, oraşul a fost lovit mult mai 
puternic decât în cele 1.346 de ieşiri-avion 
pe care le-a suportat în cele nouă luni 
anterioare. Britanicii au pierdut 40 de 
bombardiere (3,8 la sută). La 1 iunie toate 
forţele disponibile ale Comandamentului 
Bombardierelor, 956 de aparate, au fost 
aruncate asupra unei ţinte mult mai dificile 
- oraşul Essen; cerul înnorat şi ceața uşoară 
au salvat oraşul de la distrugeri serioase, 
iar 31 de bombardiere au fost doborâte (3,2 
la sută). Forţa „celor 1.000 de bombardiere” 
a fost atunci demobilizată, dar Harris 
continuă să plănuiască raiduri similare. La 


26 iunie, 904 bombardiere (între care 102 


aparate ale Comandamentului de Coastă) au 
atacat marele port german Bremen şi uzina 
de avioane Focke-Wulf. Datorită vremii 
înnorate, stricăciunile produse au fost 
minime; pierderile britanicilor s-au ridicat la 
5 la sută, în special din rândul escadrilelor 
de instrucţie. Până în 1944 nu s-au mai 
lansat astfel de raiduri „ale celor 1.000 de 
bombardiere”. 

Prin impresia produsă asupra 
populaţiei, Harris a avut de câştigat în lupta 
pentru susţinerea pretențiilor de prioritate 
ale Comandamentului Bombardierelor şi 
pentru autorizarea mărimii numărului de 
escadroane operaționale ale acestui 
comandament la 50. El a fost sprijinit şi de 
apariţia în august 1942 a forţei de 


recunoaştere Pathfinder, la înființarea 


căreia se  opusese, cât şi de noile 
instrumente de navigaţie Oboe şi H2S, 
apărute în decembrie şi, respectiv, în 
ianuarie. 

Privind retrospectiv, apare evident 
faptul că se exagerau încă rezultatele 
bombardamentelor britanice, şi că, în 
realitate pagubele produse industriei 
germane de armament erau neglijabile. De 
altfel, producţia de armament a Germaniei 
crescuse cu cincizeci la sută în anul 1942. 
Petrolul, punctul cel mai slab al Germaniei, 
abia fusese atins, iar producţia de avioane a 
acesteia crescuse foarte mult. În mod 
semnificativ, în Occident, numărul 
avioanelor de vânătoare pe timp de zi ale 
Luftwaffe a crescut în acel an de la 292, la 


453, iar cel al avioanelor de vânătoare de 


noapte, de la 162 la 349, în vreme ce 
pierderile britanicilor se cifrau în 1942 la 
1.404 bombardiere. 

Conferinţa de la Casablanca din 
ianuarie 1943 a stabilit misiunea 
bombardamentului strategic ca element de 
pregătire a invaziei terestre. Ulterior o 
directivă a Forţelor Aeriene Aliate stipula ca 
obiective: „distrugerea progresivă şi 
dislocarea sistemelor germane militare, 
industriale şi economice, cât şi subminarea 
moralului poporului german, până la un 
punct în care capacitatea acestora de 
rezistenţă armată va fi fatal diminuată”. 
Această directivă l-a satisfăcut pe Harris 
(mai ales ultima parte a directivei) şi pe 
generalul-locotenent Eaker, comandantul 


Forţei 8 Aeriene a SUA, care a pus accentul 


pe prima parte. Directiva stabilea o ordine a 
obiectivelor, dar lăsa alegerea tacticii la 
latitudinea comandanților forţelor aeriene. 
Ca urmare, în afară de faptul că britanicii 
bombardau ziua iar americanii noaptea, 
atacurile nu erau coordonate decât relativ. 
Conferinţa de la Washington, din mai 
1943, a pus accentul pe necesitatea 
cooperării celor două forţe de bombardiere, 
cooperare care existase adesea; de 
asemenea, atrăgea atenţia asupra 
pericolului, care începuse să-şi facă simțită 
prezenţa, reprezentat de acţiunea 
avioanelor de vânătoare germane. În aceste 
condiţii, principalul obiectiv al operaţiunii 
„Point-blank” (Ofensiva combinată de 
bombardament) urma să îl constituie 


distrugerea Luftwaffe şi a industriei 


germane constructoare de avioane, obiectiv 
care devenise „esenţial în vederea înaintării 
către alte surse ale potenţialului inamic de 
război”. Acest obiectiv era cu bătaie pe 
termen lung pentru Comandamentul 
Bombardierelor, cât şi pentru americani. 
Deoarece documentul era formulat în 
termeni vagi, Harris şi-a permis să continue 
bombardamentul zonal general asupra 
oraşelor germane, eludând faptul că viitorul 
bombardierelor şi al operațiunii „Overlord” 
depindea de anihilarea Luftwaffe, a cărei 
forţă se dublase din ianuarie şi până în 
august 1943. Totuşi, importantele succese 
obţinute de către Comandamentul 
Bombardierelor în raidurile asupra Ruhrului 
şi Hamburgului tindeau. Să estompeze 


această primejdie. 


Deşi forţa Pathfinder se întărea treptat, 
iar Oboe şi H2S intraseră deja în funcţiune, 
primele luni ale anului 1943 au reprezentat 
O perioadă de linişte pentru 
Comandamentul Bombardierelor, 
comparativ cu anul 1942. Această pauză le- 
a permis echipajelor să remedieze unele 
neajunsuri ale echipamentelor din dotare şi 
să se familiarizeze cu noile avioane 
Lancaster şi Mosquitoes, care înlocuiau 
vechile bombardiere. (Puterea operaţională 
a crescut, pe ansamblu, de la 515 aparate, 
în ianuarie 1943, la 947, în martie 1944.) 
Problema echipajelor a fost rezolvată de 
ampla acțiune de antrenament a 
Commonwealth-ului, mai ales în Canada, 
prin renunţarea la postul de copilot. 


Toţi aceşti factori şi-au adus contribuţia 


în „Bătălia Ruhrului”. Au fost efectuate 43 
de raiduri importante între martie şi iulie 
1943, în spaţiul cuprins între Stuttgart şi 
Aachen, concentrate mai ales asupra 
bazinului Ruhr. Raidurile au debutat la 5 
martie, priii atacul a 442 de bombardiere 
asupra Essenului, o zonă puternic apărată, 
întrucât aici se găseau uzinele Krupp. 
Essenul a fost lovit mai puternic decât 
oricând, deoarece britanicii beneficiau 
acum de marcarea obiectivelor de câtre 
Pathfinder-uri dirijate de Oboe. Au fost 
pierdute doar 14 bombardiere. Alte patru 
raiduri puternice s-au abătut asupra 
oraşului ca şi a majorității centrelor 
importante din Ruhr, în lunile următoare. 
Un efect distrugător l-au avut în special 


bombele incendiare, dar şi cele explozive, a 


căror greutate ajungea până la 8.000 de 
livre. Duisburg, Dortmund, Düsseldorf, 
Bochum şi Aachen au fost puternic afectate 
ca urmare a noului sistem Oboe; nouăzeci la 
sută din Barmen-Wuppertal a fost devastat 
într-un singur atac, în noaptea de 29 mai. 
Deşi condițiile meteorologice erau adesea 
nefavorabile, precizia bombardamentelor 
crescuse. Acest fapt l-a ajutat pe Harris să 
susțină folosirea forței de sub comanda sa. 
Comandamentul Bombardierelor nu era 
încă suficient de bine pregătit pentru 
bombardamente precise pe timp de noapte - 
excepție făcând operațiunile de spargere a 
digurilor de la Möhne şi Eder, din bazinul 
Ruhr, în noaptea de 16 mai, de către 
Escadrila 617 - „Spărgătorii Digurilor” - 


special antrenat şi condus de comandorul 


Guy Gibson. Succesul operaţiunii de 
bombardarea a barajelor îi costase însă pe 
britanici pierderea a 8 din cele 19 avioane 
Lancaster folosite. 

Ca o concluzie, Istoria Oficială 
remarcă: „Cuceririle care revoluţionaseră 
tehnica bombardamentului” după cum se 
văzuse în Bătălia Ruhrului, transformaseră 
Comandamentul  Bombardierelor „intr-o 
adevărată măciucă, însă nu-i conferiseră şi 
eficacitatea unui cuţit ascuţit”“. Mai mult 
decât atât, Oboe devenise factorul cheie şi 
niciun rezultat promiţător nu se întrevedea 
în afara razei de acţiune a acestuia... 

După primul atac asupra Essenului, 
pierderile au început să crească rapid, 


situându-se la o medie de 4,7 la sută pe 


39 Vol. II, p. 136. 


întreaga campanie, respectiv 872 de 
avioane doborâte. Numai moralul ridicat al 
echipajelor şi întăririle neîntrerupte au 
permis Comandamentului Bombardierelor 
să  „suporte” aceste pierderi, care se 
apropiau de cota de pericol. 

În mod semnificativ, avioanele 
Mosquitoes, a căror viteză şi altitudine le 
făceau aproape imune la atacul avioanelor 
de vânătoare germane, au suferit pierderi 
minore. Oboe n-ar fi putut funcţiona la 
distanţă fără un avion de mare altitudine 
care să-i permită marcarea precisă a 
țintelor pentru  Lancaster-urile forței 
principale. 

Utilizarea Beaufighters-urilor ca 
avioane de escortă nocturnă n-a dat 


rezultate, acestea fiind prea lente. În plus, 


tocmai când progresele tehnice ale 
britanicilor se aflau pe punctul de a 
transforma pentru Comandamentul 
Bombardierelor noaptea în zi, specialiştii de 
la Luftwaffe au reuşit şi ei aceleaşi 
performanţe. Se părea că va sosi o vreme 
când bombardierele vor fi la fel de 
vulnerabile pe timp de noapte, ca şi pe timp 
de zi. 

„Bătăliei Ruhrului” i-a urmat „Bătălia 
Hamburgului” - o serie de 33 de atacuri 
puternice asupra acestui oraş şi a altora, 
între iulie şi noiembrie 1943 (17.000 de 
lansări de bombe). Bătălia a fost declanşată 
de marele raid din 24 iulie, la care au 
participat 791 de bombardiere, dintre care 
374 de tip Lancaster. Mulțumită noilor 


dispozitive de navigaţie, a condiţiilor meteo 


şi a bunei marcări a obiectivelor, numeroase 
bombe incendiare şi explozive au atins 
centrul Hamburgului. Datorită unui nou 
dispozitiv de evitare a radarului, numit 
Window, doar 12 bombardiere au fost 
doborâte. La toate astea se adăugă şi 
participarea la atac a Forţei 8 USAAF în 
zilele de 24 şi 26, în timp ce aparatele 
Mosquitoes (echipate şi ele cu bombe de 
patru mii de livre) au ţinut ocupată 
apărarea oraşului în cele două nopţi. În 
noaptea de 27, 787 de bombardiere 
britanice au reluat atacul nimicitor, doar 17 
din acestea fiind doborâte. Pe 29, 777 de 
bombardiere au bombardat oraşul, dar cu o 
precizie mai mică; pierderile britanicilor s- 
au ridicat la 33 de aparate, întrucât nemţii 


începuseră să se obişnuiască cu efectele 


Window-ului. Deteriorarea vremii a 
împiedicat cel de-al patrulea atac, din 2 
august, să se transforme într-un succes, 
asemeni celorlalte. Per total însă, oraşul a 
fost devastat, iar pierderile 
Comandamentului Bombardierelor, deşi în 
creştere de la un raid la altul, au fost în 
medie de numai 2,8 la sută. Mai mult, la 25, 
respectiv 30 iulie - chiar în toiul „Bătăliei 
Hamburgului”, Comandamentul 
bombardierelor a lovit puternic 
Remscheidul şi uzinele Krupp de la Essen. 
În lunile următoare atacurile acestuia s-au 
dezlănţuit asupra Mannheimului, 
Frankfurtului,  Hanovrei şi  Kasselului, 
cărora le-au produs stricăciuni majore. În 
noaptea de 17 august a avut loc faimosul 


atac asupra centrului experimental şi de 


cercetări pentru bombe zburătoare de la 
Peenemunde, din staţiunea aflată pe coasta 
Mării Baltice. La atac au luat parte 597 de 
bombardiere cvadrimotoare, din care 40 au 
fost doborâte şi alte 32 avariate, fără ca 
rezultatele să se ridice la aşteptările 
Londrei. 

Atacurile din această perioadă asupra 
Berlinului au avut un efect şi mai slab 
datorită în special condiţiilor meteorologice 
nefavorabile, a imposibilității utilizării 
Oboe-ului datorită razei prea mari de 
acţiune, cât şi a mărimii oraşului, improprie 
H2S-ului. În plus, avioanele nemţeşti de 
vânătoare de noapte aveau suficiente 
posibilităţi de a ataca bombardierele pe 
parcursul traseului parcurs de acestea - un 


traseu circular, lung de 1.800 km. Avioanele 


germane erau dirijate şi de staţii radar 
capabile să facă faţă Window-ului, pentru a 
identifica principala direcţie de atac, chiar 
dacă nu şi fiecare avion în parte. Din cele 
123 de bombardiere pierdute în trei raiduri 
asupra Berlinului, circa 80 au fost doborâte 
de avioanele de vânătoare de noapte. 
Aceasta a fost doar o avanpremieră a 
„Bătăliei Berlinului” ce urma să aibă loc. 
Bătălia Berlinului a durat din noiembrie 
1943 până în martie 1944. Ea a fost 
susţinută de Churchill, întrucât Stalin era 
foarte încântat de raidurile asupra 
Berlinului. Au fost efectuate 16 atacuri 
principale asupra capitalei germane, alături 
de care mai figurau ca obiective şi alte 
oraşe - Stuttgart, Frankfurt şi Leipzig. În 


total, peste 20.000 de raiduri individuale au 


avut loc în perioada respectivă. 

Rezultatele acestei puternice ofensive 
n-au corespuns cu cele anticipate de câtre 
Harris - „Bombardierul”. Germania n-a fost 
îngenuncheată, nici Berlinul, în schimb 
pierderile britanice mari au condus la 
abandonarea campaniei. Rata pierderilor s- 
a ridicat la 5,2 la sută, în timp ce pagubele 
produse de bombardiere asupra Berlinului 
erau departe de cele produse Hamburgului 
sau  Essenului.  Moralul celor de la 
Comandamentul  Bombardierelor a fost 
clătinat“, fapt explicabil întrucât 1.047 de 
bombardiere au fost doborâte şi alte 1.682 
avariate. Prezența, respectiv absența, 
avioanelor germane de vânătoare de noapte 


era, în general, hotărâtoare - de exemplu, 

atunci când dirijarea lor s-a tăcut greşit în 
timpul atacului de la Munchen, din 7 
octombrie. Comandamentul Bombardierelor 
a pierdut doar 1,2 la sută din avioanele 
implicate. În general, avioanele de 
vânătoare apăreau prompt la faţa locului şi 
erau foarte active; ele împingeau treptat 
atacurile Comandamentului Bombardierelor 
asupra unor obiective situate mult mai la 
sud, forţându-i pe britanici să facă uz de o 
forţă cât mai mare pentru raidurile de 
diversiune. În raidul catastrofal din 30 
martie 1944 asupra Nurnbergului din cele 
795 de bombardiere folosite, 94 au fost 
doborâte şi alte 71 avariate. 

Strategia lui Harris întâmpina deja o 
opoziţie serioasă, iar Statul Major al Aerului 


începuse să recunoască faptul că politica 


bombardamentului selectiv, adică a atacului 
asupra unor anumite obiective din industria 
petrolului, construcţiei de avioane şi altele 
asemănătoare, corespundea mai degrabă 
strategiei de la Casablanca, care susţinea 
necesitatea unei invazii terestre în nordul 
Europei, obiectiv realizabil doar în condiţiile 
deţinerii supremaţiei aeriene. 

Pe măsură ce apărarea antiaeriană 
germană şi producţia ce le susţinea se 
dezvoltau, punctul de vedere al lui Harris 
începu să fie din ce în ce mai contestat. 
Harris era preocupat în principal de 
atragerea americanilor într-un atac 
combinat asupra Berlinului - lucru 
imposibil, întrucât aceştia nu erau pregătiți 
pentru atacul de noapte; pe de altă parte, 


organizarea unui asemenea atac la lumina 


zilei ar fi însemnat sinucidere curată în 
condiţiile de la sfârşitul anului 1943. 

La începutul anului 1944, Statul Major 
al Aerului a respins ideea lui Harris de a 
îngenunchea Germania până la sfârşitul lui 
aprilie numai cu ajutorul Lancaster-urilor. 
În schimb, a insistat pentru atacurile 
selective asupra industriilor germane, cum 


ar fi fabrica de muniții de la Schweinfurt. 


Atacul acestei fabrici din 25 februarie, 
la care cu greu îşi dăduse şi Harris acordul, 
poate li considerat primul exemplu autentic 
de ofensivă combinată de bombardament. 
Numărul mereu în creştere de avioane a 
Luftwaffe care amenința ofensiva de 
bombardament şi proiectul „Overlord” a 


fost argumentul hotărâtor al înfrângerii lui 


Harris, iar eşecul din „Bătălia Berlinului” a 
reprezentat o confirmare a noii orientări. 
Harris însuşi s-a recunoscut înfrânt când, în 
aprilie, a solicitat ca bombardierele sale „să 
beneficieze de sprijinul avioanelor de 
vânătoare de noapte” - ceea ce americanii 
tăcuseră deja prin construirea unor avioane 
de vânătoare cu rază mare de acţiune, 
capabile să susţină operaţiile diurne. 
Viitorul atacurilor comasate al 
Comandamentului Bombardierelor asupra 
oraşelor germane a fost pus sub semnul 
îndoielii, iar forţele acestuia s-au putut 
considera norocoase când, în aprilie, 
obiectivele lor s-au schimbat, conform 
planului, cu cele legate de reţeaua feroviară 
a Franţei, ca o acţiune de sprijinire a 


viitoarei invazii ce avea să aibă loc peste 


Canalul Mânecii. Această schimbare le-a 
uşurat sarcinile şi le-a permis un răgaz de 
refacere după grelele pierderi suferite în 
atacurile directe asupra Germaniei. Din 
fericire pentru ele, după invazia „Overlord”, 
situaţia s-a modificat categoric în favoarea 
Aliaților. 

Din anul 1942 ofensiva strategică 
aeriană a Marii Britanii a început să se 
încadreze într-un efort combinat. Schema 
propusă la Conferinţa de la Washington de 
către generalul H.H. Arnold, comandantul 
Forțelor Aeriene Militare ale SUA, care viza 
constituirea unei ample forțe de 
bombardament în Anglia a fost, în mod 
evident, pe placul lui Churchill şi a Statului 
Major al Aerului, aceştia din urmă încetând 


să mai critice politica bombardamentelor 


diurne dusă de către SUA. Americanii 
susțineau că bombardierele bine înarmate şi 
blindate, capabile să zboare la înaltă 
altitudine şi în formaţii strânse, ar putea 
efectua raiduri la lumina zilei, fără a se 
teme de pierderi serioase. Şi această 
convingere se dovedi eronată, la fel ca şi 
cea a RAF privind evitarea forţelor 
defensive prin organizarea zborurilor de 
noapte. 

Raidurile americane de la începutul lui 
1942 au avut o amploare prea mică pentru a 
oferi dovezi irefutabile; odată cu creşterea 
amplorii raidurilor şi a razei de acţiune din 
anul 1943, pierderile au început să crească 
vertiginos. În raidul asupra Bremenului, din 
17 aprilie, au fost doborâte 16 bombardiere 


şi deteriorate alte 44, din cele 115 care 


participaseră la acţiune. În raidul de la Kiel 
din 13 iunie, pierderile s-au cifrat la 22 de 
bombardiere dintr-un total de 66 de 
Fortăreţe zburătoare El 7; în raidul din iulie 
asupra Hanovrei, 24 din 92; în cel asupra 
Berlinului din 28 iulie, 22 din 120. 
Americanii au încercat să folosească pe post 
de escortă avioane de vânătoare 
Thunderbolt, echipate cu rezervoare 
suplimentare de carburant, dar raza de 
acţiune a acestora s-a dovedit insuficientă. 
Nevoia de a pune la punct o escortă mai 
bună s-a manifestat mai clar în toamnă, cu 
ocazia desfăşurării atacurilor repetate 
asupra fabricii de muniții de la Schweinfurt, 
din estul Frankfurtului. 

Cu ocazia raidului catastrofal din 14 


octombrie, o forţă de 291 de Fortăreţe 


zburătoare au fost însoţite de o escortă 
puternică formată din Thunderbolt-uri, însă 
aceasta nu a mai putut continua zborul 
dincolo de zonă  Aachenului; după 
retragerea ei, bombardierele B17 au fost 
atacate în valuri de avioanele germane de 
vânătoare pe tot parcursul, până la zona de 
lansare şi înapoi, până la coasta Canalului 
Mânecii. Înainte ca avioanele de escortă să- 
şi poată relua sarcina, 60 de bombardiere 
fuseseră deja doborâte şi alte 138 avariate. 
Într-o singură săptămână Forţa 8 Aeriană 
pierduse 148 de bombardiere, cu echipaje 
cu tot, în patru tentative de a străpunge 
apărarea germană dincolo de limita razei de 
acţiune a avioanelor americane de escortă. 
Un procent atât de ridicat al pierderilor nu 


mai putea fi susţinut; conducerea aviaţiei 


A 


americane a fost nevoită să ia în 
considerare nevoia imperioasă a unei 
escorte cu rază lungă de acţiune - 
necesitate până atunci ignorată, sau 
considerată ca imposibilă din punct de 
vedere tehnic. 

Din fericire, aveau la dispoziţie avionul 
de luptă Mustang, produs de Compania 
Nord-Americană. Britanicii  lansaseră o 
comandă pentru acest tip de avion încă din 
1940, dar americanii o refuzaseră; între 
timp, performanţele aparatului crescuseră 
simţitor prin introducerea motoarelor 
britanice Rolls-Royce Merlin. Testat în 
toamna anului 1942, aparatul P51B 
Mustang, dotat cu motoare Packard-Merlin 
s-a dovedit mai rapid la orice altitudine 


decât oricare avion german de vânătoare 


existent la acea dată. În plus, dispunea şi de 
o manevrabilitate superioară. Echipat cu 
rezervoare de carburant pentru rază mare 
de acţiune, el putea opera pe o distanţă de 
2.400 km, asigurând escorta 
bombardierelor până la peste 1.000 km de 
la bază - respectiv, până la frontiera estică a 
Germaniei. După dezastrul de la 
Schweinfurt, producţia  Mustang-urilor a 
demarat în forţă; prima tranşă a acestor 
aparate a intrat la lupte alături de Forţa 8 
Aeriană a SUA în decembrie 1943. Până la 
sfârşitul războiului, în mai 1945, s-au 
fabricat în total 14.000 de Mustang-uri. 
Iarna 1943 - 1944 a constituit o 
perioadă relativ liniştită pentru Forţa 8 
Aeriană a SUA, întrucât bombardamentele 


au avut obiective nu prea îndepărtate. 


Pierderile în luna decembrie s-au ridicat la 
numai 3,4 la sută în comparaţie cu 
procentul de 9,1 la sută al lunii octombrie. 
Inaugurarea Forţei 15 Aeriene SUA, care 
opera din Italia, a reprezentat un nou pas 
pe calea distrugerii economiei germane de 
război. Comandant al celor două forţe 
aeriene a fost numit generalul Carl Spaatz. 
Primele luni ale anului 1944 s-au 
caracterizat printr-o creştere susţinută a 
numărului de Mustang-uri, odată cu mărirea 
razei lor de acţiune. Ele au primit şi 
permisiunea de a ataca avioanele Luftwaffe 
oriunde le întâlneau, nemaifiind obligate să 
stea numai alături de bombardiere; scopul 
noii tactici era câştigarea supremaţiei 
aeriene pretutindeni, nu doar împrejurul 


bombardierelor. În acest fel avioanele 


inamicului au fost atrase în lupte soldate cu 
pierderi din ce în ce mai grele pentru tabăra 
germană. În luna martie, avioanele germane 
de vânătoare începuseră să evite lupta cu 
Mustang-urile. Rezultatele  agresivităţii 
acţiunii americanilor s-au concretizat astfel 
nu numai în asigurarea posibilităţii 
bombardierelor de a-şi desfăşura atacurile 
la lumina zilei fără interferenţe din partea 
inamicului şi cu pierderi minore, ci şi în 
netezirea căii pentru acţiunea „Overlord”. 
Ironia sorții a făcut că însuşi 
Comandamentul Bombardierelor a profitat, 
deoarece i s-a permis continuarea ofensivei 
nocturne împotriva Germaniei. Tocmai când 
ajunsese să deţină supremaţia aeriană pe 
timp de noapte, Luftwaffe a pierdut 


supremaţia diurnă în faţa americanilor. 


Când forţele britanice de bombardament şi- 
au reînnoit ofensiva strategică asupra 
Germaniei - după o scurtă perioadă de 
redislocare efectuată pentru a sprijini 
invazia din Normandia - avioanele germane 
de luptă de noapte s-au confruntat cu o 
acută criză de carburanţi, la care s-a 
adăugat şi pierderea sistemului de 
avertizare radar de care beneficiaseră 
anterior în Franţa. Concomitent, 
Comandamentul Bombardierelor a început 
să profite de pe urma amplasării noilor 
staţii de transmisie pe continent. 
Modificarea este ilustrată de valorile 
pierderilor, care se situaseră la cote ridicate 
pentru Comandamentul Bombardierelor, în 
timpul celor câtorva raiduri întreprinse 


asupra Germaniei în mai 1944; în iunie, cu 


ocazia raidurilor nocturne asupra 
obiectivelor petroliere pierderile au atins 11 
la sută. În consecinţă, aproape jumătate din 
raidurile britanice desfăşurate în lunile 
august şi septembrie s-au desfăşurat la 
lumina zilei, cu pierderi mult diminuate. În 
acele luni, chiar şi raidurile de noapte 
începuseră să se soldeze cu pierderi mult 
mai mici (3,7 la sută şi, respectiv, 2,2 la 
sută). Comandamentul Bombardierelor a 
lansat în septembrie o forţă de trei ori mai 
numeroasă în raidurile de noapte, 
comparativ cu luna iunie 1944, iar 
pierderile s-au cifrat la două treimi din 
numărul celor din iunie. 

Introducerea avioanelor de vânătoare 
de noapte cu rază mare de acţiune a venit în 


sprijinul Comandamentului Bombardierelor, 


deşi n-a constituit un factor hotărâtor, 
întrucât aparatele folosite erau prea încete, 
iar sarcina de escortă s-a dovedit peste 
puterile lor. În perioada decembrie 1943- 
aprilie 1944 doar 31 de avioane germane de 
vânătoare de noapte au fost doborâte chiar 
şi după ce britanicii au beneficiat de un 
număr sporit de escadrile, constituite din 
aparate superioare ca performanţe. Totalul 
pierderilor germane pentru perioada 
decembrie 1943 - aprilie 1945 (aşadar în 
ultimele şaptesprezece luni de război) abia 
s-a ridicat la 257 de aparate, o medie de 
mai puţin de 15 pe lună. Aşadar, nici acest 
factor, la fel cum nici introducerea noului 
sistem radar sau a noii tehnici de bruiaj 
radio nu au atins importanţa crizei germane 


de carburanţi, pierderea teritoriilor şi a 


supremaţiei aeriene diurne. 

În decursul anului 1943 au fost 
aruncate asupra Germaniei 200.000 tone de 
bombe - de cinci ori mai multe decât în anul 
1942. În ciuda acestui fapt, productivitatea 
a crescut în Germania la cote înalte, 
datorită în special reorganizării sub 
conducerea lui Albert Speer, ministrul 
responsabil de producția germană de 
război; de asemenea, măsurile de 
„prevenire a raidurilor aeriene”, ca şi 
abilitatea nemților de a-şi reveni rapid, au 
împiedicat orice criză de producţie sau 
morală. Producția sporită de avioane, 
tunuri, tancuri şi submarine a dus la o 
creştere cu 50 la sută, pe ansamblu, a 
producţiei de armament a anului 1943. 


Germanii erau evident îngrijoraţi de 


atacurile masive ale Comandamentului 
Bombardierelor. Pentru prima oară de la 
începerea războiului, după marele atac al 
Hamburgului din iulie 1943, se spune că 
Speer ar fi rostit sumbru: „Încă şase 
asemenea raiduri asupra oraşelor vor duce 
la îngenuncherea Germaniei”. Următoarele 
bombardamente zonale din a doua jumătate 
a anului n-au mai avut aceleaşi efecte 
devastatoare şi  demoralizatoare, iar 
activitățile lui Speer în domeniul dispersării 
industriale au reuşit să-i alunge temerile 
inițiale. 

Bombardamentele selective şi de 
precizie ale americanilor au avut o vreme 
un efect mai mare, reuşind ca în august să 
reducă cu 25 la sută producţia de avioane 


de vânătoare, dar după înfrângerea 


costisitoare pe care Forţa 8 Aeriană a SUA a 
suportat-o în octombrie, producţia a crescut 
din nou, atingând cote şi mai înalte la 
începutul anului 1944. Deşi estimările 
pagubelor produse de bombardamente erau 
acum mai aproape de realitate, Aliaţii 
continuau să subaprecieze capacitatea de 
producţie a Germaniei, presupunând, în 
mod eronat, că puterea crescută a Luftwaffe 
se datora transferării avioanelor de pe 
Frontul de Est. 

Trăsătura caracteristică a 
Comandamentului Bombardierelor în 
această perioadă a constat în punerea la 
punct a bombardamentelor nocturne de 
precizie, limitată la început la utilizarea 
Escadrilei 617 ca „forţă de marcare a 


țintelor” (în urma raidurilor asupra 


digurilor), pentru ca, mai apoi, să se 
producă o îmbunătăţire generală prin 
sistemul de marcare Pathfinder, prin noi 
modalităţi de localizare a obiectivelor şi 
prin folosirea bombelor Tallboy „cutremur 
de pământ” de 12.000 de livre, urmate de 
bombele Grand Slam, de 22.000 de livre. 
Cel mai important efect de ansamblu al 
campaniei de bombardament anglo- 
americane a fost atragerea în final a unui 
procent sporit de avioane de vânătoare şi 
forţe antiaeriene de pe Frontul de Est pe cel 
de Vest, ceea ce a favorizat ofensiva 
sovietică. Totodată s-a reuşit câştigarea 
supremaţiei aeriene, în măsura în care să 
permită desfăşurarea operaţiunii „Overlord” 
fără ca aceasta să întâmpine o rezistenţă 


mare din partea Luftwaffe. 


În ultimul an de război, din aprilie 1944 
şi până în mai 1945, Aliaţii au obţinut 
supremaţia necondiționată asupra spaţiului 
aerian datorită mai ales atacurilor 
americane din perioada februarie - aprilie 
1944. Operaţiunea „Overlord” impunea însă 
o deviere importantă pe o perioadă de mai 
multe luni a  Ofensivei combinate de 
bombardament, de la obiectivele germane 
către cele care puteau ajuta nemijlocit 
armatele aliate, atât înainte cât şi după 
debarcarea în Normandia. Mişcarea aceasta 
nu era pe placul lui Arthur Harris şi a altor 
entuziaşti axaţi exclusiv pe ideea 
bombardamentului, însă Charles Portal, 
împreună cu Statul Major al Aerului, s-au 
dovedit mult mai diplomaţi, recunoscând 


rolul de auxiliar pe care bombardierele 


trebuiau să-l joace în strategia Aliaților. 
Întrucât forţele de bombardament strategic 
trebuiau să sprijine forțele tactice, 
conducerea acestora a fost transferată la 
mijlocul lui aprilie lui Arthur Tedder, numit 
adjunctul Comandantului Suprem al 
generalului Eisenhower. Tedder condusese 
în trecut forţele aeriene din Orientul 
Mijlociu, unde se remarcase în mod 
deosebit. El a intuit că principalul efect 
imediat pe care-l puteau produce 
bombardierele în sprijinirea invaziei consta 
în paralizarea reţelei de transport a 
inamicului. Acest plan a fost aprobat la 25 
martie 1944, în ciuda  îngrijorării lui 
Churchill legată de pierderile civile ale 
Franţei şi a preferințelor lui Spaatz pentru 


ţinte petroliere - preferinţă împărtăşită şi 


de Portal. 

Hotărârea lui Spaatz de a se concentra 
asupra țintelor petroliere s-a concretizat 
prin continuarea în primăvara anului 1944 a 
atacurilor Forţei 8 Aeriene a SUA asupra 
Germaniei, în vreme ce Comandamentul 
Britanic al Bombardierelor şi-a petrecut 
timpul din aprilie până în iunie în principal 
cu atacul căilor ferate franceze. (În iunie, 
abia 8 la sută din bombele acestuia au fost 
îndreptate asupra unor obiective nemţeşti.) 
Până în luna iunie, peste 65.000 tone de 
bombe au fost aruncate asupra sistemului 
inamic de transporturi, a bateriilor de 
coastă, a bazelor lansatoare de rachete şi a 
altor asemenea obiective. Privind 
retrospectiv, putem observa că acţiunile lui 


Tedder de  paralizare a sistemului de 


transporturi sau a celui de comunicaţii au 
constituit factorul determinant al succesului 
invaziei din Normandia. Obiecţiile ridicate 
de Harris cu privire la lipsa de precizie a 
Comandamentului Bombardierelor au fost 
spulberate încă din martie, prin eficacitatea 
atacurilor asupra obiectivelor franceze. 
Mult criticata  „distragere” a fost 
benefică Comandamentului Bombardierelor, 
atât prin uşurarea presiunii care apăsa 
asupra acestuia, cât şi prin stimularea în 
direcţia creşterii preciziei 
bombardamentelor. Mai mult decât atât, 
forţa germană de avioane de vânătoare a 
fost mult mai redusă în cazul Franţei, în 
comparaţie cu cea din „Bătălia Berlinului” 
sau din alte atacuri asupra obiectivelor din 


Germania. 


Precizia bombardamentului s-a datorat 
şi  inovaţiilor tehnice aduse de către 
comandorul Leonard Cheshire în domeniul 
marcării la joasă altitudine a țintelor pentru 
aparatele  Mosquitoes. Aplicată pentru 
prima dată în Franţa în luna aprilie, aceasta 
a permis ca ţintele să fie distruse una după 
cealaltă fără ca prea multe bombe să 
depăşească perimetrul obiectivului şi să 
omoare civili francezi, aşa cum se temuse 
Churchill. Eroarea medie de bombardare a 
fost redusă de la 612 în martie, la 256 în 
mai. 

Reuşitele obţinute în atacurile asupra 
comunicaţiilor din Franţa înaintea Zilei „Z” 
l-au convins pe Tedder să aplice imediat 
aceeaşi tactică şi în Germania. El aprecia că 


o prăbuşire a sistemului german de căi 


ferate, pe lângă întreruperea mişcărilor de 
trupe - ceea ce ar fi venit în ajutorul ruşilor 
- ar provoca şi un colaps economic. Această 
tactică se constituia într-o alternativă la 
bombardamentul zonal al lui Harris şi la 
campania lui Spaatz împotriva obiectivelor 
petroliere, având un efect mai rapid asupra 
Armatei Germane şi asupra Luftwaffe decât 
bombardamentul zonal, mult prea general. 

Perioada ce a urmat invaziei peste 
Canal a găsit bombardierele atacând o 
varietate de obiective. În timp ce americanii 
s-au concentrat în aceste trei luni mai ales 
asupra obiectivelor petroliere şi aviatice, 
Comandamentul Bombardierelor a lansat în 
Germania doar 32.000 tone de bombe din 
totalul de 181.000. 


Tendinţa de renunțare la 


bombardamentul zonal a devenit din ce în 
ce mai pregnantă. Statul Major Britanic al 
Aerului a preluat ideea. Americanilor, care 
acordau prioritate obiectivelor petroliere. 
Încă din aprilie, Forţa Aeriană 15 SUA a 
decolat din Italia pentru a ataca terenurile 
petrolifere româneşti de la Ploieşti. 

La 12 mai, Forţa Aeriană 8 SUA cu baza 
în Anglia a început să organizeze raiduri 
asupra unor ţinte similare din Germania. 
Cele 400 de avioane germane de vânătoare 
ridicate împotriva celor 935 de 
bombardiere, au fost învinse de 1.000 de 
avioane americane de vânătoare - germanii 
au pierdut 65 de aparate, iar americanii 46 
de bombardiere... 

Campania a căpătat amploare după 


Ziua „Z”; în iunie, Statul Major al Aerului, 


conştient de creşterea preciziei pe timp de 
noapte dobândită de Comandamentul 
Bombardierelor, a ordonat atacuri asupra 
obiectivelor petroliere. Raidul din 9 iulie 
asupra Gelsenkirchenului s-a bucurat de un 
oarecare succes, deşi preţul plătit a fost 
cam mare; celelalte raiduri au fost mai 
puţin eficiente, mai ales datorită condiţiilor 
meteo, iar pierderile au atins cifre 
impresionante - 93 de bombardiere au fost 
doborâte, majoritatea avioanelor de 
vânătoare de noapte, dintr-un total de 832 
care au luat parte la raiduri în trei nopţi 
succesive. 

Atacurile americane au continuat cu 
forţă maximă. La 16 iulie, peste 1.000 de 
bombardiere, escortate de aproape 800 de 


avioane de vânătoare, au participat la 


raiduri, iar la 20 iulie totalul 
bombardierelor s-a ridicat la 1.361. Ziua 
următoare a fost atacat Berlinul; paralel, o 
altă forţă s-a năpustit asupra rafinăriilor, 
pentru a ateriza apoi în Rusia. (După 
primirea rece de care au avut parte, 
experimentul a fost întrerupt.) Americanii 
au înregistrat pierderi importante, dar un 
număr crescut de rafinării fuseseră scoase 
din uz, fapt ce se repercuta în mod grav 
asupra aprovizionării cu carburant a 
Luftwaffe. Până în luna septembrie, 
aprovizionarea aviației germane a fost 
redusă la 10.000 de tone de carburant - faţă 
de necesarul lunar minim de 160.000 tone. 
Până în iulie, toate rafinăriile importante 
din Germania fuseseră atinse de bombe, iar 


numeroasele avioane şi tancuri produse 


prin strădaniile lui Speer au început să 
devină inutile, datorită lipsei de carburant. 

În timp ce numărul efectiv al avioanelor 
germane era în continuă scădere, forţele 
aeriene ale Aliaților deveneau din ce în ce 
mai puternice. Forţa de linia întâi a 
Comandamentului Bombardierelor a crescut 
de la 1.023 de bombardiere în luna aprilie, 
la 1.513 în decembrie, pentru a ajunge la 
1.609 în aprilie 1945. Forţa Aeriană 8 SUA 
şi-a mărit efectivul de bombardiere de la 
1.049 în aprilie 1944, la 1.826 în decembrie, 
respectiv la 2.085 în aprilie 1945. 

Între timp, Comandamentul 
Bombardierelor adoptase, pentru prima 
dată, tactica bombardamentelor masive pe 
timp de zi. Neiîncrederea lui Harris a 


dispărut atunci când a constatat lipsa 


ripostei germane - în comparaţie cu 
atacurile de noapte. Primul atac masiv de zi 
a avut loc asupra portului Le Havre, la 
mijlocul lui iunie; ca şi în raidurile 
ulterioare, bombardierele au fost escortate 
de aparate Spitfire. La sfârşitul lui august 
Comandamentul Bombardierelor ataca 
Ruhrul la lumina zilei, tară a întâmpina o 
opoziţie semnificativă. 

Aceste noi circumstanţe au determinat 
Comandamentul Bombardierelor să reia 
atacurile de noapte asupra rafinăriilor 
germane. Acţiunile s-au soldat cu mai mult 
succes şi cu mai puţine pierderi decât cele 
anterioare. Reuşita raidului din 29 august 
asupra  îndepărtatului obiectiv de la 
Konigsberg, chiar dacă nu era o ţintă 


petrolieră, demonstra îmbunătăţirea 


generală a situaţiei. 

Aşadar, perioada octombrie 1944 - mai 
1945 a fost dominată de acțiunile 
bombardierelor. Comandamentul 
Bombardierelor a lansat de trei ori mai 
multe bombe în ultimele trei luni din 1944, 
decât în întregul an 1943. Numai Ruhrul a 
fost lovit de peste 60.000 tone de bombe. 
Conform Istoriei Oficiale, aceasta a fost 
perioada în care bombardierele s-au 
bucurat de o „virtuală  omnipotenţă 
operaţională”“!. Ele au măcinat progresiv 
puterea de rezistenţă a Germaniei, 
economia ei de război fiind în cele din urmă 
strangulată. 

Ţinând seama de capacitatea de 


bombardament de precizie - şi de opoziţia 


41 Vol. III, p. 183. 


neglijabilă întâmpinată - se pune întrebarea 
dacă a fost înţelept, sau chiar operaţional 
ori moral, ca acest Comandament al 
Bombardierelor să aloce 53 la sută din 
bombe pentru zone orăşeneşti, comparativ 
cu numai 14 la sută pentru rafinării şi 15 la 
sută pentru obiective din transporturi. 
(Valorile corespunzătoare pentru perioada 
ianuarie - mai 1945 au fost 36,6 la sută, 
26,2 la sută şi, respectiv, 15,4 la sută - o 
proporţie la fel de discutabilă.) Americanii 
au procedat total diferit. Ideea acestora de 
a tinti asupra punctelor nevralgice ale 
Germaniei a fost mai raţională decât ideea 
că orice bombă care loveşte ceva, duce, 
într-un fel sau altul, la slăbirea Germaniei. 
Fi au evitat astfel şi cenzura morală, în 


continuă creştere, pe care politica lui Harris 


avea s-o atragă. 

Stadiul final a fost tributar incapacității 
generale de a urmări priorităţile. O 
directivă din 25 septembrie 1944 fixa 
rafinăriile ca prioritatea numărul unu, 
urmate îndeaproape de căile de 
comunicaţie, ambele aflându-se în capul 
unei liste întregi de alte obiective. Aceasta a 
constituit o bună ocazie de a scurta 
războiul, întrucât Comandamentul 
Bombardierelor se concentrase încă din 
octombrie asupra țintelor din Germania, 
unde lansase 51.000 de tone de bombe, 
suferind pierderi mai mici de unu la sută. 
Două treimi din raidurile lunii octombrie au 
fost însă raiduri de bombardament zonal 
general, foarte puţine bombe fiind lansate 


asupra rafinăriilor sau căilor de comunicaţii. 


În consecință, la 1 noiembrie 1944, 
comandanții să primit un ordin care fixa 
rafinăriile drept principale obiective, iar 
căile de comunicaţii ca obiective secundare; 
ordinul nu prevedea alte obiective, deci nu 
exista posibilitatea unei erori în alegere. 
Aceste două obiective, acum uşor de atins, 
urmau să ducă la colapsul Germaniei, mult 
mai rapid decât bombardamentul zonal. 
Încăpăţânarea lui Harris a împiedicat 
ducerea la bun sfârşit a planului; acesta a 
ameninţat chiar şi cu înaintarea demisiei 
sale, în semn de protest la adresa planului. 
La începutul lui 1945 situaţia generală 
se complică datorită contraofensivei 
germane din Ardeni, punerii la punct a 
avioanelor de luptă supersonice germane şi 


a submarinelor Schnorkel. Faptul a impus 


reevaluarea priorităţilor. Din cauza 
diverselor autorităţi care trăgeau în direcţii 
diferite, hotărârea finală a îmbrăcat forma 
unui compromis şi, ca majoritatea 
compromisurilor, a fost neclară şi 
nesatisfăcătoare. 

Aspectul cel mai controversat l-a 
constituit dorinţa de revenire la 
„terorizarea” deliberată ca principal 
obiectiv. Prin această revenire li se făcea pe 
plac ruşilor. La 27 ianuarie 1945, Harris a 
primit dispoziţia să desfăşoare asemenea 
atacuri; ele au trecut astfel pe locul al 
doilea pe lista priorităţilor, după rafinării şi 
înaintea comunicațiilor şi a restului 
obiectivelor. Drept urmare, îndepărtatul 
oraş Dresda a fost supus unui atac 


devastator la mijlocul lunii februarie cu 


scopul de a semăna panica printre populaţia 
civilă şi refugiaţi (s-au bombardat centrul 
oraşului şi nu uzinele sau căile ferate). 
Începând cu luna aprilie, obiectivele s- 
au împuţinat, astfel încât s-a renunţat şi la 
bombardamentul zonal, şi la cel de precizie, 
în favoarea sprijinirii directe a trupelor de 


uscat. 


REZULIATELE COMPARATIVE ALE 
ATINGERII ŢINTELOR ÎN OFENSIVA DE 
BOMBARDAMENTI STRATEGIC 


Chiar şi după ce potopul de bombe a 
început să se reducă, concomitent cu 
sfârşitul verii, producţia Germaniei, uriaşele 
eforturi ale lui Speer în direcţia dispersării 


uzinelor şi a improvizării au reuşit să 


compenseze în mare măsură efectele 
bombardamentelor. Nemţii şi-au păstrat, în 
mod remarcabil, moralul ridicat, până după 
atacurile asupra Dresdei, din februarie 
1945. 

Atacul țintelor petroliere uzinelor 
sintetice din Germania, rezervele petroliere 
ale Germaniei au atins nivelul maxim în 
luna mai 1944, abia după aceea începând să 
scadă. 

Peste două treimi din petrolul 
hidrogenat erau produse în şapte uzine, 
foarte vulnerabile; cum şi rafinăriile erau la 
fel de vulnerabile, efectele atacurilor 
concentrate din vara lui 1944 ale 
bombardierelor asupra acestor instalaţii au 
început să se facă simţite. Producţia de 


combustibili auto a lunii aprilie s-a 


înjumătăţit în luna iunie, şi a ajuns la un 
sfert în septembrie. Producţia de carburant 
pentru avioane ajunsese la numai 10.000 de 
tone în luna septembrie, faţă de necesarul 
de 32.000 de tone şi faţă de necesarul 
minim al Luftwaffe care se cifra la 160.000 
de tone. Cel puţin 90 la sută din carburantul 
pentru avioane, care constituia cantitatea 
vitală, provenea de la uzinele de 
hidrogenare de la Bergius. 

Deoarece consumul fusese amplificat 
de necesitatea contracarării operaţiunii 
„Overlord” şi a înaintării sovietice din Est, 
situaţia devenise cât se poate de gravă - 
încă din luna mai consumul începuse să 
depăşească producţia. Contramăsurile 
disperate ale lui Speer  reuşiră să 


amelioreze puţin situaţia, şi să asigure o 


creştere a stocurilor de carburanţi înaintea 
contraofensivei din Ardeni, de la mijlocul lui 
decembrie, însă insuficient pentru a le 
menţine efectiv; de asemenea, bătălia, mult 
prelungită, contribui la epuizarea rezervelor 
la care se adăugau atacurile Aliaților asupra 
rafinăriilor, din lunile decembrie şi ianuarie. 
Atacurile de noapte ale Comandamentului 
Bombardierelor au fost eficiente datorită 
bombelor mai mari pe care le puteau acum 
transporta Lancaster-urile, cât şi creşterii 
preciziei bombardamentului de noapte. 
Atacul obiectivelor petroliere a 
determinat reducerea accentuată a 
producţiei germane de explozivi şi cauciuc 
sintetic; reducerea cantităţii de carburant 
pentru avioane condusese la suprimarea 


totală a antrenamentelor şi la reducerea 


drastică a activităţii de luptă a Luftwaffe. La 
sfârşitul lui 1944, numai 50 de avioane de 
vânătoare de noapte puteau fi utilizate 
concomitent. Aceste deficienţe se adăugară 
şi ele la eclipsarea toată la a valorii 
potenţiale, deci implicit a amenințării, pe 
care introducerea în Luftwaffe a noilor 
avioane supersonice de luptă le-ar fi putut 


reprezenta. 


Atacul obiectivelor din comunicaţii 


Acest obiectiv, un amestec de obiective 
tactice şi strategice, avea o importanţă 
uriaşă în reuşita invaziei din Normandia, 
deşi efectele lui sunt mai dificil de evaluat o 
dată ce armatele aliate s-au apropiat de Rin. 


Planurile din noiembrie se axau pe căile 


ferate şi canalele Germaniei de vest, mai 
ales pe cele din preajma Ruhrului, aceasta 
deoarece retezarea aprovizionării cu 
cărbuni ar fi dus la oprirea celei mai mari 
părţi a industriei germane. Efectele 
distrugătoare ale bombardamentelor l-au 
îngrijorat, în toamna lui 1944, pe Speer, 
însă comandanții armatelor aliate au 
subevaluat acest lucru în propriile lor 
declaraţii.  Divergenţele de opinii au 
întârziat şi au influenţat negativ cursul şi 
efectele acestei acțiuni, în februarie 
1945.9.000 de avioane au atacat succesiv 
sistemul german de transporturi. Până în 
luna martie acesta a fost distrus, iar 
industria a rămas fără carburant. După 
pierderea Sileziei Superioare în februarie, 


când armata sovietică a ocupat regiunea, 


Germania a rămas fără o sursă alternativă 
de cărbune. Producția de oţel, deşi 
Germania dispunea de suficient minereu de 
fier, devenise incapabilă să acopere 
necesarul minim de muniții. În acele 
momente Speer, dându-şi seama de situaţia 
disperată, a început să întocmească planuri 


pentru perioada postbelică. 


Atacuri directe 


Rezultatele atacurilor directe începeau 
să devină din ce în ce mai evidente. A fost 
distrus oraş după oraş. Producția 
industrială a Germaniei a scăzut continuu 
după vârful înregistrat în luna iulie 1944. 
Uzinele Krupp de la Essen şi-au încetat 


producţia începând cu luna octombrie. Cel 


mai adesea distrugerea reţelelor de 
electricitate, de gaze sau de apă erau 
cauzele principale ale pierderii capacităţilor 
de producţie. În afara Ruhrului însă, lipsa 
acută a materiilor prime, ca rezultat al 
distrugerii sistemului de transporturi, a 
constituit factorul de bază al colapsului 


industriei germane din anul 1945. 


CONCLUZII 


Bombardamentul strategic împotriva 
Germaniei a debutat cu multe speranţe, dar 
rezultatele minime obţinute au demonstrat 
un exces de încredere. Trezirea treptată la 
realitate s-a manifestat întâi prin trecerea 
bruscă de la bombardamentul de zi la cel de 


noapte, apoi în adoptarea politicii 


bombardamentului zonal - oricât de 
discutabil este acesta din multe puncte de 
vedere. 

Până în anul 1942 bombardamentele 
constituiau mai degrabă ceva incomod şi nu 
o primejdie pentru Germania. În cel mai bun 
caz ele au servit la ridicarea moralului 
britanicilor, deşi şi acest lucru e pus sub 
semnul întrebării. 

În anul 1943, datorită sprijinului 
american tot mai substanţial, pagubele 
produse de forţele de bombardiere ale celor 
două puteri aliate au devenit mai 
însemnate, fără a avea încă un efect major 
asupra producţie Germaniei sau a moralului 
oamenilor. 

Adevărata schimbare, decisivă, s-a 


petrecut abia în primăvara anului 1944, 


datorită folosirii de către americani a 
avioanelor de escortă cu rază mare de 
acţiune. 

După contribuţia importantă la reuşita 
operaţiunii „Overlord”, bombardierele aliate 
şi-au reluat atacurile asupra industriei 
germane cu şi mai mult succes. În ultimele 
nouă luni de război succesul s-a datorat 
noilor descoperiri din domeniul navigaţiei şi 
tehnicii de bombardament, ca şi diminuării 
opoziţiei aeriene a inamicului. 

Din cauza nehotărârii şi divergenţelor 
de opinii, progresul Aliaților în aer, ca şi pe 
pământ, a suferit de o lipsă de concentrare. 
Potenţialul forţelor aeriene ale Aliaților era 
superior rezultatelor obţinute, fapt ilustrat 
cu pregnanţă mai ales de britanici, care au 


continuat bombardamentele zonale mult 


după ce nu mai aveau niciun motiv şi nicio 
scuză să o facă. 

Există numeroase dovezi care atestă că 
războiul ar fi putut fi scurtat cel puţin cu 
câteva luni, printr-o concentrare superioară 
asupra obiectivelor petrolifere şi de 
comunicaţii. Chiar şi aşa, în ciuda erorilor 
de strategie şi a moralității discutabile, 
campania de bombardament a jucat, 
incontestabil, un rol decisiv în înfrângerea 


Germaniei hitleriste. 


Capitolul 34 
Eliberarea Pacificului de Sud-Vest şi 


a Birma 


Până la venirea anului 1944 Forţele 
Pacificului Central, conduse de amiralul 
Spruance şi aflate sub comanda supremă a 
amiralului Nimitz, reuşiseră să ocupe pe 
rând Insulele Gilbert şi Marshall, şi să 
distrugă prin atacuri aeriene baza japoneză 
de la Truk, din Insulele Caroline, penetrând 
astfel ceea ce japonezii definiseră ca drept 
„principala lor barieră defensivă din sud”. 
Între timp, forţele generalului MacArthur 
din Pacificul de Sud-Vest ocupaseră cea mai 
mare parte a Arhipelagului Bismarck şi a 
Insulelor Amiralității, străpungând bariera 


japoneză de aici şi anihilând efectiv 


avansată bază japoneză de la Rabaul. 
Concomitent, forţele lui MacArthur 
înaintaseră foarte mult şi către vest, în 
Noua Guinee, pregătindu-se de următorul 


atac de proporţii, cel asupra Filipinelor. 


Recucerirea Noii Guinee 


Continuarea campaniei din Noua 
Guinee a fost marcată de dezvoltarea 
metodei „săriturii de broască”, metodă 
testată anterior în Insulele Solomon. În 
patru luni forțele lui MacArthur au înaintat 
prin astfel de salturi consecutive 1.600 km - 
din zona Madangului până în Peninsula 
Vogelkop, aflată la extremitatea vestică a 


Noii Guinee. 

Proiectie Mercator 


Japonezii puteau amenaja aerodromuri, 
însă Aliații, incapabili de a anihila pozițiile 


japonezilor printr-o mişcare de flanc pe 


uscat, au profitat de superioritatea lor 
aeriană şi navală pentru a evita poziţiile 
japoneze aflate de-a lungul coastei. 
Japonezii se găseau într-o situaţie 
dificilă din punct de vedere strategic - 
majoritatea forţelor aeriene şi navale se 
aflau pe poziţii retrase pentru a întâmpina 
următorul atac al amiralului Spruance în 
Pacificul Central. Forţele terestre japoneze 
erau dispersate şi lipsite de suport. Aşa- 
numita Armată a 8-a Zonală de la Rabaul a 
fost lăsată să se apere singură, iar pe coasta 
nordică a Noii Guinee rămăşiţele Armatei a 
18-a de la Wewak, comandată de Adachi, au 
fost preluate de Armata a 2-a Zonală a lui 
Anami, care a adunat astfel şase divizii 
slăbite, care trebuiau să ţină piept celor 15 


divizii (opt americane şi şapte australiene), 


sprijinite puternic din aer şi de pe mare de 
forţele aliate. 

x 

În luna aprilie Divizia 7 australiană, şi 
apoi 11, au forțat înaintarea spre vest, de-a 
lungul coastei Madangului, în timp ce 
MacArthur pregătea un nou atac, mai 
puternic decât cele precedente, în vederea 
capturării bazei-cheie de la Hollandia, din 
Golful Humboldt, aflată la peste 320 km 
vest de Wewak. 

Debarcările au fost precedate de o 
serie de raiduri de bombardament greu care 
au distrus, la sol, cea mai mare parte din 
cele 350 de avioane pe care japonezii abia 
le adunaseră pentru a apăra zona. La 22 
aprilie au avut loc debarcările pe ambele 


laturi ale Hollandiei; concomitent, un al 


treilea grup a debarcat la Aitape (aflat la 
aproximativ o treime din distanţa până la 
Wewak) pentru a ocupa aerodromurile din 
zonă, o măsură de precauţie suplimentară. 
Rapoartele serviciilor aliate de informaţii 
estimaseră forţele japoneze din Hollandia la 
14.000 de oameni, iar cele din Aitape la 
3.500. Pentru a fi sigur de izbândă, 
MacArthur a mobilizat o forţă de aproape 
5.000 de soldaţi, proveniţi mai ales din 
Corpul 1 american condus de Eichelberger. 
Forţele japonezilor s-au dovedit sub nivelul 
estimat. În plus, fiind formate mai ales din 
personal administrativ, nu au opus o 
rezistenţă serioasă, ci s-au retras imediat ce 
s-a dezlănţuit bombardamentul. 

Ca urmare, cele şase divizii firave ale 


lui Adachi s-au trezit izolate. În loc să 


încerce o retragere ocolitoare şi epuizantă 
prin interior, el a optat pentru o tentativă de 
strâăpungere a poziţiilor aliate printr-un atac 
direct de-a lungul coastei; în momentul 
declanşării acestuia, în iulie, poziţiile 
americane de la Aitape fuseseră deja 
întărite cu trei divizii puternice, astfel încât 
atacul a fost respins şi japonezii au 
înregistrat pierderi grele. 

Cu mult înaintea acestui contraatac, 
americanii avansaseră 200 km spre vest, 
către următorul obiectiv, Insula Wakde, 
aflată în apropierea țărmului, unde 
japonezii construiseră o bază aeriană. La 
mijlocul lunii mai americanii au debarcat o 
forţă la Toem (pe coasta Noii Guinee), după 
care au traversat strâmtoarea îngustă către 


Insula Wakde. Mica garnizoană japoneză 


aflată aici a opus o rezistenţă dârză, dar de 
scurtă durată, în timp ce ofensiva 
americană de-a lungul coastei, către Sarmi, 
a întâmpinat o opoziţie mai îndelungată. În 
orice caz, defensiva japoneză din Noua 
Guinee devenise în general sporadică şi 
haotică. Submarinele americane provocau 
pierderi grele convoaielor cu trupe din 
China, iar ameninţarea Marianelor din 
Pacificul Central spulbera speranţele 
japonezilor de a mai primi ajutoare în Noua 
Guinee. 

Următorul „salt” al lui MacArthur s-a 
produs la nicio lună de la capturarea 
Hollandiei şi la zece zile după debarcările 
de la loem şi Wakde. Obiectivul era 
ocuparea Insulei Biak, cu aerodromurile 


sale, insulă aflată la 560 km vest de 


Hollandia (la 350 km de Insula Wakde). 
Operaţiunea nu s-a desfăşurat fără 
probleme. Spre deosebire de atacul din 
Hollandia, americanii au subestimat grav 
forţa garnizoanei, care depăşea 11.000 de 
oameni şi, chiar dacă debarcările iniţiale 
din 27 mai au întâmpinat o rezistenţă slabă, 
situaţia s-a modificat când au început 
înaintarea în adâncime, pentru ocuparea 
aerodromurilor. Japonezii hotărâseră să nu 
se cramponeze de nicio poziţie de pe plajă, 
unde puteau fi zdrobiţi cu uşurinţă de tirul 
de pe nave sau de bombardamentul aerian, 
ci să-şi maseze grosul trupelor la adăpostul 
peşterilor şi pozițiilor înconjurate de 
tranşee din ţinuturile mai înalte care 
mărgineau. Aerodromurile. Prin 


contraatacuri cu tancuri ei au reuşit chiar 


să izoleze pentru un timp o parte din 
infanteria americană. Deşi MacArthur 
continua să aducă întăriri, curățarea insulei 
s-a transformat într-un proces lent, de 
măcinare, care s-a terminat abia în luna 
august. Prețul plătit de forțele terestre 
americane s-a ridicat la aproape 10.000 de 
morți şi răniți, mulți din aceştia căzând 
victimă bolilor (doar 400 de soldaţi au căzut 
în lupte). Americanii au avut astfel ocazia să 
guste din ceea ce vor avea parte din plin la 
debarcările din Iwo Jima, nouă luni mai 
târziu, în februarie 1945. 

Rezultatele defensivei  îndărijite a 
japonezilor de la Biak ar fi putut fi şi mai 
importante dacă Înaltul Comandament din 
Japonia şi-ar fi dus la împlinire hotărârea 


luată cu întârziere de a întări Biakul. 


Revenind asupra deciziei iniţiale de 
concentrare a forţelor pentru apărarea 
Marianelor, acesta a trimis la începutul lunii 
iunie un convoi de trupe către Biak, a cărui 
protecţie era asigurată de nave de luptă şi 
avioane bazate în Mariane. Această mişcare 
a fost întârziată însă cu cinci zile din cauza 
unui raport eronat care anunţa prezenţa 
unor portavioane americane la Biak. În cea 
de-a doua tentativă de a ajunge la Biak, 
japonezii au fost întâmpinați de o escadră 
de crucişătoare şi distrugătoare americane, 
aşa încât s-au retras. Înaltul Comandament 
Japonez a trimis atunci o forţă şi mai 
puternică de acoperire, care cuprindea 
giganticele cuirasate Yamato şi Musashi, 
însă chiar a doua zi după sosirea acestora 


lângă Noua Guinee, grupurile americane de 


portavioane din Pacificul Central au 
dezlănţuit atacul asupra Marianelor; forţele 
navale japoneze au fost silite să revină 
urgent spre nord, pentru a face faţă noii şi 
puternicei amenințări. Dubla înaintare 
americană de-a latul Pacificului şi-a dovedit 
încă o dată valoarea sa alternantă în 
dezechilibrarea dispozitivului forţelor 
inamice. 

MacArthur n-a pierdut nicio clipă 
atunci când ofensiva asupra aerodromurilor 
de la Biak a fost încetinită, şi a dezlănţuit un 
atac alternativ asupra insulei din apropiere, 
Noemfoor. Debarcarea a avut loc la 2 iulie, 
precedată de un puternic bombardament 
naval şi aerian; toate cele trei aerodromuri 
de pe insulă au fost ocupate până la 6 iulie. 


Rămaşi fără acoperire aeriană, 


japonezii au început să se retragă spre 
capul extremității vestice a Peninsulei 
Vogelkop. La 30 iulie MacArthur a debarcat 
o divizie lângă Capul Sansapoor fără a 
recurge la bombardament prealabil, 
întrucât deţinea informaţii că nu existau 
trupe japoneze pe acea fâşie îndepărtată. 
Aceasta a fost organizată rapid ca zonă 
defensivă, şi ulterior s-a trecut la 
amenajarea de aerodromuri. 

Drumul era acum liber pentru un salt 
până în Filipine, beneficiind de sprijinul a 
trei grupuri de aerodromuri în extremitatea 
vestică a Noii Guinee. Rămăşiţele celor cinci 
divizii japoneze care se mai aflau încă în 
Noua Guinee puteau fi ignorate, 
„lichidarea” acestora fiind lăsată pe seama 


australienilor. 


Cucerirea insulelor Mariane şi 


batalia Mării Filipinelor 


Ofensiva asupra Marianelor, dusă de 
forţele din Pacificul Central sub conducerea 
amiralului Spruance, a însemnat penetrarea 
de către americani a cercului interior al 
defensivei japoneze. De aici forţele de 
bombardament americane puteau ataca 
Japonia, la fel ca şi Filipinele, Formosa şi 
China. În acelaşi timp, cucerirea Marianelor 
ameninţa serios liniile de comunicaţie ale 
Japoniei cu teritoriile ei recent dobândite, 
care alcătuiau imperiul sudic. 

În Mariane, cele mai importante insule 
erau, ca peste tot, cele pe care se aflau 


aerodromuri: Saipan, Tinian şi Guam. 


Garnizoanele de aici aveau 32.000, 9.000 şi, 
respectiv, 18.000 de soldaţi. Forţa aeriană 
nominală a japonezilor se ridica la 1.400 de 
aparate, dar în realitate era mai mică, 
deoarece multe avioane fuseseră trimise în 
Noua Guinee, iar altele distruse de 
portavioanele amiralului  Mitscher care 
făceau parte din forţa de intervenţie rapidă, 
cea care ataca bazele japoneze începând din 
februarie. Japonezii sperau să strângă vreo 
500 de avioane, cu condiţia să primească şi 
întăriri din alte părţi. 

Forţele navale din zonă aflate sub 
comanda amiralului Ozawa erau organizate 
în trei grupări: flota principală de luptă 
(care cuprindea patru nave de linie, trei 
portavioane uşoare, crucişătoare Şi 


distrugătoare) de sub conducerea 


amiralului Kurita; flota de portavioane (cu 
trei portavioane mari, crucişătoare şi 
distrugătoare) - sub comanda lui Ozawa 
însuşi; o forţă de rezervă, condusă de 
amiralul  Joshima, formată din două 
portavioane mari, un portavion uşor, o navă 
de linie, crucişătoare şi distrugătoare. 
Japonezii s-au pregătit să facă faţă 
înaintării flotei americane, sperând ca 
aceasta să se constituie într-o capcană 
pentru forţele lui Spruance şi să-i scufunde 
portavioanele. Planul fusese schiţat, în 
august 1943 de către Comandantul-şef al 
Marinei Imperiale, amiralul Koga, însă la 
sfârşitul lui martie 1944 acesta, împreună 
cu hidroavionul său, au dispărut în timp ce 
Cartierul General se mută de la Truk către 


Davao, în Filipine. Comanda a preluat-o 


amiralul Toyoda, care a adus planului 
câteva corecturi. Scopul şi speranţa lui 
Toyoda erau să-i atragă pe americani în 
apele din vestul Filipinelor, şi să-i prindă 
între puternica forţă a lui Ozawa şi 
avioanele care operau de la bazele din 
insulele mandatate. 

Armata americană de invazie a pornit la 
drum din Insulele Marshall, la 9 iunie. 
Debarcările urmau să aibă loc la Saipan în 
ziua del5. Două zile mai târziu, navele lui 
Mitscher au bombardat intens insulele, iar 
până în 13 tunurile de pe navele de linie 
americane au bombardat puternic Saipanul 
şi Tinianul. Amiralul Toyoda a lansat 
„Operaţiunea  A-Go”, îndelung plănuită, 
pentru a-i contracara pe americani - decizie 


care, după cum am arătat mai devreme, a 


determinat abandonarea tentativei de 
întărire a  Biakului şi de păstrare a 
controlului în Noua Guinee. 

Armata americană era formată din trei 
divizii de puşcaşi marini, şi încă o divizie în 
rezervă, susţinute îndeaproape de o forţă 
navală alcătuită din 12 portavioane de 
escortă, cinci nave de linie şi 11 
crucişătoare, în urma cărora se afla Flota 5 
condusă de Spruance, cea mai puternică 
flotă din lume, compusă din şapte nave de 
linie, 21 de  crucişătoare şi 69 de 
distrugătoare, împreună cu cele patru 
grupuri de portavioane ale lui Mitscher (15 
portavioane şi 956 avioane). Sarcina 
aducerii a aproape 130.000 de soldaţi în 
Mariane din Hawaii şi Guadalcanal a fost 


bine organizată şi dusă la îndeplinire. 


În dimineaţa zilei de 15 iunie, primele 
valuri de puşcaşi marini au debarcat pe 
plajele Saipanului sub acoperirea tirului 
puternic al tunurilor de pe nave, al navelor 
de debarcare dotate cu tunuri şi al 
avioanelor purtătoare de rachete; 8.000 de 
puşcaşi au fost debarcaţi în douăzeci de 
minute, dovadă a excelentului antrenament 
de care  beneficiaseră. Deşi numărul 
acestora s-a ridicat la 20.000 înainte de 
căderea nopţii, nu s-a reuşit o înaintare în 
adâncime, datorită modului în care 
japonezii controlau înălțimile, şi a 
contraatacurilor puternice ale acestora. 

O amenințare serioasă, deşi mai 
îndepărtată, provenea de la flota japoneză şi 
de la cuirasatele şi portavioanele acesteia; 


ele fuseseră reperate în aceeaşi dimineaţă 


de submarinele americane în timp ce 
pătrundeau în Marea Filipinelor. În aceste 
condiţii, Spruance a anulat debarcările 
plănuite pentru Guam, apoi a debarcat 
rezerva (Divizia 27) la Saipan pentru a grăbi 
ocuparea acestei insule-cheie, după care a 
retras transportoarele de trupe în ape mai 
puţin primejdioase. Flota 5 naviga la 290 
km vest de Tinian, însă nu a pornit către 
vest, pentru a nu scăpa flota japoneză. 
Această dispunere defensivă s-a dovedit 
bine aleasă. În acele momente, planul lui 
Toyoda părea să funcţioneze bine, cu 
excepţia, esenţială, a unui singur braţ al 
cleştelui, care nu era operaţional, întrucât 
avioanele de pe navele lui  Mitscher 
distruseseră forţele aeriene ale japonezilor 


din Mariane. Începând cu ora opt şi 


jumătate din dimineaţa zilei de 19 iunie, 
portavioanele lui Ozawa au lansat patru 
atacuri  concomitente. Atacurile au fost 
reperate din timp de radarele americane, 
astfel încât sute de avioane le-au venit în 
întâmpinare, în timp ce bombardierele care 
decolau de pe portavioanele lui Mitscher au 
bombardat iarăşi bazele aeriene japoneze 
din insule. Rezultatul acestei cumplite lupte 
a fost un masacru, rămas în istoric ca „The 
Great Marianas Turkey Shool” - Marea 
vânătoare a Marianelor. Piloții americani au 
câştigat un avantaj copleşitor faţă de mai 
puţin experimentaţii piloţi japonezi, care au 
pierdut 218 avioane, doborând numai 29 
americane. Mai grav, două dintre 
portavioanele japoneze mari, şi Tai ho, care 


deţineau multe avioane la bord, au fost 


torpilate şi scufundate de submarinele 
americane. 

Ozawa, crezând că avioanele sale au 
aterizat în Guam, a rămas în continuare în 
apropierea zonei de luptă şi a fost localizat 
de avioanele americane de cercetare în 
după-amiaza zilei următoare. Amiralul 
Mitscher l-a atacat cu 216 avioane de pe 
portavioane, deşi se ştia că acestea urmau 
să revină la aterizare noaptea. La trei ore 
după descoperirea flotei lui Ozawa, 
avioanele americane au atacat cu atâta 
îndârjire încât au reuşit să scufunde un 
portavion mare, să avarieze alte două 
portavioane mari, încă două portavioane 
uşoare, o navă de linie şi un crucişător greu, 
distrugând totodată şi 65 de avioane 


japoneze. Americanii au pierdut doar 20 de 


avioane în timpul atacului, însă alte 80 s-au 
prăbuşit ori s-au rătăcit pe parcursul 
lungului drum de întoarcere pe timp de 
noapte. Majoritatea echipajelor acestor 
avioane au fost salvate, deoarece navele lui 
Ozawa au părăsit teatrul de luptă, 
îndreptându-se către Okinawa, în Insulele 
Ryukyu, aflate în sudul Japoniei. 

Pierderile aviației japoneze la acea dată 
se cifrau la 480 de aparate - mai mult de 
trei sferturi din totalul avioanelor japoneze, 
majoritatea echipajelor fiind, de asemenea, 
pierdute. Distrugerea unui număr atât de 
însemnat de avioane japoneze Şi 
portavioane a constituit o pierdere serioasă, 
în ciuda faptului că, până în toamnă, 
majoritatea au fost înlocuite. Mai gravă a 


fost pierderea piloților, care nu puteau fi 


înlocuiţi. Aceasta însemna că, în orice 
bătălie din viitorul apropiat, flota japoneză 
pleca cu un mare handicap şi era obligată 
să se bazeze pe armele tradiţionale. 

Bătălia Mării Filipinelor a însemnat o 
gravă înfrângere pentru japonezi; istoricul 
naval american, amiralul S.E. Morison, avea 
s-o considere chiar mai importantă decât 
Bătălia Golfului Leyte, care a urmat în luna 
octombrie. 

Drumul către Filipine era acum larg 
deschis, iar luptele de uscat din Mariane 
aveau succesul asigurat. 

După această bătălie  aeronavală, 
cucerirea Marianelor n-a mai ridicat nicio 
problemă, deşi rezistenţa opusă de forţele 
japoneze de uscat a continuat să fie 


îndârjită. Cele trei divizii debarcate în sudul 


Saipanului forţau înaintarea către nord, 
sprijinite puternic de avioane şi nave, astfel 
că la 25 iunie, înălţimea-cheie a Muntelui 
Tapotchau a fost cucerită. La 6 iulie 
comandanții Saipanului, amiralul Nagumo 
(fostul şef al portavioanelor) şi generalul 
Saito, s-au sinucis „pentru a încuraja 
trupele în atacul lor final”. A doua zi, cei 
3.000 de soldaţi care supravieţuiseră au 
imitat gestul comandanților lor, lansând un 
inutil şi sinucigaş atac asupra liniilor 
americane. Japonezii au pierdut în această 
campanie 26.000 de oameni; americanii au 
înregistrat doar 3.500 de morţi şi 13.000 de 
răniţi şi bolnavi. 

La 23 iulie cele două divizii de puşcaşi 
marini de la Saipan au fost trimise cu 


navele la Tinian; insula a fost cucerită într-o 


săptămână, dar acţiunea de „curăţare” a 
mai durat ceva timp. Cu trei zile înainte de 
debarcările de la Tinian, au fost readuse 
trupele care urmau să invadeze Guamul, 
cele care fuseseră retrase de teama atacului 
din partea flotei lui Ozawa; acestea s-au 
întors întărite cu încă o divizie de infanterie, 
gata de a-şi îndeplini misiunea. Deşi 
japonezii au opus o rezistenţă puternică, 
beneficiind şi de o reţea întortocheată de 
poziţii defensive în peşteri, insula a fost 
curățată până la 12 august. 

Pierderea Marianelor şi zdrobitoarea 
înfrângere aeronavală care o precedase 
dovedeau slăbiciunea Japoniei, chiar dacă 
mândria îi împiedica încă pe japonezi să 
accepte realitatea. Semnificativ a fost faptul 


că, în urma acestor evenimente dramatice, 


guvernul condus de generalul Tojo şi-a dat 
demisia la 18 iulie. 

Patru zile mai târziu, generalul Koiso a 
alcătuit un Cabinet cu scopul de a organiza 
apărarea mai bună în calea înaintării 
americane. Deşi campania din China trebuia 
susţinută în continuare, principala grijă a 
Cabinetului a constituit-o apărarea 
Filipinelor. Această prioritate se explica prin 
faptul că pierderea insulelor însemna 
lipsirea armatei japoneze de petrolul din 
Indiile de Est. Chiar şi aşa, situaţia Japoniei 
era grav afectată de lipsa carburanţilor. 
Această situaţie se datora în primul rând 
strategiei submarinelor americane care 
scufundau tancurile petroliere japoneze. 
Cantităţile de petrol mult diminuate care 


ajungeau în Japonia impuneau reducerea 


orelor de antrenament al piloților. Flota 
japoneză era imobilizată la Singapore, 
pentru a fi cât mai aproape de sursele de 
carburanţi - iar atunci când pleca pentru 
diverse intervenții, nu dispunea de 
carburanţi suficienţi pentru întoarcere. 

În această etapă a războiului forţele 
americane ar fi putut „sări” Filipinele 
pentru a ataca următorul lor obiectiv, 
Formosa, ori Iwo Jima şi Okinawa, potrivit 
insistențelor amiralului King şi a altor 
comandanţi navali. Considerente de ordin 
politic, cât şi dorinţa firească a lui 
MacArthur de a reveni triumfal în Filipine, 
au exclus această posibilitate.” 

Existau mai multe obiective mici a 


căror cucerire a fost considerată drept 

necesară înaintea invadării Filipinelor. 
Planul inițial prevedea ocuparea insulei 
Morotai de lângă Halmaheras (în vestul Noii 
Guinee), a insulelor Palau, insula Yap, 
Insulele Talaud şi apoi Mindanao (marea 
insulă sudică a Filipinelor), concomitent cu 
amenajarea unor baze aeriene şi navale 
avansate, care să poată sprijini principalul 
atac asupra Filipinelor. La începutul lui 
septembrie însă, Halsey, comandantul Flotei 
3 (numită Flota 5, sub conducerea lui 
Spruance) a ajuns la concluzia că apărarea 
de coastă a Filipinelor era foarte slabă, şi a 
propus renunţarea la stagiile intermediare. 
Au fost păstrate totuşi anumite părţi din 
planul iniţial ca o asigurare suplimentară, 
mai ales că operaţiile se aflau deja în plină 


desfăşurare. 


Un detaşament al lui MacArthur a 
debarcat la 15 septembrie în insula Morotai, 
unde a întâmpinat o rezistenţă slabă, astfel 
încât, începând cu 4 octombrie avioanele 
americane au putut opera din bazele 
construite aici. Tot la 15 septembrie 
Insulele Palau au fost invadate de forţele 
amiralului Halsey; întreaga operaţie a durat 
doar câteva zile. Americanii beneficiau 
acum de aerodromuri înaintate, aflate la 
numai 800 km de Mindanao, mai puţin de 
jumătatea distanţei până la Guam. 

Principalele direcţii de înaintare în 
Pacific - ale lui MacArthur şi Nimitz - au 
ajuns convergente; distanța mică le 
permitea sā se sprijine reciproc la nevoie şi 
să fie gata pentru tentativa de recucerire a 


Filipinelor. 


Planul japonez de apărare a Filipinelor, 
cunoscut sub numele de „SHO-l”, cuprindea 
două secţiuni. Pe uscat, apărarea fusese 
încredinţată Armatei Zonale a 14-a de sub 
comanda generalului Yamashita, cuceritorul 
Malaysiei din 1941 - 1942. El dispunea de 
nouă divizii de infanterie, una de blindate şi 
trei brigăzi independente, la care se mai 
adăuga şi Armata a 4-a Aeriană. Tot sub 
comanda lui se aflau şi forţele navale din 
jurul Manilei, care numărau circa 25.000 de 
oameni pregătiţi şi pentru lupta de uscat. 
Cheia planului consta într-o operaţie navală, 
pentru reuşita căreia Înaltul Comandament 
era dispus să rişte totul. Imediat ce ar fi 
aflat locurile precise de debarcare ale 
americanilor, portavioanele japoneze urmau 


să atragă flota americană spre nord, în timp 


ce Yamashita urma să lovească trupele de 
debarcare, distrugându-le cu ajutorul celor 
două grupuri de nave de linie japoneze. 
Toyoda se baza pe faptul că americanii, care 
ajunseseră să preţuiască portavioanele mai 
mult decât orice altceva, aveau să se ia 
urgent după cele japoneze; tactica era bine 
cunoscută a americanilor, care apelaseră 
mereu la ea, respectiv la folosirea navelor 
de linie drept momeală, păstrând 
portavioanele pentru atac. 

Planul fusese condiţionat de 
inferioritatea aeriană marcată a Japoniei, 
însă greşea prin exagerarea încrederii în 
navele de linie, încrederea amiralilor şi 
totodată mândria lor fusese nejustificat 
alimentată de construirea a doua imense 


nave de linie, de departe cele mai mari din 


lume - Yamato şi Acestea aveau un 
deplasament de peste 70.000 de tone, erau 
echipate cu tunuri de 450 mm, şi 
reprezentau singurele nave din lume dotate 
cu atât de multe tunuri de asemenea 
calibru. În schimb, japonezii nu făcuseră 
aproape nimic pe linia dezvoltării forţei lor 
de portavioane şi a avioanelor necesare 
acesteia. Aşa cum se întâmplă adesea în 
istoric, japonezii au fost mai lenți decât 
adversarii lor în aplicarea lecţiei învăţate 
din propriile succese, spre finalul 
războiului. 

Devansând cu două luni programul 
stabilit, americanii au atacat în octombrie 
Insulele Filipine. Aceste insule se 
desfăşoară pe o distanţă de 1.600 km - de la 


Mindanao, în sud, insulă de mărimea 


Irlandei şi până la Luzon, în nord, aproape 
tot atât de mare ca Anglia. Ofensiva a 
debutat cu atacarea micuţei insule Leyte, 
din centrul arhipelagului, şi astfel apărarea 
japoneză a fost împărţită în două. Trupele 
lui MacArthur - patru divizii din Armata a 6- 
a a generalului-locotenent Walter Krueger - 
au început debarcarea aici în dimineaţa zilei 
de 20 octombrie, cu ajutorul Flotei 7, de sub 
comanda amiralului Kinkaid, flotă de 
escortă compusă din nave de linie mai vechi 
şi mici portavioane de escortă. Aceasta era 
susţinută de Flota 3 sub comanda amiralului 
Halsey, care naviga, în trei grupuri, puţin 
mai la est de Filipine. Aceasta reprezenta 
principala flotă de luptă şi era alcătuită din 
nave de linie mai noi, din portavioane mari 


şi mai rapide. 


Invazia a fost precedată de o serie de 
raiduri aeriene - începute la 10 octombrie şi 
desfăşurate pe durata unei săptămâni 
întregi de avioanele ce decolau de pe 
portavioanele lui Mitscher (care făceau 
parte din Flota 3 a lui Halsey) - asupra 
Insulei Formosa şi, într-o măsură mai mică, 
asupra Luzonului şi Okinawei. Efectele au 
fost devastatoare şi au avut o mare 
însemnătate pentru desfăşurarea ulterioară 
a evenimentelor. În acelaşi timp, rapoartele 
piloților japonezi erau atât de exagerat 
pozitive, încât guvernul japonez a ajuns să 
declare în comunicate şi transmisiuni 
oficiale scufundarea a unsprezece 
portavioane, două nave de linie şi trei 
crucişătoare americane. În realitate, 


atacurile americane de pe portavioane 


distruseseră peste 500 de avioane japoneze. 
Pierderile americane s-au ridicat la 69 de 
aparate; nicio navă nu fusese scufundată de 
japonezi. Luând în considerare propriile 
declaraţii, Statul Major Imperial a ordonat 
înaintarea restului de forţe disponibile în 
vederea executării planificatei operaţiuni 
„SHO-1”. Forţele navale s-au convins 
repede de inexactitatea declaraţiilor şi s-au 
retras, însă planurile trupelor de uscat se 
aflau într-o permanentă modificare (ca 
urmare a declaraţiilor făcute). Astfel, trei 
din cele patru divizii ale lui Suzuki, aflate în 
sudul Filipinelor, au primit ordinul de a 
rămâne pe poziţii, în loc să fie aduse spre 
nord, în Luzon, aşa cum intenţionase 
Yamashita. 


După cum spuneam, Înaltul 


Comandament Japonez a plănuit o 
contraofensivă zdrobitoare cu toate forţele 
navale disponibile, indiferent de locul şi de 
data la care avea să se desfăşoare atacul 
americanilor. Cu două zile înainte de 
debarcarea în insula Leyte, un mesaj 
necodificat, transmis de unul dintre 
comandanții americani, le-a oferit 
japonezilor informaţia vitală de care aceştia 
aveau nevoie pentru a-şi dirija 
contraofensiva. 

Toyoda şi-a dat seama de riscuri, însă 
rezervele de carburant ale Marinei japoneze 
depindeau de petrolul din Indiile de Est, iar 
dacă americanii se stabileau acolo, această 
linie de aprovizionare ar fi fost tăiată. 
Întrebat după război, Toyoda îşi justifică 


calculele în modul următor: 


„În cel mai rău caz riscam să pierdem 
întreaga flotă; dar eu am simţit că trebuie 
să-mi asum acest risc... Dacă dădeam greş 
în operaţiunile din Filipine, presupunând că 
flota ne-ar fi rămas intactă, culoarul de 
navigaţie către sud ar fi fost complet 
retezat, aşa încât aceasta n-ar fi reuşit să se 
întoarcă în apele japoneze şi nici să fie 
aprovizionată cu carburant. Dacă ar fi 
rămas în apele din sud, nu ar fi putut primi 
rezervele de muniții şi arme. Deci, nu avea 
rost salvarea flotei cu preţul pierderii 
Filipinelor”. 

Momeala urma să o constituie forţa 
condusă de amiralul Ozawa, care se apropia 
dinspre Japonia. Aceasta includea cele patru 
portavioane rămase în stare de funcţionare 


şi două cuirasate transformate în 


portavioane, dar nu era altceva decât o 
momeală, avioanele de care dispunea abia 
atingeau cifra de 100, iar majoritatea 
piloților nu aveau experienţă. 

Aşadar, mizând totul pe cartea victoriei, 
japonezii se bizuiau pe o flotă demodată - 
alcătuită din şapte nave de linie, 
treisprezece crucişătoare şi trei 
crucişătoare uşoare - care se apropia 
dinspre Singapore. Comandantul acesteia, 
amiralul Kurita, a trimis un detaşament să 
forţeze intrarea în Golful Leyte dinspre sud- 
vest, prin Strâmtoarea Sungao, în timp ce el 
a continuat marşul cu forţa principală 
dinspre nord-vest, prin Strâmtoarea San 
Bernardino. Kurita spera să zdrobească 


navele de transport şi de escortă ale lui 


MacArthur între cele două fălci ale 


cleştelui. 

Kurita considera că Yamato şi Musashi, 
cu formidabilele lor tunuri, vor reuşi să 
pulverizeze cu uşurinţă mai vechile nave de 
linie americane; el credea chiar că cele 
două nave japoneze sunt aproape imposibil 
de scufundat, datorită punților blindate şi a 
supra-compartimentării carenelor. Mai mult, 
Kurita aprecia că atacurile aeriene nu 
puteau fi prea puternice, o dată ce 
portavioanele lui Halsey erau îndepărtate. 
El spera ca acest lucru să se producă 
înainte ca forţele lui Kurita să năvălească în 
Golful Leyte, atac prevăzut pentru data de 
25 octombrie. 

Momeala n-a funcţionat. În noaptea de 
23 octombrie Kurita a dat peste două 


submarine americane, Darter şi Dace, care 


patrulau de-a lungul coastelor din Borneo. 
Submarinele au pornit imediat către nord, 
luând-o înaintea flotei japoneze, navigând la 
suprafaţă, cu viteză maximă, la adăpostul 
nopţii. La ivirea zorilor, ele s-au scufundat la 
o adâncime periscopică, aşteptând apariţia 
flotei. Când aceasta s-a apropiat, şi-au 
lansat torpilele de la mică distanţă şi au 
scufundat două  crucişătoare japoneze, 
avariind un al treilea. Kurita însuşi se găsea 
pe unul din crucişătoarele scufundate şi 
chiar dacă a reuşit să se salveze înainte de 
scufundarea navei şi să ajungă pe Yamato, 
experienţa s-a sfârşit tragic, pentru el. 
Datorită celor petrecute, amiralii americani 
au aflat de apropierea inamicului, şi despre 
forţa acestuia. 


Când Ozawa a auzit de întâlnirea lui 


Kurita cu submarinele, s-a grăbit să-şi facă 
cunoscută înaintarea dinspre nord, 
transmițând repetat semnale necodificate 
pentru a-i atrage atenţia lui Halsey. 
Semnalele n-au fost recepționate de 
americani, niciun avion american de 
cercetare n-a reperat flota lui Ozawa 
întrucât fuseseră trimise către vest, pentru 
a pândi apropierea lui Kurita! 

Curând de pe portavioanele lui Halsey 
şi-au luat zborul bombardierele şi avioanele 
torpiloare care au atacat în valuri flota lui 
Kurita. Atacurile n-au fost întrerupte decât 
pe parcursul contraatacurilor lansate de 
avioanele japoneze de la bazele din insule 
sau de pe portavioanele lui Ozawa. 
Contraatacurile au fost respinse şi peste 


jumătate din avioanele japoneze doborâte, 


însă portavionul american Princeton, grav 
avariat, a trebuit abandonat. 

Avioanele Marinei americane au atacat 
cu succes flota lui Kurita. Giganticul 
Musashi a fost răsturnat şi s-a scufundat 
după al cincilea atac, în urma a 19 lovituri 
directe de torpilă şi a 17 bombe. Deşi piloţii 
americani au raportat că alte trei cuirasate 
şi trei crucişătoare grele au fost grav 
avariate, în realitate a fost vorba doar de un 
crucişător greu, suficient de grav avariat şi 
n-a mai putut continua drumul. După al 
cincilea atac şi după scufundarea 
cuirasatului Musashi, flota japoneză şi-a 
schimbat direcţia de înaintare şi s-a retras 
spre vest. 

După primirea rapoartelor de cercetare 


aeriană, Halsey a ajuns la concluzia că 


amiralul Kurita se retrăgea definitiv. Cum în 
flota lui Kurita nu fusese zărit niciun 
portavion, Halsey a trimis avioanele de 
recunoaştere pentru a localiza poziţiile 
acestora. Astfel, în jurul orei 17 a fost 
reperată flota lui Ozawa, care se îndrepta 
către sud. Halsey a hotărât să se îndrepte 
către nord, pentru a-l ataca pe Ozawa în 
zorii zilei următoare, conform propriei 
păreri: „Orice am face, să facem rapid”. 
Pentru a fi sigur că va putea anihila forţele 
lui Ozawa, Halsey a luat cu el toată flota 
disponibilă şi a lăsat Strâmtoarea San 
Bernardino fără apărare. 

La un sfert de ceas după ce şi-a 
semnalizat intenţiile câtre Kinkaid, a fost 
primit un raport de la un avion de cercetare 


de noapte care anunţa că flota lui Kurita 


făcuse  cale-ntoarsă, navigând cu viteză 
maximă către Strâmtoarea San Bernardino. 
Halsey a ignorat raportul, căci în sfârşit i se 
oferea ocazia de a juca jocul său preferat, al 
îndrăznelii şi vitezei. De altfel, încă de la 
începutul războiului el îşi  câştigase 
binemeritata poreclă de „Iaurul”. 

Retragerea lui Kurita fusese o manevră 
temporară, atât cât să-i permită să iasă din 
raza de acţiune a atacurilor aeriene până la 
sfârşitul zilei; el intenţiona să se întoarcă la 
adăpostul întunericului. În afară de 
scufundarea cuirasatului, niciuna dintre 
marile sale nave nu fusese grav avariată - 
contrar rapoartelor optimiste ale piloților 
americani. 

La ora 23, când Halsey se depărtase 


deja 250 km către nord, flota lui Kurita a 


fost iarăşi reperată de avioanele de 
cercetare, la numai 65 km de Strâmtoare. 
Halsey nu mai putea ignora înaintarea 
japoneză, dar a subestimat gravitatea 
situaţiei, considerând reluarea ofensivei un 
efort sinucigaş care se încadra în tradiţiile 
flotei japoneze  schilodite. Halsey şi-a 
continuat deplasarea câtre nord, convins că 
flota lui Kinkaid va învinge fără probleme un 
adversar considerat de el mult prea slăbit. 

Aşadar, momeala japoneză a fost până 
la urmă înghițită. 

Situaţia flotei lui Kinkaid era şi mai 
precară. Apariţia detaşamentului sudic al lui 
Kurita, care se îndrepta către Strâmtoarea 
Sungao, atrăsese atenţia lui Kinkaid; ca 
urmare, acesta şi-a concentrat principalele 


forţe, pentru a face faţă atacului. Kinkaid 


credea că o parte a flotei lui Halsey 
rămăsese pentru a-l acoperi dinspre nord 
(prin protejarea Strâmtorii San Bernardino), 
întrucât mesajul acestuia nu specificase că 
a luat toate forţele din zonă. Mai grav, 
Kinkaid nu şi-a luat precauţiile necesare de 
a trimite avioane de cercetare pentru a 
constata dacă inamicul se apropia din acea 
direcţie. 

Atacul detaşamentului sudic japonez a 
fost înfrânt la capătul unei nopţi de luptă 
crâncenă - datorită mai ales „vederii 
nocturne” oferită de radarul american, mult 
superior celui aflat în dotarea japonezilor. 
Un alt dezavantaj l-a constituit pentru 
japonezi momentul în care navele lor au 
trebuit să pătrundă, una câte una, prin 


îngusta Strâmtoare Sungao, unde erau 


expuse tirului concentrat de pe navele de 
linie ale amiralului Oldendorf. Cele două 
nave de linie, şi aproape întreaga forţă de 
atac japoneză a fost distrusă. La ivirea 
zorilor în Strâmtoare nu se mai puteau zări 
decât bucăţi din navele inamice care 
pluteau pe valuri şi pete de petrol. 

La numai câteva minute după ce 
Kinkaid îi transmise un semnal de felicitare 
lui Oldendorf pentru victoria obţinută, a fost 
recepționat un alt semnal care arăta că o 
forţă japoneză mult mai puternică - flota 
principală a lui Kurita - apăruse dinspre 
nord-vest, prin Strâmtoarea San Bernardino 
şi ajunsese deja lângă coasta estică a Insulei 
Samar, unde începuse atacul asupra unei 
mici părţi din flota lui Kinkaid care fusese 


lăsată acolo pentru a asigura punctele de 


debarcare ale lui MacArthur din Leyte. 
Această mică forţă, care asigura 
protecţia armatei de invazie din Insula 
Leyte, era formată din şase portavioane de 
escortă - foste nave comerciale modificate - 
şi câteva distrugătoare. Acestea s-au retras 
spre sud, urmărite de un covor de proiectile 
de mare calibru trase de pe uriaşul Yamato 
şi de pe celelalte trei nave de linie japoneze. 
La primirea acestor ştiri alarmante, 
Kinkaid i-a transmis un mesaj lui Halsey, la 
orele 8,30 dimineaţa: „Nevoie urgentă 
cuirasate rapide Golful Leyte”. La orele 
9,00, Kinkaid a transmis încă un mesaj 
urgent, fără a-l mai codifica. El continua 
însă să se îndrepte către nord, hotărât să-şi 
îndeplinească scopul - distrugerea 


portavioanelor lui Ozawa. Halsey şi-a 


menţinut cursul în ciuda repetatelor apeluri 
de ajutor ale lui Kinkaid - considerând că 
avioanele aflate pe navele acestuia puteau 
rezista forţelor lui Kurita până la sosirea 
grosului flotei lui Kinkaid, cu cele şase nave 
de linie. Halsey a ordonai totuşi ca o mică 
forţă alcătuită din portavioane şi 
crucişătoare, aflată atunci în Insulele 
Caroline, sub comanda amiralului John 
McCain, să pornească imediat în sprijinul 
lui Kinkaid. Aceasta se afla însă la o distanţă 
de 650 km, cu 80 km mai departe decât 
Halsey. 

Între timp, atacul lui Kurita fusese oprit 
prin eroismul celor câteva distrugătoare 
americane care acopereau retragerea celor 
şase portavioane de escortă şi al avioanelor 


aflate la bordul acestora. Un portavion de 


escortă şi trei distrugătoare au fost 
scufundate, însă celelalte au scăpat, deşi 
zdravăn avariate. 

Imediat după ora 9 dimineaţa, Kurita a 
abandonat urmărirea acestora şi s-a întors 
către Golful Leyte, unde un mare număr de 
transportoare americane şi nave de 
debarcare erau expuse atacului. Kurita se 
găsea la mai puţin de 50 km de intrarea în 
golf. 

Înainte de a declanşa atacul, el s-a oprit 
pentru a-şi concentra navele, dispersate pe 
parcursul luptei de urmărire. Schimbarea 
direcţiei şi oprirea temporară a atacului i-au 
făcut pe americani să creadă că inamicul se 
pregătea de retragere în urma atacurilor 
distrugătoarelor şi avioanelor americane. 


Iluziile s-au spulberat curând şi Kinkaid a 


lansat un nou apel disperat pentru ajutor 
din partea lui Halsey: „Situaţie din nou 
foarte gravā.  Portavioane de escortă 
amenințate iarăşi de forţe inamice de 
suprafaţă. Sprijinul dumneavoastră 
imperios necesar. Portavioane de escortă 
retrase în Golful Leyte”. 

De data asta Halsey a dat curs apelului. 
Până la orele 11,15 avioanele sale loviseră 
deja cumplit forţele lui Ozawa; deşi ardea 
de nerăbdare să le dea lovitura de graţie cu 
tunurile de pe navele de linie, şi-a înfrânat 
dorinţa şi a pornit înapoi, cu viteză maximă, 
luând cu el cele şase nave de linie rapide şi 
unul dintre cele trei grupuri de portavioane. 
Halsey se depărtase însă atât de mult înspre 
nord, urmărindu-l pe Ozawa, încât nu putea 


ajunge în Golful Leyte mai devreme de a 


doua zi dimineaţă. Nici măcar portavioanele 
lui McCain nu aveau cum să ajungă la o 
distanţă care să permită intervenția 
avioanelor, mai devreme de câteva ore. În 
aceste condiţii, situaţia din Golful Leyte 
devenise dramatică, la amiază, când flota lui 
Kurita se apropie de golf. 

Dar Kurita se întoarse brusc şi o porni 
către nord - de data asta definitiv. Care să fi 
fost cauza? Poate o combinaţie a efectelor 
produse în mintea lui de interceptarea mai 
multor mesaje. Primul era un ordin transmis 
prin radio către avioanele de pe 
portavioanele americane, cărora li se cerea 
să aterizeze pe Insula Leyte. Kurita a 
interpretat mişcarea drept o măsură 
pregătitoare a unui atac de pe aerodromuri 


terestre mult mai concentrat asupra navelor 


sale, când, în realitate era o măsură de 
urgenţă pentru ca acestea să nu fie 
scufundate odată cu portavioanele. Câteva 
minute mai târziu a sosit interceptarea 
apelului lui Kinkaid de la ora 9,00, transmis 
necodificat câtre Halsey. Kurita a tras 
concluzia eronată că Halsey pornise deja de 
trei ore către sud; cum el nu putea lua 
legătura cu Ozawa, n-avea posibilitatea să 
afle cât de departe către nord ajunsese 
acesta şi a început să fie îngrijorat de lipsa 
de acoperire aeriană a flotei sale. 

Efectul decisiv l-a avut o interceptare 
confuză a unui mesaj, potrivit căruia o parte 
din forţele americane de sprijin se găseau la 
numai 110 km nord de flotă şi deja foarte 
aproape de calea ei de retragere prin 


Strâmtoarea San Bernardino. Kurita a decis 


abandonarea atacului asupra Golfului Leyte 
şi s-a grăbit să se îndrepte către nord, 
pentru a lovi această nouă forţă înainte ca 
ea să poată primi întăriri şi spre a-i tăia 
calea de retragere. 

Aceasta a fost încă una din multele 
situaţii în care soarta bătăliilor a fost decisă 
mai degrabă de dorinţe, decât de realităţi. 

Când Kurita a ajuns la Strâmtoarea San 
Bernardino, niciun inamic nu-l aştepta 
acolo, aşa încât s-a strecurat prin 
strâmtoare şi s-a îndreptat către vest. Deşi a 
ajuns doar la ora 10 dimineaţă în 
strâmtoare - obligat să facă faţă atacurilor 
aeriene care l-au întârziat - avea totuşi trei 
ore înainte până ca primele nave ale lui 
Halsey să ajungă acolo în goana lor către 


sud. 


Evadarea cuirasatelor japoneze, care 
nu reuşiseră mare lucru, a fost din plin 
compensată de scufundarea celor patru 
portavioane japoneze - primul, Chitose, în 
jurul orei 9,30 de primul atac al lui 
Mitscher, celelalte trei (Chiyoda, Zuikaku şi 
Zuiho) în cursul după-amiezii, după ce 
Halsey pornise în tardivul său marş către 
sud, cu grosul forţelor sale. 

Privită în ansamblu, numita „Bătălie a 
Golfului Leyte”, cu cele patru acţiuni 
distincte, a fost cea mai mare bătălie navală 
a tuturor timpurilor. La ea au luat parte 282 
de nave, alături de sute de avioane - în 
comparaţie cu cele 250 de nave (şi cinci 
hidroavioane) angajate în Bătălia Iutlandei, 
din 1916. Dacă bătălia din Marca 


Filipinelor, din iunie, a fost ceva mai 


decisivă (prin efectele devastatoare ale 
acesteia asupra forţelor aeriene japoneze), 
bătălia în patru acte din Golful Leyte a 
reprezentat culegerea roadelor şi 
încheierea subiectului. Pierderile japoneze 
înregistrate în această bătălie au fost de 
patru portavioane, trei nave de linie, şase 
crucişătoare grele, trei crucişătoare uşoare 
şi opt distrugătoare, în timp ce pe americani 
i-a costat numai un portavion uşor, două 
portavioane de escortă şi trei distrugătoare. 

Merită subliniat şi faptul că această 
bătălie a reprezentat inaugurarea unei noi 
tactici de luptă, greu de contracarat, 
deoarece după ce portavioanele de escortă 
ale Flotei 7 a lui Kinkaid au reuşit să 
supravieţuiască copleşitorului atac-surpriză 


al „Forţei Centrale” a lui Kurita până ce 


acesta a fost determinat să întoarcă şi să se 
retragă prin Strâmtoarea San Bernardino, 
americanii au suportat primul atac 
organizat de „Kamikaze” - piloţii voluntari 
dintr-un corp special, dedicat misiunilor 
sinucigaşe, care prevedeau intrarea 
intenţionată cu avioanele în navele inamice 
şi incendierea acestora prin explozia 
rezervoarelor de carburant ale avionului şi a 
bombelor. 

În această primă tentativă, doar un 
portavion a fost scufundat şi câteva 
avariate. 

Cea mai mare însemnătate a avut-o 
scufundarea celor patru portavioane ale lui 
Ozawa. Fără ele, navele de linie japoneze au 
devenit neajutorate şi nu şi-au adus nicio 


contribuţie importantă până la finele 


războiului. Marina militară japoneză 
devenise total inutilă. Astfel, deşi goana 
spre nord a lui Halsey lăsase restul forţelor 
americane într-un grav pericol, rezultatul 
obţinut îi justifică acţiunea. Tot acum au fost 
puse în evidenţă şi limitele navelor de linie, 
demonstrându-se cât de nejustificată era 
încrederea nebunească pe care japonezii şi- 
o puseseră în acei monştri demodaţi. Unica 
lor contribuţie în cel de-al doilea război 
mondial a constat în bombardarea 
tārmurilor - un rol pentru care, ironia sorții, 
generaţiile anterioare le consideraseră total 


nepotrivite şi prea vulnerabile. 


Hotărârea japonezilor de a lupta pentru 
Leyte şi de a face din aceasta miezul 


defensivei lor din Filipine a venit prea târziu 


pentru a mai putea permite întăririlor din 
Luzon, formate din aproape trei divizii, să 
ajungă pe insulă înainte ca americanii să 
reuşească extinderea zonelor ocupate. La 
început, atacurile pornite din punctele de 
debarcare au ocupat aerodromul învecinate 
de la Dulag şi Tacloban, de pe coasta de est. 
Apoi, avansând cu ambele flancuri la 2 
noiembrie, americanii au ajuns până în 
Golful Carigara - de pe latura nordică a 
insulei - şi, respectiv, la Abuyog - aflat la 
mijlocul coastei estice. Aceste înaintări s-au 
soldat nu numai cu ocuparea celor cinci 
baze aeriene japoneze şi au semănat 
confuzie în rândurile diviziei inamice aflate 
pe insulă, ci au îngreuiat planul lui Suzuki 
(comandantul Armatei a 35-a) de a-şi 


concentra diviziile de întărire în Câmpia 


Carigara. 

Krueger intenţiona acum să desfăşoare 
un dublu atac, care să înconjoare pe ambele 
laturi capetele spinării muntoase a insulei, 
în vederea capturării principalei baze 
japoneze de la Ormoc, pe coasta de vest. 
Ploile torențiale au împiedicat însă 
amenajarea aerodromurilor capturate în 
vederea susținerii atacului concentric, timp 
în care două divizii japoneze au fost 
debarcate la Ormoc, până la 9 noiembrie. 
Japonezii au continuat să primească întăriri, 
în ciuda gravelor pierderi înregistrate de 
transportoare şi escortele acestora, aşa 
încât până la începutul lui decembrie ei au 
reuşit să-şi mărească efectivele trupelor din 
Leyte de la 15 la 60.000 de oameni. Forţele 


lui Krueger depăşiseră însă 180.000 de 


oameni. Pentru a grăbi procesul, acesta a 
debarcai o divizie proaspătă pe coasta de 
vest, la sud de Ormoc, şi a reuşit să împartă 
în două defensiva japoneză; trei zile mai 
târziu, pe 10 decembrie, a ocupat această 
bază navală tară a întâmpina o opoziţie prea 
serioasă. Apoi, înfometați, japonezii au 
început să cedeze rapid, până la Crăciun 
încetând orice formă de rezistență 
organizată. În aceste condiții mult 
înrăutăţite şi cu forţele grav diminuate, 
Yamashita a revenit la hotărârea iniţială de 
a-şi concentra efortul defensiv asupra 
Luzonului, insula principală. 

Pe parcursul acelor săptămâni cruciale, 
trei grupuri de portavioane rapide din flota 
lui Halsey au staționat în apropierea 


Filipinelor cu scopul de a asigura un sprijin 


continuu şi constant trupelor lui MacArthur, 
în ciuda atacurilor Kamikaze furibunde. 
Aceste atacuri s-au soldat cu numeroase 
lovituri distructive, două dintre portavioane 
trebuind retrase pentru reparaţii serioase. 
Cu toate acestea, portavioanele au fost 
lăsate pe poziţii până în ultima săptămână a 
lunii noiembrie. 

Ca un preambul la invadarea Luzonului, 
obiectivul principal al lui MacArthur, acesta 
a hotărât ocuparea insulei intermediare 
Mindoro, în scopul amenajării de baze 
aeriene de pe care Forţa 5 Aeriană a SUA 
putea acoperi înaintarea navelor către 
Luzon. Exista un risc, deoarece Mindoro se 
afla la aproape 480 km de Leyte, însă mult 
mai aproape de aerodromurile japoneze de 


la Luzon şi mai ales de concentrarea din 


jurul  Manilei. Cum Garnizoana de la 
Mindoro dispunea doar de o sută de soldaţi, 
americanii au reuşit să ocupe cele patru 
piste aviatice abandonate de japonezi la 
numai câteva ceasuri după debarcarea care 
a avut loc la 15 decembrie; pistele au fost 
atât de rapid reamenajate încât avioanele 
americane au început să aterizeze acolo 
încă înainte de sfârşitul lunii. Procesul a 
fost uşurai de acţiunile forţei de portavioane 
rapide a lui Halsey, care a lovit 
aerodromurile de la Luzon, ţinând totodată 
o umbrelă de avioane de luptă deasupra 
aerodromurilor japonezilor, care a 
împiedicat decolarea bombardierelor 
acestora pentru a ataca Insula Mindoro şi 
navele care se apropiau de ea. 


La 3 ianuarie, Armata americană, 


adunată din toate colţurile, a pornit din 
Golful Leyte; ca totaliza 164 de nave, 
printre care se numărau şase nave de linie 
şi 17 portavioane de escortă, aflate sub 
comanda amiralilor Kinkaid şi Oldendorf. La 
9 ianuarie flota a ajuns în largul Golfului 
Lingayen (la 180 km nord de Manila), locul 
în care japonezii începuseră invazia 
Filipinelor cu aproape patru ani în urmă. În 
dimineaţa zilei de 10 ianuarie a început 
debarcarea a patru divizii din Armata a 6-a 
condusă de Krueger, urmate de încă două. 
De mare ajutor a fost flota de 
portavioane rapide a lui Halsey, mai ales în 
contracararea atacurilor Kamikaze care 
începuseră să avarieze serios navele. După 
ce a asigurat debarcările din Golful 


Lingayen, flota lui Halsey a efectuat o 


incursiune rapidă în Marea Chinei, unde a 
devastat bazele japoneze trecând prin 
Indochina, China de Sud, Hong Kong, 
Formosa şi Okinawa, reuşind o adevărată 
demonstraţie a vulnerabilităţii Imperiului 
sudic japonez. 

Forţele lui Krueger forţau în acest timp 
înaintarea dinspre Golful Lingayen spre 
Manila, întâmpinând o rezistenţă acerbă. 
Pentru a-i veni în ajutor şi a evita totodată 
retragerea şi regruparea armatei japoneze 
în Peninsula Bataan, la 29 ianuarie, 
MacArthur a debarcat încă un corp în 
apropierea peninsulei. Două zile mai târziu 
a fost paraşutată o divizie la Nasugu, la 
circa 65 de kilometri de Manila, divizie care 
nu a întâmpinat nicio rezistenţă. Până ca 


această divizie să ajungă la Manila, soldaţii 


lui Krueger intraseră deja în suburbiile 
oraşului, iar trupele lui Yamashita se 
retrăseseră în munţi. 

Manila, apărată încă de forțele 
amiralului Iwabachi. Comandantul bazei 
navale, nu s-a conformat ordinelor lui 
Yamashita. Iwabachi nu a părăsit oraşul, ci 
a continuat o luptă fanatică casă cu casă, 
care a durat încă o lună şi a transformat 
oraşul într-o ruină. Manila nu a fost complet 
curățată decât pe 4 martie. Între timp, 
americanii au capturat Peninsula Bataan şi 
Corregidorul; garnizoana japoneză din 
această insulă-fortăreaţă a rezistat timp de 
zece zile. La mijlocul lui martie, portul 
Manilei era gata de a face faţă navelor 
americane, deşi procesul de „curăţare“ 


continua în zona muntoasă a Luzonului, ca 


şi în Mindanao şi în insulele mai mici din 


sud. 


Atacarea insulei Iwo Jima 


După capturarea punctelor-cheie din 
Filipine, americanii deveniseră nerăbdători 
să dezlănţuie atacul asupra Japoniei însăşi, 
renunțând la ideile anterioare ale lui 
MacArthur conform cărora trebuiau 
ocupată Formosa sau o parte din coastele 
Chinei pentru amplasarea bazelor aeriene 
necesare atacării Japoniei. Statul Major 
Unit a căzut de acord asupra necesităţii 
ocupării insulelor Iwo Jima (din Insulele 
Bonin, aflată la jumătatea distanţei dintre 
Saipan şi Tokyo), şi Okinawa (din Ryukyu, la 


mijlocul distanţei dintre capul sud-vestic al 


Japoniei şi Formosa), etapă strategică de 
bază, zone în care se urmărea amenajarea 
de baze americane capabile să susţină 
bombardamentul aerian asupra Japoniei. 

Iwo Jima, care părea mai uşor de 
capturat, urma să fie atacată prima. Insula 
era dorită şi ca loc de aterizare pentru 
super-fortăreţele B29, care bombardau 
oraşul TOoky6 decolând din Mariane, încă din 
noiembrie trecut şi ca o bază pentru 
avioanele de vânătoare ce  escortau 
bombardierele - deoarece acestea nu 
puteau parcurge întreaga distanţă dintr-o 
bucată. 

Insula vulcanică, lungă de numai şase 
kilometri şi jumătate, Iwo nu era populată 
decât de garnizoana japoneză. Aceasta 


dispusese de un număr restrâns de soldaţi 


până în luna septembrie, însă fusese întărită 
ulterior, ajungând la un efectiv de 25.000 de 
soldaţi. Generalul Kuribayashi a organizat 
defensiva într-o reţea de peşteri săpate, 
bine camuflate şi legate între ele prin 
tuneluri de adâncime. El intenţiona să 
reziste cât mai mult cu putinţă, conştient că 
nu va putea primi întăriri din cauza 
superiorității aeriene şi navale a 
americanilor. Kuribayashi se baza deci 
numai pe puternica forţă defensivă a 
poziţiilor sale, de unde se lansa în 
contraatacuri sinucigaşe caracteristic 
japoneze. 

Nimitz a încredinţat atacul insulei 
amiralului Raymond Spruance, care 
preluase comanda Flotei 3 de la Halsey în 


ultima săptămână a lunii ianuarie 1945 - 


rebotezată acum Flota 5 - şi căruia i-au mai 
fost încredințate trei divizii de puşcaşi 
marini pentru operaţia terestră. 
Bombardamentul pregătitor aerian şi naval 
a atins cea mai lungă durată din tot războiul 
din Pacific: raiduri aviatice zilnice, începând 
din 8 decembrie, bombardamente zi şi 
noapte începând din 3 ianuarie şi un intens 
bombardament naval în final, care a durat 
trei zile. Toate acestea au avut însă un efect 
dezamăgitor de slab asupra fortificatelor 
poziţii japoneze. Când la 19 februarie 
puşcaşii marini au debarcat, au fost 
întâmpinați cu foc intens de mortiere şi 
artilerie şi ţintuiţi pe plaje, unde au 
înregistrat încă din prima zi 2.500 de morţi 
şi răniţi din totalul de 30.000 de soldaţi 


debarcaţi. 


În zilele care au urmat puşcaşii şi-au 
croit calea, aproape metru cu metru, 
beneficiind din plin de sprijinul constant al 
bombardamentelor navale şi aeriene, 
intensificat după sosirea portavioanelor 
rapide ale lui Mitscher, în urma terminării 
marelui raid al acestora asupra oraşului 
Tokyo. Cucerirea insulei s-a realizat abia la 
26 martie, la capătul a cinci săptămâni de 
lupte crâncene. La acea dată puşcaşii 
pierduseră 26.000 de oameni - 30 la sută 
din totalul debarcat. Japonezii s-au apărat 
cu îndârjire, iar pierderile lor s-au ridicat la 
21.000 de morţi, doar două sute de soldaţi 
fiind luaţi prizonieri. Acţiunea de curăţare a 
peşterilor a durat încă două luni. În final, 
numărul total al japonezilor morţi s-a ridicat 
la 25.000; doar 1.000 au fost luaţi 


prizonieri. Înainte de sfârşitul lunii martie, 
trei aerodromuri deveniseră utilizabile 
pentru avioanele americane; până la 
sfârşitul războiului s-au înregistrat 
aproximativ 2.400 de  aterizări ale 


bombardierelor B29. 


Campania din Birmania - de la 
Imphal la recucerirea Rangoonului, mai 
1945 


Respingerea ofensivei japoneze la 
Imphal în primăvara anului 1944 a 
constituit o lovitură puternicā, dar nu 
suficient de dură pentru a-i face pe japonezi 
să se retragă din Birmania. Alungarea lor 
depindea de posibilitatea continuării 


atacului, obiectiv pentru care sistemul 


britanic de aprovizionare trebuia dezvoltat 
corespunzător. 

Sarcina primită de Mountbatten la 3 
iunie, printr-o directivă a Statului Major 
Combinat prevedea lărgirea legăturilor 
aeriene cu China şi asigurarea unei căi 
terestre cu ajutorul forţelor pe care le avea 
la dispoziţie. Fără a fi menţionată direct, i 
se cerea şi cucerirea Birmaniei. Principalele 
două planuri au fost „Capital” - un atac 
terestru pentru recucerirea părţii central- 
nordice a Birmaniei - şi „Dracula” - un atac 
amfibiu în sudul acesteia. „Dracula” 
permitea obținerea unor rezultate mai 
eficiente, însă depindea de aprovizionarea 
din exterior. În aceste condiții generalul 
Slim şi americanii au optat pentru atacul 


terestru, astfel încât, deşi s-au făcut 


pregătiri pentru ambele, accentul a fost pus 
pe „Capital”“. 

În pofida dezvoltării extraordinare a 
comunicaţiilor dinspre India şi a 
transformării acesteia într-o bază 
principală, era evident că trebuia făcut mult 
mai mult dacă se dorea o invazie a 
Birmaniei cu adevărat eficientă şi rapidă. 
Principalele probleme erau legate de 
logistică şi nu de tactică. Armata a 14-a a lui 
Slim rămânea însă în continuare tributară 
aprovizionării pe calea aerului, care 
depindea, la rândul ei, de avioanele 


americane de transport. 


43 Vezi şi harta de la pag. 166. 

Aşadar, a doua jumătate a anului 1944 
a avut ca principale obiective dezvoltarea 
forţelor aeriene şi reorganizarea conducerii. 
Câteva dintre cele mai importante 


modificări au constat în trecerea sistemului 


de aprovizionare aeriană sub comanda unui 
cartier general integrat, numit Forţa 
Combatantă de Aprovizionare, şi 
coordonarea serviciilor de informaţii şi de 
desfiinţarea „Forţelor Speciale”. 
Reorganizarea a beneficiat de rechemarea, 
în octombrie, a lui Stilwell din China, la 
insistenţele lui Chian Kai-şi, ca urmare a 
tensionării continue a relaţiilor dintre cei 
doi. Stilwell a fost înlocuit de generalul A.C. 
Wedemeyer în funcţia de Sef al Statului 
Major al lui Chian Kai-şi şi al Armatei 
chineze. În noiembrie, generalul Oliver 
Leese, care comandase Armata a 8-a din 
Italia, a fost numit Comandant-şef al 
Forţelor Aliate Terestre din Asia de sud-est. 

La mijlocul lui octombrie, după ce au 


trecut ploile musonice şi pământul s-a 


uscat, Slim a declanşat înaintarea pe frontul 
central - Operaţiunea „Capital”. În faţă se 
afla Corpul 33 al lui Stopford, care a plecat 
către capătul sudic al văii Kabaw, pentru a 
captura Kalemyo şi Kalewa (la 200 km sud 
de Imphal) şi a stabili un cap de pod peste 
râul Chindwin, lângă Kalewa (obiectiv 
îndeplinit la mijlocul lui decembrie). După 
ce şi-au consolidat forţele prin sosirea 
Corpului 4 (condus acum de generalul 
Messervy), Aliaţii au pornit spre sud-est, 
către Monywa şi Mandalay (aflat la 260 km 
dincolo de Kalewa). 

Înaltul Comandament japonez, care 
trebuia să facă faţă amenințării mult mai 
puternice din partea ofensivei navale 
americane care se apropia de Filipine, nu-şi 


putea permite să trimită o forţă în sprijinul 


Armatei zonale din Birmania, comandată de 
generalul Kimura. Lui Kimura i s-a ordonat 
să reziste pe poziţii pentru a nu le permite 
atacanţilor să deschidă Drumul Birmaniei, 
sau să atace Malaya. Şansele îndeplinirii 
acestei sarcini defensive erau foarte 
scāzute, forțele japonezilor fiind mult 
diminuate ca urmare a ofensivei lor 
prelungite asupra oraşului Imphal. Pe 
frontul central, patru divizii japoneze 
subdimensionate, aparținând Armatei a 15- 
a, cu un total de numai 21.000 de soldați, 
trebuiau probabil să ţină piept la opt sau 
nouă divizii puternice; singura întărire la 
care puteau spera era divizia aflată în sudul 
Birmaniei - deplasarea acesteia însemnând 
însă descoperirea Rangoonului. Deşi o parte 


din forța lui Slim a fost lăsată în urmă în 


vederea proiectatei Operaţiuni „Dracula“, 
acesta se putea baza pe un număr mai mare 
de divizii comparativ cu inamicul, mai 
puternice, care beneficiau de sprijin blindat 
mult mai însemnat, şi de superioritatea 
categorică în spaţiul aerian. Luând în calcul 
toate aceste aspecte, japonezii şi-au dat 
seama că s-ar putea să fie siliţi să se retragă 
din nordul Birmaniei, însă mai sperau să 
poată rezista pe un aliniament care 
acoperea oraşul Mandalay şi câmpurile 
petroliere de la Yenangyaung (aflate la 220 


km sud. Pe râul Irrawaddy). 


În timp ce ofensiva britanică lua 
amploare pe frontul central, operaţiunile 
din zonele Arakanului şi Birmaniei de nord 


au fost încununate de succes. 


Corpul 15 condus de Christison avea ca 
obiectiv, imediat după trecerea musonului, 
să elibereze Arakanul, să ocupe insula 
Akyab (pentru aerodromurile acesteia), şi să 
trimită apoi o parte din trupe în sprijinul 
atacului principal. Pentru îndeplinirea 
obiectivelor sale Christison dispunea de trei 
divizii puternice împotriva a doua divizii 
slabe ale aşa-numitei Armate a 28-a a lui 
Sakurai. Ofensiva britanică a fost 
declanşată la 11 decembrie. La 23 
decembrie a căzut Donbaikul, aflat în vârful 
peninsulei, o săptămână mai târziu 
Rathedaungul, aflat pe malul estic al râului 
Mayu, în timp ce a treia divizie a lui 
Christison curăța valea Kaladanului, adânc 
în interiorul peninsulei. Atacanţii n-au 


întâmpinat opoziţie deoarece japonezii erau 


în plin proces de retragere din Arakan, ceea 
ce a permis o accelerare a planului de 
ocupare a Akyabului. La pătrunderea în 
oraş, la 4 decembrie, britanicii au constatat 
că acesta fusese părăsit. 

Necesitatea amplasării mai multor baze 
aeriene a stat la baza planurilor lui 
Christison de a captura insula Ramree, 
aflată la 110 km în sud. Faptul s-a făcut fără 
probleme la data de 21 decembrie, întrucât 
japonezii se  concentrau pe apărarea 
trecătorilor din munţi de pe cursul inferior 
al râului Irrawaddy, încercând să împiedice 
pătrunderea britanicilor în Birmania 
centrală. Micile grupări din ariergarda 
japoneză au apărat cu vitejie căile de acces 
şi trecătorile până la sfârşitul lui aprilie, 


permiţând astfel armatei slăbite a lui 


Sakurai să se refugieze din Arakan. 
Apărarea tenace a japonezilor a fost 
favorizată şi de faptul că trupele lui 
Christison erau ocupate cu operaţiunea 
„Dracula”, pentru care o mare parte a 
acestora fusese deja retrasă. 

Campania din China n-a mers prea bine 
în anul 1944 pentru forţele lui Chian Kai-şi, 
fapt ce a condus la modificarea deciziilor 
Conferinţei Trident asupra  priorităţii 
aprovizionării pe calea aerului, accentul 
mutându-se de la „Cocoaşa” - întărirea 
forţelor aeriene strategice americane din 
China - la fortificarea Armatei chineze. 

În provincia Yunnan, ofensiva a 12 
divizii chineze fusese oprită de o singură 
divizie japoneză, deşi raportul de forţe era 


de 1 la 7 în defavoarea acesteia din urmă. 


Pe frontul nordic din Birmania, forţele 
lui Stilwell - alcătuite în mare parte din 
chinezi - au progresat foarte puţin în timpul 
primăverii (în faţa celor trei divizii slabe ale 
Armatei a 33-a de sub comanda lui Honda), 
în efortul lor de a trece prin Myitkyina şi de 
a ataca flancul nordic al Drumului 
Birmaniei. Toamna, chindiţii epuizați au fost 
înlocuiţi de Divizia 36 indo-britanică, în 
ciuda faptului că majoritatea diviziilor 
chinezeşti au fost retrase pentru a face faţă 
ofensivei japoneze în China. De asemenea, 
înlocuirea lui Stilwell cu Wedemeyer, cât şi 
numirea în subordinea acestuia pe funcţia 
de Comandant al Zonei Nordice de Luptă - 
a generalului Sultan, un alt proaspăt 
comandant american, au avut efecte 


pozitive. 


În decembrie, forţele lui Sultan şi, nu în 
ultimul rând, cele două divizii chinezeşti 
rămase, au reuşit să grăbească şi să forţeze 
înaintarea; trupele slăbite ale lui Honda au 
fost silite să bată în retragere - către sud- 
vest, spre Mandalay. Până la mijlocul lui 
ianuarie această porţiune central-vestică a 
„Drumului Birmaniei” a fost curățată de 
japonezi, iar până în aprilie întregul „drum”, 
din Mandalay şi până în China, a fost 


redeschis. 


La jumătatea lunii noiembrie 1944, 
Corpul 33 de sub comanda lui Stopford a 
realizat un cap de pod peste Chindwin, iar 
Corpul 4 condus de Messervy a pornit apoi 
ofensiva către est, în câmpia Shwebo- 


Mandalay. La Banmauk (la nord-vest de 


Indaw) acesta s-a unit cu Divizia 36 care 
reuşise să ajungă în sud până la Indaw şi 
Katha, de pe Irrawaddy. Neîntâmpinând 
rezistenţă, englezii au dedus că japonezii se 
retrăgeau din câmpia Shwebo pentru a se 
regrupa pe poziţiile de lângă Mandalay, pe 
Irrawaddy. În această ipoteză speranţele lui 
Slim de a-i încercui şi a-i zdrobi pe acest 
teren relativ deschis folosind forțele 
blindate, artilerie şi avioanele s-au 
spulberat, încât Slim a fost nevoit să-şi 
revadă planurile. În timp ce Corpul 33 (cu 
echivalentul a patru divizii) condus de 
Stopford forța înaintarea spre Mandalay 
dinspre nord, pentru a cuceri punctele de 
traversare din zonă peste Irrawaddy, Corpul 
4 (echivalentul a trei divizii) urma să 


avanseze spre sud, din Kalemyo, de-a lungul 


văii Myittha, cât putea de prudent; o dată 
ajuns la Gangaw, trebuia să se îndrepte 
către sud-est, pentru a reuşi un punct de 
trecere peste cursul inferior al râului 
Irrawaddy lângă  Pakokku, în vederea 
ridicării unei bariere strategice în apropiere 
de  Meiktila, de-a  curmezişul spatelui 
forţelor japoneze care ocupau Mandalayul. 
În acest fel retragerea acestora spre sud, 
către Rangoon, cât şi posibilitatea de a 
primi provizii din acest oraş deveneau 
imposibile. Întregul succes al planului de 
încercuire de pe frontul central depindea de 
soluţionarea problemelor logistice şi, mai 
ales, de o aprovizionare corespunzătoare pe 
calea aerului. 

La începutul anului 1945, în timp ce 


Corpul 4 se pregătea de înaintarea în 


adâncime pe flanc, Corpul 33, condus de 
Stopford, şi-a continuat înaintarea spre sud 
pentru a asedia Mandalayului. Până la 10 
ianuarie au fost ocupate Shwebo, apoi 
Monywa (de pe Chindwin), până în 22; o 
divizie a lui Stopford asigurase deja 
punctele de traversare peste Irrawaddy, 
între 80 - 110 km la nord de Mandalay - 
alcătuind astfel o triplă direcţie de înaintare 
şi ameninţare. 

Cu excepţia unui detaşament lăsat în 
faţa Mandalayului, japonezii s-au retras pe 
malul estic al râului Irrawaddy. 

Noul plan al lui Slim a funcţionat 
aproape perfect. Ocuparea Kahalei (lângă 
Pakokku) de către Messervy la 10 februarie 
a constituit semnalul începerii operaţiei. Pe 


data de 14, divizia sa de avangardă a 


câştigat un cap de pod lângă Nyaunga, la 
sud de Pakokku, unde trupele de naţionalişti 
indieni care apărau zona au fost învinse 
rapid. Forţa de atac comandată de generalul 
Cowan, Divizia 17 specială motorizată plus 
o brigadă de tancuri a străbătut apoi zona şi 
a ocupat Taungtha la data de 24, ajungând 
în suburbiile Meiktilei în ziua de 28. Cowan 
a fost izolat pentru scurt timp de un 
detaşament japonez care a reocupat 
Taungtha; susținut efectiv de aprovizionarea 
aerianā, el a reuşit så captureze Meiktila la 
3 martie, după lupte care au durat două 
zile. Cowan s-a străduit în continuare să 
păstreze inițiativa şi să mențină starea de 
confuzie creată în rândurile japonezilor, 
printr-o serie de raiduri agresive în mai 


multe direcţii, organizate de mici coloane 


de infanterie, sprijinite de tancuri. 

Japonezii se găseau într-o situaţie 
critică - strâns încercuiți în jurul 
Mandalayului şi cu căile de comunicaţie 
strangulate, într-o cumplită inferioritate 
numerică pe uscat şi lipsiţi în bună măsură 
de acoperire aeriană. Chiar şi în aceste 
condiţii ei au opus o rezistenţă dârză. 
Atacurile repetate asupra Fortului Dufferin, 
poziţia-cheie japoneză din Mandalay, au fost 
respinse. Japonezii au lansat O 
contraofensivă disperată în zona Meiktilei 
pentru a-şi elibera căile de comunicaţii. 
Două divizii au încercat să-şi croiască drum 
spre nord, iar o a treia să se apropie dinspre 
Mandalay; toate trei se aflau acum sub 
comanda Armatei a 33-a a lui Honda, care 


se retrăsese de pe frontul de nord şi de pe 


„Drumul Birmaniei”. La mijlocul lunii martie 
această bătălie a ajuns într-o fază critică, 
însă spre sfârşitul lunii contraofensiva 
japoneză a fost definitiv înfrântă. La data de 
20 martie Stopford reuşise, cu greu, să 
captureze Fort Dufferin şi oraşul Mandalay. 
Intuind că se găsea într-o situaţie fără 
ieşire, Armata a 15-a japoneză a renunţat la 
încercările de a păstra Mandalayul şi s-a 
retras către sud. Birmania centrală se afla 
acum în mâinile britanicilor, iar calea către 
Rangoon era deschisă. Cele două Corpuri 
britanice au avut aproape 10.000 de oameni 
- morţi şi răniţi - în aceste săptămâni de 
lupte; pierderile japoneze au fost însă mult 
mai grele - aproximativ o treime din forţele 
lor şi aşa slăbite. Mai gravă pentru japonezi 


a fost pierderea materială suferită cu ocazia 


retragerii lor spre est, către dealurile Shan, 
pe căi ocolitoare. 

Rangoonul le era acum oferit pe tavă 
britanicilor, dar aceştia trebuiau să ajungă 
urgent acolo deoarece se apropia musonul, 
iar avioanele de aprovizionare americane 
urmau să fie retrase din Birmania şi trimise 
în ajutorul Chinei la începutul lui iunie. 
Rangoonul se află la aproape 500 km de 
Meiktila şi întregul sistem de aprovizionare 
al Armatei a 14-a a lui Slim, deja mult prea 
extins, era în pericol de a se prăbuşi dacă 
nu se găsea urgent un port din sudul 
Birmaniei, care să compenseze retragerea 
avioanelor de transport americane şi să 
ofere acestei armate o alternativă de 
aprovizionare, pe mare. În ziua de 3 aprilie, 


Mountbatten a hotărât ca lansarea 


operaţiunii „Dracula” să se facă la începutul 
lunii mai, ca o măsură suplimentară în cazul 
în care armata lui Slim n-ar fi ajuns la timp 
în Rangoon. „Dracula” trebuia pus în 
practică de o divizie a Corpului de armată 
condus de Christison, împreună cu un 
regiment de tancuri mijlocii şi un batalion 
de paraşutişti Gurkha. 

Potrivit planului lui Slim, Corpul 4 de 
sub comanda lui Messervy urma să dezvolte 
înaintarea de la Mandalay şi Meiktila spre 
sud, deplasându-se de-a lungul drumului şi 
a căii ferate principale; Corpul 33 al lui 
Stopford trebuia să coboare de-a lungul 
ambelor maluri ale râului Irrawaddy, 
depinzând de aprovizionarea asigurată prin 
transportul pe apă. În ceea ce priveşte 


Corpul condus de Messervy, acesta 


beneficia de aprovizionare pe calea aerului. 

Japonezii sperau să poată păstra 
poziţiile aflate de-a lungul râului cu ajutorul 
Armatei a 28-a care urma să sosească de la 
Arakan; resturile celorlalte două armate 
japoneze ar fi trebuit să facă faţă forţelor lui 
Messervy. Dar, rămăşiţele celorlalte două 
armate nu mai erau capabile să lupte. 
Concomitent, Divizia 5, păstrată iniţial 
rezerva trupelor lui Slim, a forţat înaintarea 
şi, la 14 aprilie, a ocupat Yamethinul, aflat 
la aproximativ 65 km sud de Meiktila. De 
asemenea, Corpul 33 sub conducerea lui 
Stopford a înaintat în josul râului 
Irrawaddy; şi la 3 mai divizia din avangardă 
a ajuns la Prome, situat la jumătatea 
drumului spre Rangoon, în timp ce Armata a 


28-a japoneză era blocată în „gâtul de 


sticlă” de pe malul vestic al râului. După un 
început mai lent, vârful de lance al forţelor 
lui Messervy a accelerat ritmul înaintării pe 
drumul principal la 22 aprilie şi a ajuns la 
Toungoo (situat la acelaşi nivel cu Prome), 
unde a împrăştiat capul coloanei formate 
din rămăşiţele Armatei a 15-a japoneză care 
se retrăgea printre dealurile Shan. Celelalte 
rămăşiţe ale armatelor japoneze se aflau la 
160 km mai în spate. O săptămână mai 
târziu vârful de lance al lui Messervy a 
ajuns la Kadok, aflat la 145 km de Toungoo 
şi la numai 110 km de Rangoon. Aici au 
întâmpinat o rezistenţă dârză din partea 
japonezilor, care încercau să menţină 
deschisă o cale de legătură către est, prin 
Thailanda. Rezistenţa a fost înfrântă în 


câteva zile, dar a reuşit să-i priveze pe 


oamenii lui Messervy de gloria de a elibera 
Rangoonul, deoarece la 1 mai a fost lansată 
operaţiunea „Dracula” - printr-o acţiune de 
paraşutare la gura râului Rangoon, alături 
de debarcări pe ambele maluri ale acestuia. 
Auzind că japonezii începuseră deja 
evacuarea oraşului Rangoon, întreagă forță 
s-a reîmbarcat, a pornit în susul râului şi a 
intrat în oraş chiar a doua zi. În dimineața 
de 6 mai s-au întâlnit cu primele trupe ale 
lui Messervy, care soseau dinspre Kadok şi 
Pegu. Eliberarea Birmaniei era acum într- 
adevăr completă. 

Lipsa rezistenței japoneze din ultimele 
stadii ale campaniei s-a datorat mai ales 
faptului că aceştia şi-au retras grosul 
forțelor aeriene şi navale pentru a face faţă 


pericolului sporit pe care îl reprezenta 


înaintarea americană din Pacific. Împotriva 
a peste 800 de avioane de luptă ale Aliaților 
(650 de bombardiere şi 177 de avioane de 
vânătoare) japonezii nu au putut ridica 
decât 50 de avioane învechite. 
Impetuozitatea înaintării britanice a fost 
posibilă şi datorită avioanelor americane de 
transport care le-au asigurat 


aprovizionarea. 


Capitolul 35 


Contraofensiva lui Hitler din Ardeni 


La 15 decembrie 1944 Montgomery i-a 
scris o scrisoare lui Eisenhower în care îşi 
exprima dorinţa de a-şi petrece Crăciunul 
acasă înainte de a lansa marea ofensivă de 
pe Rin. În acelaşi plic a trimis şi un cec de 
cinci lire sterline, sumă pe care Eisenhower 
pusese pariu, cu un an înainte, susţinând că 
războiul avea să se sfârşească până la 
Crăciunul anului 1944**. Această glumă era 
cam lipsită de tact întrucât, cu numai două 
săptămâni înainte - într-o scrisoare care l-a 
înfuriat pe Ike - Montgomery criticase 
strategia acestuia şi faptul că Germania nu 


fusese înfrântă, mergând până la a sugera 


44 Butcher: My Three Years with Eisenhower, p. 722. 


că Eisenhower ar face bine să predea 
comanda executivă”. 

Dând dovadă de o răbdare exemplară, 
Eisenhower s-a decis să privească această a 
doua scrisoare drept o glumă şi fără intenţii 
ascunse. În răspunsul din 16 decembrie, el 
îi spunea lui Montgomery: „Mai am încă 
nouă zile la dispoziţie şi, chiar dacă se pare 
că vei avea cinci lire în plus de Crăciun, nu 
le vei primi decât la termen”. 

Niciunul dintre cei doi şi nici 
comandanții din subordinea lor nu se 
aşteptau ca inamicul să le mai poată da 
peste cap planurile ofensive. Estimarea lui 
Montgomery din acea zi asupra situaţiei de 
moment, care a parvenit trupelor lui din 


Grupul 21 de armate, arăta confidenţial că: 


45 Ibidem, p. 718. 


„Inamicul desfăşoară în prezent o campanie 
defensivă pe toate fronturile; starea 
acestuia nu-i permite organizarea unor 
operații ofensive importante”. Bradley, 
comandantul Grupului 12 de armate 
împărtăşea aceeaşi părere. 

Chiar în dimineaţa zilei de 16 
decembrie, inamicul a lansat însă o 
puternică ofensivă care a răsturnat 
calculele comandanților forţelor aliate. 
Atacul a fost declanşat asupra sectorului în 
care se afla Armata 1 americană, în Ardeni, 
o zonă colinară împădurită în care forţele 
americane fuseseră subţiate pentru a putea 
concentra o forţă cât mai mare pe 
principalele căi de acces în Germania. 
Considerând Ardenii improprii unui atac, 


americanii înclinau să creadă că şi germanii 


gândesc la fel. Şi totuşi cu patru ani în urmă 
declanşaseră aici nemţii „Blitzkrieg” - 
războiul-fulger - care spulberase frontul 
aliat în 1940 şi care dusese la prăbuşirea 
Occidentului. Este ciudat cum comandanții 
forţelor aliate din anul 1944 nu s-au gândit 
nicio clipă că Hitler va încerca din nou să 
atace prin surprindere şi să obţină o victorie 
în acel sector. 

Vestea declanşării atacului a ajuns cu 
greu la Cartierele Generale aflate în spatele 
frontului şi care au reacţionat lent. Abia 
după-amiaza târziu veştile au parvenit la 
SHAEF, Cartierul General al lui Eisenhower 
de la Versailles; acesta tocmai discuta cu 
Bradley următorii paşi ai ofensivei. Bradley 


a recunoscut cu sinceritate că a 


desconsiderat atacul german“, pe care l-a 
apreciat drept unul menit să-i întârzie lui 
ofensiva. Eisenhower spune că „a fost 
imediat convins că acesta nu era numai un 
atac local”. Cert este însă faptul că cele 
două divizii păstrate ca rezervă de SHAEF 
nu au fost mobilizate pentru a pleca la faţa 
locului decât în seara zilei următoare, la 17 
decembrie. Până atunci frontul subţire din 
Ardeni - unde patru divizii ale Corpului 8 
condus de generalul Middleton apărau o 
fâşie lată de 130 km - a fost străpuns pe o 
lăţime mare de atacul a 20 de divizii 
germane, din care şapte de tancuri, având 
în componenţă aproape 1.000 de tancuri şi 


autotunuri. 


46 Bradley, A Soldier's Story, p. 455. 
47 Eisenhower, Crusade Europe, p. 342. 

Întorcându-se la Cartierul său General 


Luxemburg şi găsindu-şi şeful de stat 


major analizând mirat harta din sala de 


război, Bradley a exclamat: „De unde naiba 


a găsit ticălosul ăsta atâtea forţe?" 
Situaţia era mai gravă chiar decât 
apreciaseră cei de la cartierul său general. 
Vârfurile de lance blindate înaintaseră deja 
peste 30 km, un grup de tancuri ajungând 
chiar la Stavelot. Inițial comandantul 
Armatei 1 americane, Hodges, nu dăduse 
nici el importanţă atacului german, ci 
insistase chiar să continue ofensiva asupra 
barajelor de pe Roer, aflate mai departe, 
către nord. Abia în dimineaţa zilei de 18 s-a 
dezmeticit şi a realizat gravitatea situației 
aflând că nemții trecuseră prin Stavelot şi 
erau aproape de propriul său Cartier 
General de la Spa. În consecință, a hotărât 
retragerea Cartierului General într-o zonă 


mai sigură. 

Reacţia lentă a Înaltului Comandament 
faţă de gravitatea situaţiei s-a datorat în 
bună măsură întârzierii cu care acesta a 
primit informaţiile. Aceasta s-a datorat în 
mare parte infiltrării de trupe germane de 
comando care, deghizate, au pătruns prin 
breşa frontului şi au tăiat multe din liniile 
telefonice care asigurau legătura dintre 
Cartierele Generale retrase şi linia 
frontului, fapt ce a creat o stare de confuzie. 

Nimic nu explică însă orbirea de care a 
dat dovadă Înaltul Comandament față de 
posibilitatea unui contraatac german în 
Ardeni. Serviciul aliat de informaţii ştia încă 
din octombrie că mai multe divizii de 
tancuri au fost retrase de pe linia frontului 
pentru a le reface capacitatea de luptă în 


vederea unor noi operaţii, şi că toate 


fuseseră grupate în nou-formata Armată a 
6-a SS de tancuri. La începutul lunii 
decembrie se raportase că, după ce părăsise 
zona Roer-ului de la vest de Koln, Cartierul 
General al Armatei a 5-a de tancuri 
germane se mutase la sud de Coblenz. În 
plus, s-au observat formaţiuni de tancuri 
îndreptându-se către Ardeni - şi divizii de 
infanterie nou-formate pe aliniamentul de 
acolo. Apoi, pe 12 şi 13 decembrie, au sosit 
rapoarte despre două vestite divizii speciale 
„Blitz” (Grossdeutschland şi 116 tancuri) 
care sosiseră în zona „liniştită” a Ardenilor, 
iar pe 14 se aflase că echipament pentru 
construcţia de poduri era deplasat către 
râul Our, care acoperea jumătatea sudică a 
frontului american din Ardeni. Încă din 4 


decembrie un soldat german luat prizonier 


în acest sector mărturisise că în zonă se 
pregătea un atac masiv; relatările acestuia 
au fost confirmate de cele ale altor japonezi 
în zilele următoare. Aceştia au declarat 
chiar că atacul urma să aibă loc în 
săptămâna dinaintea Crăciunului. 

Cum de aceste semnale, atât de 
semnificative, nu s-au bucurat de atenţia 
cuvenită? Şeful Serviciului de informaţii al 
Armatei 1 nu era în relaţii tocmai cordiale 
cu şeful operaţiilor şi nici cu şeful 
Serviciului de informaţii al Grupului de 
Armate, care-l priveau ca pe un alarmist 
înclinat să strige prea uşor „Lupul!”” De 
altfel, nici măcar acesta nu reuşise să pună 
cap la cap informaţiile primite şi să tragă 


nişte concluzii clare, aceasta în timp ce 


49 Bradley, A Soldier's Story p. 464. 


iminent-ameninţatul Corp 8 formulase 
părerea periculos de falsă cum că rotația 
diviziilor inamice de pe frontul din fața sa 
era mai degrabă o ocazie ca nemții să poată 
oferi diviziilor noi şansa dobândirii 
experienței de linia întâi, înainte de a fi 
folosite pe alte fronturi, fapt ce „indica 
dorința acestuia de a păstra şi în continuare 
acest sector liniştit şi inactiv”. 

Pe lângă lipsa prezentării unei imagini 
clare a forţei de atac din partea Serviciului 
de informaţii, evaluarea eronată a şefilor 
armatei aliate se pare că s-a datorat altor 
patru cauze. Aceştia se aflau în ofensivă de 
atâta vreme, încât cu greu îşi puteau 
imagina un inamic care să preia iniţiativa. 
Erau atât de îndoctrinaţi cu lozinca militară 


„atacul e cea mai bună apărare” încât 


deveniseră primejdios de siguri că, dacă vor 
continua să atace neîntrerupt, inamicul nu 
va fi în stare de o contraofensivă serioasă. 
Fi şi-au imaginat că o eventuală 
contraofensivă, dacă s-ar fi declanşat, ar fi 
vizat înaintarea aliată către Koln şi centrele 
industriale din bazinul Ruhr. Aliaţii s-au 
bazat pe metodele ortodoxe şi pe prudenţa 
armatei germane, dovedite de aceasta, de 
când Hitler îl numise din nou pe veteranul 
feldmareşal Rundstedt, trecut de şaptezeci 
de ani, în postul de comandant suprem în 
vest. 

Aliaţii se  înşelaseră în aprecierea 
acestor factori; efectul înşelător al primilor 
trei a fost multiplicat prin asumarea eronată 
a celui din urmă. Rundstedt nu a avut nicio 


legătură cu contraofensiva, în afară de una 


nominală, chiar dacă Aliaţii au numit-o 
„ofensiva lui Rundstedt”, fapt care l-a 
deranjat pe acesta chiar mai mult decât pe 
Aliați. Rundstedt nu numai că nu fusese de 
acord cu operaţiunea, dar s-a mai şi spălat 
pe mâini, lăsându-şi subordonații să se 
ocupe de conducerea atacului cum ştiau ci 
mai bine, transformându-şi propriul cartier 
general într-un fel de oficiu poştal pentru 
instrucţiile Fuhrerului. 

Ideea, decizia şi planul strategic îl 
aparţineau în totalitate lui Hitler. Conceptul 
era strălucit şi ar fi putut avea un succes 
fantastic dacă ar mai fi existat suficiente 
resurse şi forţe disponibile, care să asigure 
şanse raţionale de atingere a înaltelor 
obiective stabilite. Senzaţionalul succes de 


debut s-a datorat în bună măsură noii tactici 


puse la punct de tânărul general Hasso 
Manteuffel - cel pe care Hitler tocmai îl 
avansase la vârsta de numai patruzeci şi 
şapte de ani, de pe postul de comandant de 
divizie, la cel de comandant de armată. 
Succesul s-a datorat şi puternicului efect 
paralizant pe care l-a avut ideea pe 
jumătate realizată a lui Hitler - deschiderea 
căii spre victorie asupra Aliaților, cu 
milioanele de soldaţi ai acestora, prin 
utilizarea temerară a câteva sute de 
oameni. Hitler a făcut apel la încă una din 
descoperirile sale, Otto Skorzeny, în vârstă 
de treizeci şi şase de ani, cel pe care-l 
trimisese cu un an în urmă într-un raid cu 
planoare pentru a-l elibera pe Mussolini 
dintr-o închisoare aflată în vârf de munte. 


Ultima sclipire de geniu a lui Hitler a 


primit numele de cod „Operaţiunea Greif” - 
cuvântul german care desemnează creatura 
mitologică grifonul. Numele era bine ales, 
întrucât efectul acţiunii urma să fie crearea 
unei imense şi alarmante păcăleli în spatele 
liniilor Aliaților. 

Pe hârtie, planul prevedea două etape 
care reprezentau o versiune strategică 
modernă a „Calului Troian”. Într-o primă 
etapă, o companie de trupe de comando ai 
cărei membri vorbeau limba engleză, şi 
erau îmbrăcaţi în uniforme americane de 
infanterie peste cele germane, deplasându- 
se cu jeep-uri americane, urmau să dea 
năvală în grupuri restrânse imediat ce 
frontul era străpuns. Sarcina lor era să 
întrerupă legăturile telefonice, să 


redirecţioneze semnele de circulaţie pentru 


a-i deruta pe americani, să agaţe banderole 
roşii care indicau faptul că drumurile sunt 
minate şi să creeze confuzie prin orice alte 
mijloace disponibile. În a doua etapă, o 
întreagă brigadă de tancuri, purtând 
însemne americane, trebuia să pătrundă 
prin breşa nou-creată pentru a pune 
stăpânire pe podurile de peste Meuse. 

Acest al doilea val nu a mai pornit 
niciodată. Grupul german de armate nu a 
reuşit să facă rost de numărul necesar de 
tancuri şi camioane americane, restul fiind 
completat cu vehicule germane camuflate. 
Din această cauză, germanii au trebuit să 
fie mult mai prevăzători şi să aştepte o 
ocazie favorabilă; cum nicio penetrare clară 
a frontului nu a avut loc în sectorul de nord, 


acolo unde aştepta această divizie, 


înaintarea s-a amânat, pentru ca în final să 
fie abandonată. 

Primul val a înregistrat un deosebit 
succes şi a depăşit cele mai optimiste 
aşteptări. În jur de 40 de jeep-uri au reuşit 
să pătrundă şi să-şi ducă la îndeplinire 
sarcinile creând confuzie. Opt dintre ele s- 
au înapoiat neatinse din misiune. Celelalte, 
care au căzut în mâinile americanilor, le-au 
dat acestora şi mai multă bătaie de cap - 
făcându-i să presupună că numeroase astfel 
de bande de sabotori bântuiau nestingherite 
în spatele frontului. Un prim rezultat s-a 
concretizat într-un imens blocaj al traficului 
pentru căutarea sabotorilor; sute de soldaţi 
americani care n-au fost capabili să dea 
răspunsuri satisfăcătoare  patrulelor de 


cercetare au fost arestaţi. Bradley însuşi 


povesteşte: 


„O jumătate de milion de soldaţi s-au 
jucat între ei de-a şoarecele şi pisica ori de 
câte ori s-au întâlnit pe drum. Nici gradul şi 
nici actele doveditoare ori protestele nu-l 
scuteau pe drumeţ de inchiziţia care-l 
întâmpina la fiecare intersecţie. De trei ori 
mi s-a ordonat, de către soldaţi vigilenţi, să 
demonstrez că eram cine pretindeam a fi. 
Prima oară a trebuit să identific oraşul 
Springfield drept capitală a Illinoisului, în 
timp ce cel care-mi punea întrebări sugera 
că aceasta ar fi Chicago; a doua oară a 
trebuit să indic poziţia apărătorului la 
grămadă; a treia oară mi s-a cerut să-l 
numesc pe soţul de atunci al unei blonde pe 


nume Betty Grable. Habar n-am avut, însă 


santinela nu m-a oprit. Încântat că m-a 
încurcat, acesta m-a lăsat totuşi să trec mai 


departe””. 


Situaţia era şi mai dificilă pentru 
ofiţerii britanici de legătură sau pentru cei 
veniţi în vizită care nu cunoşteau 


răspunsurile la astfel de întrebări-test. 


În data de 19 un prizonier a declarat la 
interogatoriu că unele grupuri de jeep-uri 
aveau misiunea de a-l asasina pe 
Eisenhower şi pe alţi înalţi comandanţi 
militari. Acest zvon nefondat a circulat prin 
tabăra de pregătire a trupelor de comando 
germane înainte ca acestea să afle misiunea 


lor adevărată. Când informaţia a ajuns la 

Cartierul general al Aliaților, a produs o 
adevărată panică în rândurile serviciului de 
pază, care a extins raza paralizantelor 
precauţii înapoi, până la Paris - menţinând 
această stare pe parcursul a zece zile. 
Consilierul naval al lui Eisenhower, 
căpitanul Butcher, consemnează în jurnalul 


său pe data de 23: 


„Azi am fost la Versailles şi l-am întâlnit 
pe Ike. A devenit prizonierul poliţiei noastre 
de protecţie şi este supărat şi enervat de 
restricționarea mişcărilor sale. Sunt tot felul 
de paznici, unii cu mitraliere, în jurul casei, 
iar el trebuie să se deplaseze către şi 
dinspre birou încadrat de garda de corp şi 


urmărit uneori de un paznic înarmat la 


volanul unui jeep””. 


Şi germanii au suferit din plin de pe 
urma problemelor create de ei înşişi, ca şi 
din cauza suprasolicitării resurselor în 
vederea îndeplinirii ţelurilor excesiv de 
ambiţioase ale lui Hitler, care în domeniul 
planificării la scară largă se lăsase purtat de 
imaginaţia sa. 

Proiectul a fost bine rezumat de 


Manteuffel”2: 


„Planul ofensivei din Ardeni a fost pus 
la punct în întregime de către OKW - 


Comandamentul suprem al Wehrmachtului 


51 Butcher, My Three Years with Eisenhower, p. 727—729. 

52 Imediat după terminarea războiului am avut ocazia să interoghez o 
serie de înalţi comandanţi germani şi să analizez cu aceştia 
operaţiunile în detaliu, pe hartă; acolo unde e cazul folosesc citate 
reprezentative din declaraţiile acestora, nu înainte de a le fi verificat 
prin alte dovezi ulterioare. 


(Cartierul general al lui Hitler) - şi ne-a fost 
remis cu laconica şi indiscutabila menţiune 
„ordin de la Fuhrer”. Obiectivul fixat era 
obţinerea unei victorii decisive în vest, prin 
aruncarea în luptă a doua armate de tancuri 
- a 6-a, comandată de Dietrich şi a 5-a, 
aflată sub comanda mea. A 6-a urma sa, 
lovească pe direcţia nord-vest, peste Meuse, 
între Liege şi Huy, şi să se îndrepte apoi 
spre Anvers. Ea deţinea rolul principal şi 
avea forţa cea mai mare. Armata mea urma 
să înainteze pe o linie mai ocolită, să 
traverseze râul Meuse între Namur şi 
Dinant, apoi să forţeze înaintarea către 
Bruxelles - pentru a acoperi flancul... 
Obiectivul întregii ofensive viza obligarea 
armatei britanice de a se retrage de pe 


continent, prin  retezarea căilor de 


aprovizionare de la bazele sale”*5. 


Hitler şi-a imaginat că prin producerea 
acestui al doilea Dunkerque, Marea Britanie 
avea să se retragă definitiv din război, iar el 
să obţină un respiro pentru a-i putea ţine în 
loc pe ruşi şi a ajunge la o remiză în est. 

Planul i-a fost prezentat lui Rundstedt 
şi Comandantului executiv al grupului de 
armate, feldmareşalul Model, la sfârşitul 
lunii octombrie.  Descriindu-şi reacţiile, 


Rundstedt povesteşte: 


„Mă aflam într-o stare de incertitudine. 
Hitler nu mă consultase în legătură cu 
posibilităţile. Pentru mine era evident că 


forţele disponibile sunt mult prea mici 


53 Liddell Hart, The Other Side Hill, p. 446-7. 


pentru un plan atât de ambițios. Model a 
fost şi el de aceeaşi părere. De fapt, niciun 
soldat nu considera posibilă îndeplinirea 
obiectivului planificat, atingerea Anversului. 
Eu aflasem demult că este inutil să obiectezi 
în faţa lui Hitler referitor la posibilităţi, 
indiferent în ce domeniu. După ce m-am 
consultat cu Model şi cu Manteuffel, am 
considerat că unica noastră speranţă de a-l 
determina pe Hitler să renunțe la 
obiectivele sale era să-i prezint o alternativă 
mai practică şi care să-l atragă. Această 
propunere se referea la o ofensivă de mai 
mică amploare, cu scopul penetrării 


poziţiilor aliate din jurul Aachenului””. 


Hitler a respins însă acel plan mult mai 


54 Liddell Hart, The Other Side of the Hill, p. 447. 


modest şi a insistat pe ideea sa iniţială. 
Pregătirile s-au făcut în cea mai mare taină. 


Manteuffel povesteşte: 


„Toate diviziile Armatei mele a 5-a de 
tancuri erau pregătite, dar au fost 
menținute pe poziţii aflate la distanţă între 
ele, într-o zonă care se întindea de la Trier 
până la Krefeld; astfel încât spionii, ori 
populaţia civilă, să nu aibă nici cea mai 
mică idee despre scopul acţiunii. Oamenii 
au fost informaţi că erau ţinuţi în stare de 
alertă pentru a face faţă atacului aliat 
asupra Kolnului. Doar un număr restrâns de 
ofiţeri din statul major cunoşteau scopul.” 

Armata a 6-a de tancuri a fost grupată 


în zona dintre Hanovra şi Weser, chiar mai 


55 Ibidem, p. 449. 


retrasă. Diviziile acestor armate au fost 
retrase de pe aliniament pentru a se odihni 
şi a fi reechipate. În mod ciudat, Sepp 
Dietrich nu a fost informat decât foarte 
târziu despre misiunea care-l aştepta şi nu a 
fost consultat în legătură cu obiectivul pe 
care-i avea de îndeplinit. Majoritatea 
comandanților de divizii a fost informată 
abia cu câteva zile înainte de declanşarea 
atacului, în cazul Armatei a 5-a, a lui 
Manteuffel, aceasta a ajuns pe poziţiile de 
pornire în trei nopţi. 

Camuflajul strategic a sporit 
eficacitatea clementul surpriză, dar secretul 
intern al operaţiunii a costat destul de mult, 
mai ales în cazul Armatei a 6-a de tancuri. 
Comandanții care au fost informaţi târziu n- 


au avut suficient timp la dispoziţie pentru a 


studia problemele, pentru a organiza 
recunoaşteri în teren şi pentru a-şi 
desăvârşi pregătirile. Drept urmare, o serie 
de amănunte au fost trecute cu vederea şi 
au generat numeroase piedici după 
începerea atacului. Hitler pusese la punct 
planurile de detaliu în cartierul său general, 
împreună cu Jodl, considerând că aceasta 
era suficient pentru ducerea planului la bun 
sfârşit. El nu a acordat nicio atenţie 
condiţiilor locale sau problemelor 
individuale ale  executanţilor. Hitler a 
manifestat acelaşi optimism exagerat şi în 
ceea ce privea necesităţile forţelor angajate. 

Rundstedt remarca: „Nu existau 
întăririle necesare, şi nici provizii sau 
muniții; chiar dacă numărul diviziilor de 


tancuri era mare, cel al tancurilor era 


scăzut. În bună măsură forţa lor exista doar 
pe hârtie”. 
Cel mai acut se simţea lipsa 


carburanţilor. Manteuffel scria: 


„Jodl ne-a asigurat că vom beneficia de 
suficient combustibil pentru a atinge 
capacitatea maximă de luptă şi a ne susţine 
pătrunderea. Această asigurare s-a dovedit 
lipsită de temei. O parte a erorii provenea 
din faptul că OKW folosise o bază 
matematică, stereotip, de calcul a 
cantităţii de carburant necesare deplasării 
unei divizii pe o distanţă de 100 km. 


Experienţa din Rusia mă învățase că era 


56 Acelaşi lucru este susţinut şi în Istoria Oficială a Statelor Unite, 
alcătuită de dr. Hugh Cole, care situează totalul de tancuri ale unei 
divizii gemiane de tancuri în medie la nouăzeci până la o sută - adică 
jumătate din forţa unei divizii americane. Aceasta pune într-o lumină 
mai complexă afirmaţia Aliaților de la acea dată, conform căreia, după 
numărul de divizii, aceasta a reprezentat cea mai mare concentrare de 
tancuri din război. 


necesară o cantitate dublă în condiţii de 
luptă. Jodl n-a putut înţelege una ca asta. 
Luând în calcul şi dificultăţile 
suplimentare, normale pentru perioada de 
iarnă şi pentru o zonă atât de dificilă 
precum cea a Ardenilor, i-am comunicat 
personal lui Hitler că ar trebui să ni se 
asigure o cantitate de cinci ori mai mare de 
combustibil faţă de necesarul standard. 
După ce ofensiva fost lansată, ni s-a 
asigurat doar o dată şi jumătate din 
necesarul standard. Mai mult, o mare parte 
din carburant se afla prea departe în urmă, 
în coloane mari de camioane aflate pe malul 
de est al Rinului. Imediat după ridicarea 
ceţii, când Aliaţii au trecut la acţiune, 


transportul acestuia a fost grav 


perturbat””. 

Trupele germane, care nu cunoşteau 
toate aceste deficiențe, îşi păstrau 
încrederea în Hitler şi în asigurările 
acestuia că vor obţine victoria. Rundstedt a 
declarat: „Moralul trupelor participante era 
uimitor de ridicat la declanşarea ofensivei. 
Oamenii credeau în posibilitatea victoriei, 
spre deosebire de comandanții supremi, 
care cunoşteau realitatea”. 

Rundstedt s-a retras după ce Hitler a 
refuzat planul „mai mic” avansat de acesta. 
El i-a lăsat pe Model şi Manteuffel, care 
aveau mai multe şanse de a-l influenţa pe 
Hitler, să lupte pentru unele schimbări în 
plan, ceea ce reprezenta concesia supremă 


pe care Hitler accepta s-o ia în calcul. 

Rundstedt a participat numai formal la 
conferinţa finală, ţinută pe 12 decembrie la 
cartierul său general de la Ziegenberg, 
lângă Bad Nauheim. Hitler a fost prezent şi 
a controlat toate procedurile. Cât priveşte 
modificările de ordin tehnic şi 
îmbunătățirile tactice, acestea sunt descrise 
foarte colorat în povestirile lui Manteuffel - 
care sunt confirmate de dovezi descoperite 
ulterior în surse documentare şi de altă 
natură: 

„La vederea ordinelor lui Hitler pentru 
ofensivă am fost uluit să descopăr că 
acestea cuprindeau până şi metodele şi 
sincronizarea atacului. Artileria urma să se 
dezlănțuie la ora 7,30 dimineaţa, iar asaltul 
infanteriei la ora 11. Între aceste două 


repere orare, Luftwaffe trebuia să 


bombardeze cartierele generale şi căile de 
comunicaţie. Diviziile de tancuri nu aveau 
voie să atace până când grosul infanteriei 
nu reuşea să spargă frontul. Artileria era 
împrăştiată pe întreg frontul de atac. 

Mai multe aspecte ale planului mi s-au 
părut ridicole, aşa că am elaborat pe loc o 
altă metodologie, pe care i-am expus-o lui 
Model. Model mi-a dat dreptate, dar a 
remarcat sarcastic: «Mai bine te-ai căzni să- 
l convingi pe Führer». L-am răspuns: «Asta 
am să şi fac, dacă vii cu mine». În 2 
decembrie am plecat, împreună cu Model la 
Berlin să-i facem o vizită lui Hitler. 

Am început prin a spune: «Nimeni nu 
ştie cum va fi vremea în ziua atacului - 
sunteţi sigur că Luftwaffe îşi va putea face 


datoria, având în vedere superioritatea 


aeriană a Aliaților?» l-am amintit lui Hitler 
două ocazii anterioare din Vosgi, când se 
dovedise absolut imposibil ca diviziile de 
tancuri să se deplaseze la lumina zilei. Apoi 
am continuat: «lot ce va reuşi artileria 
noastră la ora 7,30 dimineaţa va fi să-i 
trezească pe americani; până la declanşarea 
ofensivei noastre ei vor dispune de trei ore 
şi jumătate, pentru a-şi lua contramăsurile 
necesare.» l-am demonstrat, de asemenea şi 
că grosul infanteriei germane nu mai era la 
fel de bun ca înainte, şi că nu mai putea 
duce la bun sfârşit o penetrare în adâncime, 
atât de adâncă cum era prevăzută, mai ales 
în condiţiile terenului foarte dificil. În plus, 
poziţiile defensive ale americanilor constau 
dintr-un lanţ de avanposturi, cu principalul 


lor aliniament de apărare mult retras - deci 


foarte dificil de străpuns. 

l-am sugerat lui Hitler mai multe 
modificări. Prima consta în declanşarea 
atacului la ora 5,30 dimineaţa, la adăpostul 
întunericului. Evident că asta însemna o 
limitare a obiectivelor artileriei, dar fi 
permitea acesteia să se concentreze asupra 
unor ţinte vitale - cum ar fi bateriile, 
depozitele de muniții şi cartierele generale - 
care fuseseră bine localizate. 

În al doilea rând, i-am sugerat 
alcătuirea a câte unui «batalion de şoc» din 
fiecare divizie de infanterie, compuse din 
cei mai buni dintre ofiţeri şi soldaţi. (Am 
nominalizat eu însumi ofiţerii.) Aceste 
batalioane de şoc urmau să înainteze pe 
întuneric, la ora 5,30, fără acoperire din 


partea artileriei, pentru a pătrunde printre 


avanposturile defensivei americane, ceea ce 
ar fi permis o eventuală evitare a luptelor 
până la o penetrare mai adâncă. 

Proiectoarele unităţilor de pe flancuri 
urmau să lumineze calea batalioanelor de 
şoc, prin aţintirea fasciculelor luminoase în 
nori, reflectând astfel lumina în jos. Eram 
foarte impresionat, de o demonstraţie la 
care asistasem cu puţin timp mai-nainite şi 
am simţit că aceasta putea fi cheia unei 
penetrări rapide până la ivirea zorilor. 

După ce i-am prezentat toate 
propunerile, am argumentat că nu exista 
altă modalitate de a desfăşura ofensiva cu 
şanse de reuşită. Am mai subliniat: «La ora 
16 începe să se întunece, deci nu vom avea 
decât cinci ore, după asaltul de la ora 11, 


pentru a străpunge defensiva. Nu avem 


certitudinea că vom reuşi în acest interval. 
Prin metoda mea, câştigăm încă cinci ore şi 
jumătate. Apoi, la lăsarea întunericului, eu 
aş putea pomi cu tancurile. Acestea vor 
înainta la adăpostul nopţii, vor trece de 
infanteria noastră şi, la ivirea zorilor, vor 
putea începe propriul atac asupra poziţiilor 
principale, după parcurgerea distanței 
parcurse fără obstacole.»”8. 

Potrivit spuselor lui Manteuffel, Hitler a 
acceptat aceste sugestii tară să crâcnească. 
Faptul în sine este semnificativ. Se părea că 
Hitler era dispus să primească sugestii de la 
câţiva generali în care avea încredere - ca 
de exemplu Model. El manifesta o 
neîncredere instinctivă faţă de majoritatea 


generalilor. Deşi se baza pe cei din anturajul 

lui, era totuşi conştient de lipsa experienţei 
dobândită în condiţii de luptă, a acestuia. 

Ceea ce  obţinuseră prin aceste 
modificări tactice în scopul măririi şanselor 
ofensivei a fost anulat printr-o reducere a 
forţelor care urmau să ia parte la acţiune. 
Comandanții executivi au primit curând 
vestea descurajatoare cum că o parte a 
forţelor promise nu era disponibilă, ca 
urmare a presiunii tot mai mari a atacurilor 
sovieticilor în est. 

În consecinţă, a trebuit să se renunţe la 
atacul convergent pe care Armata a 15-a, 
acum sub comanda lui Blumentritt, ar fi 
trebuit să-l dea asupra Maastrichtului; 
aceasta avea să le creeze Aliaților 
posibilitatea aducerii de întăriri dinspre 


nord. Mai mult, Armata a 7-a, care trebuia 


să înainteze ca o acoperire pe flancul sudic 
al ofensivei, a fost redusă la numai câteva 
divizii, fără nicio divizie de tancuri. 

În legătură cu planul se impun 
subliniate mai multe puncte-cheie, care 
trebuie reţinute de-a lungul desfăşurării 
întregii ofensive din Ardeni. Primul este 
importanţa vremii noroase pe care se 
bazaseră planurile germane. Conducătorii 
germani erau conştienţi că Aliaţii puteau 
arunca peste 5.000 de bombardiere în luptă, 
în timp ce Göring nu promitea decât 1.000 
de diverse avioane ca acoperire aeriană; 
Hitler, deja precaut cu promisiunile făcute 
de Luftwaffe, a diminuat cifra acestora la 8 
- 900, atunci când i-a prezentat planul lui 
Rundstedt. În realitate, cifra estimativă a lui 


Hitler a fost atinsă într-o singură zi, şi asta 


când deja soarta bătăliei terestre fusese 
pecetluită. 

Un al doilea factor l-a constituit 
complotul din iulie. Niciun general german 
nu mai putea, sau nu mai îndrăznea să se 
opună făţiş planurilor lui Hitler, oricât de 
nesăbuite ar fi fost; tot ce îşi puteau permite 
era să îl convingă să accepte modificări 
tehnice şi tactice, unde Hitler era 
susceptibil la sugestiile venite prin 
intermediul generalilor în care avea o 
deosebită încredere. 

Alţi factori importanți au fost: 
diminuarea forțelor promise inițial şi 
reducerea rolului pe care armatele de flanc 
ar fi trebuit să-l joace; efectul pe care l-au 
avut atacurile americane din noiembrie 


asupra zonei Aachenului, de absorbire a 


diviziilor desemnate iniţial ca participante 
la contraofensiva din Ardeni; amânarea 
contraofensivei - din noiembrie, în 
decembrie, când condiţiile au fost mai puţin 
favorabile ca şi multe alte condiţii diferite 
între cele două acţiuni „Blitzkrieg”, cea din 
1940 şi cea din 1944. 

Multe depindeau de înaintarea rapidă a 
Armatei a 6-a de tancuri SS comandată de 
Dietrich, aflată cel mai aproape de Meuse în 
acest sector vital. Trupele de paraşutişti ar 
fi fost de o deosebită eficienţă pentru a 
deschide calea aici, însă ele fuseseră uzate 
într-o mare măsură în luptele terestre 
defensive. Abia o mie de paraşutişti au 
putut fi adunaţi la un loc, cu mai puţin deo 
săptămână înaintea ofensivei, alcătuindu-se 


un batalion sub comanda colonelului von 


der Heydte. După ce a intrat în contact cu 
comandamentul Luftwaffei, Heydte a aflat 
că mai mult de jumătate din echipajele 
avioanelor alocate batalionului său nu aveau 
nicio experienţă în operaţiuni de desant, iar 
echipamentul necesar lipsea cu desăvârşire. 

În cele din urmă obiectivul fixat 
batalionului de desant nu a fost ocuparea 
unuia din periculoasele defileuri aflate în 
calea tancurilor, ci paraşutarea la Mont 
Rigi, lângă intersecţia drumurilor ce duc la 
Malmedy, Eupen şi Verviers, cu scopul de a 
ridica o blocadă pe flanc pentru a întârzia 
întăririle Aliaților care veneau dinspre nord. 
În seara de dinaintea atacului, mijloacele de 
transport promise nu au sosit pentru a 
prelua batalionul de desant şi a-l duce la 


aerodrom, paraşutarea s-a amânat pentru 


noaptea următoare - când atacul terestru 
era deja în plină desfăşurare. Şi atunci, doar 
o treime din avioane au reuşit să găsească 
zona indicată pentru paraşutare, astfel încet 
Heydte a adunat doar câteva sute de 
oameni, cu care n-a reuşit să ocupe 
intersecţia şi să organizeze o blocadă. Pe 
parcursul mai multor zile, mici grupuri de 
paraşutişti au hărțuit trupele pe şosele, 
după care, neexistând niciun semn că 
armatele lui Dietrich ar sosi, Heydte a 
încercat să forţeze înaintarea spre est, 
pentru a le ieşi în întâmpinare, însă trupele 
sale de desant au căzut prizoniere pe 
parcursul deplasării. 

Atacul flancului drept al armatei lui 
Dietrich a fost stopat rapid de puternicele 


forţe americane de lângă Monschau. Atacul 


de pe flancul stâng a reuşit însă să 
străpungă apărarea şi, ocolind Malmedy, a 
stabilit o traversare peste Ambleve, dincolo 
de Stavelot, pe data de 18, după o înaintare 
de 50 km de la linia de plecare. În acest 
defileu îngust atacul a fost oprit, germanii 
fiind încolţiţi printr-un contraatac de către 
americani. Următoarele tentative au eşuat 
în faţa forţelor americane întărite prin 
sosirea grabnică a rezervelor, iar atacul 
Armatei a 6-a de tancuri s-a frânt definitiv. 
Pe frontul lui Manteuffel ofensiva a 


debutat Bine. lată cum relatează acesta: 


„Batalioanele mele de şoc s-au infiltrat 
rapid în frontul american, asemeni 
picăturilor de ploaie. La orele 16,00 


tancurile au pornit la atac şi au forțat 


înaintarea, cu ajutorul «luminii artificiale a 


lunii»”5, 

După traversarea râului Our, ele au fost 
nevoite să treacă printr-un alt defileu dificil, 
la Clervaux, pe râul Clerf. Aceste obstacole, 
la care s-au adăugat condiţiile de iarnă, au 


dus la o întârziere. 


„Rezistenţa tindea să se estompeze de 
câte ori tancurile intrau în forţă, dar 
dificultăţile de mişcare anulau avantajul în 
acest stadiu de început”. 

x 

În data de 18, germanii s-au apropiat 
de Bastogne - după o înaintare de aproape 
50 km. Însă încercarea lor din ziua de 19 de 

a trece peste acest important nod rutier a 
eşuati!. 

Cele două divizii de rezervă ale lui 
Eisenhower au fost aduse rapid pe front pe 
data de 18. Acestea se aflau însă la Reims, 
la 160 km distanţă - şi, mai grav, divizia 
care trebuia să ajungă la Bastogne (Divizia 
101 paraşutişti) a fost îndreptată către 
nord, datorită unei erori administrative. 
Noroc cu o blocare a traficului şi cu rănirea 


unui sergent de poliţie, care au făcut-o să se 


61 nu numai datorită adversarului; un 
comandant al vârfului de lance mi-a 
mărturisit într-o discuţie ulterioară că în 
acele momente cruciale el îşi făcea de cap 
cu o tânără asistentă medicală americană, 
„blondă şi superbă”, care-l reţinea vrăjit 
într-un sat pe care-l ocupaseră trupele 
acestuia. Bătăliile nu sunt întotdeauna 
câştigate aşa cum prevăd manualele 
militare! 


abată pe un drum ocolitor, spre sud, 
ajungând astfel la Bastogne în dimineaţa 
crucialei zile de 19. 

Pe parcursul următoarelor zile, mai 
multe atacuri succesive ale germanilor au 
eşuat. Manteuffel s-a hotărât să ocolească 
oraşul Bastogne şi să continue drumul spre 
Mouse. Întăririle Aliaților începuseră însă să 
se strângă din toate părţile, alcătuind o 
forţă mult superioară celei de care beneficia 
ofensiva germană. Două dintre Corpurile de 
armată ale lui Patton s-au deplasat spre 
nord pentru a susţine defensiva de la 
Bastogne, printr-un contraatac pe drumurile 
care duceau spre oraş. Deşi oprită pentru 
moment, această contraofensivă a provocat 
o diminuare accentuată a forţelor de care 


Manteuffel avea nevoie pentru propria 


înaintare. 

Zilele faste trecuseră. Atacul lui 
Manteuffel îndreptat către Meuse alarmase 
cartierele generale ale Aliaților, deşi era 
prea întârziat pentru a fi cu adevărat 
periculos. Conform planului, oraşul 
Bastogne a trebuit ocupat încă de a doua zi; 
în realitate, în cea de a treia zi, germanii 
abia ajunseseră la el, iar evitarea lui s-a 
făcut abia în a şasea zi. „Degetul mic” al 
ofensivei a reuşit să se apropie la şase 
kilometri de Meuse - la Dinant - în ziua de 
24, dar nu mai aproape. Şi acest „degețel” a 
fost curând retezat. 

Noroiul şi criza de carburanţi au frânat 
serios înaintarea - din cauza lipsei de 
combustibil numai jumătate din artilerie a 


putut fi adusă pe poziţii. Dacă vremea 


ceţoasă a favorizat infiltrarea germană din 
primele zile prin menţinerea forţelor 
aeriene aliate la sol, când această mantie 
protectoare a dispărut în data de 23, slabele 
rezerve ale  Luftwaffei s-au dovedit 
incapabile de a proteja forțele terestre de 
teribilele. Bombardamente americane. 
Aceasta a crescut prețul plătit amânării 
ofensivei. Hitler suporta şi consecințele 
acordării rolului principal aripii sale 
nordice, Armata a 6-a de tancuri SS - în 
care predominau favoritele sale Waffen SS - 
fără să ţină seama că terenul era mult mai 
accidentat, în timp ce Aliaţii dispuneau de 
forţe superioare numeric şi de rezerve 
aflate mai aproape. 

În prima săptămână ofensiva a 


progresat mult sub aşteptări, iar 


accelerarea de la începutul celei de-a doua 
a fost mai mult iluzorie; s-a concretizat doar 
într-o penetrare mai adâncă între 
principalele noduri rutiere, pe care 
americanii le ţineau acum strâns în mână. 

După această prezentare de ansamblu 
a operaţiunilor, se impune o detaliere a unor 
stadii-cheie ale luptelor din diferite 
sectoare. 

Pentru Armata a 6-a tancuri SS de sub 
comanda lui Dietrich - care avea rolul 
principal însă terenul mai nefavorabil - 
planul prevedea ca trei divizii de infanterie 
din componenţa acesteia să creeze câte o 
breşă în stânga şi în dreapta oraşului 
Udenbrath, după care trebuiau să-şi 
modifice direcţia de înaintare către nord- 


vest, să ocupe poziţii puternice alături de 


alte două divizii de infanterie; cele patru 
divizii de tancuri urmau să treacă apoi prin 
breşele create de infanterie, două câte 
două, şi să se năpustească asupra marelui 
oraş şi centru de comunicaţii Liege. Diviziile 
de tancuri erau alcătuite numai din Waffen 
SS, respectiv Diviziile de tancuri 1,12,2 şi 9, 
care formau Corpurile de tancuri 1 şi 2. 
Acestea dispuneau de circa 500 de tancuri, 
inclusiv 90 de Mark VI-Tigru. Mai trebuie 
specificat că Dietrich dorise să conducă el 
însuşi crearea breşei eu două din diviziile 
sale, însă ideea fusese respinsă de Model - 
care considera că acest sector era prea 
dificil pentru tancuri, pentru atingerea unui 
asemenea obiectiv. 

Sectorul era apărat de Divizia 99 


americană de infanterie, care se afla pe 


poziţiile cele mai sudice ale Corpului 5 
comandat de generalul Gerow, şi avea o 
lăţime de peste 30 km (la fel ca şi în cazul 
diviziilor Corpului 8 condus de Middleton, 
situate mai la sud). Această lăţime era mult 
prea mare pentru a fi acoperită de o singură 
divizie, fapt ce demonstrează cât de puţin se 
aşteptau americanii la un atac german în 
zona respectivă. 

Bombardamentul a început la ora 5,30 
dimineaţa, însă infanteria germană nu a 
pornit la atac înainte de ora 7,00, a zilei de 
16 decembrie.  Avanposturile au fost 
cucerite unul după altul, deşi multe au 
rezistat eroic în faţa unor forţe covârşitoare, 
şi au provocat pierderi grele nemților, 
contribuind astfel la întârzierea înaintării 


diviziilor de tancuri ale acestora. Deşi 


nemţii au reuşit să forţeze înaintarea către 
vest, în următoarele două zile puternica 
defensivă americană din zona Berg- 
Bitgenbach-Elsenborn i-a împiedicat să 
cucerească „umărul” de nord, aşa cum 
plănuiseră, acesta rămânând în mâinile 
americanilor pentru o utilizare viitoare. 
Apărătorii erau supuşi zilnic unor atacuri 
grele din partea germanilor. Corpul 5 
american de sub comanda lui Gerow - cel 
care fusese angajat în ofensiva americană 
din sectorul Aachenului, fiind apoi rechemat 
şi îndreptat către sud, pentru a sprijini 
defensiva, s-a acoperit de glorie. 
(Respingerea ofensivei a contribuit 
substanţial la scăderea prestigiului trupelor 
SS şi l-a determinat pe Hitler, în data de 20, 


să atribuie rolul principal în ofensivă 


Armatei a 5-a de tancuri, de sub comanda 
lui Manteuffel.) 

Armata lui Manteuffel a obţinut o 
pătrundere rapidă pe flancul său drept - cel 
mai apropiat de frontul armatei lui Dietrich. 
Acest sector din Schnee Eifel, ceva mai lat 
de 30 km, era apărat de nou-venita Divizie 
106 americană împreună cu Grupul 14 
cavalerie. Acestea acopereau căile de acces 
spre importantul nod feroviar St. Vith. 
Caracteristica situaţiei de aici a constat în 
faptul că atacanţii nu au beneficiat de 
aceeaşi forţă copleşitoare ca în cazul 
atacului din nord; ci dispuneau aici în 
principal doar de două divizii de infanterie 
din Corpul 66 condus de Lucht, la care se 
adăuga o brigadă de tancuri. Cu toate 


acestea, până pe 17, au reuşit să 


încercuiască două regimente ale Diviziei 
americane 106 printr-o acţiune în cleşte, 
silind astfel şapte mii de soldaţi să se 
predea, (se vorbeşte chiar de la opt-nouă 
mii). Acest succes s-a datorat aplicării noii 
tactici a lui Manteuffel. 

Pe frontul lui Manteuffel detaşamentele 
de asalt ajunseseră deja în interiorul 
poziţiilor americane înainte ca focul de 
baraj să se declanşeze. Conform concluziei 
oferită de Istoria Oficială a Americii, bătălia 
de la Schnee Eifel „a constituit cea mai 
serioasă răsturnare suferită de armata 
americană pe durata operaţiunilor dintre 
anii 1944 - 1945 pe teatrul european de 
luptă”. 

În sudul extrem al frontului lui 


Manteuffel, atacul principal a fost susţinut 


de Corpul 58 de tancuri condus de Kruger 
(pe flancul drept) şi de Corpul 47 de tancuri 
condus de Luttwitz (pe cel stâng). Corpul 
58, după ce a traversat râul Our, a pornit 
către Houffalize, având ca obiectiv imediat 
realizarea unui cap de pod peste Meuse, 
între Ardeni şi Namur. Corpul 47, după 
traversarea râului Our, trebuia să ocupe 
principalul nod rutier de la Bastogne şi să-şi 
continue înaintarea pentru a asigura mai 
multe traversări peste Metise, la sud de 
Namur. 

Avanposturile Diviziei 28 americane au 
reuşit să întârzie cât de cât traversarea 
râului Our de către nemți, dar nu să-i şi 
oprească în loc. În cea de-a doua noapte, 
cea de 17, aceştia s-au apropiat de 


Houffalize, de Bastogne şi de drumul lateral 


care făcea legătura între cele două noduri 
rutiere - drum necesar în vederea 
desfăşurării complete a forţelor germane şi 
dezvoltării ofensivei lor către vest. 

La extremitatea sudică, Armatei a 7-a 
germană, sub comanda lui Brandenberger, 
formată din patru divizii (trei de infanterie 
şi una de paraşutişti), i-a revenit sarcina de 
a desfăşură o ofensivă prin care să 
protejeze atacul desfăşurat de forţele lui 
Manteuffel, înaintând prin Neufchateau, în 
direcţia Mezieres. Toate cele patru divizii au 
reuşit să traverseze râul Our, iar Divizia 5 
de paraşutişti a înaintat în trei zile pe 
flancul interior până la Wiltz, aflat la vreo 
20 km spre vest. Aripa dreaptă a Diviziei 28 
americane nu a cedat decât pas cu pas, pe 


când celelalte două divizii ale Corpului 8 


condus de Middleton (Divizia 4 şi Divizia 9 
blindată) au reuşit să-i oprească pe germani 
după ce aceştia înaintaseră vreo cinci 
kilometri. Până pe data de 19 a devenit dar 
că umărul sudic al frontului de atac german 
era ţinut sub control. Devenise evident şi 
că, imediat ce defensiva americană va fi 
întărită de Armata a 3-a condusă de Patton, 
care pornise spre nord de la Saar, Corpul 80 
german va trebui să treacă pe poziţii 
defensive. 

Manteuffel a cerut o divizie mecanizată 
pentru Armata a 7-a, care să-i permită 
acesteia să se menţină la acelaşi nivel cu 
aripa lui stângă, însă Hitler i-a refuzat 
cererea. Se pare că acest refuz a fost 
determinant. 


Pe frontul de nord, unde se afla 


Dietrich, atacul cu tancuri a început pe data 
de 17, atunci când Divizia 1 de elită blindată 
1 SS a încercat o depăşire a Liege-ului, pe 
flancul sudic, când drumul a fost deschis. 
Coloana din frunte, „Grupul de luptă al lui 
Peiper” - cel care deţinea cea mai mare 
parte din cele 100 de tancuri ale diviziei -, a 
înaintat aproape fără să întâmpine 
rezistenţă în tentativa de cucerire a 
punctului de la Huy pentru traversarea 
Meusei. El şi-a dobândit o tristă faimă prin 
masacrarea, cu focuri de arme automate, a 
mai multor grupuri neînarmate de prizonieri 
americani, şi de civili belgieni. (Peiper a 
afirmat la proces că aceste acţiuni au avut 
loc la indicaţiile Fuhrerului, care ordonase 
ca atacul să fie precedat de un „val de 


teroare”. Din toate unităţile care au luat 


parte la ofensivă, numai cea condusă de 
Peiper s-a dedat la astfel de crime.) Grupul 
lui Peiper s-a oprit să-şi petreacă noaptea la 
periferia oraşului Stavelot, la 68 km de 
Meuse, deşi nu a existat niciun motiv ca să 
nu ocupe podul de importanţă majoră din 
zonă, cât şi marele depozit de carburant 
aflat puţin mai la nord (unde se aflau peste 
opt milioane şi jumătate de litri) şi care 
erau prost păzite. Şi Cartierul general al 
Armatei 1 americane, de la Spa, se afla în 
imediata apropiere. Peste noapte, în zonă au 
sosit întăririle americane. A doua zi Peiper 
se afla blocat de o barieră de combustibil în 
flăcări. Apoi, la Trois Points, aflat la trei 
mile depărtare, podurile au fost aruncate în 
aer sub ochii nemților. Peiper a încercat 


atunci o întoarcere de-a lungul văii care se 


întindea pe flanc, dar a fost oprit după 
numai 20 km, la Stoumont. Între timp el 
aflase că ofensiva sa era o mişcare izolată, 
deoarece restul Armatei a 6-a de tancuri îl 
depăşise cu mult. 

Spre sud, pe frontul lui Manteuffel, 
presiunea asupra vitalelor noduri rutiere St. 
Vith şi Bastogne a crescut, deoarece cine le 
deţinea avea avantaje decisive în 
desfăşurarea luptei. Primele atacuri asupra 
St. Vithului (aflat la 20 km în spatele 
frontului de la declanşarea ofensivei) au 
avut loc la 17 decembrie, dar cu forţe 
scăzute. Până a doua zi întăririle americane 
(grosul Diviziei 7 blindată) au sosit la faţa 
locului. Pe data de 18 satele din faţa 
oraşului au căzut unul după celălalt, pe 


măsură ce atacul german lua amploare; 


această presiune a împiedicat ajutorarea 
celor două regimente ale Diviziei 106 prinse 
în capcană. În plus, coloane de tancuri 
germane au depăşit oraşul St. Vith pe flanc 
(atât prin nord cât şi prin sud). Acestea au 
trebuit respinse, dar între timp o altă 
brigadă germană de tancuri înainta pentru 
a veni în sprijinul forţei de atac. 

Pe data de 18, Corpul 47 de tancuri al 
lui Liittwitz ajunsese în faţa oraşului 
Bastogne cu două divizii de tancuri (2 şi 
Panzer Lehr), alături de Divizia 26 
Volksgrenadier. Dar apărătorii primiseră 
întăriri (un comandament de luptă şi câteva 
batalioane de pionieri din Divizia 9 blindată 
americană). Luptele date pentru fiecare sat 
în parte şi confuzia din transporturi în 


tabăra germană, au întârziat suficient 


atacul şi au permis Diviziei 101 Aeropurtate 
- din rezervele strategice ale lui Eisenhower 
- să ajungă la Bastogne în dimineaţa zilei 
cruciale de 19 decembrie. (La comanda 
acesteia se afla atunci generalul de brigadă 
Anthony C. McAuliffe, întrucât comandantul 
de drept al acesteia, generalul maior 
Maxwell D. Taylor era în permisie în 
America.) Apărarea dârză a oraşului 
Bastogne, în care s-au distins mai ales 
pionierii, a făcut imposibilă cucerirea 
oraşului de către nemți, coloanele de 
tancuri fiind obligate să-l ocolească pe 
ambele laturi; ele făcuseră deja o breşă în 
nordul oraşului - lăsând în urmă Divizia 26 
Volksgrenadier şi un grup de tancuri care să 
reducă importanţa oraşului ca nod rutier. În 


acest fel, oraşul Bastogne a fost izolat din 


data de 20 decembrie. 

Abia în dimineaţa zilei de 17 decembrie 
Eisenhower şi principalii comandanţi din 
subordine au început să conştientizeze 
faptul că aveau de-a face cu începutul unei 
ofensive germane la scară largă; iar pe data 
de 19 s-au convins definitiv. Bradley a 
ordonat plecarea către nord a Diviziei 10 
blindate, şi a aprobat iniţiativa generalului- 
locotenent William Simpson (comandantul 
Armatei a 9-a) de trimitere către sud a 
Diviziei 7 blindate, pe urmele Diviziei 30. 
Astfel, peste 60.000 de noi soldaţi s-au 
îndreptat către zona ameninţată, alți 
180.000 urmând să fie dirijaţi în aceeaşi 
direcţie, în următoarele opt zile. 

Divizia 30 (de sub comanda 


generalului-maior Leland S. Hobbs), aflată 


în repaus lângă Aachen, a primit iniţial 
ordinul de a se deplasa la Eupen, ulterior a 
fost redirijată către Malmedy pentru ca, în 
final, să fie trimisă şi mai spre vest pentru a 
opri înaintarea tancurilor lui Peiper. O parte 
din Stavelot a fost recucerită, cu ajutorul 
avioanelor de vânătoare dotate cu bombe, 
iar legăturile grupului lui Peiper cu restul 
Armatei a 6-a de tancuri au fost tăiate, în 
timp ce acesta întâmpina o opoziţie mult 
întărită la Stoumont. La 19 decembrie, 
grupul lui Peiper intrase într-o acută criză 
de carburant, iar sosirea Diviziei americane 
82 aeropurtată, ca şi a altor întăriri de 
blindate, a răsturnat echilibrul de forţe în 
defavoarea germanilor. În acest timp, grosul 
a două Corpuri de tancuri SS se afla încă 


blocat departe în spate. Nu existau 


suficiente drumuri pentru ca acestea să 
înainteze şi să-şi poată desfăşura forţele de 
tancuri şi de transport. (Grupul de luptă al 
lui Peiper, rămas în pană de carburant, s-a 
hotărât, pe data de 24 să-şi croiască drum 
înapoi pe jos, abandonându-şi tancurile şi 
celelalte vehicule.) 

Mai spre sud, pe frontul lui Manteuffel, 
elemente ale diviziilor blindate americane 3 
şi 7 se  deplasaseră pentru a stopa 
înaintarea germanilor dinspre zona oraşului 
St. Vith, către vest. Apărătorii acestui oraş 
au fost supuşi unei presiuni enorme din 
partea atacului lui Manteuffel şi, curând, au 
trebuit să se retragă, înregistrând pierderi 
grele. Spre norocul lor, un enorm ambuteiaj 
a împiedicat exploatarea rapidă a situaţiei 


de către Corpul 66 german; acest fapt le-a 


permis resturilor diviziilor americane 106 şi 
7 blindate să se retragă pe poziţii mai 
sigure şi să împiedice tentativa de 
exploatare a  breşei, printr-o înaintare 
rapidă a germanilor din acest sector către 
Meuse. 

După ce frontul a fost larg străpuns, lui 
Eisenhower i s-a sugerat (la 20 decembrie) 
să-l numească pe Montgomery în funcţia de 
şef al tuturor forţelor din partea de nord a 
breşei, inclusiv a Armatelor 1 şi a 9-a 
americane; Montgomery urma să-şi aducă 
Corpul 30 (format din patru divizii), pentru 
a apăra podurile de pe Meuse. 

Siguranţa de sine a lui Montgomery ar 
fi avut un efect mai bun dacă el, după cum 
remarca unul dintre proprii săi ofiţeri, nu ar 


fi „păşit în cartierul general al lui Hodges 


precum lisus venit să purifice templul”. 
Montgomery a provocat şi mai multe 
resentimente când, la o conferinţă de presă 
ulterioară, a lăsat impresia că modul său 
propriu de a se „ocupa“ de luptă a salvat 
forţele americane de la dezastru. El a 
pomenit şi despre faptul că „a utilizat 
întreaga forță disponibilă a Grupului 
britanic de armate”, pe care „a azvârlit-o în 
cele din urmă în luptă de s-a cutremurat 
frontul”. Această declaraţie a iritat în cea 
mai mare măsură, deoarece pe flancul sudic 
Patton începuse să contraatace încă din 22 
decembrie, eliberase oraşul Bastogne pe 26 
- în timp ce Montgomery insistase că el 
trebuie mai întâi să „îşi aranjeze poziţiile”; 
ca atare, a pornit contraatacul său nordic 


abia pe 3 ianuarie, până la acea dată el 


menţinându-şi rezervele britanice în afara 
luptei. 

În ziua regrupării forţelor de pe frontul 
aliat, 20 decembrie, partea de nord a breşei 
a fost pusă sub comanda generalului-maior 
J. Lawton Collins, comandantul Corpului 7 
american, angajat anterior în ofensiva 
asupra râului Roer şi a Rinului. 
Montgomery l-a cerut pe Collins, - a cărui 
poreclă era „Joe Fulgerul” neacceptând alt 
responsabil pentru această sarcină vitală. 
Collins a avut libertatea de a-şi alege forţe; 
el s-a oprit asupra Diviziilor-blindate 2 şi 3, 
alături de Diviziile de infanterie 75 şi 84, cu 
care trebuia să organizeze un contraatac 
către sud, împotriva vârfurilor de lance ale 
forţelor lui Manteuffel care se apropiau. 


La Bastogne situaţia rămăsese în 


continuare critică. Atacuri repetate i-au 
obligat pe apărători să se retragă, fără a fi 
cu adevărat covârşiţi. În 22 Liăttwitz a trimis 
o  „solie” cu steag alb, propunând 
garnizoanei istovite o capitulare în termeni 
onorabili, dar nu a primit decât răspunsul 
lapidar al lui McAuliffe: „Ţicniţi!” - răspuns 
rămas legendar. Comandantul adjunct al 
sectorului, încercând să le traducă mesajul 
nemților, nu a găsit o formulă mai bună 
decât „Duceţi-vă dracului!” 

În ziua următoare, îmbunătăţirea 
condiţiilor meteo a permis paraşutarea 
primelor provizii şi repetate atacuri aeriene 
asupra poziţiilor germane. În acest timp, 
forţele lui Patton se apropiau dinspre sud. 
Chiar şi aşa, situaţia rămânea precară 


deoarece, în 24, în Ajunul Crăciunului, 


perimetrul a fost redus la 25 km. La rândul, 
lor trupele lui Luttwitz primeau puţine 
întăriri sau provizii, în timp ce erau lovite 
din ce în ce mai puternic de forţele aeriene 
aliate. De Crăciun, germanii au atacat cu 
toate forţele; tancurile lor abia sosite au 
înregistrat însă pierderi grele, iar defensiva 
a rămas pe poziţii. În plus, Divizia 
americană 4 blindată (comandată acum de 
generalul maior Hugh J. Gaffey), care făcea 
parte din Armata a 3-a a lui Patton, îşi 
croise drum dinspre sud şi luase contactul 
cu garnizoana la ora 16,45, în ziua de 26 
decembrie. În consecinţă, asediul 
germanilor a eşuat. 

Deşi Armata a 7-a germană făcuse 
iniţial un oarecare progres în tentativa de a 


acoperi flancul stâng al înaintării lui 


Manteuffel, propria-i slăbiciune a expus-o 
unui contraatac din sud. Pe data de 19, 
Patton a primit ordinul de a abandona 
ofensiva prin landul Saar şi de a se ocupa 
de concentrarea de forţe a lui Manteuffel, 
folosindu-se în acest scop de două din 
corpurile sale. Pe data de 24, Corpul 12 al 
lui Patton începuse deja să forţeze Armata a 
7-a germană să bată în retragere, 
distrugând şi „umărul“ sudic pe care nemţii 
încercaseră să-l creeze. 

Mai la vest, Corpul 3 american (format 
din diviziile 4 blindate, 26 şi 80 infanterie) a 
fost concentrat pentru eliberarea oraşului 
Bastogne. Vestita Divizie 4 blindată se 
străduia din răsputeri să îndeplinească 
ordinul „Să conduceţi ca toţi dracii!” primit 


în data de 22 de la Patton. Terenul era însă 


favorabil defensivei; principala opoziţie 
întâmpinată a venit din partea dârzelor 
trupe germane de paraşutişti ale Diviziei 5 
desant. Acestea au trebuit să fie izgonite din 
fiecare sat şi din fiecare pădure. Cercetaşii 
au descoperit că pe drumul de la 
Neufchateau la Bastogne, rezistenţa este 
mai redusă, aşa că pe 25 atacul a fost 
deturnat pe o axă nord-estică. A doua zi, 
puţinele tancuri Sherman ale Diviziei 4 au 
reuşit să ajungă la poziţiile defensive din 
sudul oraşului Bastogne. 

Între timp, diviziile de tancuri ale lui 
Manteuffel, ocolind oraşul Bastogne, şi-au 
continuat înaintarea către Meuse, printr-o 
zonă din sudul Namurului. Pentru a putea 
apăra punctele de traversare, în timp ce 


foile proaspete americane se apropiau. 


Corpul 30 britanic de sub comanda lui 
Horrock a luat poziţii pe ambele maluri ale 
râului în jurul oraşelor Givet şi Dinant, în 
timp ce pionierii americani erau pregătiţi să 
arunce podurile în aer. 

Hitler, al cărui orizont se îngustase, îşi 
aţintise privirile asupra Meusei. El a 
dislocat Diviziile 9 blindate şi 15 grenadieri 
tanchişti din rezervele Comandamentului 
Superior al Wehrmachtului, şi le-a trimis în 
ajutorul lui Manteuffel, cu scopul de a 
„curăţa” zona dintre oraşele Marche şi 
Celles, prin care se ajungea către Dinant. 
Aşadar, ambele tabere plănuiseră ofensive 
pentru ziua de Crăciun, dar erau prea 
puternic angajate în luptele dintre ele 
pentru a le putea pune în practică. Trupele 


lui Collins începeau, însă, încet, să câştige 


teren; în dimineaţa zilei de Crăciun, forţele 
acestuia (ajutate de Brigada britanică 29 
blindată) au recucerit oraşul Celles, aflat la 
mai puţin de opt kilometri de râul Meuse şi 
de Dinant - punctul culminant al înaintării 
germane. Numeroase „buzunare” izolate au 
fost distruse mai târziu de infanterie şi de 
atacurile aeriene. Începând din 23 
decembrie blindatele germane au fost 
puternic hārțuite de avioane, iar din 26 
acestea nu s-au mai putut deplasa la lumina 
zilei. Sosirea cu întârziere în seara zilei de 
Crăciun a Diviziei germane 9 blindate nu s-a 
soldat cu înfrângerea dârzei apărări 
asigurată de Divizia 2 americană blindate. 
Din 26 decembrie germanii au început 
retragerea, recunoscând astfel 


incapacitatea lor de a atinge râul Meuse. 


Armata a 6-a de tancuri a lui Dietrich 
primise ordin să încerce din nou să sprijine 
atacul lui Manteuffel, apropiindu-se de 
acesta dinspre sud-vest; în ciuda faptului că 
dispunea de tancuri, Dietrich nu a reuşit să 
avanseze decât foarte puţin în faţa 
defensivei americane acum puternic întărită 
şi sprijinită de atacurile prompte ale 
avioanelor de vânătoare echipate cu bombe. 
Divizia 2 de tancuri SS a reuşit iniţial să 
pătrundă, producând alertă şi confuzie, dar 
a suferit pierderi grele în lupta prelungită 
pentru satul Manhay (aflat la 20 km sud- 
vest de Trois Ponts). În ansamblu, Armata a 
6-a de tancuri nu a făcut nimic altceva decât 
să ajungă la capătul puterilor. 

Cu mult înainte de declanşarea 


contraofensivei principale nemţii au 


abandonat atacul lor nordic, după care a 
eşuat şi atacul lor final de pe aripa sudică. 
Aceasta s-a datorat întârzierii cu care Hitler 
a autorizat mutarea centrului de greutate al 
atacului din nord, spre sud, pentru a sprijini 
Armata a 5-a blindate aflată aici. 

Ocazia a fost irosită. Manteuffel a rostit 
plin de amărăciune: „Abia pe 26 decembrie 
mi-a fost încredinţat restul rezervelor - dată 
la care acestea nu mai puteau fi deplasate; 
din lipsă de carburant - ele zăceau risipite 
pe o întindere de 160 km, tocmai când era 
nevoie de ele”“. Dacă ne gândim că pe data 
de 19 nemţii ajunseseră la 400 m de 
imensul depozit de carburant de la Stavelot, 
în care se aflau circa opt milioane şi 


jumătate de litri de carburant - de o sută de 


62 Liddell Hart. The Other Side of the Hill, p. 463. 


ori mai mult decât în cel mai mare depozit 
capturat vreodată de nemți, putem 
considera cele întâmplate ca o ironie a 
sorții. 

x 

Abia  lansasem noul atac când 
contraofensiva Aliaților a luat amploare, i- 
am telefonat lui Jodl şi l-am rugat să-i 
comunice Führerului că am de gând să-mi 
retrag forţele cele mai avansate... Hitler mi- 
a interzis acest pas înapoi, aşa că, în loc să 
ne retragem la timp, am fost obligaţi 
ulterior să dăm înapoi pas cu pas sub 
presiunea atacurilor aliate, înregistrând 
pierderi în mod inutil... Pierderile au fost 
mult mai mari în această etapă târzie. Şi 
toate s-au datorat politicii de „nicio 


retragere” a lui Hitler. Aceasta însemna 


faliment total, întrucât noi nu eram în 
măsură să ne permitem asemenea 
pierderi“”. 

Rundstedt a susţinut concluzia lui 
Manteuffel: „Eu am vrut să opresc ofensiva 
într-un stadiu incipient, atunci când 
devenise deja evident că ea nu putea atinge 
obiectivele propuse, dar Hitler a insistat să 
continuăm. Acesta a fost cel de-al doilea 
Stalingrad” ®*., 

Aliații se aflaseră pe marginea 
prăpastie! la începutul bătăliei din Ardeni, 
datorită neglijării flancului lor defensiv. În 
final însă, Hitler a fost acela care a împins 
la extrem crezul din lozinca „atacul e cea 
mai bună apărare”. De data asta s-a dovedit 
a fi „cea mai proastă apărare” - anihilând 


63 Liddell Hart, The Other Side of the Hill, p. 464. 
64 Idem. 


şansele Germaniei de a mai opune în viitor o 


rezistenţă serioasă. 

Navala de la Vistula la Oder 


Stalin îşi informase Aliații occidentali 


despre intenţia sa de a lansa la mijlocul 
lunii ianuarie o nouă ofensivă de pe 
aliniamentul Vistulei, ofensivă care trebuia 
să coincidă cu atacul plănuit de aceştia 
asupra aliniamentului Rinului. Aceasta din 
urmă a fost însă amânată din cauza 
contraofensivei din Ardeni.  Înaltele 
comandamente occidentale nu puneau mare 
bază pe rezultatele ofensivei sovietice. 
Faptul că ruşii nu transmiteau buletine 
meteo şi continuau să nu împărtăşească 
informaţii foarte exacte despre forţele lor, 
ca şi menţinerea prelungită a armatei 
sovietice pe poziţiile de pe Vistula, încă din 
iulie - toate acestea au contribuit la 
reapariţia unei tendinţe de subestimare a 
capacităţii de luptă a Armatei Roşii. 


Înainte de sfârşitul lunii decembrie, 


Guderian a primit mai multe rapoarte 
îngrijorătoare. El fusese numit Şeful 
Comandamentului General în această foarte 
târzie etapă a războiului. Gehlen, 
comandantul secţiunii „Armate străine est” 
din cadrul Serviciului de informaţii al 
armatei, i-a raportat despre prezenţa 
Diviziei sovietice 225 infanterie şi a 
Corpului 22 blindate, ambele gata pregătite 
de luptă pe frontul dintre Marea Baltică şi 
Carpaţi. 

Atunci când Guderian i-a prezentat lui 
Hitler raportul despre pregătirile masive ale 
sovieticilor, acesta a refuzat să-i dea 
crezare, exclamând: „Este cea mai mare 
cacealma de la Gingis Han încoace! Cine e 
răspunzător pentru scornelile astea?” Hitler 


obişnuia să se bazeze pe rapoartele lui 


Himmler şi ale Serviciului de informaţii al 
SS-ului. În consecinţă, el a respins ideea 
opririi contraofensivei din Ardeni şi 
transferārii de trupe pe Frontul de Est, 
motivând că cel mai important lucru era 
păstrarea inițiativei din vest, pe care „acum 
o recâştigase”. Hitler a respins şi noua 
cerere a lui Guderian ca grupul de armate 
(alcătuit din 26 de divizii) izolat în statele 
baltice să fie evacuat pe mare şi readus 
pentru întărirea apărării „porți lor” de 
acces în Germania. 

Lovitura de grație pe care Guderian a 
primit-o la întoarcerea în propriul său 
cartier general a fost vestea că, profitând de 
absența sa, Hitler dāduse ordin ca două 
divizii de tancuri aflate în Polonia să se 


deplaseze spre sud, în Ungaria, pentru a 


încerca eliberarea Budapestei. Acest lucru îl 
lăsa pe Guderian cu numai 12 divizii 
motorizate, care trebuiau să sprijine 50 de 
divizii slăbite de infanterie, desfăşurate pe 
un front principal de I 100 km. 
Neîncrederea occidentalilor în 
capacitatea sovieticilor a fost alimentată şi 
de veştile despre contraofensiva germană 
asupra Budapestei. Impresia despre forţa 
acesteia a fost amplificată de şocul recent 
suferit de Aliaţii occidentali, cu ocazia 
contraofensivei pe care abia o suportaseră 
asupra acestora. Timp de câteva zile atacul 
asupra Budapestei încercuite s-a bucurat de 
un îngrijorător succes. Pornind de lângă 
Komron, la 65 km vest de Budapesta, nemţii 
au parcurs mai mult de jumătate din 


distanţa care-i separa de garnizoana 


asediată, însă prelungirea atacului în faţa 
unei apărări din ce în ce mai ferme l-a 
transformat într-un eşec de proporţii. 

Costul indirect al acestuia a fost şi mai 
mare. Rezistenţa noului „arici” a deşteptat 
în Hitler dorinţa de a insista în continuarea 
atacului. Când, ca urmare a acestui fapt, 
armatele sale s-au trezit încercuite, teama 
lui de un nou „Stalingrad” l-a făcut să ia o 
altă hotărâre, care i-a adus necazuri şi mai 
mari. Astfel, deşi cele două divizii de tancuri 
slăbite, păstrate în Polonia pentru a putea 
face faţă ofensivei sovietice de iarnă, 
fuseseră luate de acolo în ajunul Anului Nou 
pentru a încerca eliberarea Budapestei, 
Hitler a respins orice retragere de pe 
aliniamentul de pe Vistula înainte de 


declanşarea atacului sovietic. Pozițiile 


germane slăbite au fost supuse din plin 
şocului ofensivei sovietice, în loc ca acesta 
să fie diminuat printr-o retragere la timp. S- 
a demonstrat încă o dată că avantajele 
psihologice ale păstrării poziţiilor „cu orice 
preţ” sunt eclipsate de dezavantajele 
strategice şi duc în cele din urmă la 
faliment. 

Înaltul Comandament sovietic era acum 
pe deplin pregătit să profite de slăbiciunile 
fundamentale ale situației germanilor. 
Conştienţi de importanța hotărâtoare a 
elanului susținut, ca şi de handicapul 
supraextinderii căilor de comunicaţii, ruşii 
au aşteptat până când liniile ferate din 
spatele noului front au fost reparate şi 
transformate (ecartamentul normal 


european a fost schimbat cu cel lat, specific 


sovietic). Proviziile adunate aşteptau la 
capetele de linii. 

Obiectivul primordial era capturarea 
Sileziei superioare, unica zonă industrială 
din Germania rămasă intactă, ferită de 
bombardamentele Aliaților. Realizarea 
acestui obiectiv presupunea o înaintare de 
numai 160 km de la Baranov - capul de pod 
de pe Vistula, oraş aflat în sudul Poloniei. 
Stalin şi cu Vasilevski, şeful statului major, 
îşi fixaseră însă obiective de mai mare 
amploare în planurile pe care le 
concepuseră. Ei puseseră ochii pe Oder şi, 
dincolo de acesta, pe Berlin - aflat la 
aproape 480 km distanţă de poziţiile 
sovietice din apropierea Varşoviei. Prin 
extinderea razei pe care se găseau 


obiectivele, sovieticii ar fi profitat de un 


spaţiu mai amplu de manevră. Mai 
importantă decât superioritatea lor 
numerică - 5 la 1 -, era cea a capacităţii lor 
de manevră.  Nenumăratele camioane 
primite de la americani le permiteau ruşilor 
să motorizeze un număr mare de brigăzi de 
infanterie; acest fapt, alături de sporirea 
producţiei proprii de tancuri, le asigura 
creşterea numărului unităţilor blindate şi 
motorizate cu care să poată exploata şi 
extinde breşele. În acelaşi timp, numărul 
sporit de tancuri  „Stalin” creştea 
semnificativ forţa atacului. Aceşti monştri 
erau echipați cu tunuri de 122 mm, 
comparativ cu cei 88 mm cât aveau tunurile 
de pe  Tigrurile germane. Blindajul 
tancurilor „Stalin” era mai gros decât cel al 


Tigrurilor, dar nu la fel de gros ca al 


tancurilor „King Tiger”. 

Înainte de începerea campaniei 
„fronturile” au fost reorganizate şi preluate 
de cei trei excelenți comandanţi ai ofensivei 
sovietice. Astfel, Koniev a  rāmas 
comandantul „Frontului 1 ucrainean” din 
sudul Poloniei, Jukov a preluat comanda 
„Frontului 1 al Rusiei Albe” de la 
Rokossovski, care a fost mutat la comanda 
„Frontului 2 al Rusiei Albe” de pe Narev, la 
nord de Varşovia. 

Ofensiva sovietică a debutat la ora 
10,00 în dimineața, zilei de 12 ianuarie 
1945, prin atacul forțelor lui Koniev pornit 
din capul de pod de la Baranov (care avea în 
jur de 50 km lățime şi adâncime). Zece 
armate (incluzând două de blindate), 


alcătuite din circa 70 de divizii, sprijinite de 


două armate aeriene au participat la atac. 
La început, viteza de pătrundere a fost 
redusă de ceața care persista deasupra 
câmpului de luptă şi care menținea 
avioanele la sol. Ceaţa a mascat însă şi 
trupele de asalt, în vreme ce artileria 
numeroasă, bine direcţionată, a pulverizat 
defensiva. În cea de-a treia zi, sovieticii au 
reuşit să străpungă către Pińczów - oraş 
aflat la 30 km de linia de pornire - şi să 
traverseze apoi Nida, pe un front larg. Apoi 
a urmat etapa de dezvoltare a breşei. 
Pătrunzând prin ea, corpurile de blindate s- 
au împrăştiat în câmpia poloneză cu forţa 
unui uriaş torent. Pentru moment, lărgirea 
frontului era mai importantă decât 
adâncirea sa. Kielce a căzut în ziua de 15 în 


faţa unei coloane care avansa către nord- 


vest, pe după dealurile Łysa Gora, 
amenințând astfel spatele forţelor germane 
aflate în faţa frontului lui Jukov. 

La 14 ianuarie Jukov a lansat o ofensivă 
din capetele lui de pod de lângă Magnuszew 
şi Puławy. Aripa dreaptă s-a îndreptat către 
nord, spre spatele Varşoviei, iar cea stângă 
a ocupat la 16 ianuarie oraşul Radom. În 
aceeaşi zi, vârfurile de lance ale lui Koniev 
au traversat râul Pilica - la numai 50 km de 
graniţa Sileziei. Tot la 14 ianuarie au atacat 
şi forţele lui Rokossovski, pornite din cele 
două capete de pod de peste Narev, şi au 
zdrobit poziţiile defensive care apărau calea 
sudică de acces spre Prusia de est. Breşa, 
cu o lăţime de 320 km permitea 
„revărsarea” unui potop de aproape 200 de 


divizii (inclusiv rezervele) către vest. 


La 17 ianuarie Varşovia a cedat în faţa 
forţelor lui Jukov, care au ocolit-o apoi pe 
ambele flancuri; vârfurile lor de lance au 
străpuns spre vest, ajungând aproape până 
la Łódź. Avangarda lui Koniev a capturat 
oraşul Częstochowa, de lângă frontiera 
sileziană, spre sud aceasta depăşind flancul 
Cracoviei. 

În data de 19 aripa dreaptă a forţelor 
lui Koniev a ajuns la graniţa Sileziei, în timp 
ce stânga a capturat Cracovia printr-un atac 
de învăluire. Forţele lui Jukov au ocupat 
oraşul Łódź, iar Rokossovski a ajuns la 
poarta sudică de acces în Prusia de est, 
lângă Mlawa. Forţele lui Cerniakovski şi ale 
lui Petrov au înaintat pe cele două flancuri 
extreme. La sfârşitul primei săptămâni, 


ofensiva avansase 160 km în adâncime, 


frontul lăţindu-se pe o distanţă de aproape 
650 km. 

Într-un efort tardiv de apărare a căilor 
de acces spre Silezia, şapte divizii germane 
au fost trimise de pe frontul din Slovacia 
către nord. Heinrici, comandantul de aici, 
sugerase chiar înainte de declanşarea 
ofensivei sovietice că ar putea să se 
lipsească de o parte a forţelor sale pentru a 
întări poziţiile germane de pe Vistula, însă o 
asemenea redistribuire a forţelor 
contravenea atât principiului lui Hitler 
referitor la „fiecare om trebuie să lupte pe 
poziţiile pe care se află”, cât şi modului 
acestuia de conducere compartimentată a 
campaniei. După ce frontul din Slovacia a 
fost „despuiat” de cele şapte divizii, n-a mai 


rezistat decât câteva săptămâni, 


demonstrând astfel că forţa sa iniţială 
fusese cu mult peste cea necesară. Sosirea 
celor şapte divizii în partea de nord a 
Carpaţilor nu mai valora acum nici cât două 
divizii înainte de începerea ofensivei 
sovietice - breşa devenise prea largă pentru 
a mai putea fi astupată. 

Cea mai mare parte a vestului Poloniei 
este atât de deschisă încât oferă atacantului 
un avantaj natural, cu condiţia să dispună 
de o forţă sau de o mobilitate superioară, 
care să-i permită exploatarea spaţiilor largi. 
De acest luciu profitaseră nemţii în 1939. 
Acum, aflaţi ei înşişi în defensivă, se aflau şi 
ca forţă, şi ca mobilitate în inferioritate. Ca 
exponent al războiului mecanizat, Guderian 
a înţeles că apărarea rigidă era inutilă, 


singura şansă de stopare a străpungerii 


frontului fiind o contraofensivă cu rezerve 
de blindate. El fusese însă obligat şi să se 
menţină pe poziţii la Vistula, şi să-şi vadă o 
parte a forţelor, şi aşa slăbite, trimise la 
Budapesta chiar înaintea atacului. Prin 
aruncarea în luptă lângă Kielce a unei părţi 
din forţa rămasă, a câştigat răgazul necesar 
eliberării forțelor înconjurate la cotul 
Vistulei; ca o consecinţă, numărul de 
prizonieri capturați de ruşi - 25.000 - în 
prima săptămână a ofensivei era incredibil 
de redus pentru o străpungere de asemenea 
anvergură. Deficienţele sporite ale armatei 
germane în ce priveşte mijloace de 
transport necesare retragerii rapide s-au 
reflectat în triplarea numărului de prizonieri 
în cea de-a doua săptămână - 86.000. 


Creşterea mobilităţii sovieticilor s-a 


manifestat şi în înaintarea lor cu paşi mari. 

Evacuarea  precipitată a populaţiei 
civile din oraşele de dincolo de frontiera 
germană era un semn că ritmul ruşilor 
dăduse peste cap toate calculele, forțând 
retragerea forţelor germane din poziţiile 
intermediare pe care acestea speraseră să 
le mai poată menţine. 

La 20 ianuarie forţele lui Koniev au 
străpuns frontiera sileziană şi s-au „aşezat” 
pe pământ german. Şi mai amenințătoare 
părea intrarea lui Rokossovski pe câmpul 
istoric de la Tannenberg, dincolo de 
frontiera sudică a Prusiei de est. De astă 
dată răsturnarea forţelor sovietice, ca în 
1914, era exclusă; a doua zi, vârfurile de 
lance ale lui Koniev au ajuns la nodul 


feroviar Allenstein,  retezând principala 


arteră feroviară a Prusiei de est. 
Cerniakovski, venind dinspre est, a ocupat 
oraşul Insterburg. Continuându-şi lovitura 
de jos în sus, Rokossovski a ajuns în Golful 
Gdansk, lângă Elbing, în data de 26, izolând 
astfel forţele germane din Prusia de est. 
Acestea s-au retras în Königsberg, unde au 
ocupat poziţii defensive. 

Cu patru zile mai înainte, Koniev 
ajunsese la Oder pe un front lat de 65 km, 
în nordul zonei industriale a Sileziei 
superioare. La sfârşitul celei de-a doua 
săptămâni a ofensivei aripa dreaptă a 
forţelor sovietice a traversat  Oderul 
superior prin mai multe locuri, de-a lungul a 
aproape 100 km sud de Breslau - punct 
aflat la 290 km de linia lor de pornire. Alte 


coloane au învăluit prin nord capitala 


Sileziei. În urma vârfurilor de lance, alte 
trupe au înaintat către sud şi au ocupat 
nodul feroviar Gleiwitz, izolând astfel zona 
industrială a Sileziei superioare. Întreaga 
regiune era împânzită de tranşee, sârmă 
ghimpată, obstacole antitanc şi cazemate, 
însă lipseau forţele capabile să profite de 
potenţialul acestei zone întărite. Cele 
existente, ori cele care tocmai soseau, se 
împotmoleau în şuvoiul refugiaților civili. 
Drumurile erau blocate cu vehicule distruse 
şi căruţe abandonate. Profitând de confuzie, 
forţele sovietice au reuşit să intre pe uşa 
din dos atunci când frontul a fost blocat. 
Rapoartele aeriene primite de nemți 
descriau înaintarea sovietică ca pe o imensă 
caracatițā care-şi flutura lungile tentacule 


printre oraşele sileziene. Se vorbea de şiruri 


nesfârşite de camioane, pline cu provizii şi 
soldaţi, care se întindeau până departe, 
spre est. 

Mai copleşitoare ca amploare, şi cu 
perspective şi mai sumbre, se arăta 
înaintarea pe centru a lui Jukov. Executând 
o manevră oblică, acesta îşi mutase pe 
dreapta grosul forţelor sale blindate. Ele au 
coborât pe culoarul dintre Vistula şi Warta 
profitând de cursul nebănuit al 
evenimentelor, pentru a străpunge lanţul de 
lacuri de la est de Gniezno, în zona cea mai 
îngustă a culoarului, înainte ca accesul să 
fie împiedicat. Sovieticii au trecut prin 
spatele  vestitei fortărețe Torun de pe 
Vistula, şi au intrat în Bydgoszcz 
(Bromberg) pe data de 23. Alte coloane de 


blindate se apropiau de importantul centru 


de comunicaţii Poznan. Aici rezistenţa a fost 
mai dârză. Ocolind fortăreaţa, ruşii şi-au 
continuat deplasarea câtre vest şi nord-vest; 
până la sfârşitul săptămânii au atins 
frontierele Brandenburgului şi Pomeraniei - 
la 320 km de Varşovia şi la nici 160 km de 
Berlin. Concomitent, aripa stângă a lui 
Jukov, după ce traversase Warta şi ocupase 
oraşul Kalisz, ajunsese la acelaşi nivel cu 
aripa dreaptă a lui Koniev. 

A treia săptămână a debutat cu 
ocuparea oraşului Katovice şi a câtorva 
mari oraşe industriale din Silezia superioară 
de către aripa stângă a armatei lui Koniev, 
în timp ce aripa dreaptă a realizat un nou 
cap de pod peste Oder, la Steinau, aflat la 
65 km nord-vest de Breslau. Forţele 


înaintate ale lui Jukov au trecut frontierele 


Brandenburgului şi Pomeraniei la 30 
ianuarie şi au înfrânt rezistența nemților de 
pe aliniamentul râului Oder, ale cărui ape 
erau înghețate. Landsbergul a fost capturat 
la 31 ianuarie; vârfurile de lance blindate 
ale lui Jukov, trecând dincolo de acest oraş 
au atins cursul inferior al Oderului, lângă 
Kustrin, la 65 km de periferiile Berlinului. O 
distanţă de numai 600 km îi despărţea acum 
pe ruşi de pozițiile avansate ale Aliaților lor 
occidentali. 

Dar legea supraextinderii venea în 
sfârşit în ajutorul germanilor, manifestându- 
se prin diminuarea presiunii ruşilor pe Oder. 
În acest fel forța defensivă dintr-un amestec 
de trupe regulate şi „gardieni publici” 
Volkssturm pe care Comandamentul german 


reuşise să-l adune la un loc a fost ajutată să 


menţină acele poziţii. Apărarea 
încăpăţânată de la Poznan a favorizat 
blocarea căilor prin care ruşii îşi puteau 
aduce provizii şi întăriri pentru forţele lor 
înaintate. Ploaia din prima săptămână a lui 
februarie a frânat şi ca înaintarea prin 
transformarea drumurilor în mocirle, odată 
cu dezgheţarea Oderului. Deşi forţele lui 
Jukov ajunseseră la râu pe un front larg 
către sfârşitul primei săptămâni a lunii 
februarie, şi ocupau punctele de traversare 
de lângă Kustrin şi Frankfurt pe Oder, totuşi 
nu dispuneau de suficientă forţă pentru a le 
dezvolta, fiind chiar încercuite în acele 
firave capete de pod. 

Koniev a încercat acum să-şi aducă 
flancurile la acelaşi nivel, pentru a ataca în 


diagonală Berlinul. Lărgindu-şi capetele de 


pod de la nord de Breslau, forţele acestuia 
au năvălit spre vest pe data de 9 februarie; 
apoi s-au îndreptat către nord-vest într-un 
atac pe front larg, în josul malului stâng al 
Oderului. La 13 au ajuns la Sommerfeld, 
aflat la 130 km de Berlin (în aceeaşi zi a 
căzut, în sfârşit, Budapesta, unde s-au 
predat 110.000 soldaţi). Două zile mai 
târziu, Koniev a înaintat încă 30 km până la 
Neisse, lângă confluența acestuia cu 
Oderul, ajungând la acelaşi nivel cu forţele 
înaintate ale lui Jukov. 

Forţele defensive germane au 
beneficiat de faptul că au fost împinse către 
linia dreaptă, mai îngustă, formată de 
Oderul inferior şi Neisse. Pe acest 
aliniament frontul avea o lungime mult mai 


mică decât cea iniţială - mai puţin de 320 


km de la Marea Baltică până la munţi 
Boemiei. Această micşorare a spaţiului care 
trebuia acoperit a contrabalansat forţele 
reduse, permiţând germanilor să atingă un 
raport mult mai adecvat ca oricând între 
forţă şi spaţiu după răsturnarea situaţiei în 
defavoarea lor. În spatele frontului rusesc 
oraşul Breslau încă rezista, frânând astfel 
roţile din spate ale înaintării lui Koniev, la 
fel cum Poznanul - care a căzut abia pe 23 
februarie - l-a întârziat mai înainte pe Jukov. 

Koniev a fost oprit pe Neisse, în timp ce 
atacul mai direct al lui Jukov se afla în 
continuare blocat pe cursul inferior al 
Oderului. În a treia săptămână a lunii 
februarie, situaţia de pe frontul din est se 
stabilizase, cu ajutorul întăririlor pe cai e 


nemţii le aduseseră din vest şi din interior. 


Ruşii au fost menţinuţi pe aceste poziţii 
până când lupta a fost în cele din urmă 
tranşată de colapsul german de pe Rin. 

Criza produsă de ameninţarea sovietică 
a fost însă cea care a determinat fatala 
hotărâre a germanilor de a sacrifica 
defensiva de pe Rin în favoarea celei de pe 
Oder, pentru a-i putea ţine pe ruşi la 
distanţă. Mai importantă decât numărul 
diviziilor mutate din vest către est a fost 
deturnarea către est a grosului întăririlor 
care au putut fi încropite, în vederea 
completării rândurilor împuţinate. 

În acest fel sarcina ofensivei anglo- 
americane de a ajunge la fluviul Rin şi de a 


îl traversa a fost mult uşurată. 


Capitolul 37 
Prăbuşirea dominaţiei lui Hitler 


Italia 


Poziţiile de iarnă ale nemților sugerau 
pe hartă o situaţie la fel de nefavorabilă 
pentru Aliați ca şi în anul precedent; chiar 
dacă germanii erau cu peste 300 km mai 
spre nord, existau însă şi mulţi factori 
favorabili*5. La sfârşitul anului 1944 Aliaţii 
străpunseseră Linia Gotică şi nu le mai 
stătea în cale nicio altă poziţie bine 
fortificată în mod natural sau de mâna 
omului. Ei se aflau într-o poziţie mult mai 
bună de „salt” pentru ofensiva de primăvară 
din 1945. Mai existau şi alţi factori 


importanţi care făceau ca armatele aliate să 


65 Vezi harta de la p. 178. 


fie mai puternice. 

În martie, în ajunul ofensivei de 
primăvară, Aliaţii dispuneau de 17 divizii, la 
care se adăugau şi şase grupuri de luptă 
italiene. Nemţii aveau 23 de divizii şi patru 
aşa-numite divizii italiene, pe care Mussolini 
reuşise să le încropească în nordul Italiei, 
după ce acesta fusese salvat de către nemți 
(diviziile erau ceva mai mari decât grupurile 
de luptă). Orice comparaţie referitoare la 
numărul de divizii ne dă o imagine falsă 
asupra situaţiei reale. Forţa de luptă a 
Aliaților mai cuprindea şase brigăzi 
independente blindate şi patru brigăzi de 
infanterie independente - echivalentul a 
încă trei sau patru divizii. 

Compararea efectivelor umane ne 


aduce mai aproape de adevār. Armatele a 5- 


a şi-a 8-a totalizau circa 536.000 de oameni, 
la care se adăugau 70.000 de italieni. 
Nemţii dispuneau în total de 491.000 de 
soldaţi, plus 108.000 italieni. Dintre 
germani, 45.000 erau însă poliţişti şi 
personal antiaerian. Şi mai elocventă este 
comparaţia combatanţilor şi a 
armamentului din dotare. De exemplu, 
atunci când Armata a 8-a a lansat ofensiva 
din aprilie, raportul în favoarea ci era de 2 
la 1 la soldaţi combatanți (57.000, faţă de 
29.000), tot doi la unu la artilerie (1.220 de 
tunuri, faţă de 665) şi de peste 3 la 1 la 
vehicule autoblindate (1.320, faţă de 400). 
În plus. Aliaţii beneficiau şi de sprijinul 
a circa 60.000 de partizani, care produceau 
haos în spatele liniilor germane, obligându-i 


pe nemți să disloce trupe de pe linia 


frontului pentru a curma activităţile de 
gherilă. 

Dar cel mai important atunci era 
controlul absolut al spaţiului aerian pe care 
Aliaţii îl deţineau acum. Bombardamentele 
strategice aveau un efect paralizant, astfel 
încât mutarea diviziilor germane pe alte 
fronturi s-ar fi făcut cu mare greutate, chiar 
dacă Hitler ar fi ordonat una ca asta. Se 
adăuga şi criza tot mai acută de carburant 
ce afecta unităţile blindate ale nemților, 
criză atât de gravă încât aceştia nu mai 
reuşeau să se mişte suficient de rapid 
pentru a umple golurile şi nici să desfăşoare 
o „manevră de retragere” pentru a întârzia 
ofensiva aliată. Hitler însă era mai puţin 
dispus ca oricând să aprobe vreo retragere 


strategică, chiar dacă exista posibilitatea de 


a fi efectuată. 

Cele trei luni de pauză consecutive 
încheierii ofensivei de toamnă a Aliaților au 
determinat o remarcabilă schimbare în 
moralul şi viziunea trupelor acestora, care 
văzuseră sosirea noului armament - tancuri 
amfibii, transportoare blindate de personal 
„Kangaroo”, vehicule  tractate pentru 
debarcare „Fantail”, tancuri „Sherman” şi 
„Churchill” dotate cu tunuri de calibru mai 
mare, tancuri aruncătoare de flăcări şi 
altele. Soldaţii primiseră suficient 
echipament nou pentru construirea de 
poduri, ca şi rezerve imense de muniții. 

În tabăra germană,  feldmareşalul 
Kesselring revenise în ianuarie din 
convalescență, însă fusese rechemat, în 


martie, pe Frontul de Vest, pentru a fi numit 


Comandant suprem al forţelor aflate acolo, 
în locul feldmareşalului Rundstedt. 
Vietinghoff l-a înlocuit definitiv pe 
Kesselring în funcția de Comandant suprem 
al Grupului de armate C din Italia. Herr a 
preluat comanda Armatei a 10-a germane 
care ocupa partea estică a frontului, 
împreună cu Corpul 1 paraşutişti (format 
din cinci divizii) şi Corpul 76 tancuri (format 
din patru divizii). Senger, comandantul 
Armatei a 14-a, ocupa cu aceasta partea de 
vest care era mai întinsă, incluzând şi 
sectorul Bologna. Senger avea sub comandă 
şi Corpul 51 vânători de munte (format din 
patru divizii), cu care ţinea aliniamentul 
către Genova şi Marea Mediterană, în timp 
ce Corpul 14 tancuri (format din trei divizii) 


acoperea Bologna. În rezervele Grupului de 


Armate nu rămăseseră decât trei divizii, 
deoarece două erau postate în spatele 
frontului adriatic şi alte două lângă Genova, 
pentru a preîntâmpina orice tentativă de 
debarcare în spatele frontului. La acea dată, 
chiar şi cele trei divizii rămase în rezervă 
erau folosite tot pentru prevenirea 
debarcărilor. 

În tabăra Aliaților, la Grupul de Armate 
de sub comanda lui Mark Clark (intitulat al 
15-lea), aripa dreaptă, care avea în faţă 
Armata a 10-a germană, era alcătuită din 
Armata a 8-a condusă de McCreery, alături 
de Corpul 5 britanic (format din patru 
divizii), Corpul polonez (două divizii), 
Corpul 10 britanic (o rămăşiţă alcătuită din 
două grupuri italiene de luptă, o brigadă de 


evrei şi Cercetaşii Lovat) şi Corpul 13 


britanic, era de fapt Divizia 10 indiană. În 
rezervă se afla Divizia 6 blindată. În vest se 
găsea Armata a 5-a, sub comanda lui 
Truscott, formată din Corpul 2 american 
(patru divizii) şi Corpul 4 (din trei divizii), 
având în rezervă alte două divizii: Divizia de 
blindate I americană şi Divizia 6 sud- 
africană. 

Obiectivul principal al planului Aliaților 
era zdrobirea forţelor germane înainte ca 
acestea să poată traversa râul Po. Acest 
lucru se putea realiza cu ajutorul 
blindatelor pe fâşia plată, lată de 50 km, 
care se întindea de la cursul inferior al 
râului Reno, până la Po. (La începutul lui 
ianuarie, profitând de câteva zile mai 
uscate, Armata a X-a ocupase poziţii lângă 


râul Senio, care se varsă în cursul inferior al 


lui Reno. Aproape de Marea Adriatică.) 
Aliaţii sperau ca Armata a 8-a să pună 
stăpânire pe zona Bastia - Argenta din 
vestul lacului Comachio, să deschidă calea 
de acces în câmpie. Armata a 5-a urma să 
atace câteva zile mai târziu, lovind către 
nord, lângă Bologna. Atacurile combinate ar 
fi trebuit să taie retragerea nemților şi să-i 
prindă într-o cursă. Ofensiva aliată urma să 
fie declanşată pe data de 9 aprilie. 

Planul Armatei a 8-a era deosebit de 
complex, dar şi bine conceput. Simularea 
unor pregătiri pentru o debarcare la nord 
de Po urma să-l facă pe Vietinghoff să-şi 
aţintească privirile într-acolo, şi să-şi 
amplaseze armatele în acea direcție. Pentru 
a întări impresia, grupuri de comando ale 


Brigăzii 24, de gardă au ocupat la începutul 


lui aprilie limba de nisip care separă lacul 
Comacchio de mare, iar câteva zile mai 
târziu Serviciul Special Naval a ocupat 
micile insule din vasta întindere interioară 
de ape. 

Atacul principal urma să se desfăşoare 
peste Senio şi să fie lansat de Corpul 5 
britanic şi de cel polonez. Corpul britanic 
trebuia să străpungă mult în amonte pe 
Senio, în speranţa de a-i prinde pe germani 
pe picior greşit; de acolo o parte urma să se 
îndrepte către dreapta, spre flancul 
coridorului Bastia - Argenta (care ajunsese 
să fie denumit Golul de la Argenta) imediat 
la vest de lacul Comacchio; o altă fracțiune 
urma să se îndrepte spre nord-vest către 
spatele Bolognei, pentru a izola oraşul 


dinspre nord. Polonezii aveau sarcina să 


atace de-a lungul Autostrăzii 9, Via Emilia, 
mai direct spre Bologna. Divizia 56 de pe 
aripa dreaptă (aparţinând Corpului 5) 
primise sarcina de a se năpusti prin Golul 
de la Argenta, combinând atacul direct cu o 
manevră pe flanc desfăşurată cu ajutorul 
vehiculelor de debarcare „Fantail”, cu care 
să traverseze lacul Comacchio. 

Aripa stângă a Armatei a 8-a, formată 
din rămăşiţele corpurilor 10 şi 13, urma să 
pornească un atac spre nord, dincolo de 
Monte Bataglia, pentru ca să se unească cu 
atacurile convergente ale polonezilor şi 
americanilor; apoi Corpul 13 urma să se 
alăture Diviziei 6 blindate, în vederea 
dezvoltarii rezultatelor obţinute. 

După ce operaţiunile preliminare de pe 


limba de nisip şi de pe lacul Comacchio au 


reuşit să atragă atenţia lui Vietinghoff 
asupra sectorului de coastă, în după-amiaza 
zilei de 9 aprilie un masiv bombardament a 
fost declanşat, cu ajutorul a circa 800 de 
bombardiere grele şi a 1.000 de 
bombardiere mijlocii şi avioane de 
vânătoare; în acelaşi timp, aproximativ 
1.500 de piese de artilerie au declanşat o 
scrie de cinci focuri concentrate, la 
intervale de zece minute între ele şi cu o 
durată de câte patruzeci şi două de minute 
fiecare - denumite bombardamente de 
„alarmă falsă”. În amurg, infanteria a pornit 
înaintarea, în timp ce forţele aeriene tactice 
îi ţineau pe nemți pironiţi la sol. Apărătorii 
au fost paralizaţi de potopul de bombe şi 
proiectile, iar tancurile aruncătoare de 


flăcări care însoțeau înaintarea infanteriei s- 


au dovedit a fi înspăimântătoare. Până în 
ziua de 12 Corpul 5 al generalului Keightley 
traversase  Santemo şi acum forța 
înaintarea. Deşi rezistenţa devenise mai 
accentuată după ce nemţii îşi reveniseră din 
şocul iniţial, pe data de 14, podul Bastia a 
fost capturat înainte să se reuşească 
dinamitarea sa. (Vehiculele „Fantail” au 
dezamăgit pe lacul Comacchio, unde apa 
era puţin adâncă şi fundul mâlos, dar s-au 
dovedit mult mai eficiente în zona inundată 
de ape de lângă Golul de la Argenta.) În 
orice caz, abia pe data de 18 britanicii au 
reuşit să treacă prin Golul de la Argenta. 
Polonezii s-au confruntat cu o rezistenţă şi 
mai mare din partea Diviziei 1 germane de 
paraşutişti, pe care au reuşit s-o înfrângă. 


Declanşarea atacului Armatei a 5-a 


americane a fost întârziată până pe 14 
aprilie de vremea nefavorabilă, mai ales de 
condiţiile meteo care nu permiteau 
decolarea aviaţiei de sprijin. Americanii au 
fost nevoiţi să treacă peste mai multe creste 
muntoase aflate în drumul lor către câmpie 
şi către Bologna. Înaintarea le-a fost 
susţinută prin lansarea pe data de 15 aprilie 
a 2.300 de tone de bombe - cifră record 
pentru această campanie. Cu toate acestea, 
nemţii au opus o rezistenţă dârză în 
următoarele două zile; abia pe 17 aprilie 
Divizia 10 vânători de munte a Corpului 4 
american a izbutit să spargă o breşă, prin 
care s-a grăbit să ajungă pe autostrada 
laterală, de importanţă vitală. Autostrada 9. 
Frontul s-a prăbuşit peste numai două zile. 


Americanii au reuşit să ajungă la marginea 


oraşului Bologna, iar trupele lor au 
continuat înaintarea către râul Po. 
Majoritatea forţelor lui Vietinghoff au 
fost obligate să rămână pe aliniamentul 
frontului. El dispunea de puţine rezerve şi 
de prea puţin carburant pentru a stăvili 
penetrarea Aliaților. Stabilizarea frontului 
ori salvarea trupelor devenise imposibilă, 
unica şansă de salvare  constituind-o 
retragerea - şi încă una foarte amplă. Hitler 
însă respinsese deja propunerea generalului 
Herr pentru o defensivă elastică, prin 
retrageri tactice de la un râu la altul, 
acţiune care ar fi avut şanse de a împiedica 
ofensiva Armatei a 8-a britanice. La 14 
aprilie, chiar înainte de lansarea ofensivei 
americane, Vietinghoff ceruse permisiunea 


de retragere către Po, înainte de a fi prea 


târziu. Cererea i-a fost respinsă, dar el şi-a 
asumat răspunderea şi a ordonat retragerea 
pe data de 20 aprilie, din păcate prea 


târziu. 


Cele trei divizii blindate ale Aliaților au 
reuşit prin două mişcări de secerare să 
izoleze şi să încercuiască majoritatea 
forțelor inamice. Deşi mulți soldați germani 
au reuşit să scape traversând înot râul 
îngust, ei n-au mai fost capabili să 
organizeze o nouă linie defensivă. La 27 
aprilie britanicii au traversat râul Adige şi 
au penetrat Linia Venețiană care apăra 
Veneţia şi Padova. 

Americanii, mişcându-se şi mai iute, 
reuşiseră să ocupe Verona cu o zi înainte. 


Mai înainte, la 25 aprilie, avusese loc o 


ridicare generală la luptă a partizanilor, 
forţele germane de pretutindeni trebuind să 
înfrunte şi acest adversar. Toate trecătorile 
Alpilor au fost închise până pe 28 aprilie - 
ziua în care Mussolini şi amanta acestuia, 
Claretta Petacci, au fost prinşi şi împuşcaţi 
de un grup de partizani lângă lacul Como. 
Trupele germane au început să se predea, 
astfel încât urmărirea întreprinsă de Aliați 
întâmpina foarte puţină rezistenţă, 
indiferent de zonă, după data de 25 aprilie. 
La 29 aprilie neo-zeelandezii au ajuns la 
Veneţia şi pe 2 mai la Trieste - acolo unde 
principala ameninţare nu o mai constituiau 
germanii, ci iugoslavii. 

Pregătirea unor negocieri pentru 
capitulare fusese începută de fapt încă din 


februarie, inițiatorul acesteia fiind generalul 


Karl Wolf, şeful SS-ului din Italia; de 
cealaltă parte, negocierile erau purtate de 
către Allen W. Dulles, şeful OSS-ului 
american (Oficiul Serviciilor Strategice) în 
Elveţia. La început au fost folosiți 
intermediari italieni şi elveţieni, pentru ca, 
mai apoi, părţile să se întâlnească faţă în 
faţă. Motivația lui Wolf părea a fi o 
combinaţie între dorinţa de a salva Italia de 
la distrugere şi a respinge comunismul prin 
alianţa cu Puterile Occidentale - motive 
împărtăşite de mulţi germani. Importanţa 
lui Wolf, în afara faptului că acesta putea 
controla politica SS-ului, se datora şi 
faptului că el răspundea de anumite regiuni 
din spatele frontului, ceea ce i-ar fi permis 
să anihileze ideea lui Hitler de a organiza o 


nouă rezistenţă în Alpi. 


Tratativele au fost complicate şi 
întârziate în tabăra germană prin numirea 
lui Vietinghoff în locul lui Kesselring, iar în 
tabăra Aliaților de cererile sovieticilor de a 
lua parte la discuţii, şi de suspiciunea şi 
prudenţa reciprocă care însoţeşte asemenea 
pregătiri de tratative. Deşi discuţiile din 
martie erau promițătoare, activităţile lui 
Karl Wolf au fost îngheţate la începutul lui 
aprilie de către Himmler. Cu toate că 
Vietinghoff începuse pe 8 aprilie să 
analizeze o modalitate de capitulare, 
tratativele nu au putut fi încheiate la timp 
pentru a se evita ofensiva de primăvară a 
Aliaților. 

La o întâlnire din 23 aprilie, Vietinghoff 
şi Wolf au hotărât să nu ţină seama de 


ordinele primite de la Berlin, care cereau 


continuarea rezistenţei, şi să negocieze o 
capitulare. La 25 aprilie, Wolf a ordonat 
trupelor SS să nu se opună preluării puterii 
de către partizani, în timp ce mareşalul 
Graziani manifesta şi el intenţia de 
capitulare a Forţelor fasciste italiene. La 29 
aprilie, ora 14,00, trimişii germani au 
semnat un document care prevedea 
capitularea necondiționată pe data de 2 
mai, la orele 12,00 (ora 14,00 în Italia), în 
pofida unei intervenții de ultimă clipă a lui 
Kesselring, capitularea s-a produs efectiv la 
această dată - cu şase zile înaintea 
capitulării Germaniei pe Frontul de Vest. 
Deşi succesele militare au asigurat victoria 
Aliaților, aceste negocieri au contribuit la 
terminarea mai grabnică a războiului, 


reducând astfel pierderile de vieți omeneşti 


şi distrugerile materiale. 


Capitolul 38 


Colapsul Germaniei 


Hitler a slăbit Frontul de Vest prin 
deturnarea celei mai mari părţi a forţelor şi 
resurselor de care mai dispunea către est, 
pentru a păstra aliniamentul de pe Oder în 
faţa ofensivei sovietice”, crezând că Aliaţii 
occidentali nu erau în stare să reia ofensiva 
după lovitura considerată zdrobitoare a 
contraofensivei germane din Ardeni, la care 
se adăuga bombardarea bazei aliate de la 
Anvers cu ajutorul „armei-V” (bomba- 
zburătoare) şi al rachetelor. De altfel, 
majoritatea echipamentului disponibil 
provenit de la fabricile germane sau din 
atelierele de reparaţii era trimis către est. 


În acest timp, Aliaţii occidentali concentrau 


o forţă zdrobitoare în vederea unui asalt 
asupra Rinului. În acest efort de amploare, 
rolul principal i-a fost atribuit lui 
Montgomery. Armata a 9-a americană a fost 
trecută sub comanda lui alături de celelalte 
două, respectiv 1 canadiană şi a 2-a 
britanică. Această hotărâre a fost 
dezaprobată de majoritatea generalilor 
americani, care considerau că Eisenhower a 
cedat la insistenţele lui Montgomery şi ale 
britanicilor, în defavoarea propriilor 
aşteptări. Indignarea lor s-a reflectat în 
eforturi şi mai pline de zel în sectoarele de 
care răspundeau, pentru a demonstra de ce 
sunt în stare, eforturi încununate de 
succese răsunătoare întrucât, chiar dacă 
forţele lor erau inferioare celei a lui 


Montgomery, ele le depăşeau cu mult pe ale 


germanilor. 

La 7 martie tancurile Armatei a 3-a 
condusă de Patton a străpuns slaba 
defensivă germană de la Eifel (capătul din 
Germania al munţilor Ardeni) şi a ajuns la 
Rin, lângă Coblenz, parcurgând o distanţă 
de 100 km în trei zile. Aici tancurile s-au 


oprit, întrucât podurile de peste Rin 


fuseseră aruncate în aer. Puțin mai spre 
nord însă, un mic vârf de lance al 
blindatelor Armatei 1, învecinată, a găsit o 
porţiune liberă prin care s-a năpustit cu 
atâta viteză, încât podul de la Remagen, 
aflat lângă Bonn, a fost strălucit capturat 
înainte de a putea fi dinamitat. Întăririle 
americane au sosit rapid pentru a asigura 
acest vital cap de pod. 

Când ştirea a ajuns la urechile lui 
Bradley, comandantul grupului de armate, 
acesta a acţionat rapid pentru a profita de 
dislocarea liniei inamicului de pe Rin. 
Bucuros, el a exclamat: „Ce pleaşcă, o să 
facem o gaură cât toate zilele”. Ofiţerul 
statului major operaţional al lui Eisenhower, 
aflat în vizită la cartierul general al lui 


Bradley, a obiectat însă descurajant: „Nu vă 


veţi apropia de Remagen - pur şi simplu nu 
face parte din plan”. A doua zi Bradley a 
primit ordine categorice de a nu deplasa 
nicio forţă importantă în acel cap de pod. 
Ordinul restrictiv a fost primit şi mai 
rău deoarece Armata a 9-a americană, după 
ce ajunsese la Rin, lângă Dusseldorf, cu 
patru zile înainte, fusese oprită de 
Montgomery din încercarea de a traversa 
imediat râul, aşa cum comandantul 
acesteia, Simpson, ardea de nerăbdare s-o 
facă. Nerăâbdarea cauzată de astfel de 
restricţionări impuse de planificare se 
amplifica de la o zi la alta, deoarece marele 
atac al lui Montgomery asupra Rinului 
fusese prevăzut să aibă loc pe data de 24 
martie, adică cu trei săptămâni mai târziu. 


Patton, cu încuviințarea lui Bradley, a 


cotit către sud pentru a împinge forţele 
inamice din vestul Rinului, şi a căuta în 
acelaşi timp un loc propice unei traversări 
mai timpurii. La 21 martie, Patton curăţase 
complet malul vestic al fluviului de forţele 
inamice, pe o distanţă de 115 km, între 
Coblenz şi Mannheim, izolându-le înainte ca 
ele să se poată retrage peste Rin. În 
noaptea următoare, trupele lui Patton au 
traversat aproape nestingherite râul la 
Oppenheim, oraş situat între Mainz şi 
Mannheim. 

Când veştile despre acest atac surpriză 
au ajuns la Hitler, acesta a ordonat 
contramăsuri urgente, însă i s-a adus la 
cunoştinţă că nu mai există rezerve 
disponibile şi că tot ceea ce putea fi trimis 


pentru a astupa breşa consta în cinci 


tancuri abia reparate la un atelier aflat la 
vreo 160 km distanţă. „Cămara se golise”. 
Astfel încât înaintarea americanilor dincolo 
de Rin s-a transformat într-o procesiune. 

În acest timp Montgomery şi-a încheiat 
minuţioasele sale pregătiri pentru marca 
ofensivă asupra Rinului, lângă Wesel, la 240 
km în aval. El concentrase aici 25 de divizii, 
după ce un sfert de milion de tone de 
muniții şi de alte provizii fuseseră masate în 
depozite pe malul vestic. Zona de 50 km de- 
a lungul râului în care plănuise să 
declanşeze atacul era apărată de numai 
cinci divizii germane epuizate. 

În noaptea de 23 martie a fost lansat 
atacul după un bombardament cumplit 
efectuat de mai multe valuri de 


bombardiere şi de tirul a peste 3.000 de 


tunuri. Infanteria aflată în frunte, sprijinită 
de tancuri amfibii, a trecut râul şi a stabilit 
capete de pod spre est, întâmpinând o 
rezistenţă firavă. În zorii zilei următoare 
două divizii de paraşutişti au fost lansate în 
faţa lor, pentru a-i ajuta la curăţarea 
drumului; concomitent, podurile erau rapid 
refăcute în spatele lor, pentru a permite 
pătrunderea diviziilor de întărire, tancurilor 
şi transportoarelor. Slăbiciunea apărării 
este ilustrată de faptul că Armata a 9-a 
americană, cea care dăduse peste jumătate 
din totalul infanteriei pornită la atac, a 
înregistrat doar 40 de morţi. Pierderile 
britanice au fost şi ele foarte mici, o opoziţie 
mai dârză fiind întâlnită într-un singur loc, 
la Rees, unde un batalion de paraşutişti 


germani au rezistat timp de trei zile 


atacului. 

Până la 28 martie capul de pod fusese 
deja extins la 32 km în adâncime şi la 50 km 
în lăţime. Montgomery, încă îngrijorat de 
forţa de rezistenţă a Armatei germane, nu a 
ordonat o înaintare generală către est 
înainte de a-şi masa o forţă de 20 de divizii 
şi 1.500 de tancuri în capul de pod existent. 

O dată pornită înaintarea, ea s-a 
confruntat cu mormanele de dărâmături 
rezultate în urma bombardamentului 
excesiv al forţelor aeriene aliate, care au 
blocat drumurile mult mai eficient decât ar 
fi reuşit s-o facă inamicul. Acum germanii, 
atât civili cât şi militari, doreau să-i vadă pe 
americani şi pe britanici că avansează cât 
mai rapid spre est, pentru a ocupa Berlinul 


şi cât mai mult teritoriu, înainte ca ruşii să 


poată trece Oderul. Prea puţini dintre 
aceştia erau dispuşi să-l urmeze pe Hitler în 
eforturile lui de a se împotrivi prin 
autodistrugere. 

În ajunul traversării Rinului, Hitler 
emisese un ordin potrivit căruia „bătălia 
trebuia desfăşurată fără a se ţine seama de 
populaţia proprie”. Comisarii lui regionali 
au fost instruiți să distrugă „toate unităţile 
industriale, principalele uzine de 
electricitate, conductele de apă şi de gaze” 
împreună cu „toate depozitele de alimente 
şi de îmbrăcăminte” pentru a crea în calea 
Aliaților „un deşert”. 

Însuşi ministrul producţiei de război al 
lui Hitler, Albert Speer, a protestat prompt 
împotriva acestui ordin drastic. La 


protestele acestuia, Hitler a declarat: „Dacă 


războiul e pierdut, va pieri şi națiunea 
germană, aşa că nu este cazul să ne gândim 
la ce va avea nevoie pentru a-şi continua 
existenţa”. 

Îngrozit, a lăsat la o parte loialitatea sa 
faţă de Hitler şi s-a dus, fără ştirea acestuia, 
să discute cu şefii armatei şi industriei. El i- 
a convins fără prea mare dificultate să se 
eschiveze de la îndeplinirea ordinelor lui 
Hitler. 

Pe măsură ce sfârşitul iluziilor lui Hitler 
se apropia, acesta începuse să se bizuie pe 
un fel de miracol care să-i aducă izbăvirea 
în ceasul al doisprezecelea. Îi plăcea să 
citească sau punea să i se citească un 
capitol din Istoria lui Frederic cel Mare de 
Carlyle, în care se arată cum Frederic a fost 


salvat în ultima clipă, când armatele lui se 


aflau deja pe marginea prăpastiei, de 
moartea împărătesei Rusiei, care a dus la 
dezbinarea alianţei cu care se confrunta. 
Hitler mai consulta şi horoscoape, potrivit 
cărora dezastrul din aprilie va fi 
răscumpărat printr-o bruscă schimbare a 
norocului, soldată până în august cu o pace 
satisfăcătoare. 

La miezul nopţii de 12 aprilie, ştirile 
despre moartea subită a Preşedintelui 
Roosevelt au ajuns la urechile lui Hitler. 
Gobbels i-a telefonat acestuia, spunându-i: 
„Vă felicit, Fuhrerul meu. Soarta l-a 
defavorizat pe cel mai mare duşman al 
dumneavoastră. Dumnezeu nu ne-a 
abandonat”. Acesta se pare că a fost 
„miracolul” pe care-l aştepta Hitler - o 


repetare a morţii împărătesei Rusiei în 


momentul cel mai critic al Războiului de 
Şapte Ani din secolul al XVIII-lea. Aceasta l- 
a convins pe Hitler că ceea ce Churchill 
numise „Marea Alianţă” dintre puterile 
estice şi vestice se va sfărâma datorită 
intereselor rivale ale membrilor ei. 

Speranţa nu i-a fost însă îndeplinită şi, 
două săptămâni mai târziu, a fost constrâns 
să-şi ia singur viaţa, la fel cum fusese cât pe 
ce să facă şi Frederic cel Mare. 

La începutul lui martie, Jukov şi-a 
extins capul de pod de peste Oder dar nu a 
reuşit însă să străpungă frontul. Ruşii 
făceau progrese pe flancurile mai 
îndepărtate, la mijlocul lunii aprilie reuşind 
să intre în Viena. Între timp, frontul german 
din vest se prăbuşise, iar armatele aliate se 


îndreptau de la Rin către est, fără a 


întâmpina piedici serioase. Ele au ajuns la 
Elba, râu aflat la 100 km de Berlin, la 11 
aprilie şi s-au oprit. La 16 aprilie Jukov a 
reluat ofensiva, împreună cu Koniev, care 
forţa traversarea peste Neisse. 

De astă dată ruşii au năvălit din 
capetele de pod şi, într-o săptămână, au 
intrat în suburbiile Berlinului - acolo unde 
Hitler hotărâse să dea bătălia finală. Până în 
25 aprilie armatele de încercuire ale lui 
Jukov şi Koniev au izolat oraşul, iar pe 27 
aprilie forţele lui Koniev şi-au dat mâna, 
peste Elba, cu americanii. În Berlin se 
desfăşura o disperată rezistenţă la fiecare 
colţ de stradă; iar oraşul nu a fost cu 
desăvârşire cucerit decât după terminarea 
războiului: după sinuciderea lui Hitler şi 


capitularea necondiționată a Germaniei. 


În Europa, războiul a luat sfârşit în mod 
oficial la miezul nopţii pe data de 8 mai 
1945; aceasta reprezenta o recunoaştere 
formală a finalului care se produsese bucată 
cu bucată pe parcursul săptămânii 
anterioare. La 2 mai încetaseră orice lupte 
pe frontul sudic din Italia, unde documentul 
de capitulare fuse. Se semnat chiar cu trei 
zile mai-nainte. La 4 mai, o capitulare 
similară a fost semnată la cartierul general 
al lui Montgomery din Luneberg Heath, de 
către reprezentanţi ai forţelor germane din 
nord-vestul Europei. La 7 mai, un alt 
document de capitulare, care se referea la 
toate forţele germane, a fost semnat la 
cartierul general al lui Eisenhower de la 
Reims - un final ceremonios, desfăşurat în 


prezenţa reprezentanţilor ruşilor, 


americanilor, britanicilor şi francezilor. 

Aceste formalităţi ale capitulării s-au 
petrecut imediat după moartea lui Hitler. La 
30 aprilie, a doua zi după căsătoria cu 
devotata sa Eva Braun, acesta s-a sinucis 
împreună cu ea în ruinele Cancelariei 
Berlinului, la aflarea sosirii iminente a 
ruşilor. Cadavrele celor doi au fost urgent 
incinerate în grădină, în conformitate cu 
instrucţiile lăsate de Hitler. 

Primul dintre cele trei acte de 
capitulare ale Armatei germane este şi cel 
mai semnificativ, deoarece armistițiul cu 
italienii fusese semnat când Hitler încă 
trăia, nerespectându-se autoritatea 
acestuia. El reprezenta şi rezultatul unor 
mişcări de capitulare  „ascunse”, care 


debutaseră pe acel front cu aproape două 


luni în urmă - la începutul lui martie. 
Conducătorii germani fuseseră prea 
aproape de Hitler pentru a se aventura într- 
o asemenea mişcare, deşi vorbeau de mai 
multă vreme, în particular, despre 
necesitatea capitulării. 

Mulţi dintre ei îşi pierduseră speranţele 
încă de la debarcarea din Normandia, din 
vara anului anterior. Aproape toţi nu mai 
simțeau nici dorinţa de a lupta şi nici 
speranţa încă din februarie 1945, după 
înfrângerea contraofensivei din Ardeni şi 
năvălirea ruşilor în Germania de Est. Au 
continuat lupta mai mult de frică - frica de 
a-şi călca jurământul militar de loialitate 
faţă de Hitler, frica de mânia acestuia, frica 
de a fi spânzurați de Hitler pentru 


neîndeplinirea ordinelor, frica de pedeapsa 


cu care îi ameninţaseră Aliaţii că-i vor 
răsplăti după obţinerea victoriei în termenii 
„capitulării necondiționate”. 

În lunile care au urmat, războiul. A fost 
prelungit aproape exclusiv de hotărârea 
neabătută a lui Hitler. El s-ar fi putut 
termina mai devreme dacă Aliaţii nu s-ar fi 
încăpățânat să obţină „capitularea 
necondiționată”, şi ar fi perceput mai bine 
efectele pe care acest termen le producea în 
minţile germanilor. O atitudine mai puţin 
fermă, însoţită de asigurări rezonabile cu 
privire la tratamentul care-i aştepta pe 
nemți după victoria Aliaților, ar fi declanşat 
probabil un val de capitulări, în frunte cu 
cei mai înalţi comandanţi militari, iar frontul 
s-ar fi prăbuşit de urgenţă, odată cu Hitler 


şi cu regimul nazist. 


Capitolul 39 


Colapsul Japoniei 


La înfrângerea Japoniei au contribuit 
doi factori, reprezentând, ca natură şi efect, 
forme ale unei presiuni sufocante: unul s-a 
manifestat pe calea apei, mai exact, sub 
apă; iar celălalt pe calea aerului. Cel 
submarin a avut primele efecte decisive“. 

Imperiul japonez era de fapt un imperiu 
acvatic, mai dependent de aprovizionarea 
pe calea apei chiar decât Imperiul britanic. 
Producţia de război depindea de mari 
importuri de petrol, minereu de fier, 
bauxită, cărbune  cocsificabil, nichel, 


magneziu, aluminiu, cositor, cobalt, plumb, 


66 Vezi hărţile de la pag. 266 - 7 vol. I şi p. 
305 


fosfati, grafit şi potasiu, bumbac, sare şi 
cauciuc aduse pe mare. Pentru a-şi asigura 
rezervele de hrană, această ţară importa 
cea mai mare parte a necesarului de zahăr 
şi seminţe de soia, ca şi douăzeci la sută din 
necesarul de grâu şi şaptesprezece la sută 
din cel de orez. 

În ciuda acestui fapt, Japonia intrase în 
război cu flota sa comercială care abia 
totaliza şase milioane de tone brut - cu mult 
mai puţin decât o treime din flota britanică 
a anului 1939 (circa nouă mii cinci sute de 
nave, totalizând peste douăzeci şi unu de 
milioane de tone). În plus, Japonia, în ciuda 
lecţiilor la care asistase în cei doi ani de 
pauză şi a planurilor sale expansioniste, 
făcuse foarte puţin pe linia organizării 


protecţiei navelor - nu pusese la punct 


sisteme de convoaie şi nici portavioane de 
escortă. 

Ea s-a lansat într-un efort susţinut de 
recuperare a acestor carenţe abia după ce 
flota sa a fost drastic redusă. 

În aceste condiţii navele japoneze au 
devenit o ţintă uşoară pentru submarinele 
americane. La începutul războiului din 
Pacific tehnica de torpilare neperfecţionată 
a americanilor s-a repercutat asupra 
preciziei, dar odată cu îmbunătăţirea 
tehnologiei, atacul submarinelor se 
transformase într-un masacru. În vreme ce 
submarinele japoneze îşi  concentrau 
atacurile asupra navelor de rāzboi (mai 
târziu submarinele au trebuit folosite la 
transportul proviziilor către diverse 


garnizoane din insulele  „sărite” de 


americani), cele americane se năpusteau 
mai ales asupra navelor comerciale. În 1943 
ele au scufundat 296 de nave (1.000.335 de 
tone). În 1944 campania submarinelor a 
avut efecte şi mai distrugătoare - numai în 
luna octombrie au scufundat nave cu un 
tonaj de 321.000 de tone. Efectul s-a 
amplificat prin atacarea cu precădere a 
tancurilor petroliere japoneze de luptă, 
tactică soldată cu blocarea flotei japoneze la 
Singapore, pentru ca aceasta să fie cât mai 
aproape de zonele producătoare de petrol. 
În Japonia, antrenamentul piloților de 
avioane a fost redus tot datorită crizei de 
carburant. 

Submarinele americane au produs 
importante pagube şi navelor de luptă 


japoneze, din care aproape o treime le-a 


căzut victimă. În Bătălia Mării Filipinelor au 
fost scufundate două portavioane japoneze 
mari, Taiho şi Shokaku, iar în ultimele luni 
ale anului 1944 submarinele au scufundat 
sau deteriorat definitiv încă trei portavioane 
şi aproape 40 de distrugătoare. 

În perioada în care submarinele 
americane au operat din Golful Subic, din 
Luzon, a fost distrusă cea mai mare parte a 
flotei comerciale japoneze, astfel încât 
ţintele deveniseră foarte rare; atunci 
submarinele au fost folosite pentru 
recuperarea echipajelor bombardierelor 
care amerizaseră forțat în timp ce reveneau 
din raidurile lor asupra Japoniei. 

În ansamblu, aportul submarinelor 
americane a fost uriaş. Ele şi-au adus 


contribuția la victorie şi prin împiedicarea 


Japoniei de a trimite întăriri şi provizii către 
garnizoanele izolate de peste mări. Cel mai 
mare efect l-a avut însă scufundarea a 
şaizeci la sută din cele opt milioane de tone 
capacitate de transport naval pe care 
Japonia le-a pierdut în război. Acesta a fost 
factorul hotărâtor în prăbuşirea finală a 
Japoniei, dependentă de aprovizionarea pe 
ocean şi cu o economic relativ modestă. 
Okinawa - poarta interioară de 


acces în Japonia 


Pregătirile finale pentru un atac 
amfibiu asupra Okinawei, numit 
„Operaţiunea Iceberg”, erau în plină 
desfăşurare înainte ca insula Iwo Jima să fie 
capturată definitiv. Ziua „Z”, pentru 


debarcare, fusese fixată pentru 1 aprilie - la 


mai puțin de şase săptămâni după 
debarcarea din Iwo Jima. Okinawa, cea mai 
mare din grupul insulelor Ryukyu, este 
lungă de 100 km şi are o lăţime medie de 13 
km - deci suficient de mare pentru a oferi 
posibilitatea amplasării unei baze militare şi 
navale în vederea invadării Japoniei. Insula 
se află exact la jumătatea distanţei dintre 
Formosa şi Japonia (la 550 km distanţă de 
fiecare) şi la 580 km de coastele Chinei. În 
aceste condiţii, o forţă amplasată în 
Okinawa poate ameninţa toate cele trei 
obiective, iar avioanele amplasate pe insulă 
ar fi capabile să domine căile de acces către 
cele trei obiective. 

Insula este muntoasă şi împădurită, cu 
excepţia unor părţi din sud, unde se aflau 


aerodromurile japoneze; chiar şi acolo 


crestele calcaroase puteau fi excavate cu 
uşurinţă. Beneficia, deci, de o putere 
defensivă naturală, amplificată de 
amplasarea unei garnizoane a Armatei a 32- 
a a generalului Ushijima, care număra 
aproximativ 77.000 de combatanți şi 20.000 
de trupe de întreţinere - un total de 
aproape 100.000 de oameni - cu artilerie 
uşoară şi grea din abundență, bine 
amplasată în peşteri fortificate. Faptul se 
datora hotărârii Înaltului Comandament 
japonez de a apăra Okinawa cu toate forţele 
disponibile. Tactica defensivă adoptată aici 
a fost una de apărare tenace în adâncime, la 
fel ca în Iwo Jima, fără irosirea forţelor în 
lupte pe plaje, acolo unde tunurile de pe 
navele americanilor puteau  pulveriza 


trupele japoneze. În ce priveşte 


contraofensiva. Cartierul General Imperial 
adunase peste 2000 de avioane pe 
aerodromurile din Japonia şi Formosa, 
cărora li se adăugau tacticile Kamikaze pe o 
scară mai amplă decât oricând înainte. 
Înaltul Comandament american şi-a dat 
seama că Okinawa va fi greu de cucerit şi că 
aici era nevoie de o mare superioritate de 
forţe, ceea ce ridica probleme mult mai 
complicate de logistică. S-a hotărât ca acolo 
să debarce nou formata Armată a 10-a, 
condusă de generalul-locotenent Simon B. 
Buckner, formată din cinci divizii cu un total 
de 160.000 de oameni pentru debarcarea 
iniţială, urmate de încă două divizii şi de oa 
opta în rezervă. Forţa de asalt (alcătuită din 
trei divizii de puşcaşi marini şi patru divizii 
de infanterie) se ridica la 170.000 de 


combatanți şi 115.000 de trupe de 
întreţinere. În afară de învingerea 
puternicei garnizoane japoneze, aceştia 
aveau sarcina de a ține sub control şi o 
populație de aproape jumătate de milion de 
oameni. 

În încercarea de a reduce posibilitatea 
unei contraofensive aeriene, grupul de 
portavioane rapide sub comanda amiralului 
Mitscher a întreprins o serie de raiduri 
asupra Japoniei (din 18 şi până în 21 martie) 
cu o săptămână înaintea debarcării, ocazie 
cu care a doborât aproximativ 160 de 
avioane, cărora li s-au adăugat şi câteva 
aflate la sol. Prețul plătit a fost avarierea 
gravă a trei dintre portavioane (Wasp, 
Yorktown şi Franklin) de către atacurile 


Kamikaze. În săptămână care a urmat, 


Superfortăreţele B29 de la Guam au fost 
deturnate de la atacurile masive asupra 
oraşelor japoneze, pentru a participa la 
bombardarea aerodromurilor de la Kyushu 
(principala insulă din sud a Japoniei). O altă 
importantă operațiune preliminară a 
constituit-o ocuparea grupului de insule 
Kerama Retto, aflat la 25 km vest de 
Okinawa, în scopul de a fi utilizat drept 
bază înaintată pentru flotă şi loc de 
ancorare - o idee de a amiralul Kelly Turner. 
La 27 martie o divizie americană a pus 
stăpânire pe grupul de insule, fără prea 
mari probleme, iar a doua zi au sosit 
petrolierele pentru a face rada portului 
funcţională. Flota britanică a Pacificului 
(două nave de linie, patru portavioane, şase 


crucişătoare şi cincisprezece distrugătoare), 


condusă de amiralul Bruce Fraser, care 
sosise aici pe la mijlocul lui martie, 
acoperea zona din sud-estul Okinawei. 

La 1 aprilie, în duminica Paştelui, s-a 
desfăşurat operaţiunea principală de 
debarcare. Ea a început la ora 8,30 
dimineaţa, după trei ore de bombardament 
pregătitor, naval şi aerian. În aceeaşi zi, 
amiralul Turner a preluat comanda tuturor 
forţelor din apele Okinawei. Debarcările au 
avut loc în partea de sud a coastei vestice, 
acolo unde o înaintare scurtă permitea 
izolarea capătului sudic al insulei. Nu a fost 
întâmpinată nicio opoziţie şi, la ora 11,00, 
cele două aerodromuri de pe fâşia lungă de 
8 km dintre cele două debarcări au fost 
ocupate, spre totala surprindere a 


invadatorilor, fără a da ochi cu inamicul. 


Până spre seară, poziţiile americane de pe 
plajă fuseseră extinse cu 15 km, în 
adâncime peste 60.000 de oameni fiind 
debarcaţi fără probleme. Până la 3 aprilie 
aceştia au traversat insula; a doua zi 
poziţiile au ajuns la o lăţime de 24 km. Abia 
după data de 4, atunci când americanii au 
început să înainteze spre sud, s-au 
confruntat cu rezistenţa acerbă a celor două 
divizii şi jumătate japoneze aflate în partea 
sudică a insulei. 

În aer, japonezii au fost activi încă de la 
început; din 6 aprilie atacurile Kamikaze s- 
au intensificat - aproape 700 de avioane, 
din care jumătate erau Kamikaze, s-au 
îndreptat asupra Okinawei în zilele de 6 şi 
7. Majoritatea au fost doborâte, dar au fost 


scufundate sau avariate şi 13 distrugătoare 


americane. 

Ziua de 6 aprilie a însemnat cea mai 
notabilă acţiune „sinucigaşă” a Marinei 
japoneze, atunci când gigantica navă de 
linie Yamato a apărut în zonă cu o escortă 
navală restrânsă, fără acoperire aeriană şi 
cu carburant necesar numai pentru dus. 
Apropierea acesteia a fost rapid observată 
şi continuu supravegheată, în timp ce 
portavioanele lui Mitscher pregăteau 280 de 
avioane pentru atac. La ora 12,30 a zilei de 
7, acesta a fost atacat violent cu torpile şi 
bombe şi, după o hărţuială de aproape două 
ore, scufundat, cu enorme pierderi de vieţi 
omeneşti. Ca şi cuirasatul Tirpitz, nici 
Yamalonu a avut ocazia de a trage cu 
enormele sale tunuri asupra navelor de linie 


inamice, soarta lui confirmând încă o dată 


că timpul cuirasatelor trecuse. 

Campania terestră a fost mult mai 
îndelungată. La 13 aprilie japonezii din 
sudul insulei au lansat o mică 
contraofensivă, care a fost respinsă cu 
uşurinţă. Între timp, Divizia 6 puşcaşi 
marini torţa înaintarea către nord. Ea nu a 
întâmpinat opoziţie la peninsula Motobu, 
mai stâncoasă şi împădurită, unde 
înaintarea i-a fost temporar oprită. Forţele 
japoneze de aici nu dispuneau însă decât de 
două batalioane, astfel formidabilele lor 
poziţii au fost cucerite pe data de 17 deo 
stratagemă bine  ticluită. Deşi grupuri 
izolate de japonezi au continuat să opună 
rezistenţă până pe data de 6 mai, balanţa se 
înclina simţitor în favoarea americanilor. 


Japonezii au înregistrat 2.500 de morţi, cifră 


rezultată din numărarea cadavrelor, 
comparativ cu mai puţin decât a zecea parte 
înregistrată în tabăra americană. Un 
detaşament de puşcaşi marini a ajuns la 
capâtul nordic al insulei Okinawa la 13 
aprilie, fără a întâmpina rezistenţă. Micile 
insule din vecinătate au fost şi ele ocupate 
în această perioadă, fără prea mari 
probleme, cu excepţia celor din le Shima. 
La 19 aprilie Corpul 24 condus de 
generalul Hodge a lansat un atac cu trei 
divizii de infanterie asupra poziţiilor 
japoneze din sudul Okinawei. Intensul 
bombardament pregătitor - aerian, naval şi 
terestru - nu a avut efecte notabile asupra 
apărării japoneze organizată în peşteri. 
Progresele erau mici, iar pierderile se 


mențineau mari, chiar şi după ce Diviziile 1 


şi 6 de puşcaşi marini au fost aduse pe linia 
frontului. La începutul lunii mai, 
comandanții japonezi ai trupelor aflate 
acolo, tributari tendinței caracteristice de 
desconsiderare a acţiunilor defensive, 
indiferent cât de profitabile ar fi fost 
acestea, au hotărât lansarea unei 
contraofensive, corelată cu un nou val de 
atacuri Kamikaze. În afară de o străpungere 
reuşită, japonezii au fost înfrânți şi au 
înregistrat pierderi grele - circa cinci mii de 
morţi. Această acţiune a uşurat oarecum 
sarcina noii ofensive americane din 10 mai, 
dar înaintarea acesteia a fost stopată din 
cauza ploilor torențiale, în săptămâna care 
a urmat. 

În acest interval, japonezii s-au retras 


din zona Shuri către poziţii situate şi mai 


spre sud, acoperind Naha, capitala insulei. 
La începutul lui iunie americanii au forţat 
înaintarea în ciuda nămolului şi, spre 
mijlocul lunii, i-au împins pe japonezi spre 
extremitatea sudică a insulei. Puternica 
poziţie defensivă de la Yaeju-Dake a fost 
străpunsă pe data de 17, datorită în special 
folosirii aruncătoarelor de flăcări. Ushijima 
şi statul său major s-au sinucis, asemeni 
multor alţi japonezi, în vreme ce şapte mii 
patru sute s-au predat pe parcursul fazei de 
„curăţire” care a urmat (ceea ce a 
reprezentat o schimbare semnificativă, de 
mentalitate). 

Pierderile totale ale japonezilor au fost 
estimate la circa o sută zece mii de oameni, 
inclusiv cei recrutaţi din Okinawa care au 


făcut parte din armata japoneză, în timp ce 


pierderile americanilor s-au cifrat la 
patruzeci şi nouă de mii (din care 
douăsprezece mii de morți) - cea mai grea 
pierdere înregistrată în războiul din Pacific. 

Pe durata celor trei luni cât a durat 
campania din Okinawa, avioanele japoneze 
au organizat zece raiduri masive de 
Kamikaze - pe care le-au numit „Kikusui” 
(crizantema plutitoare). Acestea au realizat 
peste o mie cinci sute de atacuri individuale 
Kamikaze, la care s-a adăugat un număr 
aproape egal de atacuri sinucigaşe din 
partea altor avioane. Au fost scufundate în 
total 34 de nave, iar alte 378 au fost 
avariate (mai ales prin atacuri Kamikaze). 
Această experienţă dureroasă prevestea 
ceea ce urma să se întâmple cu ocazia 


invadării Japoniei, şi a contribuit la decizia 


de a utiliza bomba atomică. 


„Curăţarea” din Pacific şi din 


Birmania 


Ritmul dublei înaintări americane a fost 
mult accelerat de adoptarea tacticii 
„Salturilor” strategice - respectiv atacarea 
şi ocuparea exclusiv a punctelor din calea 
celor două ofensive, puncte considerate 
trepte strategice pentru apropierea de 
Japonia şi mijloace de câştigare a 
controlului în Pacific. Când forțele 
americane s-au apropiat de Japonia şi se 
pregăteau pentru atacul hotărâtor, şefii de 
stat major au considerat că este mai bine ca 
spatele armatelor aliate să fie curăţat de 


garnizoanele izolate din principalele insule 


care fuseseră „sărite” şi lăsate în urmă. 
Astfel penultima fază a războiului a constat 
dintr-o operaţiune amplă de curăţenie în 
diverse zone. Ea era absolut necesară în 
centrul şi sudul Birmaniei, după înaintarea 
rapidă a lui Slim către Rangoon şi înainte 
de lansarea debarcării în vederea 
recuceririi  Singaporelui şi a Indiilor 
Olandeze de Est, conform planurilor 


Comandamentului Asiei de Sud-Est. 
Birmania“ 


Când Slim a ajuns la Rangoon, la 
începutul lui mai 1945, rămăseseră încă 
circa 60.000 de soldaţi japonezi în urma sa, 


la vest de Salween, care trebuiau 

împiedicaţi să se retragă către est, în 
Thailanda, şi să creeze probleme în zona 
prin care trecuseră coloanele lui Slim câtre 
Rangoon. În consecinţă, o parte a Corpului 
4 de sub comanda generalului Messervy a 
fost trimisă înapoi pentru a apăra punctele 
de traversare peste Sittang, iar o alta 
pentru a se întâlni cu Corpul 33 comandat 
de Stopford, care forţa înaintarea în aval pe 
Irrawaddy. 

Pe parcursul lunii mai, Stopford a 
reuşit să ţină piept la două atacuri ale 
rămăşiţelor Armatei a 28-a de sub comanda 
lui Sakurai de la Arakan, care încercau să 
traverseze râul Irrawaddy spre est; multe 
formaţiuni mici au reuşit însă să scape 
peste râu şi circa 17.000 de oameni au 


ajuns în zona Pegu Yomas, cuprinsă între 


Irrawaddy şi Sittang. 

Un atac de diversiune care încerca să 
le vină în ajutor iniţiat de Armata a 33-a sub 
conducerea lui Honda s-a soldat cu un eşec, 
astfel în a doua jumătate a lunii iulie trupele 
lui Sakurai au încercat să se strecoare prin 
bariera organizată de Messervy împărţindu- 
se în mici formaţiuni, cu efective de până la 
100 de oameni fiecare. Majoritatea acestora 
au fost capturate şi zdrobite. Doar 6.000 de 
japonezi au izbutit să ajungă pe malul estic 
al Sittangului, râu aflat atunci la cota sa 
maximă, ulterior nemaifiind capabili de 


nicio rezistenţă. 


Noua Guinee - Noua Britanie - 


Bougainville’? 

Înaintând cu salturi de broască, de-a 
lungul coastei nordice a Noii Guinee din 
prima jumătate a lui 1944, MacArthur 
depăşise mai multe garnizoane japoneze. 
Când americanii s-au îndreptat către 
Filipine, au lăsat şi ei în urmă rămăşiţele a 
cinci divizii inamice. Un număr mare de 
unităţi japoneze au rămas izolate pe insulele 
din Noua Britanie şi Bougainville. Într-o 
directivă trimisă la 12 iulie generalului 
Thomas Blarney - comandantul suprem 
australian, MacArthur i-a transferat 
acestuia responsabilitatea ca, din toamnă, 
„să continue neutralizarea” rămăşițelor 
armatei japonEze din aceste zone. Blarney a 
hotărât să interpreteze directiva într-un 


mod mult mai ofensiv; deşi avea doar cu 


patru divizii disponibile, din care trei erau 
de miliţie, două divizii ale Forţelor Imperiale 
Australiene fuseseră desemnate să ia parte 
la campania din Filipine. 

Divizia 6 australiană a fost trimisă la 
Aitape, de unde urma să pornească spre est, 
în luna decembrie, pentru a distruge cele 
trei divizii slăbite ale lui Adachi aflate în 
jurul  Wewakului (cei circa 35.000 de 
japonezi ai acestor divizii care duceau lipsă 
de arme şi de alimente, erau măcinaţi de 
boli şi izolaţi. 

Parcurgerea celor 160 km printr-un 
teren foarte dificil crease probleme 
sistemului australian de transport, iar 
moralul soldaților scăzuse atât din cauza 
îmbolnăvirilor, cât şi datorită faptului că 


operaţiunea era lipsită de orice valoare 


strategică. Înaintarea s-a făcut foarte lent, 
iar oraşul Wewak a fost capturat abia în 
luna mai, adică după şase luni (la sfârşitul 
războiului, în august 1945, trupele japoneze 
opuneau încă rezistenţă în interior). Forţele 
japoneze scăzuseră la o cincime în acest 
răstimp. Australienii nu au pierdut în luptă 
decât 1.500 de oameni, însă bolile au 
provocat pierderea a peste 16.000. 

Divizia 5 australiană a fost îndreptată 
asupra Noii Britanii, din insulele Bismarck. 
Comandantul acesteia, generalul-maior A.N. 
Ramsay, s-a dovedit a fi mai realist. În 
noiembrie, când a ajuns acolo, americanii 
deţineau deja controlul asupra a cinci 
şesimi din această mare insulă, însă ceea ce 
mai rămăsese era apărat de aproape 70.000 


de japonezi, majoritatea concentrați în 


puternica bază de la Rabaul. După ce au 
avansat către „gâtul” insulei, australienii s- 
au mulţumit să patruleze pe această linie 
scurtă şi să lase puternica garnizoană 
japoneză „să se veştejească singură”. Ea a 
fost neutralizată în final cu un cost minim, 
sfârşitul războiului aducând şi capitularea 
garnizoanei. 

Bougainville, aflată la capătul vestic al 
insulelor Solomon, constituie cea mai mare 
insulă din acest grup. Aici au fost trimise 
Corpul 2 sub comanda generalului Savige, 
împreună cu Divizia 3 australiană şi două 
brigăzi suplimentare. Nici aici nu se 
impunea o acţiune ofensivă, întrucât 
japonezii, concentrați mai ales în jurul 
oraşului Buin din sudul insulei, erau 


preocupaţi în special de cultivarea 


legumelor şi de pescuit, pentru a-şi 
completa firavele provizii de hrană. Savige a 
lansat însă o ofensivă la începutul lui 1945. 
Înaintarea s-a produs lent, deoarece 
japonezii au luptat din răsputeri pentru 
apărarea zonei care le asigura necesarul de 
hrană. Peste şase luni zona a fost acoperită 
de inundaţii, astfel încât trupele australiene, 
ca şi cele din Noua Guinee, nu s-au arâtat 
prea entuziaste intuind inutilitatea efortului 


întreprins. 


Borneo 


Iniţiativa de recucerire a insulei Borneo 
a aparţinut în principal americanilor, care 
doreau să le taie japonezilor aprovizionarea 


cu petrol şi cauciuc, şi, în acelaşi timp, să le 


ofere britanicilor o bâză avansată pentru 
flotă în Golful Brunei. Statul Major britanic 
nu era în favoarea acestei iniţiative, 
deoarece dorea o bază în Filipine; Flota 
Pacificului fiind deja reţinută în apele 
Okinawei, nu se dorea readucerea ei către 
sud. În această situaţie operaţiunea a fost 
desfăşurată de Corpul 1 australian (alcătuit 
din două divizii) de sub comanda 
generalului-locotenent Leslie Morshead, cu 
protecţie şi sprijin din partea Flotei 7 
americane. Insula Tarakan, din largul 
coastei nord-estice, a fost capturată la 1 mai 
1945, iar Golful Brunei, aflat pe coasta de 
vest, la 10 iunie. De aici, trupele australiene 
au înaintat de-a lungul coastei până la 
Sarawak. La începutul lui iulie, după un 


bombardament prelungit, centrul petrolier 


Balikpapan de pe coasta sud-estică a fost 
atacat şi cucerit după lupte crâncene, care 
au constituit ultima mare debarcare din 
război. 

La acea dată pregătirile britanice 
pentru recucerirea  Singaporelui erau 
avansate, însă au fost anulate de 
capitularea Japoniei în august. Când 
Mountbatten a ajuns la 12 septembrie la 
Singapore, a primit capitularea generală a 
forţelor japoneze din Asia de sud-est, 
capitulare care fusese deja semnată, printr- 
o înţelegere preliminară, la Rangoon, în 27 
august. Acest act consfințea capitularea a 


trei sferturi de milion de soldaţi japonezi. 


Filipinele“ 


69 Vezi hărţile de la p. 283, vol. I şi p. 305. 


Deşi americanii câştigaseră controlul 
strategic asupra Filipinelor la cinci luni 
după prima lor debarcare de la Leyte, din 
octombrie, forţe japoneze numeroase se mai 
aflau acolo în martie. Dovezi ulterioare 
arată că numai în Luzon existau circa 
170.000 de japonezi - cifră ce o depăşea cu 
mult pe cea estimată de americani la 
vremea respectivă. Grupările cele mai 
numeroase se găseau în nordul Luzonului, 
sub comanda lui Yamashita însuşi, iar alte 
circa 50.000 se aflau în munţi, lângă 
Manila, conduşi de generalul Yokohama, şi 
deţineau controlul asupra rezervelor de apă 
ale oraşului. Tentativele anterioare de a-i 
alunga au fost dejucate, japonezii pornind 


chiar la o ofensivă împotriva Corpului 14 


condus de generalul Griswold, cel care 
fusese însărcinat cu distrugerea lor. La 
jumătatea lui martie. Corpul 11, sub 
comanda generalului Hall, a fost adus 
pentru a prelua ofensiva. Până la sfârşitul 
lui mai acesta a reuşit să captureze cele 
două diguri principale de la Awa şi Ipo. La 
acea dată, forţele lui Yokohama fuseseră 
înjumătăţite mai ales de foamete şi boli; 
curând acestea s-au împărţit în mici grupuri 
dezorganizate, care au fost apoi urmărite şi 
hărţuite de forţele de gherilă filipineze şi de 
trupele americane. Pe lângă un soldat mort 
în luptă se înregistrau alţi zece, morţi de 
foame sau de boală. La sfârşitul războiului 
s-au mai predat doar 7.000 de soldaţi. 
Forţele generalului Krueger au curăţat 


trecătoarea prin Marea Visayan, scurtând 


astfel ruta de navigaţie de la Leyte la Luzon. 
Apoi ele au declanşat un atac asupra părţii 
sudice a Luzonului. Alte forţe au eliberat 
insulele de la sud de Leyte, stabilindu-şi o 
bază la Mindanao - unde fuseseră amplasați 
circa 40.000 de soldaţi japonezi, deoarece 
Cartierul General Imperial considerase că 
aceasta va fi ţinta principală a invaziei 
americane. Până în vară forţele japoneze 
din toate aceste zone s-au retras în munţi, 
unde au fost rapid împuţinate de boli şi 
foamete. 

Ultima etapă a procesului a constituit-o 
atacul american asupra forțelor lui 
Yamashita aflate la nord de Luzon. Ofensiva 
a fost declanşată pe 27 aprilie de către trei 
divizii americane, întărite imediat cu o a 


patra. Americanii au întâmpinat piedici din 


ce în ce mai mari pe măsură ce înaintau în 
munţi, unde Yamashita concentrase peste 
50.000 de soldaţi - de două ori mai mulţi 
decât  estimaseră americanii. Yamashita 
opunea încă rezistenţă când războiul a luat 
sfârşit, la mijlocul lui august. El s-a predat 
în fruntea celor 40.000 de soldaţi pe care-i 
mai avea. Alături de alţi 10.000 aflaţi în 
nordul Luzonului. Utilitatea strategică a 
acestei costisitoare campanii de „curăţare” 


este mai mult decât discutabilă. 


Ofensiva aeriană strategică 


americană 


Ofensiva aeriană împotriva Japoniei nu 
a dat rezultate cu adevărat eficiente până 


când n-a putut fi lansată din Mariane - 


insule cucerite, în principal din acest 
considerent, în vara lui 1944. 

Instrumentul de bază al ofensivei l-a 
reprezentat Boeing-ul B29 
„Superfortăreaţa”, cel mai mare bombardier 
din al doilea război mondial, capabil să 
transporte o încărcătură de bombe de până 
la 17.000 de livre (şapte tone şi două 
treimi), să dezvolte o viteză în jurul a 560 
km pe oră şi să evolueze la altitudini de 
peste 10.500 m. Bombardierul avea o rază 
de acţiune de peste 6.400 km, era bine 
protejat de blindaj, şi dispunea de 
treisprezece mitraliere. 

La mijlocul lui iunie 1944 oraşul 
siderurgic Yawata, din Kyushu, a fost 
bombardat de circa 50 de aparate B29 care 


au decolat din China şi India, însă acest 


atac şi cele care au urmat n-au avut o 
eficienţă prea mare: din această direcţie, în 
a doua jumătate a lui 1944 au fost lansate 
asupra Japoniei doar 800 de tone de bombe. 
Bombardierele B29 ale Comandamentului 
20 bombardiere necesitau prea multă 
acoperire aeriană pentru a trece peste 
„Cocoaşă” ca să poată fi menținute în 
China, şi asta cu rezultate destul de slabe. 
În consecinţă, ele au fost retrase la 
începutul anului 1945. 

Primul aerodrom din Mariane, aflat la 
Saipan, devenise operaţional la sfârşitul lui 
octombrie 1944. Aici au sosit primele 
avioane (112 aparate), aparţinând 
Comandamentului 21 bombardiere. O Lună 
mai târziu, pe 24 noiembrie, 111 aparate 


B29 au decolat de aici pentru a bombarda o 


fabrică de avioane din Tokyo. Era primul 
atac asupra capitalei japoneze de la raidul 
din aprilie 1942, al colonelului Doolittle. Se 
inaugura astfel o nouă ofensivă, chiar dacă 
numai un sfert din bombardiere au localizat 
ţinta. Au fost doborâte doar două aparate în 
ciuda celor 125 de avioane de vânătoare 
japoneze care au ieşit în întâmpinarea lor. 

În următoarele trei luni avioanele B29 
şi-au continuat bombardamentele de 
precizie desfăşurate pe timp de zi, bazându- 
se pe experiența acumulată în Europa, dar 
cu rezultate descurajatoare, în ciuda 
faptului că i-au silit pe japonezi să-şi 
disperseze fabricile de avioane şi din alte 
ramuri industriale. Până în martie 1945 
numărul bombardierelor B29 din Mariane 


se triplase; generalul Curtis LeMay, care 


preluase comanda bazei, a hotărât să treacă 
la operaţiuni de bombardament zonal de 
joasă altitudine - încercând să profite de 
slăbiciunea apărării japoneze pe timp de 
noapte. El preconiza de asemenea mărirea 
încărcăturii de bombe, reducerea solicitării 
motoarelor şi creşterea eficienţei atingerii 
numeroaselor mici obiective industriale. 
Mai importantă a fost hotărârea lui 
LeMay ca bombardierele B29 să fie dotate 
cu bombe incendiare în locul celor explozive 
- fiecare aparat putea duce 40 de 
containere a câte 38 de bombe incendiare, 
ce puteau pârjoli o suprafaţă de circa 16 ha. 
Rezultatele au fost de o eficiență 
îngrozitoare. La 9 martie, 279 de aparate 
B29 - fiecare având între şase şi opt tone de 


bombe incendiare, au devastat oraşul 


TOkyo. Aproape 26 km2, un sfert din 
suprafaţa totală a oraşului, a fost complet 
arsă şi peste 267.000 de clădiri distruse. În 
rândurile civililor s-au înregistrat 
aproximativ 185.000 de morţi şi răniţi - în 
timp ce agresorii americani au pierdut doar 
14 avioane. În următoarele nouă zile au fost 
devastate în acelaşi mod oraşele Osaka, 
Kobe şi Nagoya. La 19 martie atacurile au 
încetat, din lipsa bombelor incendiare - în 
zece zile americanii lansaseră aproape 
10.000 de tone de bombe incendiare. 
Operaţiunea a fost repede reluată, ba 
chiar amplificată; în iulie, cantitatea totală 
de bombe lansată a depăşit-o de trei ori pe 
cea din martie. Pe lângă bombe, au mai fost 
aruncate mii de mine în vederea blocării 


traficului naval japonez de coastă. Au fost 


scufundate nave de transport cu un 
deplasament total de un milion şi un sfert 
de tone, iar traficul naval a fost aproape 
oprit. Opoziția japoneză în aer devenise 
neglijabilă. 

Efectele bombardamentelor au fost 
cumplite. Moralul civililor a scăzut drastic 
după incendierea oraşului TOky5 şi a scăzut 
şi mai mult atunci când LeMay a început să 
arunce „fluturaşi” pe care erau consemnate 
următoarele lui obiective. Peste opt 
milioane şi jumătate de oameni s-au refugiat 
la ţară, fapt ce a dus la scăderea producţiei 
industriale într-un moment în care 
economia de război japoneză se afla la 
capătul puterilor: producţia  rafinăriilor 
scăzuse cu 83 la sută, construcţia 


motoarelor de avioane cu 75 la sută, 


construcţia carlingilor de avioane cu 60 la 
sută, iar producţia de echipament electronic 
cu 70 la sută. Peste 600 de mari uzine de 
război fuseseră distruse sau grav avariate 
de bombardamente. 

Pe lângă toate astea, campania de 
bombardamente îi făcuse pe japonezii de 
acasă să înţeleagă că forţele lor nu le mai 
pot asigura protecţia şi că o capitulare, 
chiar una necondiționată, era imposibil de 
evitat. Bombele atomice din august n-au 
tăcut altceva decât să confirme ceea ce 
majoritatea poporului japonez, cu excepţia 


câtorva fanatici, înţelesese deja. 


Bomba atomică şi capitularea 


Japoniei 


Winston Churchill, în ultimul său volum 
despre război, relatează cum, la 14 iulie 
1945 - când se găsea la Conferinţa de la 
Potsdam împreună cu preşedinţii Truman şi 
Stalin - i-a fost înmânat un bileţel care 
conţinea următorul mesaj misterios: 
„Copilaşii s-au născut conform aşteptărilor”. 
Stimson, Secretarul de Război american, i-a 
explicat înţelesul - testul experimental al 
bombei atomice, desfăşurat cu o zi înainte, 
se dovedise un succes. „Preşedintele m-a 
invitat apoi la o discuţie. Împreună cu el se 
mai aflau generalul Marshall şi amiralul 
Leahy”. 

Modul în care Churchill relatează în 
continuare arc o mare semnificație, astfel că 
am citat în întregime următoarele pasaje: 


„Se părea că eram dintr-odată animați 


de compasiune şi doream scurtarea 
măcelului din est. Ca şi a aşteptărilor din 
Europa. Nu mă îndoiesc că aceleaşi gânduri 
sălăşluiau şi în mințile prietenilor 
americani. În niciun caz nu s-a pus nicio 
clipă problema dacă trebuie sau nu să se 
utilizeze bomba atomică. Pentru evitarea 
unui măcel imens şi de durată, pentru 
oprirea războiului, pentru a oferi lumii 
pacea, pentru a pune o mână tămăduitoare 
pe populaţia torturată a planetei, toate 
astea cu ajutorul câtorva explozii 
distrugătoare părea, după toate strădaniile 
noastre, şi după toate pierderile de vieți 
omeneşti, un miracol, o izbăvire. 

Acordul de principiu al britanicilor în 
privinţa utilizării bombei atomice fusese dat 


încă din 4 iulie, înainte de a avea loc testele. 


Hotărârea finală aparţinea acum în primul 
rând preşedintelui Truman, cel care deţinea 
bomba. Eu nu m-am îndoit nicio clipă care 
va fi hotărârea lui, aşa cum nu m-am îndoit 
nici după, de corectitudinea acesteia. 
Adevărul istoric, cel care va trebui judecat 
de posteritate - hotărârea de a se folosi sau 
nu bomba atomică pentru a sili Japonia să 
capituleze - nu a fost pus nicio clipă în 
discuţie. Aprobarea era unanimă, automată 
şi indiscutabilă din partea tuturor celor care 
se aflau la acea masă. Nu am auzit nici 
măcar o sugestie că ar trebui procedat 
altfel”. 

Mai târziu însă, Churchill îşi exprimă 
îndoielile referitoare la utilizarea bombei 
atomice, atunci când declară: 

„Este o greşeală să considerăm că 
soarta Japoniei a fost hotărâtă de bomba 
atomică. Înfrângerea acesteia devenise 
certă înainte de căderea primei bombe şi se 
datora covârşitoarei noastre forţe maritime. 
Acesta a fost singurul factor care a permis 
cucerirea unor baze oceanice din care s-a 
lansat atacul decisiv şi care a forţat Armata 
metropolitană să capituleze. Forţa navală a 
Japoniei fusese distrusă”.”! 

Churchill mai scrie că la Potsdam, cu 
trei săptămâni înainte de lansarea bombei, 
fusese informat confidenţial de câtre Stalin 


de existența unui mesaj din partea 

ambasadorului japonez de la Moscova care 
exprima dorinţa de a încheia pacea. El 
adaugă că, odată cu informarea, i-a sugerat 
preşedintelui Truman ca cererea Aliaților 
pentru o „capitulare necondiționată” să fie 
oarecum modificată, pentru a uşura drumul 
japonezilor spre capitulare. 

Aceste tatonări japoneze în vederea 
încheierii păcii începuseră însă mai demult 
şi erau cunoscute autorităţilor americane 
într-o măsură mult mai mare decât a arătat 
Churchill. Chiar înainte de Crăciunul lui 
1944, Serviciul american de spionaj din 
Washington a primit un raport din partea 
unui agent bine informat din Japonia care 
vorbea despre apariţia unei organizaţii 
pacifiste, ce câştigă tot mai mulţi adepţi. 


Agentul prezicea că guvernul 


generalului Koiso - care-l înlocuise în iulie 
pe al generalului Tojo, cel care tăcuse ca 
Japonia să intre în război - urma în scurt 
timp să fie înlocuit de un guvern doritor de 
pace, condus de amiralul Suzuki; acesta 
trebuia să înceapă negocierile, cu acordul 
împăratului. 

Prezicerea s-a îndeplinit în aprilie. La 1 
aprilie americanii au debarcat în Okinawa, 
una din insulele arhipelagului Ryukyu, 
aflată la jumătatea distanţei dintre Formosa 
şi Japonia. Şocul la aflarea veştilor, la care 
s-a adăugat ameninţarea ce se degaja din 
comunicatul primit din partea ruşilor 
referitor la anularea pactului de 
neagresiune dintre ei şi japonezi, au 
precipitat căderea Cabinetului Koiso. Ea s-a 


produs la 5 aprilie, dată la care Suzuki a 


devenit prim-ministru. 

Cu toate că în noul Guvern conducătorii 
mişcării pacifiste predominau, confuzia 
domnea, aceştia neştiind cum să procedeze. 
Încă din februarie, ca urmare a iniţiativei 
împăratului Hirohito, începuseră negocieri 
cu Rusia, în care s-au făcut apeluri ca în 
calitatea ei  „neutră”, să  intermedieze 
tratativele pentru o pace între Japonia şi 
Aliaţii occidentali. Aceste demersuri au fost 
întreprinse, iniţial, prin ambasadorul 
sovietic de la Tokyo, iar apoi prin cel 
japonez de la Moscova, dar n-au ajuns prea 
departe, deoarece ruşii nu le-au dat curs. 

Au trecut trei luni înainte ca americanii 
să prindă de veste. Asta se întâmpla pe la 
sfârşitul lunii mai, atunci când Harry 


Hopkins, în calitatea sa de trimis personal 


al preşedintelui, a sosit cu avionul la 
Moscova pentru a discuta cu Stalin despre 
viitor. Cu ocazia celei de-a treia întâlniri 
dintre cei doi, Stalin a ridicat problema 
Japoniei. La Conferinţa de la Ialta din luna 
februarie, Stalin acceptase să intre în război 
împotriva Japoniei cu condiţia de a-şi 
adjudeca Insulele Kurile, întregul Sahalin şi 
o poziţie de control în Manciuria. El i-a 
comunicat lui Hopkins că armatele sale 
refăcute din Orientul îndepărtat vor ataca 
frontul japonez din Manciuria începând cu 
data de 8 august. Apoi a adăugat că dacă 
americanii vor persista în solicitarea unei 
„capitulări necondiționate”, japonezii vor 
lupta până la ultima suflare; în schimb, o 
modificare a termenilor capitulării i-ar 


încuraja pe aceştia să se recunoască 


înfrânți, ceea ce le-ar permite Aliaților să-şi 
impună voinţa şi să obţină aproape aceleaşi 
rezultate. Stalin a mai subliniat că Rusia se 
aşteaptă să participe la ocuparea efectivă a 
Japoniei. În cursul acestei discuţii, el a 
dezvăluit şi că „doritorii de pace” erau 
„împiedicaţi să acţioneze de către anumite 
elemente din Japonia” - dar nu a precizat că 
era vorba de tatonări oficiale, făcute prin 
ambasadori. 

Soarta Okinawei devenise clară cu mult 
înaintea terminării luptelor. Era evident că, 
o dată capturată, americanii vor avea rapid 
posibilitatea de a intensifica 
bombardamentele aeriene asupra Japoniei, 
întrucât  aerodromurile din Okinawa se 
găseau la mai puţin de 650 km de Japonia, 


deci la niciun sfert faţă din distanţa celor 


din Mariane. 

Situaţia dezastruoasă era cât se poate 
de clară pentru orice strateg, şi mai ales 
pentru unul de talia lui Suzuki, ameninţat 
cu moartea de extremişti încă din 1936, din 
cauza vederilor sale antirăzboinice. În acele 
momente atât el, cât şi Cabinetul său erau 
sufocaţi însă de o problemă complicată. Aşa 
doritori de pace cum erau, acceptarea unei 
„capitulări necondiționate” ar fi sunat ca o 
trădare a forţelor combatante, decisive să 
lupte până la moarte. Aceste forte, care 
ţineau încă în mâini soarta a mii de 
prizonieri civili şi militari Aliați aproape 
morţi de foame, ar fi putut ignora ordinul de 
„incetare a focului” dacă termenii 
capitulării se dovedeau umilitori şi, mai 


ales, dacă s-ar fi pus problema detronării 


împăratului, cel care, în ochii lor, nu era 
doar suveran, ci o divinitate. 

Împăratul însuşi a fost cel care a „tăiat 
nodul”. La 20 iunie el a organizat o 
conferinţă la care i-a invitat pe cei şase 
membri ai Cabinetului Interior, Consiliul 
suprem al Direcţiei de Război, unde le-a 
spus: „Veţi lua în considerare problema 
terminării războiului cu maximă urgenţă”. 
Toţi cei şase membri ai Consiliului au fost 
întru totul de acord, însă în timp ce 
premierul, ministrul Afacerilor Externe şi 
ministrul Marinei erau pregătiţi să accepte 
o capitulare necondiționată, ceilalţi trei - 
ministrul Trupelor de uscat şi cei doi Şefi de 
Stat Major ai Trupelor de uscat şi Marinei - 
au militat pentru continuarea rezistenţei 


până la obţinerea unor condiţii mai blânde. 


În cele din urmă s-a stabilit ca Prinţul 
Konoye să fie trimis într-o misiune la 
Moscova, pentru a negocia pacea; împăratul 
i-a cerut în particular să obţină pacea cu 
orice preţ. Oficiul de Externe japonez s-a 
adresat în prealabil în mod oficial Moscovei, 
pe 13 iulie, comunicând că „împăratul 
doreşte pacea”. 

Mesajul i-a parvenit lui Stalin chiar 
înainte de plecarea la Conferinţa de la 
Potsdam. El a transmis un răspuns rece, 
potrivit căruia propunerea nu i se părea 
suficient de bine definită pentru a-i permite 
să ia măsuri, ori să accepte o astfel de 
misiune. De data asta însă, l-a informat pe 
Churchill despre contactul cu japonezii, iar 
acesta pe Truman, adăugând propriile-i 


sugestii referitoare la oportunitatea 


modificării termenului rigid de „capitulare 
necondiționată”. 

Două săptămâni mai târziu, guvernul 
Japoniei îi trimitea un nou mesaj lui Stalin, 
încercând să clarifice scopul vizitei 
Prințului, dar răspunsul primit a fost similar. 
În acest timp, guvernul lui Churchill a 
pierdut alegerile generale din Anglia, astfel 
încât Attlee şi Bevin i-au înlocuit pe 
Churchill şi pe Eden la Potsdam când, la 28 
iulie, Stalin prezenta în cadrul Conferinţei 
noua tentativă a Japoniei. 

Americanii aflaseră deja despre dorinţa 
Japoniei de a pune capăt războiului, întrucât 
Serviciul american de Informaţii 
interceptase mesajele cifrate dintre 
ministrul Afacerilor Externe şi ambasadorul 


Japoniei de la Moscova. 


Preşedintele Truman, ca şi de altfel 
majoritatea consilierilor săi - mai ales 
Stimson şi generalul Marshall - erau 
hotărâți să utilizeze bomba atomică pentru 
a accelera capitularea Japoniei, în măsura 
în care şi Stalin dorea să intre în război 
împotriva Japoniei înainte ca acesta să ia 
sfârşit, cu scopul de a câştiga o poziţie 
avantajoasă în Orientul îndepărtat. 

Au existat şi unii care au manifestat 
mai multe îndoieli decât cele reieşite din 
relatările lui Churchill. Printre aceştia se 
număra amiralul Leahy, Şeful de Stat Major 
al lui Roosevelt şi apoi al lui Truman, care 
nu era de acord cu folosirea unei asemenea 
arme împotriva populaţiei civile: „Aveam 
sentimentul că, fiind primii care o vom 


folosi, ne vom cobori la nivelul barbarilor. 


Eu nu am învăţat să lupt astfel, războaiele 
nu pot fi câştigate prin asasinarea femeilor 
şi copiilor”. Cu un an înainte, el protestase 
faţă de propunerea de a se utiliza arme 
bacteriologice. 

Chiar şi savanții atomişti aveau păreri 
diferite. Doctorul Vannevar Bush ajucat un 
rol important în câştigarea sprijinului lui 
Roosevelt şi Stimson pentru armele 
atomice, iar lordul Cherwell (fostul profesor 
Lindemann), consilierul personal al lui 
Churchill pe probleme ştiinţifice, era şi el 
un susţinător al utilizării bombei atomice. În 
primăvara lui 1945, când Stimson a numit 
un comitet sub comanda lui Bush, însărcinat 
cu analizarea problemei utilizării bombei 
atomice asupra Japoniei, acestia a 


recomandat folosirea ci cât mai grabnică, 


tară a se face publică natura acestei bombe 
- ţinându-se seama că ar putea eşua -, aşa a 
explicat mai târziu Stimson. 

În contradicţie cu susţinătorii, un grup 
de oameni de ştiinţă condus de profesorul 
James Franck i-a prezentat un raport lui 
Stimson, spre sfârşitul lunii iunie: 
„Avantajele militare şi salvarea vieților 
americane obținute prin utilizarea fără 
preaviz a bombelor atomice asupra Japoniei 
ar putea cântări mai puțin în balanţă decât 
valul de oroare şi repulsie care va cuprinde 
restul lumii... Dacă Statele Unite vor fi 
primele care vor folosi aceste noi mijloace 
nediscriminatorii de distrugere, vor pierde 
sprijinul întregii lumi, vor precipita cursa 
înarmării şi vor prejudicia încheierea unui 


acord internațional cu privire la controlul 


unor asemenea arme... Noi ne pronunţăm 
împotriva utilizării bombelor nucleare în 
scopul unui atac timpuriu asupra Japoniei”. 

Savanţii aflaţi în imediata apropiere a 
oamenilor de stat aveau însă o şansă mai 
mare de a câştiga atenţia acestora, iar 
argumentele lor au fost cele care au 
precumpănit în luarea deciziei finale - 
susţinute şi de aprecierea pe care bombele 
atomice reuşiseră deja să o trezească în 
minţile oamenilor de stat, ca un mijloc rapid 
şi facil de terminare a războiului. Consilierii 
militari au sugerat cinci posibile ţinte 
pentru cele două bombe atomice deja 
existente; alegerea s-a oprit asupra oraşelor 
nipone Hiroshima şi Nagasaki, după ce 
preşedintele Truman şi Stimson au 


consultat lista considerându-se că aceste 


două oraşe includ atât instalaţii militare, cât 
şi „case sau alte construcții foarte 
susceptibile la avarii”. 

În consecință, în ziua de 6 august a fost 
lansată prima bombă atomică asupra 
Hiroshimei, care a distrus cea mai mare 
parte a oraşului şi a omorât peste 80.000 de 
oameni, un sfert din locuitori. Trei zile mai 
târziu, o a doua bombă a fost lansată asupra 
oraşului Nagasaki. Veştile despre lansarea 
bombei de la Hiroshima i-au parvenit 
preşedintelui Truman la bordul navei cu 
care se întorcea de la Conferința de la 
Potsdam. Conform mărturiilor celor 
prezenți, el a exclamat încântat: „Acesta 
este cel mai măreț lucru din istorie”. 

Efectele produse asupra guvernului 


Japoniei s-au situat însă mult sub aşteptările 


occidentalilor. Bombele nu au reuşit să 
zdruncine convingerile celor trei membri ai 
Consiliului care se împotriveau capitulării 
necondiționate, insistând asupra necesităţii 
de a se primi mai întâi nişte asigurări cu 
privire la soarta Japoniei şi, «în special, a 
„poziţiei de suveran a împăratului”. În ceea 
ce priveşte poporul japonez, acesta nu a 
aflat decât după război despre cele 
petrecute la Hiroshima şi Nagasaki. 
Declaraţia de razboi a Rusiei din data 
de 8 august, urmată a doua zi de invadarea 
Manciuriei, pare să fi avut o influenţă la fel 
de mare asupra urgentării capitulării, ca şi 
acţiunea „impăratul”. La întâlnirea 
Cabinetului Interior din data de 9 
desfăşurată în prezența împăratului, acesta 


a expus situația disperată a Japoniei şi s-a 


declarat atât de ferm în favoarea unei păci 
imediate, încât cei trei membri care se mai 
împotriveau au devenit mai concesivi şi au 
hotărât ţinerea unui Gozenkaigi - un fel de 
„sfat al bătrânilor oameni de stat”, la care 
împăratul va putea să decidă. Între timp, 
guvernul a anunţat la radio că e gata să 
capituleze, cu condiţia respectării 
suveranităţii împăratului - aspect asupra 
căruia în Declaraţia de la Potsdam din 26 
iulie Aliaţii păstraseră O tăcere 
amenințătoare. După unele discuții, 
Preşedintele Truman a fost de acord cu 
această modificare notabilă a „capitulării 
necondiționate”. 

La Gozenkaigi, care a avut loc la 14 
august, s-au înregistrat păreri foarte 


diferite, dar împăratul a rezolvat 


diferendele, rostind categoric: „Dacă nimeni 
nu mai are nicio altă părere de exprimat, 
atunci o vom exprima pe a noastră. Vă 
cerem să fiţi de acord cu ea. Noi vedem o 
singură soluţie pentru ca Japonia să se 
salveze. Acesta a fost motivul pentru care 
am dat dovadă de atâta determinare pentru 
a  îndura  neîndurabilul şi a suporta 
insuportabilul” Imediat, capitularea Japoniei 
a fost anunţată la radio. 

Utilizarea bombei atomice nu a 
influenţat cu adevărat această hotărâre. Cu 
flota scufundată ori grav avariată, cu forţele 
aeriene şi navale ciuntite, cu industria 
distrusă şi cu proviziile de alimente pentru 
populaţie în continuă scădere, prăbuşirea 
Japoniei devenise oricum o certitudine - aşa 


după cum declarase şi Churchill. 


Raportul Serviciului de supraveghere al 
bombardamentului strategic american a 
susţinut acest punct de vedere, adăugând: 
„Timpul care s-a scurs între incapacitatea 
militară şi acceptarea politică a 
inevitabilului putea fi scurtat, dacă 
structura politică a Japoniei ar fi permis o 
determinare mai rapidă şi mai hotărâtă a 
politicii naţionale. Suntem convinşi că şi 
supremaţia aeriană ar fi putut asigura 
suficientă presiune asupra Japoniei pentru a 
forţa capitularea necondiționată şi a evita 
necesitatea unei invazii fără atacurile cu 
bombe atomice” Amiralul King, 
comandantul suprem al Marinei militare 
americane, a declarat că numai blocada 
navală singură ar fi „infometat pe japonezi 


suficient pentru a accepta capitularea” - 


prin lipsa de petrol, orez şi alte materiale 
esenţiale. „Era suficient să avem răbdare şi 
să aşteptăm”. 

Părerile amiralului Leahy sunt şi mai 
ferme în ce priveşte inutilitatea folosirii 
bombei atomice: „Utilizarea acestei arme 
barbare la Hiroshima şi Nagasaki nu ne-a 
ajutat câtuşi de puţin din punct de vedere 
material în războiul contra Japoniei. 
Japonezii erau deja învinşi şi gata să 
capituleze din cauza blocadei navale şi a 
bombardamentului cu arme convenţionale”. 

Atunci de ce a fost utilizată bomba 
atomică? Au existat oare şi alte motive, în 
afara dorinţei instinctive de a reduce şi 
înceta pierderile de vieţi americane şi 
britanice? Se pare că au existat două 


motive. Unul reiese chiar din istorisirile lui 


Churchill despre Conferinţa avută cu 
preşedintele Truman din data de 18 iulie, 
când, ca urmare a informaţiei privind 
succesul testării bombei atomice, printre 
gândurile care le-au venit imediat în minte, 


au fost şi următoarele: 


”... Noi nu avem nevoie de ruşi. 
Sfârşitul războiului cu Japonia nu mai 
depinde de aportul numeric al armatei lor... 
Nu avem de ce să le cerem favoruri. Câteva 
zile mai târziu i-am transmis domnului 
Eden: „Este cât se poate de clar că Statele 
Unite nu doresc în acest moment 
participarea Rusiei la războiul împotriva 
Japoniei”'?. 


Cererea lui Stalin de la Potsdam de a 

lua parte la ocuparea Japoniei era cât se 
poate de  stânjenitoare, iar guvernul 
american dorea să evite o astfel de 
posibilitate. Bomba atomică ar fi putut ajuta 
la rezolvarea problemei. Ruşii urmau să 
intre în război două zile mai târziu - pe 6 
august. 

Al doilea motiv pentru graba cu care s- 
au utilizat bombele la Hiroshima şi 
Nagasaki a fost dezvăluit de amiralul Leahy: 
„Oamenii de ştiinţă, şi nu numai ei, doreau 
efectuarea acestui test şi din cauza sumei 
enorme cu care fusese finanţat proiectul” - 
două miliarde de dolari. Unul dintre cei mai 
înalţi ofiţeri dintre cei însărcinaţi cu 
desfăşurarea operaţiunii atomice, al cărei 
nume de cod a fost „Proiectul Districtului 


Manhattan”, a spus-o pe şleau: 


„Bomba trebuia neapărat să fie un 
succes - prea mulţi bani fuseseră cheltuiţi 
cu ea Dacă ar fi dat greş, cum am fi putut 
justifica costurile enorme? Gândiţi-vă numai 
la cât de tare ar urla opinia publică... Pe 
măsură ce timpul trecea, anumite personaje 
de la Washington au încercat să-l convingă 
pe generalul Groves, directorul Proiectului 
Manhattan, să se retragă înainte de a fi 
prea târziu; el ştia că va fi ţap ispăşitor dacă 
am fi dat greş. Sentimentul de uşurarea 
tuturor celor implicaţi atunci când bomba 
şi-a dovedit eficienţa a fost uriaş. 

x 

La un interval de o generație apare clar 
că lansarea în grabă a bombei atomice nu a 
constituit o izbăvire pentru restul omenirii. 


La 2 septembrie 1945, reprezentanții 


Japoniei au semnat „instrumentul 
capitulării” la bordul navei de linie 
americane Missouri, ancorat în Golful 
Tokyo. Al doilea război mondial lua astfel 
sfârşit după şase ani şi o zi de la 
declanşarea lui prin invadarea Poloniei de 
către Hitler şi la patru luni după capitularea 
Germaniei. Era un sfârşit formal, un 
ceremonial de  consfinţire a bucuriei 
învingătorilor. Adevăratul sfârşit avusese loc 
pe 14 august, atunci când împăratul a tăcut 
publică capitularea Japoniei în condiţiile 
impuse de Aliați şi când, la o săptămână 
după lansarea primei bombe atomice, au 
încetat luptele. Dar până şi acea lovitură 
înspăimântătoare, care a şters de pe faţa 
pământului oraşul Hiroshima pentru a 


demonstra covârşitoarea forţă a noii arme, 


n-a făcut altceva decât să grăbească 
momentul capitulării. Capitularea era deja 
certă şi nu existau motive reale pentru 
folosirea acestei arme - sub a cărei umbră 


întunecată trăieşte lumea de-atunci încoace. 

Factori cheie şi întorsături 


Conflictul catastrofal, care s-a soldat cu 
deschiderea drumului Rusiei către inima 
Europei, a fost bine botezat de către 
Churchill „războiul nenecesar”. Străduindu- 
se să evite războiul şi să-l ţină în frâu pe 
Hitler, o carenţă fundamentală a politicii 
Angliei şi Franţei a fost neînţelegerea 
factorilor strategici. Ca urmare, cele două 
ţări au intrat în război în momente total 
nefavorabile pentru ele, după care au 
precipitat un dezastru cu consecințe 


imense, dezastru care putea fi evitat. Marea 


Britanie a supravieţuit prin ceea ce s-ar 
putea numi un miracol, deşi aceasta s-a 
datorat faptului că Hitler a comis greşelile 
pe care toţi dictatorii agresivi le-au repetat 


de-a lungul istoriei. 


Faza vitală antebelică 


Privind în urmă, primul pas fatal pentru 
ambele părți l-a constituit  reintrarea 
Germaniei în Rhineland în anul 1936. 
Pentru Hitler, această mişcare a avut un 
dublu avantaj strategic - oferea acoperire 
pentru industria-cheie a Germaniei aflată în 
zona vitală a Bazinului Ruhr şi constituia o 
potenţială trambulină de lansare asupra 


Franţei. 

De ce n-a fost contracarată la timp 
această mişcare? în primul rând, pentru că 
Anglia şi Franța doreau să evite riscul 
declanşării unui conflict armat care se 
putea transforma în război. Reţinerea de la 
o intervenție a fost amplificată şi de faptul 
că reintrarea Germaniei în Rhineland 
apărea mai degrabă ca o încercare de 


rectificare a unei nedreptăţi, chiar dacă era 


tăcută într-un mod greşit. Britanicii mai 
ales, erau înclinați să o considere mai 
degrabă ca pe un pas politic, decât militar - 
nesesizând implicaţiile strategice. 

În mişcările sale din 1938, Hitler a 
obţinut alte avantaje strategice determinate 
de factori politici - dorinţa popoarelor 
german şi austriac de a se uni, puternicele 
sentimente ale germanilor legate de 
tratamentul la care erau supuşi etnicii 
nemti din Sudeți de către cehi. Încă o dată 
țarile occidentale au trăit sentimentul că 
Germania avea oarecum dreptate în ambele 
cazuri. 

Intrarea lui Hitler în Austria din luna 
martie lăsa însă descoperit flancul sudic al 
Cehoslovaciei - care reprezenta un obstacol 


în calea dezvoltării planurilor acestuia de 


expansiune către est. Hitler şi-a asigurat în 
septembrie - prin ameninţarea cu războiul 
şi prin acordul de la Munchen - nu doar 
revenirea Sudetenlandului, ci şi paralizarea 
strategică a Cehoslovaciei. 

În martie 1939 Hitler a ocupat ceea ce 
mai rămăsese din Cehoslovacia, învăluind 
astfel Polonia pe flanc - ultima dintr-o serie 
de manevre „fără vărsare de sânge”. Acest 
pas al lui Hitler a fost urmat de o mişcare 
fatală şi pripită din partea guvernului 
britanic - oferirea de garanţii Poloniei şi 
României, ambele izolate strategic, fără a se 
cere în prealabil sprijin din partea Rusiei, 
singura putere care le-ar fi putut ajuta 
efectiv. 

Datorită momentului, aceste garanţii au 


sunat ca o provocare; după cum ştim acum, 


Hitler nu intenţiona să atace Polonia atât de 
curând, dar s-a confruntat cu gestul 
provocator al Marii Britanii. Prin poziţia lor 
în zone ale Europei inaccesibile forţelor 
britanice şi franceze, cele două ţări 
reprezentau o tentaţie aproape irezistibilă. 
Procedând astfel, puterile occidentale şi-au 
subminat baza unicului tip de strategie pe 
care forţa lor inferioară le permitea s-o 
adopte, în loc să ţină piept agresiunii prin 
alcătuirea unui front puternic în vest, ele i- 
au oferit lui Hitler ocazia de a sparge cu 
uşurinţă un front slab şi de a obţine un prim 
triumf. 

Unica şansă de a evita războiul 
depindea de obţinerea sprijinului Rusiei, 
singura putere capabilă să acorde un sprijin 


direct Poloniei şi să-l oprească pe Hitler. În 


ciuda situaţiei presante, paşii guvernului 
britanic au fost mici şi şovăielnici. Pe lângă 
ezitările britanice au existat şi obiecțiile 
Poloniei şi a altor mici state din Europa de 
Est, în legătură cu acceptarea unui sprijin 
militar din partea Rusiei. Aceste ţări 
considerau că acceptarea unor întăriri 
sovietice ar fi echivalat cu o invazie. 

Reacţia lui Hitler în noua situaţie 
creată prin sprijinirea Poloniei de către 
britanici a fost surprinzătoare. Reacţia 
violentă a Angliei şi dublarea măsurilor 
armate l-au zguduit, însă efectul a fost 
contrar celui scontat. Soluţia pe care Hitler 
a adoptat-o a fost influenţată de imaginea 
lui despre britanici derivată din istoria 
acestora. Considerându-i ca pe nişte oameni 


care judecă lucrurile la rece, oameni ale 


căror emoţii erau controlate de rațiune, 
Hitler a intuit că englezii nu vor accepta să 
intre în război de dragul Poloniei, fără a 
beneficia de sprijin din partea Rusiei. În 
consecinţă, a lăsat la o parte ura şi teama 
de „bolşevism”, îndreptându-şi eforturile şi 
canalizându-şi toate energiile pentru a 
obţine o conciliere cu Rusia. Cotitura a fost 
mai surprinzătoare decât cea a lui 
Chamberlain şi a avut consecinţe la fel de 
nefaste. 

La 23 august Ribbentrop a sosit cu 
avionul la Moscova, şi a semnat pactul. 
Pactul era însoţit de o înţelegere secretă, 
prin care Polonia era împărţită între 
Germania şi Rusia. 

Acest tratat a făcut din război o 


certitudine în atmosfera emoţională creată 


de seria rapidă de mişcări agresive ale lui 
Hitler. Britanicii, care se obligaseră să 
acorde ajutor Poloniei, simțeau că nu pot 
sta deoparte fără a-şi pierde onoarea - şi 
fără a deschide o cale şi mai largă în faţa 
cuceririlor hitleriste. În ce-l priveşte, Hitler 
nu intenţiona să renunţe la scopurile sale 
din Polonia, nici atunci când şi-a dat seama 
că se pregătea un război general. 

În acest fel, trenul civilizaţiei europene 
se năpustea în tunelul lung şi întunecos din 
care avea să iasă abia după şase ani 
istovitori. Dar chiar şi atunci, raza 
luminoasă de soare a victoriei avea să se 


dovedească iluzorie. 


Prima fază a războiului 


Vineri, 1 septembrie 1939 - armatele 
germane invadează Polonia. Duminică, 3 
septembrie - guvernul britanic declară 
război Germaniei. Îndeplinindu-şi 
angajamentele luate faţă de Polonia. Şase 
ore mai târziu, guvernul Franţei calcă, plin 
de resentimente, pe urmele britanicilor. 

În mai puţin de o lună Polonia e 
cucerită. În nouă luni cea mai mare parte a 
Europei occidentale este acoperită de 
torentul războiului. 

Ar fi putut oare Polonia să reziste mai 
multă vreme? Ar fi putut Franţa şi Marea 
Britanie să facă mai mult pentru a uşura 
presiunea Germaniei asupra Poloniei? Din 
punctul de vedere al cifrelor puterii armate, 
pe care le cunoaştem acum, răspunsul la 


ambele întrebări ar fi pozitiv la o primă 


vedere. 

În 1939, armata germană era departe 
de a fi pregătită pentru război. Polonezii şi 
francezii totalizau împreună 150 de divizii, 
inclusiv 35 de divizii în rezervă, din care 
unele trebuiau menținute pentru 
angajamentele franceze din străinătate, în 
timp ce totalul diviziilor germane se cifra la 
98, din care 36 se aflau într-un stadiu de 
instruire. Din cele 40 de divizii pe care 
nemţii le-au lăsat pentru a proteja frontiera 
lor vestică, numai patru erau combatante, 
complet instruite şi înarmate. Strategia lui 
Hitler plasase însă Franţa într-o postură din 
care nu putea uşura situaţia Poloniei decât 
prin desfăşurarea imediată a unui atac - 
formă de acţiune pentru care armata 


franceză nu era pregătită. Planul demodat 


de mobilizare a Franţei, lent, nu asigura 
alcătuirea forţelor necesare - iar planurile 
ei ofensive depindeau de o masă de artilerie 
grea care nu s-a dovedit gata de luptă decât 
în cea de-a şaisprezecea zi. La acea dată, 
rezistenţa Armatei poloneze era pe punctul 
de a se prâbuşi. 

Polonia a fost puternic dezavantajată de 
poziţia sa strategică - ca o „limbă” între 
fălcile Germaniei, iar strategia ei a 
înrăutățit situaţia prin amplasarea grosului 
trupelor aproape de vârful limbii. Mai mult 
decât atât, forţele poloneze dispuneau de 
echipament demodat şi aveau idei învechite, 
bizuindu-se în continuare pe o numeroasă 
cavalerie, care s-a dovedit neajutorată în 
faţa tancurilor germane. 


Germanii dispuneau la acea dată de 


numai şase divizii de tancuri şi de patru 
mecanizate, însă mulţumită entuziasmului 
generalului Guderian şi a sprijinului lui 
Hitler, aceştia evoluaseră mai mult decât 
orice altă armată în direcţia adoptării noului 
concept al luptei mecanizate de viteză 
mare, concept ale cărui baze au fost puse cu 
douăzeci de ani înainte de către pionierii 
britanici în domeniul mecanizării şi vitezei. 
Germanii îşi puseseră la punct şi un sprijin 
aerian mult superior celorlaltor ţări, în 
vreme ce polonezii, dar şi francezii 
dispuneau de o forţă aeriană mult 
inferioară, care nu le permitea nici măcar 
să-şi susţină şi să-şi apere armata. 

Polonia a fost aşadar prima care a 
asistat la demonstraţia triumfătoare a noii 


tehnici  „Blitzkrieg” efectuată de către 


germani, în timp ce Aliaţii ei occidentali se 
aflau încă în plin proces de pregătire a unui 
război tradiţional. La 17 septembrie Armata 
Roşie a trecut frontiera estică a Poloniei. 
Această lovitură pe la spate a pecetluit 
soarta Poloniei, care nu dispunea de trupe 
suficiente pentru a face faţă celei de-a doua 
invazii. 

Cucerirea rapidă a Poloniei a fost 
urmată de şase luni de linişte - perioadă 
botezată „Falsul Război” de către cei care s- 
au lăsat amăgiţi de calmul aparent. O 
denumire mai adecvată ar fi fost „larna 
Iluziilor”, întrucât conducătorii, cât şi 
populaţia din ţările occidentale şi-au 
petrecut vremea ticluind diverse planuri de 
atacare a Germaniei pe flancuri - şi au 


vorbit prea pe faţă despre acestea. 


În realitate, nu a existat nicio 
posibilitate ca Franţa şi Anglia să fie 
capabile, singure, să-şi creeze forța 
necesară pentru a învinge Germania. Cea 
mai bună şansă a lor, când Germania şi 
Rusia ajunseseră să aibă o graniţă comună, 
ar fi fost să apară divergențe între cele două 
puteri, care nu aveau încredere una în 
cealaltă, astfel încât forţa explozivă a lui 
Hitler să fie atrasă către est, ceea ce s-a şi 
întâmplat un an mai târziu şi s-ar fi putut 
întâmpla chiar mai devreme dacă Aliaţii 
occidentali nu ar fi devenit nerăbdători - 
aşa cum se întâmpla în democraţii. 

Ameninţările în gura mare referitoare 
la atacarea flancurilor Germaniei l-au făcut 
pe Hitler să acţioneze pentru a le 


preîntâmpina. Prima lovitură a fost 


ocuparea Norvegiei. Dosarele conferinţelor 
lui Hitler arată că până la începutul anului 
1940, el considera încă „menţinerea 
neutralității Norvegiei drept cea mai bună 


= 


tactică” pentru Germania. Apoi în februarie 
Hitler a ajuns la concluzia că „englezii 
urmează să debarce acolo, iar eu vreau să 
ajung înaintea lor”. O mică forţă germană 
de invazie a pătruns în Norvegia la 9 aprilie, 
năruind planurile britanice care urmăreau 
câştigarea controlului asupra acestei zone 
neutre. Au fost capturate porturile 
principale, în timp ce atenţia norvegienilor 
era concentrată la înaintarea flotei britanice 
în apele lor. 

Următoarea mutare a lui Hitler din 10 
mai a vizat Franţa şi Țările de Jos. El 


începuse pregătirile încă din toamna anului 


precedent, după ce Aliaţii respinseseră 
oferta de pace pe care le-o făcuse după 
ocuparea Poloniei. Hitler considera că 
învingerea Franţei reprezenta cea mai bună 
metodă de a-i face pe britanici să accepte 
pacea. Vremea nefavorabilă şi  dubiile 
generalilor săi l-au făcut pe Hitler să amâne 
în mod repetat atacul, începând din luna 
noiembrie. Apoi, la 10 ianuarie, un ofiţer 
german de stat major, care zbura câtre 
Bonn având asupra sa documente privitoare 
la planurile lui Hitler, s-a rătăcit cu avionul 
într-o furtună de zăpadă şi a aterizat în 
Belgia. Acest fapt a dus la amânarea 
ofensivei până în luna mai, timp în care 
planurile au suferit modificări radicale. 
Întâmplarea s-a dovedit a fi foarte 


nefavorabilă pentru Aliați, şi, pentru o 


vreme, benefică pentru Hitler, întrucât a 
schimbat întreaga imagine a războiului. 
Vechiul plan, care prevedea ca ofensiva 
principală să aibă loc prin regiunea plină de 
canale din centrul Belgiei, s-ar fi soldat cu o 
ciocnire cap-în-cap cu cea mai bună parte a 
forţelor  franco-britanice, concretizată, 
probabil, într-un eşec total ce ar fi afectat 
prestigiul lui Hitler. Noul plan, schiţat de 
Manstein, i-a luat pe Aliați prin surprindere, 
i-a dezechilibrat, iar rezultatele au fost 
dezastruoase. În timp ce Aliaţii forţau 
înaintarea în Belgia pentru a întâmpina 
asaltul de deschidere al germanilor, şapte 
divizii de tancuri au trecut prin zona 
colinară şi împădurită a Ardenilor, zonă pe 
care Înaltul Comandament Aliat o considera 


impracticabilă pentru tancuri. Traversând 


Meuse fără a întâmpina o opoziţie serioasă, 
acestea au străpuns frontul slab al Aliaților, 
după care s-au îndreptat către vest, spre 
coastele Canalului Mânecii, prin spatele 
armatelor aliate din Belgia, tăindu-le astfel 
căile de comunicaţie. În acest fel soarta 
luptei a fost pecetluită înainte ca infanteria 
germană să ia parte la acţiune. Armatele 
britanice abia au reuşit să scape de la 
Dunkerque pe mare. Belgienii şi o mare 
parte a francezilor au trebuit să se predea. 
Consecințele au fost ireparabile: după o 
săptămână, când germanii au pornit atacul 
câtre sud, armatele franceze rămase s-au 
dovedit incapabile de a le face faţă. 

Acest dezastru care a zguduit întreaga 
lume ar fi fost uşor de evitat. Tancurile 


puteau fi oprite cu mult înainte de a ajunge 


la Canalul Mânecii, printr-un contraatac 
concentrat realizat cu o forţă similară. 
Francezii însă, deşi dispuneau de tancuri 
mai multe şi mai bune decât nemţii, le 
răspândiseră pe o suprafaţă mare, în 
grupuri mici, ca în anul 1918. 

Atacul putea fi oprit şi mai devreme, pe 
Meuse, dacă francezii nu ar fi dat fuga în 
Belgia lăsându-şi flancul descoperit, sau 
dacă şi-ar fi adus mai devreme întăririle 
acolo. Însă Comandamentul francez nu 
numai că a privit Ardenii ca pe o zonă 
impracticabilă pentru tancuri, dar a 
considerat că orice atac de pe Meuse 
constituia doar o parte dintr-o acţiune mai 
mare, la fel ca în 1918, şi că duşmanul va 
avea nevoie de circa o săptămână pentru a 


se pregăti după sosirea acolo, ceea ce le-ar 


fi dat suficient răgaz pentru a aduce întăriri. 
Forţele de blindate au ajuns la râu abia în 
dimineaţa zilei de 13 mai şi au forţat 
punctele de trecere după-amiaza. Ritmul de 
înaintare specific tancurilor a surclasat 
ritmul depăşit de „mişcare cu încetinitorul”. 

Ritmul  „Blitzkrieg”-ului a fost însă 
posibil numai pentru că şefii armatelor 
aliate nu s-au aliniat la noua tehnică, şi n-au 
ştiut cum s-o contracareze. Atacul putea fi 
oprit chiar înainte de a ajunge la râul 
Meuse. Dacă ar fi existat câmpuri de mine 
în calea tancurilor. Chiar şi în absenţa 
acestora germanii puteau fi stopaţi prin 
simpla tăiere şi prăbuşire a trunchiurilor de 
copaci de-a lungul drumurilor prin pădure 
care duceau la Meuse. Timpul pe care 


germanii l-ar fi pierdut cu deblocarea 


drumurilor ar fi spulberat şansele acestora. 

Căderea Franţei a fost pusă o vreme pe 
seama moralului scăzut al francezilor, 
considerându-se înfrângerea ca inevitabilă. 
Este încă un exemplu în care „s-a pus 
căruţa înaintea cailor”. Prăbuşirea 
moralului francezilor s-a produs numai după 
înfrângerea militară produsă, care putea fi 
evitată cu uşurinţă. Până în 1942, toate 
anualele au învăţat cum să stopeze un 
„Blitzkrieg”. Multe dezastre puteau fi 
evitate dacă acest lucru ar fi fost învățat 


înainte de război. 


A doua fază a războiului 


Marea Britanie rămăsese acum singura 


adversară activă a Germaniei naziste. Ea a 


fost însă lăsată într-o situaţie precară, fără 
armată, în timp ce era înconjurată 
ameninţător de o linie de coastă inamică 
lungă de 3.200 km. 

Armata britanică abia ajunsese până la 
Dunkerque, de unde scăpase datorită 
ordinului inexplicabil dat de Hitler 
tancurilor germane de a se odihni timp de 
două zile, atunci când acestea se găseau la 
mai puţin de 16 km de ultimul port de 
salvare, aproape lipsit de apărare. Acest 
ordin de oprire a fost inspirat de mai multe 
motive, inclusiv de vanitatea lui Goring care 
a solicitat ca Luftwaffe să dea ultima 
lovitură. 

Chiar dacă grosul armatei britanice a 
scăpat, majoritatea armamentului a fost 


pierdut. Dacă supraviețuitorii celor 16 


divizii care scăpaseră puteau fi reorganizaţi, 
mai rămăsese în schimb o singură divizie 
înarmată corespunzător pentru a apăra 
ţara; flota era ancorată în extremul nord, în 
afara razei de acţiune a Luftwaffe. Dacă 
nemţii ar fi debarcat în Anglia în orice 
moment din luna care a urmat cuceririi 
Franţei, n-ar fi întâmpinat o împotrivire 
serioasă. 

Noroc că Hitler şi generalii săi nu 
tăcuseră nicio pregătire pentru invadarea 
Angliei - nici măcar nu schiţaseră vreun 
plan pentru acea evidentă şi esenţială 
continuare a înfrângerii Franţei. El a lăsat 
să se scurgă o lună de importanţă majoră, în 
speranţa că englezii vor accepta pacea. 
Chiar şi după ce speranţele i-au fost 


înşelate, pregătirile germane s-au făcut fără 


tragere de inimă. După ce Luftwaffe nu a 
reuşit să învingă RAF în „Bătălia pentru 
Anglia”, şefii Trupelor de uscat şi Marinei s- 
au folosit de acest pretext pentru a 
suspenda invazia. Chiar şi Hitler a acceptat 
acest pretext. Dosarele convorbirilor 
particulare ale acestuia demonstrează că nu 
dorea distrugerea Marii Britanii şi a 
Imperiului Britanic, imperiu considerat de 
el ca pe un factor de stabilitate în lume, şi 
pe care încă mai spera să-l poată atrage de 
partea sa. În plus, gândurile lui Hitler se 
concentraseră iarăşi către est. De fapt, 
acesta a fost principalul factor care a 
determinat salvarea Marii Britanii. 

Dacă Hitler s-ar fi străduit să învingă 
Anglia, este de presupus că ar fi reuşit. 


Chiar dacă ratase cea mai mare şansă de a 


o cuceri printr-o invazie. Hitler putea s-o 
prindă ca într-un cleşte, cu ajutorul 
avioanelor şi submarinelor sale, lipsind-o 
treptat de resurse, ceea ce s-ar fi soldat cu 
prăbuşirea Angliei. 

Hitler a considerat însă că nu trebuia 
să rişte concentrându-şi resursele asupra 
acestui efort aerian şi naval, în timp ce 
Armata sovietică se găsea „priponită” la 
frontiera estică a Germaniei, ca o 
ameninţare pe uscat. El a argumentat 
atunci că unicul mod de a-şi asigura spatele 
erau atacul şi înfrângerea Rusiei. 
Suspiciunile sale la adresa intențiilor 
sovietice au fost amplificate şi de faptul că 
ura împotriva sistemului comunist sovietic Îl 
dominase. El s-a autosugestionat că Marea 


Britanie va accepta pacea în clipa în care nu 


va mai putea conta pe o intervenţie 
sovietică în război. El chiar credea că Anglia 
ar fi semnat de mult tratatul de pace dacă 
Rusia n-ar fi incitat-o să continue războiul. 
La 21 iulie, când Hitler a ţinut prima 
conferinţă pentru a analiza planurile tăcute 
în grabă pentru invazia Angliei, a spus: 
„Stalin  cochetează cu Marea Britanie 
pentru a o convinge să rămână în război 
spre a ne imobiliza astfel forţele, cu scopul 
de a câştiga timp şi de a obţine ceea ce 
vrea, deoarece o dată pacea semnată el nu 
va mai obţine nimic”. De aici şi următoarea 
concluzie: „Atenţia noastră trebuie sa de 
îndreptată asupra rezolvării problemei 
ruseşti”. 

Planurile s-au alcătuit imediat, dar abia 


la începutul anului 1941 Hitler a luat 


hotărârea decisivă. Invazia a fost declanşată 
pe 22 iunie - cu o zi înainte de data la care 
o făcuse Napoleon. Blindatele germane au 
învins rapid armatele sovietice din imediata 
apropiere şi, în mai puţin de o lună, au 
înaintat peste 700 km, acoperind trei 
sferturi din distanţa care-i separa de 
Moscova, unde n-au ajuns niciodată. 

Care au fost factorii-cheie ai eşecului 
german? Noroaiele toamnei şi zăpada sunt 
doar cei mai evidenţi. Mult mai importantă 
a fost însă eroarea în aprecierea rezervelor 
pe care Stalin le putea strânge din 
îndepărtatele colţuri ale Rusiei. Nemţii 
calculaseră că vor avea de înfruntat 
aproximativ 200 de divizii, pe care le şi 
zdrobiseră până la mijlocul lui august, dar, 


între timp, alte 160 îşi făcuseră apariţia. 


Până să reuşească să le întâmpine şi pe 
astea, a venit toamna, când nemţii au forţat 
înaintarea către Moscova, prin nămol şi au 
dat peste noi forţe care le blocau calea. Un 
alt factor esenţial l-a constituit 
primitivismul în carele menţinuse Rusia, în 
ciuda progreselor tehnicii înregistrate după 
Revoluţia sovietică. Nu era vorba numai de 
rezistenţa ieşită din comun a soldaţilor şi a 
populaţiei, ci şi de starea de înapoiere în 
care se găseau drumurile de aici. Dacă 
infrastructura rutieră s-ar fi aflat la nivelul 
țarilor occidentale. Rusia ar fi fost 
îngenuncheată aproape la fel de rapid ca 
Franţa. Chiar şi în condiţiile date, invazia 
putea reuşi dacă forţele blindate s-ar fi 
îndreptat direct către Moscova în acea vară. 


Fără să mai aştepte sosirea infanteriei - aşa 


cum sugerase Guderian, a cărui putere n-a 
fost luată în considerare de Hitler şi de 
ceilalţi şefi ai armatei. 

Iarna rusească s-a dovedit catastrofală 
pentru armata germană, care nu şi-a revenit 
niciodată complet după experienţa trăită. Se 
pare, totuşi, că Hitler avea încă şanse de 
succes în 1942, deoarece Armata Roşie era 
grav afectată de lipsa de echipament, iar 
autoritatea lui Stalin asupra acesteia fusese 
serios zdruncinată de grelele înfrângeri 
iniţiale. Noua ofensivă a lui Hitler a făcut 
rapid curăţenie pe câmpurile petrolifere din 
Caucaz - zonă de care depindea maşinăria 
de război sovietică. Hitler şi-a împărţit însă 
forţele în vederea atingerii celor două 
obiective: Caucazul şi Stalingradul. Oprit în 


faţa Stalingradului, Hitler şi-a secătuit 


rezervele prin repetate atacuri „cu capul în 
zid” în dorinţa de a captura „oraşul lui 
Stalin”, care devenise pentru el un simbol 
sfidător şi obsedant. Interzicând orice 
retragere odată cu sosirea iernii, el şi-a 
condamnat la pierzanie armata de aici, care 
a fost încercuită şi capturată după sosirea 
noilor forţe adunate de sovietici spre 
sfârşitul anului. 

Dezastrul de la Stalingrad i-a lăsat pe 
germani cu un front mult prea mare pentru 
forţele lor slăbite. Retragerea rămăsese 
singura modalitate de salvare, aşa cum 
solicitau generalii, însă Hitler refuza cu 
încăpățânare să o aprobe, Surd la orice 
argument, el insista pe sloganul: „Niciun 
pas înapoi”. Ţipătul ca de papagal nu putea 


stăvili potopul; mai mult chiar, a determinat 


ca fiecare retragere „în ultimă instanţă” să 
fie acompaniată şi de o înfrângere crâncenă, 
mult mai scump plătită. 

Forţele lui Hitler suportau consecinţele 
supraextinderii strategice - care-l dusese la 
pierzanie şi pe Napoleon. Efortul era mai 
mare întrucât din 1940 războiul se 
extinsese şi în Mediterana - ca urmare a 
intrării lui Mussolini în război, dornic să 
profite de înfrângerea Franţei şi de 
slăbiciunea Angliei. Aceasta le-a oferit 
britanicilor şansa unui contraatac într-o 
zonă în care forţa maritimă îşi putea spune 
cuvântul. Churchill a ştiut să profite rapid 
de ocazie - poate chiar prea rapid. Forţa 
mecanizată britanică din Egipt, deşi puţin 
numeroasă, a izbutit curând să zdrobească 


demodata armată italiană din nordul Africii, 


cucerind şi Africa de est italiană. Ele ar fi 
putut continua înaintarea până la Tripoli, 
însă au fost oprite pentru a da posibilitatea 
debarcării unei forţe armate în Grecia - o 
mişcare prematură şi slab pregătită, 
respinsă imediat de către germani. 
Înfrângerea italienilor în Africa de Nord l-a 
obligat însă pe Hitler să trimită în zonă 
întăriri germane, sub comanda lui Rommel. 
Având privirile încă aţintite spre Rusia, 
Hitler nu a alocat întăriri decât forţelor 
italiene, fără să facă efortul de a cuceri 
„porţile” din estul, centrul şi vestul 
Mediteranei - Suez, Malta şi Gibraltar. În 
acest fel el a mai deschis un „robinet” 
pentru  secătuirea forţelor germane; în 
consecinţă, succesele obţinute de 


contraatacurile lui Rommel au fost eclipsate 


de amânarea cu mai bine de doi ani a 
eliberării Africii de Nord. Forţele germane 
se întindeau acum pe ambele maluri ale 
Mediteranei, pe întreaga linie de coastă a 
Europei de vest şi încercau totodată să 
menţină un amplu front riscant în Rusia. 
Consecințele fireşti ale acestei 
supraextinderi au fost amânate şi războiul 
prelungit, prin intrarea Japoniei în luptă, în 
decembrie 1941. În cele din urmă ea s-a 
dovedit fatală pentru şansele lui Hitler, 
întrucât a antrenat forţa americană în 
război. Efectele temporare ale atacului- 
surpriză desfăşurat de japonezi la Pearl 
Harbor, care a zdruncinat Flota americană a 
Pacificului, a permis japonezilor să 
cucerească poziţiile Aliaților din Pacificul de 


Sud-Vest - Malaysia, Birmania, Filipinele şi 


Indiile olandeze de Est. Plin această rapidă 
expansiune japonezii şi-au depăşit 
capacitatea de a păstra  proaspetele 
cuceriri. Japonia era totuşi un mic stat 


insular, cu o putere industrială limitată. 


A treia fază a războiului 


O dată implicată, forţa americană, în 
condiţiile supravieţuirii Rusiei şi a forţelor 
acesteia, înfrângerea puterilor Axei - 
Germania, Italia şi Japonia - a devenit o 
certitudine, deoarece potențialul militar 
combinat al acestora era mult inferior. 
Singurele necunoscute rămăseseră cât va 
mai dura războiul şi cât de completă va fi 
înfrângerea. Cele mai mari speranțe ale 


agresorilor, trecuți apoi în apărare, erau 


legate de obţinerea unor termeni de pace 
mai îngăduitori prin „tragerea de timp” 
până când cei doi „giganţi” oboseau sau se 
certau între ei. Şansele unei rezistenţe atât 
de prelungite depindeau însă de scurtarea 
fronturilor. Niciunul dintre conducătorii 
Axei nu suporta „să-şi piardă imaginea” prin 
autorizarea unor retrageri voluntare, aşa că 
se agăţau de fiecare poziţie în parte până la 
prăbuşirea acesteia. 

În a treia etapă a războiului n-au existat 
cu adevărat cotituri, ci doar un potop 
năvalnic. 

Potopul s-a năpustit cu mai multă 
uşurinţă în Rusia şi în Pacific, zone în care 
superioritatea numerică în continuă 
creştere a forţelor se combina cu spaţii mai 


ample de manevră. În sudul şi vestul 


Europei potopul a fost oprit în mod mai 
frecvent, din cauza spaţiilor mai strâmte. 
Primul atac al forţelor anglo-americane 
în Europa - în iulie 1943 - a fost uşurat de 
faptul că Hitler şi cu Mussolini au continuat 
să „pompeze” trupe proaspete în Tunisia în 
speranţa menţinerii unui cap de pod care să 
stopeze atacurile convergente ale Armatelor 
Aliate care se apropiau dinspre Egipt şi 
Algeria. Tunisia s-a transformat într-o 
capcană, iar capturarea în întregime a 
armatei  italo-germană a lăsat Sicilia 
aproape lipsită de apărare. Când Aliaţii au 
forţat intrarea în Italia dinspre Sicilia - în 
septembrie 1943 - înaintarea lor de-a lungul 
acelei peninsule înguste şi muntoase s-a 
transformat într-o operaţiune înceată. 


La 6 iunie 1944 grosul armatelor aliate, 


concentrate în Anglia în vederea unei 
invazii peste Canalul Mânecii, au debarcat 
în Normandia. Succesul era garantat cu 
condiţia de a reuşi să se stabilească pe mal 
şi să-şi consolideze un cap de pod suficient 
de mare pentru a permite debarcarea 
masivă de trupe şi depăşirea poziţiilor 
întărite ale aliniamentului german. O dată 
ce ar fi străpuns frontul, întreaga lăţime a 
Franţei avea să fie deschisă pentru 
manevrele armatei aliate, complet 
mecanizată, ceea ce nu se mai putea spune 
despre o mare parte a armatei germane. 
Defensiva germană ar fi fost astfel 
condamnată la prăbuşire, dacă nu reuşea să 
arunce înapoi în mare forţele invadatoare 
încă din primele zile. Încercarea lor a 


întârziat din cauza raidurilor forţelor 


aeriene aliate, care deţineau o superioritate 
de 30 la 1 faţă de Luftwaffe şi care au 
provocat întârzierea fatală a sosirii 
tancurilor germane. 

Chiar dacā invazia din Normandia ar fi 
fost respinsă de pe plaje, superioritatea deja 
covârşitoare a forțelor aeriene aliate, 
aplicată nemijlocit asupra Germaniei, ar fi 
produs în cele din urmă prăbuşirea 
acesteia. Până în 1944 ofensiva aeriană 
strategică nu confirmase speranțele puse în 
ea, ca o alternativă la invazia terestră, iar 
efectele acesteia au fost grav 
supraestimate. Bombardarea 
nediscriminatorie a oraşelor nu a 
determinat scăderea notabilă a producției 
de război, şi n-a reuşit să înfrângă voința 


poporului german,  determinându-l să 


capituleze, aşa cum se sperase. Faptul se 
explică prin felul în care era ţinut în gheara 
conducătorilor sãi tiranici, indivizii 
neputându-se preda bombardierelor din 
înaltul cerului. În anii 1944 şi 1945 forta 
aeriană a fost mai bine direcționată - şi 
aplicată cu o precizie sporită şi cu un efect 
din ce în ce mai devastator asupra centrelor 
vitale ale productiei de război, 
indispensabile forței de rezistenţă a 
inamicului. Şi în Orientul îndepărtat, 
factorul-cheie s-a dovedit tot forţa aeriană, 
şi care a asigurat colapsul Japoniei, fără să 
fi fost nevoie de aruncarea bombelor 
atomice. 

Principalul obstacol în calea Aliaților, o 
dată ce atacul îşi schimbase sensul, a fost o 


barieră autoimpusă - respectiv insistența 


lipsită de înţelepciune şi îngustă ca viziune 
din partea conducătorilor în a obţine o 
„capitulare necondiționată”. Acesta a fost 
cel mai mare ajutor acordat lui Hitler 
pentru a menţine controlul asupra 
populaţiei germane, lucru valabil şi pentru 
partenerul său japonez. Dacă şefii militari ai 
Aliaților ar fi fost suficient de înţelepţi 
pentru a acorda un minimum de asigurări în 
legătură cu condiţiile de pace impuse, Hitler 
ar fi scăpat de sub control poporul german 
mult înainte de anul 1945. Cu trei ani 
înainte, trimişi ai mişcării antinaziste, care 
lua amploare în Germania, făcuseră 
cunoscute Aliaților planurile lor de 
răsturnare a lui Hitler, ca şi numele a 
numeroşi militari gata de a lua parte la o 


asemenea revoltă, cu condiţia ca Aliaţii să le 


dea oarecare asigurări referitoare la 
condițiile de pace impuse. Însă nici atunci, 
şi nici mai târziu, nu li s-a dat nicio 
asigurare, astfel încât, în mod firesc, 
acestora le-a fost dificil să câştige sprijin în 
vederea unui asemenea „salt în întuneric”. 


J 


În consecință, „războiul nenecesar” a 
fost prelungit în mod la fel de nenecesar, şi 
alte milioane de oameni au pierit inutil, în 
timp ce pacea mult aşteptată a dat naştere 
mai degrabă unei noi ameninţări şi 
temerilor că va izbucni un alt război, 
deoarece prelungirea nenecesară a Celui 
de-al Doilea Război Mondial, prin 
cramponarea de „capitularea 
necondiționată” s-a dovedit folositoare 
exclusiv lui Stalin - căruia i-a deschis calea 


pentru a instaura dominaţia comunismului 


în Europa Centrală. 

Sir BASIL LIDDELL HARI, unul dintre 
cei mai remarcabili analişti de istorie 
militară, s-a născut la Paris în 1895 şi şi-a 
făcut studiile universitare la colegiile St. 
Paul şi Compus Christi din Cambridge. S-a 
înrolat în armată (Corpul regal de infanterie 
uşoară din Yorkshire) şi a luptat în primul 
război mondial. În anul 1927 este trecut în 
rezervă, cu gradul de căpitan, datorită stării 
de invaliditate dobândite cu trei ani înainte. 
A elaborat mai multe studii de tactică 


militară şi s-a afirmat ca unul din promotorii 


dezvoltării forţelor aeriene şi blindate din 
armata engleză. În 1937 a devenit consilier 
al ministrului de război, post din care, un an 
mai târziu, şi-a prezentat demisia. 

Între anii 1925 - 1935, LIDDELL HART 
a fost corespondentul militar al ziarului 
Daily Telegraph şi apoi al cotidianului The 
Times până la izbucnirea celui de-al doilea 
război mondial. Aţinut prelegeri de tactică 
şi strategie la diverse colegii pentru 
pregătirea cadrelor militare din numeroase 
țari. 

Autor a peste 30 de cărţi ce i-au adus 
celebritatea în întreaga lume, dintre care 
„Istoria celui de-al doilea război mondial” 
reprezintă o operă cu o valoare neegalată 
de nicio altă lucrare din domeniu. A murit în 
1970. 

